
In memoria  generalului-locotenent Arthur GG. 
Trudeau, un om deosebit, şeful Departamentului cercetare- 


dezvoltare al Armatei Terestre. A fost un bărbat cu un 
curaj excepţional; în Coreea, şi-a pus casca de sergent şi a 
luptat alături de oamenii săi pe dealul Pork Chop. Era 
profund religios şi se retrăgea să mediteze la Loyola. A fost 
persoana cea mai sclipitoare pe care am cunoscut-o 
vreodată şi mi-a dat un singur ordin: „Phil, fii cu ochii-n 
patru pentru mine. Ceilalţi nu înţeleg”. 

Realizările lui au modificat lumea existentă într-una 
mai bună. Toate succesele mele i le atribui lui şi felului în 
care a condus. 

„Asigură-te că ai dreptate, apoi dă-i drumul. 

Davy Crockett 

Mulţumiri 

Doresc să mulţumesc celor optsprezece baze militare 
americane cărora a trebuit să le solicit informaţii istorice 
asupra detaliilor proiectelor şi cercetărilor la care am 
participat. Ele au depăşit activitatea obişnuită pentru a-mi 
furniza datele solicitate, ce m-au ajutat enorm în munca de 
elaborare a acestei cărţi. lată lista lor: Historical 
Reference Branch, U.S. Army Military History Institute, 
Carlisle Barracks, Carlisle Pennsylvania; Chief, Corps of 
Engineers, Washington, D.C.; Departament of the Army R 
& D, The Pentagon; U.S. Aimy Missile Command Historian, 
Redstone Arsenal, Alabama; U.S. Army Belvoir Research, 
Development and Engineering Center, Fi. Belvoir, Virginia; 
Space and Strategic Defende CMD, Redstone Arsenal, 
Huntsville, Alabama; Night Vision Electronic Senzor 
Center, Fi. Belvoir, Virginia; U.S. Army Research 
Laboratory Cmd.; Harry Diamond Laboratories, Adelphia, 
Maryland; Walter Reed Army Institute of Research, 
Washington, D.C.; Departament of Army Historical Service 
Division, Center of Military History, Washington, D.C.; U.S. 
Army Corps of Engineers, Office of History, Fi. Belvoir, 
Virginia; Hdgs. U.S. Army Communications - Electronic 
Cmd., Research, Development and Engineering Center, 
Night Vision Electronic  Senzors Directorate, Fi. 
Monmouth, New Jersey; Missile Command USASS DC-H, 
CSSD-PA, Huntsville, Alabama; U.S. Army, Quartermaster 


Center, Fi. Lee, Virginia; Hdgs. U.S. Army Materiei Cmd., 
Research and Development, Alexandria, Virginia; Lincoln 
Labs, Lexington, Massachusetts; şi Bell Laboratories, 
Westminster, Colorado. 

Doresc să mulţumesc secţiunii „Armată Modernă” din 
cadrul Arhivelor Naţionale, Washington, D.C., şi biroului 
„Commissioner of Patents and Trademarks”, Washington, 
D.C. 

Le mulţumesc prietenilor mei Neil Russell şi Dennis 
Hackin, de la Neil Russell Productions din Los Angeles, 
pentru înţelegerea dovedită faţă de acest aspect fascinant 
al istoriei americane şi pentru sprijinul lor; de asemenea, îi 
mulţumesc unui prieten aparte: Andrew Russell. 

În plus, îi mulţumesc redactorului meu de carte de la 
Pocket Books, Tris Coburn, ca şi redactorului-şef Emily 
Bestler, cărora le sunt recunoscător pentru înţelegerea de 
care au dat dovadă şi sprijinul acordat. 

In sfârşit, dar nu cel din urmă, omagiez volumul de 
memorii al generalului-locotenent Arthur G. Trudeau. El 
mi-a dăruit personal un exemplar, sfătuindu-mă să-l 
folosesc după cum cred de cuviinţă. 

Introducere 

Mă numesc Philip J. Corso şi, timp de doi ani 
incredibili din deceniul al şaptelea, în perioada cât am fost 
locotenent-colonel şi am condus divizia Tehnologii Străine 
a departamentului  Cercetare-Dezvoltare al Armatei 
Terestre S.U.A., din cadrul Pentagonului, am dus o viaţă 
dublă. În munca mea obişnuită, de zi cu zi, de investigare 
şi estimare a tipurilor de arme, am cercetat sistemele de 
armament din dotarea elicopterelor franceze, 
complexităţile desfăşurării tactice ale unui teatru de 
operaţiuni rachete antirachetă sau noile tehnologii de 
conservare şi preparare a raţiilor pentru soldaţii din linia 
întâi. Citeam rapoarte tehnologice şi discutam cu inginerii 
din poligoane despre diferitele tipuri de teste şi despre 
modul cum progresau actualele proiecte de cercetare 
militară subvenţionate de stat. Concluziile le înaintam 
şefului meu, generalul-locotenent Arthur G. Trudeau, 


directorul departamentului C-D şi conducătorul a peste 
3.000 de oameni şi al unei mulţimi de proiecte aflate în 
diverse etape de dezvoltare. Privite din exterior, mai cu 
seamă de către congresmanii ce verificau modul cum se 
cheltuiau sumele alocate de la buget, toate acestea erau 
activităţi de rutină. 

Totuşi, una dintre responsabilităţile funcţiei mele era 
cea de ofiţer de informaţii şi consilier al generalului 
Trudeau, care, de altfel, condusese Serviciul Informaţii al 
Armatei Terestre înainte de a veni la C-D. Eu fusesem 
instruit în mod specific pentru activitatea de informaţii, şi 
în această calitate acţionasem în timpul celui de Al Doilea 
Război Mondial, ca şi în conflictul din Coreea. În cadrul 
Pentagonului, lucram în unele domenii ultrasecrete ale 
informaţiilor militare, examinând date strict confidenţiale 
pe care le sintetizam pentru generalul Trudeau. In Coreea, 
făcusem parte din statul-major al generalului MacArthur şi 
ştiusem că până în 1961 - sau poate chiar până azi -, în 
vreme ce americanii se uitau la westernuri, soldaţii 
capturați în Al Doilea Război Mondial şi în Coreea 
continuau să trăiască în condiţii de mizerie în lagărele de 
prizonieri din Uniunea Sovietică şi Coreea. Unii dintre ei 
erau supuşi torturilor psihologice, iar alţii n-au mai revenit 
niciodată acasă. 

Ca ofiţer de informaţii, cunoşteam de asemenea 
secretul teribil că în unele dintre cele mai stimate instituţii 
guvernamentale se infiltraseră agenţi KGB şi că anumite 
aspecte-cheie ale politicii externe americane erau dirijate 
din interiorul Kremlinului. În această privinţă am depus 
mărturie, mai întâi în aprilie 1962, înaintea unei 
subcomisii a Senatului, condusă de senatorul de Illinois, 
Everett Dirksen, pentru ca peste o lună să ofer aceleaşi 
informaţii ministrului Justiţiei, Robert Kennedy. El mi-a 
făgăduit că le va aduce la cunoştinţa fratelui său, 
Preşedintele Statelor Unite, şi am toate motivele să cred 
că s-a ţinut de cuvânt. Ca o ironie a sorții, în 1964, după ce 
trecusem în rezervă şi activasem în echipa senatorului 
Strom Thurmond, am lucrat ca investigator pentru 


senatorul Richard Russell, pe atunci membru al Comisiei 
Warren. 

Dar înapoia a tot ceea ce făceam, în centrul unei vieţi 
duble pe care o duceam şi despre care nimeni altul nu ştia, 
bine ascuns în cadrul slujbei mele de la Pentagon, se afla 
un fişet pe care-l „moştenisem” datorită activităţii mele din 
domeniul spionajului militar. Fişetul acela conţinea 
secretul cel mai important şi mai bine păzit al Armatei 
Terestre: dosarele Roswell, resturile de artefacte şi 
informaţiile pe care o echipă specială de recuperare, de la 
baza aeriană militară 509, le adunase din locul unde un 
disc zburător se prăbuşise, situat în vecinătatea localităţii 
Roswell din New Mexico, înaintea zorilor unei zile de iulie, 
în 1947. Fişetul Roswell constituia mărturia celor 
petrecute în orele şi în zilele de după prăbuşire, când a 
fost lansată acoperirea oficială a guvernului. În vreme ce 
specialiştii armatei căutau să înţeleagă ce anume se 
prăbuşise, de unde venise vehiculul respectiv şi care 
fuseseră intenţiile ocupanților săi, a fost formată o echipă 
secretă condusă de amiralul de contrainformaţii Roscoe 
Hillenkoetter, care avea menirea să investigheze natura 
discurilor zburătoare şi să culeagă toate informaţiile 
despre contactele cu aceste fenomene. În acelaşi timp, în 
mod public şi oficial, a fost tăgăduită existenţa farfuriilor 
zburătoare. Operaţiunea aceasta s-a desfăşurat, sub o 
formă sau alta, timp de 50 de ani, în cel mai deplin secret. 

În anul 1947, eu nu mă găseam în Roswell şi nici nu 
auzisem detalii despre prăbuşire, întrucât aceasta 
constituia un subiect învăluit în cea mai mare taină, chiar 
şi printre cadrele militare. Puteţi, totuşi, înţelege motivaţia 
acestei atitudini, dacă vă amintiţi, aşa cum îmi amintesc 
eu, transmisiunea radiofonică a piesei „Războiul lumilor” 
din 1938, când întreaga ţară a intrat în panică auzind cum 
invadatorii de pe Marte au aterizat în localitatea Grovers 
Mill, din statul New Jersey, şi au început să atace populaţia 
locală. Relatările fictive ale reporterilor ce descriau actele 
de violenţă şi incapacitatea forţelor noastre armate de a 
stopa creaturile extraterestre erau extrem de 


convingătoare. Invadatorii ucideau pe absolut toţi cei care 
le apăreau în faţă, afirma naratorul Orson Welles, şi îşi 
începuseră marşul spre New York la bordul unor stranii 
maşini de luptă. Teroarea generată de emisiunea din seara 
de Halloween fusese atât de intensă încât poliţia a fost 
copleşită de apelurile telefonice ale locuitorilor care 
auzeau la radio că forţele armate nu-i puteau proteja. 
Parcă întreaga ţară înnebunise, iar autoritatea însăşi 
începuse să se destrame. 

La Roswell, în 1947, prăbuşirea unei farfurii 
zburătoare nu fusese însă rodul imaginaţiei. Fusese un 
eveniment real, armata nu izbutise să-l preîntâmpine şi 
autorităţile nu doreau o repetare a „Războiului lumilor”. 
Puteţi astfel înţelege mentalitatea care a acţionat înapoia 
acestei necesităţi desperate de a trece totul sub tăcere. Ar 
mai trebui menţionate şi temerile militarilor că vehiculul 
putea fi o armă experimentală sovietică, deoarece aducea 
întrucâtva cu unele aparate de zbor germane apărute spre 
sfârşitul războiului, mai cu seamă cu aripa zburătoare 
Horton, care avea formă de semilună. Nu cumva sovieticii 
perfecţionaseră respectivul aparat? 

Istoriile despre incidentul Roswell variază în privinţa 
detaliilor. Întrucât nu am fost martor ocular, a trebuit să 
mă bazez pe rapoartele altor persoane, unele aparţinând 
chiar forţelor armate. De-a lungul anilor, am auzit versiuni 
ale cazului Roswell în care epava a fost descoperită de 
nişte turişti poposiţi cu cortul în regiune, de o echipă de 
arheologi sau de fermierul MacBrazel. Am lecturat 
rapoarte militare despre prăbuşiri diferite, în locuri 
diferite, oarecum în apropierea aerodromului militar 
Roswell, aşa cum ar fi San Agustin şi Corona, sau chiar în 
apropierea altor aşezări situate în vecinătatea localităţii. 
Toate acele rapoarte erau strict secrete, şi, după ce am 
trecut în rezervă, nu le-am păstrat şi nici nu am făcut copii 
după ele. Uneori, datele prăbuşirii variază de la un raport 
la altul - 2 sau 3 iulie, spre deosebire de 4 iulie. De 
asemenea, am auzit oameni diferiţi susţinând o dată sau 
alta, stabilind derulări temporale ce variază între ele în 


privinţa amănuntelor, toate fiind însă de acord că ceva s-a 
prăbuşit în deşertul de lângă Roswell şi suficient de 
aproape de cele mai importante instalaţii militare, cele din 
Alamogordo şi din White Sands, ceea ce a determinat 
armata să reacționeze rapid şi cu îngrijorare, imediat ce a 
aflat despre prăbuşire. 

In 1961, indiferent de deosebirile privind relatarea 
incidentului Roswell de multe surse diferite, fişetul strict 
secret conţinând informaţiile respective a intrat în posesia 
mea atunci când am preluat conducerea diviziei Tehnologii 
Străine a departamentului C-D. Şeful meu, generalul 
Trudeau, mi-a cerut să utilizez actualele programe de 
cercetare şi dezvoltare a armamentului ca o modalitate de 
a introduce tehnologiile Roswell în progresul industrial 
prin intermediul contractelor armatei cu marile companii. 
În ziua de azi, laserele, circuitele integrate, reţelele de 
fibre optice, acceleratoarele de particule, ba chiar şi 
kevlarul din care se realizează vestele antiglonţ sunt 
obiecte obişnuite. Totuşi, sâmburii necesari dezvoltării 
tuturor au fost descoperiţi în vehiculul extraterestru care 
s-a prăbuşit lângă Roswell şi au fost dezgropaţi din nou 
dintre filele dosarelor ascunse în fişetul meu, după 
paisprezece ani. 

Dar aceasta nu-i toată povestea. 

În acele ore de derută care au urmat descoperirii 
epavei necunoscute, armata a decis că, în absenţa oricăror 
alte informaţii, trebuia să fie vorba despre un vehicul 
extraterestru. Mai mult chiar, faptul că aparatul acela şi 
alte farfurii zburătoare ce survolaseră instalaţiile noastre 
militare păreau să pună în evidenţă o tehnologie care 
fusese abordată de nazişti i-a determinat pe militari să 
presupună că farfuriile zburătoare aveau intenţii ostile şi 
poate că interveniseră în desfăşurarea războiului. Nu ştiam 
ce  doriseră ocupanţii vehiculelor aeriene, dar din 
comportamentul lor, şi mai ales din intervenţiile lor în 
vieţile oamenilor şi din cazurile raportate ale mutilărilor de 
vite, trebuia să presupunem că puteau fi inamici potenţiali. 
Asta însemna că ne confruntam cu o forţă mult superioară, 


deţinând arme ce ne puteau rade de pe faţa Pământului. În 
acelaşi timp, eram prinşi într-un război rece cu sovieticii şi 
cu chinezii şi trebuia să rezolvăm problema infiltrării 
spionilor KGB în propriile noastre agenţii de informaţii. 

Armata s-a trezit antrenată într-un război pe două 
fronturi: împotriva comuniştilor, ce căutau să submineze 
instituţiile noastre şi să ne amenințe aliaţii, şi, cu toate că 
pare incredibil, împotriva extratereştrilor, care 
reprezentau o ameninţare chiar mai mare decât forţele 
comuniste. În acest scop, am utilizat împotriva 
extratereştrilor propria lor tehnologie, pe care am livrat-o 
companiilor ce aveau contracte cu armata şi apoi am 
adaptat-o pentru a fi folosită în sistemele spaţiale de 
apărare. Programul respectiv a durat până în anii 1980, 
dar în cele din urmă am fost capabili să dezvoltăm 
suficient Iniţiativa de Apărare Strategică (SDI), „Războiul 
Stelelor”, pentru a obţine capacitatea de a distruge 
sateliții inamici sau sistemele de dirijare electronică a 
rachetelor nucleare şi a vehiculelor spaţiale duşmane care 
ne-ar fi ameninţat. Pentru aceasta, am întrebuințat 
tehnologie extraterestră: lasere, arme cu fascicul de 
particule şi avioane echipate cu caracteristici „Stealth”. 
Finalmente, nu numai că i-am întrecut pe sovietici şi am 
pus capăt războiului rece, dar le-am impus extratereştrilor 
- care nu erau chiar atât de invulnerabili, la urma urmelor 
- o situaţie de remiză. 

Cele petrecute după Roswell, felul în care am întors 
împotriva extratereştrilor propria lor tehnologie şi modul 
cum am câştigat, de fapt, războiul rece alcătuiesc laolaltă 
o istorie incredibilă. În timpul desfăşurării ei, nici măcar 
nu mi-am dat seama cât de uluitoare era. Pur şi simplu, îmi 
făceam munca, lucrând zilnic în cadrul Pentagonului, până 
ce am dezvoltat suficientă tehnologie extraterestră pentru 
a putea progresa de la sine prin industrie, de unde să 
revină în domeniul militar. Adevărata importanţă a celor 
realizate în departamentul C-D şi a celor reuşite de 
generalul Trudeau pentru a transforma C-D dintr-o unitate 
dezorganizată, aflată în umbra Agenţiei de Proiecte de 


Cercetare Avansată (ARPA), atunci când i-a preluat 
comanda, în unitatea care a ajutat la crearea rachetelor 
dirijate, a rachetei antirachetă şi a satelitului militar dotat 
cu fascicul de particule accelerate, am înţeles-o abia după 
ani buni, când am priceput felul în care am fost capabili să 
modelăm istoria. 

Dintotdeauna m-am considerat o rotiţă care se 
învârtea într-un orăşel american din vestul Pennsylvaniei şi 
n-am evaluat însemnătatea realizărilor noastre în 
departamentul C-D, mai cu seamă felul în care am 
exploatat tehnologia culeasă din Roswell, decât la 35 de 
ani după ce am părăsit armata, când am început să-mi 
aştern amintirile pe hârtie, pentru o cu totul altă carte. 
Atunci mi-am recitit vechile jurnale, mi-am amintit unele 
dintre rapoartele pe care le adresasem generalului 
Trudeau şi am înţeles că ceea ce s-a întâmplat în zilele de 
după incidentul Roswell a fost probabil evenimentul cel 
mai important din ultimii 50 de ani. De aceea, indiferent 
dacă îi daţi crezare sau nu, aceasta este povestea zilelor de 
după Roswell şi a felului în care un grup restrâns de ofiţeri 
aparţinând serviciilor de informaţii ale armatei au 
modificat cursul istoriei omeneşti. 

1. Desertul Roswell 


Noaptea îmbrăţişează solul, înghiţindu-ne, atunci 
când ieşim din Albuquerque şi pătrundem în deşert. 
Mergând spre est pe autostrada 40, apoi cotind spre sud 
pe 285, spre localitatea Roswell, nu există decât 
automobilul şi universul minuscul definit de farurile 
acestuia. De ambele părţi, dincolo de cercul de lumină, se 
întind tufele şi nisipul. În rest, nu mai este decât bezna 
care se închide îndărătul maşinii, acoperind sub un 
gigantic ocean de întuneric şoseaua pe care tocmai am 
trecut. 

Cerul este altfel aici, diferit de orice aţi văzut 
vreodată. Culoarea lui neagră este atât de limpede încât se 
pare că stelele ce strălucesc pe el sunt ferestruici de la 
începutul timpului, milioane de luminiţe ce nu se sting 


niciodată. Într-o seară fierbinte de vară, puteţi uneori 
întrezări explozii luminoase, străfulgerând în depărtare. 
Uneori, pentru o clipă, se face lumină ca ziua, apoi 
întunericul redevine stăpân. Dar în deşertul New Mexico 
vara este anotimpul ploios, iar furtunile se ivesc parcă din 
senin, izbind solul cu torente de apă şi trăsnete, 
străpungând bezna cu bubuiturile tunetelor, zguduind 
pământul până ce pare că se va despica, pentru ca apoi să 
dispară pur şi simplu. Fermierii locali vă vor spune că 
furtunile pot continua toată noaptea, ricoşând din albiile 
pârâiaşelor precum nişte bile de jocuri mecanice, până ce 
se întind peste orizont. Cam aşa s-a întâmplat acum 50 de 
ani, într-o asemenea noapte. Deşi eu n-am fost acolo, am 
auzit destule versiuni pe tema asta. Multe dintre ele sună 
cam aşa: 

Radarul bazei aeriene 509 a Armatei Terestre, aflată 
lângă localitatea Roswell, urmărise semnale ciudate pe 
toată durata nopţii de 1 iulie 1947. Acelaşi lucru făcuse şi 
radarul din White Sands, poligonul de rachete dirijate din 
apropiere, unde, încă de la încheierea războiului, 
avuseseră loc teste de lansare a rachetelor germane Vz, 
precum şi cel din Alamogordo, unde se afla poligonul de 
testare a armelor nucleare. Semnalele radar apăreau într- 
un colţ al ecranului şi-l traversau cu viteze aparent 
imposibile pentru aparatele de zbor, dispărând în alt colţ. 
Apoi reapăreau. Niciun avion cunoscut n-ar fi putut 
dezvolta asemenea viteze şi n-ar fi putut efectua modificări 
de direcţie atât de bruşte. Semnăturile respective nu 
puteau fi identificate de nimeni. Nu se putea nici măcar 
ghici dacă era vorba despre un singur aparat, despre mai 
multe, ori, pur şi simplu, despre o anomalie cauzată de 
fulgerele şi de trăsnetele violente. De aceea, după ce 
operatorii radar au verificat calibrarea echipamentelor, le- 
au demontat, ca să testeze circuitele dispozitivelor de 
proiectare a imaginilor pe ecran. După ce au constatat că 
nu puteau raporta nicio defecţiune, operatorii au fost siliţi 
să presupună că semnalele de pe ecran existau realmente. 
Observațiile lor au fost confirmate de cei de la White 


Sands, totuşi nu se putea face nimic altceva decât să se 
urmărească punctuleţele ce fulgerau peste ecran la fiecare 
baleiere a razei silenţioase. Punctele roiau după voie dintr- 
o parte într-alta, deplasându-se complet libere pe cer 
deasupra poligoanelor militare ultrasecrete pentru 
testarea rachetelor şi a bombelor nucleare. 

In toată noaptea aceea şi în ziua următoare, Serviciul 
de Informaţii al Armatei a rămas în alertă maximă, fiindcă 
într-adevăr se petrecea ceva bizar. Zborurile de 
recunoaştere efectuate deasupra deşertului nu reperaseră 
niciun obiect straniu pe cer sau pe sol, totuşi orice semnal 
radar al unui aparat neidentificat constituia o dovadă mai 
mult decât suficientă, făcându-i pe comandanții bazelor să 
presupună intenţii ostile din partea „cuiva”. Din acest 
considerent, Serviciul de Informaţii din Washington a 
ordonat deplasarea de personal suplimentar în New 
Mexico, mai ales la baza 509, care părea să fie centrul 
activităţilor. 

Anomaliile radar au continuat şi în noaptea 
următoare, iar Dan Wilmot, proprietarul magazinului de 
fierărie din Roswell, a instalat scaune pe veranda casei 
sale, după cină, pentru a urmări fulgerele îndepărtate de 
pe cer. La puţin timp după ora douăzeci şi două, fulgerele 
s-au intensificat şi pământul se cutremura sub trăsnetele şi 
tunetele furtunii care se revărsa asupra întinderilor de 
mărăciniş din nord-vestul localităţii. Dan şi soţia lui au 
privit spectacolul de la adăpostul verandei. Părea că 
fiecare nou fulger era o suliță care sfâşia cerurile. 

„Mai grozav decât focurile de artificii din orice zi de 
4 Iulie” trebuie să-şi fi spus soţii Wilmot, privind 
înmărmuriţi cum un obiect oval, strălucitor a trecut peste 
casa lor şi s-a îndreptat spre nord-vest, dispărând îndărătul 
unei creste, unde a fost înghiţit de întuneric. Cerul a 
redevenit negru ca smoala. Când a fulgerat din nou, 
obiectul nu se mai zărea. Dan Wilmot a apreciat că fusese 
un spectacol cu totul neobişnuit, totuşi a uitat imaginea 
respectivă, cel puţin până la sfârşitul săptămânii. 

Ceea ce trecuse peste casa familiei Wilmot din 


Roswell a zburat şi peste Steve Robinson, care îşi 
conducea camioneta de lăptar în partea de nord a oraşului. 
Robinson a urmărit cu privirea obiectul ce a traversat 
cerul cu o viteză mult mai mare decât a oricărui avion pe 
care-l văzuse vreodată. El a observat că era o formă 
strălucitoare, eliptică şi cu aspect solid - nu o serie de 
lumini, ca avioanele militare ce decolau şi aterizau pe baza 
509 de lângă oraş. 

Obiectul a dispărut înapoia unei creste din vest, în 
direcţia lui Albuguerge, şi Steve şi-a continuat drumul, 
fără să se mai gândească la cele zărite. 

Pentru civilii din Roswell, nimic nu părea straniu. 
Furtunile de vară constituiau un fenomen frecvent, 
semnalările de farfurii zburătoare apărute în ziare sau 
anunţate la radio erau simple subiecte de divertisment, iar 
un obiect străbătând bolta, precum cel care atrăsese 
atenţia soţilor Wilmot, putea să nu fi fost altceva decât o 
simplă stea căzătoare. În curând avea să vină weekend-ul 
de 4 Iulie, şi familia Wilmot, Robinson şi mii de alţi 
localnici de abia aşteptau startul neoficial al vacanței de 
vară. In baza 509, nimeni însă nu se pregătea de 
sărbătoare. 

Incidentele izolate ale unor semnale radar 
neidentificate la Roswell şi White Sands s-au înmulţit în 
următoarele două zile, până ce au părut de-a dreptul un 
flux permanent de violări ale spaţiului aerian. Situaţia 
devenise cu adevărat serioasă. Nu se mai putea nega că pe 
cerul de deasupra deşertului New Mexico se stabilise un 
trafic aproape regulat de aparate de zbor necunoscute, 
care, fără a putea fi penalizate, survolau instalaţiile 
militare americane ultrasecrete. Până când decolau 
avioanele bazelor respective, intruşii dispăreau. Pentru 
comandanții bazelor, devenise evident faptul că erau 
supuşi unor acţiuni intense de supraveghere, despre care 
puteau presupune că aveau o natură ostilă. La început, 
nimeni nu se gândise la ipoteza „vizitei” unor extratereştri 
sau a unor farfurii zburătoare, deşi subiectele respective 
ţinuseră capul de afiş al ştirilor din ultimele săptămâni ale 


primăverii. Ofițerii din bazele 509 şi White Sands credeau 
că ruşii spionau baza de bombardiere nucleare, precum şi 
lansatoarele de rachete dirijate. 

De acum, Contraspionajul Armatei (CIC), sectorul de 
comandă strict secret care în 1947 opera în aproape 
aceeaşi măsură şi în domeniul civil, se găsea în alertă 
maximă şi ordonase deplasarea la Roswell a agenţilor cu 
cea mai mare experienţă în Al Doilea Război Mondial. 
Personalul CIC începuse să sosească din Washington, 
atunci când primele rapoarte ale unor semnale radar 
ciudate  parveniseră prin canalele de informare, şi 
continuase să vină, pe măsură ce rapoartele se 
acumulaseră în următoarele patruzeci şi opt de ore. 
Ofițerii şi soldaţii debarcau din avioane şi îmbrăcau haine 
civile, pentru a investiga activităţile din regiune. Ei se 
alăturau ofiţerilor de informaţii din bază, aşa cum erau 
maiorul Jesse Marcel sau Steve Arnold, un sergent de 
contraspionaj care activase la baza Roswell în timpul celui 
de Al Doilea Război Mondial, atunci când prima misiune de 
bombardament nuclear împotriva Hiroshimei pornise de 
acolo, în august 1945, cu aproape doi ani în urmă. 

In seara zilei de 4 iulie 1947 (deşi data poate diferi în 
funcţie de narator), pe când restul ţării sărbătorea Ziua 
Independenţei şi privea plină de optimism spre pacea 
costisitoare adusă prin sacrificiul soldaţilor ei, operatorii 
radar din bazele de lângă Roswell au observat reapariţia 
obiectelor stranii, ce păreau că-şi modifică formele pe 
ecran. Ele pulsau - nu există o descriere mai potrivită -, 
strălucind mai intens şi apoi pălind, în timp ce deasupra 
deşertului a izbucnit o furtună teribilă de fulgere. Steve 
Arnold, aflat în seara aceea în turnul de control al 
aerodromului Roswell, nu mai văzuse niciodată un semnal 
radar care să se comporte în felul acela - gonind pe ecran 
cu viteze de peste o mie cinci sute de kilometri pe oră. In 
tot acest timp, pulsa, aproape zvâcnind, iar când bolta de 
deasupra bazei a explodat într-o desfăşurare copleşitoare 
de fulgere şi de tunete, semnalul s-a deplasat în colţul din 
stânga jos al ecranului, a părut că dispare pentru o clipă, 


apoi a explodat într-o fluorescenţă orbitor de albă şi s-a 
evaporat chiar sub ochii bărbatului. 

Ecranul rămăsese pustiu. Semnalele pieriseră. 
Controlorii s-au privit între ei, apoi s-au uitat la ofiţerii CIC 
din sala radarelor şi acelaşi gând s-a ivit în minţile tuturor: 
un obiect, indiferent ce ar fi fost el, se prăbuşise. Reacţia 
militarilor n-a întârziat decât câteva secunde. Era o 
problemă de securitate naţională - obiectul trebuia luat din 
deşert şi adus la bază, înainte să fie găsit de altcineva. 

Chiar înainte ca ofiţerul răspunzător de radare să-l 
anunţe pe comandantul bazei 509, colonelul William 
Blanchard, raportând că radarele indicaseră prăbuşirea 
unui aparat de zbor neidentificat în nord-vestul oraşului 
Roswell, membrii CIC se mobilizaseră deja şi erau gata să 
trimită o echipă pe teren, pentru a localiza şi a izola locul 
prăbuşirii, în vederea recuperării oricăror obiecte. Ei 
considerau că era vorba despre un avion inamic care se 
strecurase prin sistemul american de radare, venind fie din 
America de Sud, fie din Canada, şi fotografiase instalaţiile 
militare strict secrete. De asemenea, ei doreau să interzică 
accesul civililor, lansând zvonul că era posibil să existe 
scurgeri radioactive, provenind de la sistemul de propulsie 
al aparatului, cel care-i permitea să facă viraje în ac de păr 
la viteza de 5.000 km/oră. Nimeni nu ştia ce fel de 
propulsie putea să aibă un astfel de avion şi nimeni nu ştia 
dacă vreun membru al echipajului reuşise să se 
catapulteze şi acum se afla prin deşert. „Bull” Blanchard a 
dat imediat undă verde echipei de teren, care urma să ia 
toate echipamentele destinate patrulărilor nocturne pe 
care le putea găsi, toate camionetele de două tone şi 
jumătate disponibile, plus remorcile bazei, în care să 
încarce misteriosul vehicul. Dacă fusese o prăbuşire, toate 
urmele trebuiau şterse, iar rămăşiţele transportate într-un 
hangar, înainte ca autorităţile civile să ajungă la locul 
respectiv şi să anunţe presa. 

Operatorii radar de la baza 509 nu fuseseră singurii 
care apreciaseră că fusese o prăbuşire. La marginea 
oraşului, fermierii, turiştii aflaţi cu corturile în deşert sau, 


pur şi simplu, locuitorii din Roswell văzuseră un aparat de 
zbor care explodase cu o lumină puternică, printre fulgere, 
şi căzuse spre sol în direcţia lui Corona, localitate situată 
la nord de Roswell. Şeriful districtului Chavez, George 
Wilcox, începuse să primească apeluri telefonice imediat 
după miezul nopţii, în primele ore ale zilei de 5 iulie, care-l 
anunțau că un avion se prăbuşise în deşert. El luase 
legătura cu serviciul de pompieri din Roswell, 
comunicându-le că urma să-i trimită la locul accidentului 
de îndată ce avea să obţină coordonatele exacte. Nu avea 
niciun rost să alerge cu tulumbele prin pustiu, dacă nu 
ştiau încotro să se îndrepte. În plus, lui Wilcox nu-i plăcea 
ideea să scoată maşinile de pompieri din oraş, temându-se 
că ar putea izbucni vreun incendiu. 

Găsirea locului prăbuşirii n-a durat însă mult. Un 
grup de arheologi ce căutau obiecte aparţinând triburilor 
de indieni şi care înnoptaseră în nordul lui Roswell 
văzuseră de asemenea lumina pulsatilă de pe cer, auziseră 
un sfârâit ca de prăjeală, apoi bufnetul ciudat, ce zguduise 
solul, nu departe de ei, şi se îndreptaseră către zona 
respectivă - înapoia unei creste. Înainte de a cerceta 
rămăşiţele fumegânde, ei au transmis locaţia prăbuşirii la 
biroul şerifului Wilcox, care a mobilizat pompierii la 59 de 
kilometri nord-vest de oraş. 

„Eu am pornit deja”, l-a anunţat şeriful pe operatorul 
radio al postului de pompieri, care solicitase o escortă de 
poliţişti. 

La ora patru şi jumătate, în dimineaţa cu pricina, o 
maşină de pompieri şi una de poliţie se hurducau prin 
deşert, mergând spre vest, pe Pine Lodge Road, către locul 
indicat de şeriful Wilcox. Nici şeriful şi nici pompierii nu 
ştiau că o echipă militară de recuperare se găsea deja în 
drum spre locul accidentului, cu ordinul de a izola 
regiunea şi, prin orice mijloace necesare, de a preveni 
răspândirea neautorizată a informaţiilor despre prăbuşire. 

Era încă întuneric când, venind din altă direcţie, 
Steve Arnold, aflat alături de şoferul uneia dintre maşinile 
ce aparţineau convoiului de vehicule de recuperare de la 


baza 509, a ajuns la locul prăbuşirii. Chiar înainte să apară 
camioanele, un locotenent de Poliţie Militară din primul 
vehicul de teren postase santinele, iar un inginer îşi pusese 
oamenii să instaleze reflectoare în jurul zonei. După aceea, 
a sosit maşina lui Arnold şi acesta a văzut pentru prima 
dată dezastrul. De fapt, nu era deloc un dezastru - nu aşa 
cum zărise avioanele doborâte în timpul războiului. Din 
ceea ce putea distinge în penumbra dinaintea zorilor, 
vehiculul cu înveliş întunecat părea aproape intact şi nu 
pierduse fragmente mari. Cu siguranţă, în toată zona 
existau bucăţi desprinse din el, totuşi aparatul în sine nu 
se rupsese în urma impactului cu solul, aşa cum s-ar fi 
întâmplat în cazul unui avion obişnuit, întreaga scenă 
continua să fie învăluită în beznă. 

Apoi maşinile şi jeepurile ce însoţiseră camioanele s- 
au aliniat cu boturile spre locul prăbuşirii şi au aprins 
farurile, pentru a suplimenta reflectoarele portabile 
instalate de genişti. În intersecţia bruscă a razelor de 
lumină, Arnold a putut vedea că, într-adevăr, vehiculul în 
formă de aripă delta cu colţuri rotunjite era în esenţă 
întreg, deşi se înfipsese cu partea anterioară în malul unui 
pârâu secat şi avea coada ridicată în văzduh. Fragmentele 
rupte continuau să degajeze căldură chiar şi atunci, deşi, 
conform radarului bazei 509, prăbuşirea se petrecuse 
înainte de miezul nopţii. După aceea, Arnold a auzit 
sfârâitul scurt al unui acumulator şi zumzetul unui dinam 
cu gazolină. Imediat, şirul de reflectoare s-a aprins şi 
întregul peisaj părea un stadion în nocturnă. 

In lumina puternicelor proiectoare militare, Arnold a 
văzut întreaga zonă a prăbuşirii. El a considerat-o mai 
degrabă o aterizare forţată, fiindcă aparatul de zbor părea 
intact, cu excepţia unei fisuri laterale, care se întindea pe 
toată lungimea lui, şi a unghiului abrupt, de peste 
patruzeci şi cinci de grade, cu care era înclinat fuzelajul. A 
bănuit că era un aparat de zbor, deşi nu semăna cu niciun 
avion cunoscut lui. Mic ca dimensiuni, aducea mai degrabă 
cu forma aripii zburătoare a unui vechi Curtis decât cu o 
elipsă sau cu o farfurie. Pe părţile laterale superioare ale 


bazei aripii delta se aflau două derive ridicate în sus şi în 
exterior. Arnold s-a apropiat de fisură cât de mult putea, 
fără să treacă prin faţa lucrătorilor în costume de protecţie 
care controlau radioactivitatea terenului, şi atunci a zărit 
ceva în umbră. Pe sol erau întinse câteva siluete micuţe, 
cenuşii, lungi de 1, 20 - 1, 35 metri. 

Aceia sunt oameni?” a auzit el pe cineva întrebând, în 
vreme ce medicii s-au repezit cu tărgi spre deschizătura ca 
o rană de cuţit din fuzelaj prin care necunoscuţii se 
târâseră, sau căzuseră afară. 

Arnold a privit în jurul perimetrului marcat de 
proiectoare şi a văzut altă siluetă, nemişcată, dar 
amenințătoare, şi încă una rezemată de o movilă. O a 
cincea siluetă se găsea în apropierea găurii fuzelajului. 
După ce tehnicienii au anunţat că radioactivitatea se găsea 
în limite normale şi medicii au intrat în acţiune, Arnold a 
tras cu ochiul prin fisură, privind înăuntru prin partea de 
sus a aparatului. A avut senzaţia că soarele răsărise deja! 

Ca să se asigure, a privit din nou afară şi, într-adevăr, 
era prea întuneric pentru a putea spune că se iviseră 
măcar zorii. Însă prin partea de sus a vehiculului, ca şi 
cum s-ar fi uitat printr-o lentilă, Arnold putea vedea un 
straniu flux luminos, nici solar, nici emis de o lampă. Nu 
mai văzuse niciodată aşa ceva şi s-a gândit că poate era o 
armă nouă, inventată de ruşi ori de altcineva. 

La locul prăbuşirii domnea haosul. 'Tehnicienii cu 
misiuni specifice - medicii, cei însărcinaţi cu detectarea 
urmelor de radioactivitate, operatorii radio, semnalizatorii 
şi santinelele - îşi vedeau de activităţile lor, metodici şi 
aparent fără să gândească, precum nişte zombie cu 
creierele spălate din filmele SF. Insă toţi ceilalţi, inclusiv 
ofiţerii, rămăseseră pur şi simplu cu gurile căscate. Nu mai 
văzuseră niciodată aşa ceva şi încremeniseră, copleşiţi de 
senzaţia generală de uluire care îi prinsese ca în gheare. 

„Hei, ăsta-i viu!”, a auzit Arnold şi, când s-a răsucit, a 
văzut una dintre siluetele micuţe zbătându-se pe sol. A 
alergat alături de alţi medici într-acolo şi a privit creatura 
necunoscută, care s-a cutremurat şi a emis un fel de 


scâncet ce a rezonat nu în aer, ci în creierul bărbatului. N- 
a auzit absolut nimic, dar a avut un sentiment copleşitor de 
tristeţe când silueta s-a zbătut pe pământ, cu capul mare şi 
ovoidal legănându-se spasmodic dintr-o parte în cealaltă, 
parcă încercând să găsească un aer pe care să-l poată 
respira. Apoi o santinelă a răcnit „Stai”, şi Arnold a revenit 
cu privirea spre movila din cealaltă parte a albiei secate. 

„Stai!” a urlat soldatul spre fiinţa micuță care se 
ridicase şi încerca cu desperare să escaladeze colina. 

„Stai!” a somat din nou santinela şi a dus puşca la 
umăr. Alţi militari au alergat într-acolo, în timp ce silueta s- 
a împiedicat, a lunecat înapoi, s-a reechilibrat şi a început 
iarăşi să se caţere. Ţăcăniturile scoase de piedicile armelor 
deblocate şi de cartuşele introduse pe ţevi au răsunat 
parcă în tot deşertul, prin întunericul dinaintea zorilor. 

„Stop!” a zbierat un ofiţer; Arnold nu a văzut cine 
fusese, dar era prea târziu. 

Dinspre soldaţii cu nervii întinşi la maximum a 

izbucnit o rafală de gloanţe. Când fiinţa micuță a încercat 
să se ridice a fost dată peste cap ca o păpuşă din zdrenţe şi 
a căzut pe panta colinei, ciuruită de gloanţe. A rămas 
nemişcată pe nisip, iar primii trei soldaţi care ajunseseră 
lângă ea şi-au reîncărcat armele şi le-au aţintit spre pieptul 
ei. 
„La dracu'!” a scuipat un ofițer., Arnold! Du-ţi 
oamenii acolo şi opreşte-i pe civilii ăia să pătrundă în 
perimetru”. A arătat spre micuțul convoi de vehicule ce se 
apropia dinspre est. Trebuiau să fie maşinile poliţiei locale. 
După aceea, ofiţerul a strigat: „Medicii!” 

Arnold a intrat imediat în acţiune şi, până ce medicii 
au urcat fiinţa necunoscută pe o targă, el instalase deja un 
perimetru de santinele şi personal CIC pentru a bloca 
scena prăbuşirii, şi a-i ţine pe intruşi cât mai la distanţă. L- 
a auzit pe ofiţer ordonând încărcarea corpurilor în prima 
camionetă disponibilă, care să plece cât mai repede spre 
bază. 

„Sergent! 11, l-a strigat din nou ofiţerul. „Oamenii tăi 
să încarce tot ce poate fi încărcat în camionete şi să urce... 


chestia aia - arătase spre vehiculul în formă de aripă delta 
- în remorcă, pentru a pleca imediat. Restul, atenţiune! 
Vreau ca locul ăsta să rămână bec! Nu s-a întâmplat nimic 
aici, înţeles? Mărăciniş şi nisip, ca tot deşertul.11 

În vreme ce soldaţii au organizat o sită de „căutare- 
şi-recuperare”, mergând unul lângă celălalt, unii dintre ei 
în patru labe, ca să curețe locul de sfărâmături, de 
bucățele sau piese desprinse în urma impactului, imensa 
macara adusă de la baza aeriană a ridicat aparatul 
surprinzător de uşor din craterul săpat în malul pârâului şi 
l-a purtat deasupra remorcii Ford, care însoţise convoiul 
de camioane militare. O echipă de poliţişti militari a fost 
trimisă în întâmpinarea convoiului de vehicule civile, care 
se apropia rapid. Ei au fixat baionetele la ţevile armelor, 
coborându-le spre vârtejurile de nisip formate în faţa lor. 

De cealaltă parte a acelei linii de conflict, pompierul 
Dan Dwyer, aflat alături de şoferul maşinii model Ward 
LaFrance, a putut distinge la început foarte puţine detalii, 
cu excepţia unei oaze de lumină albă în mijlocul beznei. 
Convoiul său micuţ aprinsese farurile, dar nu folosise 
sirenele când părăsise unitatea de pompieri din Roswell, se 
întâlnise cu echipajul de poliţie în nordul oraşului şi 
pornise spre locul unde i se spusese că se prăbuşise un 
avion. Apropiindu-se de zona puternic iluminată de 
proiectoare - din depărtare păruse mai degrabă un parc de 
distracţii decât locul unui accident -, Dwyer putuse zări 
soldaţii dispuşi în cerc în jurul unui obiect care se legăna 
de braţul unei macarale. Înaintând şi mai mult, reuşi să 
distingă strania formă triunghiulară a obiectului care 
atârna, foarte precar, de braţul macaralei, gata să cadă o 
dată sau de două ori din cauza lipsei de experienţă a 
operatorului. Chiar şi de la distanţa respectivă, zbieretele 
şi blestemele răzbăteau peste nisip, în vreme ce macaraua 
a ridicat, a coborât, apoi a ridicat din nou şi a aşezat în 
cele din urmă obiectul în remorca Fordului. 

Echipajul de poliţie din faţa maşinii de pompieri a 
ţâşnit brusc înainte, spre zona puternic iluminată, imediat 
ce şoferul ei a observat activitatea de acolo, iar peisajul 


din faţa lui Dwyer a fost acoperit de nori de nisip. Bărbatul 
putea doar să distingă reflecţiile propriului său girofar. 
Când vârtejurile de nisip s-au domolit, se aflau aproape de 
locul prăbuşirii, cotind într-o parte pentru a evita 
camioanele militare ce porniseră deja spre bază. Dwyer a 
privit peste umăr, ca să vadă dacă şi alte vehicule militare 
se îndreptau către el, dar n-a zărit decât primele linii 
trandafirii ale razelor de soare deasupra orizontului. Era 
aproape dimineaţă. 

Până ce vehiculul lui Dwyer a ajuns lângă zona 
indicată de soldaţi, aparatul prăbuşit se afla în remorcă, 
atârnând în continuare de braţul macaralei. Trei-patru 
soldaţi îl fixau cu lanţuri şi cu cabluri. Totuşi, pentru ceva 
care căzuse din cer sub forma unui glob de flăcări, aşa 
cum îl descrisese poliţia, obiectul i s-a părut lui Dwyer 
aproape neatins. Nu zărea nicio zgârietură pe suprafaţa sa 
şi nici accesorii exterioare care să se fi rupt. După aceea, 
soldaţii au pus peste remorcă o prelată kaki şi obiectul a 
fost complet camuflat. Un căpitan de armată s-a apropiat 
de unul dintre echipajele de poliţie, ce staţiona chiar în 
faţa maşinii de pompieri. Înapoia ofițerului se zărea un şir 
de soldaţi cu baionetele puse la armă; toţi purtau 
banderole cu însemnele Poliţiei Militare. 

„Puteţi pleca”, l-a auzit Dwyer pe căpitan adresându- 
se poliţiştilor din Roswell. „Zona este protejată”. 

„Dar răniții?” a întrebat polițistul, probabil gândindu- 
se mai mult la raportul pe care trebuia să-l întocmească 
decât la soarta accidentaţilor. 

„Nu există răniţi. Ţinem situaţia sub control”. 

Totuşi, în timp ce militarii dirijau convoiul civililor să 
se întoarcă, Dwyer a putut distinge nişte trupuri micuţe ce 
erau ridicate pe tărgi şi urcate în camioanele armatei. 
Două dintre ele fuseseră deja introduse în sacii pentru 
cadavre, însă unul fusese legat de targă. Polițistul îl zărise 
şi el. Silueta legată se mişca şi părea vie. Dwyer s-a gândit 
cum să procedeze pentru a se apropia. 

„Ce-i cu el?” s-a interesat, arătând în direcţia 
respectivă. 


LIZA 
! 


„Grăbiţi încărcarea!” a răcnit căpitanul spre soldaţii 
care suiau tărgile în camioane. „Domnule”, se adresă el 
şoferului maşinii de poliție, „n-aţi văzut nimic aici. Absolut 
nimic”. 

„Dar trebuie să...” 

„Ceva mai târziu, în cursul zilei, cineva de la baza 
noastră va veni să discute cu dumneavoastră”, l-a întrerupt 
căpitanul. „Intre timp, vă rog să uitaţi totul. Sunt probleme 
strict militare”. 

Deja, lui Dwyer i se păruse că recunoscuse câteva 
persoane de la baza aeriană. îl văzuse pe ofiţerul de 
contrainformaţii, Jesse Marcel, care nu locuia în bază, ci în 
Roswell, precum şi pe alţi indivizi ce veneau regulat în 
localitate. A zărit fragmente desprinse din vehiculul 
prăbuşit, încă risipite pe sol, apoi macaraua-remorcă a 
demarat, a trecut pe lângă maşina de pompieri şi, prin 
nisip, către bază. 

Dwyer şi-a scos casca de pompier, a coborât din 
maşină şi a pornit prin umbrele ce ascundeau flancul 
şirului de poliţişti militari. Situaţia era atât de confuză 
încât bărbatul ştia că nimeni nu avea să-l bage în seamă 
dacă arunca o privire în jur. A ocolit maşina de pompieri, 
apoi a traversat întreaga zonă şi, din partea opusă a 
camionului militar, s-a apropiat de targă. S-a uitat în ochii 
creaturii legate acolo. 

Nu i s-a părut mai mare decât un copil, şi totuşi nu 
era un copil. Niciun copil nu avea un asemenea craniu, 
aducând cu un balon supradimensionat. Nici măcar nu 
părea uman, deşi avea trăsături omeneşti. Ochii mari şi 
negri erau depărtaţi unul de altul, iar nasul şi gura erau 
foarte mici, aducând mai degrabă cu nişte fante. Urechile 
erau simple adâncituri, plasate pe părţile laterale ale 
capului uriaş. În lumina proiectoarelor, Dwyer a mai văzut 
că fiinţa avea o culoare brun-cenuşie, că era complet 
lipsită de păr, şi că îl privea direct, ca un animal neajutorat 
prins în capcană. Nu scotea niciun sunet, dar, cumva, 
Dwyer a înţeles că fiinţa ştia că murea. S-ar fi holbat uluit 
la ea, dar targa a fost rapid încărcată în camion de către 


doi soldaţi, care l-au întrebat ce făcea acolo. Pompierul a 
ştiut că era vorba despre ceva mai important decât ar fi 
dorit să vadă vreodată şi s-a îndepărtat imediat, pierzându- 
se printre alţi indivizi ce examinau un maldăr de rămăşiţe. 

Intreaga zonă era acoperită cu lucruri despre care 
Dwyer a bănuit că, în momentul impactului, căzuseră din 
vehicul. A zărit adâncitura din malul albiei pârâiaşului, 
unde se înfipsese obiectul şi rămăşiţele întinzându-se din 
craterul micuţ în bezna dinapoia proiectoarelor. Soldaţii se 
târau peste tot, în patru labe, cu instrumente de desprins 
şi de desfăcut, purtând saci, sau mergând în linie dreaptă 
şi baleind terenul cu detectoare de metale. I s-a părut că ei 
curăţau zona, astfel ca orice căutători de curiozităţi care 
ar fi apărut pe acolo în timpul zilei să nu găsească nimic 
care să dezvăluie identitatea epavei. Dwyer s-a aplecat şi a 
ridicat un petec dintr-un material mat, cenuşiu-metalic, 
similar unei ţesături, care sclipise din nisip. L-a prins în 
pumn şi l-a strâns ghemotoc. După aceea, i-a dat drumul şi 
țesătura metalică a revenit la forma iniţială, fără cute sau 
pliuri. S-a gândit că nu-l privea nimeni, aşa că l-a strecurat 
în buzunarul vestonului. 

Mai târziu, avea să-l arate fiicei lui, care, după 45 de 
ani, când bucata de țesătură metalică dispăruse de mult în 
istorie, avea să-l descrie în documentare TV, în faţa a 
milioane de spectatori. Însă în noaptea aceea din iulie 
1947, dacă Dwyer crezuse că nu fusese remarcat, se 
înşelase. 

„Hei, tu”, a mârâit un sergent cu banderola Poliţiei 
Militare. „Ce dracu' faci aici?” 

„Sunt din compania de pompieri”, a răspuns Dwyer 
cât mai inocent cu putinţă. 

„Ei bine, mută-ţi urgent fundul de civil de aici şi 
îmbarcarea! Ai luat ceva de-aici?” 

„Nu, domnule sergent”. 

Polițistul militar l-a înşfăcat de parcă ar fi fost arestat 
şi l-a dus la un maior, care dădea ordine lângă generatorul 
ce alimenta şirul de proiectoare. Dwyer l-a recunoscut pe 
Jesse Marcel. 


„L-am prins pe pompierul ăsta umblând prin 
rămăşiţe, domnule maior”, a raportat sergentul. 

În mod evident, Marcel îl recunoscuse şi el pe Dwyer 
deşi cei doi nu erau prieteni, şi l-a privit într-un mod pe 
care pompierul şi l-a amintit doar ca o uitătură plină de 
suferinţă. 

„Trebuie să pleci de-aici”, i-a spus. „Şi să nu spui 
niciodată cuiva unde ai fost sau ce ai văzut”. 

Dwyer a încuviinţat din cap. 

„Aici este zonă de maximă securitate, şi asta ne dă 
dreptul să te reținem”, a continuat Marcel. „Indiferent 
despre ce ar fi vorba, nu discuta nimic până când cineva 
nu-ţi spune ce să zici. Acum ia-ţi maşina de aici înainte să 
vă vadă altcineva şi să vă aresteze pe toţi. Mişcă!” S-a 
întors apoi către polițistul militar. „Sergent, escortează-l 
până la maşină şi ai grijă să plece”. 

Dwyer nu mai avea nevoie de alte invitaţii. L-a lăsat 
pe sergent să-l însoţească, s-a suit în maşină şi i-a spus 
şoferului să pornească înapoi spre oraş. Sergentul s-a 
apropiat de geamul şoferului şi l-a privit. 

„Vi s-a ordonat să evacuaţi imediat locul!” a lătrat el. 

Echipajul de poliţie le-a făcut semn pompierilor să 
plece în marşarier. Şoferul a întors şi a pornit spre postul 
din Roswell. Macaraua-remorcă Ford trecuse deja prin 
oraşul adormit, în perioada aceea dintre beznă şi lumină, 
fără ca zgomotul motorului să provoace alarmă; nici 
vederea unui obiect mare, acoperit cu o prelată, în 
remorca unui vehicul militar ce gonea pe strada principală 
din Roswell, pe fundalul cerului gri-trandafiriu, nu a trezit 
curiozitatea nimănui, fiindcă nu reprezenta ceva ieşit din 
comun. Dar mai târziu, în timp ce Dwyer intra cu maşina în 
curtea companiei, soarele răsărise deja, iar primul camion 
militar ajungea la poarta principală a bazei 509. 

Instalatorul civil Roy Danzer, care lucrase toată 
noaptea la etanşarea unei conducte din bază, a ştiut că se 
petrecuse ceva după felul în care camioanele ţâşniseră în 
beznă. El tocmai ieşise din infirmeria bazei, ca să tragă o 
ţigară înainte de a reveni la lucru. Atunci auzise hărmălaia 


de la poarta principală. Cu câteva zile în urmă, Danzer se 
tăiase la mână pe când reteza o ţeavă şi sanitarii voiau să-i 
controleze cusătura, ca să se asigure că nu făcuse vreo 
infecţie. De aceea, bărbatul profita, făcând o pauză de 
câteva minute, răstimp în care i se schimba pansamentul. 
Apoi, pe drumul de întoarcere, înainte de a se apuca din 
nou de treabă, obişnuia să bea şi o ceaşcă de cafea şi să 
fumeze o ţigară. Însă în dimineaţa aceea lucrurile aveau să 
se desfăşoare în cu totul alt fel. 

Vacarmul pe care-l auzise la poarta principală se 
transformase acum într-o agitaţie de soldaţi şi lucrători, 
împinşi în lături de o grupă de poliţişti militari dispuşi în 
triunghi, care forţau o breşă prin mulţime. Nu exista nici 
măcar un ofiţer care să dea comenzi, ci doar o gloată de 
soldaţi. Ciudat! Gloata se îndrepta direct spre infirmeria 
bazei, direct spre intrarea principală a acesteia, direct 
spre locul unde se afla Roy. 

Nimeni nu l-a împins şi nimeni nu i-a spus să plece de 
acolo. De fapt, nimeni nu i s-a adresat. Când soldaţii au 
trecut pe lângă el, Roy a privit în jos şi a văzut că doi 
militari purtau o targă pe care se afla legată o fiinţă. Roy s- 
a uitat la fiinţă şi aceasta s-a uitat la el, şi în chiar clipa 
când ochii lor s-au întâlnit, instalatorul a ştiut că nu era 
vorba despre un om. Era o creatură de altundeva. Expresia 
imploratoare de pe faţa ei, ocupând doar o părticică 
frontală de pe capul imens, ca un pepene, şi senzațiile de 
durere şi suferinţă pe care le-au văzut ochii lui Roy şi le-a 
simţit creierul său în timp ce o privea i-au spus că fiinţa 
aceea se găsea în ultimele clipe de viaţă. Nu vorbea. De 
abia se putea mişca. Totuşi, Roy a văzut, sau i s-a părut că 
vede, o expresie străbătându-i feţişoara rotundă. Apoi 
creatura a dispărut, fiind vârâtă în spital de către 
purtătorii tărgii, care l-au privit ameninţător când au 
trecut pe lângă el. Roy a tras adânc din ţigara de care 
uitase. 

„Ce dracu' a fost asta?” a întrebat el fără să se 
adreseze cuiva anume. Peste numai o clipă, însă s-a simţit 
în asemenea hal, ca şi cum l-ar fi placat cel mai dur fundaş 


de rugbi pe care-l văzuse vreodată. 

Capul i-a zvâcnit spre înapoi, lovindu-se cu ceafa de 
spinare, iar el a zburat în faţă, în braţele a doi poliţişti 
militari, care l-au lipit cu brutalitate de o poartă de fier şi l- 
au ţinut acolo până ce un ofiţer - Roy a bănuit că era un 
căpitan - s-a apropiat şi l-a împuns cu degetul în faţă. 

„Cine eşti tu, domnule?” a răcnit căpitanul. 

Inainte să apuce să răspundă, alţi doi ofiţeri au 
apărut lângă el şi au început să întrebe pe baza cărei 
autorizaţii avea el acces în bază. Danzer s-a gândit că 
indivizii nu  glumeau deloc; erau încruntaţi şi se 
ambalaseră serios. Vreme de câteva minute de coşmar, 
instalatorul şi-a spus că n-avea să-şi mai revadă niciodată 
familia, într-atât era de speriat. Apoi de ei s-a apropiat un 
maior, care a oprit interogatoriul. 

„Il cunosc pe omul acesta”, a spus maiorul. 
„Lucrează aici, cu ceilalţi subcontractori civili. Nu vom 
avea probleme cu el”. 

„Domnule...”, a început căpitanul, dar maiorul - 
Danzer nu-i cunoştea numele - l-a prins de braţ şi l-a tras 
câţiva paşi mai departe. Danzer i-a văzut pe cei doi 
discutând şi, treptat, căpitanul cel roşu la faţă s-a potolit. 
După aceea, ofiţerii au revenit lângă poliţiştii militari care 
nu-i dăduseră drumul lui Roy. 

„N-ai văzut nimic, ai înţeles?” i s-a adresat căpitanul 
lui Danzer, care s-a mulţumit să încuviinţeze din cap. „Nu 
vei spune absolut nimănui despre asta - nici familiei, nici 
prietenilor, nimănui. Ai înţeles?” 

„Da, domnule”, a aprobat instalatorul, care de-acum 
se simţea realmente speriat. 

„Vom şti dacă ai suflat vreo vorbă, vom şti cu cine ai 
vorbit şi toate persoanele acelea vor dispărea pur şi 
simplu”. 

„Căpitane...”, a intervenit maiorul. 

„Domnule maior, persoana aceasta nu are ce căuta 
aici, iar dacă vorbeşte, eu nu pot garanta nimic11. 

Căpitanul avea un ton mai degrabă plângăreţ, ca şi 
cum ar fi încercat să se scuze în faţa unui superior care nu 


ştia atât de multe ca el. 

Aşadar, uită tot ce ai văzut11, i s-a adresat maiorul 
lui Danzer. „Şi şterge-o urgent de aici, înainte să te mai 
vadă altcineva, care să dorească să se asigure că nu vei 
sufla o vorbă.11 

„Da, domnulell, aproape că a răcnit Danzer, 
eliberându-se din braţele celor doi poliţişti militari şi 
rupând-o la fugă spre camioneta sa, aflată în celălalt capăt 
al bazei. Nici măcar n-a întors capul ca să vadă soldaţii ce 
transportau în spital sacii cu cadavrele celorlalte creaturi. 
Acolo, înaintea oricăror altor informări, fiinţele aveau să 
fie pregătite pentru autopsie aidoma unor animale vânate, 
gata de preparare. 

Restul evenimentelor din săptămâna aceea au intrat 
de acum în istorie. Mai întâi, comandantul bazei 509, Bull 
Blanchard, a autorizat comunicatul cu „farfuria 
zburătoare11, care avea să fie preluat de serviciile de ştiri 
şi să facă înconjurul ţării. După aceea, generalul Roger 
Ramey, de la cartierul general al Armatei a 8-a a Aerului 
din Texas, i-a ordonat maiorului Jesse Marcel să apară în 
faţa presei şi să retracteze istoria cu farfuria zburătoare. 
De data aceasta, lui Marcel i s-a ordonat să declare că 
făcuse o greşeală şi că abia ulterior îşi dăduse seama că 
rămăşiţele proveniseră de la un balon meteorologic. 
Înghiţind o poveste în care nu crezuse niciodată, Jesse 
Marcel s-a lăsat fotografiat alături de resturile false ale 
unui balon real şi a mărturisit o eroare pe care n-ar fi 
putut-o face niciodată, nici chiar într-o zi proastă. 
Mărturisirea aceea avea să-l obsedeze tot restul vieţii, 
până când, cu zeci de ani mai târziu şi cu puţin înaintea 
morţii, avea să o nege şi să recunoască faptul că, într- 
adevăr, în noaptea aceea, recuperase un vehicul spaţial 
extraterestru din deşertul Roswell. 

Între timp, în zilele şi săptămânile ce au urmat 
prăbuşirii şi recuperării, personalul Serviciului de 
Informaţii al Armatei şi CIC s-au răspândit prin Roswell şi 
prin aşezările vecine pentru a stopa toate informaţiile 
neautorizate. Folosind din păcate amenințările cu violenţa, 


intimidarea fizică şi, în conformitate cu unele zvonuri, 
ucigând cel puţin o persoană, ofiţerii au impus tăcerea în 
oraş. MacBrazel, civilul lângă a cărui proprietate a avut loc 
prăbuşirea şi unul dintre cei ce vizitaseră locul respectiv, 
susţine că a fost mituit şi ameninţat. Pe neaşteptate, el a 
încetat să mai vorbească despre ceea ce văzuse în deşert, 
chiar după ce le spusese prietenilor şi ziariştilor că 
recuperase fragmente ale unui aparat de zbor. Ofițerii din 
departamentul şerifului districtului Chavez şi din alte 
instituţii de menţinere a ordinii au fost siliţi să dea 
ascultare ordinului promulgat de armată, potrivit căruia 
incidentul 

Roswell constituia o problemă de securitate naţională 
şi nu trebuia discutat. „Nu s-a întâmplat nimic” a decretat 
armata şi autorităţile civile s-au supus fără comentarii. 
Până şi corespondenţii de ştiri ai postului local de radio 
Roswell, John McBoyle de la KSWS şi Walt Whitmore Sr. de 
la KGFL, care intervievaseră martori ce vizitaseră locul 
prăbuşirii, au fost nevoiţi să se conformeze politicii oficiale 
impuse de armată şi să nu-şi difuzeze niciodată emisiunile. 

Pentru unii dintre civilii care susţin că au fost 
intimidaţi de cadrele militare ce se revărsaseră în Roswell 
după prăbuşire, traumele respective au continuat toată 
viaţa. Fetiţa lui Dan Dwyer s-a numărat printre aceştia; ea 
a fost terorizată de vederea unui ofiţer imens, cu cască şi 
expresia feţei neclară, din cauza ochelarilor de soare, care 
s-a aplecat ameninţător asupra ei în bucătărie, spunându-i 
că dacă nu uită vorbele tatălui ei, toată familia avea pur şi 
simplu să dispară în deşert, pentru totdeauna. Sally, care 
în dimineaţa aceea se jucase cu țesătura metalică adusă de 
Dan Dwyer şi-l auzise descriind omuleţii purtaţi pe tărgi, 
scâncise de spaimă când ofiţerul o făcuse în cele din urmă 
să admită că nu văzuse, nu auzise şi nu atinsese nimic. „Nu 
s-a întâmplat nimic”, îi şuierase bărbatul. „Şi nu vei spune 
nimic despre asta tot restul vieţii tale, fiindcă noi vom 
afla”, repetase el întruna, subliniind fiecare cuvânt printr-o 
lovitură puternică cu un baston de poliţist în palmă. Chiar 
şi în ziua de azi, în colţurile ochilor femeii apar lacrimi 


atunci când descrie scena şi îşi aminteşte expresia mamei 
ei, căreia i se ordonase să părăsească bucătăria. Este 
îngrozitor pentru un copil să-şi vadă părinţii atât de 
terorizaţi şi reduşi la tăcere încât să nege adevărul sub 
ochii săi. 

Şi fiica lui Roy Danzer a fost înspăimântată la 
vederea tatălui ei, când acesta revenise de la bază, în 
dimineaţa zilei de 5 iulie 1947. Desigur, el nu voise să 
spună nimic din cele petrecute acolo, deşi prin oraş 
umblau zvonuri că Roswell fusese invadat de creaturi din 
spaţiu. Toți copiii din oraş ştiau asta, iar ziarele 
publicaseră, de câteva săptămâni bune, articole pe această 
temă. Se anunţase chiar şi la radio. Danzer nu dorise însă 
să comenteze absolut nimic în faţa fetei sale. Noaptea, ea 
îşi auzea părinţii discutând în şoaptă înapoia uşii închise a 
dormitorului, şi prindea frânturi de fraze despre fiinţe 
micuţe care „ne vor ucide pe toţi”. Fata a îngropat toate 
acestea într-un ungher al memoriei ei, pe care nu l-a mai 
examinat niciodată, până ce Roy, cu puţin timp înaintea 
morţii, nu i-a mărturisit ce se petrecuse de fapt în 
dimineaţa aceea de iulie când convoiul revenise din deşert. 

Steve Arnold s-a stabilit în Roswell, încheindu-şi 
stagiul oficial în armată şi, fără ştiinţa lui directă, a rămas 
un membru al echipei mele până prin anii '60. Unii afirmă 
că el continuă să lucreze pentru guvern, îndeplinind o 
misiune care i-a căzut literalmente din cerul lui New 
Mexico, răspândind zvonuri false din partea armatei, CIA, 
sau altei organizaţii, perpetuând o acoperire care, după 50 
de ani, a căpătat o viaţă proprie şi continuă pur şi simplu 
din inerție. Astăzi, îl puteţi vedea pe Steve plimbându-se 
prin Roswell, vizitând prieteni vechi din perioada stagiului 
militar, acordând interviuri echipelor TV care, periodic, îi 
vizitează pe cei din oraş ce doresc să vorbească despre 
zilele din vara lui 1947. 

Cât despre fragmentele recuperate din deşert, ele au 
avut o cu totul altă soartă. Expediate la Fort Bliss, statul 
Texas (cartierul general al Armatei a 8-a a Aerului), şi 
examinate sumar, pentru a se afla ce erau şi ce puteau 


conţine, ele au fost trecute în totalitate sub jurisdicţia 
armatei. Imediat după sosire, unele fragmente au fost 
trimise în Ohio, unde au fost puse sub zăvor la aerodromul 
Wright (actualmente Wright-Patterson). Celelalte au fost 
încărcate în camioane şi expediate mai întâi la baza Fort 
Riley, în Kansas. Baza 509 a revenit la rutina zilnică, Jesse 
Marcel şi-a continuat munca de parcă în viaţa lui n-ar fi 
atins fragmentele unei nave extraterestre, iar 
subcontractorii civili şi-au reînceput activitatea, reparând 
ţevi, uşi şi pereţi în bază, ca şi cum nimic n-ar fi trecut pe 
acolo, venind din deşert. 

Până la sfârşitul primei săptămâni din iulie 1947, 
toate au reintrat în normal, de parcă prăbuşirea nici nu 
avusese loc. Aidoma nopţii care vă învăluie atunci când 
mergeţi prin deşert, bezna tăcerii a învăluit incidentul 
Roswell timp de peste 30 de ani. 

Acestea sunt relatările, aşa cum le-am auzit, aşa cum 
mi-au fost povestite ulterior. Eu n-am fost în Roswell în 
noaptea aceea. N-am văzut cu ochii mei niciunul dintre 
evenimente. Am auzit despre ele abia cu ani mai târziu, 
când mi-a revenit sarcina de a interveni, interesându-mă 
de soarta lor. Fragmentele culese în urma prăbuşirii 
aparatului, care a fost cauzată fie de furtună, fie de 
radarele noastre, aşa cum afirmă unii, se aflau însă pe un 
curs ce avea să-l intersecteze pe cel al vieţii mele. Oficial, 
traiectoriile noastre aveau să se întretaie la Pentagon, în 
anii '60, deşi, pentru un foarte scurt moment, în 1947, pe 
când eram un tânăr maior la baza Fort Riley, proaspăt 
acoperit de gloria victoriilor din Europa, văzusem ceva 
care avea să-mi rămână fixat în amintire, pe care sperasem 
- în van! - că nu aveam să-l mai revăd vreodată. 

2. Convoiul spre Fort Riley îmi pot aminti de vremea 
când eram atât de tânăr şi când mă simţeam atât de 
invincibil încât nu mă temeam de absolut nimic din lume. 
Imi învinsesem teama în Africa de Nord. Cu armata 
generalului Patton, înfruntasem artileria diviziilor de 
panzere ale lui Rommel şi replica noastră fusese mai 
teribilă. Eram o armată de tineri veniţi dintr-o ţară care nu 


declanşase războiul, dar se pomenise aruncată în mijlocul 
lui chiar înainte de a ieşi din biserică, în duminica aceea 
când fusese atacat Pearl Harbour. Parcă înainte de a fi 
apucat să ne dezmeticim, Hitler ne declarase război şi deja 
luptam în Europa. Insă după 1942, îi alungaserăm pe 
nemți din Africa şi trecuserăm marea în Sicilia. Apoi, pe 
când Mussolini se clătina sub lovituri, invadaserăm Italia şi 
ne luptaserăm, urcând prin peninsulă până la Roma. Eram 
prima armată invadatoare care cucerea Roma şi, din Evul 
Mediu încoace, prima armată invadatoare din Lumea Nouă 
care ocupase vreodată Cetatea Eternă. 

La începutul anului 1944, ne aflam în Roma, după ce 
Mussolini fugise, iar frontul german se prăbuşea în jurul 
nostru. Ca tânăr căpitan în Serviciul de Informaţii al 
Armatei, am primit misiunea de a supraveghea alcătuirea 
unui guvern civil dirijat de forţele militare ale Aliaților, în 
oraşul fermecat al străbunilor mei, despre care citisem 
doar în manualele de istorie. Papa Pius însuşi mi-a oferit o 
audienţă, pentru a discuta planurile noastre despre 
guvernarea oraşului. Lucrurile acestea nici măcar nu pot fi 
visate. Ele trebuie să ţi se întâmple în realitate, pentru ca 
apoi să te ciupeşti, ca să te asiguri că nu te trezeşti în 
patul tău, lângă Pittsburgh, într-o dimineaţă de iarnă. 

Am rămas trei ani în Roma - din lunile dinaintea 
debarcării în Normandia, în 1944, când frontul german era 
numai la câţiva kilometri în sudul Romei, iar băieţii noştri 
se târau pe pantele lui Monte Casino, şi până la începutul 
lui 1947, când am fost trimis acasă. Atunci, eu şi soţia mea 
am îndesat tot ce aveam în portbagajul unui Chevrolet 
decapotabil vechi şi am străbătut statele agricole din 
America anilor de pace, din Pennsylvania până în Kansas. 
Lipsisem cinci ani, dar acum revenisem sănătos! Goneam 
peste Missouri spre o destinaţie care era considerată o 
recompensă pentru orice tânăr ofiţer pornit pe scara 
ierarhică: Şcoala Militară de Informaţii, la numai un pas de 
Informaţii Strategice, versiunea militară a celebrelor 
universităţi Yale sau Harvard. Avansam. Şi cine eram? 
Doar un recrut din Pennsylvania, care fusese ales pentru 


Şcoala de Comandă, iar acum, venit direct dintr-o funcţie 
de conducere deţinută pe timpul războiului în Europa 
ocupată de Aliați, eram gata să-mi încep noua carieră în 
Serviciul de Informaţii al Armatei. 

Locuind atâţia ani în Africa şi în Europa, eram 
nerăbdător să revăd America. Deja, americanii nu mai 
simțeau povara crizei economice, nici în fabrici, nici 
asudând în uniforme, într-un război desperat peste două 
oceane, în timp ce străbăteam orăşelele din sudul lui Ohio 
şi Illinois, iar apoi de cealaltă parte a lui Mississippi, 
vedeam o Americă exultând în urma victoriei. N-am oprit 
peste noapte ca să vizităm St. Louis, sau măcar să 
hoinărim puţin pe malul din Kansas al fluviului. Ideea de a 
deveni ofiţer de carieră mă aţâţa în asemenea măsură, 
încât n-am oprit decât când am ajuns în Fort Riley şi am 
închiriat un apartament în localitatea cea mai apropiată, 
Junction City, unde urma să locuim până ni se amenaja 
locuinţa din baza militară. 

În următoarele săptămâni, soţia mea şi cu mine am 
învăţat să trăim într-o bază militară în timp de pace. 
Locuiserăm împreună şi în Roma, după război, când 
continuam să-mi aduc contribuţia la restabilirea păcii în 
oraş şi la zăgăzuirea tentativelor comuniştilor de a prelua 
conducerea guvernului. Practic, fusese o continuare a 
războiului, deoarece zilnic ne confruntam cu alte probleme 
din partea comuniştilor sau ale clanurilor mafiote, ce 
încercaseră să se infiltreze în guvernul civil. De asemenea, 
zilnic, viaţa mea era în pericol, ameninţată de diversele 
grupări teroriste din oraş. De aceea, spre deosebire de 
Roma, Fort Riley începuse să semene cu o vacanţă. 

În acelaşi timp, am revenit pe băncile şcolii. De data 
aceasta, însă, urmam cursuri destinate ofiţerilor de 
carieră. Cunoşteam ce se cerea unui ofiţer de informaţii şi, 
de fapt, fusesem instruit de secţia britanică MI 19, prima 
reţea de informaţii pe timp de război din lume. Fusesem 
atât de bine antrenat, încât chiar atunci când ne 
confruntaserăm cu unităţi ale NKVD-ului ce operau în 
Roma, am reuşit să le dejucăm intenţiile şi chiar să le 


distrugem. Anterior, Statele Unite nu avuseseră practic un 
serviciu de informaţii pe timp de pace, motiv pentru care s- 
au grăbit să formeze OSS la declanşarea războiului. Totuşi, 
pe durata acestuia, unităţile Serviciului de Informaţii al 
Armatei şi ale OSS n-au conlucrat, întrucât comunicațiile 
dintre ele nu erau perfecte şi noi nu fuseserăm niciodată 
cu adevărat încântați de planurile OSS. Acum, după 
încheierea ostilităţilor şi după ce Serviciul de Informaţii 
devenise de sine stătător, eu făceam parte dintr-un activ cu 
totul nou de ofiţeri de informaţii de carieră, care urmau să 
monitorizeze activităţile sovieticilor. Aceştia deveniseră 
noii noştri vechi inamici. 

În primele luni, cursurile şcolii cuprindeau nu numai 
elementele principale ale culegerii de informaţii - 
anchetarea prizonierilor, prelucrarea şi analiza datelor 
brute, şi multe altele - ci şi bazele conducerii 
administrative şi modalităţile de operare ale unei unităţi 
de agenţi de informaţii în timp de război. Pe atunci, 
niciunul dintre noi nu-şi dăduse seama cât de repede 
aveau să fie testate noile noastre cunoştinţe şi nici care 
avea să fie locul ales de inamicii noştri pentru o 
confruntare. Acelea erau zile pline de încredere, iar 
vremea se încălzea şi zilele deveneau tot mai lungi odată 
cu apropierea verii. 

Inainte de declanşarea războiului, pe când eram în 
liceu, în orăşelul meu natal, California, din statul 
Pennsylvania, fusesem pasionat de bowling. Era un sport la 
care doream să revin după încheierea războiului, de aceea, 
când am ajuns la Fort Riley, unul dintre primele locuri pe 
care le-am căutat a fost sala de bowling a bazei, construită 
într-unul dintre fostele grajduri. Fort Riley fusese o 
garnizoană de cavalerie, sediul Regimentului 7 Cavalerie 
al generalului Custer, şi păstra încă intact terenul de polo 
călare. Am reînceput să mă antrenez şi, în scurt timp, 
doboram suficiente popice pentru ca gradaţii ce jucau 
acolo să vorbească cu respect despre loviturile mele. După 
câteva luni, sergentul-major Bill Brown - ceilalţi îi spuneau 
„Brownie” - m-a oprit pe când părăseam sala. 


„Domnule maior”, a început el, simțindu-se destul de 
stânjenit să se adreseze unui ofiţer care nu purta uniformă, 
despre un subiect lipsit de orice legătură cu armata. Habar 
nu avea că fusesem recrut ca şi el şi-mi petrecusem 
primele luni de instrucţie căutând să nu ies din comenzile 
caporalilor. 

„Da, sergent?”, i-am spus. 

„Gradaţii doresc să demareze un campionat de 
bowling, domnule maior, să invite echipe din alte 
garnizoane şi poate chiar să selecţioneze o echipă a bazei 
noastre. V-am văzut jucând sâmbăta...” 

„Fac vreo greşeală?” l-am întrebat. La început, mă 
gândisem că poate sergentul dorea să-mi dea nişte sfaturi, 
şi în felul acela să stabilească un soi de autoritate în 
domeniu. Perfect din punctul meu de vedere; eram dispus 
să accept sfaturile utile ale oricui. El avea însă alte 
gânduri. 

„Nu, domnule maior, niciuna”, s-a bâlbâit el, nesigur., 
Altceva doream să vă spun. Ne întrebaserăm dacă aţi jucat 
bowling profesionist... pe scurt, aţi accepta să faceţi parte 
din echipă?” După ce-şi formulase cererea, devenise mai 
stăpân pe sine. 

„Vreţi să joc în echipa voastră?” Eram destul de 
surprins, deoarece pe atunci se aştepta din partea 
ofiţerilor să menţină o anumită distanţă faţă de gradaţi şi 
de soldaţi. Lucrurile s-au schimbat mult între timp, dar 
acum 50 de ani lumea cazonă era mult diferită, chiar şi 
pentru cei, aidoma mie, care porniseră ca simpli recruți şi 
urmaseră Şcoala de Comandă. 

„Ştim că nu se obişnuieşte, domnule maior, dar nici 
nu este interzis”. L-am privit surprins. „Am verificat”, a 
adăugat el repede. În mod clar, nu acţionase dintr-un 
imbold de moment. 

„Crezi că pot face faţă? 11 l-am întrebat. „A trecut 
mult de când n-am mai participat la vreo competiţie.11 

„V-am văzut antrenându-vă, domnule maior, şi 
credem că ne-aţi putea fi realmente de ajutor. În plus, 
avem nevoie de un ofiţer în echipă.1 


Fie din modestie, fie nedorind să mă sperie, 
sergentul prezentase o versiune cu totul subapreciată a 
echipei de bowling. Indivizii fuseseră campioni în 
localităţile lor natale şi, peste câţiva ani, i-ai fi putut 
descoperi în campionatul profesionist. Nu exista nici cel 
mai mic motiv pentru care eu să fac parte din echipa aceea 
- atâta doar că-şi doreau un ofiţer, care le-ar fi adus 


prestigiu. 
l-am spus că-l voi căuta ca să-i dau răspunsul, 
deoarece doream să verific personal regulile - dacă 


acestea existau. Într-adevăr, ofiţerii şi gradaţii puteau face 
parte din aceleaşi echipe sportive şi, în foarte scurt timp, 
m-am alăturat echipei formată din Dave Bender, John 
Miller, Brownie şi Sal Federico. Am ajuns o echipă destul 
de redutabilă, câştigând majoritatea meciurilor şi o 
mulţime de trofee; de asemenea, am trăit clipe extrem de 
incitante când am reuşit imposibilul şi am ajuns în turneul 
final al statului Kansas. Am câştigat Campionatul de 
Bowling al Armatei, iar trofeul acela se găseşte şi acum pe 
biroul meu. Ca prin farmec, bariera dintre ofiţer şi gradaţi 
a părut să dispară. De fapt, acesta e scopul real al 
istorisirii mele. 

În lunile petrecute în echipă, m-am împrietenit cu 
Bender, Miller, Federico şi Brown. Nu ieşeam împreună în 
oraş, cu excepţia meciurilor de bowling, dar relaţiile dintre 
noi nu erau marcate de formalism, ceea ce-mi plăcea 
foarte mult. Am constatat că şi mulţi dintre ofiţerii de 
informaţii priveau cu ochi buni faptul că unele bariere se 
coborau, întrucât uneori oamenii îţi vorbesc mai deschis, 
dacă nu le bagi sub ochi cu insistenţă gradele tale ori de 
câte ori discuţi cu ei. Aşadar, m-am împrietenit cu bărbaţii 
aceia şi aşa am ajuns în clinica veterinară în seara de 
duminică, 6 iulie 1947. 

Imi amintesc cât de călduros a fost întregul weekend 
de 4 Iulie. Era înaintea introducerii aerului condiţionat, 
aşa că transpiram din abundență în birouri şi alungam 
muştele mari ce bâzâiau în jur, căutând firimituri de orice 
fel. Până duminică, festivitățile se încheiaseră, cei care 


băuseră prea multă bere fuseseră târâţi în dormitoare de 
către camarazii lor, înainte de fi înhăţaţi de Poliţia Militară, 
iar baza se pregătea pentru o nouă săptămână de viaţă. 
Nimeni nu păruse să bage în seamă cele cinci camioane de 
2, 5 tone şi macaraua-remorcă sosite în după-amiaza aceea 
de la Fort Bliss, cu destinaţia aerodromul Wright. Dacă aţi 
fi examinat ordinele de transport ale şoferilor, aţi fi găsit 
liste ce enumerau lonjeroane pentru trenurile de aterizare 
de la B29, rezervoare de aripă pentru nou-nouţele P51, 
segmenţi de piston pentru turbinele radiale, zece lăzi de 
walkie-talkie marca Motorola, şi nu v-ar fi surprins cu 
nimic transportul respectiv, decât... că se îndrepta într-o 
direcţie greşită. De obicei, aceste piese de schimb se 
expediau de la aerodromul Wright spre baze militare 
precum Fort Bliss, nu invers, dar, desigur, eu nu aveam să 
ştiu asta decât după nişte ani buni, când adevărata 
încărcătură a acelor camioane mi-a ajuns ca din senin pe 
birou. 

După lăsarea întunericului, liniştea a pogorât asupra 
bazei; ţin minte că era o seară foarte umedă. În depărtare, 
se puteau zări fulgere şi m-am întrebat dacă până 
dimineaţă furtuna avea să ajungă la noi. În noaptea aceea, 
eram ofiţer de serviciu pe unitate şi speram, chiar cu 
fervoare, ca furtuna să aştepte până dimineaţă, pentru a 
nu fi nevoit să plescăi prin noroi de la un post de gardă la 
altul, în mijlocul unei ruperi de nori. Am cercetat lista 
santinelelor şi am văzut că Brownie păzea una dintre 
vechile clădiri ale clinicii veterinare, aproape de centrul 
bazei. 

Ofiţerul de serviciu pe unitate îşi petrece noaptea la 
statul-major al bazei, unde răspunde la telefoane şi 
reprezintă bariera umană dintre o situaţie de urgenţă şi un 
dezastru. N-are de făcut cine ştie ce, decât dacă este stare 
de război sau dacă o companie de soldaţi decide să facă 
praf vreun bar din localitate. Oricum, pe durata nopţii, 
baza intra într-un tipar propriu. Santinelele patrulau în 
zona pe care o aveau de păzit, birourile administrative se 
închideau, iar cei din gardă preluau sistemul de 


transmisiuni - care, în 1947, era compus în esenţă dintr-un 
telefon şi un telex. Eu însă aveam de umblat niţeluş pe jos, 
verificând diversele clădiri şi santinelele, pentru a mă 
asigura că toţi sunt la post. De asemenea, trebuia să închid 
cluburile din bază. După ce am efectuat opririle obligatorii 
la clubul gradaţilor şi la cel al ofiţerilor, închizând barurile 
şi aruncând, cu tot respectul faţă de ofiţerii superiori, 
beţivii în dormitoarele lor, m-am îndreptat spre vechea 
clinică veterinară, unde îşi avea postul Brown. Când am 
ajuns însă acolo, nu l-am zărit. Ceva nu era în regulă. 

„Domnule maior”, a şuierat o voce din beznă. Tonul 
şoaptei părea speriat şi în acelaşi timp surescitat. 

„Ce dracu’ faci acolo, Brownie?” am început să 
muştruluiesc silueta care apăruse dinapoia uşii., Ai luat-o 
razna?” Ar fi trebuit să se găsească în exteriorul clădirii, 
nu să se ascundă după uşi. Îşi încălcase consemnul. 

„Domnule maior”, a şoptit din nou, „trebuie neapărat 
să vedeţi chestia asta”. 

„Sper să ai un motiv întemeiat”, am replicat, 
apropiindu-mă de el şi aşteptându-l în afara uşii. „leşi de 
acolo”, i-am ordonat. 

Brown şi-a scos doar capul dinapoia uşii. 

„Ştiţi ce-i aici?”, m-a întrebat. 

Indiferent despre ce ar fi fost vorba, n-aveam chef de 
joacă. În noaptea aceea, consemnul pentru clinica 
veterinară era de interdicţie absolută pentru orice 
persoană. Nici chiar santinelele nu aveau voie să intre, 
întrucât ceea ce fusese depozitat acolo avea clasificarea, 
Acces Interzis”. Ce făcea Brownie înăuntru? 

„Brownie”, i-am spus, „ştii că n-ai voie să intri. leşi 
imediat şi spune-mi ce se-ntâmplă”. 

Sergentul a ieşit şi, în ciuda semiîntunericului, am 
văzut că era palid la faţă, de parcă ar fi zărit o stafie. „N-o 
să mă credeţi”, mi-a spus. „Eu însumi n-o cred, şi de-abia 
am văzut-o”. 

„Despre ce tot vorbeşti?” m-am enervat. 

„Tipii care au descărcat camioanele ne-au povestit că 
aduc lăzile astea de la Fort Bliss, unde au venit de la un 


accident petrecut în New Mexico”. 

„Şi ce-i cu asta?” 

„Ne-au mai povestit că-i o acţiune strict secretă, dar 
că ei au tras totuşi cu ochiul înăuntru. Toţi au făcut-o - 
când au încărcat lăzile. Locul era împânzit de Poliţie 
Militară, ba chiar şi ofiţerii păzeau transportul, totuşi au 
reuşit să tragă cu ochiul şi nu le-a venit să creadă ce au 
văzut. Dumneavoastră sunteţi ofiţer de informaţii şi aveţi 
acces. Puteţi intra”. 

De fapt, eram ofiţer de serviciu pe unitate şi puteam 
intra absolut oriunde doream în timpul serviciului meu. 
Aşa că am intrat în vechea clinică veterinară, dispensarul 
medical pentru caii cavaleriştilor înainte de Primul Război 
Mondial, şi am văzut unde fuseseră stivuite lăzile din 
convoi. În toată clădirea nu ne aflam decât eu şi Bill 
Brown. 

„Ce-s astea?” am întrebat. 

„Nimeni nu ştie, domnule maior. Şoferii ne-au spus că 
provin de la prăbuşirea unui avion, undeva prin deşert, pe 
lângă baza 509. Dar când s-au uitat înăuntru, au constatat 
că ceea ce se află acolo nu aducea cu nimic din ce 
văzuseră până atunci. Nimic de pe planeta asta”. 

Era tâmpenia cea mai mare pe care o auzisem 
vreodată - gogomăniile gradaţilor ce treceau de la o bază 
militară la alta, gogoaşa născocelilor umflându-se cu 
fiecare popas. Poate că nu eram tipul cel mai deştept de pe 
lume, dar aveam destulă pregătire inginerească şi 
inteligenţă ca să mă pot descurca printre resturile unui 
accident aviatic şi să le pun cap la cap. Ne-am apropiat de 
lăzile învelite cu prelată şi am ridicat un colţ al acesteia. 

„N-ai ce căuta aici”, i-am spus lui Brownie. „Ar fi mai 
bine să ieşi”. 

„Mă duc să stau de pază”. 

Am fost pe punctul de a-i spune că asta ar fi trebuit 
să facă din capul locului, nu să tragă cu ochiul prin 
materiale secrete, totuşi m-am stăpânit şi mi-am ţinut 
gura. Am aşteptat până a ieşit, apoi m-am întors spre lăzi. 

Erau vreo treizeci, din lemn, cu capacele bătute în 


cuie, stivuite lângă peretele clădirii. Nu ştiam cum 
funcționau întrerupătoarele de lumină, aşa că am aprins 
lanterna şi am bâjbâit până ce ochii mi s-au obişnuit cu 
umbrele. Nu voiam să desfac un capac, de aceea am aşezat 
lanterna pe o parte, astfel încât raza ei să se proiecteze pe 
stiva de lăzi, şi am căutat una care să se deschidă uşor. 
Atunci am zărit o ladă dreptunghiulară, cu un interstiţiu lat 
sub capac, ce părea să fi fost deja desfăcută. Părea ori cel 
mai straniu container pentru armament pe care-l văzusem 
vreodată, ori un coşciug. Poate că aceea era lada pe care o 
văzuse Brownie. Am adus lanterna mai aproape şi am fixat- 
o sus pe perete, ca să proiecteze o rază cât mai largă. 
După aceea, m-am aplecat deasupra lăzii. 

Capacul era deja slăbit. Avusesem dreptate - fusese 
deschisă. Am zgâlţâit capacul înainte şi înapoi, continuând 
să slăbesc cuiele ce fuseseră scoase pe jumătate cu un 
cleşte, până le-am simţit că ies din lemn. Am continuat 
după aceea pe altă latură a capacului, repetând manevra. 
Neştiind care era partea anterioară a lăzii, am apucat 
capacul şi l-am tras în lateral. Am coborât apoi raza 
lanternei, am privit înăuntru şi stomacul mi-a urcat în gât. 
Am fost cât pe ce să vomit chiar acolo. 

Lada era cu adevărat un coşciug, dar cu totul diferit 
de altele similare. Conţinutul, închis într-un container de 
sticlă groasă, fusese cufundat într-un fluid albastru-deschis 
şi vâscos, aducând aproape cu un gel. Obiectul dinăuntru 
plutea, propriu-zis era suspendat - nu atingea fundul - şi 
părea moale şi lucios ca pântecele unui peşte. Iniţial, 
crezusem că era un copil mort, dar de fapt era altceva. Un 
corp umanoid lung de 1, 20 metri, cu braţe, palme ciudate 
cu patru degete - n-am văzut degetul mare -, picioare 
subţiri şi un cap supradimensionat, de forma unui bec. Ştiu 
că la început m-am înfiorat, totuşi, după aceea, am 
încercat imboldul să trag capacul containerului de sticlă şi 
să ating pielea colorată în cenuşiu-palid. Nu puteam totuşi 
garanta că era piele, fiindcă semăna mult cu o țesătură 
foarte subţire ce acoperea complet corpul creaturii. 

Probabil că globii oculari se dăduseră peste cap în 


orbite, deoarece n-am zărit pupile sau irisuri, ori altceva 
caracteristic ochiului omenesc. Orbitele în sine erau 
enorme şi migdalate, cu vârfurile aţintite spre nasul mic, 
care, de fapt, nu avea forma unei proeminențe. Parcă ar fi 
fost nasul unui prunc, care nu crescuse deloc, în vreme ce 
copilul se dezvoltase, şi părea alcătuit numai din orificii 
nazale. 

Craniul fiinţei era uriaş, astfel că toate trăsăturile 
faciale - cele despre care se putea vorbi - erau dispuse 
exclusiv frontal, ocupând doar un cerc mic în partea 
inferioară a capului. Nu existau pavilioane ale urechilor, ca 
la oameni, obrajii nu aveau pomeţi, nu existau sprâncene şi 
nici alte dovezi ale unei pilozităţi faciale. În locul gurii, 
exista o mică fantă netedă, complet închisă, care semăna 
mai degrabă cu o cută sau cu o adâncitură între nas şi 
partea de jos a capului lipsit de bărbie, decât cu un orificiu 
cu adevărat funcţional. Peste nişte ani, aveam să aflu 
modalitatea în care comunicau creaturile, dar în clipa 
aceea, în Kansas, rămăsesem şocat, aplecat deasupra feţei 
evident  non-umane, suspendată într-un conservant 
semilichid. 

Nu zăream nicio rană pe corpul creaturii şi nici vreo 
indicație a implicării ei într-un accident. Nu exista sânge, 
membrele păreau intacte şi nu se distingeau rupturi ale 
pielii, sau ale ţesăturii cenușii. M-am uitat în ladă, în jurul 
containerului, căutând documente însoţitoare, ordine de 
transport sau orice hârtii care să descrie natura sau 
originea creaturii. Am descoperit un interesant document 
al Serviciului de Informaţii, care descria creatura ca fiind 
ocupanta unui vehicul ce se prăbuşise în Roswell, statul 
New Mexico, cu câteva zile în urmă, plus un ordin de 
transport către ofiţerul care avea să preia containerul la 
aerodromul Wright şi să-l expedieze la secţia de patologie 
a morgii din Spitalul Militar Walter Reed, unde, am bănuit, 
creatura urma să fie autopsiată. In mod clar, nu trebuia să 
am cunoştinţă de documentul respectiv, aşa că l-am 
introdus înapoi în plicul lipit de peretele interior al lăzii. 

Cred că mi-am îngăduit să privesc prea mult timp 


creatura aceea, deoarece mi-am dat peste cap graficul de 
verificări al santinelelor şi a trebuit să vin cu o explicaţie, 
destul de credibilă, pentru întârzierea mea. Totuşi, ceea ce 
văzusem valora mai mult decât problemele pe care urma 
să le am a doua zi. Fiinţa necunoscută era cu adevărat 
fascinantă şi în acelaşi timp oribilă. Sfida toate concepţiile 
mele şi am sperat, zadarnic, că priveam o formă de 
mutație umană datorată efectelor nucleare. Ştiam că nu 
pot întreba pe nimeni despre ceea ce văzusem şi, întrucât 
speram că nu voi mai zări niciodată creatura, am elaborat 
o mulţime de explicaţii pentru existenţa ei, în ciuda celor 
citite pe documentul însoțitor. Poate că venise de la 
Hiroshima, poate că era rezultatul unui experiment genetic 
nazist, poate că era un monstru de la circ, poate că era cu 
totul altceva decât citisem că ar fi fost: un extraterestru. 

Am pus capacul lăzii la loc, am ciocănit cuiele în 
găurile lor iniţiale folosindu-mă de mânerul lanternei şi am 
tras prelata aşa cum fusese. După aceea am ieşit din 
clădire şi am sperat că voi putea închide uşa pentru 
totdeauna peste ceea ce zărisem. Uită totul, mi-am spus. 
Nu trebuia să vezi ceea ce ai văzut şi poate că vei putea să 
trăieşti fără să te mai gândeşti vreodată la asta. Poate... 

Afară din clădire, m-am alăturat lui Brownie. 

„Ştii bine că n-ai văzut absolut nimic”, i-am spus. „Şi 
nu vei spune nimănui o vorbă”. 

„Ce să văd, domnule maior?” a întrebat sergentul iar 
eu am pornit spre statul-major al bazei, în vreme ce 
imaginea creaturii suspendate în fluid pălea cu fiecare pas. 
Până m-am aşezat înapoia biroului, totul se transformase 
într-un vis. Nu, nu un vis, un coşmar - dar se terminase şi, 
speram eu, n-avea să mai revină niciodată. 

3. Artefactele Roswell 

Coşmarul creaturii pe care am văzut-o la Fort Riley 
nu mi-a dispărut niciodată din memorie, deşi am reuşit s-o 
îngrop adânc, în anii petrecuţi în Europa, în calitate de 
comandant al unei baze de rachete dirijate. Şi pentru tot 
restul vieţii mele nu i-am mai văzut corpul, exceptând 
fotografiile autopsiei şi schiţele legistului care aveau să 


ajungă la mine, împreună cu restul evenimentelor de la 
Roswell, atunci când am revenit la Washington din 
Germania, pentru a-mi prelua noul post la Pentagon, în 
1961. Îmi pot aminti prima mea zi acolo, aşteptând în faţa 
uşii şefului meu, ca să pătrund în sanctuarul interior. 
Doamne, cât puteam fi de tensionat! 

Ultima dată când fusesem la fel de încordat în 
Washington, stătusem în micuța anticameră a Biroului Oval 
din Casa Albă, aşteptând ca preşedintele Eisenhower să 
încheie o convorbire telefonică. Voisem să-i cer un lucru 
important şi dorisem s-o fac în mod direct, nu prin 
intermediul secretarilor ori aşteptându-l pe asistentul 
special C.D. Jackson să apară şi să rezolve problema. Pe 
vremea aceea, în anii '50, eram aproape de-al casei în 
Biroul Oval, aducându-i Preşedintelui  deliberările 
Consiliului Național pentru Securitate (NSC), alcătuind 
rapoarte şi, uneori, aşteptând până le citea, în 
eventualitatea că dorea să transmit vreun mesaj. De data 
aceea, fusese însă altceva. Dorisem să discut cu 
preşedintele între patru ochi. Totuşi, Ike vorbea la telefon 
mai mult decât obişnuia, iar eu mă foisem şi trăsesem cu 
ochiul spre luminiţele centralei telefonice de pe biroul 
doamnei Lehrer. Preşedintele vorbea, iar în partea de jos a 
tabloului apelurile se adunau tot mai multe. 

li solicitam preşedintelui Eisenhower o favoare 
personală: să mă elibereze după cinci ani de serviciu în 
cadrul NSC la Casa Albă, pentru ca să preiau comanda 
propriului meu batalion de rachete antiaeriene dirijate, 
care se forma în Red Canyon, New Mexico. Când 
revenisem din Coreea şi fusesem detaşat la Casa Albă, Ike 
îmi promisese comanda unei unităţi, iar în 1957 ocazia 
respectivă se ivise - un post excelent într-o bază de 
maximă securitate: instruirea şi comanda unui batalion 
antiaerian care urma să utilizeze cea mai recentă rachetă 
secretă sol-aer a Armatei Terestre şi apoi s-o ducă în 
Germania, undeva pe un poligon de la graniţă, unde putea 
fi văzută de ruşi. Conform ordinului de luptă, în cazul 
izbucnirii celui de Al Treilea Război 


Mondial, bombardierele sovietice Backfire aveau să 
reverse un infern de mijloace explozive asupra poziţiilor 
noastre, iar imediat după aceea urma să aibă loc asaltul 
nimicitor al tancurilor est-germane. Noi trebuia să 
menţinem poziţiile şi să ne luptăm astfel încât să doborâm 
tot atâtea avioane câte rachete aveam, după care să ne 
retragem imediat. Aproape că putusem simţi emotia 
aventurii în vreme ce-l aşteptam pe Ike să-şi încheie 
convorbirea telefonică în ziua aceea din 1957. 

Cam acestea erau amintirile mele acum, stând lângă 
uşa de serviciu a cabinetului generalului Trudeau, aflat la 
nivelul trei al inelului exterior al Pentagonului. Era în 
1961, la patru ani după ce părăsisem Casa Albă şi 
îmbrăcasem din nou uniforma, ca să păzesc no man’s 
landul electronic de baleieri radar şi senzori fotografici 
aflat la numai câţiva kilometri în vestul Cortinei de Fier. 
Ike se retrăsese la ferma lui din Pennsylvania, iar noul meu 
şef era generalul Arthur Trudeau, unul dintre ultimii 
generali activi pe frontul coreean. Pentru mine, Trudeau 
devenise instantaneu un erou, când auzisem întâmplarea 
cu soldaţii lui, care fuseseră ţintuiţi pe panta presărată cu 
cratere a dealului Pork Chop, ascunşi în locaşuri 
individuale prea puţin adânci, cu proiectilele mortierelor 
inamice curgând asupra lor ca un potop. Nimeni nu putea 
fi trimis să urce dealul acela groaznic de abrupt, pentru a-i 
recupera; exploziile erau mult prea numeroase. De aceea, 
Trudeau şi-a scos gradele de pe umeri, a luat o cască de 
sergent şi a escaladat el însuşi dealul, în fruntea unei 
companii de voluntari, ca să-şi salveze oamenii. În felul 
acela rezolva el problemele, cu propriile-i mâini, iar acum 
aveam să lucrăm direct în departamentul C-D al Armatei 
Terestre. 

În 1961, când am venit la Pentagon, eram locotenent- 
colonel, iar singurele obiecte pe care le adusesem cu mine 
fuseseră cupa câştigată la bowling în Fort Riley şi o 
plăcuţă cu numele meu, pentru birou, tăiată din aripioara 
unei rachete Nike, în Germania. Mi-o făcuseră cadou 
subordonații de acolo ca să-mi poarte noroc. După ce 


ajunsesem la Pentagon - mai aveam la dispoziţie câteva 
zile, înainte să încep efectiv serviciul -, descoperisem 
imediat că voi avea nevoie de al naibii de mult noroc. De 
fapt, după ce am deschis uşa şi am intrat în cabinetul 
generalului, am aflat că voi avea nevoie de noroc chiar în 
ziua aceea. 

„Care-i marele secret, generale?” mi-am întrebat 
noul şef. Imi permiteam să vorbesc aşa cu el, deoarece ne 
împrieteniserăm pe când lucrasem pentru Eisenhower. „De 
ce n-am intrat pe uşa din faţă?” 

„Pentru că ei te supraveghează deja, Phil”, mi-a 
răspuns el, ştiind cu exactitate ce fel de fior rece avea să- 
mi trimită pe şira spinării. „Doresc să discutăm între patru 
ochi, înainte de a mi te prezenta în mod oficial”. 

M-a condus spre un şir de fişete. „Lucrurile nu s-au 
schimbat prea mult pe aici, de la plecarea ta în Germania”, 
mi-a spus. „Continuăm să ştim cine ne sunt prieteni şi în 
cine ne putem încrede”. 

li cunoşteam codul. Războiul rece era în toi şi 
duşmanii se aflau peste tot: în guvern, în serviciile de 
informaţii şi chiar în Casa Albă. Aceia dintre noi care 
lucram pentru informaţiile Armatei Terestre şi ştiam 
adevărul despre pericolul real în care se găsea ţara eram 
foarte circumspecţi în privinţa lucrurilor pe care le 
spuneam, chiar între noi, şi a locurilor unde vorbeam. 
Privind retrospectiv situaţia, de la depărtarea sigură de 40 
de ani, este greu de crezut că, în vreme ce marile 
automobile americane cu opt cilindri ieşeau de pe benzile 
de producţie şi umpleau şoselele, iar antenele de 
televiziune răsăreau pe acoperişurile caselor noi-nouţe din 
miile de cartiere din toată ţara, noi ne aflam în mijlocul 
unui perfid război al nervilor. 

În componenţa serviciilor noastre de informaţii, şi 
chiar în cabinetul Preşedintelui ţării, existau funcţionari de 
carieră care lucrau - cu bună ştiinţă sau nu - pentru 
Uniunea Sovietică, urmând strategiile concepute de KGB; 
altfel, pur şi simplu n-ar fi avut sens unele dintre 
propunerile ce veneau din birourile lor. Noi ştiam, de 


asemenea, că în CIA se infiltraseră „cârtiţe” KGB, la fel 
cum ştiam că unii dintre cei care trasau strategiile noastre 
susțineau idei ce ar fi slăbit Statele Unite şi ne-ar fi împins 
în direcţii ce slujeau intereselor inamicilor noştri. 

Puţini dintre noi cunoşteam teribilul adevăr legat de 
Coreea. Pierduserăm războiul acela nu fiindcă am fi fost 
învinşi pe câmpul de luptă, ci pentru că fuseserăm 
compromişi din interior. Consilierii ruşi ai nord-coreenilor 
primiseră planurile noastre înainte chiar ca ele să fi ajuns 
la statul-major al lui MacArthur. Iar când trimiseserăm, pe 
sol şi în văzduh, cele mai recente tehnologii ale noastre, 
sovieticii îşi formulaseră deja planurile de a le captura şi 
expedia în Rusia. Când, la Panmunjom, începuse 
negocierea păcii şi a unui schimb de prizonieri, eu ştiam 
unde se găseau acei americani - la cincisprezece kilometri 
nord de frontieră - care n-aveau să mai revină acasă. Dar 
în guvernul nostru existaseră persoane care-i lăsaseră 
acolo, în lagăre, unde unii dintre ei poate că trăiesc şi în 
ziua de azi. 

Aşadar, generalul Trudeau mi-a surâs în felul său 
încruntat şi a vorbit, conducându-mă spre un fişet verde- 
închis din cabinetul său: „Am nevoie de tine ca să-mi 
acoperi spatele, colonele. Am nevoie de tine să fii cu ochii- 
n patru, pentru că, în ceea ce voi face, nu mi-l pot acoperi 
singur”. 

Indiferent ce anume ar fi plănuit Trudeau, ştiam că- 
mi va spune la momentul cuvenit. Şi-mi va spune doar ceea 
ce considera că trebuia să ştiu, atunci când va fi cazul. 
Pentru prezentul imediat, eu urma să fiu adjunctul său 
special în C-D, unul dintre departamentele cele mai 
„sensibile” din Pentagon, fiindcă acolo planurile strict 
secrete ale oamenilor de ştiinţă şi proiectanţilor de 
armament se transformau în realitatea contractelor cu 
companiile producătoare. C-D era interfaţa dintre scânteia 
din mintea cuiva şi prototipul ieşit dintr-o fabrică, pentru 
a-şi demonstra potenţialul în faţa factorilor de decizie ai 
armatei. Sarcina mea era ca totul să rămână secret pe 
durata realizării. 


„Mai există şi altceva ce aş dori să faci pentru mine, 
Phil”, a continuat generalul, punând o mână pe fişet. „Voi 
ordona ca fişetul acesta să fie mutat jos, în biroul tău”. 

Generalul îmi repartizase un birou la nivelul doi, 
exact sub al său. In felul acesta, după cum aveam să aflu 
destul de repede, oricând avea nevoie urgentă de mine, 
puteam urca şi intra prin uşa de serviciu, fără ca altcineva 
să ştie unde eram. 

„lnăuntru se află dosare speciale, materiale de război 
pe care nu le-ai văzut niciodată şi pe care doresc să le treci 
în cadrul responsabilităţilor tale de Tehnologii Străine”, a 
continuat el. 

Încadrarea mea se făcuse la divizia Tehnologii 
Străine a departamentului Cercetare-Dezvoltare, o funcţie 
despre care crezusem că avea să fie destul de tehnică şi 
plictisitoare, deoarece, în principal, trebuia să urmăresc 
armele şi cercetările ştiinţifice ale aliaţilor noştri, să 
lecturez rapoartele de contrainformaţii, să vizionez filmele 
testărilor din poligoane, să-i descos pe savanții şi pe 
cercetătorii din universităţi despre lucrările confraţilor din 
străinătate şi să vin cu propuneri de arme de care ar fi 
avut nevoie Armata Terestră. Desigur, era o activitate 
importantă şi avea partea ei de aventură, însă, după ce 
fusesem în Roma, urmărind ofiţerii SS-ului şi Gestapoului 
lăsaţi de nazişti, precum şi agenţii NKVD-ului deghizați în 
partizani comunişti italieni, mi se părea o ocazie excelentă 
să-l ajut pe Trudeau să evite preluarea unora dintre ideile 
Armatei Terestre de alte servicii militare. Pe atunci, însă, 
nu ştiam ce conţinea fişetul cu pricina. 

În general, armata clasifica tipurile de cercetare în 
privinţa armamentului în două categorii principale: 
naţionale şi străine. Existau cercetări derivate din 
activitatea desfăşurată în Statele Unite şi cercetări 
efectuate de străini. Ştiam că urma să ţin evidenţa 
cercetărilor franceze în privinţa conceperii unui tip 
avansat de elicopter, precum şi a strădaniilor britanicilor 
de a realiza un avion de luptă capabil să decoleze şi să 
aterizeze vertical - obiectiv la care noi renunţaserăm după 


Al Doilea Război Mondial. Exista după aceea marele tun 
german, Vs, strănepotul Marii Bertha, cu care germanii 
ameninţaseră Parisul în timpul Primului Război Mondial. 
După debarcarea în Normandia, găsiserăm lângă Calais 
linii de montaj germane pentru artilerie şi ştiuserăm că 
naziştii lucrau la ceva care, aidoma avionului lor de 
vânătoare cu reacţie şi a noului tanc Panzer, ar fi putut 
schimba soarta războiului, dacă ei ar fi rezistat mai multă 
vreme în Bătălia de la Bulge. 

Eu urma să răspund de dezvoltarea acestor 
tehnologii, a ideilor ce aparţineau altora, şi să formulez 
recomandări privind modalităţile în care le-am fi putut 
îngloba în concepţiile noastre. Nu ştiam însă de ce 
generalul continua să bată cu palma în fişetul acela. 

„Mă apuc imediat de dosarele astea, dacă doreşti, 
generale”, am spus. „Şi o să redactez un raport preliminar 
cu opinia mea”. 

„Va dura mai multişor, Phil”, a zis Trudeau. Părea pe 
punctul de a izbucni în râs, lucru foarte rar pentru el în 
epoca aceea. (De fapt, singura dată când îl văzusem 
pufnind în râs fusese după ce auzise că avea să fie trimis la 
statul-major al forţelor americane din Vietnam. Mai auzise 
că eu aş fi fost dorit ca şef al secţiei de informaţii pentru 
Forţele Speciale, tot acolo. Amândoi ştiam că misiunea din 
Vietnam era pândită de dezastru, fiind un război conceput 
în laborator. Iar cei care-l concepuseră se arătau mai mult 
preocupaţi de limitarea acţiunilor militare decât de 
distrugerea comuniştilor vietnamezi. De aceea, Trudeau 
avea un plan: „Fie vom câştiga războiul, fie vom ajunge în 
faţa Curţii Marţiale”, spusese el. „Dar ei vor şti că am fost 
acolo”. Atunci râsese la fel cum o făcuse când îmi zisese să 
nu mă grăbesc cu dosarele din fişet.) „Poate că vei dori să 
reflectezi puţin, înainte de a te apuca de redactarea 
vreunui raport”, a adăugat el. 

Mi-a fost imposibil să nu-i simt unda de nervozitate 
din voce, sesizabilă îndărătul râsului. Exista un detaliu pe 
care nu mi-l spusese. 

„Mai trebuie să ştiu ceva despre dosarele acestea, 


generale?” am întrebat, încercând să nu par şovăitor. O 
sarcină obişnuită de serviciu, nimic special pentru mine, 
nimic care să nu pot rezolva. 

„De fapt, Phil, materialele din fişet diferă puţin de 
obişnuitele informări din străinătate pe care le-am văzut 
până acum”, a încuviinţat el. „Nu ştiu dacă în perioada cât 
ai fost la Casa Albă ai avut acces la informaţiile respective, 
totuşi, înainte de a te apuca să faci propuneri, poate că ar 
fi mai util să studiezi puţin dosarele Roswell”. 

Auzisem de fapt despre Roswell mai multe decât 
eram gata să recunosc pe loc, în prima mea zi la Pentagon. 
În plus, despre Roswell şi despre ceea ce continuam noi să 
facem, legat de incidentul respectiv, existau mai multe 
zvonuri şi istorii decât mi-aş fi putut imagina. Cu toate 
acestea, nu făcusem legătura cu conţinutul fişetului despre 
care vorbea generalul. După evenimentul de la Fort Riley, 
sperasem că totul avea să dispară şi că eu mi-aş putea vâri 
pur şi simplu capul în nisip, ocupându-mă de probleme pe 
care creierul meu le putea aborda, aşa cum ar fi fost 
disputele birocratice din Washington, nu extratereştri 
micuţi sigilaţi în coşciuge. 

Generalul nu m-a aşteptat să-i răspund. M-a lăsat în 
cabinet şi a trecut în secretariat, de unde l-am auzit dând 
dispoziţii în interfon. Abia închisese şi revenise la mine, 
când patru gradaţi au apărut împingând un cărucior, ne-au 
salutat şi au rămas în poziţie de drepţi. Trudeau li s-a 
adresat: „Încărcaţi fişetul şi mergeţi cu domnul colonel în 
biroul lui, la nivelul doi. Nu vă opriţi şi nu discutaţi cu 
nimeni. Dacă vă opreşte cineva, îi spuneţi să se prezinte la 
mine”. După aceea, s-a întors spre mine. „Nu te grăbi cu 
materialele, Phil”, mi-a spus. A făcut o pauză, după care a 
continuat: „Dar nici să nu dureze prea mult”. Gradaţii au 
încărcat fişetul pe cărucior cu multă uşurinţă, de parcă n- 
ar fi conţinut nimic, l-au dus spre uşa de serviciu, l-au scos 
afară şi au rămas privindu-mă, până ce i-am urmat. „Nici 
să nu dureze prea mult, colonele! 1* a strigat Trudeau 
după mine. 

Îmi amintesc că, o vreme, pur şi simplu, am stat şi 


am privit fişetul, după ce acesta fusese descărcat şi 
instalat în biroul meu. Părea să aibă un aer aproape 
ameninţător, care-i contrazicea prezenţa oficială, militară. 
De aceea, trebuie să recunosc că, ţinând seama şi de 
aluziile vagi ale generalului, o parte din mine ar fi vrut să-l 
deschidă imediat, ca pe un cadou primit de Crăciun. 
Totuşi, a învins acea parte din mine care l-a lăsat neatins, 
în vreme ce m-am gândit la cuvintele lui Trudeau despre 
Roswell şi la rapoartele ce circulaseră prin Casa Albă, în 
perioada când fusesem membru NSC. Nu, nu intenţionam 
să parcurg dosarele Roswell. Cel puţin, nu deocamdată. 
Mai întâi, aveam să examinez pe îndelete conţinutul 
fişetului. Totuşi, şi asta trebuia să aştepte până ce se 
încheia amenajarea biroului meu. Voiam să fac cât mai 
corect ceea ce trebuia să fac. 

Am petrecut o vreme plimbându-mă prin noul meu 
birou şi gândindu-mă la spusele generalului, la motivul 
pentru care fişetul mă aştepta în cabinetul lui şi la motivul 
pentru care dorise să discutăm despre el între patru ochi. 
Nu-mi scăpase faptul că generalul nu-mi dăduse niciun fel 
de hârtie care să consemneze predarea şi preluarea 
fişetului. Practic, respectivul fişet putea să nici nu fi 
existat. Din câte ştiam, doar el şi, în curând, eu îi 
cunoşteam conținutul. Aşadar, era vorba despre o 
problemă serioasă şi, chiar dacă numai prin omisiune, 
strict secretă. 

Mi-am amintit de o noapte fierbinte de iulie 
petrecută, cu 14 ani în urmă, la Fort Riley, când eram 
tânărul ofiţer de informaţii proaspăt revenit de la Roma. 
Mi-am amintit cum fusesem tras într-o magazie de către 
santinela de acolo, un coleg din echipa de bowling. Ceea 
ce-mi arătase el în noaptea aceea, sub prelata groasă, kaki, 
era de asemenea foarte, foarte secret, şi mi-am simţit 
răsuflarea oprindu-se, sperând că în fişet nu se găsea ceva 
asemănător cu ceea ce văzusem în noaptea de 6 iulie 1947 
în Kansas. 

Am deschis fişetul, şi aproape imediat am încercat un 
gol în stomac. Am privit cutia de pantofi conţinând 


mănunchiuri de fire şi o țesătură stranie, casca având 
aspectul unui vizor integral şi plăcuţele gri-închis cu 
margini neregulate, precum şi o mulţime de alte obiecte pe 
care nici măcar nu le puteam asocia unor forme şi 
dimensiuni familiare, şi am ştiut că viaţa mea avea să 
cunoască o transformare majoră. În noaptea aceea de iulie 
din Kansas, îmi spusesem că avusesem o nălucire, ceva 
care, dacă o doream cu adevărat, nici nu trebuia să existe 
pentru mine. Apoi, după ce am ajuns la Casa Albă şi am 
văzut rapoartele NSC ce descriau „incidentul 11 şi se 
refereau la „pachet11 şi la „materiale11, ştiusem că fiinţa 
stranie plutind în fluid într-un container aflat în interiorul 
unei lăzi, în Fort Riley, nu fusese doar un coşmar pe care l- 
aş fi putut uita. Nu putusem uita nici anomaliile radar din 
poligonul de rachete Red Canyon sau alarmele bizare de 
deasupra bazei aeriene Ramstein, din Germania Federală. 
Sperasem doar că n-aveam să le mai întâlnesc vreodată şi 
că-mi voi putea încheia restul carierei militare într-o epocă 
a păcii. Lucrurile nu aveau să se petreacă însă aşa. In faţa 
mea, amestecate ca într-o ladă de gunoi, se găseau 
gadgeturile despre care ştiam că aveau să mă implice într- 
o treabă mai complicată decât îmi dorisem vreodată. 
Indiferent ce altceva aveam de făcut în viaţă, sarcina 
aceasta avea să schimbe totul. 

Ştiţi filmele acelea în care eroul deschide un dulap, 
vede înăuntru un cadavru, închide dulapul, îl deschide din 
nou şi constată că mortul a dispărut? Exact la fel am 
procedat eu cu fişetul. Nu mă putea vedea nimeni, cel 
puţin aşa consideram, de aceea am închis uşa fişetului şi 
am deschis-o din nou. Nu mă găseam însă într-un film, iar 
obiectele dinăuntru rămăseseră locului. 

Aveam deci în faţa ochilor o parte din materialele 
recuperate de la Roswell, care-mi intersectau din nou 
calea. Am auzit paşi în afara uşii şi mi-am oprit răsuflarea. 
Noaptea, la Pentagon, se aud întotdeauna sunete, 
deoarece clădirea nu e pustie niciodată. Undeva, într-un 
birou, în anumite părţi ale clădirii despre care majoritatea 
oamenilor nici nu ştiu măcar că există, un colectiv se 


pregăteşte pentru un război în care sperăm să nu luptăm 
niciodată. Ca atare, mai mult decât oricare altă clădire, cu 
excepţia Casei Albe, Pentagonul este un loc unde 
întotdeauna cineva umblă, căutând ceva. 

Generalul Trudeau şi-a strecurat capul pe uşă. 

„Te-ai uitat înăuntru? 11 m-a întrebat. 

„Ce mi-ai făcut, generale? 11 am replicat. „Crezusem 
că suntem prieteni.11 

„De asta ţi l-am dat ţie, Phill1, mi-a răspuns, dar 
acum nu mai râdea, nici măcar nu zâmbea. „Ştii cât de 
valoros este conţinutul fişetului? Ştii ce-ar fi în stare 
oricare dintre celelalte agenţii de informaţii, ca să pună 
mâna pe el? 11 

„Probabil că m-ar ucide.11 

„Probabil că vor dori să te ucidă oricum, dar fişetul 
acesta i-ar face şi mai turbaţi. Forţele Aeriene îl doresc, 
deoarece consideră că le aparţine. Marina îl doreşte, 
deoarece ea doreşte orice vor Forţele Aeriene. CIA îl 
doreşte ca să-l poată livra ruşilor”. 

„Ce vrei să fac eu, generale?” am întrebat; nu-mi 
puteam da seama ce avea de gând, doar dacă nu cumva 
intenţiona ca eu să îngrop totul şi să-l dau uitării. 

„Vreau să-mi concepi un plan”, mi-a spus. „Nu doar 
ce anume sunt obiectele astea, dar ce putem face cu ele. 
Ceva care să nu fie vizibil, până nu ştim ce deţinem şi ce 
întrebuinţări îi putem da”. 

Totul suna pur şi simplu ca o conspirație. 

„Care ar fi principala noastră problemă?” am întrebat 
- mai mult de formă, întrucât cunoşteam deja răspunsul. 

„Cei care ne-au făcut să pierdem războiul din Coreea 
şi cu care a trebuit să te lupţi în Casa Albă”, mi-a spus. 
„Ştii bine la cine mă refer. E de datoria noastră să avem 
grijă ca valorile de aici să nu cadă în mâinile cui nu 
trebuie, fiindcă probabilitatea este de sută la sută că vor 
ajunge direct la Kremlin”. 

În Washington, existau chiar în clipele acelea oameni 
care, cu cele mai bune intenţii, ar fi expediat fişetul 
Roswell în Rusia, bătându-l pe preşedintele Kennedy pe 


spate şi felicitându-l pentru contribuţia sa la pacea 
mondială. Tot aşa cum existau oameni care ne-ar fi retezat 
beregăţile, mie şi lui Trudeau, pentru a pune mâna pe 
fişet. Oricum, Trudeau nu trebuia să intre în detalii ca să- 
mi explice că mă însărcina cu una dintre cele mai 
importante misiuni pe care urma să le primesc vreodată 
din partea lui. Îmi dădea cheile unei întregi împărăţii, însă 
niciunul dintre noi habar nu avea ce puteam face cu 
conţinutul fişetului, cu excepţia faptului de a-l feri de ruşi. 
Oricum, şi ăsta era un început. 

„Mai întâi”, am spus, „trebuie să ştim ce există aici”. 

Atunci, începe cu asta. Ce există? Este ceva 
utilizabil? Adună-ţi specialiştii în care te poţi încrede şi 
contactează-i pe cei cu care avem contracte. Nu uita că 
obiectele de aici reprezintă doar o parte din ceea ce 
deţinem. În subsol, există lucruri despre care celelalte 
agenţii de informaţii nici nu ştiu. Au sosit aici din New 
Mexico, în loc să ajungă în Ohio. Nu mă întreba de ce s-a 
întâmplat aşa. Le vei primi în scurt timp, în lăzi. Pune totul 
cap la cap, ia-o pe îndelete şi fă-mi o evaluare”. 

„Ştie cineva că toate astea se află în posesia mea?” 

„Toţi ştiu că dacă te ocupi insistent de ceva, nu poate 
fi decât o problemă importantă. De aceea, caută să te 
comporţi cât mai firesc. Eşti supravegheat la fel de mult ca 
şi mine”. A scos capul pe uşă, a privit în ambele sensuri ale 
coridorului şi a revenit. „Totuşi, grăbeşte lucrurile, fiindcă 
este posibil ca în mai puţin de un an să nu mai deţinem 
funcţiile astea, şi nu vreau să intru în criză de timp”. 

Apoi a dispărut instantaneu, de parcă nici n-ar fi fost 
pe acolo. 

N-am examinat fişetul în noaptea aceea, deşi un 
caporal mi-a adus în birou o altă ladă de lemn, banală, de 
tipul celor folosite pentru transportul zarzavaturilor. N-am 
cercetat obiectele nici în a doua noapte. Dar în decursul 
săptămânii următoare, ori de câte ori puteam fi sigur că în 
preajmă nu se afla nimeni care să intre în biroul meu pe 
neaşteptate, am mutat materialele din ladă în fişet şi mi- 
am găsit timp să le examinez. Era ca şi cum aş fi nimerit 


într-o lume diferită - mă găseam în faţa unui puzzle de 
piese separate, ce reproduceau doar vag lucrurile despre 
care citisem în rapoartele de la Casa Albă. Nu era de 
mirare că nimeni nu dorise cu adevărat să facă ceva cu 
rămăşiţele acestea, ce ascundeau promisiunile unei întregi 
lumi despre care noi nu ştiam nimic, dar asupra căreia, 
încă din 1947, guvernul decisese să păstreze secretul 
absolut. 

Cei ce se aflau în spatele operaţiunii distruseseră, pe 
rând, carierele oricăror persoane guvernamentale care 
făcuseră măcar aluzie la marele secret Roswell. Şi cu toate 
că eu cunoşteam chiar mai multe decât admiteam faţă de 
mine însumi, nu aveam niciodată să fiu indiscret. Acum 
însă fişetul respectiv, pe care finalmente aveam să-l 
denumesc  „fişetul nebun” în convorbirile cu Trudeau, 
ajunsese în posesia mea, iar pe măsură ce săptămânile s- 
au transformat într-o lună, am înţeles treptat cum se 
potriveau laolaltă unele bucăţi ale puzzle-ului. 

Mai întâi, erau sârmele micuţe, dintr-un singur fir, 
flexibile şi cu aspect sticlos, răsucite laolaltă printr-un fel 
de manşon cenuşiu, ca nişte cabluri ce intrau într-o cuplă. 
Erau foarte subţiri, mai subţiri chiar decât liţele de cupru. 
Ridicându-le spre lumina veiozei de birou, am putut zări o 
strălucire stranie venind prin ele, ca şi cum ar fi condus 
lumina slabă, descompunând-o în culori diferite. Când 
personalul de recuperare de la locul prăbuşirii din deşertul 
Roswell luase piesa aceasta din epavă, ei crezuseră că 
făcea parte dintr-un harnaşament, sau că provenea de la o 
cutie de branşament ori de la un releu electric. Indiferent 
despre ce ar fi crezut că era vorba, afirmaseră că pe 
Pământ nu exista nimic asemănător. Răsucind obiectul în 
mână, am considerat, după felul în care filamentele 
individuale se flexau înainte şi înapoi, fără să se rupă, şi 
după felul în care erau capabile să conducă o rază de 
lumină pe lungimea lor, că reprezentau un soi de cabluri. 
Nu aveam însă niciun indiciu asupra scopului lor. 

Apoi, erau plăcuţele subţiri, care semănau cu nişte 
napolitane, colorate în cenuşiu-mat, făcute dintr-un 


material asemănător plasticului, pe a cărui suprafaţă 
existau păienjenişuri de firişoare de-abia depăşind-o, sau 
fiind gravate în ea. Aveau mărimea unor monezi de 
douăzeci şi cinci de cenți, însă desenele de pe suprafaţa lor 
îmi aminteau de nişte insecte strivite, cu sute de picioruşe 
întinse perpendicular pe corpul plat. Unele erau mai 
rotunjite sau elipsoidale. Erau circuite - oricine îşi putea 
da seama de asta în 1961, mai ales atunci când le priveai 
cu o lupă -, totuşi, ţinând cont de felul în care se 
suprapuneau straturile acelea, nu semănau cu niciunul 
dintre circuitele pe care le văzusem în viaţa mea. Nu-mi 
dădeam seama cum putea fi alimentate cu electricitate şi 
nici ce fel de curent transportau, însă erau în mod clar 
circuite electrice provenite dintr-un panou mai mare de la 
bordul aparatului de zbor. Mâna mi-a tremurat puţin 
ţinând piesele acelea, nu fiindcă ele însele ar fi fost 
terifiante, ci pentru că am fost copleşit, vreme de câteva 
secunde, de natura excepţională a descoperirii. Era ca şi 
cum aş fi dezgropat un tezaur arhelogic, ca şi cum aş fi 
descoperit o cultură de mult dispărută, o piatră Rosetta, 
deşi rasa din care făcuseră parte cei prăbuşiţi în deşert 
continua să fie extrem de activă şi dădea târcoale bazelor 
noastre militare ultrasecrete. 

M-au interesat foarte mult descrierile ce însoțeau un 
set de două bucăţi de oculare eliptice şi întunecate, subţiri 
ca pielea. Patologii de la Walter Reed spuneau că ele se 
lipeau de cristalinul ochilor creaturii extraterestre şi 
păreau să reflecte lumina existentă, chiar în condiţii de 
beznă absolută, luminând şi intensificând imaginile în 
întuneric şi îngăduind purtătorului lor să desluşească 
forme. Rapoartele afirmaseră că medicii care autopsiaseră 
o creatură încercaseră să privească prin ele în întuneric, 
reuşind să vadă santinelele sau sanitarii ce treceau pe 
coridorul alăturat sălii de autopsie. Siluetele respective 
fuseseră luminate într-un portocaliu-verzui, în funcţie de 
modul cum se deplasau, însă patologii nu distingeau decât 
contururile exterioare. Iar atunci când se apropiaseră una 
de cealaltă, formele se contopiseră într-una singură, în 


acelaşi timp, medicii putuseră distinge contururile 
mobilierului, pereţilor şi obiectelor de pe mese. Citind 
raportul acela, m-am gândit că poate era posibil ca soldaţii 
să poarte un vizor care să amplifice imaginile prin reflecţia 
şi amplificarea luminii existente, pentru a se deplasa în 
bezna unui câmp de luptă cu tot atâta încredere ca nişte 
santinele în plină zi. Însă aceste oculare nu preschimbau 
noaptea în zi, ci doar evidenţiau formele exterioare ale 
lucrurilor. 

Printre artefacte se găsea o bucată de țesătură de un 
gri-argintiu mat, asemănătoare unei folii, care nu putea fi 
îndoită, ruptă ori mototolită, întrucât revenea imediat la 
forma iniţială, fără nicio cută. Era o fibră metalică având 
caracteristici fizice care ulterior aveau să fie numite 
„superrezistenţă”. Când am încercat să tai bucata cu o 
foarfecă, lamele foarfecii au lunecat, fără măcar să zgârie 
fibra. Dacă încercam s-o întind, revenea la loc, dar am 
observat că toate firele păreau să fie paralele. Când am 
încercat s-o întind de-a latul fibrelor, nu în lungul lor, se 
părea că fibrele se reorientaseră în direcţia în care 
trăgeam. Nu putea fi o țesătură, dar în mod limpede nu era 
metal. Pentru ochii mei de neofit, era o combinaţie între un 
material textil şi metal, având maleabilitatea ţesăturii, 
dublată de rezistenţa metalului. Coordonam câteva dintre 
proiectele ultrasecrete de armament din cadrul 
Pentagonului, dar aşa ceva nu exista nici măcar în 
categoria dorințelor noastre. 

Urmau apoi descrierea şi schița unui alt gadget, 
asemănător unei lanterne scurte şi groase, deținând de 
asemenea o sursă energetică proprie, care nu aducea însă 
cu o baterie. Cercetătorii de la aerodromul Wright care o 
examinaseră afirmau că nu putuseră vedea raza de lumină 
ieşind din ea, dar atunci când îndreptaseră lanterna spre 
un perete zăriseră pe acesta un cerculeţ de lumină roşie; 
nu exista o rază care să unească peretele cu capătul ce 
părea o lentilă, aşa cum se întâmplă când aţinteşti o 
lantemmă spre un perete îndepărtat. Când se punea un 
obiect în faţa sursei luminoase, cerculeţul dispărea, însă 


raza era atât de intensă încât obiectul începea să fumege. 
Respectivii cercetători  examinaseră multă vreme 
artefactul, înainte de a-şi da seama că era un instrument 
de tăiere, asemănător unui aparat de sudură. La un 
moment dat, suflaseră fum peste lumină şi, brusc, raza 
căpătase formă. Ceea ce până atunci păruse invizibil, se 
dovedea a fi o secţiune rotundă, extrem de subţire şi cavă 
la interior, aidoma unui tub. De ce existase un asemenea 
instrument de tăiere la bordul vehiculului extraterestru? 
Abia ulterior, după ce am lecturat rapoartele mutilărilor de 
vite, în care fuseseră detaşate organe fără vătămarea 
vizibilă a ţesuturilor înconjurătoare, am înţeles că aparatul 
de tăiere cu fascicul era în realitate un instrument 
chirurgical, de felul unui bisturiu, pe care extratereştrii îl 
utilizaseră în experienţe medicale desfăşurate asupra 
animalelor domestice. 

In sfârşit, artefactul cel mai straniu dintre toate era 
un fel de diademă, având în părţile laterale dispozitive de 
receptare a semnalelor electrice. Nu am putut găsi absolut 
nicio întrebuințare acestui gadget, decât ca o bentiţă 
bizară de fixat părul. Putea fi fixată pe cranii de orice 
dimensiuni, dar nu făcea absolut nimic - cel puţin în cazul 
oamenilor. Poate că recepționa undele cerebrale, ca un 
encefalograf, şi le trasa, alcătuind o diagramă. Niciun fel 
de experiment întreprins asupra sa n-a dus la vreun 
rezultat. Cercetătorii nu putuseră nici măcar determina 
modalitatea de alimentare energetică, ori sursa autonomă 
de energie. 

În unele nopţi, răspândeam obiectele acestea în jurul 
meu ca şi cum ar fi fost realmente cadouri de Crăciun. În 
alte nopţi, mă mulţumeam să iau un singur artefact şi să-l 
răsucesc pe toate feţele, până ce aproape că învăţam pe 
dinafară cum arăta din diferite unghiuri, înainte de a-l 
pune la loc. Zilele treceau şi, fără ca Trudeau să mi-o 
spună direct, ştiam că era îngrijorat. Ne întâlneam la 
şedinţe la care mai participau şi alţi ofiţeri, iar el nu putea 
zice nimic, şi parcă-l simţeam gata să izbucnească. 
Desigur, existau şi clipe când rămâneam numai noi doi, 


totuşi Trudeau nu dorea să abordeze secretul nostru. 

Dincolo de zidurile Pentagonului, reizbucnea o 
bătălie la dimensiunile celor duse în timpul mandatelor 
prezidenţiale ale lui Truman şi Eisenhower. Informaţiile 
cărei agenţii erau exacte? Cine spunea adevărul? Cine 
încerca să manipuleze Casa Albă şi cine credea că, 
alterând realitatea sau colorând-o diferit, putea schimba 
cursul istoriei? John Kennedy se găsea în fruntea unei 
administrații tinere, capabilă de greşeli majore, dar în 
cadrul acesteia se găseau şi unii indivizi ale căror opinii 
referitoare la viitorul planetei îi determinau să deformeze 
faptele, să interpreteze greşit intenţiile şi să ignore 
realităţile evidente, în speranţa că părerile lor aveau să 
izbândească. Mai rău încă, existau cei dintr-un guvern 
secret aflat în interiorul guvernului, plasați acolo de şefii 
spionajului de la Kremlin. De ei aveam motivele cele mai 
mari să ne temem. În clipa de faţă, departamentul C-D al 
Armatei Terestre deţinea fragmentele şi resturile de 
tehnologie recuperate de la Roswell. Nu ştiam câtă vreme 
aveau să rămână în mâinile noastre. De aceea, în cursul 
unei discuţii purtate, la o cafea, noaptea târziu, în 
cabinetul generalului Trudeau, acesta a decis că trebuia să 
scoatem materialele cu pricina, să le prezentăm 
companiilor cu care armata avea contracte, acolo unde 
oamenii de ştiinţă le puteau vedea şi de unde, în condiţii 
de securitate absolută, aveau să se răspândească în 
industrie, înainte ca CIA să le poată ascunde undeva unde 
nu puteau fi găsite de nimeni, cu excepţia celor pe care noi 
încercam să-i evităm. 

„Este un plan al dracului, generale”, i-am spus în 
noaptea aceea. „Ce te face să crezi că putem reuşi?” 

„Nu-i vorba despre noi, Phil”, mi-a replicat el, „ci 
despre tine. Tu va trebui să reuşeşti. Eu o să te feresc de 
ei, până vei termina”. 

Acum nu mă puteam gândi decât la imaginea pe care 
o văzusem în noaptea din 1947, precum şi la altceva - şi 
mai rău: ce naiba aveam să fac cu toate artefactele? Din 
clipa aceea, mi-am pus de sute de ori întrebarea „de ce 


tocmai eu?”. M-am mai întrebat de ce, după 14 ani şi după 
experienţa de la Fort Riley, devenisem moştenitorul 
fişetului Roswell. N-am găsit, însă, niciun răspuns - nici 
atunci şi nici acum. Nu voi şti niciodată dacă generalul 
Trudeau  premeditase totul din clipa când preluase 
conducerea departamentului C-D, cu trei ani înainte ca eu 
să ajung acolo. El nu mi-a oferit niciodată explicaţii, numai 
ordine. Dar, deoarece era strategul-şef, mă gândesc uneori 
că bănuia că eu trebuie să fi avut o anumită experienţă cu 
contactele extraterestre şi n-aveam să fiu înspăimântat să 
lucrez cu tehnologia din fişetul Roswell. 

Deşi poate părea curios, nu l-am întrebat niciodată 
despre asta, întrucât militarii nu pun întrebări. Ei se 
mulţumesc să execute. De aceea, acum, ca şi atunci, nu 
pun întrebări. Imi amintesc doar că, din noaptea 
respectivă, am început să dezvolt cât mai multe dintre 
artefactele din fişetul Roswell, considerând că, orice s-ar fi 
întâmplat, făceam ceea ce trebuia. 

4. Divizia Tehnologii Străine a Pentagonului 

Pentagonul nu doarme niciodată. 

Nici eu n-am dormit în primele săptămâni petrecute 
la conducerea diviziei Tehnologii Străine din 
departamentul C-D, frământându-mi creierii în încercarea 
de a elabora o strategie pe care s-o recomand şefului meu. 
În mijlocul tumultului permanent (douăzeci şi patru de ore 
din douăzeci şi patru) ce domnea în imensa clădire ticsită 
de birouri - acolo întotdeauna există cineva care lucrează 
-, îmi petreceam majoritatea timpului. Serile, în weekend- 
uri, în zori, înainte ca răsăritul să împurpureze ferestrele 
aflate dincolo de Potomac, puteam fi găsit privind fişetul cu 
patru sertare ce era lipit de peretele biroului meu. Mă 
jucam cu cifrul încuietorii, uneori atât de absorbit de 
necesitatea găsirii unei strategii pentru aceste artefacte 
stranii, încât uitam combinaţia corectă şi trebuia să aştept 
până mi se domolea creierul. În permanenţă, dincolo de 
uşa biroului meu exista imperativul mocnit al crizei, 
trăgaciul încordat al unei maşinării militare mereu gata să 
atace, oriunde, oricând, la sunetul unei voci de la celălalt 


capăt al unei legături telefonice codificate, dindărătul 
pereţilor pastelaţi ai unui cabinet aflat undeva pe 
kilometrii de coridoare ale inelului interior sau ale celui 
exterior. 

Adesea, Pentagonul este considerat un soi de entitate 
amorfă, având un singur obiectiv şi o singură intenţie. 
Probabil că majoritatea oamenilor au aceeaşi impresie şi 
despre structura forţelor militare americane: o singură 
armată, un singur obiectiv, un marş comun în direcţia 
respectivă. Este o viziune aproape în totalitate falsă. 
Forţele militare americane - şi sediul lor, Pentagonul - 
seamănă cu orice altă instituţie de mari dimensiuni, având 
sute de colective, multe aflate în concurenţă cu altele, o 
concurenţă directă şi explicită, pentru aceleaşi resurse şi 
având planuri şi obiective tactice diferite. Diferitele 
servicii militare au țeluri diferite în privinţa apărării 
Americii şi desfăşurării războaielor şi nu este ceva 
neobişnuit ca în cadrul aceluiaşi serviciu să apară opinii 
contrare. 

Eu am fost azvârlit direct în mijlocul acestui cazan 
din primele mele săptămâni petrecute în Washington. 
Controversele continuau încă de la sfârşitul celui de Al 
Doilea Război Mondial, care se încheiase de 16 ani, şi 
toate acestea alcătuiau fundalul incidentului Roswell. În 
interiorul Marinei se purta o luptă crâncenă între 
susţinătorii portavioanelor, participanţi la război, şi cei ai 
submarinelor, conduşi de amiralul Hyman Rickover, care 
asemuia portavioanele cu nişte turme de elefanţi, lente şi 
vulnerabile. Pe de altă parte, submarinele, care funcționau 
cu combustibil nuclear, puteau să se afunde adânc în 
oceane, să pătrundă peste 1.500 de kilometri în teritoriul 
inamic şi să atace obiectivele cele mai vulnerabile ale 
acestuia cu rachete balistice cu încărcături multiple. Atâta 
vreme cât aveam o flotă de submarine, duşmanii noştri nu 
puteau scăpa de distrugere. Aşadar, cine mai are nevoie de 
alte portavioane, însoţite de distrugătoare şi nave de 
escortă, când un singur submarin poate lovi nimicitor 
oriunde, oricând, fără ca sateliții de spionaj inamici să 


transmită fiecare detaliu al traseului său? Priviţi ce le-au 
făcut submarinele noastre japonezilor, în Pacific, sau ce ne- 
au făcut nouă U-Boot-urile germane, în Atlantic; totuşi, în 
anii '60, conducerea Marinei se lăsa greu convinsă în 
aceste privinţe. 

La fel ca Marina, Forţele Aeriene aveau diferiţi 
susţinători pentru diferite obiective, şi acelaşi lucru era 
valabil şi în cazul Armatei Terestre. Iar când programele şi 
strategiile concurente sunt realizate de unii dintre cei mai 
inteligenţi absolvenți ai universităților, academiilor 
militare şi şcolilor de ofițeri, intervin indivizi duri care 
joacă între ei pe mize mari: partea leului din bugetul 
Apărării. Miezul acestuia, locul unde sunt cheltuiţi dolarii, 
îl reprezintă industria armamentului. 

Aceasta era situaţia în care mă găseam la începutul 
lui 1961, la scurtă vreme după ce John F. Kennedy se 
instalase la Washington, pentru a-şi începe mandatul. Eu 
de-abia revenisem din linia întâi a unui război pe care 
nimeni nu-l considera real, cu excepţia noastră, a celor 
care fuseserăm acolo. Era mai uşor să lupti într-un război 
real, aşa cum fusese în Coreea. Acolo obiectivul tău este 
să-i împingi pe inamici cât poţi de departe, să ucizi cât mai 
mulţi şi să-i sileşti să se predea. Ai o strategie foarte 
pragmatică. O pui în aplicare şi, dacă dă roade, continui în 
acelaşi mod, până nu mai are succes. Însă pe linia frontului 
nevăzut din Germania, unde bătăliile se duceau doar cu 
fascicule de electroni, ameninţări şi cacealmale, trebuia să 
apreciezi câţi soldaţi puteau fi ucişi, ori câte avioane 
puteai dobori, dacă războiul începea cu adevărat. Pentru 
americani, acesta era războiul rece,  încleştarea 
maşinăriilor militare a doua superputeri, fiecare capabilă 
s-o nimicească pe cealaltă în clipa când oricare dintre ele 
sesiza o slăbiciune materială în capacitatea celeilalte de a 
replica. 

Aşadar, era vorba despre o partidă de şah, jucată şi 
rejucată zilnic în toată lumea în zeci de simulatoare 
diferite, unde se formulau scenarii diferite, pentru a se 
vedea cine învinge. Totul era un joc de numere şi de 


strategii cu diferite trupe şi arme, în întreaga lume, în care 
se câştigau şi se pierdeau bătălii pe calculator - elegant şi 
precis. Însă foarte puţini oameni din exteriorul guvernului 
ştiau că, de fapt, războiul rece era unul fierbinte, luptat cu 
gloanţe reale şi înregistrând victime reale, atâta doar că 
nimeni nu putea admite acest lucru, fiindcă linia întâi a 
frontului se găsea chiar în capitalele ţărilor implicate în 
conflict. Am văzut asta cu propriii mei ochi chiar aici, în 
Washington, unde războiul continuase din 1947. 
Cunoscând taberele şi tensiunile dintre diversele 
divizii şi servicii ale Pentagonului, nu mi-a trebuit mult 
timp, în acele prime săptămâni, să deprind principiile noii 
mele funcţii. Ținând strict încuiate rapoartele de teren, 
analizele ştiinţifice, autopsiile şi fragmentele tehnologice 
ale prăbuşirii de la Roswell, prima mea regulă a fost să fiu 
cât mai precaut cu putinţă, să nu atrag atenţia asupra 
mea. Învăţasem tehnica respectivă cu zece ani în urmă, 
când făcusem parte din statul-major al lui MacArthur, în 
Coreea; eu trebuia să fiu omuleţul invizibil. Dacă alţii nu te 
consideră prezent, ei îşi dau drumul la gură. Aşa afli multe. 
Tot în acele prime săptămâni, am văzut şi am aflat o 
mulţime de lucruri despre felul cum abordările 
descoperirii Roswell se dezvoltaseră în cei 14 ani scurşi de 
la prăbuşire şi după discuţiile intense de la Casa Albă, 
după ce Eisenhower ajunsese preşedinte. Fiecare dintre 
diferitele arme din cadrul Apărării îşi protejase propriile 
materiale referitoare la Roswell şi căutase insistent să 
adune altele noi, cât mai multe posibil. Desigur, toate 
serviciile deţineau propriile lor rapoarte provenite de la 
spitalele Walter Reed şi Bethesda, referitoare la natura 
fiziologiei extratereştrilor. Ale mele se aflau în fişetul 
nebun, alături de schiţe. De asemenea, din modul în care 
Marina şi Forţele Aeriene îşi formulau planurile pentru 
tehnologii militare avansate, era limpede că multe 
fragmente de artefacte aflate în posesia mea existau şi în 
mâinile altor servicii. Nimeni însă nu se lăuda, fiindcă toţi 
doreau să ştie ce posedă ceilalţi. Dar, deoarece din punct 
de vedere oficial incidentul Roswell nu avusese loc, nu se 


putea dezvolta nicio tehnologie. 

Pe de altă parte, curiozitatea atinsese cote maxime 
printre cei implicaţi în activitatea de informaţii şi de 
dezvoltare a armamentului. Nimeni nu dorea să sosească 
pe locul al doilea în cursa tăcută, nerecunoscută ca atare, 
de asimilare a tehnologiei extraterestre, care avea loc în 
cadrul Pentagonului, unde fiecare serviciu urma propria sa 
variantă a unei arme Roswell secrete. Eu nu ştiam ce 
deţineau Marina sau Forţele Aeriene, ori ce putuseră 
desprinde din dosarele lor despre Roswell, totuşi 
presupuneam că fiecare serviciu avea ceva şi se străduia 
să afle ce am eu. Aceasta ar fi fost o bună procedură de 
contrainformaţii. Dacă ştiai ce fusese recuperat de la 
Roswell, ţineai urechile deschise după frânturi de 
informaţii legate de realizările altui serviciu militar, de 
ceea ce se petrecea în cadrul subcomisiilor bugetare, sau 
despre contractorii ce dezvoltau o anumită tehnologie 
pentru unul dintre serviciile respective. Dacă nu făceai 
parte dintre beneficiarii prăbuşirii Roswell, dar erai prea 
curios pentru propriul tău interes, puteai fi păcălit de 
zvonurile conform cărora cursa Roswell ajunsese la 
paroxism între concurenţii din domeniul cercetării 
tehnologice ai diferitelor servicii şi sfârşeai prin a urmări 
miraje ce dispăreau imediat ce porneai în urmărirea lor. 

Existau, totuşi, şi istorii reale, care nu piereau 
indiferent de câte ori ar fi fost dezminţite de personalităţi 
oficiale. De exemplu, destul de repede, eu auzisem zvonuri 
legate de OZN-ul despre care se credea că Forţele Aeriene 
îl ţineau în baza Edwards, din California, şi de cercetările 
desfăşurate asupra tehnologiei aparatului, mai ales în 
privinţa propulsiei bazate pe unde electromagnetice. In 
Forţele Aeriene circulau şi zvonuri despre primele 
rezultate ale exploatării tehnologiei Roswell în proiectarea 
bombardierelor tip aripă zburătoare, dar nu ştiam câtă 
încredere să am în ele. Armata proiectase un avion de 
acest gen imediat după Primul Război Mondial şi, la un an 
după incidentul Roswell, compania Jack Northrop începuse 
zboruri-test ale modelelor lor YB49 de 


bombardiere/avioane de recunoaştere tip aripă zburătoare. 
Stabilizatoarele verticale cvadruple ale lui YB49 semănau 
atât de bine cu schiţele epavei Roswell existente în 
dosarele noastre încât nu era greu deloc să asociezi cele 
două aparate de zbor. Totuşi, dezvoltarea aripii zburătoare 
se petrecuse cu zece ani înainte ca eu să ajung la divizia 
Tehnologii Străine, de aceea nu deţineam dovezi directe 
ale legăturii respective. 

Generalul Trudeau avusese totuşi dreptate când 
spusese că cei de la Pentagon erau cu ochii pe 
departamentul C-D al Armatei Terestre, deoarece credeau 
că descoperiserăm ceva. Oamenii doreau să ştie la ce lucra 
divizia Tehnologii Străine, să afle mai cu seamă problemele 
exotice din portofoliul nostru, ca să se asigure că nu 
dublau resursele bugetare, cheltuind de două sau de trei 
ori pentru acelaşi lucru. Se discuta mult, statul-major 
inter-arme insista asupra folosirii comune a tehnologiilor şi 
a unor cercetări mixte în privinţa armamentului, dar şeful 
meu dorea să ţinem pentru noi ceea ce aveam, mai cu 
seamă ceea ce el numea în glumă „recolta extraterestră”. 

De parcă ochii altor servicii militare n-ar fi fost 
suficienţi, trebuia să concurăm totodată şi cu analiştii CIA. 
Sub pretextul cooperării şi al coordonării, CIA aduna cât 
de multă putere reuşea. Informaţia reprezintă putere, şi cu 
cât CIA se străduia să afle mai multe despre programul de 
realizare al armamentului, cu atât ne tensiona pe noi toţi 
cei din C-D. 

La puţină vreme după ce preluasem conducerea 
diviziei Tehnologii Străine, câteva cunoştinţe ale mele din 
CIA îmi strecuraseră aluzii că, dacă doream informaţii 
despre rezultatele obţinute în alte ţări, ele m-ar fi putut 
ajuta. O mână spală însă pe alta şi aceiaşi indivizi au lăsat 
să se înţeleagă că ar fi apreciat orice date le puteam oferi 
despre locurile unde puteau fi găsite diverse componente 
rătăcite ale  „încărcăturiill, sau  „pachetului”, cum 
denumeau în mod frecvent militarii artefactele Roswell. 
După a treia ocazie în care contactele mele din CIA mi-au 
şoptit propunerea de troc de informaţii, i-am spus şefului 


că pesemne amicii noştri erau neliniştiţi în legătură cu 
ceea ce deţineam. 

„M-ai pus pe un loc cu adevărat fierbinte, generale”, 
i-am zis lui Trudeau cu ocazia uneia dintre şedinţele 
matinale de informare, la sfârşitul primei mele luni de 
serviciu. Eu lucram la elaborarea strategiei pentru fişetul 
nebun şi, din fericire, şeful încă nu mă presa să-i prezint 
sugestiile. Dar momentul se apropia. „De unde ştie CIA ce 
avem?” 

„Cred că, pur şi simplu, încearcă marea cu degetul”, 
mi-a răspuns. „Şi au procedat prin eliminare. Uită-te şi tu, 
toţi bănuiesc ce deţin Forţele Aeriene”. 

Trudeau avea dreptate. In sacul de zvonuri al 
Pentagonului, Forţele Aeriene înhăţaseră gâscă fermecată 
cu ouă de aur - un vehicul spaţial, ba chiar poate un 
extraterestru viu. Nimeni nu ştia cu siguranţă. Ştiam doar 
că, după ce devenise un serviciu separat în cadrul Armatei, 
în 1948, Forţele Aeriene păstraseră o parte din artefactele 
Roswell la aerodromul Wright, de lângă Daytona, statul 
Ohio, fiindcă acolo fusese expediată „încărcătura”, care pe 
drum se oprise la Fort Riley. Forţele Aeriene erau însă 
interesate în primul rând de zborul vehiculelor, de aceea C- 
D a lor se concentra în principal asupra felului cum 
avioanele puteau să evite radarul şi să-i depăşească pe 
sovietici, indiferent de unde ar fi provenit tehnologia. 

„În plus”, a continuat el, „sunt sigur că celor de la 
CIA le-ar plăcea să pună mâna pe dosarele Marinei 
referitoare la Roswell, dacă n-au şi făcut-o deja”. 

Cu tehnologia ei avansată în domeniul submarinelor 
şi al submarinelor nucleare dotate cu rachete balistice, 
Marina avea propriile ei probleme în a decide ce anume să 
facă cu OSN-urile, Obiectele Submersibile Neidentificate, 
aşa cum fuseseră denumite. Cercurile navale erau 
îngrijorate, mai cu seamă fiindcă plănuitorii războaielor 
avansau strategii pentru bătălii prelungite cu ajutorul 
submarinelor, în eventualitatea unui prim atac. Indiferent 
ce ar fi fost obiectele care descriau cercuri în jurul 
avioanelor noastre cu reacţie încă din anii '50, fără să 


apară pe ecranele radar ale bazelor ultrasecrete de 
rachete - de pildă, Red Canyon, acolo unde le văzusem cu 
ochii mei -, ele puteau plonja direct în ocean, naviga în 
adâncuri cu aceeaşi uşurinţă, pentru ca apoi să iasă la 
suprafaţă în cealaltă parte a globului, fără să lase măcar o 
urmă pe care s-o fi putut descoperi. Oare aceste OSN-uri 
construiau baze pe fundul oceanelor, dincolo de 
capacitatea de scufundare a celor mai bune submarine ale 
noastre, chiar şi a celor din clasa „Los Angeles”, care 
existau numai pe planşetele proiectanţilor? Asta trebuia să 
descopere şeful Operaţiunilor Navale, astfel că Marina era 
ocupată cu propriul ei război dus împotriva vehiculului 
extraterestru în văzduh şi sub apă. 

În felul acesta, rămânea doar Armata Terestră. 

„Ei nu sunt totuşi siguri ce anume deţinem noi”, a 
continuat Trudeau. De fapt, vorbise numai el. „Şi mor de 
curiozitate să afle”. 

Atunci”, am spus, „trebuie să continuăm cu ceea ce 
facem, fără să-i lăsăm să ştie ce avem. Exact de asta mă 
ocup eu”. Aşa era. Cu toate că nu ştiam cum vom proceda, 
eram conştient că proiectele C-D nu se pot schimba doar 
pentru că noi deţineam artefacte de la epava Roswell. 

Oricum am fi încercat să ne camuflăm realizările 
obţinute pe baza tehnologiei Roswell, aceasta trebuia să se 
desfăşoare în cadrul deja existent în care lucram, pentru 
ca nimeni să nu sesizeze vreo diferenţă. În anii '60, 
operam pe baza unui buget normal de dezvoltare a 
Apărării, care consta în nişte miliarde bune, majoritatea 
sumei fiind alocată analizei noilor sisteme de armament. În 
departamentul nostru, aveam contracte cu cele mai mari 
companii de armament din S.U.A., cu care menţineam 
aproape zilnic legătura. Mare parte a cercetării pe care o 
desfăşuram se referea la îmbunătăţirea armamentului 
existent, bazându-ne pe informaţiile primite despre ceea ce 
ne arătau inamicii noştri: tancuri mai rapide, artilerie mai 
grea, elicoptere superioare, raţii alimentare cu gust mai 
bun. . 

În cadrul diviziei Tehnologii Străine, trăgeam cu 


ochiul la ceea ce făceau alte ţări, aliate sau adversare, şi 
ne gândeam cum le-am fi putut adapta produsele pentru 
noi. Francezii, italienii, vest-germanii, toţi aveau propriile 
lor sisteme de armament şi fluxuri de dezvoltare ce păreau 
exotice conform standardelor noastre, dar care aveau 
anumite avantaje. Ruşii ne-o luaseră înainte la sistemele de 
propulsie cu combustibil lichid ale rachetelor şi 
întrebuinţau soluţii mai simple şi mai eficiente. Sarcina 
mea era să evaluez potenţialul tehnologiilor străine şi să 
implementez ceea ce se putea. Făceam rost de fotografii, 
proiecte şi specificaţii ale sistemelor de armament străine, 
aşa cum era, de exemplu, tehnologia elicopterelor 
franceze, şi le prezentam companiilor americane cu care 
aveam contracte - Bell, Sikorski sau Hughes -, ca să vadă 
dacă puteam prelua noi înşine ceva. Acest procedeu ar fi 
fost camuflajul perfect pentru protejarea tehnologiei 
Roswell, totuşi încă nu stabiliserăm ce doream să facem cu 
ea. Nu putea rămâne la nesfârşit în fişete sau pe rafturi. 
Ceea ce recuperaserăm din epava Roswell şi 
izbutiserăm să păstrăm constituia probabil secretul cel mai 
bine păzit al Armatei Terestre. Şi totuşi, nu era cu nimic 
mai mult decât un orfan. Până în 1961, Armata Terestră nu 
venise cu niciun plan de a folosi tehnologia fără a-i 
dezvălui natura sau sursa, moment în care s-ar fi dezvăluit 
cel mai mare secret al guvernului american. In cadrul 
Armatei Terestre, nu exista nici măcar un birou însărcinat 
cu problema Roswell şi cu alte aspecte ale contactelor 
OZN, aşa cum exista în cadrul Forţelor Aeriene, şi ca atare 
nimeni nu deţinea vreun document public privind felul în 
care Armata Terestră pusese mâna pe tehnologia Roswell, 
prin urmare niciun organism de supraveghere. Până în 
1961, totul se făcuse „după ureche”, dar acum situaţia 
trebuia să se modifice. Generalul Trudeau căuta marele 
plan final al dezvoltării. Începuse prin cercetarea arhivelor 
istorice, pentru a afla cum ajunsese întregul fişet - 
rapoartele de teren, autopsiile, descrierile obiectelor 
găsite la locul prăbuşirii, plus fragmentele şi rămăşiţele de 
tehnologie Roswell - în posesia departamentului C-D. 


Din fericire pentru mine, în 1961, întreaga poveste 
Roswell încă nu era cunoscută în afara eşaloanelor militare 
superioare. Maiorul în rezervă Jesse Marcel, ofiţerul de 
contrainformaţii al bazei 509, cel care fusese la locul 
prăbuşirii în iulie 1947 şi care redactase primele rapoarte 
despre o navă extraterestră, nu avea să-şi facă publică 
relatarea decât peste vreo zece ani. Toţi ceilalţi care 
avuseseră vreo legătură cu incidentul fie muriseră, fie 
juraseră să păstreze secretul. 

Forţele Aeriene, care acţionaseră rapid pentru a 
prelua conducerea anchetării incidentului Roswell, precum 
şi a actualelor semnalări şi contacte OZN, continuau să 
menţină în categoria „strict secret” tot ceea ce aflaseră, în 
cadrul Serviciului Informaţii, şi duceau un război mocnit 
cu CIA pentru date legate de semnalări şi contacte aflate 
în desfăşurare cu orice formă de viaţă extraterestră. 
Deocamdată, ele nu reprezentau problemele mele, dar 
aveau să devină. 

Cercetarea mea nu se ocupa cu prăbuşirea de la 
Roswell în sine, nici cu cele petrecute la Corona sau la San 
Agustin - dacă, într-adevăr, acele prăbuşiri avuseseră loc 
la începutul lui iulie 1947 - ci cu ziua ce urmase episodului 
Roswell, când Bill Blanchard, de la baza 509, depozitase în 
lăzi rămăşiţele extraterestre şi le expediase spre Fort Bliss, 
unde echipa generalului Roger Ramey le determinase 
destinaţia finală, moment din care începea versiunea 
oficială a guvernului. 

În primele ore după sosirea încărcăturii în Texas, a 
urmat o confuzie atât de teribilă legată de ceea ce fusese 
găsit şi ce nu fusese găsit încât ofiţerii care dirijau 
întreaga operaţiune de recuperare alcătuiseră în grabă 
atât o explicaţie plauzibilă, cât şi un plan pentru a-i reduce 
la tăcere pe toţi martorii, militari sau civili. Explicaţia 
plauzibilă a fost simplă. Generalul Ramey i-a ordonat 
maiorului Jesse Marcel să retragă povestea cu „farfuria 
zburătoare” şi să fie pozat pentru un reportaj foto alături 
de resturile unui balon meteorologic, pe care le-a descris 
ca fiind rămăşiţele culese de lângă Roswell de echipa de 


recuperare. Marcel a executat ordinul şi, oficial vorbind, 
farfuria zburătoare a devenit un balon meteorologic. 

Reducerea la tăcere a militarilor martori a fost de 
asemenea destul de uşor de efectuat prin ordinele 
ierarhice ale generalului Ramey, adresate personalului din 
baza 509 şi din Fort Bliss, care trebuia să nege orice 
participare la recuperarea altor obiecte decât cele 
provenite din prăbuşirea unui balon meteorologic. După ce 
lăzile cu artefacte au părăsit Fort Bliss şi au sosit la 
aerodromul Wright, fiind preluate de generalul-locotenent 
Nathan P. Twining, lui Ramey nu i-a mai rămas altceva de 
făcut decât să nege ceea ce negase şi până atunci - 
oricum, nu mai ţinea de responsabilitatea lui. Generalul 
Twining avea acum în grijă artefactele, iar din biroul 
acestuia s-a dat startul pentru o întreagă nouă epocă a 
implicării armatei în resturile recuperate de la Roswell. 

Generalul Ramey tratase incidentul ca pe o 
ameninţare la adresa securităţii naţionale şi desfăşurase 
toate forţele disponibile ca să aducă materialele pentru 
evaluare şi pentru a suprima orice zvonuri care ar fi putut 
aprinde scânteia panicii. De aceea, el s-a folosit de 
personalul de contrainformaţii aflat deja în baza 509, 
ordonându-i să pătrundă printre civilii din Roswell şi, 
alături de cadrele militare, să întrebuinţeze orice mijloace 
necesare pentru a face să dispară povestea prăbuşirii şi a 
recuperării. Nu mai trebuiau să scape niciun fel de date, 
nu se mai tolera nicio speculație, iar zvonul care circula 
deja în legătură cu o farfurie zburătoare doborâtă în deşert 
trebuia infirmat. 

Începând chiar de a doua zi, 8 iulie, operaţiunea de 
muşamalizare a prăbuşirii a început în forţă. Armata 
difuzase deja presei o nouă variantă asupra incidentului, în 
vreme ce cadrele CIC ajunseseră la martori şi, 
întrebuinţând amenințările şi promisiunile directe de 
mituire, îi siliseră să-şi modifice declaraţiile despre cele 
văzute. Fermierul MacBrazel, care la început spusese că 
fusese la locul prăbuşirii pe durata operaţiunii de 
recuperare şi descrisese sfărâmăturile stranii, a dispărut 


pentru două zile, după care a reapărut în oraş la volanul 
unei camionete noi şi a negat că văzuse vreodată ceva. 
Ofițerii CIC intraseră prin locuinţe şi discutaseră cu 
părinţii despre cele aflate de copiii lor. Indiferent ce ar fi 
crezut oamenii că se întâmplase, personalul militar îi 
contrazicea şi le atrăgea atenţia că aşa trebuiau să rămână 
lucrurile. 

„N-aţi văzut nimic”, le ordonau. „Aici nu s-a 
întâmplat nimic. Vreau să repetaţi ce v-am spus”. 

Această reducere la tăcere a funcţionat atât de bine 
încât, pentru următorii 30 de ani, povestea a părut că 
fusese pur şi simplu înghițită de pustiul tăcut al deşertului, 
unde toate obiectele sunt erodate în timp, până ce ajung să 
semene între ele. Totuşi, sfidând tăcerea pogorâtă asupra 
episodului Roswell, la 1.500 de kilometri depărtare, 
diferite părţi ale armatei americane au intrat în alertă de 
grad zero, când bucățele şi fragmente din epava 
extraterestră au ajuns la destinațiile lor. Una dintre acele 
destinaţii, generalul-locotenent Nathan P Twining, de la 
aerodromul Wright, a fost focarul de unde artefactele 
Roswell aveau să ajungă la divizia Tehnologii Străine de la 
Pentagon. 

Printre primele divizii de comandă ale armatei ce 
fuseseră anunţate despre evenimentele din Roswell se 
numărase şi Corpul de înzestrare a Armatei (AMC), de la 
aerodromul Wright, condus de  generalul-locotenent 
Nathan P. Twining - acolo fuseseră expediate fragmentele 
recuperate. Twining devenise important pentru 
cercetătorii de OZN-uri, datorită participării sale la o serie 
de întruniri excepţionale convocate de Eisenhower la Casa 
Albă, în legătură cu problemele de securitate naţională 
ridicate de descoperirea OZN-urilor, şi datorită relaţiei 
sale cu adjunctul special al NSC, Robert Cutler, care era 
legătura dintre NSC şi preşedintele Eisenhower în anii '50, 
când şi eu făcusem parte din NSC. Grizonantul general 
Twining a fost omul-cheie în cercetările iniţiale şi în 
difuzarea materialelor referitoare la Roswell şi, în parte 
graţie abilității cu care a condus AMC, el a fost înglobat 


într-un grup ad-hoc alcătuit din militari şi civili numiţi de 
preşedintele Truman, pentru a-l sfătui pe acesta în 
legătură cu descoperirea Roswell şi cu implicaţiile ei aspra 
securităţii naţionale. 

Generalul Twining ar fi trebuit să călătorească pe 
Coasta de Vest la începutul lui iulie 1947, dar şi-a anulat 
deplasarea, rămânând în New Mexico, la baza aeriană de 
la Alamogordo până la 10 iulie. Alamogordo reprezenta un 
obiectiv important, nu numai fiindcă era poligonul naţional 
de testare a armamentului nuclear în anii '40—50, ci şi 
pentru că adăpostea chiar o filiala AMC, unde activau 
savanţi experţi în rachete, precum Wernher von Braun. În 
apropiere, se afla poligonul de rachete dirijate White 
Sands, unde fuseseră instalate unele dintre cele mai 
avansate radare americane de urmărire şi fixare a țintei, 
unele de-abia în fază de prototip. Acestea erau instalaţii 
ultrasecrete, ţinute permanent în stare de alertă, mai cu 
seamă în decursul acelei săptămâni de activitate OZN, şi 
era perfect logic ca, imediat după recuperarea OZN-ului, 
generalul a cărui responsabilitate ar fi fost să conducă 
recuperările de pe teren să se afle în legătură directă cu 
savanții lui de elită. 

Deşi n-am văzut niciodată documentele trimise de 
preşedintele Truman generalului Twining, referitoare la 
deplasarea sa în New Mexico, auzisem istorii despre nişte 
ordine strict secrete conform cărora Twining trebuia să 
investigheze prăbuşirea şi să raporteze direct Casei Albe. 
Eu cred că raportul iniţial al generalul Twining adresat 
Preşedintelui a confirmat că armata recuperase ceva din 
deşert şi poate chiar a sugerat necesitatea înfiinţării unui 
grup de consilieri care să stabilească strategia legată de 
artefactele cu pricina. 

Nu uitaţi că, în acele prime patruzeci şi opt de ore, 
nimeni nu ştia cu adevărat despre ce era vorba. 

Până ce artefactele de la Roswell fuseseră expediate 
din Fort Bliss şi ajunseseră la aerodromul Wright, Twining 
se întorsese din New Mexico, pentru a conduce 
operaţiunile de analizare şi de evaluare a lor. Revenit la 


AMC, Twining a acţionat foarte rapid. Autopsia corpurilor 
extraterestre trebuia efectuată în cel mai mare secret, iar 
nava spaţială şi conţinutul ei trebuiau analizate, clasificate 
şi pregătite pentru a fi trimise la diferitele servicii ale 
armatei. Întrucât tot ceea ce avea vreo legătură cu 
prăbuşirea căpătase imediat clasificarea strict secret, 
trebuiau pregătite explicaţii pentru persoanele care în mod 
normal n-ar fi avut acces la asemenea secrete, dar ale 
căror contribuţii puteau fi importante pentru crearea unei 
istorii credibile. 

În 1961, când am preluat operaţiunea, acoperirea 
oficială era aproape la fel de importantă pentru militari ca 
şi în 1947. Din punctul de vedere al armatei, războiul 
continuase şi în 1947, poate un război rece, dar totuşi un 
război, iar existenţa unor tehnologii militare atât de 
valoroase precum cele recuperate de la Roswell nu putea fi 
dezvăluită, de teama ca nu cumva sovieticii să profite de 
ea. Astfel, din prima zi, Armata tratase recuperarea 
rămăşiţelor ca pe o operaţie desfăşurată pe un câmp de 
luptă în condiţii efective de război. Roswell a devenit 
subiect de contrainformaţii militare. 

Generalul Twining zărise el însuşi materialele şi, 
chiar înainte să revină la aerodromul Wright, discutase cu 
experţii în rachete care făceau parte din colectivul de la 
Alamogordo. Apoi, pe durata lunilor de vară rămase, el a 
alcătuit un raport adresat preşedintelui Truman şi a 
înfiinţat un grup ad-hoc de oficiali militari, civili şi din 
partea guvernului, care finalmente avea să devină 
principalul artizan al politicii privind contactul cu fiinţe 
extraterestre pentru următorii 50 de ani. Pe măsură ce 
zvonurile despre prăbuşirea de la Roswell şi despre alte 
semnalări ale unor OZN-uri în preajma bazelor militare 
americane au început să răzbată prin structura ierarhică a 
celor trei servicii militare, generalul Twining a trebuit să 
stabilească un canal de securitate mai redusă, prin care să 
schimbe informaţii cu alte servicii de comandă ce nu aveau 
acces absolut la anumite secrete militare. 

Twining continua să raporteze şefilor săi care, deşi 


poate că nu deţineau autorizaţia lui de securitate în 
privinţa contactelor extraterestre, îi erau superiori şi 
doreau informaţii de rutină de la AMC. Din acest motiv, el 
trebuia să aibă o explicaţie plauzibilă şi pentru cei din 
cadrul Armatei. 

Primul raport trimis de generalul Twining către şeful 
Forţelor Aeriene din Washington data din 23 septembrie 
1947. Expediat cu menţiunea „în atenţia generalului de 
brigadă George Schulgen”, raportul prezenta în termeni 
foarte  aproximativi materialul oficial al Serviciului 
Informaţii din AMC referitor la „discurile zburătoare”. El 
trăgea un număr remarcabil de concluzii, care, în marea 
lor majoritate - a trebuit să bănuiesc pe când activam în 
NSC şi apoi când am ajuns la Pentagon -, se bazau pe 
experienţa directă a lui Twining culeasă din rapoartele de 
la Roswell, din alte semnalări de OZN-uri şi din artefactele 
aflate în posesia Armatei. 

Farfuriile zburătoare, OZN-urile, nu sunt fictive, 
afirma Twining, referindu-se la apariţiile de obiecte stranii 
pe cer, ci sunt „reale“. Deşi menţiona posibilitatea ca unele 
semnalări să fie meteoriți sau alte fenomene naturale, el 
spunea că rapoartele se bazau pe observări reale de 
obiecte cu „forma unui disc, de o mărime apropiată... de 
dimensiunile unei nave aeriene construite de oameni”. 
Considerând că raportul său nu avea să devină niciodată 
public, Twining se declara impresionat de caracteristicile 
de operare a aparatelor de zbor şi trăgea concluzii 
importante despre materialele pe care le avea, ca şi despre 
rapoartele pe care le citise sau despre care auzise. Scriind 
însă despre manevrabilitatea excepţională a aparatelor şi 
acţiunile lor „de desprindere”, atunci când erau zărite sau 
„contactate” de avioane şi radare prietenoase, a ajuns la 
ipoteza că acestea erau pilotate „manual, fie automat, fie 
de la distanţă”, sugerând nu numai ideea unor aparate 
dirijate, ci conferind o intenţie ostilă manevrelor lor de 
evitare a contactelor. Caracterizarea făcută 
comportamentului OZN-urilor releva, chiar la câteva 
săptămâni după întâlnirea fizică, faptul că ofiţerii care 


conduceau proiectul de contact cu  extratereştrii 
considerau acele obiecte şi entităţile ce le dirijau ca 
reprezentând o ameninţare militară. 

El descria OZN-urile aşa cum fuseseră raportate în 
semnalări: „o suprafaţă metalică ori reflectorizantă”, 
„absenţa unei dâre de vapori, cu excepţia unor cazuri rare, 
când obiectul opera aparent în condiţii de înaltă 
performanţă”, „de formă circulară sau eliptică, turtită 
dedesubt şi cu o cupolă deasupra”, zburând în formaţii 
alcătuite din „trei până la nouă obiecte” şi în absenţa 
oricărui sunet, mai puţin în cazurile când „s-a remarcat un 
uruit ca de tunet”. Obiectele se deplasau rapid, în 
comparaţie cu avioanele din perioada aceea, având viteze 
de peste trei sute de noduri. 

Dacă Statele Unite ar fi dorit să construiască un 
asemenea aparat, mai cu seamă unul cu raza de acţiune de 
peste 10.000 de kilometri, costurile, mobilizarea de forţe, 
infrastructura administrativă şi de cercetare-dezvoltare, ca 
şi efortul financiar la care ar fi fost supuse actualele 
programe de înaltă tehnologie ar fi impus faptul ca 
întregul proiect să fie independent, ori în afara actualelor 
proiecte de dezvoltare a armamentului. Cu alte cuvinte, 
după cum interpretasem eu raportul, Twining îi sugera 
comandantului Forţelor Aeriene, care în anul următor 
aveau să devină un serviciu militar separat, că dacă va 
încerca exploatarea tehnologiei ce literalmente îi căzuse în 
braţe, trebuia s-o facă în mod independent de orice 
program normal de dezvoltare a armamentului. Descrierea 
proiectelor ultrasecrete de la baza militară aeriană Nellis, 
aşa-numita Zona 51, din deşertul Nevada, părea să se 
potrivească genului de recomandare a lui Twining, mai 
ales în privinţa angajării colectivului de cercetări secrete 
de la compania Lockheed în proiectarea avionului de luptă 
Stealth şi a bombardierului B2. 

Fără să-i dezvăluie comandantului Forţelor Aeriene 
că el însuşi primise ordinul dea vizita bazele din New 
Mexico imediat după prăbuşire, generalul le recomanda 
şefilor săi să analizeze dacă discurile zburătoare aveau 


origine americană, „produse ale unui program de înaltă 
securitate” dezvoltate deja de Statele Unite, în afara 
programelor ştiute, sau fuseseră create de o putere străină 
care „deţine o formă de propulsie, posibil nucleară, ce 
depăşeşte cunoştinţele noastre actuale”. În acelaşi timp, 
ţesând o explicaţie care-l absolvea de orice raportări 
făcute în directă cunoştinţă de cauză a discurilor 
zburătoare, Twining scria că „lipsesc dovezi fizice sub 
forma unor materiale recuperate după o prăbuşire care să 
dovedească fără tăgadă existenţa acestor obiecte”. 

Cu toate că Twining raportase că nu existau dovezi, 
el le recomanda superiorilor săi: 

„Comandamentul General al Forţelor Aeriene ale 
Armatei să emită o directivă prin care să acorde studiului 
detaliat al subiectului un grad de prioritate, o clasificare 
secretă şi un nume de cod pentru includerea tuturor 
informaţiilor disponibile pe care le pot furniza Armata, 
Marina, Comisia pentru Energie Atomică, JRDB, Grupul 
Consultativ Ştiinţific al Forţelor Aeriene, NACA şi 
proiectele RAND şi NEPA, sub formă de comentarii şi 
recomandări, cu un raport preliminar, care să fie elaborat 
în nu mai mult de 15 zile de la primirea informaţiilor, şi un 
raport detaliat la fiecare 30 de zile, în timpul derulării 
investigaţiilor. Trebuie efectuat un schimb reciproc 
complet de informaţii”. 

Partea aceea a raportului era importantă, mai ales 
pentru mine şi pentru investigaţiile mele asupra felului în 
care Armata Terestră obținuse fişetul Roswell, deoarece 
explica difuzarea materialelor provenite din epavă şi a 
rapoartelor însoţitoare la numai două luni după sosirea lor 
la aerodromul Wright. Când generalul Twining le-a sugerat 
superiorilor săi că toate serviciile militare, precum şi 
comisiile guvernamentale şi civile trebuiau să aibă acces la 
aceste informaţii, împrăştierea materialelor începuse deja. 
In felul acesta a ajuns tehnologia în posesia 
departamentului C-D. 

În final, generalul promitea Forţelor Aeriene că AMC 
va continua să investigheze fenomenul cu propriile sale 


resurse, pentru a-i defini natura, şi că va transmite toate 
informaţiile pe care le vor obţine. La trei zile după 
respectivul raport, la 26 septembrie 1947, generalul 
Twining trimitea raportul său privind incidentul Roswell şi 
implicaţiile acestuia asupra Statele Unite preşedintelui 
Truman şi unui număr restrâns de oficialități, pentru a 
începe dirijarea combinației sale ultrasecrete de 
anchetare, dezvoltare de strategii şi activități operaţionale. 
Grupul de lucru, care îi cuprindea pe amiralul Roscoe H. 
Hillenkoetter, dr. Vannevar Bush, Secretarul Apărării 
James Forrestal, gen. Hoyt Vandenberg, dr. Detlev Bronk, 
dr. Jérôme Hunsaker, Sidney W. Souers, Gordon Gray, dr. 
Donald Menzel, gen. Robert M. Montague, dr. Lloyd V. 
Berkner şi gen. Nathan Twining, a devenit nucleul unei 
operaţiuni ce durează de 50 de ani şi pe care unii au 
denumit-o „Majestic-12”. 

În timpul mandatului lui Eisenhower, el era denumit 
simplu „grupul” şi intrase în funcţiune în zilele imediat 
următoare incidentului Roswell. În felul acesta, generalul 
Twining orchestrase cu dibăcie o acoperire completă a 
celor întâmplate la Roswell, plus o operaţiune militară C-D 
ultrasecretă pentru a identifica natura fenomenului şi a-i 
evalua ameninţarea la adresa securităţii Statelor Unite. 
Rezultatul fusese atât elegant, cât şi eficient. 

Planul nu a încetat însă prin crearea grupului de 
lucru; de fapt, foarte repede operaţiunea s-a dezvoltat în 
ceva mult mai sofisticat, deoarece „discurile zburătoare” 
ale lui Twining pur şi simplu nu dispăruseră. Pe măsură ce 
tot mai multe informaţii despre semnalări şi contacte au 
început să curgă prin toate canalele posibile - de la 
declaraţiile unor civili înspăimântați făcute poliţiei, până la 
piloţii civili care urmăriseră pe cer obiecte stranii -, grupul 
şi-a dat seama că avea nevoie de o strategie de abordare a 
ceea ce se transforma într-un fenomen mass-media. Era 
nevoie de un mecanism de procesare a miilor de semnalări 
ale farfuriilor zburătoare, care puteau fi orice, de la o 
prăbuşire reală sau de la o întâlnire de grad III, la o simplă 
farsă pusă la cale de nişte puşti ce azvârliseră în văzduh o 


farfurie de tablă şi o fotografiaseră cu Kodak-ul bunicii. De 
asemenea, grupul trebuia să evalueze ameninţarea venită 
din partea Uniunii Sovietice şi a ţărilor dinapoia Cortinei 
de Fier - presupunând, desigur, că farfuriile zburătoare nu 
se mărgineau la America de Nord - şi să adune informaţii 
despre ceea ce cunoşteau aliaţii noştri în privinţa 
farfuriilor zburătoare. În plus, membrii grupului trebuiau 
să proceseze tehnologia Roswell şi să vadă în ce fel putea 
fi utilizată. De aceea, din grupul iniţial s-a dezvoltat o 
întreagă structură de comitete şi subgrupuri, unele dintre 
ele fiind organizaţii de sine stătătoare, precum Proiectul 
Blue Book al Forţelor Aeriene; toate erau separate prin 
ziduri administrative, ca să nu existe scurgeri de 
informaţii, însă toate erau controlate din vârf. 

Versiunile iniţiale şi cele curente despre incidentul 
Roswell fiind perfect plauzibile, planurile privind 
introducerea pe termen lung în industrie a tehnologiei 
extraterestre puteau începe. Dar cine s-o facă? Unde să fie 
aduse materialele? Şi cum puteau fi camuflate operaţiunile 
în toiul cursei de înarmare pe care o duceam cu sovieticii 
şi în plină manie a farfuriilor zburătoare, care cuprinsese 
ţara la sfârşitul deceniului al cincilea? Generalul Twining 
avea un plan şi în privinţa aceasta. 

La numai un an după primele şedinţe ale grupului 
iniţial, desfăşurate la Casa Albă, Serviciul de Informaţii al 
Forţelor Aeriene - între timp, Forţele Aeriene deveniseră 
un serviciu militar separat - a publicat raportul nr. 100 - 
203 - 79/ dec. 1948, intitulat, Analiza evenimentelor 
implicând obiecte zburătoare în S.U.A.”, în care OZN-urile 
nu erau considerate nicio clipă obiecte de natură 
extraterestră, ci elemente ale unei „tehnologii străine”, 
care constituia, de fapt, subiectul raportului. Inofensiv 
pentru majoritatea oamenilor, deoarece nu afirma că 
farfuriile zburătoare proveneau din spaţiul cosmic, 
raportul era în realitate una dintre primele indicaţii ce 
demonstrau modul în care planul de camuflare avea să 
funcţioneze în următorii ani. 

Autorii raportului determinaseră cu precizie, în 


cadrul structurii militare administrative existente, locul 
unde puteau fi desfăşurate toate cercetările privind 
fenomenul discurilor zburătoare, la adăpostul secretului de 
serviciu, cu atât mai mult cu cât nimeni n-ar fi investigat 
acolo: divizia Tehnologii Străine. Aici materialele puteau fi 
depozitate în cadrul Armatei, până ce şefii Forţelor Aeriene 
şi ai Armatei Terestre ar fi decis ce anume le permitea să 
facă actualul nostru nivel de dezvoltare industrială şi 
tehnologică. Aici puteau exista eşecuri, când armamentul 
dădea greş, experimentări secrete fără teama divulgărilor 
publice şi, aspectul cel mai important, se putea analiza 
permanent modalitatea în care Statele Unite putea 
beneficia de acest tezaur de informaţii inginereşti, toate 
desfăşurându-se chiar în structura unde trebuiau să fie 
puse în aplicare. Atâta doar că nu trebuie să-i spuneţi 
extraterestră; ziceţi-i „tehnologie străină” şi aruncaţi-o în 
grămadă, laolaltă cu restul chestiilor de rutină pe care 
trebuiau să le facă ofiţerii ce lucrau în cadrul diviziei 
respective. 

In felul acesta, după 12 ani, tehnologia Roswell a 
apărut într-un vechi fişet militar cu cifru, adus în biroul 
meu de la Pentagon de către doi dintre cei mai voinici 
gradaţi pe care-i văzusem vreodată. 

Acoperirea în vreme ce generalul Twining zbura între 
Ohio şi New Mexico, de cealaltă parte a globului, la 
Moscova, Iosif Visarionovici Stalin era furios. Roşu la faţă 
şi neîncercând să-şi ascundă mânia care erupea aidoma 
unui vulcan, Stalin a fluturat un exemplar din Roswell 
Daily Record de marţi 8 iulie 1947 şi l-a azvârlit în mijlocul 
mesei, pentru a fi citit de toţi savanții care ştiau engleza. 
Stalin nu avea nevoie de un ziar american ca să-i spună 
ceea ce agenţii săi NKVD aflaţi la Alamogordo îi 
raportaseră cu săptămâni în urmă: o echipă de recuperare 
a armatei americane culesese un vehicul spaţial 
extraterestru prăbuşit în deşertul New Mexico şi se 
trecuse deja la evaluarea tehnologiei obţinute. 

La început, când şefii spionajului rus primiseră 
rapoartele agenţilor lor din bazele militare americane 


fuseseră mai mult decât sceptici. Ei suspectaseră că era 
vorba despre informaţii false, menite să-i deconspire pe 
spionii sovietici, despre care americanii bănuiau că se 
infiltraseră în majoritatea bazelor lor secrete. Dacă 
guvernul sovietic reacţiona în faţa informaţiilor false, 
agenţii americani de contraspionaj ar fi putut determina 
calea pe care circulaseră rapoartele, izolându-i pe spioni. 
Când însă ziarele au început să anunţe prăbuşirea, apoi au 
încercat s-o muşamalizeze, pretextând că fusese un balon 
meteorologic, sovieticii şi-au dat seama că fusese ceva cât 
se putea de real. Aşadar, era adevărat, se adresă Stalin 
grupului de oameni de ştiinţă, americanii puseseră mâna 
pe o farfurie zburătoare. Întrebarea era: Ce vor face cu ea? 

La şedinţă participa unul dintre proiectanţii-şefi ai 
programului sovietic de rachete cu combustibil lichid, aflat 
de-abia în fază embrionară. Precum mulţi alţi ingineri 
sovietici care, la încheierea războiului, citiseră dosarele 
despre armele secrete germane, el ştia cu exactitate unde 
anume se aflau americanii în programul lor de realizare de 
rachete dirijate. Şefii lui de la Kremlin îi ofereau 
informaţiile care-i erau necesare, provenite de la agenţii 
de pe teren. Totuşi nimic, absolut nimic din lansările V2 de 
la White Sands, nimic din noile radare de urmărire de la 
Alamogordo nu le dăduse de înţeles savanților sovietici că 
americanii ar fi fost măcar cu un pas înaintea lor în 
privinţa rachetelor dirijate, până ce nu auziseră despre 
incidentul Roswell. 

Programele de realizare ale rachetelor, atât cel 
rusesc, cât şi cel american, se bazau aproape integral pe 
cercetările germane în domeniul armamentului, pe care 
Aliaţii puseseră mâna chiar înainte de sfârşitul războiului. 
Eu am participat în mod direct la asemenea operaţiuni, 
transportând în taină savanţi germani prin Italia, după ce 
ocupaserăm Roma, ca parte a unui plan secret având codul 
„Paper Clip”, care începuse în 1944. Avându-i la dispoziţie 
pe proiectanţii rachetelor V2, Wernher von Braun, Willy 
Ley şi alţii care efectuau experimente cu rachetele 
germane aduse în Statele Unite, Armata implementase cu 


succes o parte importantă a cercetărilor avansate ale 
nemților în domeniul armamentului şi desfăşura 
experimente în New Mexico. Sovieticii obținuseră şi ei o 
parte de tehnologie germană prin intermediul propriilor 
lor spioni şi celulelor locale ale Partidului Comunist din 
ţările ocupate. 

Era, într-adevăr, o tehnologie excepţională! Germanii 
creaseră o aripă zburătoare în formă de semilună, cu 
reacţie, Messerschmitt-uri ce treceau pe lângă avioanele 
noastre P51 de parcă acestea ar fi staționat şi rachete VI/ 
V2 lansate de pe submarine, cu care, dacă ar fi reuşit să 
ascundă chiar şi o flotilă micuță în largul coastei răsăritene 
a Americii, ne-ar fi fi putut bombarda în câteva ore 
Washingtonul. Singurul lucru de care aveau nevoie 
germanii era timp suficient ca să-şi plaseze armele şi să 
aducă submarinele pe poziţii. Aceasta, de altfel, le-a fost 
strategia la sfârşitul anului 1944, când au contraatacat 
prin Belgia în toiul iernii şi ne-au oprit în Bătălia de la 
Bulge. Planul fusese să ne stăvilească înaintarea pe uscat, 
să ne distrugă aviația folosind noile lor avioane cu reacţie, 
să bombardeze oraşele nord-americane şi să elimine Anglia 
din război. Beneficiind de noul armament, ne-ar fi putut 
opri, obţinând armistițiul. Atât americanii, cât şi sovieticii 
doreau să pună mâna pe acele arme germane, mai cu 
seamă pe V2-uri. 

După război, Stalin nu fusese nevoit să-şi facă prea 
multe griji pe tema „cine deţine mai mult armament 
german”. Ambele tabere erau aproape egale. Dar această 
farfurie zburătoare reprezenta cu totul altceva - însemna 
că, într-o clipită, Statele Unite puteau obţine un avantaj 
enorm în cursa de înarmare a războiului rece, care 
începuse aproape imediat după capitularea Germaniei. 
Care putea fi avantajul respectiv? a întrebat cu glas tare 
inginerul rus expert în combustibil lichid. Ce putuseră 
americanii recupera de la locul prăbuşirii? 

Agenţii sovietici raportaseră că locuitorii din Roswell 
se referiseră la nişte omuleţi descoperiţi la locul prăbuşirii, 
precum şi la un vehicul în formă de semilună, pe care 


armata îl încărcase într-un camion, însă relatările fuseseră 
rapid înăbuşite de contrainformaţiile militare. Aşadar, 
orice date reale asupra progresului american trebuiau să 
parvină de la agenţii sovietici infiltraţi în guvernul 
american. Stalin avea să ordone acest lucru. Parcă puşi în 
mişcare de un întrerupător invizibil, spionii uneia dintre 
cele mai eficiente şi mai nemiloase maşinării de colectare 
a informaţiilor din întreaga lume s-au concentrat asupra 
bazelor militare americane asociate cu recuperările din 
Roswell şi asupra persoanelor-cheie, militari şi civili, 
despre care ruşii ştiau că vor fi implicaţi în cercetări. 

În 1947, americanii nu erau cei mai eficienţi 
descoperitori de spioni, dar serviciul de contrainformaţii al 
Armatei fusese pus în stare de alertă chiar înainte ca 
sovieticii să afle despre recuperarea farfuriei zburătoare. 
Începând din punctul central pe care-l reprezentau bazele 
ultrasecrete din New Mexico în vara lui 1947, agenţii CIC 
i-au anchetat pe toţi cei care păruseră interesaţi de 
incidentul Roswell. Dacă puneai prea multe întrebări, la 
uşa ta apăreau doi investigatori civili care nu aveau nevoie 
de mandat de percheziţie ca să-ţi răscolească lucrurile. 
Poate că s-a exagerat puţin cu zelul în procedurile de 
interogare, dar pe la începutul lui august rezultatele au 
început să se vadă. În momentul când generalul Twining îşi 
alcătuia raportul adresat comandantului Forţelor Aeriene, 
serviciile de informaţii ale Armatei Terestre şi Marinei 
ştiau că sovieticii desfăşurau o operaţiune de prioritate 
absolută în bazele militare americane. 

Amiralul Roscoe  Hillenkoetter, directorul CIG 
(predecesorul CIA), membru al grupului de consultanţă 
prezidenţială în problemele OZN, l-a informat pe Truman 
că agenţii sovietici se găseau peste tot. El a recomandat 
declanşarea imediată a unei operaţiuni împotriva lor; în 
caz contrar, aveau să fie compromise orice planuri de 
evaluare militară a materialelor recuperate de la Roswell. 
Se ridicau un milion de întrebări. Nu cumva obiectele 
zburătoare reprezentau preludiul a ceva mult mai 
important? Nu comunicau cu sovieticii? Nu erau aliate cu 


sovieticii? Nu ne testau capacitatea defensivă, vizând o 
invazie planetară? Formulaserăm deja ipoteza că aparatele 
de zbor aveau un comportament ostil, dar ce voiau ele? 
între timp, semnalări ale unor farfurii zburătoare, 
aparţinând unor civili, apăreau în ziare şi ne parveneau 
prin intermediul poliţiei. Până şi piloţii liniilor aeriene 
zăreau lumini ciudate. Trebuia acţionat cât mai repede. 
Era imposibil ca un secret de asemenea dimensiuni despre 
farfuriile zburătoare să nu se afle şi să nu producă panică 
în rândul populaţiei, dacă nu se concepea de urgenţă o 
acoperire complexă. In plus, trebuia să ne ferim şi de 
sovietici, până nu aflam cu exactitate ce anume deţineam. 
Ne trebuia un plan, şi asta cât mai rapid. 

Unii au afirmat că ar fi fost ideea secretarului 
Apărării, James Forrestal. Alţii susţin că schema i-a 
aparţinut directorului CIG, Hillenkoetter. Să fiu sincer, nu 
cunosc adevărul în mod direct, deoarece pe atunci asudam 
în ultimele zile de vară la Fort Riley, încercând să-mi alung 
din minte imaginea creaturii spectrale, nepământene, pe 
care o zărisem plutind în container. 

Oricum, indiferent cine ar fi spus-o primul, era unica 
soluţie evidentă, conform părerii celor din NSC, alături de 
care aveam să lucrez peste şase ani. Poate că într-adevăr a 
fost Forrestal, întrucât era singurul membru al cabinetului 
care i se putea adresa atât de direct lui Truman, la numai 
doi ani după ce acesta moştenise funcţia de la FDR şi 
ajunsese deja un preşedinte nepopular. 

„Asta-i situaţia, domnule”, auzisem că i-ar fi spus lui 
Truman. „Suntem realmente în dilemă. Nate Twining zice 
că nu ştie ce dracu-i chestia asta, însă dacă sovieticii pun 
mâna pe ea va schimba în mod sigur viitorul tuturor”. 

„N-ar fi cazul să-mi întocmiţi un raport?” întrebase 
Truman. 

„Generalul Twining spune că deocamdată ar prefera 
o simplă informare, domnule”, sugerase Hillenkoetter. 
„Intre patru ochi. După aceea, vom forma un grup de lucru 
care să se ocupe de întreaga problemă”. 

Poate că acel grup de lucru, indiferent cum avea el să 


se numească, ar fi redactat un raport care să analizeze 
situaţia, de îndată ce evalua artefactele pe care Twining le 
ținea sub cheie la aerodromul Wright, totuşi nimeni nu 
dorea să facă speculaţii până nu ştia despre ce era vorba. 

„Poate că mai întâi ar trebui să discutaţi cu generalul 
Twining”, propuseseră atât Forrestal, cât şi Hillenkoetter. 
Ei ştiau că lui Harry Truman îi plăcea să audă rapoarte din 
partea celor implicaţi direct în evenimente. FDR se 
comportase ca o supercorporaţie; ştiuse să evalueze 
rapoartele şi avusese încredere în subordonații săi, dar 
Truman era diferit. El se pricepea să conducă o prăvălie, 
iar dacă o pălărie nu s-ar fi potrivit, s-ar fi dus la fabrică 
pentru a afla motivele. Acest lucru era perfect valabil în 
cazul generalului Twining, care fusese personal la locul 
prăbuşirii. Dacă Truman dorea răspunsuri, el trebuia să 
vadă situaţia prin ochii cuiva care se implicase direct. 

„El ştie ce vor nenorociţii ăia?” întrebase Truman, 
referindu-se la extratereştrii din farfuria prăbuşită. 

Aceasta este una dintre întrebările pe care dorim să 
le punem”. 

„Şi cum intenţionaţi să procedaţi?” 

Forrestal şi Hillenkoetter explicaseră că ei doreau ca 
Preşedintele să audă ce avea de spus Twining, şi apoi să 
formeze un grup de militari, civili şi membri ai serviciilor 
de informaţii, între care să fi existat legături strânse şi de 
încredere, de durată. În felul acela, orice decizii ar fi luat 
ei, n-ar fi fost necesar să întocmească rapoarte, reducând 
astfel la minimum posibilităţile unor scurgeri de date către 
sovietici. „Nu dorim ca ziarele sau radioul să afle ceva”, îi 
explicaseră Preşedintelui. 

„Winchell mă va trage pe roată dacă va afla ce 
facem”, se spune că ar fi comentat Truman în şedinţa 
aceea. Nimeni nu-l plăcea prea mult pe Preşedinte şi el 
simţea asta. 

„Este ca Proiectul Manhattan, domnule Preşedinte”, 
îi reamintise hillenkoetter., Atunci era război şi nu puteam 
spune nimănui nimic. Acum este tot război. E acelaşi 
lucru”. 


Îi explicaseră apoi că, după ce vor forma un grup de 
lucru, urmau să împartă cercetarea tehnologiei, ferind-o 
de maşinăria de spionaj sovietică, ce opera deja din plin în 
cadrul guvernului. 

„O vom ascunde chiar de guvern”, explicase 
secretarul Apărării. 

„Vom crea în acest scop un nou nivel de securitate”, 
spusese directorul CIG. „Orice informaţie pe care o vom 
oferi, chiar strict pe plan intern, va avea un grad redus de 
importanţă, astfel încât aceia care o vor primi să nu atingă 
niciodată nivelul de autorizaţie care să le permită să 
meargă până la capăt. Unica modalitate de a o ascunde de 
ruşi este s-o ascundem de noi înşine”. 

Preşedintele continua însă să se gândească la 
dificultatea de a ţine ascunsă de mass-media o operaţiune 
atât de vastă, mai ales că farfuriile zburătoare deveniseră 
unul dintre subiectele cele mai la modă. Ce ar fi trebuit să 
răspundă, când oamenii se adresau guvernului cu întrebări 
referitoare la discurile zburătoare? se interesase el, 
solicitând detalii ce nu fuseseră încă stabilite. Cum puteau 
cerceta creaturile stranii fără să se afle absolut nimic? Şi 
cum puteau analiza valoarea materialelor descrise de 
Hillenkoetter, fără să consulte persoane din afara 
guvernului? Truman pur şi simplu nu înţelegea cum ar fi 
putut avea succes ideea acestei acoperiri cu un-guvern-în- 
interiorul-guvernlui, fără ca totul să scape de sub control. 
În ciuda asigurărilor lui Forrestal, el rămânea sceptic. 

„Încă un aspect”, se spune că ar fi zis Truman. Era o 
întrebare atât de importantă încât aparenta ei naivitate 
lăsa impresia unei ameninţări teribile, aflate imediat 
înapoia orizontului. „Îi vom spune vreodată poporului 
american ce s-a petrecut cu adevărat?” 

Se aşternuse tăcerea. 

Nu mă întrebaţi de unde ştiu toate astea. Vechiul 
meu amic şi duşman din KGB nu mi-a spus de unde le ştia, 
iar eu n-am insistat. Acceptaţi-le ca fiind ceva real, din 
singura sursă care putea şti, aşa cum le-am acceptat şi eu 
când mi-au fost spus - nici secretarul Apărării, nici 


directorul CIG nu luaseră în considerare o asemenea 
posibilitate. & 

„Ei bine”, repetase Truman. „Li vom spune?” 

La 7 noiembrie 1944, ziua când FDR a fost ales 
pentru al patrulea şi ultimul mandat de Preşedinte, 
principalul lui consilier, Harry Hopkins, îl descrisese pe 
vicepreşedintele Harry Truman ca pe un tip care n-ar fi 
putut rezolva nici măcar problemele curente specifice unei 
funcţii, dar care nu trebuia subestimat. lar James 
Forrestal, cel cu care vorbise atunci, înţelegea acum ce 
vrusese să spună, stând vizavi de preşedintele Harry 
Truman. 

În esenţă, era o întrebare cu răspuns da/nu, şi cu 
toate că Forrestal şi Hillenkoetter fuseseră pe punctul de a 
spune automat „nu“, Forrestal îşi dăduse instantaneu 
seama că situaţia nu era atât de simplă. În calitate de 
cadre de conducere pe timp de război, prima lor reacţie 
era, evident, să nu dezvăluie nimic, rămânând fideli vechii 
zicale conform căreia oamenii nu trebuie să ştie ceea nu 
cunosc deja. Însă Truman, care nu provenea dintr-un 
mediu militar, întrezărise ceva ce nici Forrestal şi nici 
Hillenkoetter nu sesizaseră. Dacă navele extraterestre 
puteau să evite radarele noastre şi să aterizeze oriunde, 
după voie, ce le-ar fi putut opri să coboare pe peluza din 
faţa Casei Albe, sau chiar în Piaţa Roşie? în niciun caz 
Forţele Aeriene S.U.A. 

Aşadar, ce vom spune când vor aterizal, se zice că ar 
fi continuat Truman, „şi vor crea mai multă panică pe 
străzi decât dacă noi am fi dezvăluit ceea ce credem că 
ştim acum?” 

„În realitate, nu ştim nimic”, precizase directorul 
CIG. „Nu ştim nimic, până nu vom analiza ceea ce am 
recuperat”. 

Cu toate acestea, Forrestal şi Hillenkoetter fuseseră 
de acord că Truman avea dreptul să fie sceptic, mai ales în 
privinţa ultimei probleme - cea a dezvăluirii publice. 

„Putem amâna orice concluzii, cel puţin până după 
întâlnirea cu generalul Twining?” întrebase Hillenkoetter. 


„Cred că el va oferi unele dintre răspunsurile pe care le 
căutăm”. 

În vreme ce secretarul Apărării şi directorul CIG îi 
expuneau pe scurt lui Truman planul lor pentru grupul de 
lucru, generalul Nathan P Twining îşi încheia analiza 
preliminară a rapoartelor şi materialelor trimise la 
aerodromul Wright. Aproape imediat, el a expediat 
cadavrele extratereştrilor la spitalul naval Bethesda şi la 
spitalul militar Walter Reed, pentru analize ce urmau să fie 
efectuate de două servicii militare separate. Aparatul de 
zbor a rămas la aerodromul Wright, dar, aşa cum 
promisese Twining în raportul său către comandamentul 
general al Forţelor Aeriene, el era pregătit să distribuie 
materialele provenite de la locul prăbuşirii către diversele 
birouri militare şi civile, în vederea unor evaluări 
ulterioare. Fusese deja avertizat de amiralul Hillenkoetter 
că în privinţa pachetului de informaţii Roswell intraseră în 
vigoare noi clasificări de securitate. Doar acele cadre 
militare indicate în mod direct de Preşedinte aveau 
autorizaţia completă să afle istoria integrală a incidentului 
Roswell, pe care Twining urma să i-o prezinte 
Preşedintelui şi altor membri ai unui grup de lucru. 

La trei luni după ce fusese trimis în New Mexico 
pentru a afla ce se petrecuse la Roswell, generalul Twining 
s-a întâlnit cu preşedintele Truman, aşa cum sugeraseră 
Forrestal şi Hillenkoetter, şi i-a explicat ce anume credea 
el că recuperase armata din deşert. Era aproape dincolo 
de înţelegerea umană, spusese el, ceva ce nu putea 
proveni de pe Pământ. Dacă reprezenta cumva opera 
ruşilor, atunci era o operaţiune atât de secretă încât nici 
propriii lor comandanţi militari nu ştiau absolut nimic 
despre ea, iar Statele Unite ar fi trebuit să stabilească un 
program imediat de apărare. De aceea, părerea lui Twining 
referitor la cele descoperite lângă Roswell era, după 
propriile sale cuvinte, „de pe altă planetă1l1. 

Acum Truman auzise totul, aşa cum i-a spus lui 
Forrestal, după ce Twining plecase în Ohio, „direct din 
gura caluluilil, şi era convins. Evenimentul depăşea 


Proiectul Manhattan şi necesita să fie supravegheat pe o 
scară mai mare şi, evident, pe o perioadă mai lungă. 
Grupul propus de Forrestal şi Hillenkoetter trebuia să 
analizeze în mod exact ce avea să dirijeze şi pe ce durată. 
Încercau doar să acopere un secret - că o navă spaţială 
extraterestră se prăbuşise lângă Roswell - sau tăinuiau 
ceea ce, rapid, urma să devină cel mai mare proiect militar 
de C-D din toate timpurile: viitoarea relaţie a Statelor 
Unite cu extratereştrii? 

În analiza lui preliminară, spusese limpede că 
investigau întregul fenomen al discurilor zburătoare, 
incluzând incidentul Roswell şi orice alte contacte care 
avuseseră loc. Acestea erau entităţi ostile, afirmase 
generalul, care, dacă ar fi avut o misiune paşnică, n-ar fi 
evitat contactele, adoptând manevre de evitare în vreme 
ce ne violau spaţiul aerian şi ne spionau instalaţiile 
militare ultrasecrete. Ele deţineau o tehnologie mult 
superioară nouă, pe care trebuia s-o studiem şi s-o 
exploatăm, în cazul când ele se dovedeau mai agresive. 
Dacă eram siliţi să purtăm un război în spaţiu, trebuia să 
înţelegem cât mai bine natura inamicului, mai ales dacă 
trebuia să pregătim poporul american în această privinţă. 
De aceea, sugera Twining, mai întâi era cazul să 
investigăm, dar totodată să ne pregătim pentru ziua când 
totul urma să fie făcut public. 

Truman putea înţelege respectivul punct de vedere. 
El avusese încredere în Twining că va stăpâni această criză 
potenţială din clipa când Forrestal îi adusese la cunoştinţă, 
alarmat, că o prăbuşire suspectă avusese loc. Iar Twining 
făcuse o treabă excepţională. El nu lăsase ca povestea să 
răsufle şi strânsese tot ceea ce putuse într-un singur loc. 
Truman înţelesese, pe măsură ce generalul îi descrisese, 
ciudăţenia aparatului de zbor care nu părea să aibă 
motoare, combustibil, sau vreo metodă vizibilă de 
propulsie, dar care, totuşi, întrecea cu uşurinţă cele mai 
rapide avioane de vânătoare ale noastre; creaturile bizare, 
cu aspect de copii, aflate înăuntru, şi felul cum una dintre 
ele fusese ucisă de gloanţe; modul în care putea fi zărită 


lumina zilei prin interiorul vehiculului, deşi soarele încă nu 
răsărise; bucăţile de țesătură metalică pe care nu le 
putuseră arde sau topi; razele subţiri de lumină care nu 
Puteau fi văzute decât atunci când atingeau un obiect şi 
apoi îl ardeau; şi altele, şi altele - mai multe întrebări 
decât răspunsuri. Twining afirmase că vor trece destui ani 
până se vor găsi toate răspunsurile, şi că în momentul de 
faţă rezolvarea lor depăşea capacităţile existente ale 
armatei. Va fi nevoie de multă forţă de muncă, zisese 
generalul, şi majoritatea cercetărilor trebuiau făcute în 
secret. 

Generalul îi  arătase fotografii ale ființelor 
extraterestre şi rapoartele autopsiilor ce sugerau că erau 
umanoide; cumva, se înrudeau cu rasa noastră, în mod 
evident - raportaseră martorii de la locul prăbuşirii -, erau 
inteligente şi capabile să comunice prin intermediul unei 
proiecţii a gândurilor, cu totul deosebită de telepatia 
mentală demonstrată în unele spectacole de circ. Nu ştiam 
dacă ele veneau de pe o planetă din sistemul nostru solar, 
aşa cum era Marte, sau dintr-o galaxie pe care de-abia o 
puteau distinge telescoapele noastre cele mai puternice. 
Deţineau însă o tehnologie ale cărei linii generale le 
puteam înţelege şi exploata, fie şi numai pentru 
autoapărare împotriva sovieticilor. Studiind însă ce aveau 
extratereştrii, am fi putut reuşi să construim îi un sistem 
defensiv împotriva lor. 

În cel mai rău caz, sugerase Twining, aparatul în 
formă de semilună semăna atât de tulburător cu aripile 
Horten germane pe care aviatorii noştri le zăriseră spre 
sfârşitul războiului, încât fusese nevoit să-i suspecteze pe 
germani că întâlniseră ceva despre care noi nu ştiuserăm 
nimic. lar conversațiile purtate cu Wernher von Braun şi 
Willy Ley la Alamogordo, în zilele de după prăbuşire, îi 
confirmaseră ipoteza. Ei nu doriseră să fie consideraţi 
verrilckt, dar lăsaseră să se înţeleagă că existau anumite 
detalii ascunse despre realizările germanilor. Nu, 
similitudinea dintre aripa Horten şi epava Roswell nu era 
accidentală. Dintotdeauna ne întrebaserăm cum de 


fuseseră capabili germanii să încorporeze o tehnologie atât 
de avansată în dezvoltarea armamentului lor, într-un 
interval atât de scurt şi tocmai în timpul marii crize 
economice. Beneficiaseră de ajutor? Poate că şi noi aveam 
parte acum de un noroc similar celui german şi puteam 
asimila noi înşine o parte din tehnologia respectivă. 
Aparatul acesta de zbor, cu posibilităţi de accelerare şi 
manevrabilitate pe care nu le mai văzuserăm până atunci, 
le-ar fi dat de lucru inginerilor aerospaţiali americani 
vreme de mulţi ani, numai pentru a încorpora ceea ce 
puteau vedea în proiecte imediate. 

Problema securităţii era vitală, dar - îi amintise 
Preşedintele - şi cea a dezvăluirii adevărului avea aceeaşi 
importanţă. Evenimentul era prea important ca să fie 
tăinuit şi se amplifica întruna, cu reporterii în jur, aidoma 
unor copoi de vânătoare. De aceea, sporirea măsurilor de 
securitate şi amenințările adresate celor ce se arătau prea 
curioşi şi investigau pe cont propriu nu erau de ajuns ca să 
ascundă un secret atât de mare. Scurgerile de informaţii 
nu puteau fi împiedicate şi finalmente totul ar fi trebuit să 
devină public. Preşedintele l-a sfătuit pe Twining să 
reflecteze asupra acestei probleme, înainte ca grupul să ia 
o decizie finală. 

La mijlocul lui septembrie, chestiunea era evidentă 
pentru toţi membrii grupului de lucru, care-i cuprindea pe 
următorii: 

Director CIA, amiral Roscoe Hillenkoetter Secretar al 
Apărării, James Forrestal 

General-locotenent Nathan Twining, de la 
Comandamentul General al Forțelor Aeriene şi ulterior de 
la AMC Profesor Donald Menzel, astronom la Harvard, 
expert în criptografie în cadrul Serviciului de Informaţii al 
Marinei Vannevar Bush, preşedinte al Comisiei Comune 
pentru Cercetare şi Dezvoltare Ştiinţifică a Armatei (JRDB) 

Detlev Bronk, preşedinte al Consiliului Naţional de 
Cercetare şi biolog, care, finalmente, avea să fie înglobat 
în Comitetul Naţional de Consilieri Aeronautici (NACA) 

General Robert Montague, fost coleg al generalului 


Twining la West Point, comandant la Fort Bliss, cu control 
operaţional asupra comandei de la White Sands Gordon 
Gray, consilier pentru securitatea naţională al 
preşedintelui Truman şi preşedinte al Consiliului de 
Strategie Psihologică al CIA Sidney Souers, director al 
NSC 

General Hoyt Vandenberg, director al CIG înaintea 
lui Roscoe Hillenkoetter, apoi şef de stat-major al Forţelor 
Aeriene în 1948 Jérôme Hunsaker, inginer în aeronautică şi 
director al NACA Lloyd Berkner, secretar executiv al JRDB 

Dacă acest grup nu stabilea un plan pe termen lung 
pentru protecția şi dezvoltarea proiectului Roswell, 
secretele aveau să se afle în curând. Am înţeles că Twining 
a fost cel care a atras atenţia grupului că, de fapt, 
incidentul era deja cunoscut. El a spus că informaţiile se 
scurseseră la câteva ore după prăbuşire, deşi după aceea 
fuseseră retractate. In New Mexico, oamenii continuau să 
discute despre asta, dar, după comunicatul armatei 
referitor la balonul meteorologic, ziarele cu distribuţie 
naţională tratau semnalările de discuri zburătoare ca pe 
nişte năluciri ale oamenilor care văzuseră prea multe filme 
SF. Presa naţională începuse deja activitatea de liniştire. 

Twining a sugerat că aveau nevoie de o metodă de 
colectare a informaţiilor despre activităţile OZN-urilor - 
mai cu seamă despre prăbuşiri, semnalări veridice 
aparţinând piloților sau militarilor, ori contacte fizice reale 
cu indivizi - Şi de o filtrare secretă a respectivelor 
informaţii către grup, însoţită simultan de explicaţii 
practice care să  preschimbe discurile zburătoare 
neidentificate în fenomene perfect identificabile şi 
explicabile. Sub pretextul explicării întregii activităţi a 
discurilor, agenţiile reprezentate de membrii grupului de 
lucru ar fi fost libere să investigheze adevăratul fenomen 
al discurilor zburătoare după cum credeau de cuviinţă. Dar 
punctul comun al tuturor activităţilor, a subliniat Twining, 
trebuia să-l reprezinte negarea completă a fenomenului 
discurilor zburătoare, dublată de o pregătire a populaţiei 
în vederea dezvăluirii adevărului, prin desensibilizarea 


treptată faţă de teroarea potenţială a confruntării cu o 
entitate biologică mai puternică, provenind dintr-o lume 
diferită. Avea să fie, a sugerat Twining, simultan cea mai 
mare acoperire şi cel mai extins program de relaţii cu 
publicul care se aplicaseră vreodată. 

Grupul a căzut de acord că acestea erau cerinţele 
sarcinii care-i aştepta. Ei aveau să alcătuiască un guvern în 
interiorul guvernului, menţinându-se pe poziţie de la o 
administraţie prezidenţială la următoarea, indiferent de 
partidul politic aflat la putere, păzindu-şi secretele şi în 
acelaşi timp evaluând fiecare nouă informaţie despre 
farfuriile zburătoare. Simultan, însă, ei aveau să îngăduie 
dezvăluirea unor informaţii dintre cele mai exagerate, 
adevărate sau nu, fiindcă ar fi ajutat la crearea unui 
anumit climat general care să determine publicul larg să 
accepte existenţa vieţii extraterestre fără un sentiment 
general de panică. 

„Va fi”, a spus Twining, „un caz în care acoperirea 
este dezvăluirea şi dezvăluirea este acoperirea. Negaţi 
totul, dar lăsaţi ca sentimentele publice să-şi urmeze 
cursul. Lăsaţi ca scepticismul să lucreze în beneficiul 
nostru, până ce adevărul va fi acceptat de la sine”. 

Între timp, grupul căzuse de acord să pună bazele 
unui proiect de colectare a informaţiilor, finalmente 
denumit Blue Book şi condus în mod explicit de Forţele 
Aeriene, care urma să slujească scopului de relaţii cu 
publicul, îngăduind indivizilor să completeze rapoarte 
asupra semnalărilor de discuri zburătoare. In vreme ce 
ofiţerii responsabili cu respectivul proiect atribuiau 
explicaţii banale semnalărilor raportate, întregul proiect 
era un mecanism de adunare a mărturiilor fotografice ale 
activităţii  farfuriilor zburătoare pentru evaluare şi 
cercetare.  Semnalările cele mai stranii, care aveau 
probabilitatea cea mai mare de a fi cu adevărat obiecte 
neidentificate, urmau să fie transmise mai departe, la 
grupul de lucru, pentru răspândirea la agenţiile autorizate 
ce desfăşurau cercetările. Când am intrat în Pentagon, 
categoria generală a tuturor cercetărilor şi evaluărilor 


fenomenului discurilor zburătoare se definea pur şi simplu 
ca „tehnologie străină”. 

Strategia 

Cândva, am auzit o istorie legată de păstrarea 
secretelor. Câţiva oameni ce alcătuiau un grup încercau să 
tăinuiască de restul lumii secretele lor cele mai 
importante. Ei le-au ascuns într-o casă a cărei poziţie 
însăşi reprezenta un secret. Cu toate acestea, casa a fost 
în scurt timp descoperită şi în ea s-au găsit şi respectivele 
secrete. Dar înainte ca toate să fi fost date în vileag, 
membrii grupului au construit repede altă casă, unde au 
depozitat secretele ce le mai rămăseseră. In scurt timp, şi 
a doua casă a fost descoperită iar grupul şi-a dat seama că 
trebuia să renunţe la unele secrete pentru a proteja restul. 
De aceea a acţionat imediat, apucându-se să construiască 
a treia casă. Procesul s-a repetat iarăşi şi iarăşi, până când 
toţi cei care doreau să afle secretele trebuiau să înceapă 
de la prima casă şi apoi să treacă la următoarea, până 
ajungeau într-un loc de unde nu se putea merge mai 
departe, fiindcă nu se cunoştea localizarea următoarei 
case. Timp de 50 de ani, exact acesta a fost procedeul prin 
care secretele de la Roswell au fost apărate de diverse 
încarnări succesive ale unei confederaţii ad-hoc de grupuri 
de lucru ultrasecrete din diferite divizii ale guvernului, iar 
el continuă să fie aplicat şi azi. 

Dacă ați  răscoli prin toate documentele 
guvernamentale pentru a descoperi secretele Roswell ce 
au fost dezvăluite şi contactul pe care l-am menţinut cu 
extratereştrii care ne-au vizitat înainte şi au făcut-o şi după 
aceea, aţi găsi o mulţime de proiecte cu nume de cod, 
fiecare cu propriul său dosar, clasificare de securitate, 
conducere militară sau guvernamentală, mecanism de 
supraveghere, o anumită formă de sponsorizare bugetară, 
ba chiar şi rapoarte referitoare la documente strict 
secrete. Toate aceste proiecte au fost demarate pentru a 
realiza o parte a aceleiaşi sarcini: controlul relaţiei noastre 
permanente cu vizitatorii extratereştri pe care i-am 
descoperit la Roswell. Totuşi, la fiecare nivel, o dată ce 


protecţiile fuseseră străpunse, indiferent din ce motiv - 
chiar prin concepţie -, o parte a secretului se dezvăluia 
prin înlăturarea securităţii, în timp ce restul era transferat 
într-un nou proiect secret sau într-unul existent, încă 
necompromis. 

Pare perfect logic, mai ales pentru aceia care înţeleg 
că guvernul nu-i un monolit de granit ce nu reacţionează 
sau nu se clinteşte niciodată. Pentru cei aflaţi în interiorul 
maşinăriei  militare/guvernamentale, guvernul este 
dinamic, reacţionând prompt şi chiar gata să acţioneze 
atunci când este vorba despre conceperea unor modalităţi 
de a-şi proteja secretele cele mai ascunse. În toţi anii ce au 
urmat incidentului Roswell, noi nu ne-am găsit doar cu un 
pas înaintea celor care doreau să ştie ce s-a întâmplat cu 
adevărat, ci cu o sută, cu o mie de paşi înainte. De fapt, n- 
am ascuns niciodată adevărul de nimeni, ci l-am camuflat. 
El a existat întotdeauna acolo, însă oamenii pur şi simplu 
nu ştiau ce să caute sau, atunci când îl găseau, nu-l 
recunoşteau. Şi l-au găsit, din nou şi din nou. 

Proiectul Blue Book a fost creat pentru a mulţumi 
populaţia, făcând-o să creadă că avea la dispoziţie un 
mecanism prin care putea semnala ceea ce vedea. 
Proiectele Grudge şi Sign au avut un nivel mai ridicat de 
securitate,  îngăduindu-le militarilor să proceseze 
rapoartele semnalărilor şi contactelor ce nu puteau fi 
explicate cu uşurinţă ca fiind baloane, stoluri de gâşte sau 
planeta Venus. Blue Fly şi Twinkle au avut alte scopuri, 
precum zeci de alte proiecte de camuflaj, cum ar fi 
Horizon, HARP Rainbow şi chiar SDI, toate având legături 
cu tehnologia extraterestră. Nimeni însă nu ştia acest 
lucru. lar când reporterilor li s-au oferit descrieri 
realmente corecte ale întâlnirilor cu extratereştrii, ei fie că 
s-au tăvălit pe jos de râs, fie că au vândut povestea ziarelor 
de scandal, care au publicat cu regularitate desene ale 
unor creaturi cu capete mari, ochi migdalaţi şi şase degete 
la o mână. Din nou, cu toţii au hohotit. Insă aşa arătau ei 
cu adevărat, pentru că îl văzusem pe cel expediat spre 
aerodromul Wright. 


Între timp, pe măsură ce fiecare nou proiect era 
creat şi pus în acţiune, noi dezvăluiam treptat fragmente şi 
bucățele de informaţii celor despre care ştiam că puteau 
obţine ceva din ele. Farfuriile zburătoare apăruseră 
realmente deasupra Washingtonului în 1952 şi există o 
mulţime de fotografii şi rapoarte radar care s-o 
dovedească. Noi însă am negat fenomenul şi în acelaşi 
timp i-am încurajat pe autorii de Science fiction să 
realizeze filme de genul Omul de pe planeta X, ca să 
elibereze o parte din presiunea exercitată pentru aflarea 
adevărului despre discurile zburătoare. Acţiunea se numea 
camuflare prin dezvăluire parţială şi a avut succes. Dacă 
oamenii se arătau încântați de ea ca de un divertisment, 
speriindu-se la momentele cuvenite şi urmând indiciile 
false plantate de grupul de lucru, atunci era mult mai puţin 
probabil ca ei să descopere din întâmplare ce anume 
făceam noi cu adevărat. De fapt, ce făceam? 

După cum sugerase generalul Twining în raportul său 
adresat Forțelor Aeriene, „tehnologia străină” era 
categoria către care urmau să se îndrepte cercetările 
artefactelor extraterestre de la Roswell. Tehnologia străină 
era una dintre acele minunate sintagme generale, 
cuprinzând totul, de la examinarea progresului inginerilor 
aerospaţiali francezi în domeniul elicopterelor, până la 
analiza MIG-urilor ruseşti capturate, ce sosiseră din Cuba 
conduse de piloţi isteţi, care puteau păcăli perimetrul 
sudic al sistemului american de radare mai bine decât 
propriii noştri piloţi. De aceea, ce mare lucru dacă nişte 
fragmente provenite dintr-o ciudată aripă în formă de 
semilună apăreau într-un dosar vechi, undeva, printre 
dosarele de tehnologie străină ale Armatei? Dacă nimeni 
nu punea întrebări despre ele - şi n-o făcea, deoarece 
tehnologiile străine erau realmente plictisitoare pentru 
reporteri, ca să-şi piardă vremea iscodindu-le -, nu trebuia 
să dăm nicio explicaţie. În plus, majoritatea subiectelor de 
tehnologii străine erau oricum secrete, referindu-se la 
cercetări în domeniul armamentului pe care le tăinuiam de 
sovietici, şi cei mai mulţi reporteri ştiau asta. Tehnologiile 


străine constituiau acoperirea perfectă. Tot ce trebuia să 
fac era să mă gândesc în ce mod puteam să utilizez 
materialele pe care le deţineam. Iar generalul Trudeau nu 
mai avea chef să aştepte. 

„Haide, Phil, să-i dăm drumul”. Vocea generalului a 
umplut brusc camera, acoperind bâzâitul intercomului de 
pe biroul meu. Am lăsat ceaşca de cafea şi am pornit spre 
scara ce ducea la uşa de serviciu a cabinetului lui Trudeau. 
Era un drum pe care-l repetam de trei, uneori de patru ori 
pe zi. Generalului îi plăcea să fie informat în mod direct, 
fiindcă până şi în cele mai sigure zone ale Pentagonului 
pereţii manifestau tendinţa să asculte şi să ţină minte 
discuţiile. 

Şedinţele noastre se desfăşurau întotdeauna între 
patru ochi şi, din felul în care treceam rapid de la un 
subiect la altul, nici măcar n-aţi fi crezut că ascultați doi 
ofiţeri de armată având grade diferite. Era o discuţie 
cordială, prietenoasă; totuşi, şeful rămânea şef şi, chiar 
după ce amândoi am trecut în rezervă, întâlnirile noastre 
n-au fost niciodată cu totul destinse. 

Aşadar, ai aflat cum a sosit pachetul?” m-a întrebat el 
după ce am închis uşa în urma mea. 

Aflasem, parcurgând toate dosarele pe care putusem 
pune mâna şi urmărind informaţiile Roswell de la baza 509 
la Fort Bliss, şi de acolo la aerodromul Wright, punctul de 
împrăştiere. 

Trudeau mi-a făcut semn să iau loc şi m-am instalat 
pe un scaun. Era deja zece şi jumătate, aşa că ştiam că în 
ziua aceea vor urma cel puţin alte două întrevederi. 

„Ştiu că n-a sosit prin coletărie”, am glumit. „N-au un 
camion atât de mare”. 

„Asta te ajută să te gândeşti la ce trebuie să facem?” 
m-a întrebat. 

De fapt, cunoaşterea modalităţii prin care materialele 
ajunseseră la Tehnologii Străine era extrem de importantă, 
întrucât însemna că fuseseră expediate într-acolo din capul 
locului. Chiar dacă de-a lungul anilor fusese neglijată, era 
clar că divizia Tehnologii Străine din departamentul C-D 


fusese destinaţia hărăzită din capul locului şi că făcuse 
parte din planul iniţial. În sprijinul ipotezei mele veneau 
chiar documentele din dosarele generalului Twining. 

Desigur, la momentul acela nici nu-mi trecea prin 
minte să le arăt vreodată. Mai mult decât oricare altul, în 
anii aceia de după război, Twining înţelesese natura 
delicată şi protejată a bugetului acordat cercetării- 
dezvoltării. lar acum, când pricepeam cum urma să aibă 
loc acoperirea, vedeam cât de sclipitor era planul 
generalului. Deşi Tehnologii Străine era o divizie 
importantă şi căpăta destule materiale valoroase, de pildă 
dosarele naziste de cercetare în domeniul armamentului, 
capturate după război, ea rămânea un fel de nod de cale 
ferată stagnant. 

Nebăgată în seamă de majoritatea ofiţerilor şi 
solicitată, la sfârşitul anilor '40, doar pentru păstrarea 
documentelor, divizia se dovedise ascunzătoarea perfectă 
atunci când agenţii CIA apăruseră adulmecând prin 
Pentagon la începutul deceniului al şaselea, căutând orice 
puteau descoperi despre tehnologia Roswell. În afară de 
cazul când făcuseră parte din capul locului din grupul de 
lucru, nici chiar membrii NSC nu ştiau că departamentul 
C-D tăinuia artefactele Roswell. Eu am fost acolo. Pot 
depune mărturie în privinţa aceasta. De fapt, abia după ce 
am văzut cu ochii mei dosarele respective şi le-am luat 
urma, refăcând drumul pe care ajunseseră în biroul meu, 
mi-am dat seama ce realizaseră Twining şi grupul de lucru. 
Până am ajuns însă la Casa Albă, totul era deja poveste 
veche. Oamenii erau mai îngrijoraţi de semnalările de 
OZN-uri, ce se revărsau zilnic asupra Proiectului Blue 
Book, decât de povestea aproape uitată de la Roswell. 

Insă gândurile mele o luaseră razna şi Trudeau 
continua să vorbească. Dorea să ştie ce descoperisem în 
cursul cercetărilor mele şi ce aflasem despre Roswell în 
anii petrecuţi la Casa Albă, ce văzusem, cât de mult se 
întindeau cercurile concentrice ale grupului şi cine erau 
cei ce lucrau pentru ele. 

„Phil, amândoi ştim că pachetul tău nu este o 


surpriză”, mi-a spus el sec. 

N-am comentat şi nici el nu se aştepta s-o fac, pentru 
că altfel ar fi însemnat să încalc consemnul de securitate 
pe care mă angajasem să-l respect atunci când intrasem în 
NSC. 

„Nu trebuie să spui nimic oficial”, a continuat 
generalul. „Nici nu mă aştept s-o faci. Poţi totuşi să-mi 
oferi impresiile tale privind felul în care cei care lucrau 
pentru grup discutau despre pachet?” 

„Eu nu lucram pentru grup”, am precizat. „lar orice 
am văzut sau am auzit s-a datorat faptului că treceam 
întâmplător pe acolo, nu fiindcă ar fi trebuit să fac ceva în 
privinţa respectivă”. 

Cu toate acestea, generalul mi-a cerut să-mi amintesc 
dacă personalul NSC avea legături directe cu grupul şi cât 
de insistenţi erau agenţii CIA de la Casa Albă pentru a 
obţine cât mai multe informaţii despre acţiunile grupului. 
Evident, mi-am amintit puzderia de întrebări corelate 
privind incidentul Roswell, despre realitatea dinapoia lui 
Blue Book şi despre luminile ce roiseră în jurul 
monumentului lui Washington în 1952. Nu exista nimic 
important referitor la felul în care fusesem implicat, totuşi 
întrebările lui Trudeau m-au ajutat să pun laolaltă un 
tablou mai amplu decât cel pe care crezusem că-l cunosc. 
Din perspectiva anului 1961, mai ales după ce lecturasem 
tot ce găsisem despre cele petrecute în zilele post-Roswell, 
puteam distinge cu claritate unele lucruri pe care nu le 
înţelesesem în 1955. Nu ştiusem de ce CIA era atât de 
agresiv agitată faţă de semnalările repetate ale farfuriilor 
zburătoare, sau de ce continua să caute orice fel de 
informaţii despre tehnologia Roswell. În niciun caz eu nu 
oferisem informaţii despre anumite părţi ale „încărcăturii” 
pe care le văzusem la trecerea lor prin Fort Riley, în primul 
rând fiindcă nu mă întrebase nimeni. Mă limitam la 
atribuţiile funcţiei, reprezentând Armata Terestră ca 
membru militar al NSC, dar ciuleam urechea la tot ceea ce 
auzeam, nebăgat în seamă, ca o muscă pe perete. 

Întrebările lui Trudeau m-au determinat să mă 


gândesc dacă tabloul general pe care-l vedea el era cel 
corect. În mod vădit, căuta ceva în descrierile mele 
referitoare la relaţiile din interiorul grupului, aşa cum le 
aflasem din parcurgerea traseului istoric, şi la membrii de 
la periferia inferioară a clasificării de securitate, aşa cum o 
înţelegeam din experienţa mea la Casa Albă. Dorea 
realmente să ştie cum funcţiona aparatul birocratic, câtă 
activitate genera grupul în sine, ce fel de întrebări legate 
de strategie apăreau în prezenţa mea şi dacă mi se cerea 
să comentez neoficial despre orice ar fi avut legătură cu 
subiectele grupului. 

Amiralul Hillenkoetter condusese multe şedinţe de 
informare pentru preşedintele Eisenhower, la care 
participaseră generalii Twining, Smith, Montage şi 
Vandenburg? Generalul W.B. Smith îl înlocuise pe 
secretarul Apărării Forrestal, după ce acesta se sinucisese 
în al doilea an al administraţiei Truman. Profesorul 
Menzel, dr. Bush şi Berkner vizitau în mod regulat Casa 
Albă? La Casa Albă se întâlneau cu amiralul Hillenkoetter, 
sau cu generalii? La aceste întâlniri, care era nivelul de 
prezenţă al agenţilor CIA? La şedinţele conduse de 
amiralul Hillenkoetter recunoscusem pe cineva din JRDB 
sau din Comisia pentru Energie Atomică? 

Prin intermediul întrebărilor lui Trudeau, puteam 
vedea că el cunoştea la fel de bine ca mine istoria formării 
grupului original şi felul cum opera acesta, dar în plus îşi 
făcuse şi o idee în privinţa genului de problemă cu care se 
confrunta C-D militară şi în privinţa libertăţii de acţiune pe 
care o avea în soluţionarea ei. Aidoma majorităţii creaţiilor 
ad-hoc ale guvernului, grupul trebuie să fi ajuns să se 
preocupe de propriile sale interese, aşa cum se petrecea 
cu toate comisiile şi comitetele mixte, pe măsură ce 
funcționau mai multă vreme şi li se mărea sfera de 
activitate. Odată cu creşterea acoperirii în problema 
discurilor zburătoare, a crescut şi rolul grupului. Atâta 
doar că grupului îi lipsea ceva: posibilitatea de a apela la 
alte domenii ale guvernului, pentru resurse suplimentare. 
El era inclus în categoria ultrasecret şi, din punct de 


vedere oficial, nici nu avea dreptul să existe. Ca atare, pe 
măsură ce funcţiile sale au sporit în următorii zece ani, 
cuprinzând investigaţiile tot mai multor semnalări de 
farfurii zburătoare şi cercetările tot mai multor contacte cu 
vehicule extraterestre, sau cu  extratereştrii înşişi, 
resursele i s-au diluat în asemenea măsură încât trebuiau 
create motive pentru a apela la alte domenii 
guvernamentale. 

De aceea, au fost formate subgrupuri cu sarcini 
precise, care urmau să se ocupe de anumite domenii de 
investigare sau de cercetare. Respectivele subgrupuri 
trebuiau să aibă clasificări de securitate inferioare, fie 
numai şi pentru faptul că personalul implicat nu putea 
primi autorizaţii de securitate atât de repede încât să 
răspundă la activităţile suplimentare ale grupului. De fapt, 
munca grupului trebuie să fi devenit imposibil de condus. 
Fragmente de informaţii se scurgeau în exterior şi grupul 
era nevoit să decidă ce anume putea lăsa să ajungă la 
îndemâna publicului şi ce trebuia protejat cu orice preţ. 
Exact ca în fabula despre casele conspirative, membrii 
grupului se retrăgeau pentru a crea noi structuri protejate 
pentru informaţiile ce trebuiau păstrate. Acoperirea 
oficială se gârbovea sub greutatea informaţiilor pe care 
grupul trebuia să le investigheze şi sub presiunea timpului 
ce-i fusese alocat. În curând, reprezentanţii Armatei au 
descoperit, aşa cum se întâmplase şi în Coreea, că nu se 
puteau încrede cu adevărat în agenţii de informaţii şi 
spionaj, mai cu seamă în CIA, deoarece se părea că aceştia 
aveau un plan cu totul diferit. Poate că militarii nu erau de 
acord să cedeze grupului central toate informaţiile pe care 
le colectau în mod independent. Poate că, în absenţa 
oricărei legislații care să stabilească modul cum urma să 
fie remunerată munca desfăşurată de grup, militarii lăsau 
să le scape printre degete, în direcţia bugetului CIA, 
oportunităţi valoroase legate de producerea de arme noi. 
Poate că - iar în privinţa respectivă ştiu că era adevărat - 
chiar în interiorul grupului se dădea o luptă pentru putere. 

Întreaga structură a grupului de lucru se modificase, 


faţă de sfârşitul anilor '40, când acesta fusese înfiinţat. În 
numai cinci ani, nucleului de prieteni vechi îi luase locui 
un talmeş-balmeş imposibil de condus. Feliile de tort erau 
multe şi serviciile militare doreau să înşface bucăţi din 
bugetul neoficial, astfel încât era necesară o întreagă 
administraţie doar pentru a-i dirija pe cei ce conduceau 
acoperirea. De aceea, cam pe la mijlocul administraţiei 
Eisenhower, în uriaşa schemă de camuflaj au apărut fisuri, 
în care nimeni n-avea habar ce făceau alţii. Datorită 
muşamalizării, nimeni nu trebuia realmente să ştie, aşadar 
nimeni nu ştia nimic. Singurii care doreau să pună mâna 
pe informaţii şi pe artefacte erau cei din CIA, însă nimeni, 
nici chiar cei care înțelegeau în mod vag ce se petrecuse 
cu 14 ani în urmă, nu se încredea în CIA. Din punct de 
vedere oficial, nimeni nu ştia nimic şi nu se întâmpla nimic. 

Prin anii '50, a apărut un efect de cascadă. Operația 
de acoperire, care iniţial avusese un singur ţel, se 
destrăma în unităţi mai mici. Funcţiile de comandă şi de 
control au început să slăbească şi, aidoma unui submarin 
care explodează pe fundul oceanului, resturile, sub forma 
informaţiilor, s-au ivit la suprafaţă. CIC-ul militar, cândva o 
forţă atât de puternică încât izbutise să înăbuşe întregul 
incident Roswell, slăbise sub asaltul conjugat al CIA şi FBI. 
în această perioadă, vechiul meu amic J. Edgar Hoover, 
niciodată încântat să fie ţinut în afara evenimentelor, a 
pătruns în cerc şi, foarte discret, a început să investigheze 
cazul Roswell. Intruziunea lui a zgâlţâit lucrurile şi, foarte 
curând după aceea, alte agenţii guvernamentale - cele cu 
responsabilităţi oficiale - au pornit de asemenea să 
cerceteze. 

Din punct de vedere al intenţiilor şi obiectivelor, la 
sfârşitul anilor '50 schema iniţială de perpetuare a 
acoperirii era  defunctă. Funcţiile ei se aflau sub 
conducerea unor grupuri separate din interiorul agenţiilor 
de informaţii civile şi militare, care continuau să împartă 
între ele un volum restrâns de informaţii, să-şi urmeze 
propriile lor cercetări şi investigări şi - surprinzător! - să 
se comporte de parcă încă ar fi existat un grup de 


comandă superior. Desigur, nu mai putea fi vorba despre 
aşa ceva. Funcţiile respective fuseseră absorbite de 
grupurile imediat inferioare. Totuşi, nimeni nu se sinchisea 
să recunoască acest lucru, deoarece, în primul rând, un 
supergrup nici n-ar fi trebuit să existe din punct de vedere 
oficial. Ceea ce nu exista oficial nu putea fi desfiinţat 
oficial. Prin urmare, pe durata următorilor 40 de ani, 
rămăşiţele fostului supergrup au schiţat nişte intenţii, dar 
adevăratele activităţi au fost desfăşurate de respectivele 
agenţii, care credeau orbeşte că erau conduse de o 
entitate superioară. Mai ţineţi minte cozile de maşini de la 
staţiile de benzină din perioada crizei mondiale, când un 
şofer aştepta lângă o pompă şi în numai cincisprezece 
minute zeci de alte automobile se postau în urma lui? Se 
formau cozi lungi de kilometri, lângă pompe care nu se 
deschideau niciodată, fiindcă nu exista benzină. Cam aşa 
arăta şi marea acoperire a farfuriilor zburătoare la 
începutul administraţiei Kennedy. 

„Casa e goală, Phil”, mi-a spus generalul Trudeau în 
şedinţa din dimineaţa aceea. „Noi suntem singurii 
ocupanţi. Va trebui să ne dezvoltăm propria noastră 
strategie”. 

Eram soldat şi executam ordinele primite, însă 
Trudeau era general, produsul unui proces politic, 
ştampilat cu aprobarea Congresului şi raportând unui 
executiv civil. Generalii sunt numiţi de guvern, nu de 
armată. Ei se găsesc între guvern şi imensa maşinărie 
militară, şi, coborând de la statul-major inter-arme până la 
coloneii de la bazele din întreaga lume, generalii creează 
modul cum ar trebui să funcţioneze strategia armatei. lar 
în dimineaţa aceea, în faţa cafelelor din cabinetul său aflat 
la nivelul trei din Pentagon, generalul-locotenent Trudeau 
intenţiona să pună la punct strategia - să facă exact ceea 
ce, de mai bine de zece ani, grupurile secrete de lucru, 
comitetele şi planurile de cercetare nu izbutiseră: 
exploatarea tehnologiei Roswell. 

„Vreau să-mi spui că ai găsit o modalitate prin care 
să scoatem ceva din toată harababura asta”, mi-a zis 


Trudeau. „În fişetul tău trebuie să existe o tehnologie care 
să ducă la realizarea unei arme, pe care s-o folosim la 
elicoptere. Ia zi, ce avem, Phil? Timpul ne presează. 
Trebuie să facem ceva, fiindcă nimeni altul n-o va face”. 

În imensul nor de necunoaştere care învăluise 
Pentagonul în privinţa pachetului Roswell, cei cinci-şase 
indivizi din Marină, Forţele Aeriene şi Armata Terestră 
care ştiam cu adevărat ce tineam în mâini nu ne 
destăinuiserăm nimănui din afara serviciului nostru militar, 
şi în niciun caz celor din CIA. De aceea, într-un chip care 
poate exista numai în interiorul armatei, acoperirea a 
devenit acoperită faţă de acoperire, lăsându-ne pe noi, 
puţinii cunoscători, liberi să facem orice am fi dorit. 

Trudeau şi cu mine eram deocamdată absolut singuri. 
Vechii membri ai grupului pierduseră pur şi simplu urma 
materialului predat acum 14 ani Tehnologiilor Străine. 
Generalul avea dreptate: locul era pustiu, casa era goală, 
iar inamicii noştri din interiorul guvernului exploatau orice 
informaţii puteau descoperi. Pachetul Roswell era unul 
dintre premiile importante, şi dacă noi nu făceam nimic cu 
el, ruşii ar fi făcut. Iar ei se găseau printre noi. 

Propriii noştri agenţi de informaţii ne spuseseră că 
sovieticii pătrunseseră atât de adânc în secretele noastre 
militare încât la Kremlin se aflau unele lucruri înainte ca 
ele să fie comunicate în Congres. Cel puţin, armata ştia că 
KGB-ul se infiltrase în CIA, iar conducerea CIA făcuse 
parte din grupul de lucru în problema discurilor 
zburătoare încă de la începutul anilor '50. Astfel, 
indiferent ce secrete ar fi crezut grupul că deţine, ele erau 
binecunoscute KGB-ului. 

Exista însă un amănunt ce salva întregul edificiu, 
nelăsându-l să se năruie peste noi. De fapt, KGB-ul şi CIA 
nu erau duşmanii despre care credea toată lumea. Cele 
două agenţii se spionau reciproc, dar din punct de vedere 
practic şi pentru că fiecare se infiltrase în cealaltă, ele se 
comportau ca o singură organizaţie. Cu toţii erau spioni 
profesionişti într-o singură agenţie extinsă, culegând şi 
făcând schimb de informaţii. Informaţia este o putere ce 


poate fi utilizată. Ea nu se cedează pur şi simplu liderilor 
politici ai guvernului tău, indiferent dacă sunt republicani, 
conservatori sau comunişti, doar pentru că aşa ţi-au 
ordonat. Nu poţi avea încredere în politicieni, dar te poţi 
încrede în ceilalţi spioni. Cel puţin, aşa consideră spionii, 
de aceea prima lor loialitate este faţă de propriul lor grup 
şi faţă de celelalte grupuri aflate în acelaşi joc. CIA, KGB, 
Serviciul Secret britanic şi o mulţime de alte agenţii de 
informaţii străine erau în primul rând loiale faţă de ele 
însele şi faţă de profesiune, şi abia în ultimul rând faţă de 
guvernele lor. 

Acesta era unul dintre motivele pentru care noi, 
militarii, ştiam că şefii în plan profesional ai KGB-ului - nu 
ofiţerii membri ai Partidului Comunist, care făceau parte 
din KGB numai din motive politice - nu transmiteau 
guvernului sovietic toate informaţiile aflate, la fel cum CIA 
nu transmitea guvernului american tot ce ştia. 
Organizațiile profesioniste de spioni, ca KGB şi CIA, ajung 
să existe doar pentru a-şi asigura propria existenţă, de 
aceea nici militarii americani, nici cei ruşi nu aveau 
încredere în ele. Dacă veţi examina modul cum s-au 
încheiat marile confruntări dintre spioni în cadrul 
războiului rece, veţi vedea că CIA şi KGB au acţionat ca o 
singură organizație:  politeţi profesionale, troc de 
informaţii, pentru ca nimeni să nu fie concediat, şi, la 
răstimpuri, câteva sacrificii umane, pentru a se asigura că 
toţi rămâneau oneşti. Când însă se ajungea la loialitate, 
CIA era loială KGB-ului şi invers. 

Eu cred că ele aveau o logică pentru ceea ce făceau. 
Ştiu că ne considerau pe noi ceilalţi prea mărginiţi pentru 
a păstra lumea în siguranţă şi că, făcând schimb de 
informaţii, au evitat declanşarea unui război nuclear. Cred 
asta deoarece am cunoscut suficienţi agenţi KGB în 
decursul carierei mele şi am căpătat destule crâmpeie de 
informaţii neoficiale pentru a-mi forma o imagine asupra 
Uniunii Sovietice în perioada 1950 - 1960 mult diferită de 
cea care reieşea din ziarele americane ale vremii. 

Infiltrarea agenţilor KGB în CIA şi spionajul lor 


comun în armată erau fapte pe care le acceptasem în 
perioada 1950 - 1960, deşi majoritatea celor din Pentagon 
se străduiau să răspundă cu aceeaşi monedă, prin 
intermediul celor ca mine, care urmaseră şcoala de 
informaţii în timpul războiului şi cunoşteau unele trucuri 
ale contraspionajului. Ne modificam permanent traseele 
spre serviciu, foloseam informaţii false ca momeli pentru a 
testa telefoanele pe care le bănuiam a nu fi sigure, ne 
inspectam birourile în căutare de microfoane şi 
întotdeauna foloseam un cod atunci când discutam 
subiecte delicate. Strecurasem un agent de 
contrainformaţii în cabinetul ataşatului militar de la 
consulatul rus din Washington, ai cărui prieteni din Armata 
Roşie se încredeau în KGB chiar mai puţin decât mine. 
Dacă numele meu apărea asociat cu un subiect, agentul 
mă anunţa, dar nu transmitea informaţia şi la CIA. Nu ştiu 
dacă mă credeţi, dar în capitala propriei mele ţări genul 
acesta de informaţii m-a ajutat să supraviețuiesc. 

Nu mă încântase faptul că CIA îmi pusese un 
urmăritor permanent pe durata celor patru ani cât 
lucrasem la Casa Albă. Fusesem înfuriat la culme, dar nu 
avusesem de ales. În 1961, când am revenit la Washington 
ca să lucrez pentru generalul Trudeau, CIA a reînceput să 
mă urmărească şi mi-am purtat „codiţa” prin toate 
fundăturile şi cartierele rău famate, fără s-o pot desprinde. 
De aceea, i-am spus şefului meu ce intenţionam să fac. Mi- 
am condus urmăritorul necunoscut până în Langley, statul 
Virginia, pe lângă o secretară care se înecase de furie, 
drept în cabinetul vechiului meu adversar, directorul 
operaţiunilor secrete, Frank Wiesner, unul dintre cei mai 
buni prieteni pe care i-a avut KGB-ul vreodată. I-am spus 
lui Wiesner în faţă că ziua precedentă fusese ultima când 
umblasem în Washington fără armă, apoi mi-am aşezat 
pistolul pe biroul lui. l-am spus că dacă şi în ziua 
următoare aveam să-mi văd „codiţa”, o vor descoperi în 
râul Potomac cu două găuri în loc de ochi; asta dacă se 
deranjau s-o caute. „Nu vei face asta, domnule colonel”, a 
replicat Wiesner. l-am reamintit însă că ştiam unde se 


găseau îngropate toate cadavrele lui, oamenii care 
muriseră din cauza propriei sale incompetenţe şi, mai rău, 
din cauza cooperării cu ruşii. Eram gata să repet detaliile 
oricăror cunoscuţi din Congres. Wiesner a bătut în 
retragere. Ulterior, în timpul unei deplasări la Londra, el s- 
a sinucis, spânzurându-se în camera de hotel. N-am spus 
niciodată ceea ce ştiusem despre el. După doi ani, în 1963, 
unul dintre prietenii lui Wiesner din CIA mi-a spus că totul 
fusese „cu un scop, Phil”. Totul făcuse parte dintr-un 
proces complex prin care CIA dorea să mă recruteze după 
trecerea mea în rezervă. Eu însă am plecat să lucrez 
pentru senatorul Strom Thurmond, în cadrul Comitetul 
pentru Relaţii Externe, iar apoi pentru senatorul Richard 
Russell, în cadrul Comisiei Warren. 

Din experienţa noastră colectivă de evitare a CIA şi 
KGB, ştiam că atunci când Trudeau dorea să ocolească cu 
orice preţ CIA din discuţii, aceasta se datora faptului că 
ştia că fiecare cuvinţel al nostru avea să fie analizat de 
KGB în mai puţin de douăzeci şi patru de ore, ba chiar mai 
repede, dacă era o problemă atât de serioasă încât KGB să 
le ceară omologilor din CIA să ne bage bete în roate. 

Cum ştiu toate astea? în acelaşi fel în care am ştiut 
că KGB-ul a fost cu un pas înaintea noastră în războiul din 
Coreea şi a putut să-şi sfătuiască amicii nord-coreeni cum 
să-şi păstreze prizonierii de război după armistițiu. Aveam 
sursele noastre în Kremlin, tot aşa cum ei aveau surse în 
Casa Albă. Ceea ce ştiam eu şi generalul Trudeau era 
crezut şi de omologii noştri din departamentele C-D ale 
Marinei şi Forţelor Aeriene. Duşmanul era CIA. Nu te 
încrede în nimeni! Ca atare, atunci când generalul s-a 
asigurat, chiar înainte de 1961, că nimeni nu-şi mai 
amintea ce căpătase Armata Terestră din epava Roswell, el 
a concluzionat că puteam folosi ceea ce aveam pentru a ne 
dezvolta conform unei strategii proprii. Trebuia totuşi să 
procedăm de asemenea manieră încât să nu le îngăduim 
celor din CIA, şi finalmente duşmanilor guvernului nostru, 
să ne preia materialele. De aceea, am înţeles perfect de ce 
nu trebuia să suflu o vorbă despre pachetul Roswell. 


Logica, în niciun caz geniul meu militar, dicta calea 
evidentă. Dacă nimeni nu ştie ce deţii, ţine-ţi gura! Dacă 
însă crezi că poţi obţine ceva din ceea ce ai, treci la 
treabă! Foloseşte toate resursele de care dispui, totuşi nu 
spune nimănui cu ce te ocupi. Când am elaborat acest 
plan, singurii oameni din cabinet eram eu şi generalul, iar 
el a promis: „Voi tăcea chitic, dacă şi tu faci la fel, Phil”. 

Aşa am început să concepem o strategie. 

„Să discutăm ipotetic”, a spus Trudeau. „Care-i 
modalitatea optimă de a exploata ceea ce avem, fără ca 
nimeni să-şi dea seama că este ceva cu totul special?” 

„Foarte simplu”, am răspuns. „Nu facem nimic 
special”. 

„Ai un plan?” 

„Mai degrabă o idee decât un plan. lată cum sună. 
Exact cum ai spus: Dacă vrem să nu se creadă că facem 
ceva special, nu facem nimic special. Când Twining şi-a 
oferit sfaturile originale preşedintelui Truman şi armatei, 
el n-a propus ca acest fişet să fie utilizat în alte scopuri 
decât cele obişnuite. Doar activităţi fireşti. Aşa a operat 
grupul secret. Nimeni n-a făcut nimic special. Ei s-au 
organizat conform unui plan de acţiune, deşi operaţiunea 
era inedită. Acesta este camuflajul: nu schimba nimic, ci 
foloseşte procedurile pe care le deţii pentru a manipula 
tehnologia extraterestră”. 

Aşadar, cum recomanzi să operăm?” a întrebat 
Trudeau. Cred că ştia deja ce voiam să spun, însă dorea să 
mă audă şi pe mine, ca să putem scoate fişetul nebun din 
Pentagon şi din umbra tot mai întinsă a CIA. 

„Vom începe aşa cum a început dintotdeauna această 
direcţie: prin rapoarte. Eu voi alcătui rapoarte despre 
tehnologia extraterestră, ca şi cum ar fi rapoarte 
informative despre orice alte tehnologii străine. Descriu 
ceea ce văd, care-i părerea mea în privinţa potenţialului 
tehnologiei, unde am putea să o realizăm, cu ce companie 
am putea colabora şi ce fel de contracte ar trebui să fie 
acestea”. 

„Cu ce începi?” 


„Mai întâi”, am explicat, „o să clasific conţinutul 
fişetului, de la materialele evidente până la cele complet 
neinteligibile. După aceea, mă voi duce să mă consult cu 
savanţi în care putem avea încredere şi care deţin nivelul 
de securitate necesar: Oberth şi von Braun”. 

„De acord”, a aprobat Trudeau. „Vom face şi o 
clasificare a companiilor cu care colaborăm. Vezi care 
dintre ele are în derulare contracte în care am putea 
strecura proiectele tale”. 

„Exact! în felul acesta, contractul devine acoperirea 
pentru tehnologia pe care o dezvoltăm. Nimic anormal, 
deoarece nu vom începe ceva care n-a fost deja abordat 
într-un contract anterior”. 

„Este vorba despre o combinare de tehnologii”. 

Atâta doar că noi vom combina tehnologia aflată în 
curs de dezvoltare cu una extraterestră”, i-am reamintit. 
„În plus, vom lăsa companiile cu care am încheiat 
contracte să patenteze ele însele produsele obţinute”. 

„Bineînţeles. Dacă ele deţin patentul, noi nu vom mai 
avea nici cel mai mic amestec în introducerea tehnologiei”. 

„Exact. Nimeni nu va şti cum s-au derulat lucrurile. 
Nu vom spune nici contractorilor de unde provine 
respectiva tehnologie. Conform istoriei patentului, toată 
lumea va şti că invenţia aparţine companiei respective”. 

Acoperirea este perfectă, Phil. Când începi?” 

„Chiar diseară voi scrie prima mea analiză şi 
recomandare”, am promis. „Nu avem timp de pierdut”. 

„Fotografiile din dosarul meu”, mi-am început 
raportul în seara aceea, referindu-mă la rapoartele de 
autopsie. 

„Arată o fiinţă înaltă de aproximativ 1, 20 m. Corpul 
pare descompus şi fotografiile în sine nu sunt foarte utile, 
având mai degrabă un caracter insolit. Interesante sunt 
rapoartele medicale. Compoziţia organelor, cea a oaselor şi 
cea a pielii diferă de cele omeneşti. Inima şi plămânii săi 
sunt mai mari decât ai omului. Oasele sunt mai subţiri, dar 
par mai puternice, ca şi cum moleculele ar fi aliniate 
diferit, pentru a asigura o mai mare rezistenţă la tracţiune. 


Şi pielea prezintă o aliniere moleculară diferită, într-un 
mod ce sugerează că ar proteja organele vitale de razele 
cosmice, de acţiunea undelor sau a forţelor gravitaționale 
pe care încă nu le înţelegem. Raportul medical general 
lasă de înţeles faptul că medicii sunt mai surprinşi de 
similitudinile între fiinţa găsită în epavă (notă: rapoartele 
NSC se referă la această creatură folosind denumirea 
Entitate Biologică Extraterestră [EBE]) şi oameni, decât de 
deosebiri, mai cu seamă în privinţa creierului, care este 
mai mare la EBE, dar deloc diferit de creierul nostru”. 

Am continuat să scriu în prima dintre multele seri ale 
acelui an,  întocmind ciorne pe care ulterior le 
dactilografiam în rapoarte oficiale, care n-aveau să fie 
văzute de nimeni, cu excepţia generalului Trudeau, 
ajungând la concluzii ce păreau mai degrabă Science 
fiction decât realitate. Eram extrem de fericit, nu pentru că 
în sfârşit mă apucasem de lucrul la aceste dosare, ci, în 
mod ciudat, fiindcă atunci când mă aşezam să scriu 
credeam că rapoartele nu vor vedea niciodată lumina zilei. 
În realitatea dură a lumii cotidiene, ele păreau - şi îmi par 
chiar şi acum, când mi le reamintesc - fantasmagorii. Ţin 
minte că nişte fantasmagorii şi mai mari mi se păreau 
concluziile surprinzătoare la care ajungeam. Oare le 
scrisesem eu cu adevărat, sau altcineva? De unde aveam 
astfel de idei? 

„Dacă luăm în considerare factorii biologici similari 
ce-i afectează pe oameni - de pildă, alergătorii de fond, ai 
căror inimă şi plămâni sunt mai mari decât ai oamenilor 
obişnuiţi, muntenii, a căror capacitate pulmonară este 
superioară celor ce locuiesc la şes, sau chiar atleţii 
înnăscuţi, ai căror muşchi striaţi lungi prezintă o aliniere 
diferită de cea a restului oamenilor -, nu putem oare 
presupune că EBE ce se află în posesia noastră reprezintă 
procesul final al unei inginerii genetice, având menirea de 
a-i adapta la călătorii spaţiale prelungite în interiorul unui 
mediu de unde electromagnetice, cu viteze ce creează 
condiţiile fizice descrise de teoria generală a relativităţii a 
lui Einstein? (Notă: 


Dr. Hermann Oberth sugerează să considerăm 
aparatul Roswell din deşertul New Mexico nu un vehicul 
spaţial, ci o maşină temporală. Va trimite ulterior raportul 
său tehnic asupra propulsiei.) 11 

7. EBE 

„De aceea, poate că ar trebui să considerăm EBE, aşa 
cum sunt descrise în rapoartele medicale de autopsie, ca 
fiind roboţi umanoizi - nu forme de viaţă -, special creaţi 
pentru călătoriile prelungite prin spaţiu sau timp”. 

O dimineaţă de vară fierbinte se aşternuse deja peste 
Potomac, aidoma unui prosop umed, în ziua când mi-am 
încheiat primul raport pentru generalul Trudeau. Şi ce mai 
raport era! El stabilea tonul pentru toate celelalte rapoarte 
şi recomandări pe care aveam să le înaintez generalului în 
următorii doi ani. Începea cu descoperirea cea mai 
importantă pe care o deţineam: fiinţa extraterestră. 

Dacă n-aş fi citit cu ochii mei raportul medicului 
patolog din Walter Reed şi dacă n-aş fi examinat 
fotografiile şi desenele făcute de armată în 1947, aş fi 
considerat orice asemenea descriere a unei creaturi ca 
fiind Science fiction pur; mai exact, dacă n-aş fi văzut 
conţinutul dosarului respectiv sau fiinţa suspendată într-un 
sicriu transparent din Fort Riley. Ea reapăruse acum sub 
forma unui teanc de foi îngălbenite şi a câtorva fotografii 
crăpate într-un dosar cafeniu, aflat printre zeci de 
fragmente, rămăşiţe şi gadgeturi ciudate în fişetul nebun. 

Chiar şi reacţia mea fusese mai stranie decât 
raportul autopsiei: Ce am fi putut exploata de la entitatea 
aceasta? I-am scris generalului că „o «entitate biologică 
extraterestră» nu este atât de importantă în domeniul C-D, 
cum sunt modalităţile în care putem dezvolta ceea ce aflăm 
de la ea, în scopul călătoriei omului prin spaţiul cosmic”. În 
mod rapid, ideea aceasta a devenit preocuparea de bază în 
privinţa tuturor artefactelor Roswell, ca şi formatul 
general al tuturor rapoartelor mele. După ce depăşeam 
reacţia „tii!” faţă de informaţiile acestea ce urmau să 
modifice însăşi viaţa omului - şi uneori era un „tii!” al 
naibii de mare -, trebuia totuşi să sortez ceea ce putea fi 


promiţător pentru departamentul C-D, din materialele şi 
tehnologiile care, în prezent, păreau dincolo de abordarea 
noastră realistă. Am început cu EBE. 

Raportul medical şi fotografiile din faţa mea sugerau 
faptul că fiinţa aceea era extrem de bine adaptată pentru 
călătoriile spaţiale prelungite. De exemplu, presupuneau 
medicii de la Walter Reed, timpul biologic trebuia să se fi 
scurs extrem de încet pentru ea, deoarece poseda un 
metabolism foarte lent, evidenţiat de capacităţile enorme 
ale inimii şi plămânilor. Fiziologia ei indica faptul că nu era 
o creatură al cărei corp trebuia să muncească din greu 
pentru supravieţuire. Conform raportului medical, o inimă 
mai mare necesita mai puţine contracţii decât inimile 
umane pentru a împinge fluidul străveziu, lăptos, aproape 
limfatic, printr-un sistem circulator limitat, cu aspect 
destul de primitiv şi aparent cu capacitate redusă. Ca 
rezultat, ceasul biologic ticăia mai lent decât cel al unui 
om şi îi permitea probabil creaturii să călătorească pe 
distanţe mari într-un timp biologic mai redus decât ar fi 
necesitat oamenii. 

Inima se găsea într-un stadiu avansat de 
descompunere atunci când o primiseră patologii de la 
Walter Reed, ceea ce-i condusese la ipoteza că atmosfera 
noastră era destul de toxică pentru organele fiinţei. 
Considerând timpul scurs între prăbuşirea aparatului şi 
ajungerea cadavrului la Walter Reed, toate organele se 
descompuseseră mai rapid decât organele umane. 
Amănuntul mi-a atras atenţia în mod special, deoarece 
văzusem una dintre acele creaturi, poate chiar pe cea 
descrisă în raport, suspendată într-o substanţă gelatinoasă 
la Fort Riley. Expunerea la care fusese supusă ea fusese 
aşadar minimă, conform standardelor omeneşti, deoarece 
personalul medical din baza 509 o introdusese foarte 
repede în soluţia de conservare. Cu toate acestea, patologii 
din Walter Reed nu izbutiseră să determine în mod clar 
structura inimii, ci doar să presupună că - întrucât avea rol 
de stocare pasivă a sângelui, dar şi de muşchi de pompare 
- ea nu funcţiona la fel ca inima unui om. Ei afirmau că 


inima creaturii părea să dețină muşchi interni, 
asemănători diafragmei, a căror activitate era mai redusă 
decât a muşchiului cardiac al oamenilor, deoarece EBE 
trăia într-un câmp gravitațional mai redus decât cel cu 
care suntem noi obişnuiţi. 

Aşa cum cămilele depozitează apa, EBE depozita 
aerul pe care îl respira în volumul imens al plămânilor ei. 
Plămânii funcționau aidoma cocoaşelor cămilelor sau 
echipamentelor folosite de scafandri, eliberând aerul 
foarte lent în organismul creaturii. Datorită inimii mari şi a 
funcţiei de depozitare pe care bănuiam că ar fi avut-o, am 
mai formulat ipoteza că EBE avea nevoie de mai puţină 
atmosferă respirabilă pentru a supravieţui, reducând astfel 
necesitatea de a transporta cantităţi mari de gaze 
respirabile pe durata călătoriei. Poate că nava spaţială 
deţinea o modalitate de recirculare a atmosferei interioare, 
reciclând aerul impur. În plus, datorită staturii reduse a 
EBE, plămânii săi ocupau un spaţiu mult mai mare din 
cavitatea toracică decât plămânii omeneşti, aspect care i-a 
impresionat de asemenea pe patologii care examinaseră 
cadavrul. Şi acest detaliu indica faptul că era posibil să 
avem de-a face cu o creatură special modificată pentru 
călătorii prelungite. 

Dacă apreciam că inima şi plămânii îi fuseseră 
modificaţi genetic, acelaşi lucru se putea afirma şi despre 
țesutul osos al EBE. Cu toate că se aflau într-o stare 
avansată de descompunere, oasele creaturii păruseră 
fibroase, mai subţiri decât cele omeneşti comparabile, cum 
ar fi fost coastele, sternul, claviculele şi pelvisul. Patologii 
speculaseră că oasele respective erau mai flexibile decât 
cele umane şi că aveau o elasticitate ce s-ar fi putut asocia 
cu funcţia de absorbitoare de şoc. Oasele omeneşti, mai 
fragile, s-ar fi putut sfărâma mult mai uşor sub tensiunile 
fizice la care trebuie să fi fost supuse în mod curent 
entităţile extraterestre. Având un schelet flexibil, aceste 
entităţi păreau bine echipate pentru eventuale şocuri şi 
traume fizice cauzate de forţe extreme şi puteau suporta 
fracturile ce i-ar fi afectat pe oamenii aflaţi în condiţii 


ambientale similare. 

Echipa militară de recuperare de la Roswell 
raportase că cele două EBE care supravieţuiseră prăbuşirii 
avuseseră dificultăţi în respirarea aerului nostru. Nu ştiam 
dacă aceasta se datorase faptului că fuseseră azvârlite în 
mod brusc, neprotejate, din vehiculul lor în atmosfera 
terestră, sau dacă atmosfera Pământului în sine era toxică 
pentru ele. De asemenea, nu ştiam dacă EBE care murise 
la scurt timp după prăbuşire respira anevoie fiindcă fusese 
rănită mortal de gloanţe, ori din alte motive. Martorii 
povesteau versiuni diferite despre creatura care 
supraviețuise şi încercase să fugă. Unii afirmau că avea 
dificultăți respiratorii din clipa când soldații înconjuraseră 
zona; alții că gâfâia doar după ce fusese împuşcată. Opinia 
mea era că expunerea bruscă la gravitația mai puternică a 
Pământului îl panicase pe extraterestru. Acesta putea fi 
unul dintre motivele pentru care respirația lui fusese 
neregulată. Apoi, după ce fugise şi fusese împuşcat, 
respiraţia îi fusese îngreunată de răni. Raportul medicului 
nu făcea referiri la gaze toxice, ori la tipul de atmosferă pe 
care îl considera specific lui EBE. 

Dacă aparatul prăbuşit lângă Roswell era o navă de 
cercetare sau de supraveghere, aşa cum credeau analiştii 
militari de la Wright, atunci era mai mult decât probabil că 
EBE nu intenţionaseră niciodată să părăsească vehiculul. 
Acesta era echipat cu instrumente capabile să vadă în 
condiţiile nopţii terestre, sau să utilizeze diferenţele de 
temperatură ale diferitelor obiecte pentru a crea imagini 
vizuale, permițându-le ocupanților să piloteze şi să observe 
în beznă. Deoarece putea evita aparatele noastre de 
intercepţie, apărând şi dispărând după voie de pe ecranele 
radar, consideram că ocupanţii săi stăteau pur şi simplu 
înăuntru şi observau, nefiind interesaţi să coboare. Poate 
că alte modele de vehicule aparţinând aceleiaşi culturi 
deţineau echipamentele necesare descinderii şi îndeplinirii 
de misiuni pe sol, având astfel la bord aparate de 
respiraţie şi antigravitaţie individuale, care le-ar fi permis 
membrilor echipajului să iasă în exterior fără urmări 


neplăcute. Medicul care examinase EBE nu făcuse 
speculaţii în privinţa aceasta. 

Ceea ce-i nedumerise pe toţi cei care cercetaseră 
aparatul, după ce acesta ajunsese la Wright, fusese 
absenţa totală a instalaţiilor de preparare a hranei. De 
asemenea, la bord nu existau raţii alimentare. Intr-o epocă 
în care zborul spaţial constituia subiectul scriitorilor de SF, 
analiştii militari se apucaseră deja de lucru, formulând idei 
pentru implementarea practică a unei asemenea 
tehnologii. Nu pentru zborul spre alte planete, ci pentru 
navigarea în jurul Pământului, deoarece aceea era 
tehnologia pe care strategii militari credeau că fusese 
dezvoltată de germani, ca o extensie a programului lor de 
rachete V2. Dacă aduceţi oameni pe o orbită în jurul 
Pământului, cum le procesaţi exercițiile, cum le asiguraţi 
oxigenul necesar şi cum îi hrăniţi pe perioade lungi? în 
mod clar, după ce aţi construit un vehicul de lansare cu o 
acceleraţie suficientă pentru a trimite o capsulă pe orbita 
Pământului, următoarea problemă ce trebuie abordată este 
menţinerea în spaţiu timp suficient pentru îndeplinirea 
unei misiuni. Vehiculul Roswell părea s-o fi rezolvat, 
întrucât ajunsese aici venind de altundeva. Nu exista totuşi 
nici cea mai mică indicație asupra felului cum fuseseră 
soluționate probleme „casnice” ca pregătirea alimentelor 
sau eliminarea exerciţiilor. 

Diferiţii analiştii medicali speculaseră mult asupra 
structurii EBE şi a alimentaţiei lor. În primul rând, medicii 
fuseseră fascinaţi mai degrabă de similitudinile dintre noi 
şi respectivele creaturi decât de deosebiri. Spre deosebire 
de insectoizii hidoşi sau de canibalii cu aspect reptilian ce 
atacaseră Pământul în Războiul lumilor, aceste ființe 
păreau versiuni mai reduse ale oamenilor, dar diferite. Era 
straniu. 

Deşi doctorii nu puteau determina metabolismul 
esenţial al entităţilor, ei au constatat că trupurile nu 
conţineau niciun element nou. Pe de altă parte, rapoartele 
deţinute de mine sugerau combinaţii noi de compuşi 
organici ce necesitau o evaluare mai detaliată înainte ca 


medicii să-şi poată forma o opinie. Cu totul aparte era 
fluidul ce servea ca sânge, dar în acelaşi timp părea să 
regleze funcţiile corpului, aşa cum fac secrețiile glandulare 
în corpul uman. La aceste făpturi, sistemul sanguin şi 
sistemul limfatic păreau combinate. Dacă în sistemele lor 
se petrecea un schimb de substanţe nutritive şi materii 
fecale, acesta putea avea loc doar prin epiderma creaturii 
sau prin învelişul ei protector exterior, deoarece nu exista 
sistem digestiv sau excretor. 

Raportul medical releva că EBE era învelită într-un 
înveliş protector monobloc, asemănător unei salopete, ca 
un fel de epidermă, în care moleculele erau astfel aliniate 
încât să asigure o rezistenţă la tracţiune şi o flexibilitate 
superioare. Un examinator a scris că-i amintea de plasa 
unui Păianjen, care pare fragilă, însă de fapt este foarte 
rezistentă. Calitățile unice ale unei plase de păianjen 
rezultă din alinierea firelor care asigură o rezistenţă mare 
la rupere, fiind capabile să se întindă sub forţe mari, dar în 
acelaşi timp dovedesc o elasticitate care le permite să 
revină la forma iniţială chiar şi după şocul unui impact. În 
mod asemănător, costumul spaţial - sau epiderma creaturii 
- părea întins în jurul acesteia, ca şi cum ar fi fost 
literalmente ţesut peste ea şi apoi fixat, asigurând un 
înveliş protector perfect mulat pe corp. Medicii nu mai 
văzuseră până atunci ceva similar. 

Peste mai mulţi ani, după ce plecasem de la 
Pentagon, am fost să cumpăr un brad pentru Crăciun. 
Stând în aerul geros al iernii, l-am privit pe tânărul care 
mi-a pregătit bradul pentru transport, introducându-l, mai 
întâi cu vârful, într-un aparat de forma unui butoiaş, care 
ţesea o plasă de sfoară în jurul crengilor. Ajuns acasă, a 
trebuit să tai plasa cu un cuţit, ca să scot bradul şi să-i 
despart ramurile. Această metodă de ambalare mi-a 
amintit exact de raportul medical asupra lui EBE şi mi-am 
imaginat că poate procesul de ţesere al veşmântului 
exterior al creaturii fusese oarecum similar. 

Dispunerea în lung a fibrelor costumului i-a făcut de 
asemenea pe analişti să sugereze că învelişul era capabil 


să-l protejeze pe purtător de razele cosmice cu energie 
scăzută ce bombardează orice vehicul aflat în spaţiu. 
Organele interne ale creaturii păreau atât de fragile şi de 
supradimensionate încât medicii de la Walter Reed au 
presupus că, fără costum, EBE ar fi fost vulnerabilă la 
traumele fizice cumulate ale unui bombardament constant 
de particule energetice. Călătoria spaţială efectuată fără 
asigurarea unei  protecţii faţă de bombardamentul 
particulelor subatomice poate supune pasagerii la acelaşi 
gen de efecte la care ar fi supuşi într-un cuptor cu 
microunde. Dacă era suficient de intens, bombardamentul 
de particule din interiorul vehiculului putea stimula şi 
accelera în asemenea măsură structura atomică a lui EBE, 
încât energia termică rezultată ar fi ars literalmente 
creatura pe dinăuntru. 

Medicii de la Walter Reed au fost fascinaţi şi de 
natura epidermei interioare a creaturii. Deşi rapoartele lor 
preliminare nu conţineau analize chimice, ei afirmau că 
respectiva epidermă aducea cu un strat subţire de ţesut 
adipos, complet diferit de tot ce văzuseră până atunci. 
Stratul era complet permeabil, ca şi cum prin el s-ar fi 
desfăşurat un schimb permanent de substanţe chimice cu 
combinaţia de sistem sanguin/limfatic. Să fi fost oare acela 
modul în care creaturile se hrăneau în timpul călătoriilor şi 
îşi eliminau exerciţiile? Gura foarte mică şi lipsa sistemului 
digestiv de tip uman îi puseseră iniţial pe gânduri pe 
medici, fiindcă nu puteau înţelege în ce fel putea trăi o 
astfel de fiinţă. Ipoteza lor, conform căreia ar fi procesat 
substanţele chimice eliberate din epidermă şi eventual 
Chiar ar fi recirculat exerciţiile putea explica absenţa 
oricăror instalaţii sanitare sau de preparare a hranei la 
bordul navei. Eu am presupus însă că respectivele creaturi 
nu aveau nevoie de hrană ori de instalaţii sanitare întrucât 
nu erau forme reale de viaţă, ci doar un fel de roboţi, sau 
androizi. 

O altă explicaţie, sugerată de inginerii de la 
aerodromul Wright, era că instalaţiile de preparare a 
hranei n-ar fi fost necesare dacă vehiculul respectiv ar fi 


fost o mică navetă de cercetare care nu se îndepărta prea 
mult de nava-mamă. Metabolismul scăzut al creaturilor 
indica faptul că ele puteau rezista perioade îndelungate 
departe de nava-mamă, utilizând poate ceva similar unor 
raţii militare, până la revenirea la bază. Nici inginerii de la 
aerodromul Wright şi nici medicii de la Walter Reed nu 
aveau explicaţii pentru absenţa instalaţiilor sanitare la 
bordul navei şi nici nu puteau explica felul cum se 
procesau exerciţiile creaturilor. Poate că atunci când 
scriam raportul meu către generalul Trudeau speculam 
prea mult pe tema roboților sau androizilor, dar nu puteam 
să nu mă gândesc la faptul că analiza reliefa o epidermă ce 
semăna mai degrabă cu a unei plante decât cu cea a unei 
fiinţe umanoide. Aceasta ar fi putut, de asemenea, 
constitui o explicaţie pentru absenţa alimentelor sau a 
instalaţiilor sanitare. 

În mare parte, în decursul autopsiilor preliminare şi 
ulterioare a creaturilor, atenţia se concentrase asupra 
mărimii, naturii şi anatomiei creierelor lor. Se acorda, de 
asemenea, multă însemnătate descrierilor făcute de 
martorii de la scena prăbuşirii, care declaraseră că 
receptaseră impresii de suferinţă şi durere din partea 
creaturii muribunde. Nimeni n-o auzise scoțând vreun 
sunet, aşadar - presupusese personalul de informaţii al 
Armatei - impresiile respective fuseseră create printr-un 
mecanism de proiecţie empatică, ori de telepatie mentală. 
Pe de altă parte, martorii afirmau că nu auziseră „cuvinte” 
în minte, ci doar rezonanţa unei impresii împărtăşite sau 
proiectate, mai simplă decât o propoziţie dar în acelaşi 
timp mai complexă, fiindcă ei putuseră împărtăşi cu 
creatura o senzaţie nu doar de suferinţă, ci şi de tristeţe 
profundă, de parcă i-ar fi jelit pe ceilalţi care pieriseră în 
vehicul. Declaraţiile martorilor mă intrigau mai mult decât 
orice alte informaţii culese de la locul prăbuşirii. 

Conform examinatorilor medicali, creierul 
extraterestru - mult mai mare decât cel omenesc - era 
format din patru secţiuni distincte. Creaturile erau moarte 
şi creierele lor începuseră să se descompună înainte de a fi 


extrase din craniile moi şi spongioase, pe care medicii le 
asemănaseră mai degrabă cu cartilajul palatin decât cu 
osul dur al unui craniu uman. Chiar dacă EBE ar fi fost vii 
în momentul examinării, tehnologia medicală din 1947 nu 
deţinea scanerele cu ultrasunete sau tomografia de înaltă 
rezonanţă din laboratoarele de azi. Prin urmare, medicii nu 
aveau nicio modalitate de a evalua natura lobilor cerebrali, 
sau a „sferelor”, cum i-au denumit în raport. Astfel, în 
ciuda speculațiilor larg răspândite privind natura 
creierelor EBE - capabile de proiecția gândurilor, de puteri 
psihokinetice etc. -, nu existau dovezi concrete, iar 
rapoartele nu abundau în date ştiinţifice. 

Era posibil ca unele dovezi privind funcţionarea 
creierelor extraterestre să existe în ceea ce, în rapoartele 
mele, am numit „diademe”. Printre artefactele recuperate 
se găseau unele gadgeturi ce semănau cu nişte diademe, 
totuşi ele nu prezentau niciun fel de ornamente sau 
decoraţii. În ele erau încastraţi într-un soi de plastic 
flexibil, printr-un procedeu foarte avansat de vulcanizare, 
ceea ce acum ştim că sunt conductori electrici sau senzori, 
similari conductorilor de la un electroencefalograf sau de 
la un detector de minciuni. Banda respectivă se potrivea în 
jurul craniului extraterestru imediat deasupra urechilor, 
acolo unde ţeasta începea să se lărgească, pentru a 
cuprinde creierul uriaş. La momentul respectiv, rapoartele 
de la locul prăbuşirii şi analizele ulterioare de la 
aerodromul Wright indicaseră că inginerii din AMC 
credeau că puteau fi dispozitive de comunicare, 
asemănătoare laringofoanelor purtate de piloţii noştri în 
timpul celui de Al Doilea Război Mondial. Aşa cum am 
descoperit când am evaluat dispozitivul şi l-am trimis 
pentru asimilare, era vorba despre un laringofon în aceeaşi 
măsură în care pana de gâscă poate fi considerată 
strămoşul imprimantei cu laser. 

În cele câteva ore cât materialele se găsiseră la 
Walker Field, în Roswell, o mulţime de ofiţeri din baza 509 
îşi puseseră diadema pe cap, încercând să-i priceapă 
rostul. La început, nu se întâmplase nimic. Nu existau 


butoane, întrerupătoare, contacte, absolut nimic care să 
poată fi considerat un panou de comandă. In plus, banda 
nu era reglabilă, deşi avea suficientă elasticitate ca să se 
potrivească tuturor creaturilor cu cranii îndeajuns de mari. 
Totuşi, rapoartele citite afirmau că puţinii ofiţeri ale căror 
capete fuseseră îndeajuns de mari ca să intre în contact cu 
toţi senzorii de pe perimetrul diademei suferiseră şocuri 
incredibile. Conform descrierilor, ei simţiseră furnicături în 
interiorul capului sau avuseseră migrene sfredelitoare; de 
asemenea, atunci când rotiseră gadgetul şi aduseseră 
senzorii în contact cu diferite părţi ale ţestei, o sumedenie 
de culori dansaseră sau explodaseră în spatele pleoapelor 
lor. 

Aceste rapoarte mi-au sugerat că senzorii stimulau 
diverse regiuni din creier şi în acelaşi timp schimbau 
informaţii cu creierul. Folosind din nou analogia cu 
electroencefalograful, „diademele” erau mecanisme foarte 
sofisticate de traducere a impulsurilor electrice din 
creierele creaturilor în comenzi specifice. Poate că ele 
cuprindeau interfaţa sistemului de pilotare şi propulsie a 
navei, combinată cu un dispozitiv de transmisiuni la 
distanţă. Abia după ce am început proiectul de cercetare a 
undelor cerebrale lungi, către sfârşitul şederii mele la 
Pentagon, mi-am dat seama ce anume deţineam şi cum ar 
fi putut să fie dezvoltat. A durat mult până să culegem 
roadele tehnologiei respective, dar, la 50 de ani după 
Roswell, versiuni ale acestor gadgeturi au devenit o 
componentă a sistemului de control al navigării pentru 
unele dintre cele mai sofisticate elicoptere militare şi se 
vor găsi în curând pe piaţa de aparatură electronică sub 
formă de dispozitive de intrare utilizator pentru jocurile pe 
calculator. 

Primii analişti şi ingineri ai Forţelor Aeriene, atât de 
la baza 509 cât şi de la aerodromul Wright, au fost de 
asemenea stupefiaţi de lipsa oricărui sistem clasic de 
comandă şi propulsie în epavă. Examinându-le rapoartele 
şi artefactele din perspectiva anului 1961, mi-am imaginat 
că indiciul pentru a înţelege ce anume făcea aparatul să 


funcţioneze şi-i direcţiona zborul nu se afla în vehicul, ci în 
relaţia dintre pilot şi aparat. Dacă presupuneam un sistem 
de dirijare prin unde cerebrale, specific semnăturii 
electrice a pilotului şi a vehiculului, atunci aveam în faţă 
un concept cu totul revoluţionar de zbor dirijat, în care 
pilotul era sistemul. Închipuiţi-vă mijloace de transport în 
care cheia aprinderii este un cod digitizat, derivat din 
semnătura dumneavoastră encefalografică, citit automat 
atunci când vă fixaţi pe cap o diademă dotată cu senzori. 
Aşa am bănuit că se pilota vehiculul spaţial, prin 
interacţiunea directă a undelor electronice generate în 
minţile piloților cu comenzile direcţionale ale aparatului. 
Semnalele electrice ale creierului erau interpretate şi 
transmise de diademe, ce slujeau ca interfeţe. 

N-am reuşit niciodată să obţin o copie a autopsiei din 
Bethesda, efectuată asupra extraterestrului pe care 
Marina l-a primit de la generalul Twining. Am avut la 
dispoziţie doar raportul Armatei Terestre. Celelalte 
cadavre au fost iniţial depozitate la aerodromul Wright, 
după care au fost împărţite între serviciile Armatei. Când 
Forţele Aeriene au devenit un serviciu militar separat, 
cadavrele de la Wright, împreună cu vehiculul spaţial, au 
fost trimise la baza Forţelor Aeriene din Norton, California, 
unde specialiştii au început experimente de asimilare a 
tehnologiei vehiculului. Era logic. Forţele Aeriene erau 
interesate de capacităţile de zbor ale aparatului şi de felul 
în care puteau să realizeze un sistem de apărare împotriva 
acestora. 

Experimentele s-au desfăşurat la Norton şi 
finalmente la baza aeriană Nellis din Nevada, la faimosul 
poligon Groom Lake, unde a fost dezvoltată tehnologia 
Stealth. Armata Terestră era interesată exclusiv de 
armamentul de la bordul vehiculului şi de modalitatea cum 
acesta putea fi reproiectat pentru uzul nostru. Epava 
Roswell a rămas însă la Norton, unde Forţele Aeriene şi 
CIA au menţinut un fel de muzeu al tehnologiei 
extraterestre, locul unde şi-a găsit odihna finală aparatul 
de zbor. Totuşi, experimentele de reproducere a 


vehiculului au continuat, inginerii încercând să adapteze 
sistemele de Propulsie şi navigaţie la nivelul nostru 
tehnologic. Ele au loc şi azi, la lumina zilei, pentru cei cu 
autorizaţii corespunzătoare de securitate, care pot vizita 
hangarele respective. De-a lungul anilor, reproducerile au 
devenit un subiect binecunoscut printre ofiţerii cu funcţii 
de conducere şi membrii guvernului, mai ales senatorii şi 
membrii Congresului care susţin Armata. Cei cărora li se 
arată secretele sunt supuşi legislaţiei privind secretul de 
stat şi nu pot dezvălui cele văzute. Astfel, acoperirea 
oficială se menţine, în ciuda numeroaselor persoane care 
ştiu adevărul. Recunosc că eu n-am văzut aparatul de la 
Norton, dar în anii petrecuţi la Tehnologii Străine mi-au 
trecut prin faţă suficiente rapoarte, astfel încât am ajuns 
să cunosc secretul şi felul cum era menţinut. 

Nu existau explicaţii tehnologice convenţionale 
pentru modul de operare al propulsiei aparatului Roswell. 
Nu existau motoare atomice, rachete, reactoare, sau 
motoare cu elice. Cei din departamentele C-D ale Armatei 
încercau de ani de zile să adapteze sistemul de propulsie la 
tehnologia noastră, dar, în anii 1960 - 1970, n-au izbutit să 
obţină nimic operaţional. Vehiculul putea disloca gravitația 
prin propagarea undelor magnetice, obţinută prin 
deplasarea de poli magnetici în jurul său, controlând sau 
dirijând nu un sistem de propulsie, ci forţele de respingere 
ale sarcinilor de acelaşi semn. O dată ce au înţeles acest 
lucru, inginerii din principalele companii contractoare ale 
armatei americane s-au întrecut între ei pentru a deduce 
cum îşi putea păstra aparatul capacitatea electrică şi cum 
puteau supravieţui piloţii în interiorul câmpului energetic 
determinat de unde. Era în joc o mare descoperire, dar şi 
şansa reală a unor contracte de multe miliarde de dolari 
pentru o întreagă generaţie de vehicule militare aeriene şi 
maritime. 

Revelaţiile iniţiale în privinţa naturii vehiculului 
spaţial şi a interfeţei de pilotare au apărut rapid, în primii 
ani de testări de la Norton. Forţele Aeriene au descoperit 
că întregul aparat funcţiona ca un gigantic condensator. 


Cu alte cuvinte, el stoca energia necesară propagării undei 
magnetice, care îl ridica şi-i permitea să atingă viteza de 
eliberare din gravitația Pământului, de peste 11.000 
km/oră. Piloții nu erau afectaţi de imensele forţe inerţiale 
dezvoltate în urma acceleraţiilor, deoarece pentru cei din 
interior forţa gravitaţională părea pliată în exteriorul undei 
care învăluia aparatul. Poate că era ca şi cum ar fi călătorit 
chiar în ochiul unui ciclon. Totuşi, cum interfaţau piloţii cu 
unda pe care o generau? 

l-am raportat generalului Trudeau că secretul 
sistemului putea fi găsit în salopetele monobloc, mulate pe 
corpurile  extratereştrilor.  Alinierea în lungime a 
moleculelor straniei ţesături a fost pentru mine un indiciu 
că, într-un fel oarecare, piloţii deveneau parte a stocării 
sarcinilor electrice şi chiar a generării undei. Ei nu se 
limitau la pilotarea sau navigarea vehiculului, ci deveneau 
parte din circuitele electrice ale acestuia, dirijându-le la fel 
cum îi ordonaţi, inconştient, unui muşchi să acţioneze. 
Vehiculul era pur şi simplu o extensie a propriilor lor 
corpuri, întrepătrunzându-se cu sistemele lor neurologice 
în modalităţi pe care de-abia azi începem să le utilizăm. 

EBE puteau supravieţui timp îndelungat în interiorul 
unei unde de înaltă energie, devenind circuitul primar care 
o controla pe aceasta. Ei erau protejaţi de costume ce-i 
acopereau din tălpi până-n creştet şi care le permiteau să 
devină una cu vehiculul, practic să facă parte din undă. In 
1947, aceasta era o tehnologie atât de nouă, încât era 
simultan înfricoşătoare şi frustrantă. Dacă am fi putut 
realiza sursa energetică necesară generării unei unde 
magnetice în mod permanent bine definită în jurul unui 
vehicul, am fi putut stăpâni o tehnologie capabilă să 
depăşească toate sistemele de propulsie cu reacţie. Este 
un proces pe care şi acum încercăm să-l stăpânim, la 50 de 
ani după ce aparatul a ajuns în posesia noastră. 

Am stat toată noaptea ca să termin raportul către 
Trudeau. Voiam să vadă că strategia noastră oferea 
probabilitatea ca, fie şi într-o evaluare fundamentală a 
materialului recuperat, să existe sâmburii unor produse 


specifice pe care eram în stare să le realizăm. Doream să 
încep întregul proces, scriindu-i un raport general despre 
natura EBE şi despre ce anume puteam înţelege din 
tehnologia lor în urma analizei vehiculului. 

Până am terminat, răsărise deja soarele şi eram mort 
de oboseală. Aceasta era ziua în care primul lucru din 
program era să-i prezint generalului raportul. Aveam să 
pocnesc din călcâie în faţa lui şi să rostesc: „Acesta este 
raportul pe care-l aştepţi, generale”, convins că raportul 
conţinea mai multe decât aş fi crezut vreodată, deoarece 
subiectul era atât de nou şi atât de complicat. Voiam, 
totuşi, să fiu proaspăt ras şi îmbrăcat cu o cămaşă curată. 
Nici măcar nu aveam nevoie să mai dorm, fiindcă în clipa 
aceea optimismul şi încrederea mea erau mai puternice 
decât cele pe care mi le-ar fi oferit câteva ore de somn. 
Ştiam că dădusem peste ceva ce putea schimba lumea. 
Aici, în subsolurile Pentagonului, uitate de aproape un 
deceniu, se găseau secrete pe care predecesorii mei abia 
începuseră să le descopere, înainte de a fi opriţi. Poate că 
vina aparținuse războiului din Coreea, poate că CIA sau 
alte agenţii de informaţii proiectaseră o umbră asupra 
operaţiunilor C-D, dar acum zilele acelea luaseră sfârşit. 
Mă aflam la divizia Tehnologii Străine, iar 
responsabilitatea pentru aceste materiale îmi aparținea 
mie, aşa cum spusese generalul Twining cu 14 ani în urmă. 

În sertarele fişetului găsisem piesele puzzle-ului 
pentru o întreagă nouă fPocă tehnologică. Obiecte ce 
fuseseră doar idei străfulgerând prin minţile mginerilor şi 
savanților se aflau acum în faţa mea - artefactele unei 
societăţi avansate. Vehicule pilotate mental, ce pluteau pe 
unde de energie electromagnetică, creaturi ce priveau prin 
instrumente care le ajutau să transforme noaptea în zi, 
raze de lumină atât de înguste şi de focalizate încât nu 
puteau fi zărite decât după ce ricoşau dintr-un obiect 
îndepărtat. 

De mulţi ani de zile, mai ales după ce ruşii 
trimiseseră primul Sputnik pe orbită, oamenii de ştiinţă îşi 
puseseră întrebări despre călătoria prin spaţiu. Planurile 


unei baze militare amplasate pe Lună fuseseră concepute 
de armată încă din anii '50, sub conducerea generalului 
Trudeau, dar fuseseră abandonate după înfiinţarea NASA. 
Planurile acelea încercaseră să abordeze problemele 
călătoriei spaţiale prelungite şi ale adaptării la gravitația 
lunară scăzută. Dar aici, chiar în faţa noastră, se afla 
dovada modului în care o societate extraterestră se 
adaptase călătoriilor spaţiale prelungite în timp şi în 
spaţiu, precum şi expunerii la miliardele de particule şi de 
unde ce bombardau navele. Tot ce aveam de făcut era să 
organizăm vastele resurse civile şi militare aflate la 
dispoziţia C-D şi să exploatăm respectiva tehnologie. Totul 
ne aştepta, cu condiţia să ştim cum să-l întrebuinţăm. 
Acesta nu era decât începutul, iar eu mă găseam în linia 
întâi. 

De aceea, în lumina primelor raze ce răzbăteau peste 
linia orizontului - promisiunea zilei ce urma -, am plecat 
acasă, să fac un duş, să mă bărbieresc, să beau o stacană 
de cafea şi să îmbrac uniforma cea mai scrobită pe care o 
puteam găsi. Şofam spre răsărit, spre zorii unei epoci noi, 
cu raportul meu în servieta pusă pe scaunul de alături. 
Ştiam că, pe viitor, aveam să mă confrunt cu alte rapoarte 
şi cu detaliile unor proiecte complicate pe termen lung, 
dar acesta avea să fie primul, temelia, raza de lumină într- 
un trecut ascuns şi un viitor nesigur. Era însă o rază de 
lumină, iar asta era cel mai important. Acum nu aveam 
vreme de dormit - trebuiau făcute multe lucruri. 

Proiectul demarează 

„Este un raport excelent, Phil”, a spus Trudeau, 
ridicând ochii din teancul de foi dactilografiate pe care i le 
înmânasem în dimineaţa aceea. Aşteptasem în biroul meu 
încă dinainte de ora şase, când mă întorsesem la Pentagon, 
privind la răstimpuri afară, spre reflecţiile portocaliu- 
strălucitor ale soarelui care parcă incendiase o fereastră 
îndepărtată. „Ce ai făcut? Ai stat toată noaptea şi l-ai 
scris?” 

„Am lucrat după orele de program”, am răspuns. „Nu 
vreau să petrec prea multă vreme cu fişetul nebun, când 


restul oamenilor sunt la muncă”. 

Generalul a râs şi a răsfoit teancul, dar era clar că 
fusese impresionat. Oricât aş fi vrut să denigrez fişetul 
Roswell, ca fiind nişte sertare pline de lucruri pentru care 
alţii mi-ar fi luat capul, amândoi ştiam că el conţinea o 
mare parte din viitorul departamentului C-D. 

Cercetarea militară şi agenţiile de dezvoltare se 
confruntau cu o presiune din ce în ce mai mare, revenind 
din partea Congresului, care dorea fie să vadă nişte lucruri 
concrete, fie să se abandoneze o dată pentru totdeauna 
afacerea cu rachetele. Eşecurile anterioare, de la 
decolarea rachetei WAC Corporal, aparţinând Marinei, sau 
a lui Redstone, aparţinând Armatei Terestre, făcuseră din 
programul rachetelor americane un subiect de ironii 
generale, în vreme ce sovieticii se împăunau cu succesele 
lor. Proiectul Horizon al bazei selenare, alcătuit de Armata 
Terestră, se acoperea de praf pe un raft. In plus, printre 
militari se înregistra o îngrijorare tot mai mare că vom fi 
împinşi să preluăm misiunea franceză eşuată din 
Indochina, ca să oprim Vietcongul, pe Khmerii Roşii şi pe 
Pathet Lao să instaureze comunismul în regiune. Era un 
război pe care nu-l puteam câştiga, dar care avea să ne 
secătuiască resursele de pe adevăratul front de luptă, cel 
din Europa Răsăriteană. 

De aceea, mai degrabă decât să înregistreze succese 
pe front, generalul Trudeau avea nevoie de proiecte care 
să fie abordate în scopul dezvoltării, pentru a împiedica 
agenţiile civile să ne reducă bugetul şi să ne preia 
resursele. Acum, ţinea în mâini primul dintre rapoartele 
mele şi ştia că planul nostru strategic avea un temei 
raţional. Dorea în continuare un plan tactic. 

„Ştim ce vrem să facem”, a spus el. „Întrebarea este 
cum vom proceda?” 

„M-am gândit şi la asta, generale”, am răspuns. „Uite 
cum aş vrea să-ncep...” 

I-am explicat că doream să alcătuiesc o listă cu toate 
cadrele tehnice care ne stăteau la dispoziţie, aşa cum erau 
experţii germani în rachete ce continuau să lucreze la 


Alamogordo şi White Sands. În decursul perioadei 
petrecute la Red Canyon, când comandasem batalionul 
Nike, cunoscusem o mulţime de specialişti în combustibil 
şi ghidare, care activau în programul de rachete dirijate. 
Noi lucram însă şi cu teoreticieni, oameni cu experienţă 
care puteau combina precizia inginerului cu viziunea 
speculativă a liberului gânditor. Pe ei doream să-i adun 
într-un „trust al creierelor” - persoane cu care puteam 
discuta despre artefacte stranii, lipsite de corespondent în 
realitatea pământeană. Ei erau savanții care mi-ar fi putut 
spune ce potenţial aveau obiecte precum micuţele plăcuţe 
din siliciu cu misterioase gravuri argintate pe ele. 

„Şi după ce vei pune pe roate acest trust, cum vei 
continua?” m-a întrebat Trudeau. 

„Li voi îndrepta pe savanţi spre diferite tehnologii”, 
am răspuns. Recunoşteam că în privinţa multora dintre 
materialele pe care le aveam nu puteam formula decât 
nişte simple ipoteze, deoarece înaintam orbeşte. Nu 
puteam să ne adresăm comunităţilor ştiinţifice şi 
universitare, solicitându-le părerea, fiindcă am fi pierdut 
foarte rapid controlul asupra propriilor noastre secrete. Pe 
lângă aceasta, multe materiale erau direct legate de 
armament şi existau reguli foarte stricte despre ce anume 
puteam şi ce nu puteam dezvălui celor neautorizaţi. De 
aceea, trustul creierelor urma să fie nepreţuit. Şi, cu o 
orientare corespunzătoare şi cu verificări de securitate, 
membrii săi aveau să păstreze secretele, aşa cum o 
făcuseră de la sfârşitul celui de Al Doilea Război Mondial. 

„Pe cine ai în vedere?” a continuat Trudeau, scoțând 
carneţelul cu scoarţe din piele neagră pe care-l ţinea în 
buzunarul de la piept. 

„Mă gândisem la Robert Sarbacher... Wernher von 
Braun, bineînţeles... Hans Kohler... Hermann Oberth... 
John von Neumann...” 

„Cât de multe cunosc ei despre Roswell?” a dorit 
Trudeau să ştie. 

Dacă, în 1947, respectivii fuseseră consultaţi în 
privinţa materialelor Roswell, aşa cum ştiam că procedase 


generalul Twining cu Wernher von Braun, atunci nu 
dezvăluiam niciun secret. Dacă nu fuseseră niciodată 
informaţi despre prăbuşire, păşeam pe o gheaţă foarte 
subţire. Trudeau trebuia să ştie cât de periculos ar fi fost 
să-i aducem pe aceşti savanţi în cercul de iniţiaţi. L-am 
asigurat însă că toţi ştiau câte ceva despre Roswell, graţie 
legăturii lor cu JRDB. în decursul administraţiei 
Eisenhower, informaţiile despre cercetările secrete şi 
proiectele de strângere a datelor erau expediate în 


mod rutinier la JRDB, întrucât şeful acestuia fusese 
unul dintre membrii iniţiali ai grupului. 

„Eram la Casa Albă, când Sarbacher făcea parte din 
JRDB”, i-am spus lui Trudeau. „De aceea, pot fi destul de 
sigur că ştia despre ce-i vorba. Hermann Oberth mi-a spus 
deja că el crede că obiectele pe care le-am văzut apărând 
pe ecranele radarelor din Red Canyon, pentru ca apoi să 
dispară de parcă nici n-ar fi existat, erau probabil aceleaşi 
modele de aparate extraterestre precum cel pe care l-am 
recuperat la Roswell. Deci ştia despre ce-i vorba, deşi n-am 
habar de unde anume”. 

„Oricum, nu sunt veşti rele”, a comentat generalul. 
„N-aş fi dorit să autorizez accesul la informaţii secrete 
unor persoane care nu ştiau deja de existenţa lor. De 
asemenea, nu vreau să te pun în postura de a trebui să 
explici unor superiori de ce ai decis să transmiţi informaţii 
strict secrete unor persoane lipsite de autorizările 
necesare, chiar în interesul securităţii naţionale”. 

I-am apreciat grija; totuşi, pentru ca planul nostru să 
reuşească, aveam nevoie de experţi tehnici şi ştiinţifici 
precum von Braun, Oberth şi Sarbacher ce puteau aduce 
contribuţii importante în strategiile de dezvoltare şi 
implementare a tehnologiilor extraterestre. 

„Cum intenţionezi să-i abordezi?” m-a întrebat 
Trudeau. 

„Mai întâi, vom face o listă a tuturor contractelor 
derulate în prezent de armată cu companii industriale. Să 
comparăm materialele din fişetul nebun cu contractele şi 


sistemele pe care le realizăm, pentru a vedea ce lucruri se 
potrivesc. Apoi să-i consultăm pe savanţi, ca să ne 
asigurăm că ştim ceea ce credem că detinem - evident, 
dacă ei îşi pot da seama ce deţinem”. 

„Mai întâi, să alcătuim o listă de produse potenţiale”, 
a propus Trudeau. „După aceea să vedem unde s-ar 
suprapune contractele existente şi unde pot fi de folos 
savanții. Sper că ştii ce se va întâmpla după aceea...” 

Nu ştiam ce voia să spună. 

„Te vârâm înapoi în haine civile şi te trimitem pe 
drum, să-i vizitezi pe amicii noştri implicaţi în contractele 
respective”. 

„Nici n-apuc să-mi etalez decoraţiile câştigate-n 
război”, am glumit. 

„Vreau ca nimeni să nu afle”, mi-a explicat Trudeau, 
„că un locotenent-colonel aflat pe lista celor mai căutaţi 
oameni de CIA îi vizitează pe principalii noştri contractori, 
purtând cu el o servietă misterioasă în care nimeni nu ştie 
ce se găseşte. La fel de bine ai putea purta o pancartă”, a 
râs el. „Vom începe aşadar cu întocmirea listei”. 

În aceeaşi după-amiază, m-am întors la raportul 
despre EBE şi despre vehiculul spaţial şi am început să 
enumăr  enigmele lor şi posibilităţile noastre de 
descoperire a unor produse. Întregul eveniment rămânea 
un mister pentru noi, fiindcă lipseau toate detaliile 
convenţionale pe care cineva s-ar fi aşteptat să le 
descopere la locul prăbuşirii, în epavă sau chiar în EBE. 

Unde era motorul, sau sursa energetică a aparatului? 
Nu avea nici elice, nici motoare cu reacţie. Nu avea 
propulsie tip rachetă, ca V2-urile, şi nu existau rezervoare 
pentru combustibil. La baza aeriană Norton, unde fusese 
adăpostit vehiculul în cele din urmă, inginerii continuau să 
se minuneze de învelişul exterior subţire, alcătuit din 
cuprul şi argintul cele mai pure pe care le văzuseră 
vreodată. Metalul rezultat era remarcabil pentru 
conductivitatea sa, de parcă întregul aparat de zbor ar fi 
fost un circuit electric, lipsit de rezistenţă la trecerea 
curentului. In acelaşi timp, era imposibil de duplicat. In 


anii '50, la baza aeriană Norton se fabricaseră cel puţin 
două prototipuri ale vehiculului extraterestru, însă niciunul 
nu avea sursa energetică a originalului. În locul ei, 
fuseseră instalate modele primitive de generatoare 
nucleare de fisiune, ineficiente şi periculoase. Până şi 
generatoarele nucleare portabile care aveau să alimenteze 
rudimentarii sateliți cosmici sovietici şi americani în anii 
'60 erau insuficiente pentru nevoile acelor prototipuri 
întrebarea: Ce anume alimenta aparatul prăbuşit la 
Roswell? rămânea în continuare fără răspuns. 

Am enumerat toate elementele aflate: 

Vehiculul în formă de semilună nu are comenzi de 
pilotare tradiţionale, aşa cum le cunoaştem noi. Nu există 
manşe, volane, drosele, pedale, cabluri, flapsuri sau cârme. 
Cum pilota EBE nava şi cum îi controla viteza, accelerând 
în numai câteva secunde de la staționarea deasupra unui 
loc, similară cu a unui elicopter, până la viteze ce depăşesc 
11.000 km/oră? 

Ce proteja creaturile de imensele forţe de inertie, 
care i-ar fi apăsat în orice aparat convenţional de zbor? în 
Al Doilea Război Mondial, piloţii noştri au fost nevoiţi să 
poarte echipamente speciale, pentru că, la redresarea din 
picaje, oxigenul le părăsea creierul şi-şi pierdeau 
cunoştinţa. N-am găsit nimic în costumele de zbor 
extraterestre care să indice faptul că s-ar fi confruntat cu 
aceeaşi problemă. În acelaşi timp, vehiculul lor trebuie să 
fi suportat forţe de 10 ori mai mari decât cele din 
avioanele noastre, şi nu ne putem da seama cum anume. 

Absența comenzilor, a  protecţiilor, a sursei 
energetice, a combustibilului - acestea erau enigmele pe 
care le-am enumerat. 

În plus, am adăugat următoarele detalii: 

Vehiculul în sine este un circuit electric. 

Costumele de zbor - o descriere mai bună poate fi 
„piei de zbor” - purtate de EBE sunt alcătuite dintr-o 
substanţă a cărei structură atomică este alungită, întărită 
longitudinal, pentru a asigura curgerea direcţională a 
oricărui curent care i se aplică. 


Primii ingineri care au descoperit acest amănunt au 
rămas uimiţi de conductivitatea „pieilor”, asemănătoare 
din punct de vedere funcţional cu însuşi învelişul 
vehiculului spaţial, precum şi de capacitatea lor evidentă 
de a-l proteja pe purtător şi în acelaşi timp de a controla 
un câmp electric. Unde se afla contactul fizic al circuitului 
pilot-navă? Să fi fost activat şi dezactivat chiar de pilot, 
folosind un comutator despre care nu ştiam nimic? 

Alături de enigma aparentei inexistenţe a comenzilor 
de pilotare, am enumerat diadema cu senzori care-i 
intrigase în asemenea măsură pe ofiţerii de la Roswell şi 
care mă fascinase şi pe mine. Dacă, aşa cum bănuiam cu 
toţii, ea capta semnalele electrice ale creierelor uriaşe ale 
EBE, ce făcea cu ele? Eu credeam - şi mi-a confirmat-o 
realizarea industrială a produsului, începută în anii '60 şi 
continuată în prezent sub forma căştilor de control a 
undelor cerebrale - că diademele traduceau semnalele 
electrice ale creierului în comenzi de sistem, referitoare la 
viteza, direcția şi altitudinea aparatului. Poate că 
diademele trebuiau calibrate sau reglate conform fiecărui 
pilot, ori poate că piloţii - deoarece eu credeam că erau 
fiinţe modelate special prin inginerie genetică, pentru 
misiuni prelungite - trebuiau ei înşişi calibraţi conform 
diademelor. Oricum, ele constituiau interfaţa pilot-navă. 
Nu se rezolva însă problema absenței cablurilor, a firelor 
sau a altor mijloace de transmisie. 

Poate că răspunsul se afla nu în lipsa de comenzi 
structurale, ci în felul în care costumul, diadema, creierele 
creaturilor şi întregul vehicul funcționau laolaltă. Cu alte 
cuvinte, atunci când examinam posibila funcţionare a 
întregului sistem, sincronicitatea dintre interfaţa cerebrală 
a diademei, conductivitatea pură a vehiculului şi structura 
longitudinală a pieilor spaţiale, care de asemenea acționau 
ca un circuit, puteam distinge modul cum instrucţiunile 
direcţionale puteau fi traduse de diademe în curenţi, ce ar 
fi trecut prin piei şi, de acolo, în panourile de bord în care 
existau adâncituri pentru palmele creaturilor. După cum le 
descriseseră rapoartele Roswell, adânciturile respective 


semănau cu amprente palmare lăsate într-un ciment încă 
umed. Oare comenzile direcţionale să fi fost o serie de 
instrucţiuni, transmise direct de creierele EBE, prin 
corpuri, apoi prin panouri, în navă, ca şi cum aceasta ar fi 
fost doar o extensie a corpului creaturii? Oricum, ceva 
continua să lipsească - motorul. 

Am insistat din nou asupra problemei funcţionării, nu 
a structurii. Resturile şi epava indicau faptul că, la 
prăbuşire, dinăuntrul aparatului nu căzuse niciun motor. În 
primul rând, în interior nu exista nimic similar unui motor 
convenţional. Noi am descoperit doar că vehiculul părea să 
deţină capacitatea de stocare şi de conducere a sarcinilor 
electrice importante. Dar dacă vehiculul însuşi ar fi fost 
motorul, parcurs de un curent permanent provenit din altă 
sursă, pe care-l stoca aidoma unui condensator gigantic? 
Situaţia ar fi fost oarecum similară unui automobil electric, 
ce funcţionează până se termină acumulatorul. Vi se pare 
imposibil? Nu-i nicio diferenţă faţă de alimentarea unui 
automobil cu benzină şi rularea până la golirea 
rezervorului. Bănuiam că vehiculul Roswell nu era decât 
un condensator care acumula curentul electric controlat 
sau dirijat de pilot şi care putea fi reîncărcat cumva, sau se 
putea autoreâncărca, folosind o formă neidentificată de 
generator încorporat. 

Aşa s-ar fi explicat sursa energetică, dar ce se 
întâmpla cu propulsia şi direcționarea? Dacă exista o forţă 
care funcţiona similar impulsului, nu era clar cum anume 
era creată şi dirijată. Incă din septembrie 1947, savanții 
care plecaseră la baza Wright, pentru a vedea rămăşiţele, 
lansaseră ideea că potenţialul electric al vehiculului 
Roswell le reamintea de experimentele antigravitaţionale 
germane şi britanice din anii 1920 - 1930. Se afirmă că 
generalul Twining ar fi spus în repetate rânduri că în 
discuţii apăruse frecvent numele lui Nikola Tesla, inginerul 
sârb care inventase curentul alternativ, deoarece savanții 
care examinaseră aparatul prăbuşit descriseseră modul 
cum ar fi convertit un câmp electromagnetic într-unul 
antigravitaţional. Desigur, vehiculul însuşi le reamintise de 


prototipul avionului de vânătoare german care apăruse cu 
puţin înainte de sfârşitul războiului, dar care era conceput 
încă din anii '30. 

Tesla şi alţi savanţi europeni fuseseră deschizători de 
drumuri în obţinerea de câmpuri antigravitaţionale cu 
întindere redusă din câmpuri electromagnetice. Eforturile 
de realizare a unor vehicule antigravitaţionale nu fuseseră 
însă niciodată concretizate de fabricanţii de avioane 
convenţionale, întrucât motoarele rachetă, cu gazolină sau 
cu reacţie, ofereau soluţii excelente pentru sistemele de 
armament. Teoria propulsiei antigravitaţionale 
electromagnetice nu era totuşi necunoscută, chiar dacă 
deocamdată nu era perfect stăpânită şi, în absenţa unei 
surse energetice de felul unui generator nuclear de fisiune 
portabil, deloc fezabilă. Dar dacă aparatul de zbor avea 
deja suficient potenţial electric şi suficientă capacitate de 
stocare pentru a-şi păstra energia, ca un foarte avansat 
acumulator zburător? Atunci ar fi putut avea toată energia 
necesară ca să propage şi să dirijeze o undă, prin 
deplasarea polilor săi magnetici. Dacă experimentele cu 
câmpuri magnetice efectuate de pionierii energiei electrice 
Paul Biefeld şi Townsend Brown, în anii '20, la California 
Institute for Advanced Studies, fuseseră corect raportate - 
iar arhivele militare, dar şi cele ştiinţifice, ale noului FBI al 
lui Hoover urmăreau îndeaproape tot ceea ce făceau acei 
ingineri -, atunci teoria tehnologică pentru zborul 
antigravitaţional existase încă dinaintea celui de Al Doilea 
Război Mondial. 

De fapt, prototipuri pentru vehicule discoidale cu 
decolare şi aterizare verticală apăruseră pe planşetele 
institutului californian înainte de război, atât doar că în 
Statele Unite nimeni nu le acordase prea multă atenţie. 
Germanii construiseră discuri zburătoare şi chiar le 
lansaseră în văzduh, cel puţin aşa afirmau rapoartele 
agenţiilor de informaţii, deşi acestea nu avuseseră niciun 
impact asupra finalului războiului, ci doar stimulaseră o 
cursă între Statele Unite şi Uniunea Sovietică de 
confiscare a unui volum cât mai mare de tehnologie 


germană. Astfel, chiar dacă inginerii încercaseră mai 
demult - şi reuşiseră - să construiască vehicule tip aripă 
zburătoare cu decolare verticală, aparatul Roswell, fiind 
atât de funcţional şi pentru că întrecea orice deţineam noi 
- şi în plus zbura în spaţiul cosmic -, reprezenta o 
provocare tehnologică pentru savanții care vizitaseră AMC. 
Ştiam ce făcuseră EBE, însă nu puteam duplica produsul. 
Rapoartele mele pentru departamentul C-D al Armatei 
Terestre erau analize ale tipurilor de tehnologii pe care 
trebuia să le dezvoltăm, fie pentru a aborda acest vehicul 
din punct de vedere militar în cadrul unui contract 
credibil, fie pentru a construi noi înşine unul. 

In notițele mele adresate generalului Trudeau, 
treceam în revistă toate implicaţiile tehnologice despre 
care, credeam eu, puteau fi relevante în orice discuţie 
despre ceea ce era posibil să se obţină de la vehiculul 
Roswell. De asemenea, consemnam ceea ce înţelesesem 
despre tehnologia câmpului magnetic şi despre 
proiectantii şi inginerii neconvenţionali care schițaseră cu 
ani în urmă prototipuri pentru „antigravitaționale”. 
Sugeram că toate acestea indicau o direcție de acțiune; noi 
deţineam un vehicul şi puteam trimite în industrie 
componentele ce cuprindeau propulsia electromagnetică 
antigravitaţională şi comenzile de pilotaj direcționate prin 
unde cerebrale. După ce le desfăceam în unităţi 
independente, trebuia să oferim industriei astfel de 
bucățele, care să poată fi realizate cu propriile lor linii 
tehnologice. In acest scop, aveam nevoie de sfaturi din 
partea savanților care aveau în cele din urmă să 
alcătuiască „trustul creierelor”, persoane pe care ne 
puteam bizui şi cu care puteam discuta despre fragmentele 
Roswell. Erau oameni de ştiinţă care lucrau în mod 
constant cu principalii contractori ai armatei şi ne puteau 
spune pe cine să abordăm în colectivele lor de C-D, pentru 
consultări secrete şi private. 

Speram că, pregătind pentru generalul Trudeau o 
evaluare a lucrurilor pe care le-am fi putut învăţa de la 
EBE şi de la vehiculul extraterestru, m-aş fi apropiat de 


soluţionarea unora dintre problemele fiziologice cu care 
ştiam că aveau să se confrunte astronauții noştri în timpul 
zborurilor spaţiale. La începutul anilor '60, sovieticii şi 
americanii efectuaseră primele lor zboruri orbitale, în 
decursul cărora semnalaseră destule simptome negative, 
cauzate de imponderabilitate. În ciuda afirmațiilor oficiale, 
conform cărora oamenii puteau călători fără probleme în 
spaţiul cosmic, medicii noştri ştiau că pentru unii 
astronauți perioadele de imponderabilitate erau extrem de 
dezorientante şi că, pe măsură ce zborurile durau mai 
mult, simptomele se înrăutăţeau. Ne făceam griji în 
privinţa pierderii forţei fizice, a reducerii capacităţilor 
musculare ale inimii şi diafragmei, a micşorării capacităţii 
pulmonare şi a pierderii rezistenţei la rupere a oaselor. 

Cu toate acestea, în deşertul de lângă Roswell, se 
aflaseră fiinţe ce păreau complet adaptate la zborul 
spaţial. Simpla posibilitate de a le examina constituia o 
oportunitate formidabilă, dar eu ştiam că deţineam şi 
capacitatea de a pune la lucru observaţiile noastre legate 
de extratereştri. Ca atare, din nou, alături de speculaţiile 
pe care le făcusem despre EBE şi vehiculul lor, am 
enumerat ceea ce apreciam ca fiind principalele posibilităţi 
de dezvoltare a unor produse care să ne permită să 
călătorim în spaţiu pe perioade îndelungate. 

Reciclarea oxigenului şi rațiile alimentare erau deja 
direcţii evidente şi, până în anii '60, inginerii NASA 
concepuseră modalităţi de împrospătare a aerului din 
interiorul unei capsule spaţiale şi de stocare a hranei. l-am 
ajutat şi noi. A fost planul nostru şi al departamentului C-D 
al Armatei Terestre de a folosi pentru alimente un proces 
de iradiere, care şi azi constituie baza pentru proviziile 
alimentare necongelate de la bordul navelor cosmice. Mai 
importante însă erau problemele de sănătate şi de 
supravieţuire.  Transportarea oamenilor pe orbita 
Pământului, sau chiar lansarea lor pe orbite lunare şi 
readucerea lor pe Pământ în condiţii sigure reprezentau 
simple proiecte inginereşti, în vreme ce readaptarea 
corpului uman la gravitația terestră, după perioade 


prelungite de imponderabilitate, constituia o problemă 
mult mai dificil de soluţionat. Fiziologia EBE a oferit un 
indiciu important. Alături de fibrele superrezistente ce 
urmau să protejeze astronauții şi învelişul navelor spaţiale, 
precum şi de procesul de conservare a alimentelor care ar 
fi neutralizat toate bacteriile ce cauzau stricarea lor, 
trebuia să examinăm modalităţile de antrenare fizică a 
astronauţilor, astfel încât aceştia să se adapteze mai bine 
la perioade prelungite de imponderabilitate şi la 
dezorientare spaţială. In acelaşi timp, trebuia să realizăm 
raţii alimentare care să nu supună unui stres nedorit 
aparatul digestiv, şi aşa silit să compenseze lipsa 
gravitaţiei. 

Întrucât la bordul navelor nu existau instalaţii de 
preparare a hranei, nu ştiam cum depozitau EBE 
alimentele, sau cum le procesau - nici măcar nu ştiam cu 
ce anume se hrăneau. Interesul meu faţă de o metodă de 
păstrare a alimentelor pentru călătoriile spaţiale a fost 
însă stimulat de provocarea reală ridicată de însuşi 
vehiculul extraterestru. Dacă doream să călătorim prin 
spaţiu - şi, din cele descoperite la Roswell, era clar că 
exista cel puţin o societate care dezvoltase tehnologia 
respectivă -, atunci C-D trebuia să conceapă o modalitate 
de hrănire a piloților. Trebuia, aşadar, să dezvoltăm un 
proces prin care să fie conservate alimentele pentru 
misiunile spaţiale, care să nu necesite instalaţii de 
refrigerare şi nici consum excesiv de energie. 

Problema călătoriilor spaţiale prelungite n-a fost încă 
rezolvată, pe de o parte deoarece continuăm să ne bizuim 
pe mijloace convenţionale de propulsie, ce supun 
astronauții unor perioade prelungite de stres fizic, mai ales 
în timpul decolărilor. De asemenea, nu detinem nicio 
modalitate magică prin care astronauții să se readapteze la 
gravitația terestră după un timp îndelungat petrecut într-o 
staţie orbitală de tipul Mir. Călătoriile cu echipaj uman 
spre Marte, aflate de asemenea pe  planşetele 
proiectanţilor pentru începutul secolului XXI, vor 
reprezenta o problemă, întrucât ele vor dura multe luni şi-i 


vor supune pe astronauți unor stresuri importante. 

În raportul meu, i-am sugerat generalului Trudeau 
că, deşi aceasta nu era o problemă a Armatei Terestre, 
NASA ar trebui să înceapă pregătirea candidaţilor 
astronauți încă din şcoală. „Dacă ne vom antrena 
astronauții de când sunt copii, la fel cum procedăm cu 
potenţialii atleți în taberele sportive, şi le vom asigura 
celor mai promiţători candidaţi instruire de zbor şi burse 
militare sau guvernamentale la colegiile ofiţerilor în 
rezervă, vom crea cadre adaptabile din punct de vedere 
fizic şi antrenate teoretic pentru a forma viitoarea 
generaţie a zborurilor spaţiale”. Ştiu că Trudeau a 
transmis această recomandare mai departe, deoarece 
NASA însăşi a inaugurat o tabără de instruire pentru 
viitorii astronauți, la câţiva ani după ce trecusem în 
rezervă. 

Dincolo de problemele legate de potenţialul de 
instruire al astronauţilor pentru zborurile cu nave 
convenţionale, examinarea EBE şi a posibilului sistem de 
propulsie al epavei Roswell a ridicat alte întrebări 
interesante. Nu se putea oare cumva, în afara modificărilor 
la care fuseseră supuse în vederea zborurilor interstelare, 
ca respectivele creaturi să fi fost expuse tipurilor de forţe 
cu care aveau de-a face permanent piloţii umani? Dacă 
EBE utilizau ca propulsie antigravitaţională şi sistem de 
navigaţie o tehnologie de propagare a undelor, atunci ele 
călătoreau în interiorul unei unde electromagnetice 
reglabile. I-am sugerat lui Trudeau că ar trebui să studiem 
potenţialele efecte fiziologice pe care le aveau asupra 
oamenilor diferitele tipuri de scurgeri energetice generate 
de propagarea unui câmp electromagnetic. Biologii 
trebuiau să determine cât de fezabilă ar fi fost o asemenea 
formă de călătorie spaţială, bazându-se pe răspunsul la 
întrebarea dacă radiațiile energetice nu afectează 
activitatea celulară a corpului uman. Poate că pieile 
exterioare monobloc purtate de EBE le ofereau acestora 
protecţie împotriva efectelor înglobării într-un câmp 
electromagnetic. 


Deşi departamentul C-D al Armatei Terestre n-a 
efectuat niciodată astfel de studii, întrucât problemele 
medicale legate de zborul spaţial erau asumate de NASA, 
prin contracte încheiate cu armata, peste câţiva ani s-au 
desfăşurat o serie de cercetări medicale indirecte. Studiile 
referitoare la efectele fiziologice ce se produc în cazul 
persoanelor ce locuiesc lângă linii electrice de înaltă 
tensiune şi al utilizatorilor de telefoane celulare nu s-au 
dovedit concludente, în vreme ce unii cercetători au 
susţinut că se poate vorbi despre o frecvenţă mai ridicată a 
cancerului la membrii ambelor grupuri, alţii au afirmat 
exact contrariul sau au găsit alte explicaţii pentru cazurile 
de cancer. Eu consider că trebuie efectuată o cercetare 
decisivă asupra efectelor energiei joase sau 
electromagnetice, deoarece, finalmente, chiar mai mult 
decât energia atomică sau propulsiile ionice, generarea 
câmpului magnetic va fi sistemul ce va propulsa navele 
noastre spre planetele sistemului solar, începând cu anul 
2050 şi până la începutul secolului al XXII-lea. Ulterior, 
pentru ca oamenii să ajungă la destinaţii aflate dincolo de 
limitele sistemului solar, va fi necesar ca tehnologia să 
dezvolte o formă de propulsie radical diferită, care să 
permită atingerea unor viteze apropiate de cea a luminii, 
sau chiar mai mari. 

Al doilea raport al meu prezenta astfel oportunităţile 
de cercetare pe care ni le demonstrau autopsiile EBE şi 
vehiculul lor. Pentru mine, nu însemna nimic altceva decât 
o confirmare a faptului că cercetările din anii '20 asupra 
electromagnetismului, ca şi dezvoltarea prototipurilor de 
avioane în formă de farfurie sau semilună pe care le 
începuseră Axa şi Aliaţii ar fi condus spre o generaţie 
absolut nouă de aparate de zbor. Ştiu că rapoartele mele 
erau citite de ofiţeri superiori, fiindcă cercetările strict 
secrete continuă şi în prezent asupra unei game largi de 
proiecte şi sisteme de propulsie, de la avioanele de 
vânătoare şi bombardierele Stealth, până la prototipurile 
pentru un aparat de interceptare suborbital de foarte mare 
altitudine (aflat acum pe planşetele proiectanţilor de la 


Nellis şi Edwards), care poate rămâne nemişcat în aer, 
deasupra unui anumit loc, atingând viteze de peste 11.000 
km/oră. 

După ce am încheiat raportul asupra posibilităţilor ce 
ar fi derivat din EBE şi vehicul, mi-am întors atenţia 
asupra alcătuirii unei liste de oportunităţi imediate pe care 
le consideram tangibile pentru divizia Tehnologii Străine, 
printr-o implementare a artefactelor recuperate de la locul 
prăbuşirii. Acestea erau obiecte specifice, nu teorii şi 
ipoteze despre fiziologia EBE sau descrierea epavei. Dar, 
chiar dacă unii le-ar putea considera mult mai banale, 
fiecare dintre respectivele artefacte a ajutat, în urma 
intervenţiei departamentului C-D al Armatei Terestre, la 
naşterea unei întregi industrii tehnologice din care au 
rezultat produse şi arme noi. 

Printre artefactele Roswell şi întrebările ridicate de 
prăbuşirea aparatului extraterestru, pe lista mea 
preliminară cuprinzând probleme ce trebuiau aprobate 
pentru realizare sau simple întrebări adresate comunităţii 
ştiinţifice militare mai figurau: 

Amplificatori de luminanţă, care, finalmente, au 
devenit „vederea pe i timp de noapte”. 

Fibre optice 

Fibre superrezistente 

Lasere 

Aliaje metalice cu aliniere moleculară Circuite 
integrate şi microminiaturizarea plăcilor logice HARP 
(High Altitude Research Project - Proiectul de cercetări la 
altitudini mari) 

Proiectul Horizon (baza selenară) 

Generatoare atomice portabile (motorul ionic) 

Alimente iradiate 

Sisteme de dirijare „al treilea creierll (diademele 
EBE) 

Raze de particule (armele energetice antirachetă din 
„Războiul Stelelor11) 

Sisteme de propulsie electromagnetică Proiectile de 
uraniu sărăcit 


Pentru fiecare element de pe listă, generalul Trudeau 
şi-a examinat dosarul de resurse umane şi a găsit numele 
savanților care lucrau la proiectele militare ale guvernului 
sau în proiecte colective de cercetare şi cărora mă puteam 
adresa pentru sugestii şi consultaţii. Nu m-a surprins să 
văd că Wernher von Braun apărea în dreptul tuturor 
problemelor legate de propulsiile rachetelor. Von Braun 
intrase în istorie în 1959, când anunţase că armata S.U.A. 
dezvoltase o nouă tehnologie, ca urmare a cercetărilor 
strict secrete efectuate asupra obiectelor zburătoare 
neidentificate. De asemenea, nu m-a mirat să zăresc 
numele lui John von Neumann alături de menţionarea 
ciudatelor plăcuţe din siliciu gravat cu argint, având forme 
elipsoidale. „Dacă astea sunt ceea ce cred eu - circuite 
imprimatell, spusese Trudeau, „atunci ne putem adresa 
unei singure persoane.11 

Dr. Robert Sarbacher era o persoană la fel de 
importantă de pe lista noastră, deoarece în decursul 
administraţiei Eisenhower el activase în JRDB. în anii '50, 
Sarbacher fusese consultat asupra OZN-urilor de către 
membrii grupului de lucru al amiralului Hillenkoetter şi 
generalului Vandenberg, şi contribuise decisiv la hotărârea 
luată de generalul Twining de a aduce toate artefactele 
Roswell la aerodromul Wright, pentru examinare 
preliminară, înainte de a fi distribuite în comunitatea 
cercetătorilor militari. Încă din 1950, comentând asupra 
fragmentelor Roswell, Sarbacher afirmase că era convins 
că materialele uşoare şi extradure fuseseră analizate cu 
multă grijă de laboratoarele guvernamentale ce preluaseră 
rămăşiţele după prăbuşire. Pentru că ştia deja despre 
incidentul Roswell, dr. Sarbacher era un alt candidat 
evident pentru trustul creierelor. 

L-am adăugat pe listă şi pe dr. Wilbert Smith, care în 
noiembrie 1950, într-un memorandum adresat conducerii 
departamentului Telecomunicații, insistase pe lângă 
guvernul canadian să investigheze natura tehnologiei pe 
care Statele Unite o recuperaseră de la vehiculele 
extraterestre prăbuşite şi care, la momentul respectiv, 


erau studiate de Vannevar Bush. Dr. Smith, care aflase de 
la Sarbacher despre investigaţiile Statelor Unite, afirma 
că, indiferent dacă OZN-urile se încadrau sau nu în 
sistemul credințelor noastre, important era că le deţineam 
şi era vital să exploatăm tehnologia pe care o conţineau. El 
a implorat guvernul să facă un efort substanţial pentru a 
folosi tehnologia extraterestră. Trudeau glumea spunând 
că deşi dr. Smith ştia că obţinuserăm tehnologii de la 
Roswell, nu avea habar despre ce era vorba în realitate. 
„De-abia aştept să-i văd expresia când o să-i arăţi ce porţi 
în servietă, Phil”, a spus generalul, gândindu-se la vechiul 
său amic care dintotdeauna dorise să cunoască amănunte 
despre ceea ce se tăinuise în 1947. 

În anii '50, toţi aceşti oameni de ştiinţă păstraseră 
legătura cu o serie de companii ce aveau contracte cu 
armata. Trudeau avea şi el relaţii cu contractori ce 
dezvoltau noi sisteme de armament într-un colectiv al 
companiei, în vreme ce alte colective întrebuinţau aceleaşi 
tehnologii pentru realizarea de bunuri de consum. El dorea 
să discutăm cu aceste companii - Bell Lab, IBM, Monsanto, 
Dow, General Electric şi Hughes - despre lista de produse 
tehnologice pe care o compilasem pe baza artefactelor din 
fişetul nebun. 

„Începe să-i suni pe unii dintre amicii noştri savanţi”, 
m-a anunţat Trudeau. „Şi stabileşte întâlnirile pe care le 
crezi de cuviinţă”. 

„Tu unde vei fi, generale?”, l-am întrebat. 

„O să fac nişte călătorii”, mi-a răspuns. „Mai întâi, la 
şeful statului-major, ca să mă asigur că vom dispune de 
bugetul discreţionar de care vom avea nevoie. Apoi la 
unele dintre persoanele cu care doresc să vorbeşti după ce 
vom avea sprijinul comunităţii ştiinţifice pentru proiectele 
de pe lista ta”. 

„De unde să-ncep?” 

„Ţie de unde ti-ar plăcea?” 

„Am lucrat o vreme cu amplificatorii de luminanţă”, i- 
am spus. „Am pus chiar mâna pe instrumentele pe care le 
cercetau germanii spre sfârşitul războiului”. 


„Ei bine, atunci fă o primă călătorie la Fort Belvoir”, 
mi-a zis Trudeau. „De zece ani, ei lucrează la un proiect de 
vedere pe timp de noapte, dar n-au depăşit cu nimic ceea 
ce deţii în dosar”. 

„De acolo voi începe”, am încuviinţat. 

„De acord, dar mai întâi, îţi dai jos uniforma asta şi-ţi 
pui un costum civil”, mi-a ordonat generalul. „Nu-ţi iei nici 
maşina de serviciu”. M-a zărit ridicând din sprâncene şi a 
continuat: „Tu nu vei face nimic altceva decât să 
alimentezi un proiect care se desfăşoară de la război 
încoace. Au destule lucruri, însă tu le vei oferi posibilitatea 
de a face un salt gigantic. După aceea, vei dispărea şi eu 
voi numi un manager al proiectului respectiv, care să se 
ocupe de dezvoltarea ulterioară”. M-am pregătit să ies din 
cabinet. „Nimeni nu va şti, Phil”, a mai spus Trudeau. „Aşa 
cum ai gândit tu, amplificatorul de luminanţă Roswell va 
strecura sâmburele unei idei în mintea cuiva de la Fort 
Belvoir şi va deveni o părticică din istoria unui proiect de 
durată. Va dispărea exact ca tine în istoria realizării 
produsului”. j 

„Da, domnule”, am aprobat. Incepusem să-mi dau 
seama cât de singuratică avea să fie munca aceasta. 

„Mai ai vreun costum corespunzător?” 

„Aşa cred. Poate că ceea ce purtam la Casa Albă nu 
mai e chiar la modă, dar face față”. 

„Noroc, Phil”, mi-a spus Trudeau. „Ai grijă ca nimeni 
să nu ştie unde pleci şi eu voi avea grijă să ai la îndemână 
bugetul necesar”. 

Acesta a fost începutul. Am salutat regulamentar, dar 
generalul mi-a întins mâna şi i-am strâns-o. În momentul 
acela, când fiecare pornea pe drumul lui, ne-am dat 
amândoi seama cât de important va deveni totul. Un 
general-locotenent alocând bani pentru bugetul său de 
dezvoltare şi un locotenent-colonel căutând pe cineva care 
să realizeze un amplificator de luminanţă cu aspect 
inofensiv, pe care un soldat necunoscut îl ridicase din 
nisipul de lângă un OZN zdrobit de o stâncă în deşertul 
pustiu din apropiere de Roswell, cu 14 ani în urmă, în 


timpul unei furtuni. 

Ce mai pereche alcătuiam! 

Intenţii ostile şi 

CELĂLALT RĂZBOI RECE 

Proiectul începuse în mod oficial. 

Generalul Trudeau s-a îndreptat spre şeful său de la 
Pentagon, pentru a începe procesul de subvenţionare al 
noilor obiecte pe care le identificaserăm în bugetul nostru 
la Tehnologii Străine, iar eu am plecat acasă şi mi-am 
probat costumul cu vestă pe care-l purtasem la Casa Albă. 
Odată, preşedintele Eisenhower îmi spusese că el avusese 
întotdeauna încredere într-un bărbat care purta vestă şi nu 
uitasem vorba aceea. Deşi fuseseră ocazii când 
Preşedintele îmi ceruse să îmbrac uniforma, la întâlniri 
speciale, când trebuia să am un aer milităros, de obicei 
purtam zilnic costume civile. Dar, după anii petrecuţi în 
uniformă de război la baza de rachete Red Canyon şi în 
Germania, pierdusem obişnuinţa civiliei. Totuşi, după atâta 
vreme, iată-mă din nou într-un costum aidoma celor 
purtate de ceilalţi navetişti cu program fix de la nouă la 
cinci, mergând spre Fort Belvoir, poate cea mai importantă 
bază a Armatei Terestre din districtul militar Washington. 

Fort Belvoir era una dintre acele baze militare unde 
instrucţia de rutină şi testarea de armament constituiau un 
camuflaj eficient pentru viaţa secretă. Se afla la treizeci de 
minute de Pentagon şi adăpostea unele dintre cercetările 
militare ultrasecrete în tehnologia OZN. La Belvoir se 
găsea Şcoala de Ingineri a Armatei Terestre care păstra o 
bază de date, vitală pentru foştii ofiţeri de artilerie şi 
rachete ca mine, referitoare la testele balistice şi le 
dezvoltările noilor arme. În partea nevăzută, însă, Fort 
Belvoir era căminul Şcolii de Transmisiuni, unde erau 
instruiți ofiţerii pentru NSC, deținători ai autorizaţiilor de 
maximă securitate pentru criptografie. 

La ani buni după ce mă retrăsesem din serviciul activ, 
încă se auzeau istorii despre dovezile OZN care ar fi fost 
depozitate la Fort Belvoir, incluzând fotografii, ba chiar 
filme prezentând recuperările militare ale unor echipaje 


extraterestre doborâte. Ceea ce ştiau foarte puţini era că 
la Fort Belvoir opera o unitate secretă de elită a Forţelor 
Aeriene - deşi era o bază a Armatei Terestre - responsabilă 
cu recuperarea OZN-urilor prăbuşite. In felul acesta, Fort 
Belvoir devenise baza peliculelor cu OZN-uri. Secretele 
respective rămăseseră în bază de-a lungul anilor, fiind 
strict păzite, iar instalaţia era învăluită în mister, pentru 
cei ce suspectează că informaţiile au fost ţinute în bază, 
Fort Belvoir rămâne o parte centrală a legendelor ce 
înconjoară acoperirea militară oficială a OZN-urilor. 

Eu mă îndreptam într-acolo ca să vorbesc despre 
proiectul „vederii pe timp de noapte” şi ca să mă interesez 
ce dosare germane din Al Doilea Război Mondial aveau 
despre instrumentele cu infraroşii pe care naziştii încercau 
să le construiască pentru trupele lor ce luptau noaptea. 
Erau nişte dispozitive stângace, dificil de mânuit, care mai 
mult îi împiedicau pe infanterişti. Nu fuseseră niciodată 
eficiente, însă ascundeau potenţialul enorm al folosirii 
nopţii ca teren de luptă, în cadrul căreia o armată ar fi 
putut face manevre în jurul inamicului orb şi neajutorat. O 
asemenea perspectivă era ispititoare atât pentru forţele 
sovietice, cât şi pentru cele americane în ultimele luni ale 
războiului, pe măsură ce ne apropiam de locul de 
amplasare a celor mai secrete arme nemţeşti. 

Forţele noastre puseseră mâna pe toate documentele 
germane referitoare la instrumentele de vedere pe timp de 
noapte, fie ele sub forma unor dispozitive de ochire sau al 
unor căşti individuale, dar abia după ce privisem în 
interiorul epavei Roswell şi văzusem o lumină ceţoasă prin 
hublouri înţelesesem care putea fi potenţialul vederii pe 
timp de noapte. - în acele câteva momente după ce 
vehiculul fusese adus la aerodromul Wright şi generalul 
Twining îşi întocmise raportul iniţial, înţelesesem că, în 
viziunea EBE, noi eram inamicul orb şi neajutorat. 
Extratereştrii controlau bolta nopţii, observându-ne cu o 
uşurinţă care nu ne făcea deloc plăcere, până ce n-am 
dezvoltat propriii noştri ochelari de noapte şi am echilibrat 
situaţia faţă de ei şi faţă de clienţii sovieticilor aliaţi 


împotriva noastră. 

E posibil ca automobilul meu Oldsmobile, cu o foarte 
sobră culoare albastru-închis, să nu fi fost o armă secretă 
în arsenalul Americii, dar ducea în interior descrierea unei 
componente micuţe a ceea ce urma să devină una dintre 
cele mai eficiente arme ale noastre din războiul rece. 
Forţele de gherilă foloseau noaptea în sine, pe teritoriile 
lor familiare, ca armă tactică ce le permitea să treacă de 
poziţiile inamice fără a fi observate. Ele puteau profita de 
avantajele terenului, ca şi cum ar fi fost invizibile. Echipaţi 
însă o patrulă cu aparate de vedere pe timp de noapte, 
montați astfel de aparate pe tancuri şi pe vehiculele de 
observare, staţionaţi noaptea deasupra unui câmp de luptă 
în elicoptere echipate similar şi, brusc, noaptea devine zi şi 
inamicii vă apar în cătare, precum vânatul în câmp 
deschis. 

Pentru EBE, noi eram vânatul şi ştiam că ele ne 
supravegheau liniile defensive şi avioanele pe care le 
trimiteam în urmărirea lor, sau se învârteau în jurul 
sateliților experimentali pe care-i lansam. Le puteam vedea 
pe ecranele radarelor - le zărisem cu ochii mei - şi ştiam 
că prezenţa lor nu era pe de-a întregul benignă. Deţineau 
faţă de noi un avantaj pe care nu-l puteam depăşi decât 
dacă dobândeam capacitatea tehnologică de a realiza linii 
defensive suficient de complexe pentru a le determina să 
evite un război la scară mare. Era un avantaj care ne silea 
să adunăm orice crâmpei de tehnologie din întâlnirile 
noastre şi, în plus, era unul dintre numeroşii factori ce ne 
obligau să păstrăm tăcerea asupra prezenței 
extratereştrilor. Dacă nu exista un inamic public, atunci nu 
putea exista nici presiune din partea populaţiei, care să ne 
silească să luăm măsuri. De aceea, pur şi simplu, negam 
orice activitate extraterestră, fiindcă absenţa 
extratereştrilor însemna absenţa responsabilităţii militare 
de a le contracara ameninţarea. In tot acest timp, noi 
continuam însă să făurim planuri, evaluându-le intenţiile 
ostile şi zorind cercetările în direcţia realizării de 
armament care le-ar fi putut reduce avantajul. 


Ar fi fost aproape imposibil să izbutim o acumulare 
militară care să ne ajute să-i înfruntăm pe inamicii 
extratereştri, dacă n-am fi beneficiat de un ajutor susţinut 
din partea vechilor noştri adversari, sovieticii şi chinezii. 
Sovieticii nu-şi ascunseseră deloc intenţiile de a domina 
lumea prin intermediul loviturilor de stat comuniste şi 
începuseră să ne provoace chiar înainte de terminarea 
celui de Al Doilea Război Mondial. Până în 1948, Cortina 
de Fier coborâse peste Europa Răsăriteană şi sovieticii 
căutau să ne împingă într-o poziţie conciliantă. În 1949, 
Mao Zedong l-a alungat pe Tehang Kai-chek din China 
continentală pe insula Taiwan şi Statele Unite au dobândit 
un alt adversar comunist important, ce încerca să-şi 
impună voinţa în faţa vecinilor săi asiatici. Întâia dată le- 
am simţit gustul sângelui în Coreea, şi în scurt timp aveam 
să ne înecăm cu el în Vietnam, Laos, Thailanda şi 
Cambodgia. 

Au fost ani grei, îngreunaţi şi mai mult de faptul că 
armata americană ştia că nu doar lumea liberă, ci întreaga 
lume se găsea sub o ameninţare militară venind din partea 
unei puteri cu mult mai mari decât forţele combinate ale 
Uniunii Sovietice şi Republicii Populare Chineze. Iniţial, nu 
ştiuserăm ce doreau EBE, dar înţelegeam că între 
mutilările de vite, supravegherile instalaţiilor noastre de 
arme secrete, rapoartele unor răpiri stranii de oameni şi 
permanentul interes faţă de lansările noastre spaţiale, cu 
sau fără echipaj, EBE nu erau nişte simpli vizitatori 
prietenoşi, căutând o modalitate politicoasă de a spune: 
„Bună ziua, nu vă dorim niciun rău”. Ei ne doreau răul şi 
noi o ştiam. Problema era că, la început, nu puteam 
întreprinde nimic în această privinţă şi orice am fi încercat 
să facem trebuia să se desfăşoare în secretul cel mai 
absolut, altfel - credeam noi - s-ar fi declanşat o panică 
mondială. 

În momentul acela, războiul rece s-a dovedit pentru 
noi o oportunitate extraordinară, fiindcă ne-a permis să ne 
intensificăm pe faţă pregătirile militare pentru a lupta 
împotriva comuniştilor, în timp ce, în secret, cream un 


arsenal şi o strategie care să ne apere de extratereştri. Pe 
scurt, războiul rece, deşi cât se poate de real şi cât se 
poate de periculos, constituia pentru noi o camuflare, 
înapoia căreia să dezvoltăm un sistem planetar defensiv şi 
de monitorizare apt să supravegheze spaţiul cosmic, dar şi 
pe sovietici. lar ruşii făceau exact ceea ce făceam noi, 
privind în sus în acelaşi moment când noi priveam în jos. 

Intr-o încercare de cooperare doar tacit recunoscută, 
sovieticii şi americanii se foloseau în mod explicit de 
războiul rece ca să obţină un avantaj asupra adversarului; 
în acelaşi timp, ambele naţiuni căutau să-şi dezvolte o 
capacitate militară în stare să-i apere de extratereştri. 
Indicaţii foarte subtile ale acestei politici puteau fi 
descoperite în tipurile de arme dezvoltate de ambele ţări, 
ca şi în comportamentul nostru, ori de câte ori una dintre 
părţi se apropia foarte mult de apăsarea butonului fatal. 
Vă pot spune toate astea cu răspundere, deoarece am fost 
acolo când am evitat războiul nuclear, fiindcă ambele 
comandamente militare au fost capabile să se retragă, 
atunci când au privit în vulcanul războiului care a 
ameninţat să ne cuprindă de cel puţin patru ori între 1945 
şi 1975 - blocada Berlinului, invazia Coreei de către 
chinezi, criza rachetelor cubaneze şi războiul de Yom 
Kippur - şi probabil nu numai atât. 

Atunci când preşedintele Nixon a revenit din China, 
unde acceptase să lase Vietnamul comuniştilor, el a dat 
practic peste cap flancul sovieticilor în războiul rece. Pe 
durata următorului deceniu, ruşii s-au simţit prinşi între 
chinezi, cu care duseseră războaie legate graniţe, şi 
Statele Unite. Când preşedintele Ronald Reagan i-a 
demonstrat lui Gorbaciov că Statele Unite erau capabile să 
amplaseze o apărare eficientă împotriva rachetelor 
balistice intercontinentale (ICBM) şi a solicitat cooperarea 
sovieticilor pentru lupta comună împotriva extratereştrilor, 
pretextul războiului rece a dispărut şi imensul monolit 
sovietic din Europa Răsăriteană a început să se năruie. 

Cu toate acestea, războiul rece şi-a jucat rolul magic 
pentru ambele superputeri, permițându-le să pregătească 


apărări împotriva extratereştrilor, fără a trebui vreodată să 
dezvăluie populaţiei ce anume făceau în realitate. Atunci 
când le examinaţi, mărturiile însele ar trebui să vă arate că 
pe toată durata războiului rece a existat şi o altă agendă 
de lucru. La urma urmelor, de ce fiecare dintre părţi avea 
un număr de focoase nucleare de zeci de ori mai mare 
decât ar fi fost necesare pentru distrugerea completă a 
arsenalului celeilalte puteri, ca şi a majorităţii oraşelor 
importante? Adevărata istorie dinapoia uriaşelor arsenale 
de rachete, a flotelor gigantice de bombardiere şi a 
platformelor submarine de ICBM etalate de ambele părţi 
era de fapt ameninţarea la adresa extratereştrilor - dacă ei 
ocupau o cât de mică porţiune a planetei, noi aveam 
puterea de foc necesară distrugerii lor definitive. Dacă ei 
ar fi atacat fie Statele Unite, fie Uniunea Sovietică, pentru 
a anihila unul dintre arsenale, cealaltă superputere deţinea 
suficiente rachete suplimentare ca să-i facă să plătească 
un preţ atât de mare pentru declanşarea războiului încât 
nici măcar să nu fi meritat să încerce. Aceasta era doar o 
parte a agendei noastre secrete dinapoia uriaşelor 
acoperiri militare din anii 1950 - 1960: să sacrificăm o 
zonă a planetei, pentru ca restul să poată supravieţui. 
Planul respectiv le-a îngăduit Statelor Unite şi Uniunii 
Sovietice să se intimideze reciproc, dar în acelaşi timp a 
funcţionat şi pentru şefii agenţiilor militare de informaţii, 
ca modalitate de intimidare a oricăror culturi 
extraterestre. Nimeni n-a scris niciun raport despre acest 
subiect, fiindcă amplasările de armament în timpul 
războiului rece reprezentau acoperirea pentru agenda 
secretă împotriva extratereştrilor. 

Desigur, a existat o manipulare a populațiilor şi 
evenimentelor, între 1948 - 1989, când a fost dărâmat 
Zidul Berlinului. Fiecare dintre părţi a încercat s-o oblige 
pe cealaltă să cheltuiască mai mulţi bani decât putea în 
realitate, pentru a-i slăbi economia. CIA ne-a oferit 
sistematic estimări false, întrucât informaţiile lor 
proveneau de la KGB; simultan, noi încercam să le facem 
sovieticilor acelaşi lucru. Iar dacă sovieticii ar fi putut 


câştiga războiul rece fără vărsare de sânge, ar fi făcut-o 
fără doar şi poate. În cele din urmă, când zădărnicia 
distrugerii reciproce a făcut inutil Al Treilea Război 
Mondial, atenţia noastră s-a concentrat mai mult asupra 
duşmanului comun: extratereştrii care refuzau să plece. 

Pe durata întregului război rece, au existat aluzii, mai 
mult sau mai puţin subtile, referitoare la utilizarea unei 
agende secrete. Cei mai mulţi oameni n-au ştiut însă 
încotro să privească. Pentru cei care au ştiut - şi au fost 
destui -, răspunsurile erau evidente. În ciuda cenzurii 
exigente şi a amenințărilor cu distrugerea de cariere, 
multe surse militare şi civile au semnalat apariţii de 
farfurii zburătoare. Au continuat să abunde istoriile 
răpirilor - deşi majoritatea erau închipuiri, coşmaruri sau 
blocaje de memorie pentru alte evenimente din copilăria 
aşa-zişilor răpiți. Unele însă erau adevărate, ceea ce a 
cauzat o consternare deosebită printre membrii grupului 
de lucru asupra OZN-urilor. Dacă guvernul nu-i putea 
proteja pe cetăţeni de răpirile extraterestre, asta n-ar fi 
însemnat o fisură a autorităţii guvernamentale? Problema 
era cu adevărat îngrijorătoare, totuşi nu s-a ajuns până 
acolo. 

În mod similar, dacă prea multe farfurii zburătoare 
erau văzute simultan de prea mulţi oameni, n-ar fi devenit 
evident faptul că forţele militare ale superputerilor nu 
puteau proteja populaţia? Pentru o vreme, acesta a fost un 
adevăr, însă marele public nu şi-a dat niciodată seama de 
el. In scurt timp, am fost capabili să ne îmbunătăţim 
capacitatea de a ne apăra propriul nostru spaţiu aerian, 
astfel încât am putut trimite tot mai multe aparate de 
interceptare împotriva resurselor limitate ale EBE, 
ameninţându-le în mod real. Ele au bătut în retragere şi 
ne-au testat defensivele doar când li s-a părut sigur. Astfel, 
cursa cheltuielilor de miliarde de dolari dintre cele două 
puteri, pentru a construi avioanele de interceptare cele 
mai rapide şi mai bune, a avut în realitate un scop dublu. 
Aveam nevoie de toate aceste aparate întrucât ele asigurau 
superputerilor alternativa unui răspuns flexibil la simpla 


distrugere a vehiculelor EBE cu rachete dirijate, dar în 
acelaşi timp ambele superputeri dezvoltau tehnologia de 
apărare a spaţiului aerian necesară apărării planetei de 
extratereştri. 

Desigur, toţi îşi doreau avionul cel mai bun şi mai 
rapid, care să poată depăşi ca viteză şi putere de foc 
inamicul cunoscut. În acelaşi timp, ne apăram cerurile de 
un duşman a cărui existenţă refuzam să o recunoaştem în 
public. Agenda secretă exista permanent, iar războiul rece 
a oferit impulsul bugetar necesar militarilor. Construiam 
avioane care să ne protejeze de farfuriile zburătoare. Şi am 
reuşit s-o facem într-o măsură cât se poate de reală. 

Atât Statele Unite, cât şi Uniunea Sovietică erau 
îngrijorate de un alt domeniu în care extratereştrii ne 
agresau personalul militar: programele de explorare 
spaţială. De la primele noastre încercări de a plasa sateliți 
artificiali pe orbită,  extratereştrii  supravegheaseră 
vehiculele purtătoare, iar în unele cazuri chiar capsulele, 
cu sau fără echipaj  monitorizându-le,  bruind 
transmisiunile radio, provocându-le avarii ale sistemelor 
electrice sau defecţiuni mecanice. Astronauții americani şi 
sovietici semnalaseră independent unii de alţii OZN-uri 
atât de frecvent încât aceste evenimente deveniseră ceva 
obişnuit. Transmisia audio/video dintre capsulele spaţiale 
şi NASA este însă un semnal codificat, astfel încât 
comentariile legate de OZN-urile ce ne urmăreau nu 
puteau fi interceptate de radiofonişti particulari. Chiar şi 
aşa, astronauții sunt instruiți în mod special să nu 
raporteze întâlnirile cu OZN-uri decât după revenirea la 
sol. 

De exemplu, astronautul Gordon Cooper a raportat 
că în anii '50, pe când era pilot de vânătoare în Germania, 
a convenit cu alţi piloţi ai aparatelor Sabre Jet să 
intercepteze o formaţiune de OZN-uri ce zbura deasupra 
bazei lor, dar când escadrila lor s-a apropiat prea mult, 
OZN-urile s-au îndepărtat extrem de rapid. Cooper a mai 
descris şi un film pe care l-a vizionat în 1957 la baza 
aeriană Edwards din California, în care apărea un OZN 


aterizând. El a trimis filmul respectiv la Washington şi a 
încercat să ia legătura cu ofiţerii din Proiectul Blue Book, 
dar aceştia n-au răspuns niciodată la întrebările sale. 

În mod similar, Joe Walker, pilotul unui aparat X-15, a 
dezvăluit că misiunea sa din 1961 de stabilire a unui nou 
record mondial de viteză pentru avioane a avut în acelaşi 
timp scopul vânării de OZN-uri, în timpul zborurilor la 
mare altitudine. El a afirmat că a filmat OZN-uri în 
decursul unui zbor 

! petrecut cu un an mai târziu, în 1962. Alte rapoarte 
se referă la astronauții din Mercury 7, care au fost 
urmăriţi de OZN-uri, sau la Neil Armstrong, care a văzut o 
bază extraterestră pe Lună în timpul misiunii lui Apollo 11. 
Desigur, NASA n-a admis nimic din toate acestea şi, în mod 
foarte corect, a tratat chestiunea ca pe una de maximă 
securitate naţională. 

O prezenţă extraterestră pe Lună în anii '50, fie ea 
adevărată sau nu, constituia un subiect de importanţă 
militară atât de mare încât a fost cât pe ce să devină punct 
al dezbaterilor NSC, înainte ca amiralul Hillenkoetter şi 
generalii Twining şi Vandenberg să-l aducă sub clasificarea 
de securitate a grupului de lucru. Subiectul n-a ajuns 
niciodată în mod oficial la NSC, deşi departamentul C-D al 
Armatei Terestre, sub noua comandă a generalului 
Trudeau, a dezvoltat rapid, în 1958, planuri preliminare 
pentru Horizon, un proiect de construcţie a unei baze 
selenare, având scopul de a oferi Statelor Unite 
posibilitatea unei observări militare pe suprafaţă astrului 
nopţii. Inceput la sfârşitul deceniului al şaselea şi 
completat între 1965 - 1967, Horizon ar fi trebuit să 
stabilească fortificaţii defensive pe Lună, care să 
descurajeze o tentativă sovietică de a folosi satelitul 
natural al Pământului ca bază militară, jucând în acelaşi 
timp rolul de sistem de supraveghere şi avertizare al unui 
atac sovietic, dar mai ales de supraveghere şi apărare 
împotriva OZN-urilor. Pe scurt, era un plan de amplasare 
în spaţiu a unei linii de apărare, care urma să protejeze 
Pământul de un atac neaşteptat. Horizon a fost însă trecut 


pe linie moartă, când Legea Spaţiului şi Aeronauticii a 
oferit civililor de la NASA controlul în privinţa explorărilor 
spaţiale, eliminând astfel efectiv armata din derularea 
propriilor ei proiecte pe o perioadă îndelungată, până spre 
sfârşitul anilor '70. 

Temerile privind un atac care să pună la încercare 
capacitatea defensivă a Pământului scăpaseră de sub 
control la NSA şi în rândurile şefilor de stat-major, la 
mijlocul anilor '50. După trecerea în rezervă, până şi 
generalul Douglas MacArthur a început atacurile, 
îndemnând armata să se pregătească pentru ceea ce el 
considera că ar fi fost următorul război important. În 1955, 
el a declarat ziarului New York Times: „Naţiunile lumii vor 
trebui să se unească, pentru că următorul război va fi unul 
interplanetar. Naţiunile Pământului vor trebui într-o bună 
zi să facă front comun împotriva atacurilor fiinţelor de pe 
alte planete”. Publicul n-a prea băgat în seamă această 
declaraţie, care era, de fapt, o dezvăluire a gândirii 
strategice a militarilor, în anii '50, şi care explica parţial 
paranoia guvernamentală legată de informaţiile asociate 
farfuriilor zburătoare şi aparatelor de zbor neidentificate. 

Parţial, răspunsul armatei faţă de ceea ce militarii 
percepeau ca fiind ameninţări din partea extratereştrilor a 
constat, mai întâi, în analizarea modalităţilor specifice în 
care vehiculele lor ne distrugeau „pasiv” defensivele şi 
transmisiunile mondiale prin intermediul interferenţelor 
câmpurilor electrice şi magnetice, pentru ca apoi să 
realizeze circuite protejate împotriva acestor interferenţe. 
În al doilea rând, generalul Trudeau şi omologii săi 
însărcinaţi cu planificarea strategică din celelalte servicii 
ale armatei au examinat comportamentele agresive ale 
EBE. Acestea nu se mulţumeau să ne urmărească ori să ne 
supravegheze navele aflate pe orbita terestră, ci ne bruiau 
şi încercau să creeze un asemenea haos cu sistemele de 
transmisiuni încât, nu numai o dată, NASA a trebuit să 
regândească siguranța  astronauţilor implicați în 
programele Mercury şi Gemini. După mai mulți ani, au 
circulat chiar şi anumite speculații printre analiştii din 


Informaţiile Armatei Terestre, care fuseseră excluşi din 
cercul strategic NASA, conform cărora programul de 
aselenizare Apollo fusese abandonat în cele din urmă 
pentru că nu exista nicio modalitate de protejare a 
astronauţilor de posibilele ameninţări extraterestre. 

De asemenea, vehiculele extraterestre roiau în jurul 
liniilor noastre defensive din Europa Răsăriteană, căutând 
fie pete oarbe, fie fisuri, sau - ceea ce cred eu, fiindcă am 
fost acolo şi am văzut cu ochii mei - testându-ne aparatura 
radar, pentru a vedea cât de rapid reacţionează. Vedeam 
pete care ne traversau ecranele, fără să le fi putut 
identifica, şi care piereau brusc. Apoi reapăreau, dar mai 
aproape de aerodromurile sau de lansatoarele noastre de 
rachete. După ce am determinat că nu eram testaţi de 
sovietici sau de est-germani, uneori decideam să nu 
răspundem la ameninţări. De multe ori, petele dispăreau, 
dar în alte ocazii se jucau de-a şoarecele şi pisica, 
apropiindu-se tot mai mult, până ce trebuia să replicăm. 
Asta doreau şi ele, să vadă cât de rapid puteam răspunde 
şi să le vedem pe radare, ori să le interceptăm cu 
avioanele noastre. Atunci când ne apropiam îndeajuns 
pentru o confirmare vizuală directă, ele părăseau 
atmosfera cu viteze ce depăşeau 12.000 km/oră. Dacă 
încercam să le urmărim, îşi băteau joc de noi, ademenindu- 
ne, până ce avioanele îşi epuizau rezerva de combustibil. 

La sfârşitul anilor '50 şi începutul anilor '60, 
singurele noastre succese în apărarea împotriva lor 
fuseseră atunci când izbutiserăm să le prindem ferm pe 
radar. În astfel de cazuri, când le fixam cu radarele de 
însoţire, semnalele pe care rachetele noastre ar fi trebuit 
să le urmeze spre ţintă interferau cumva cu capacităţile lor 
de navigaţie şi zborul vehiculelor devenea nesigur. Dacă 
aveam noroc şi reuşeam să amplificăm semnalul înainte ca 
ele să se desprindă, le puteam chiar dobori. Uneori, aveam 
chiar şansa de a le atinge cu o rachetă, înainte ca OZN- 
urile să încerce manevre de evitare, aşa cum a izbutit un 
batalion de apărare antiaeriană al Armatei Terestre, lângă 
baza aeriană Ramstein, în Germania, în mai 1974. Aparatul 


lovit a izbutit să aterizeze forţat într-o vale, de unde a fost 
recuperat şi expediat la baza Nellis a Forţelor Aeriene, în 
Nevada. Prăbuşirea Roswell a fost cu totul altceva. Au 
existat o mulţime de speculaţii dacă ea s-a datorat 
combinației dintre furtuna de fulgere şi radarele noastre 
insistente din Alamogordo şi de la baza 509, ce au urmărit 
vehiculul extraterestru. 

Existau apoi mutilările de vite şi răpirile, poate forma 
cea mai directă de intervenţie în societatea umană, la un 
pas de atacul direct asupra instalaţiilor noastre. În vreme 
ce dezbaterile s-au dezlănţuit între detractori - care 
afirmau că ar fi fost vorba despre farse, despre atacuri ale 
unor animale de pradă asupra vitelor, despre amintiri de 
tip flashback ale unor episoade de abuzuri din copilărie, în 
cazul răpirilor, sau, pur şi simplu, despre invenţii mass- 
media - anchetatorii de pe teren au constatat că nu puteau 
explica unele mutilări ale vitelor, mai ales acolo unde se 
părea că fusese folosită chirurgia laser, iar psihologii au 
descoperit similitudini alarmante în descrierile 
persoanelor răpite care nu cunoşteau relatările altora. 
Serviciile de informaţii militare au privit cu toată 
seriozitatea mutilările şi răpirile. Ele au realizat cel puţin 
trei scenarii separate, în care (1) EBE întreprindeau simple 
experimente ştiinţifice asupra formelor de viaţă terestre şi 
colectau specimene, fără să pricinuiască prea multă 
distrugere şi fără să ne alerteze; (2) EBE colectau în mod 
activ specimene şi întreprindeau experimente pentru a 
determina dacă ambientul era ospitalier ca să fie locuit de 
către ele, iar distrugerile pe care le produceau nu le 
interesau; şi (3) toate experimentele şi colectările de 
specimene constituiau preludiul unei infiltrări sau al unei 
invazii a planetei noastre. Nu le cunoşteam motivele, însă 
puteam presupune cele mai rele lucruri şi, de aceea, 
trebuia să ne apărăm cum puteam mai bine. 

Deşi n-o dezvăluiseră niciodată în public, analiştii 
serviciilor militare de informaţii sprijineau opinia potrivit 
căreia Pământul se găsea deja sub o anumită formă de 
agresiune de testare, venită din partea uneia sau mai 


multor societăţi extraterestre, care ne testau capacitatea şi 
hotărârea de a ne apăra. Fără să examineze în mod direct 
contactele ce avuseseră deja loc între extratereştri şi 
guvernele pământene - deoarece notițele şi procesele 
verbale ale grupului de lucru Hillenkoetter nu fuseseră 
niciodată transmise şefilor de stat-major şi nici ofiţerilor de 
informaţii -, comandanții serviciilor militare deciseseră în 
mod colectiv că era mai bine să se pregătească de război 
decât să fie luaţi prin surprindere. 

În acelaşi timp, liderii civili ai programului spaţial 
american, NASA, hotărâseră că serviciile militare de 
informaţii exagerau în privinţa bruierilor şi urmăririlor 
vehiculelor noastre spaţiale. NASA, care tăinuise orice 
rapoarte privind activităţile extratereştrilor în jurul 
vehiculelor spaţiale, decisese să adopte pe plan intern 
atitudinea „aşteaptă şi vezi”, pentru că liderii ei credeau 
că ar fi fost imposibil să demareze un program militar 
explicit de apărare spaţială şi în acelaşi timp să atingă 
obiectivele ştiinţifice civile. In 1961, NASA a acceptat ca 
acoperire să coopereze cu strategii militari, pentru a 
stabili în interior un program spaţial „de nivel doi”, 
camuflat de misiuni ştiinţifice civile. Cei din conducerea ei 
au acceptat să deschidă un „canal suplimentarii 
confidenţial de comunicaţii cu serviciile militare de 
informaţii, referitor la orice activităţi ostile întreprinse de 
EBE împotriva vehiculelor noastre spaţiale, chiar dacă ele 
includeau numai urmărire sau supraveghere. Cunoşteam 
toate amănuntele acestea prin intermediul contactelor 
mele din serviciile militare de informaţii. Desigur, NASA nu 
destăinuise faptul că deţinea deja un canal suplimentar, 
chiar şi mai confidenţial, cu grupul lui Hillenkoetter, 
informându-i pe membrii grupului de orice apariţie de 
aparate extraterestre pe care le raportaseră astronauții, 
mai ales în decursul primelor zboruri Apollo, când vehicule 
EBE roiseră în jurul modulelor lunare, după ce acestea 
părăsiseră orbita terestră. Deşi serviciile militare de 
informaţii erau ţinute în afara cercului operaţional dintre 
NASA şi grupul de lucru, eu şi alţi câţiva ne păstraserăm 


unele contacte în agenţiile civile de informaţii, care ne 
tineau la curent. lar Armata Terestră şi Forţele Aeriene 
izbutiseră să găsească cel puţin 122 de fotografii făcute de 
astronauți pe Lună care constituiau mărturii ale prezenţei 
extratereştrilor. Fusese o descoperire surprinzătoare şi 
unul dintre multele motive pentru care administraţia 
Reagan a insistat atât de mult pentru demararea 
programului „Războiul Stelelor” în 1981. 

In 1960, în urma aprobării confidenţiale a grupului 
de lucru şi la solicitarea NSA, îngrijorată de 
vulnerabilitatea zborurilor avioanelor U2, NASA a acceptat 
ca unele dintre misiunile ei să devină acoperiri pentru 
sateliții militari de spionaj. Deşi fuseseră destinati 
monitorizării activităţii ICBM sovietice, aceşti sateliți 
trebuiau să observe şi eventuale activităţi extraterestre în 
regiuni izolate ale planetei. Poate că în anii '60 noi nu 
deţineam tehnologia actuală de interceptare a aparatelor 
lor de zbor, dar întrebuinţând noile tehnici de observare 
din satelit, credeam că vom fi capabili să depistăm urmele 
unei prezenţe extraterestre pe Pământ. Strategii serviciilor 
militare de informaţii presupuneau că dacă îngreunam 
prea mult stabilirea de baze EBE pe planetă, extratereştrii 
aveau să plece. Acesta era un alt exemplu al modului în 
care strategia războiului rece se utiliza pentru dublul scop 
al monitorizării activității EBE sub acoperirea 
supravegherii activității sovieticilor. 

În anii '60, divizia Tehnologii Străine a demarat totuşi 
proiecte majore de protejare a sistemelor vitale de 
comandă şi de control, incluzând protecţia circuitelor de 
calculatoare din Transmisiuni şi Apărare, prin renunţarea 
la componentele sensibile la pulsaţiile electromagnetice - 
acelaşi tip de energie generată în urma unei explozii 
nucleare, dar şi de navele EBE. De fapt, cercetările 
noastre asupra efectelor pulsaţiilor electromagnetice 
(EMP) erau atât de importante încât, de la sfârşitul anilor 
'50, departamentul Apărării simula EMP-uri pentru a 
determina în ce fel putea să protejeze împotriva lor 
circuitele din avioane, tancuri, rachete şi vapoare. 


Generatoare de EMP au fost construite în mai multe locuri 
din ţară, incluzând Harry Diamond Laboratories din 
Adelphia, statul Maiyland, pentru Armata Terestră, precum 
şi simulatoarele Empress I şi II, pentru Marină, în mijlocul 
Golfului Chesapeake, plus un altul lângă Lacul China, în 
California. Forţele Aeriene au construit simulatoare EMP 
la baza aeriană Kirkland din New Mexico, precum şi la 
baza Armatei Terestre de la White Sands şi la arsenalul 
Redstone din Alabama. 

De asemenea, am iniţiat dezvoltarea intensă a 
aparatelor de vedere pe timp de noapte, ca să permitem 
trupelor noastre să se descurce în întuneric la fel de bine 
ca EBE, reuşind finalmente să-i ajungem din urmă pe 
extratereştri, chiar dacă nu din toate punctele de vedere, 
pentru a-i putea sili să accepte un fel de remiză. Abia 
atunci am început să ne dăm seama care le erau intenţiile, 
ca şi secretele uluitoare legate de existenţa lor pe Pământ. 

La vederea pe timp de noapte mă gândeam în acea 
zi, când mi s-a făcut semn să trec de postul de gardă de la 
poarta principală şi am fost condus imediat în aripa 
laboratoarelor de dezvoltare din Fort Belvoir de către un 
sergent care părea surprins de faptul că nu purtam 
uniformă. 

„Bună ziua, domnule colonel”, m-a salutat dr. Paul 
Fredericks, consilier de dezvoltare tehnologică a secţiunii 
„Vedere pe timp de noaptell din Fort Belvoir. Mi-a întins 
mâna şi m-a condus spre un fotoliu îmbrăcat în piele de 
culoarea tutunului. Era imens faţă de dimensiunile reduse 
ale cabinetului său şi constituia fără îndoială locul lui 
preferat. Am apreciat în tăcere onoarea pe care mi-o făcea. 
„Generalul 'Trudeau m-a informat că ne aduceţi câteva date 
remarcabile legate de unul dintre proiectele pe care le 
dezvoltăm aici”. 

„Sper că vă va fi de ajutor, domnule Fredericks”, am 
început. „Nu sunt fizician, dar cred că deţinem ceva care 
ar putea accelera cercetarea, demonstrând şi unele 
posibilităţi inedite”. 

„Orice poate fi de ajutor, domnule colonel”, a 


încuviinţat el când mi-am deschis servieta şi am început să 
întind pe masă materialele dinăuntru. „Absolut orice”. 

Programul U2 şi Proiectul Corona: 

spioni ÎN SPAŢIU 

„Evident, generalul Trudeau a păstrat legătura cu 
Don şi cu colectivul de cercetare de aici”, a continuat 
Fredericks, privindu-mă cum deschideam dosarul „Vedere 
pe timp de noapte” pe care-l scosesem din servietă. „De 
asemenea, sunt conştient de natura materialelor pe care le 
deţineţi. Nu este ceva despre care să se poată discuta prin 
telefon”. 

„Vă apreciez discreţia, domnule Fredericks. Dacă 
sunteţi de părere că ceea ce vă voi arăta vă poate fi de 
folos în procesul dezvoltării, le puteţi lua şi folosi ca atare. 
Versiunea oficială însă va fi că totul a fost creat aici, la Fort 
Belvoir. Departamentul C-D s-a limitat la a asigura bugetul 
necesar pentru finanţarea dezvoltării. Vă veţi întrebuința 
sursele proprii pentru a fabrica produsul şi veţi beneficia 
de întregul credit pentru procesul respectiv”. 

„Şi conversaţia aceasta?” 

„Imediat ce-mi spuneţi că puteţi utiliza ceea ce am 
adus, iar noi vă vom pune la dispoziţie bugetul solicitat”, i- 
am spus, „conversaţia aceasta n-a avut niciodată loc şi-mi 
veţi şterge numele din agenda de întâlniri”. 

„Acum chiar că mi-aţi stârnit interesul”, a rostit 
Fredericks cu un sarcasm uşor amuzat, de parcă mai 
fusese de multe ori în situaţia respectivă. „Ce aţi adus atât 
de secret?” 

Am ridicat prima dintre schiţele dispozitivului de 
vedere pe timp de noapte recuperat de la Roswell în 1947. 
Am întins-o spre Fredericks, care a privit-o şi a răsucit-o, 
ţinând-o între vârfurile degetelor, de parcă ar fi fost vorba 
despre unul dintre pergamentele de la Marea Moartă. 

„Nu trebuie să fiţi atât de grijuliu”, i-am spus. „Mai 
am câteva copii”. 

„Deţineţi şi instrumentul cu pricina?” m-a întrebat. 

„Da, însă la Pentagon”. 

„Cine-l purta?” a continuat el. 


„La momentul respectiv, nimeni. Conform 
rapoartelor, a fost găsit pe nisip, lângă unul dintre 
cadavre”. 

„Cadavre? în incidentul Roswell?” Acum era de-a 
dreptul neîncrezător. „Generalul Trudeau n-a pomenit 
nimănui despre cadavre”. 

„Foarte adevărat”, am încuviinţat. „Este o informaţie 
secretă. Generalul Trudeau m-a autorizat să vă răspund la 
orice întrebări ce nu depăşesc un anumit grad de 
confidenţialitate”. 

„Incă n-am ajuns acolo”, a rostit Fredericks. 

„Dar suntem foarte aproape. Vă pot povesti despre 
instrument şi despre locul unde a fost găsit... dar probabil 
că nu pot depăşi aceste limite. Dacă generalul Trudeau 
doreşte să vă ofere un fundal general şi mă autorizează în 
această privinţă, atunci pot pătrunde mai adânc”. 

„Interesant... dintotdeauna considerasem Roswell ca 
pe un soi de legendă. Adică, sigur că da, s-a găsit câte 
ceva, dar poate că acele lucruri le aparţineau ruşilor”. 
După aceea, Fredericks a întrebat din nou dacă cineva din 
echipa de recuperare Roswell văzuse vreuna dintre 
creaturi purtând dispozitivul de vedere pe timp de noapte. 

„Nu”, i-am răspuns. „Din vehicul au căzut o mulţime 
de sfărâmături. Soldaţii din echipa de recuperare au 
declarat că s-au uitat înăuntru printr-o fisură longitudinală 
a fuzelajului şi că au văzut hublouri de observare. I-a uluit 
faptul că atunci când priviseră prin acele hublouri zăriseră 
lumina zilei, sau un fel de lumină verzuie, ceţoasă, difuză, 
asemănătoare cu cea din amurg, deşi afară era beznă 
absolută”. 

Deja, Paul Fredericks se afla pe marginea scaunului. 

„Nimeni din echipa de recuperare nu avea habar de 
aparatele de vedere pe timp de noapte concepute de 
germani în timpul războiului”, am continuat eu. „De aceea, 
chiar şi ofiţerii au rămas uimiţi de cele văzute. Când au 
autopsiat extraterestrul în baza 509 şi au extras aceste 
«oculare» - este singurul termen pe care-l pot întrebuința 
pentru ele -, şi-au dat seama că erau un set complex de 


oglinzi reflectorizante ce focalizau lumina existentă, 
transformându-le în amplificatori de luminanţă pe timp de 
noapte. Un medic a încercat să le utilizeze pe un coridor 
întunecat şi a distins imagini, totuşi nu s-a întreprins nimic 
în direcţia aceasta, iar ele au fost expediate mai departe 
împreună cu extraterestrul”. 

„După recuperare, s-a efectuat vreo analiză a lor?” a 
întrebat Fredericks. 

„S-a încercat câte ceva, dar la baza 509 nu exista 
aparatura corespunzătoare şi s-a aşteptat până au fost 
aduse la Wright. Abia după ce le-au văzut băieţii de la 
Serviciul de Informaţii AMC, s-a înţeles că era vorba 
despre ceva ce încercaseră germanii să realizeze”. 

„Însă asta mi se pare mult mai sofisticat. Germanii n- 
ar fi putut să ajungă atât de departe”. 

Aşa-i. domnule Fredericks”, am încuviinţat. „N-ar fi 
putut. De aceea s-au alarmat cei de la Informaţii din 
Wright. Oare cât de departe ajunseseră germanii la 
sfârşitul războiului? Ce altceva mai deţineau ei? Beneficiau 
de ajutorul cuiva?” 

„Său”, a pronunţat rar Fredericks, „descoperiseră un 
aparat prăbuşit, la fel ca noi?” 

„Exact. Întrebarea este ce anume au găsit”. 

„lar dacă nemţii au putut pune mâna pe asemenea 
materiale, ce ştim despre ruşi?” a întrebat Fredericks. 
Vorbea însă ca şi cum, de fapt, ar fi gândit cu glas tare. 
„Sau despre chinezi, sau despre oricare dintre aliaţii noştri 
europeni... Câte materiale din acestea există la îndemâna 
oamenilor?” s-a răsucit el spre mine. 

„Nu deţinem răspunsul la niciuna dintre aceste 
întrebări”, am recunoscut. „Cel puţin noi, cei din armată. 
lar din motive evidente, nimeni nu bântuie de colo-colo 
trâmbiţând asemenea informaţii. Avem ceea ce avem şi 
asta-i tot”. 

„Deci nu doriţi ca eu să discut cu alte persoane sau 
să încerc să aflu informaţii suplimentare?” 

„Dacă am fi crezut că veţi face aşa ceva, nici măcar 
n-aş fi venit aici”, am spus. „Deţin aceste rapoarte şi 


descrieri ale instrumentului, pe care vi le voi lăsa. Dacă 
apreciaţi că le puteți introduce în programul 
dumneavoastră de dezvoltare, vă voi trimite şi artefactul, 
iar atunci problema va ieşi complet de sub controlul 
nostru. Trimiteţi-o la colectivele care doriţi s-o cerceteze. 
Oferiţi contractorului militar dreptul de a patenta invenţia. 
Nu destăinuiţi însă niciodată de unde o aveţi sau care i-ar 
putea fi originea. Din punctul nostru de vedere, oricine va 
fi cel ales pentru a produce dispozitivul îi poate deţine 
licenţa. Noi vrem doar să fie realizat. Atât”. 

„Îmi permiteţi?” a întrebat Fredericks, întinzându-se 
către rapoartele pe care le pusesem pe braţul fotoliului. 

Am făcut hârtiile teanc, iar el le-a răsfoit la fel cum ar 
fi procedat vechiul meu profesor de colegiu, dregându-şi 
glasul, plescăind şi încuviinţând la fiecare pagină. 

„Rapoartele se referă mai mult la examinarea 
extraterestrului la baza Wright, nu la oculare”, am 
explicat. „Nu se ştia cum anume funcţionează artefactele şi 
nu voiau să strice nimic”. 

„Aşa că le-au pus pe toate laolaltă?” 

„În esenţă, da. La început, nu ştiau cum ar fi trebuit 
să funcţioneze. Poate credeau că-i va orbi pe oameni, sau 
cine ştie ce altceva... Erau extrem de temători. După o 
vreme, le-au lăsat pur şi simplu în depozit, sperând că va 
veni altcineva care să le ia problema de pe cap”. 

„Iar acela aţi fi dumneavoastră...” 

„De fapt”, am spus, „aţi fi dumneavoastră, dacă 
doriţi”. 

„Trebuie să citesc cu atenţie materialele şi să văd 
unde putem strecura vederea pe timp de noapte fără să 
facem valuri”, a explicat Fredericks. 

„Credeţi că va fi uşor?” 

„La Fort Belvoir”, mi-a răspuns el, „colectivele sunt 
învăţate să-şi ţină ideile pentru sine. Dacă le spun că este 
un fragment de tehnologie străină pe care agenţii noştri de 
informaţii l-au obţinut din altă ţară şi că noi trebuie să-l 
înglobăm în ceea ce facem, explicaţia este acceptată ca 
atare”. 


„Şi nimeni nu pune întrebări?” am insistat. 

„Indiferent de circumstanţe”, a răspuns Fredericks. 
„Am progresa mai rapid şi am crea un aparat birocratic 
propriu, dacă am deţine bugetul unui proiect urgent, cu 
termene reale şi inamovibile”. 

„Într-un asemenea caz, cum se vor petrece 
lucrurile?” 

„Aţi văzut vreodată desenele acelea animate cu 
atelierul de jucării al lui Moş Crăciun? Niciun spiriduş nu 
ridică privirea decât după ce îşi termină treaba. De îndată 
ce o termină, apare următorul proiect, aşa că n-are timp să 
se gândească la cel de dinainte. Până ce trupele noastre 
vor ajunge să fie înzestrate cu dispozitivele astea, iar 
proiectanţii vor ieşi la pensie, primind un ceas de aur din 
partea conducerii, vederea pe timp de noapte nu va mai fi 
decât o amintire plăcută, ale cărei detalii au fost rescrise 
pentru a se potrivi momentului istoric. Nimeni nu va bănui 
absolut nimic, domnule colonel. Din clipa în care băieţii 
dumneavoastră ne vor aduce artefactul, el va intra în 
maşina de tocat din Fort Belvoir şi va ieşi pe partea 
cealaltă ca sistem de armament”. 

M-am ridicat şi mi-am închis servieta, apoi am ocolit 
biroul. 

„Aşadar, ce-i veţi recomanda generalului Trudeau?” 
m-a întrebat Fredericks. 

„Aş propune ca noi să vă trimitem artefactul, 
dumneavoastră să estimaţi bugetul necesar, iar generalul 
Trudeau să găsească finanţatorul”. 

„lar dumneavoastră?” 

„Mă bucur că nu v-am cunoscut, domnule Fredericks. 
Desigur, departamentul C-D al Armatei Terestre va avea un 
ofiţer de legătură care va primi însărcinarea oficială să 
urmărească realizarea dispozitivului de vedere pe timp de 
noapte. El îi va raporta generalului Trudeau şi, dacă va fi 
nevoie să aflu ceva, o voi afla direct de la general. De-abia 
aştept să vă citesc rapoartele parţiale de cercetare şi 
experimentare. Felicitări pentru noua dumneavoastră 
tehnologie şi felicitări companiei care va pune mâna pe 


contractul acesta de fabricaţie”. 

„Într-adevăr, felicitări”, a repetat Fredericks. 

Ne-am strâns mâinile şi el m-a condus afară din 
cabinet. Pentru o clipă, mi s-a părut că am revenit la 
realitate. Tocmai adăugaserăm propriul nostru petec de 
imaginaţie, creaserăm un moment de istorie. Tehnologii 
din cercetare-dezvoltare de la Fort Belvoir aveau să 
primească un aparat de la unul dintre consilierii lor, care 
avea să le atragă atenţia că fusese capturat de la un rival 
al Statelor Unite. Nu puneţi întrebări! Era însă exact 
obiectul căutat de cei din Fort Belvoir, care le arăta o 
posibilă versiune finală a dispozitivului. îl puteau copia şi 
îmbunătăţi? Exista vreo companie care lucra deja în 
direcţia respectivă? Peste câteva luni, o companie, 
indiferent care anume, avea să primească un proiect, un 
buget de dezvoltare şi o nouă identitate pentru ocularele 
stranii ce apăruseră din fişetul Roswell. Poate că va dura 
vreo cinci ani, dar atunci când va ieşi de pe banda de 
fabricaţie din Pennsylvania, din Maryland, din Ohio ori de 
altundeva, va fi „Made in U.S.A.”, iar eu aveam să aflu 
despre el din ziare sau de la televizor. 

Vederea pe timp de noapte a fost cel dintâi proiect pe 
care l-am „însămânţat” în primul meu an la Tehnologii 
Străine. Avea să se dovedească mai simplu decât 
majoritatea celorlalte, în primul rând datorită cercetărilor 
germane din timpul războiului, dar şi celor americane din 
anii '50. Când adusesem artefactul Roswell la Fort Belvoir, 
el fusese strecurat imediat într-un program de dezvoltare 
deja existent, fără ca nimeni să fi sesizat ceva. Programul 
real de la Fort Belvoir slujea atât de perfect ca acoperire 
pentru reproducerea tehnologiei Roswell încât, dacă 
cineva ar fi încercat să se întoarcă în timp pentru a găsi 
eventuala distorsiune, singurul lucru pe care l-ar fi 
remarcat ar fi fost o bruscă accelerare a programului după 
1961. Vederea pe timp de noapte fusese ajutată de un 
buget sporit, generalul Trudeau numise un nou conducător 
al proiectului şi chiar numele generalului începea să apară 
în mod regulat ca unul dintre sprijinitorii direcţi ai 


programului. În 1963, când amândoi plecaserăm de la 
Pentagon, proiectul se găsea la Martin Marietta 
Electronics - actualmente înglobat în Lockheed Martin - şi 
era pe cale de a fi implementat în Europa şi în Vietnam. 

Eu însă nu ştiam toate acestea în vreme ce ieşeam pe 
poarta Fortului Belvoir şi mă îndreptam spre biroul meu de 
la Pentagon. Mă simţeam doar satisfăcut fiindcă se părea 
că  strecurasem cu succes unul dintre proiectele 
Tehnologiilor Străine într-un program deja aflat în lucru şi 
camuflasem existența unui fragment de tehnologie 
extraterestră. În clipa aceea, credeam că, deocamdată, 
îndepărtasem posibilitatea de a cădea în mâinile 
sovieticilor, iar extratereştrii, dacă urmăreau ceea ce 
făceam, poate că nu-şi dăduseră seama care erau intenţiile 
noastre. În felul acela, câştigam timp. 

Am pornit spre nord, în lungul Potomacului, prin 
pădurile verzi din districtul Fairfax, Virginia, întorcându- 
mă la un birou acoperit de alte proiecte ce trebuiau 
administrate. Unul dintre ele, care se derula în paralel cu 
cel tocmai plasat, era embrionicul „Proiect Corona”, o idee 
care ne fusese aruncată pe neaşteptat în braţe din cauza 
doborârii unui avion de recunoaştere U2 şi a capturării 
pilotului său, Francis Gary Powers. 

Forţele Aeriene şi CIA conduseseră programul U2 în 
decursul administraţiei Eisenhower, iar rapoarte şi 
fotografii îmi apăruseră cu regularitate pe birou în 
perioada cât lucrasem la NSC. Ca multe alte acţiuni din 
timpul războiului rece, Uz2 nu avea doar scopul 
supravegherii Uniunii Sovietice, pentru a cunoaşte 
progresul programului lor de rachete dirijate. În cazul lui 
U2, existau trei obiective. Desigur, noi doream să ştim cu 
exactitate ce deţineau ruşii, dar şi să le testăm capacităţile 
defensive antiaeriene. Voiam să ştim cu ce precizie 
radarele lor îl puteau urmări pe U2 şi dacă avionul putea fi 
doborât de rachete. De aceea, îi provocam în mod 
deliberat, făcându-ne cunoscută prezenţa atunci când 
doream să tragă în noi. Ne puteau dobori? Aparatele de 
fotografiat de la bordul lui Uz2 consemnau lansările 


rachetelor inamice sol-aer, ori de câte ori piloţii zburau 
peste instalaţiilor secrete, iar sovieticii trebuiau să 
răspundă provocărilor noastre ori să ne cedeze controlul 
asupra regiunilor secrete din spaţiul lor aerian. 

De aceea, ne jucam cu ei de-a şoarecele şi pisica, 
testându-le apărările, sacrificând în mod deliberat piloţi 
despre care credeam că muriseră atunci când aparatele le 
fuseseră doborâte şi negând întruna orice acţiune, chiar în 
vreme ce Hruşciov răcnea la Eisenhower că programul U2 
îi ameninţa propria sa securitate la Kremlin. „Ne putem 
înţelege între noi”, îi spusese secretarul Partidului 
Comunist lui Ike. „Dar nu şi dacă-mi periclitaţi poziţia”. 
Oricât de mult ar fi detestat Eisenhower programul Uz2 şi 
pericolul la care îi supunea pe piloţi, Preşedintele a trebuit 
să ne accepte unul dintre celelalte planuri de 
supraveghere: căutarea permanentă a oricăror dovezi de 
vehicule extraterestre aterizate sau prăbuşite pe imensul 
teritoriu al Uniunii Sovietice. De asemenea, doream să 
vedem dacă ruşii începuseră să exploateze pentru ei 
fragmente ale tehnologiei extraterestre. De aceea, 
programul Uz2 era prea valoros ca să-l abandonăm, în 
absenţa unei alternative. Alternativa, deşi era un program 
al Forţelor Aeriene, nu al Armatei Terestre, făcea parte 
dintr-un schimb reciproc de date C-D între serviciile 
noastre de informaţii şi aparatul NSC/CIA. El era deja pe 
cale de a fi dezvoltat la Lockheed, în cadrul unei divizii pe 
care o numiseră „lucruri urât-mirositoare”. 

Întrucât zborurile lui Uz2 aveau tocmai rolul de a-i 
provoca pe sovietici şi deoarece ştiam că, finalmente, vom 
pierde piloţi şi avioane, NSC începuse încă din 1957, 
ultimul meu an petrecut la Casa Albă, să examineze cu mai 
multă agresivitate posibilitatea realizării unui program de 
monitorizare mai sigur. Serviciile de informaţii deciseseră 
fotografierea instalaţiilor sovietice din sateliții orbitali, dar 
numai dacă pe orbită s-ar fi putut plasa un aparat care să 
se dovedească fiabil. În acelaşi timp, nu doream ca ruşii să 
ştie că efectuam observaţii de pe orbita Pământului, 
pentru a nu-i încuraja să ne doboare sateliții. Prin urmare, 


totul se reducea la plasarea, în condiţii de secret total, a 
unui satelit orbital. Cum însă am fi putut face aşa ceva, 
când toată lumea era cu ochii pe noi? 

Armata Terestră şi Forţele Aeriene au avut o idee. 
Lockheed demonstrase deja că putea construi un avion de 
cercetare - U2 şi ulterior SR71 -, fără ca populaţia să aibă 
habar, şi să efectueze zboruri de testare fără intervenţia 
comitetelor senatoriale şi fără ştiinţa mass-media. Se 
putea face oare acelaşi lucru şi cu un satelit? lar dacă 
răspunsul era afirmativ, fotografiile luate din satelit ar fi 
fost la fel de bune precum cele făcute de U2? 

În mod firesc, aş fi spus că dacă Armata Terestră 
lansa un satelit, ar fi putut face orice dorea, întrucât 
aveam acoperirea asigurată de serviciul nostru de 
contrainformaţii. Cu toate acestea, spre sfârşitul 
administraţiei Eisenhower, atât Armata Terestră, cât şi 
Forţele Aeriene au fost practic scoase din domeniul 
lansării sateliților de agenţia civilă NASA, în cadrul unui 
program prioritar de cooperare, pentru a demonstra lumii 
capacităţile noastre. Iniţial, sovieticii ne-o luaseră înainte 
cu Sputnik-ul, iar eşecurile sateliților Armatei Terestre şi 
Forţelor Aeriene ne înrăutăţiseră considerabil imaginea. 
Am aflat din surse sigure că atunci când New York Daily 
News publicase titlul cu litere de o şchioapă „Vai, vai!”, 
după ce Corporal se ridicase câţiva centimetri, căzuse 
înapoi pe rampă şi se făcuse ţăndări, nimeni nu se 
amuzase mai copios decât Nikita Hruşciov. 

După câteva asemenea tentative, NSC l-a sfătuit pe 
preşedintele Eisenhower să arunce prosopul în ring, să 
strângă laolaltă toate resursele ştiinţifice din ţară şi să 
predea unei agenţii civile sarcina ajungerii Statelor Unite 
în spaţiul cosmic. Serviciile militare învăţaseră pe propria 
lor piele ce însemna concurenţa pentru aceeaşi tehnologie 
şi acum fuseseră nevoite să se retragă şi să se uite cum 
NASA prelua hăţurile. 

NASA înregistrase câteva succese imediate şi, înainte 
de încheierea administraţiei Eisenhower, în 1960, izbutise 
să trimită sateliți pe orbită şi să experimenteze efectele 


zborurilor orbitale asupra animalelor, într-un mod mult mai 
sofisticat decât cel utilizat de armată, cu maimuțe la 
Alamogordo, la sfârşitul anilor '40 şi începutul anilor '50. 
Examinând succesele sateliților NASA şi vulnerabilitatea 
sporită a zborurilor U2, serviciile de informaţii ale Armatei 
Terestre şi Forţelor Aeriene au întrezărit un posibil 
răspuns pentru nevoia lor de a realiza un program sigur de 
supraveghere. Când NASA şi-a început programul 
Discoverer, lansând o capsulă pe o orbită joasă şi apoi 
readucând-o la sol, serviciile militare au apreciat că 
găsiseră soluţia. Dacă ar fi putut cumva să construiască un 
satelit de recunoaştere fotografică, suficient de mic pentru 
a fi plasat în spaţiul foarte limitat din interiorul capsulei 
Discoverer, şi a-l recupera la revenirea la sol, şi să 
instaleze întregul program de spionaj militar în cadrul unui 
program civil de experimentări ştiinţifice aflat în centrul 
atenţiei mass-media, fără să alerteze publicul, ar fi 
beneficiat de supravegherea camuflată. 

Ştiam că ruşii vor afla foarte rapid despre acest 
program, totuşi asta nu era deloc rău. Am raţionat că, 
ţinând seama de faptul că KGB-ul se infiltrase în CIA, era 
imposibil să păstrăm secretul absolut al programului; dar 
dacă sovieticii ştiau că eram capabili să-i supraveghem, 
poate că ar fi jucat cinstit. In plus, Hruşciov nu mai trebuia 
să-şi facă griji în privinţa deliberatelor noastre violări ale 
spaţiului său aerian, aşa că nu s-ar mai fi simţit la 
ananghie la Kremlin şi ne-ar fi fost recunoscător. Tot ce 
trebuia să facem era să ne ferim de public. Întregul plan se 
bizuia pe capacitatea noastră de a introduce pe tăcute 
ceea ce denumiserăm „Corona” în programul Discoverer 
existent; sovieticii aveau să accepte fără să protesteze şi 
noi urma să căpătăm fotografiile dorite. 

Ne trebuia însă un stimul suplimentar pentru a-i 
determina pe sovietici să înceteze să-i mai îndemne pe 
amicii lor de la CIA să scape informaţii către ziarişti, 
anulând astfel secretul întregii operaţiuni. l-am încurajat 
să participe alături de noi la agenda secretă a planului 
Corona: monitorizarea potenţialelor prăbuşiri de vehicule 


extraterestre. Cu aprobarea lui Eisenhower şi a NSC-ului, 
Serviciul de Informaţii al Armatei Terestre şi-a anunţat 
omologii din armata rusă că orice informaţii aeriene - 
aflate în urma aplicării lui Corona - care dezvăluiau 
prezenţa de extratereştri pe teritoriul sovietic aveau să fie 
împărţite cu armata. Cum intenționau ei să le utilizeze nu 
ne mai interesa. Militarii de carieră au fost mai mult decât 
recunoscători. Ei nu se încredeau nici măcar cât noi în 
comisarii politici ai Partidului Comunist şi detestau să se 
găsească sub presiunea maselor. Astfel, deşi ofeream 
indicii armatei sovietice despre activităţile extratereştrilor 
în teritoriul lor, de fapt nu împărtăşeam informaţii cu 
comuniştii, din cauza prăpastiei adânci existente între 
Partidul Comunist şi Armată în interiorul guvernului 
sovietic. 

Ideea noastră a funcţionat şi KGB-ul a încurajat CIA - 
până şi eu am rămas surprins de eficienţa colaborării lor - 
să nu scape nicio vorbă. Acum rămânea în sarcina Forţelor 
Aeriene şi a diviziei „urât mirositoare” din Lockheed să 
construiască satelitul de supraveghere Corona la adăpost 
de ochii publicului şi să-l introducă în Discoverer, chiar 
sub nasul mass-media americane. A fost una dintre 
operaţiunile cele mai delicate din timpul războiului rece, 
deoarece ruşii ştiau ce făceam, NASA răspundea de 
întregul proiect, dar presa americană, flămândă după cele 
mai mărunte informaţii, trebuia ţinută complet în beznă. 
Dacă era necesar, trebuia să o minţim, să-i livrăm poveşti 
false şi să o păcălim, făcând-o să creadă că populaţia 
S.U.A. nu trebuia să se gândească decât la micul 
cimpanzeu cu cască spaţială care era trimis pe orbită. Nu 
aveam nici prea mult timp la dispoziţie, pentru că ştiam că 
sovieticii încercau să-l pună pe Ike într-o situaţie dificilă la 
sfârşitul mandatului, doborând un U2 şi capturând pilotul. 
De acum ne aflam într-o cursă de înlocuire a avioanelor U2 
cu Corona, deşi ruşii înțelegeau şi acceptau tot ceea ce 
făceam, pas cu pas. A fost una dintre ironiile războiului 
rece. 

Inginerii de la Lockheed au proiectat satelitul 


fotografic astfel încât să intre exact în conul capsulei 
Discoverer. Lucrau presaţi de timp, fiindcă preşedintele 
Eisenhower intervenise cu insistenţă pe lângă NSC pentru 
a se sista definitiv zborurile U2. Bătrânul general ştia că 
era doar o chestiune de timp înainte ca sovieticii să 
captureze un pilot american viu, să-l silească să se 
confeseze şi să-l târască în faţa camerelor TV, umilind 
Statele Unite. Eisenhower era un om de cuvânt care-i 
detesta pe politicieni, fiindcă aceştia căutau întotdeauna 
soluţia cea mai avantajoasă, nu cea mai onorabilă. El 
detesta avantajul de dragul avantajului şi, ori de câte ori a 
putut, a preferat calea cinstită. Cu toate acestea, când 
Hruşciov i se plângea despre zborurile Uz2, Ike nega 
îndârjit că respectivele avioane ar fi fost americane. 
Minciuna era atât de vădită, încât Hruşciov îl împungea pe 
Eisenhower, spunându-i că în felul acesta se expunea. „O 
să vezi că vom captura un pilot viu. Atunci ce vei mai 
spune? 11 

Preşedintele nega însă existenţa avioanelor Uz, 
închidea telefonul şi se descărca pe echipa lui de consilieri, 
furios că era pus într-o astfel de situaţie. „Opriţi 
zborurilel11, ordonă el, dar cei de la CIA insistau pentru 
încă o misiune de recunoaştere. Nu trebuia uitat, spuneau 
ei, care era scopul final: se aflau detalii despre sistemul 
antiaerian rus şi în acelaşi timp se monitorizau zone 
posibile ale activităţii vehiculelor extraterestre. Cu sau 
fără ştiinţa ruşilor, Uz2 împiedicau camuflajul complet al 
EBE datorită fotografiilor aeriene de înaltă rezoluţie. Nu 
ştiu dacă în urma zborurilor Uz am găsit într-adevăr vreo 
dovadă a unei aterizări extraterestre pe teritoriul rus, dar 
cu siguranţă extratereştrii puteau vedea că eram capabili 
să survolăm Uniunea Sovietică, şi faptul că ei ne cunoşteau 
capacităţile i-a împiedicat să bântuie fără restricţii 
regiunile vaste ale Uniunii Sovietice. 

CIA susţinea că misiunile U2 erau atât de importante 
pentru securitatea noastră naţională, încât era gata să-şi 
sacrifice chiar şi piloţii proprii. Cu toate acestea, bănuiesc 
că, în acelaşi timp, cârtiţele KGB ce se infiltraseră în CIA 


doreau să-l compromită pe Eisenhower în faţa întregii 
lumi. Iar când Francis Gary Powers a decolat în mai 1960, 
li s-a oferit şansa aşteptată. 

Există încă multe îndoieli legate de doborârea 
avionului lui Powers. Misiunea lui fusese de a zbura 
deasupra bazelor sovietice ultrasecrete de rachete, 
oferindu-se ca ţintă pentru ele. Crezuserăm că rachetele 
ruse aer-sol n-ar fi putut ajunge la altitudinea lui. Nu vom 
şti însă niciodată dacă Powers a fost doborât pentru că 
adormise din cauza lipsei de oxigen, sau pentru că şefii lui 
din CIA îl obligaseră să coboare mai mult, pentru a face 
fotografii mai bune ori pentru a fi o ţintă mai provocatoare. 
Eu cred că explozia unei rachete sol-aer l-a trezit brusc, 
speriindu-l, din letargia datorită lipsei de oxigen şi astfel a 
pierdut controlul aparatului. Avionul lui n-a fost lovit de 
rachetă. U2 era tipul de vehicul foarte dificil de pilotat şi 
probabil că a intrat într-o vrie din care nu s-a mai putut 
redresa. Pe când avionul lui se rotea spre sol, Powers a 
devenit prea dezorientat ca să-i recapete controlul, a tras 
de maneta de lângă scaun şi s-a catapultat. 

Powers a fost capturat viu, a fost purtat în faţa 
camerelor TV şi silit să admită că spionase Uniunea 
Sovietică. Hruşciov a avut astfel un pretext pentru a anula 
o întrevedere la nivel înalt cu Eisenhower şi a jucat în faţa 
Sovietului Suprem unul dintre cele mai impresionante 
roluri ale carierei sale. Eisenhower a fost umilit public, aşa 
cum se temuse, şi silit să recunoască faţă de Hruşciov că el 
trimisese avioanele U2 deasupra Uniunii Sovietice. A 
promis că misiunile respective vor fi anulate, eliminând 
astfel un instrument valoros de supraveghere şi anulându- 
ne nu numai posibilitatea de a şti ce făceau sovieticii, ci şi 
care erau acţiunile extratereştrilor în Asia. A fost o 
experienţă teribilă, care l-a făcut pe bătrânul preşedinte să 
creadă că fusese compromis de propria sa administraţie. 

În tot acest timp, în lunile finale de pregătiri înainte 
de zborul lui Powers, NASA completa detaliile de înserare 
a lui Corona în Discoverer. Dacă totul mergea bine, prima 
lansare Corona avea să aducă pentru NSC rezultatele 


dorite, iar programul U2 avea să ia sfârşit, fiind în mod clar 
depăşit. Apoi Powers a fost doborât şi programul Uz s-a 
încheiat, deoarece i-a pus capăt preşedintele Eisenhower. 
Rămăsesem practic orbi. Când Discoverer a fost lansat de 
la Cape Canaveral, militarii care activau în programele de 
rachete din Armata Terestră şi din Forţele Aeriene şi care 
erau conştienţi de miza misiunii şi-au ţinut cu toţii 
răsuflarea. Dacă totul mergea bine, ne recăpătăm vederea 
asupra teritoriului Uniunii Sovietice. Dacă eşuam, lua 
sfârşit cea mai bună ocazie a noastră de monitorizare 
aeriană. 

Vă puteţi imagina fericirea ce a cuprins Pentagonul 
când Corona a fost recuperat şi am developat primele 
fotografii. Erau mai bune decât orice fotografiaseră U2- 
urile vreodată, iar Corona fusese complet invizibil pentru 
sovietici. Hruşciov a ascuns informaţia respectivă de 
urechile Sovietului Suprem, iar Eisenhower în niciun caz n- 
a ţinut un discurs în faţa naţiunii. Reveniserăm la 
culegerea de informaţii fotografice şi, pe lângă faptul că 
supravegheam progresul rachetelor sovietice, aveam 
posibilitatea să urmărim orice posibilă tentativă EBE de a 
stabili baze în regiunile cele mai inaccesibile din Asia, 
Africa sau America de Sud. li egalam pe EBE - o victorie 
mică, totuşi o victorie. 

Pe drumul de întoarcere de la Fort Belvoir la 
Washington, mă gândeam că ceea ce mă satisfăcuse cel 
mai mult în privinţa Proiectului Corona fusese combinaţia 
dintre eleganța şi succesul său. Practic, cu aceeaşi 
uşurinţă cu care infiltrasem aparatul de vedere pe timp de 
noapte Roswell în fluxul de dezvoltare şi producţie de la 
Fort Belvoir, strecuraserăm şi încărcătura de aparate 
fotografice în programul Discoverer, reproiectând capsula, 
pentru a face loc instrumentelor noastre. Nimeni nu-şi 
dăduse seama ce anume realizaserăm, ori cât de eficient 
foloseau militarii programele tradiţionale ca acoperire 
pentru realizările lor secrete de armament. 

În acelaşi timp, ştiam că ne apropiem de 
extratereştri. Cu fiecare start încununat de succes al unui 


nou proiect, unele bazate pe tehnologia Roswell, altele 
iniţiate în mod special pentru a contracara capacităţile 
extraterestre descoperite la Roswell, consideram că 
avansaserăm încă un pătrăţel în partida împotriva EBE. 
Apreciam că, indiferent cât de ostile ar fi fost intenţiile 
extratereştrilor, ei nu deţineau puterea de a declanşa un 
război global împotriva noastră. Aveau să ne studieze, să 
se infiltreze printre noi, să ne uzeze până n-am mai fi fost 
capabili să le rezistăm, dar credeam că nu aveau nici 
intenţia, nici capacităţile de a distruge planeta pentru a o 
ocupa. În felul acesta, deţineam un atu. 

Ne trebuia însă un avanpost real, într-un loc care să 
ne permită să stabilim un avantaj strategic, o bază de unde 
să-i atacăm, dar care să fi fost îndeajuns de îndepărtată 
pentru a nu crea panică pe Pământ. Locul respectiv ar fi 
fost Luna. Era un obiectiv la care armata visase încă din 
primele luni de după întâlnirile noastre cu extratereştrii în 
deşertul Roswell şi pe care încercaserăm să-l finanţăm fără 
ştiinţa populaţiei, un proiect ambițios, care ricoşase de la 
un sceptic la altul în interiorul Armatei Terestre, vreme de 
peste un an, înainte să poposească pe biroul meu. Iar când 
am preluat conducerea diviziei Tehnologii Străine, era un 
proiect aproape încheiat. 

Proiectul Baza lunară 

Apreciez că dezvoltarea rapidă a propunerii de 
stabilire a unui avanpost lunar este de importanţă decisivă 
pentru viitorul armatei americane. Această apreciere este 
împărtăşită şi de şeful de stat-major, dovadă fiind 
aprobarea lui imediată şi semnarea iniţierii studiului”, 
scria generalul Trudeau în martie 1959, adresându-se 
comandantului  Artileriei, referindu-se la „Proiectul 
HORIZON” elaborat de Armata Terestră, un plan strategic 
de amplasare a unui avanpost militar pe suprafaţa Lunii. 
Reprezenta reacţia cea mai ambițioasă a Armatei Terestre 
faţă de ameninţarea extraterestră şi, după sosirea mea la 
Pentagon, fusese unul dintre primele proiecte cu care 
Trudeau mă însărcinase. 

„Băieţii de la NASA preiau toată afacerea cu lansările 


de rachete”, mi-a spus el, „iar noi nu ne alegem nici măcar 
cu firimiturile de la masă”. 

Tocmai plecasem de la Casa Albă, când Legea 
Spaţiului şi Aeronauticii fusese promulgată, în 1958, şi 
ştiam ce semnifica ea. lransfera responsabilitatea 
spaţiului de la serviciile militare la o agenţie condusă de 
civili, care ar fi trebuit să dea curs promisiunilor făcute de 
Statele Unite altor ţări în privinţa demilitarizării spaţiului. 
Nimeni n-ar fi spus că nu era un ţel demn de toată lauda: 
să se demilitarizeze spaţiul, astfel încât toate ţările să-l 
poată explora fără riscul de a-şi pierde vehiculele spaţiale 
sau sateliții din cauza unor activităţi ostile. Pentru Statele 
Unite şi pentru ruşi, acordul însemna că astronauții noştri, 
respectiv cosmonauţii lor, nu aveau să se războiască între 
ei. O idee excelentă! Uitaserăm însă s-o comunicăm şi 
extratereştrilor, care, de decenii, violaseră în mod 
sistematic spaţiul aerian al Pământului şi îşi stabiliseră 
deja o bază de operaţii pe Lună. 

Pentru generalul Trudeau şi pentru majoritatea 
ofiţerilor superiori din armata americană, capacitatea 
sovieticilor de a trimite pe orbită vehicule cu încărcătură şi 
echipaj constituia o premisă înspăimântătoare. Până ce 
Statele Unite nu răspundeau tehnologiei sovietice printr- 
un program propriu de lansări, extinzând supravegherea 
prin sateliți, armata considera că s-ar fi cedat Uniunii 
Sovietice un important avantaj strategic. În 1960, 
ajunseserăm la o criză serioasă. Din cauza ferestrei de 
dezvoltare şi a timpului necesar pentru fazele de realizare 
a proiectelor, programele începute prea târziu în anii '60 
aveau să fie realmente depăşite în 1970, când sovieticii se 
aşteptau să stabilească baze spaţiale. 

Ca şi în cazul programului U2, noi aveam o altă 
agendă, care ne preocupa mai mult decât simpla 
capacitate a ruşilor de a ne ameninţa cu lansări de rachete 
nucleare din spaţiu. Eram totodată extrem de conştienţi de 
posibilitatea ca puterea militară dominantă pe Pământ să 
stabilească un tratat unilateral cu  extratereştrii. 
Văzuserăm deja felul în care Stalin negociase un pact de 


neagresiune separat cu Hitler, îngăduind germanilor să-şi 
stabilizeze frontul răsăritean şi să invadeze Europa de 
Vest. Nu doream ca Hruşciov să obţină atât de multă 
putere exclusivă în spaţiul cosmic încât extratereştrii să 
accepte imediat o înţelegere cu el, care să garanteze 
ambelor părţi un grad de libertate prin care să domine 
scena politică planetară. Poate că o asemenea afirmaţie 
sună paranoic acum, în anii '90, dar, la sfârşitul anilor '50, 
aceasta era gândirea serviciilor militare de informaţii. 

Neliniştile generalului Trudeau erau, de fapt, 
neliniştile oricărei persoane care cunoştea adevărul despre 
prezenţa extratereştrilor în jurul planetei noastre şi despre 
capacităţile acestora de a se ivi pe neaşteptate, aşa cum se 
întâmplase la Roswell, la Washington, în 1952, şi în 
nenumărate alte locuri din lume. Noi nu ştiam dacă vreuna 
din aceste semnalări nu se putea preschimba într-o 
debarcare în forţă, sau dacă invazia nu începuse cumva. 
Dacă EBE se puteau alia cu guvernul sovietic, ce dispunea 
de forţe militare autorizate, atunci nu li se mai putea 
controla capacitatea de a-şi exercita voinţa în direcţia 
colonizării Pământului, a exploatării resurselor naturale 
sau - dacă mutilările de vite şi răpirile erau adevărate - a 
impunerii unor experimentări organizate sau a unor 
programe de testare a formelor de viaţă terestre. În 
absenţa oricăror informaţii care să ne contrazică temerile, 
obligaţia armatei era să extrapoleze scenariul cel mai 
defavorabil. De aceea, Armata Terestră a insistat pentru 
realizarea Proiectului HORIZON. Trebuia să avem un plan. 

Documentele Horizon exprimau în mod direct 
temerile generale: Trebuia să amplasăm pe Lună un 
avanpost militar complet echipat, mai întâi fiindcă dacă 
sovieticii ar fi făcut acest lucru înaintea noastră, ne-am fi 
găsit în postură de asediatori. Preferam să fim apărătorii 
unei enclave puternic fortificate, decât atacatorii ei. 
Avanpostul nostru trebuia să fie îndeajuns de puternic 
pentru a rezista unui asalt şi să deţină suficient personal 
ca să conducă experimentări ştiinţifice şi supravegherea 
continuă a Pământului şi a spaţiului său aerian. 


Generalul Trudeau susţinea că iniţial avanpostul 
trebuia să fie suficient de mare şi să conţină suficient 
echipament pentru supraviețuirea şi activitatea de 
construcţie a unui personal de minimum zece - douăzeci 
de persoane. Trebuia să se aibă în vedere extinderea 
instalaţiilor permanente, precum şi reaprovizionarea şi 
rotația personalului, ca să se garanteze timpul maximum 
necesar pentru o ocupare susţinută. Generalul dorea ca 
avanpostul să stabilească un cap de pod pe Lună, şi ca 
acesta să fie permanent şi capabil să reziste perioade 
îndelungate fără sprijin din partea Pământului. Prin 
urmare, locaţia şi concepţia erau esenţiale şi, în opinia 
armatei, necesitau un reper de triangulaţie al sistemului 
de supraveghere principal Lună-Pământ care să asigure: 
(1) comunicarea cu Pământul şi observarea optimă a 
planetei, (2) călătorii de rutină între Lună şi Pământ, (3) 
cele mai bune capacităţi de explorare a regiunii din 
imediata vecinătate a bazei, ca şi expediţii pe termen lung 
şi, cel mai important din perspectiva armatei, (4) apărarea 
militară a bazei selenare. Principalul obiectiv al armatei 
era amplasarea primei baze lunare permanente cu oameni. 
Potenţialul militar al satelitului natural juca rolul principal, 
dar misiunea prevedea şi investigarea potenţialului 
comercial şi ştiinţific al avanpostului. 

Armata dorea să realizeze Horizon în conformitate cu 
actuala strategie naţională de explorare a spaţiului, în 
ciuda preocupărilor pentru demilitarizare. Era însă dificil, 
deoarece toţi cei din armată care avuseserăm contact cu 
dosarele Roswell credeam că ne aflam deja supuşi unei 
anumite forme de agresiune. Demilitarizarea spaţiului nu 
însemna altceva decât să ne lăsăm pe mâna unei civilizaţii 
care dovedise intenţii ostile faţă de noi. În acelaşi timp, 
eram conştienţi de faptul că stabilirea unei prezenţe 
militare în spaţiu i-ar fi încurajat pe ruşi să ne imite pas- 
cu-pas şi că de aici ar fi rezultat o cursă a înarmărilor în 
spaţiul cosmic care ar fi depăşit cu mult tensiunile din 
timpul războiului rece. În spaţiu, armele ar fi fost mai 
dificil de controlat, iar posibilitatea unui conflict accidental 


ar fi declanşat aproape instantaneu o criză pe Pământ. În 
felul acesta, întreaga problemă referitoare la felul cum 
trebuia procedat pentru stabilirea unei prezenţe militare în 
spaţiu rămânea o enigmă. Horizon reprezenta încercarea 
Armatei Terestre de a-şi atinge obiectivele militare în 
contextul politicii guvernamentale de demilitarizare. 

Planurile armatei se confruntau cu un alt obstacol, 
venit din partea membrilor grupului de lucru Roswell, care 
continuau să elaboreze şi să implementeze strategii la 
niveluri ultrasecrete. In mod corect, grupul de lucru a 
înţeles că orice întreprindere militară independentă în 
spaţiu, mai ales cu scopul de a amplasa un avanpost pe 
Lună, deţinea o mare probabilitate de întâlnire cu 
extratereştrii. In decursul respectivei întâlniri, nu existau 
garanţii că nu se va declanşa o înfruntare armată sau că, 
în cel mai fericit caz, nu aveau să fie completate rapoarte 
militare. Chiar dacă aceste rapoarte rămâneau strict 
secrete, ţinând seama de birocraţia militară şi de 
permanenta supraveghere legislativă, era extrem de 
improbabil ca mass-media să nu afle despre contactele cu 
extratereştrii. Astfel, premisa fundamentală a grupului de 
lucru şi a întregii sale misiuni - acoperirea faptului că noi 
descoperiserăm forme de viaţă extraterestră ce vizitau şi 
probabil amenințau Pământul - ar fi fost subminată şi anii 
de operaţiuni încununate de succes s-ar fi încheiat în mod 
nesatisfăcător. Grupul de lucru ar fi preferat ca explorarea 
spaţiului să se afle în mâinile unei agenţii civile, a cărei 
birocraţie putea fi controlată cu mai multă uşurinţă şi al 
cărei personal ar fi fost ales cu grijă, individ cu individ, cel 
puţin la început, de către membrii grupului de lucru. 

Astfel a fost pregătită scena unei  încleştări 
birocratice bizantine între membrii aceleiaşi organizaţii, 
dar cu niveluri diferite de autorizaţii de securitate, de 
obiective strategice şi chiar de cunoaştere a celor ce se 
petrecuseră în trecut. La baza tuturor se găsea ipoteza 
fundamentală potrivit căreia populaţia Pământului nu era 
încă pregătită să afle adevărul despre existenţa unor 
culturi extraterestre şi despre foarte probabila ameninţare 


pe care acestea o adresau vieţii terestre. Generalul 
Trudeau nu mai avea astâmpăr. În Coreea, el se năpustise 
în ascensiunea dealului Pork Chop, înfruntând un atac 
inamic atât de sălbatic încât soldaţii care se oferiseră 
voluntari pentru a-l însoţi crezuseră că aveau să-şi 
găsească sfârşitul. Nu-l putuseră însă lăsa singur, atunci 
când îşi azvârlise casca şi luase una de la un sergent rănit. 
Vârâse glonţ pe ţeava automatului şi spusese: „Am plecat. 
Cine vine cu mine?” Bănuiesc că aceeaşi expresie era pe 
chipul lui şi acum, când mi-a întins raportul pentru 
Proiectul Horizon. „Îi dăm bătaie, Phil”, mi-a spus şi n-am 
avut nevoie să mai aud şi altceva. 

Când susţinătorii agenţiei aerospaţiale civile au 
anunţat armata că toate problemele ridicate de militari 
despre necesitatea stabilirii unui cap de pod aveau să fie 
rezolvate prin misiuni civile, Trudeau a susţinut că 
planurile civililor nu cereau în mod explicit o bază 
selenară, doar pentru posibilitatea amplasării unui 
avanpost pe orbita Pământului, care putea sau nu să fie 
capabil să slujească drept staţie intermediară pentru 
zborurile spre Lună sau spre alte planete. lar termenele 
fixate pentru construirea unei staţii spaţiale orbitale o 
făceau pe aceasta depăşită chiar înainte de a fi ajuns pe 
planşetele de proiectare. În plus, către sfârşitul 
administraţiei Eisenhower, Trudeau le-a spus savanților 
din comitetul consultativ în materie de aeronautică şi 
probleme spaţiale al Preşedintelui că nu puteam spera ca o 
agenţie condusă de civili să încheie o misiune militară. Aşa 
ceva nu se întâmplase în trecut şi n-avea să se întâmple pe 
viitor. Dacă se dorea încheierea unei operaţiuni militare, 
numai militarii o puteau face. Preşedintele Eisenhower 
înţelegea genul acesta de logică. 

La sfârşitul anilor '50, Casa Albă înaintase o serie de 
întrebări generalului Trudeau despre politica 
departamentului C-D în privinţa Proiectului Horizon şi 
despre motivele pentru care militarii trebuiau să fie pe 
Lună şi pentru care o misiune civilă nu putea realiza 
majoritatea obiectivelor ştiinţifice. Aceasta se petrecea 


într-un moment când Casa Albă sprijinea Legea Spaţiului 
şi Aeronauticii, susţinând crearea Administraţiei Naţionale 
pentru Probleme Spațiale şi Aeronautice (NASA). 

Generalul Trudeau a răspuns că nu putea estima 
imediat dimensiunile exacte ale potenţialului militar. 
„Dar”, consemna el în raport, „este probabil ca 
supravegherea Pământului şi a vehiculelor spaţiale de pe 
Lună să se dovedească foarte avantajoasă”. 

În continuare, scria că folosind o linie de bază Lună- 
Pământ, supravegherea spaţială prin triangulaţie - cu alte 
cuvinte, folosind un punct de referinţă terestru şi unul 
selenar, pentru a preciza poziţiile rachetelor, sateliților şi 
vehiculelor spaţiale inamice - promitea obţinerea unor 
observaţii mai ample şi de o acuratețe superioară. În loc să 
avem un singur punct de observare, am fi avut şi un unghi 
suplimentar, deoarece baza de pe Lună putea fi 
întrebuințată ca un al doilea punct de observare. Acesta 
era mai cu seamă cazul pentru tipurile de misiuni lunare şi 
marţiene pe care NASA le plănuia încă din anii '60. 
Trudeau afirma că tipurile de reţele terestre de urmărire şi 
control, aflate în etapa de concepţie, erau deja inadecvate 
pentru operaţiunile spaţiale, aflate de asemenea în fazele 
de planificare în agenţiile civile. De aceea, era lipsit de 
sens să se cheltuiască bani pentru dezvoltarea reţelelor de 
transmisiuni şi control, care aveau să fie învechite chiar 
pentru scopurile pentru care fuseseră concepute. 
Transmisiunile militare urmau să fie enorm îmbunătăţite 
prin folosirea unei staţii releu amplasate pe Lună, care 
avea să acopere un domeniu mai larg şi care, probabil, 
avea să fie mai rezistentă la atacuri în timpul unui război 
convenţional sau nuclear ce s-ar desfăşura pe Pământ. 
Trudeau lansă adevărata bombă abia în final. 

„Utilizarea sistemelor de armament de pe Lună 
împotriva țintelor terestre sau cosmice se poate dovedi 
fezabilă şi avantajoasă’, se adresa el în scris 
comandantului Artileriei, dezvăluind pentru prima dată că 
împărtăşea credinţa lui Douglas MacArthur, că armata 
putea fi solicitată să lupte şi în spaţiu, nu numai pe 


suprafaţa planetei. Trudeau întrevedea posibilitatea ca o 
reţea de transmisiuni aflată pe Lună să aibă un avantaj în 
urmărirea rachetelor dirijate lansate de pe Pământ, dar în 
acelaşi timp îşi dădea seama că armele puteau fi folosite 
din spaţiu, şi nu numai de guvernele terestre, ci şi de 
vehicule extraterestre. El considera că baza lunară avea să 
fie capabilă să protejeze populaţia civilă şi forţele militare 
aflate pe Pământ de atacurile lansate fie de pe orbite 
terestre, fie din spaţiu. În acelaşi timp, iniţierea unui 
program defensiv pe Lună avea un avantaj suplimentar. 

„Puterea militară amplasată pe Lună va fi un factor 
descurajant al războiului, datorită extremei dificultăţi, din 
punctul de vedere al inamicului, de a elimina capacitatea 
noastră de ripostă”, sugera Trudeau. „Orice operaţiuni 
militare desfăşurate pe Lună vor fi dificil de contracarat de 
inamic, tocmai datorită dificultății sale de a ajunge pe 
Lună, dacă forţele noastre sunt deja prezente acolo şi deţin 
mijloace de contracarare a unei debarcări sau de 
neutralizare a oricăror forţe ostile ce au debarcat”. 
Generalul mi-a spus că asta era valabil indiferent dacă 
forţele ostile erau sovieticii, chinezii sau EBE. Situaţia 
avea însă să fie inversată, „dacă forţelor ostile li se permite 
să sosească primele. Ele pot contracara militar debarcările 
noastre, încercând să ne refuze politic utilizarea 
proprietăţii lor”. 

Armata privise realizarea unei baze lunare ca pe o 
sarcină similară construirii bombei atomice: un volum 
uriaş de resurse folosit pentru o misiune specifică, secretul 
absolut asupra naturii misiunii şi un program intens pentru 
încheierea acesteia înainte de sfârşitul următorului 
deceniu. Trudeau spunea că amplasarea avanpostului 
trebuia să fie un proiect special, cu autoritate şi prioritate 
similare Proiectului Manhattan din Al Doilea Război 
Mondial. O dată stabilită, baza lunară trebuia condusă de 
un comandament spaţial inter-arme, care era - şi încă este 
- o extensie a actualei strategii militare de comandă-şi- 
control. Spaţiul, mai exact sfera imaginară ce cuprindea 
Pământul şi Luna, avea să fie considerat un teatru de 


operaţiuni guvernat de regulamentele militare existente la 
momentul respectiv. Controlul tuturor forţelor militare 
americane de către un comandament inter-arme intrase 
deja în funcţiune spre sfârşitul anilor '50, astfel că planul 
generalului Trudeau pentru un comandament militar 
spaţial inter-arme nu constituia o excepţie de la o practică 
uzuală. Singura diferenţă era că generalul nu dorea ca o 
comandă inter-arme să-şi exercite autoritatea exclusiv 
asupra bazei lunare, ci să se extindă la controlul şi 
utilizarea exclusivă a sateliților militari şi a vehiculelor 
spaţiale militare, la sistemele de supraveghere a spaţiului 
şi la întreaga reţea logistică instalată pentru întreţinerea 
bunurilor militare. 

Pentru general, poziţia secundă, după Uniunea 
Sovietică, în amplasarea şi susţinerea unui avanpost 
selenar permanent ar fi fost „dezastruoasă” nu numai 
pentru prestigiul nostru naţional, ci pentru însuşi sistemul 
democratic, în aprecierea lui Trudeau, Uniunea Sovietică 
plănuia să instaleze o bază lunară la mijlocul anilor '60 şi 
s-o declare teritoriu sovietic. El credea că dacă Statele 
Unite încercau să aselenizeze, mai ales dacă încercam să 
stabilim acolo o bază de operaţii, sovieticii ar fi făcut 
propagandă, susţinând că evenimentul era un act 
provocator, o invazie a teritoriului lor, căutând să 
caracterizeze Statele Unite ca agresor, iar prezenţa 
noastră pe solul lunar drept un act ostil. Dacă ruşii apărau 
Luna ca pe o colonie proprie, sau dacă ar fi acţionat ca o 
forţă aflată de partea extratereştrilor cu care încheiaseră 
un tratat militar, Statele Unite s-ar fi găsit într-o poziţie 
vulnerabilă. Astfel,  conchidea Trudeau,  sfătuindu-l 
totodată pe superiorul său, aflat la comanda Artileriei 
Rachete, se impunea de urgenţă ca Armata Terestră să 
conceapă un plan fezabil, pe baza căruia să debarce un 
echipaj uman pe Lună până în primăvara anului 1965, cu 
un avanpost selenar complet operaţional până la sfârşitul 
anului 1966, la un cost estimat de 6 miliarde de dolari 
distribuit pe o perioadă de opt ani şi jumătate. 

Primii doi astronauți, vârful lăncii echipei de 


recunoaştere, ar fi trebuit să aselenizeze în aprilie 1965, 
într-o regiune de lângă ecuatorul lunar, unde, conform 
estimărilor armatei, terenul ar fi suportat multiple 
instalaţii de aselenizare şi decolare, precum şi construirea 
într-o crevasă subterană a unei structuri cilindrice, tip 
vagon, cu pereţi tubulari, care iniţial ar fi adăpostit 
douăsprezece persoane. Volumul principal de materiale de 
construcţie pentru avanpost, aproximativ 150 de tone, 
avea deja să fie la locul respectiv, fiind transportat acolo în 
anterioarele trei luni. Conform planului armatei, alte 95 de 
tone ar fi fost expediate spre Lună între aprilie 1965 şi 
noiembrie 1966. lar din decembrie 1966 până în 
decembrie 1967, alte 100 de tone de încărcătură şi provizii 
aveau să fie programate să sosească la baza lunară acum 
operaţională. 

Este aprilie 1965 şi un vehicul lunar cu un echipaj de 
doi astronauți tocmai a atins suprafaţa Lunii. Deşi 
vehiculul are capacitatea de decolare imediată şi de 
readucere a  astronauţilor pe Pământ, observațiile 
efectuate de ei de pe orbită au determinat că zona este 
sigură şi că nu există ameninţări din partea sovieticilor sau 
a extratereştrilor. Aparatul de radio pârâie, transmițând 
primele instrucţiuni adresate echipajului. 

„Baza lunară, aici este comanda Horizon. Aveţi 
aprobarea pentru primele douăzeci şi patru de ore”, 
anunţă comanda Horizon de la Cocoa Beach, Florida, 
Centrul de Comandă Spaţial Canaveral. Astronauții îşi 
asigură landerul, care - dacă vor primi aprobarea de a 
rămâne - va deveni locuinţa lor pentru următoarele două 
luni, până ce echipele de construcţie vor sosi de pe Pământ 
ca să înceapă asamblarea avanpostului lunar. 

Cu toate acestea, chiar înainte de venirea primelor 
nave de transport cu echipaj uman, cei doi astronauți vor 
confirma starea încărcăturii livrate deja, vor definitiva 
studiile ambientale efectuate de sondele automate de 
recunoaştere şi vor verifica dacă măsurătorile iniţiale şi 
presupunerile referitoare la locaţia bazei lunare au fost 
corecte. 


Până în iulie 1965, soseşte primul echipaj de nouă 
oameni care începe să instaleze tuburile cilindrice în 
crevasa subterană şi să monteze cele două reactoare 
nucleare portabile care vor asigura energia avanpostului. 
Mai mulţi factori au influenţat decizia armatei de a 
ascunde principalele structuri sub solul lunar. Cei mai 
importanţi au fost temperaturile uniforme, izolaţia 
asigurată de sol, protecţia împotriva unei ploi de meteoriți 
potenţial periculoase, camuflajul şi securitatea, precum şi 
protecţia împotriva tipurilor de particule radioactive care 
în mod normal sunt oprite de atmosfera terestră. 

Inginerii militari au proiectat locuinţele cilindrice sub 
forma unor termosuri capabile să reziste în vid, cu pereţi 
dubli între care exista o izolaţie specială. Designul 
respectiv prevenea pierderea căldurii, izolând locuinţa în 
aşa fel încât căldura radiată de sistemul ce asigură lumina 
artificială avea să fie mai mult decât adecvată pentru 
menţinerea la interior a unei temperaturi confortabile. 
Atmosfera urma să fie asigurată de rezervoare cu oxigen şi 
azot lichid; umezeala reziduală şi bioxidul de carbon erau 
absorbite de substanţe chimice solide şi reciclate printr-un 
uscător. Apoi, pe măsură ce baza îşi căpăta caracterul 
permanent şi soseau echipe noi, printr-un sistem de 
rotaţie, avea să fie instalat un sistem de reciclare mai 
eficient. 

Prima echipă urma să locuiască într-o baracă 
temporară, din clipa când soseau alţi şase constructori şi 
proviziile suplimentare. Aidoma bazei permanente, baraca 
temporară avea să fie îngropată într-o crevasă sub 
suprafaţa lunară, însă era micuță şi nu deţinea niciunul 
dintre laboratoarele ce urmau să fie construite în structura 
permanentă. Din elementele deja expediate spre locul 
aselenizării, echipa de constructori avea să asambleze un 
vehicul lunar de suprafaţă (rover), o maşină destinată 
excavării solului şi realizării de şanţuri şi un elevator cu 
furcă ce urma să slujească şi ca macara. Armata aprecia 
că, beneficiind numai de aceste trei maşini, cincisprezece 
lucrători puteau asambla din prefabricate un avanpost 


permanent. Planul Horizon de construire a unor instalaţii 
în condiţii de vid şi imponderabilitate a devenit modelul 
pentru construirea staţiilor spaţiale rusă şi americană, 
Mir, respectiv Freedom. 

În vreme ce se desfăşurau operaţiunile de ridicare a 
structurii permanente subterane, alţi membri ai echipei 
urmau să amplaseze sistemul de transmisiuni multiantenă, 
care se baza pe sateliții tereştri geosincroni pentru 
retransmiterea semnalelor de la staţiile terestre. 
Echipamentele radar de urmărire şi de supraveghere 
amplasate pe Lună aveau de asemenea să monitorizeze 
permanent Pământul şi să fie capabile să urmărească orice 
vehicule lansate de pe suprafaţa planetei, dar şi orice 
vehicule spațiale care pătrundeau din exterior în 
atmosfera Pământului. Membrii echipei comunicau între ei 
şi cu cei din avanpost prin intermediul radiourilor montate 
în căştile costumelor spaţiale. 

Înainte chiar ca armata să fi propus Proiectul 
Horizon, inginerii militari selectaseră mai multe locuri de 
lansare. În loc de Cape Canaveral, armata alesese o locaţie 
ecuatorială, deoarece Pământul se roteşte mai rapid la 
Ecuator, ceea ce adaugă un impuls suplimentar oricărei 
rachete, mai ales celor cu încărcături grele. S-a ales o 
locaţie secretă în Brazilia, unde se dorea începerea 
construcţiei unei baze cu opt rampe de lansare, care să 
adăpostească întregul proiect. Vehiculele spaţiale aveau să 
fie urmărite şi controlate din Cocoa Beach, de unde 
Armata Terestră şi Marina îşi lansau deja sateliții. 

Am segmentat programul în şase faze distincte, 
începând cu studiul de fezabilitate din iunie 1959, redactat 
ca răspuns la prima propunere a generalului Trudeau, care 
a devenit Faza I. Faza a Il-a, programată să se încheie la 
începutul anului 1960, când eu urma să preiau conducerea 
proiectului, solicita o dezvoltare detaliată şi un plan de 
fundamentare, În conjunctie cu  experimentările 
preliminare asupra unor componente esenţiale. Plănuisem 
ca, în decursul acelei faze, să folosesc procedurile 
obişnuite ale departamentului C-D, pentru a conduce 


testările, asigurându-ne că puteam executa ceea ce 
susţinuserăm în studiul iniţial. 

În Faza a Ill-a, am planificat realizarea completă a 
componentelor fizice şi integrarea de sistem a întregului 
proiect. Aceasta includea rachetele, capsulele spaţiale, 
toate vehiculele lunare de transport şi construcţie, 
instalaţiile de lansare de la locaţia propusă din Brazilia, 
precum şi componentele avanpostului lunar, pentru baza 
temporară şi cea permanentă. În aceeaşi fază se includea 
realizarea tuturor sistemelor de transmisiuni, cuprinzând 
staţiile releu, sistemele de monitorizare şi echipamentele 
personale de protecţie şi transmisiuni pe care aveau să le 
întrebuinţeze astronauții. În sfârşit, Faza a III-a solicita 
detaliile tehnice ale tuturor procedurilor necesare pentru 
reuşita lui Horizon - joncţiunile orbitale, alimentările 
orbitale ale vehiculelor de transport lunare, transferul 
încărcăturilor pe orbită, lansările şi testările rachetelor. 

În cadrul Fazei a IV-a, programată pentru 1965, urma 
să aibă loc prima aselenizare. Tot atunci avea să se 
amplaseze primul avanpost lunar de observaţie, deservit 
de doi oameni, şi să se realizeze baraca preliminară pentru 
prima echipă de constructori. Planurile afirmau că, până la 
sfârşitul acestei faze, „se va stabili un avanpost lunar cu 
personal uman”. 

Fazele a V-a şi a Vl-a erau operaţionale şi fuseseră 
programate să se încheie în doi ani, din decembrie 1966 
până în ianuarie 1968. In cadrul lor, avanpostul lunar avea 
să progreseze de la etapa de construcţie preliminară la cea 
de locuinţă permanentă. Instalaţiile respective începeau 
supravegherea Pământului, stabileau prezenţa noastră 
militară prin amplasarea de poziţii fortificate pe Lună şi 
demarau primele experimente ştiinţifice şi explorări. În 
Faza a VI-a, bazată pe succesul avanpostului permanent şi 
pe explorarea terenului lunar, armata intenţiona să extindă 
avanpostul prin mai multe aselenizări şi instalaţii 
suplimentare, oferind informaţii despre rezultatele testelor 
biologice şi chimice şi despre primele tentative de 
exploatare a Lunii ca entitate comercială. 


Armata credea, pentru că aşa credeam noi, cei de la 
C-D, că am fi putut achita uriaşele costuri suplimentare şi 
inevitabile, că prin exploatarea comercială a Lunii - poate 
prin intermediul aceloraşi contracte federale de tip leasing 
prin care Departamentul de Stat asigură explorarea 
terenurilor, în căutare de zăcăminte de petrol şi minereu - 
am fi putut rambursa miliardele de dolari cheltuite. 

De asemenea, Proiectul Horizon propunea realizarea 
unei staţii spaţiale pe orbita Pământului, ca proiect 
auxiliar de sprijinire a misiunilor de aselenizare. Sub 
specificaţia „Staţie Orbitală”, proiectul Artileriei Armatei 
Terestre sugera lansarea şi asamblarea unei platforme 
orbitale „austere, de bază”, care să le ofere echipajelor de 
astronauți aflaţi în drum spre Lună un punct de joncțiune 
pentru preluare de încărcături suplimentare, realimentare 
cu combustibil şi relansare. Staţia orbitală ar fi fost de 
asemenea utilă în primele faze de expediere a materialelor, 
echipele putând manipula mai rapid şi mai uşor 
încărcăturile în imponderabilitate decât pe Pământ. 
Materialele puteau fi expediate separat pe orbită, de unde 
să fie reasamblate de echipele ce locuiau în cabinele 
propriilor lor nave, nu în platforma orbitală, pentru ca apoi 
să revină pe Pământ, când se încheia realimentarea şi 
reasamblarea încărcăturilor. 

Dacă staţia spaţială „de bază” avea succes, armata 
intenţiona construirea unei instalaţii mai sofisticate, mai 
complexe, care ar fi avut propria ei misiune militară şi 
ştiinţifică, slujind şi ca staţie releu pentru echipajele ce se 
îndreptau spre avanpostul de pe Lună sau veneau dintr- 
acolo. Staţia respectivă ar fi avut o capacitate militară 
sporită, permiţând Statelor Unite să domine spaţiul aerian, 
să  „orbeascăll sateliții inamicului şi să-i doboare 
rachetele. Armata Terestră considera staţia orbitală 
extinsă ca pe o altă componentă într-o linie defensivă 
împotriva extratereştrilor, mai ales dacă militarii puteau 
realiza laserele de înaltă energie şi armele cu raze de 
particule pe care le văzuserăm la bordul navei prăbuşite la 
Roswell. Conform planului armatei, staţia spaţială ar fi 


aprovizionat în mod efectiv platforma de testare a 
armamentului Pământ-spaţiu, care, aşa cum fusesem de 
acord împreună cu Trudeau, urma să fie îndreptat în 
primul rând împotriva  extratereştrilor ostili, care 
constituiau adevărata ameninţare pentru planetă. 

În planul său pentru o administrare separată şi 
pentru o structură de conducere înglobată în cea militară, 
Proiectul Horizon era conceput să fie cea mai vastă 
operaţiune de cercetare, dezvoltare şi construcţie din 
istoria armatei.  Depăşind ca amploare Proiectul 
Manhattan, Horizon ar fi putut deveni foarte uşor o unitate 
complet independentă chiar în interiorul Armatei Terestre. 
Din acest considerent, proiectul a fost perceput ca o 
ameninţare imediată la adresa altor servicii militare, dar şi 
la adresa agenţiilor spaţiale civile. 

Marina avea propriul ei plan de stabilire a unor baze 
submarine, care ar fi exploatat oportunităţile comerciale şi 
ştiinţifice de pe fundul oceanelor, creând în acelaşi timp - 
amănunt mult mai important - un sistem de apărare 
antisubmarine, care să contracareze amenințarea 
submarinelor nucleare sovietice. Noi suspectam că 
planurile Marinei, ca şi ale noastre în privința bazei lunare, 
i-ar fi oferit acesteia capacitatea de a desfăşura 
monitorizarea şi urmărirea obiectelor  submersibile 
neidentificate, dacă, într-adevăr, acestea erau trimise de 
EBE pe Pământ. 

În ciuda împotrivirii civililor faţă de planul armatei, 
generalul Trudeau a raportat că Armata Terestră nu avea 
alternativă, fiind silită să-şi susțină planurile pentru o bază 
selenară. „Serviciile de informaţii ale Statelor Unite sunt 
de acord că Uniunea Sovietică poate reuşi aselenizarea 
unui vehicul cu echipaj începând cu anul 1966”. Astfel, 
continuă el, s-ar fi stabilit un precedent pentru 
revendicarea suprafeței lunare ca teritoriu sovietic, ceea 
ce ar fi putut grăbi declanşarea următorului război, dacă şi 
Statele Unite ar fi încercat să-şi instaleze o bază acolo. 
Locul doi nu mai reprezenta o opţiune viabilă. „După cum 
a observat Congresul”, continuă Trudeau, „suntem prinşi 


într-un flux în care nu există decât alternativa continuării”. 

Cu toate acestea, oricât de mult ne-am străduit să 
obţinem finanţarea completă şi demararea Proiectului 
Horizon, am fost opriţi. Programul spaţial american 
devenise proprietatea NASA, care avea propria ei agendă 
şi propriul ei program de explorare a spaţiului. 
Înregistraserăm progrese în proiecte discrete precum 
Corona, dar asta nu oferea armatei controlul necesar 
pentru a stabili o bază lunară în condiţiile unui proiect ca 
Horizon. 

Am devenit omul de bază al generalului Trudeau 
pentru proiect. Eram capabil să fac lobby pentru el, şi 
Horizon a devenit o acoperire suficientă pentru toate 
realizările tehnologice pe care le dezvoltam având ca 
punct de plecare fişetul Roswell. Nimeni nu ştia ce parte a 
tehnologiei Roswell urma să intre în producţie din cauza 
problemelor militare pe care Horizon le propunea în mod 
implicit referitor la prezenţa extratereştrilor şi la intenţiile 
lor ostile. După primul an al administraţiei sale, 
preşedintele Kennedy a înţeles şi el valoarea Proiectului 
Horizon, cu toate că nu se afla în poziţia de a desfiinţa 
NASA, ori de a-i ordona să cedeze controlul armatei, 
pentru realizarea bazei lunare. 

Cred că totuşi l-am convins pe Preşedinte, întrucât, 
finalmente, el şi-a dat seama de importanţa strategică a 
unei baze pe Lună. La scurtă vreme după ce depusesem 
mărturie în faţa Senatului într-o şedinţă strict secretă, 
desfăşurată cu uşile închise, despre felul în care KGB se 
infiltrase în CIA şi ajunsese realmente să dicteze unele 
dintre opiniile contrainformaţiilor noastre încă dinainte de 
războiul din Coreea, ministrul Justiţiei, Robert Kennedy, 
care citise mărturia aceea secretă, mi-a cerut să mă 
prezint la Departamentul Justiţiei. 

În ziua aceea, am ajuns la o comuniune de opinii. Ştiu 
că l-am convins că informaţiile oficiale pe care 
Preşedintele le primea din partea agenţiilor sale nu erau 
numai incorecte, ci şi în mod deliberat eronate. Robert 
Kennedy a început să înţeleagă că noi, cei de la Pentagon, 


nu eram doar un grup de militari bătrâni care tânjeam 
după un război. El a priceput ce anume percepeam noi ca 
ameninţare şi a înţeles că Statele Unite erau cu adevărat 
compromise în urmă infiltrării sovieticilor în agenţiile 
noastre ultrasecrete. N-am discutat despre Roswell, sau 
despre extratereştri. Nu i-am pomenit niciodată despre 
extratereştri, dar am fost capabil să-l conving că dacă ruşii 
ajungeau înaintea noastră pe Lună, victoria în războiul 
rece ar fi putut să le aparţină înainte de sfârşitul acelui 
deceniu. Bobby Kennedy bănuia că dorinţa armatei de a 
înfiinţa o bază lunară se datora şi unei alte agende, care 
conţinea nu numai scopuri militare, ci şi ştiinţifice şi 
comerciale, şi, fără să se intereseze vreodată de 
respectivul program, ne-a promis că va discuta problema 
cu Preşedintele. 

Vă pot spune doar că am încercat un puternic 
sentiment de realizare personală atunci când Preşedintele 
John Kennedy a anunţat naţiunii, la scurtă vreme după 
întâlnirea mea cu Bobby, că unul dintre principalele 
obiective ale Statelor Unite avea să fie aselenizarea unui 
echipaj uman înainte de sfârşitul deceniului al şaptelea. 
Inţelesese! E posibil să nu fi putut lăsa armata să susţină 
un alt Proiect Manhattan. Aceea fusese altă epocă şi alt 
război. Totuşi, cred că Jack Kennedy a înţeles adevăratele 
consecinţe ale războiului rece şi ce s-ar fi putut întâmpla 
dacă ruşii ajungeau înaintea noastră pe Lună cu un echipaj 
uman. 

După cum a dovedit-o în cele din urmă istoria, 
misiunile noastre lunare, care s-au succedat în anii '60, au 
atras atenţia lumii întregi şi le-au arătat duşmanilor că 
Statele Unite erau decise să-şi extindă teritoriile şi să 
apere Luna. Nimeni nu căuta un război total, cu atât mai 
puţin EBE, care au încercat de nenumărate ori să ne 
îndepărteze de Lună şi de baza lor de acolo. Ne i urmăreau 
navele, interferau cu transmisiunile noastre şi căutau să ne 
amenințe prin simpla lor prezenţă fizică. Noi însă nu ne-am 
lăsat intimidati şi am continuat. În cele din urmă, am ajuns 
pe Lună şi am trimis suficiente expediţii care să exploreze 


suprafaţa selenară şi să înfrunte în mod efectiv EBE pentru 
controlul asupra spaţiului nostru aerian şi celui din jurul 
Pământului, exact acea sferă la care generalul Trudeau se 
referise în notele sale informative despre Proiectul 
Horizon, cu zece ani în urmă. Cu toate că propunerea 
Horizon estima o aselenizare până în anul 1967, ea 
considera că forţele armate vor începe să creeze birocraţia 
care să administreze eforturile şi vor construi elementele 
fizice componente până în 1959. Din cauza lui NASA şi a 
administrării civile a explorării spaţiului, Statele Unite au 
avut nevoie de mai mult timp pentru a ajunge pe Lună 
decât estimaserăm noi şi, desigur, n-au construit niciodată 
baza permanentă pe care o propusesem în Horizon. 

Deşi în 1969 nu mai făceam parte din armată, ştiam 
că succesele noastre în explorările lunare demonstraseră 
că exercitam controlul şi că EBE nu aveau să mai acţioneze 
nestingherite în cerurile Pământului. De asemenea, ele 
demonstraseră că dacă se puteau face unele înţelegeri, 
dacă se puteau stabili unele relaţii de colaborare cu 
extratereştrii, nu sovieticii aveau să ducă tratativele. La 
începutul anilor '70, când aselenizările programului Apollo 
au continuat, era limpede că situaţia se inversase şi că în 
relaţiile cu EBE obţinuserăm unele avantaje pe care le 
căutaserăm încă din anii '50. 

Dar pentru mine, cel din 1961, care priveam 
giganticul raport al Proiectului Horizon ce îmi fusese pus 
pe birou şi înţelegeam că întreaga comunitate ştiinţifică 
civilă se mobiliza împotriva acestei realizări, victoriile 
mărunte aveau să fie suficiente până ce puteau fi atinse 
cele de proporţii. Am luat plăcuţele de siliciu gravate 
recuperate de la Roswell şi mi-am spus că ele aveau să fie 
următorul proiect pe care să-l lansez. Nu ştiam prea bine 
ce puteau fi, dar dacă savanții de la White Sands aveau 
dreptate în afirmaţiile lor/am fi putut repurta o victorie de 
care să ne bucurăm mult timp după încheierea bătăliilor 
politice legate de Proiectul Horizon. 

Cipurile cu circuite 

INTEGRATE: DE LA ROSWELL la Silicon Valley în 


timp ce proiectul amplificatorilor de luminanţă intrase în 
lucru la Fort Belvoir, iar echipa Proiectului Horizon se 
străduia să  înoate împotriva curentului impus de 
administraţia civilă a programului spaţial american, mi-am 
îndreptat atenţia asupra următoarelor fragmente ciudate 
provenite de la Roswell: plăcuţele semiconductoare 
carbonizate ce fuseseră rupte dintr-un obiect mai mare. 
Iniţial, ele nu constituiseră o prioritate pentru mine, 
neştiind ce pot fi, până ce generalul Trudeau mi-a cerut să 
le examinez mai îndeaproape. 

„Discută despre ele cu experţii în rachete de la 
Alamogordol1, mi-a spus el. „Cred că ei vor şti la ce să le 
folosim”. 

Ştiam că în zilele imediat următoare incidentului 
Roswell, generalul Twining se întâlnise cu grupul AMC de 
la Alamogordo, căruia îi descrisese unele artefacte. Nu 
ştiam însă cât de detaliate fuseseră acele descrieri, ori 
dacă ei aveau cunoştinţă de faptul că în fişetul nostru 
existau respectivele plăcuţe. 

„Vreau să discut şi cu unii savanţi de aici”, am spus. 
„Mai ales cu inginerii din companiile care au contracte cu 
armata. Poate că ei reuşesc să-şi dea seama care-i 
tehnologia prin care se pot obţine asemenea obiecte”. 

„Du-te la Bell Labs”, mi-a sugerat Trudeau. „Ei au 
realizat tranzistorul şi chestiile astea seamănă tare mult cu 
nişte circuite tranzistorizate”. 

Auzisem că generalul Twining lucrase îndeaproape 
atât cu Bell Labs, cât şi cu Motorola în proiectele de 
cercetare privind sistemele de transmisiuni derulate în 
timpul războiului, iar apoi la poligonul de rachete V2 de la 
Alamogordo. Probabilitatea ca el să le fi arătat materiale 
de la Roswell sau fragmentele micuţe de siliciu ţinea însă 
de domeniul speculaţiei pure. Ştiam doar că întregul 
domeniu al miniaturizării circuitelor electronice făcuse un 
salt uriaş în 1947, odată cu inventarea tranzistorului şi a 
primelor componente semiconductoare. Până la sfârşitul 
anilor '50, tranzistoarele înlocuiseră tuburile electronice 
cu vid din aparatele de radio şi transformaseră cutia de 


lemn a deceniului al cincilea în aparatul portabil, de 
plastic, pe care-l puteţi auzi răcnind la ştranduri în zilele 
toride de vară. În mai puţin de un deceniu, industria 
electronică cunoscuse un important salt tehnologic şi a 
trebuit să mă întreb în sinea mea dacă nu cumva înainte de 
1961, când preluasem şefia diviziei Tehnologii Străine, 
unele materiale de la Roswell urmaseră trasee similare, 
spre colectivele de cercetare. 

Nu-mi dădusem seama de la început, când îi 
arătasem generalului Trudeau plăcuţele de siliciu, cum 
aveau să evolueze lucrurile, dar foarte rapid aveam să 
devin profund implicat în dezvoltarea industriei 
informaticii, transformându-mă într-o rotiță minusculă, 
practic invizibilă, într-o linie de producţie care, peste 
cincisprezece ani, avea să realizeze primele sisteme de 
microcalculatoare şi revoluția calculatoarelor personale. 

De-a lungul carierei mele, începând cu înrolarea mea, 
în 1942, am cunoscut toate etapele aparatelor bazate pe 
diode, ca radiourile şi radarele noastre din Al Doilea 
Război Mondial, până la plăcile de bază. Acestea erau 
unităţi mari de circuite care, treptat, s-au preschimbat în 
secțiuni mai mici şi finalmente în tranzistoare minuscule şi 
componente electronice tranzistorizate. Primele 
calculatoare militare pe care le-am văzut aveau 
dimensiunile unor odăi - nişte monştri zgomotoşi cu tuburi 
electronice, care se defectau permanent şi care, după 
criteriile actuale, aveau nevoie de o mulţime de timp ca să 
calculeze până şi cele mai simple răspunsuri. Nu erau 
altceva decât stocatoare de date, însă uimeau pe oricine 
nu mai văzuse până atunci calculatoare. 

La Red Canyon şi în Germania, radarele de urmărire 
şi ţintire pe care le întrebuinţam erau dirijate de noile 
calculatoare pe bază de tranzistoare, îndeajuns de 
compacte pentru a încăpea într-un camion şi a însoţi 
deplasarea batalionului. De aceea, când am deschis fişetul 
nebun şi am văzut plăcuţele din siliciu cenuşiu-mat, având 
aspectul unor napolitane gravate, am putut face o ipoteză 
destul de corectă în privinţa rolului lor, deşi nu văzusem 


niciodată ceva similar. Ştiam totuşi că experţii în rachete şi 
cercetătorii universitari care colaborau cu laboratoarele de 
dezvoltare de la Bell, Motorola şi IBM vor pricepe mai 
multe decât funcţia primară a acestor cipuri şi-şi vor 
imagina cam ce ar fi trebuit să facem pentru a construi noi 
înşine unele similare. 

Mai întâi, însă, i-am telefonat profesorului Hermann 
Oberth pentru a mă informa dacă, după incidentul Roswell, 
se demarase vreun proiect în direcţia respectivă. Dr. 
Oberth îi cunoştea pe savantii de la Alamogordo şi probabil 
că aflase indirect subiectele conversaţiilor pe care 
generalul Twining le avusese cu grupul său AMC, în orele 
de după recuperarea vehiculului extraterestru. lar dacă 
Twining descrisese unele artefacte, nu descrisese oare şi 
aceste bucățele de siliciu? în cazul unui răspuns afirmativ, 
ce crezuseră savanții despre ele în lunile când ENIAC - 
primul calculator operant - zdrăngănea în baza de testare 
a Artileriei de la Aberdeen, Maryland? 

„Le-au văzut la hangarul de la aerodromul Walker”, 
mi-a spus dr. Oberth. „Toţi cei de la Alamogordo au zburat 
la Roswell cu generalul Twining, ca să supravegheze 
expedierea materialelor la aerodromul Wright”. 

Oberth mi-a povestit ce se petrecuse a doua zi după 
prăbuşire, când un grup de experţi în rachete de la AMC 
examinase piesele şi fragmentele recuperate din deşert. 
Unele dintre ele fuseseră ambalate pentru a fi transportate 
cu B29-uri. Altele, adică lăzile ce ajunseseră la Fort Riley, 
fuseseră încărcate în camioane. Dr. Oberth mi-a spus că, 
după câţiva ani, von Braun îi relatase că acei savanţi, care 
literalmente trebuiau să stea la coadă pentru a-şi procesa 
ecuaţiile în calculatorul experimental din Maryland, 
rămăseseră stupefiaţi de circuitele microscopice gravate în 
plăcuţele arse ce căzuseră din vehiculul extraterestru. 

Von Braun îl întrebase pe generalul Twining dacă în 
legătură cu această descoperire avea să fie contactat 
cineva de la Bell Labs. La început, Twining păruse 
surprins, dar când von Braun îi povestise despre 
experimentele cu elemente semiconductoare - materiale 


ale căror electroni nu trebuie sensibilizaţi cu ajutorul 
căldurii pentru a conduce curentul electric -, devenise 
curios. Dacă aceste cipuri erau componentele unor circuite 
semiconductoare foarte avansate? îl întrebase von Braun. 
Dacă tocmai straturile de astfel de plăcuţe ce căptuşeau 
nava constituiau unul dintre motivele pentru care armata 
nu găsise cabluri electrice în vehicul? Cipurile acestea de 
circuite puteau fi sistemul nervos al vehiculului, 
transportând semnale şi transmițând comenzi, aidoma 
sistemului nervos al corpului omenesc. 

Unica experienţă în domeniul electronicii a 
generalului Twining o reprezentaseră aparatele cu lămpi 
din Al Doilea Război Mondial, ale căror cabluri 
multiconductoare erau învelite în material textil. El nu mai 
văzuse niciodată asemenea cipuri metalice imprimate. 
Cum funcţionează? îl întrebase pe von Braun. 

Savantul german nu era tocmai sigur, deşi 
presupusese că funcționau pe baza aceloraşi principii ca şi 
tranzistoarele pe care laboratoarele se străduiau să le 
dezvolte, pentru a trece apoi la o producţie pe scară largă 
în vederea comercializării lor. Ele aveau să transforme 
complet industria electronică, explicase von Braun, 
constituind aproape o revoluţie. Germanii încercaseră cu 
desperare să realizeze astfel de circuite în timpul 
războiului, dar Hitler, convins că războiul avea să se 
încheie până în 1941, le spusese savanților angrenaţi în 
domeniul tehnicii de calcul că Wehrmachtul nu avea nevoie 
de calculatoare al căror termen de realizare depăşea un 
an. Victoria urma să fie celebrată în Berlin înainte de 
sfârşitul anului. 

Totuşi, cercetările asupra semiconductorilor pe care 
le realizaseră germanii, ca şi proiectele aflate în curs de 
desfăşurare la Bell Labs nu reprezentau nimic pe lângă 
minunăţia pe care Twining le-o arătase lui von Braun şi 
celorlalţi experţi în rachete din New Mexico. Examinându- 
le prin lupă, savanții apreciaseră că nu exista un singur 
comutator semiconductor, ci un sistem întreg de 
comutatoare integrate reciproc şi conţinând ceea ce părea 


un circuit complet, ori un sistem de circuite. Ei nu 
putuseră fi siguri, deoarece până atunci nimeni nu mai 
văzuse ceva măcar vag similar. Totuşi, reuşiseră să-şi facă 
o imagine în privinţa felului în care avea să arate viitorul 
electronicii, dacă se putea descoperi o modalitate de 
fabricare a acelor circuite pe Pământ. Brusc, imensele 
sisteme de dirijare necesare pentru a controla zborul unei 
rachete, care, în 1947, erau prea mari ca să fie introduse 
în fuzelaj, puteau fi acum miniaturizate, astfel încât 
racheta să aibă propriul ei sistem de ghidare automată. 
Dacă am fi putut reproduce ceea ce aveau EBE, am fi 
deţinut şi noi capacitatea de explorare a spaţiului. De fapt, 
analiza circuitelor integrate cu semiconductori a început în 
săptămânile şi lunile de după incidentul Roswell, cu toate 
că William Shockley de la Bell Labs lucra încă din 1946 la 
o versiune a tranzistorului său. 

In vara lui 1947, savanții de la Alamogordo doar 
auziseră de cercetările asupra circuitelor de 
semiconductori de la Bell Labs şi Motorola. De aceea, ei i- 
au recomandat generalului Twining câţiva cercetători din 
cele două companii şi au acceptat să-l ajute să desfăşoare 
primele informări asupra naturii artefactelor Roswell. În 
secret, Armata Terestră a dat unele componente 
inginerilor cercetători, pentru a fi analizate, şi până la 
începutul anilor '50 tranzistorul fusese inventat şi 
circuitele integrate apăreau de acum nu numai în 
sistemele militare electronice, ci şi în produsele de uz 
comun. Epoca tuburilor cu vid, produsul unei tehnologii 
vechi de 80 de ani pe care se bazase o întreagă generaţie 
de dispozitive de transmisiuni, incluzând televizoarele şi 
calculatoarele digitale, se apropia acum de sfârşit, prin 
descoperirea în deşertul de lângă Roswell a unei tehnologii 
noi. 

Tuburile electronice cu vid reprezentau o moştenire a 
experimentelor cu curent electric din secolul al XIX-lea. 
Precum multe descoperiri ştiinţifice istorice, teoria ce 
stătea la baza tuburilor cu vid a fost descoperită aproape 
întâmplător şi nimeni nu s-a sinchisit prea mult de ea. 


Probabil că tuburile electronice cu vid şi-au atins utilitatea 
maximă între 1930 - 1950, după care tehnologia 
descoperită la Roswell le-a trecut în uitare. Principiul 
tuburilor electronice cu vid, descoperit de Thomas Edison 
în anii '80 ai secolului trecut, pe când făcea experienţe cu 
diferite materiale, în scopul perfecţionării becului electric, 
era că un curent electric, care de obicei poate să circule în 
orice sens printr-un material conductor cum este sârma, 
poate fi făcut să circule într-o singură direcţie, atunci când 
trece prin vid. Acest curent direcționat, denumit „efectul 
Edison 1, este principiul ştiinţific ce stă la baza 
incandescenţei materialului din care este construit 
filamentul becului, o tehnologie care a rămas total 
neschimbată de peste o sută de ani. 

Însă tehnologia becului electric descoperită de 
Edison, abandonată şi reluată ulterior la începutul 
secolului al XX-lea, mai avea o funcţie la fel de importantă. 
Deoarece fluxul electronilor prin filament avea o singură 
direcţie, tubul electronic cu vid era, de asemenea, un tip 
de comutator automat. Prin stimularea fluxului de 
electroni, curentul circula doar în direcţia dorită. Nu era 
necesară răsucirea unui comutator pentru acţionarea 
manuală a unui circuit, fiindcă sarcina respectivă o 
îndeplinea tubul electronic cu vid. Practic, Edison 
descoperise primul comutator automat, care a putut fi 
aplicat la sute de produse electronice, de la aparatele de 
radio cu care am crescut eu în anii '20, până la reţelele de 
transmisiuni şi radarele din Al Doilea Război Mondial, sau 
la televizoarele din anii '50. De fapt, tubul electronic a fost 
singura componentă care ne-a permis să dezvoltăm 
reţeaua mondială de transmisiuni care se înjghebase la 
începutul secolului al XX-lea. 

Tuburile electronice cu vid mai aveau o aplicaţie 
importantă, care n-a fost recunoscută până ce pionierii 
tehnicii de calcul n-au recunoscut primii nevoia ei, în anii 
1930 - 1940. Întrucât erau comutatoare, circuite de 
deschidere şi închidere, ele puteau fi programate să 
reconfigureze un calculator în îndeplinirea diferitor 


sarcini. În principiu, calculatorul rămăsese acelaşi tip de 
maşină de calcul inventată de Charles Babbage în anii '30 
ai secolului trecut. Mai multe angrenaje interne sau rotiţe 
acționau în calitate de contoare, iar o secţiune a 
„memorieil1 stoca numerele, până le venea rândul să fie 
procesate. Calculatorul lui Babbage era operat manual de 
un tehnician care răsucea comutatoarele ca să introducă 
numere şi să execute programul ce le procesa. 

Principiul simplu ce stătea la baza primului 
calculator, denumit de inventatorul său „Maşina 
Analiticăl1, era că aceeaşi maşină putea procesa tipuri 
infinite de calcule prin reconfigurarea părţilor ei, efectuată 
graţie unui mecanism de comutare. Maşina avea o 
componentă pentru introducerea numerelor sau 
instrucţiunilor în procesor; procesorul în sine, care efectua 
calculele; o unitate centrală de prelucrare (CPU), care 
organiza şi asigura succesiunea sarcinilor, asigurându-se 
că maşina efectua sarcina cuvenită la momentul cuvenit; o 
zonă de memorie pentru stocarea numerelor; şi, în sfârşit, 
o componentă care trimitea rezultatele calculelor la un tip 
de imprimantă - practic, aceleaşi componente de bază 
existente în toate calculatoarele din ziua de azi. 

Aceeaşi maşină putea aduna, scădea, înmulţi sau 
împărţi, ba chiar stoca numere de la o operaţiune 
aritmetică la următoarea. Ea putea stoca şi instrucţiunile 
de calcul aritmetice de la o misiune la alta. Babbage 
împrumutase un procedeu cu cartele perforate, inventat de 
Joseph Jacquard pentru programarea războaielor automate 
de ţesut. Programele lui Babbage se perforau pe seturi de 
cartele şi se introduceau în calculator, pentru a controla 
succesiunea numerelor procesate. Deşi poate suna ca o 
invenţie uluitoare, nu era decât o tehnologie a Revoluţiei 
Industriale de la sfârşitul secolului al XVIII-lea, apărută din 
necesitatea de procesare a unor numere mari pentru 
armata britanică. Conceptual, însă, constituia un principiu 
cu totul nou în proiectarea de maşini, care, fără zarvă, a 
determinat revoluţia digitală. 

Deoarece maşina lui Babbage era acționată manual şi 


greoi, mare lucru nu s-a realizat cu ajutorul ei în secolul al 
XIX-lea, iar până în anii '80 Babbage însuşi ar fi fost dat 
uitării. Cu toate acestea, aplicarea practică a electricităţii 
la aparatura mecanică şi la livrarea energiei electrice prin 
reţele de înaltă tensiune, inventată de Thomas Edison şi 
perfecționată de Nikola Tesla, a conferit o viaţă nouă 
maşinii de calcul. Conceptul unei maşini automate de 
calcul avea să-i inspire pe inventatorii americani în 
proiectarea propriilor lor calculatoare acţionate de energie 
electrică, pentru a procesa numere mari în cadrul 
competiţiei declanşate de Recensământul american din 
1890. Câştigătorul s-a numit Herman Hollerith, al cărui 
calculator acţionat de energie electrică era o instalaţie 
monstruoasă, ce procesa numerele şi afişa derularea 
procesului pe nişte cadrane imense. Hollerith a înregistrat 
un asemenea succes încât marile companii feroviare l-au 
angajat pentru a le procesa calculele. Până la sfârşitul 
secolului, compania lui - The Computing Tabulating and 
Recording Company - devenise cel mai mare constructor 
individual de maşini automate de calcul. În 1929, când 
Hollerith a murit, compania devenise conglomeratul IBM. 
Cam în aceeaşi perioadă, inginerul german Konrad 
Zuse abordase aceleaşi probleme cu care se confruntase 
Charles Babbage, cu o sută de ani în urmă: cum să 
realizeze propria sa versiune a unei maşini universale de 
calcul care să se poată autoreconfigura în funcţie de tipul 
de calcule dorit de operatorul ei. Zuse a decis ca în locul 
sistemului zecimal, ce limita calculele aritmetice pe care le 
putea efectua maşina, să utilizeze numai două numere, O 
şi 1 - sistemul binar. Asta însemna că el putea procesa 
orice tip de ecuaţie matematică prin deschiderea sau 
închiderea unor relee electromagnetice, comutatoare ce 
acționau precum nişte porţi, lăsând curentul să treacă sau 
oprindu-l. Aceste relee erau aceleaşi tipuri de mecanisme 
pe care marile companii telefonice, de pildă Bell, le 
întrebuinţau ca bază a reţelelor lor. Cuplând o sursă de 
curent electric şi nişte comutatoare electrice cu 
arhitectura Maşinii Analitice a lui Babbage, şi bazându-şi 


calculele pe sistemul binar, Zuse a realizat o versiune 
europeană a primului calculator electric digital, o maşină 
cu totul nouă. Asta se petrecea cu numai trei ani înainte ca 
germanii să invadeze Polonia şi să izbucnească Al Doilea 
Război Mondial. 

În Statele Unite, cam în aceeaşi perioadă în care 
Zuse îşi asambla primul calculator în sufrageria casei, 
Howard Aiken, profesor de matematică la Universitatea 
Harvard, încerca să reconstruiască o variantă teoretică a 
calculatorului lui Babbage, folosind şi el relee 
electromagnetice drept comutatoare şi bazându-se pe un 
sistem binar. Diferenţa dintre Zuse şi Aiken era că cel din 
urmă beneficia de recomandări din lumea academică, iar 
renumele său de matematician inovator l-a adus în 
cabinetul lui Thomas Watson, preşedintele IBM, căruia i-a 
prezentat propunerea pentru primul calculator digital 
american. Watson a fost impresionat, a autorizat un buget 
de un milion de dolari şi, cu puţin înaintea atacului japonez 
de la Pearl Harbour, la Cambridge, statul Massachusetts, a 
început activitatea de proiectare. In timpul războiului, 
colectivul fost mutat la sediul IBM din New York. 

Din cauza capacităţii teoretice de a calcula serii mari 
de numere într-o perioadă relativ scurtă, calculatoarele 
digitale au fost folosite în timpul războiului, în Marea 
Britanie, ca maşini pentru spargerea codurilor. In 1943, 
când prima variantă a calculatorului lui Aiken realizată de 
IBM rula în Endicott, englezii foloseau calculatorul lor, 
„Colossus”, exclusiv în domeniul criptoanalizei, pentru a 
descifra codurile nemților şi a depăşi capacitatea deţinută 
de „Enigma” - maşina germană de codificare, a cărei 
transmisiuni se credea că nu pot fi descifrate de către 
Aliați. Spre deosebire de calculatorul IBM-Aiken, ori de 
prototipul lui Konrad Zuse, „Colossus” folosea tuburi 
electronice cu vid drept comutatoare-relee şi, de aceea, 
era de sute de ori mai rapid decât orice calculator 
experimental cu relee electromagnetice. Prin urmare, 
„Colossus” a reprezentat un concept cu adevărat novator, 
combinând viteza tehnologiei tuburilor cu vid şi 


configuraţia Maşinii Analitice, realizând primul calculator 
digital al epocii moderne. 

Britanicii l-au folosit atât de eficient pe „Colossus” 
încât, în scurt timp, au simţit nevoia de a construi mai 
multe asemenea maşini pentru a procesa volumele tot mai 
mari de transmisiuni cifrate pe care germanii le trimiteau, 
fără să ştie că Aliaţii le decodau fiecare cuvânt. Aş susţine 
până în ziua de azi că atuul tehnologic de care Aliaţii au 
beneficiat în aparatura de culegere a informaţiilor, mai 
exact în calculatoarele descifratoare de coduri şi în radare, 
le-a permis să câştige războiul, în ciuda succeselor iniţiale 
ale lui Hitler şi a armelor lui superioare, în prima fază a 
războiului. Folosirea de către Aliați a calculatorului digital 
a fost un exemplu al modului cum avantajul unei tehnologii 
superioare poate însemna diferenţa dintre victorie şi 
înfrângere, indiferent de tipurile de arme sau de numărul 
de soldaţi de care dispune adversarul. 

Experienţa americană şi britanică în domeniul 
calculatoarelor pe durata războiului, ca şi decizia 
guvernului american de a realiza un calculator digital 
viabil a dus la crearea, în anii imediat de după război, a 
unui calculator denumit „Electronic Numerical Integrator 
and Calculator”, sau ENIAC. El a fost creaţia lui Howard 
Aiken şi a unuia dintre consilierii departamentului C-D al 
Armatei Terestre, matematicianul John von Neumann. Deşi 
opera cu un sistem zecimal, nu binar, şi avea o memorie 
foarte mică, calculatorul se baza pe tehnologia tuburilor cu 
vid. La epoca respectivă, a fost prima dintre maşinile 
cărora azi le spunem „râşniţe de numere”. 

Comparat cu felul în care calculatoarele s-au 
dezvoltat de-a lungul anilor, mai ales cu calculatoarele 
personale de azi, ENIAC pare un adevărat dinozaur. Era 
zgomotos şi masiv, se încingea, funcţiona neregulat şi 
necesita o energie care ar fi fost suficientă unui oraş 
întreg. Nu putea funcţiona prea mult timp, fiindcă tuburile 
cu vid, nefiabile, explodau după numai câteva ore şi 
trebuiau înlocuite. Maşina îşi îndeplinea totuşi programul, 
râşnind numerele introduse şi arătând calea spre 


următorul model, care a reflectat arhitectura simbolică 
sofisticată a lui John von Neumann. 

Von Neumann sugerase să nu se introducă 
programele ce se doreau a fi rulate de fiecare dată când se 
pornea calculatorul; era preferabil ca ele să poată fi 
stocate permanent în calculator. Tratând programele 
respective ca pe nişte componente ale sale, calculatorul 
putea trece de la unul la altul, sau între subrutine ale lor, 
după cum ar fi fost necesar în rezolvarea problemelor. 
Astfel, rutinele mai mari puteau fi procesate în subrutine, 
care la rândul lor se puteau organiza în şabloane de 
soluţionare a unor probleme similare. În aplicaţiile 
complexe, programele ar fi apelat în mod repetat alte 
programe, fără necesitatea intervenţiei umane, şi ar fi 
putut chiar modifica subprogramele ca să se potrivească 
aplicaţiilor. Von Neumann inventase programarea în 
blocuri, baza  sofisticatei  programări inginereşti şi 
contabile de la sfârşitul anilor 1950 - 1960, stră-străbunica 
programării orientate spre obiecte din ziua de azi. 

În anul 1947, toate se adunaseră: proiectul maşinii, 
sursa electrică, tehnologia tuburilor cu vid, logica 
procesării, arhitectura matematică a lui von Neumann şi 
aplicaţiile practice pentru utilizarea calculatorului. Dar 
numai cu câţiva ani înainte de jumătatea secolului, 
calculatorul în sine rămânea produsul gândirii şi al 
tehnologiei secolelor XVIII-XIX. De fapt, ţinând seama de 
lipsurile tuburilor cu vid şi de necesarul imens de energie 
electrică şi de instalaţii de răcire, dezvoltarea 
calculatorului părea să fi ajuns într-o fundătură. Deşi IBM 
şi Bell Labs investeau sume uriaşe în proiectarea unui 
calculator cu costuri reduse de operare şi de întreţinere, 
se părea, luând în considerare tehnologiile la nivelul anului 
1947, că nu se mai putea avansa deloc. Calculatorul era, 
pur şi simplu, un elefant greoi, nesigur, scump de construit 
şi scump de utilizat, ajuns la capătul drumului. Apoi un 
vehicul spaţial extraterestru căzuse din ceruri lângă 
Roswell, împrăştiindu-şi componentele în deşert şi, peste 
noapte, totul se schimbase. 


În 1948, fizicianul William Shockley a construit 
primul tranzistor cu joncțiune - un sandviş microscopic din 
siliciu, de tip n, în care unii atomi aveau un electron 
suplimentar, şi de tipp, în care unii atomi aveau cu un 
electron mai puţin. Invenţia a fost atribuită lui Bell 
Telephone Laboratories şi, ca prin farmec, bariera ce 
stopase dezvoltarea generaţiei de calculatoare dinozaur 
ENIAC a dispărut şi a început o nouă generaţie de circuite 
miniaturizate. În vreme ce tuburile electronice cu vid 
aveau nevoie de o sursă uriaşă de curent electric care să le 
încălzească, deoarece căldura genera electricitatea, 
tranzistorul reclama niveluri scăzute de electricitate şi nu 
necesita timp de încălzire, pentru că el amplifica fluxul de 
electroni care-i curgea în bază. Având nevoie de un nivel 
scăzut de curent, acesta putea fi asigurat de baterii, 
întrucât nu se bizuiau pe o sursă de căldură care să 
genereze curent şi erau atât de mici, multe tranzistoare 
puteau fi introduse într-un spaţiu redus, permiţând 
miniaturizarea componentelor circuitului. Ín sfârşit, 
deoarece nu se ardea ca tuburile de vid, tranzistorul era 
mult mai fiabil. Astfel, la câteva luni după incidentul 
Roswell şi prima prezentare a tehnologiei plăcuţelor de 
siliciu la companiile deja implicate în cercetarea şi 
dezvoltarea calculatoarelor, limitările de dimensiuni şi de 
putere ale acestora au pierit brusc şi următoarea generație 
de calculatoare a intrat în dezvoltare. Aceasta a asigurat 
departamentului C-D al Armatei Terestre, mai ales în 
perioada cât am activat acolo, posibilitatea de a încuraja 
dezvoltarea respectivă la companiile cu care aveam 
contracte, solicitând implementarea circuitelor integrate în 
generațiile următoare de sisteme de armament. 

Toți istoricii epocii  microcalculatoarelor au 
recunoscut că, înainte de anul 1947, nimeni nu prevăzuse 
invenţia tranzistorului şi nici măcar nu visase la o întreagă 
nouă tehnologie fundamentată pe semiconductori ce se 
bazau pe siliciu, iar nu pe carbon, ca filamentul 
incandescent al lui Edison. Mai importantă decât ideea 
unei maşini de calcul, sau a unei Maşini Analitice, sau a 


oricărei combinaţii dintre componentele ce alcătuiseră 
primele calculatoare din anii 1930 - 1940, invenţia 
tranzistorului şi evoluţia sa firească la cipul de siliciu al 
circuitelor integrate depăşea cu mult orice putea fi 
denumit un salt calitativ al tehnologiei. Dezvoltarea 
tuburilor cu vid, de la primele experimente ale lui Edison 
pentru becul electric, până la tuburile electronice ce 
reprezentau mecanismele de comutare ale ENIAC-ului, a 
durat 50 de ani. Realizarea tranzistorului pe bază de siliciu 
a părut că ne-a ajuns din urmă în numai câteva luni. Dacă 
n-aş fi văzut cu ochii mei plăcuţele de siliciu de la Roswell 
şi nu le-aş fi ţinut în mână, dacă n-aş fi discutat despre ele 
cu Hermann 

Oberth, Wernher von Braun sau Hans Kohler şi n-aş fi 
auzit relatările acestor savanţi, decedați acum, despre 
întâlnirile dintre generalul Twining, Vannevar Bush şi 
cercetătorii de la Bell Labs, aş fi considerat că invenţia 
tranzistorului fusese un miracol. Acum ştiu cum s-au 
petrecut lucrurile. 

După cum a dezvăluit istoria, invenţia tranzistorului a 
însemnat doar începutul tehnologiei circuitelor integrate, 
care s-a dezvoltat în anii '50 şi continuă s-o facă şi în zilele 
noastre. Până am fost personal implicat, în 1961, piaţa 
americană asistase deja la retehnologizarea Japoniei şi a 
Germaniei, în anii '50, apoi a Coreei şi Taiwanului, până la 
începutul anilor '60. Generalul Trudeau fusese preocupat 
de aceste aspecte, nu pentru că ar fi considerat că 
respectivele ţări ne erau adversari economici, ci deoarece 
credea că industria americană va suferi ca urmare a 
automulţumirii în privinţa cercetării şi dezvoltării. El mi-a 
expus părerile lui în repetate rânduri, cu ocazia întâlnirilor 
noastre, iar istoria i-a dat dreptate. Trudeau aprecia că 
industria americană se bucurase de o recoltă tehnologică 
impresionantă în anii imediat următori celui de Al Doilea 
Război Mondial, ale cărei efecte continuau să se deruleze 
în anii '60, dar care în curând aveau să înceteze, deoarece 
departamentul C-D reprezenta o întreprindere costisitoare 
ce nu contribuia imediat la profitul net al companiei. Şi 


trebuie să ai succes, zicea Trudeau, pentru ca acţionarii să 
fie mulţumiţi, altfel se vor revolta şi vor cere demisia 
conducerii. Fiind interesate numai de profit, marile 
companii americane se distrugeau aidoma unei familii 
care-şi cheltuie toate economiile. 

„Trebuie să continui să investeşti în tine, Phil”, 
obişnuia generalul să spună când ridica ochii din Wall 
Street Journal, înaintea şedinţelor noastre matinale, şi 
comenta felul în care analiştilor bursieri le plăcea 
întotdeauna să-şi plaseze valoarea pe lucrul greşit. 
„Evident, aceste companii trebuie să înregistreze un profit, 
dar priveşte-i pe germani şi pe japonezi, care înţeleg 
valoarea cercetării fundamentale. Companiile americane 
se aşteaptă ca guvernul să le plătească activitatea de 
cercetare, şi asta trebuie să facem noi, dacă dorim să le 
menţinem în funcţiune. Va veni însă o vreme când nu ne 
vom mai putea permite să plătim. Atunci cine va achita 
nota?” 

Pe generalul Trudeau îl îngrijora felul în care foamea 
de produse electronice bazate pe circuitele miniaturizate 
crea piețe complet noi, ce falimentau companiile 
americane. Pentru companiile americane, zicea el, 
devenise mai ieftin să-şi fabrice produsele în Asia, unde, 
după război, fabricile fuseseră deja retehnologizate pentru 
a produce componente tranzistorizate, decât să folosească 
alte companii americane, care investiseră masiv în 
tehnologia de fabricaţie a secolului al XIX-lea. Trudeau ştia 
că necesarul pentru explorarea spațiului, pentru 
provocarea extratereştrilor ostili în propriul lor teritoriu, 
se baza pe realizarea unei tehnologii de circuite integrate, 
astfel ca toate componentele electronice ale vehiculul 
spațial să poată fi miniaturizate pentru a fi adecvate 
necesităților de spațiu ale capsulelor propulsate de 
rachete. Cursa de obținere a unui număr cât mai mare de 
rachete şi proiectile inteligente a implicat totodată 
realizarea de noi tipuri de circuite ce ocupau spații tot mai 
mici. Însă industria germană şi cea japoneză, 
retehnologizate, au fost singurele capabile să profite 


imediat de ceea ce Trudeau a denumit „noua electronică”. 

Pentru ca industria americană să poată intra cu 
şanse reale în joc, cercetarea fundamentală trebuia plătită 
de armată. Trudeau era de acord să se zbată pentru aşa 
ceva la Pentagon, fiindcă ştia că aceasta era unica 
modalitate prin care puteam obţine armamentul despre 
care doar câţiva dintre noi ştiam că ne trebuia într-un 
război de hărţuire împotriva EBE. Trudeau era un general 
de război, angajat într-o campanie militară necunoscută, 
despre care politica naţională şi legile privind securitatea 
statului îi interziceau să discute. Pe măsură ce prăpastia 
timpului creştea între incidentul Roswell şi îngrijorarea 
legată de expansiunea economică de după război, 
camarazii de luptă ai lui Trudeau se stingeau pe rând din 
viaţă. Generalul credea că industria putea câştiga războiul 
pentru noi, dacă era corespunzător însămânţată cu idei şi 
cu banii necesari transpunerii ideilor în realitate. Până în 
1961, ne  concentraserăm atenţia asupra circuitului 
integrat. 

Cheltuielile guvernamentale în domeniul 
armamentului şi necesitățile explorării spațiului 
asiguraseră deja finanţări importante pentru cercetările 
asupra circuitelor cu componente  tranzistorizate. 
Componentele miniaturizate ale radarelor şi rachetelor pe 
care le comandasem la Red Canyon în 1958 asiguraseră 
fiabilitatea şi portabilitatea acestora. Noile generaţii de 
radare de urmărire aflate în 1960 pe planşetele 
proiectanţilor erau mai sofisticate şi mai inteligente din 
punct de vedere electronic decât armele pe care le 
aţinteam asupra obiectivelor sovietice în Germania. In 
Statele Unite, radiourile japoneze şi taiwaneze de mărimea 
palmei invadaseră piaţa. Calculatoare precum ENIAC, 
cândva de dimensiunile unui hambar, ocupau acum doar 
câte o odăiţă şi, deşi continuau să genereze căldură, nu 
mai explodau din cauza tuburilor cu vid supraîncălzite. 
Ajutate de finanţările C-D guvernamentale, 
minicalculatoarele se aflau la numai câţiva ani de 
introducerea lor pe piaţă. Televizoarele şi radiourile stereo 


cu componente electronice semiconductoare erau oferite 
cumpărătorilor, iar companii ca IBM, Sperry-Rand şi NCR 
începuseră să producă maşinării electronice pentru 
birouri. Era începutul unei noi epoci a electronicii, ajutată, 
în parte, de finanţarea guvernamentală a cercetării 
fundamentale în dezvoltarea şi fabricarea de produse cu 
circuite integrate. Însă adevăratul succes, reproducerea 
artefactelor recuperate la Roswell, rămânea la o distanţă 
de câţiva ani. Când a fost atins, impulsionat tot de 
necesitatea dezvoltării armamentului şi a zborului spaţial, 
a determinat o altă revoluţie. 

Istoria circuitelor imprimate şi a microprocesorului 
este de asemenea istoria unei tehnologii care le-a permis 
inginerilor să micşoreze tot mai mult circuitele. Este 
istoria circuitului integrat, care s-a dezvoltat în anii '60, a 
evoluat în integrarea medie la începutul anilor '70, a fost 
larg integrat în jurul lui 1975, cu puţin înainte de apariţia 
primelor calculatoare personale adevărate, şi a cunoscut 
integrarea generală la începutul anilor '80. Astăzi, 
calculatoarele de peste 200 MHZ şi cu hard-discuri de 
mulţi gigaocteţi sunt rezultatele tehnologiei circuitului 
integrat, începută în anii '60 şi continuată până în prezent. 
Saltul de la circuitul imprimat tranzistorizat din 1960 la 
integrarea generală a fost posibil graţie dezvoltării 
microprocesorului în 1972. 

Procesul de dezvoltare a ingineriei unui circuit mai 
compact, inspirat de invenţia tranzistorului în 1948 şi 
alimentat de necesitatea realizării de calculatoare mai 
bune, mai rapide şi mai mici, a continuat în mod firesc 
până în 1972, când inginerii de la Intel au realizat primul 
microprocesor, o unitate centrală de prelucrare de patru 
biţi, denumit 4004. Anul 1972 marchează începutul 
industriei microcalculatoarelor, deşi primele PC-uri au 
apărut pe piaţă abia după realizarea microprocesorului 
Intel 8080 A. Cipul respectiv a fost miezul calculatorului 
„Altair”, primul produs ce oferea versiunea unui limbaj de 
programare de nivel înalt numit BASIC, care le îngăduia şi 
unor necunoscători să programeze maşina şi să creeze 


aplicaţii pentru ea. În scurt timp, companii precum 
Motorola şi Zilog au scos pe piaţă propriile lor 
microprocesoare, iar în 1977 calculatorul „Apple 11” cu 
microprocesor Motorola 6502 se adresa publicului larg, 
urmat de 8080 A Radio Shack, Commodore PET, Atari şi 
Heathkit. Din punct de vedere operaţional, 
microprocesorul deţine în esenţă aceleaşi funcţii de 
procesare binară şi întinse reţele de comutatoare digitale 
ca şi strămoşii săi, imensele sisteme mainframe din anii 
1950 - 1960 şi minitranzistorizatele produse de la sfârşitul 
anilor '60 şi începutul anilor '70. Funcţional, el are 
aceleaşi misiuni ca şi Maşina Analitică a lui Charles 
Babbage: citeşte numerele, le stochează, le procesează 
logic şi afişează rezultatele. Microprocesorul reduce însă 
enorm spaţiul ocupat şi are o viteză mult mai mare. 

In 1979, Apple Computer a început să vândă primele 
calculatoare personale cu unitate de dischetă, destinate 
stocării de date şi programe, care a accelerat revoluţia 
microcalculatoarelor. Utilizatorii puteau introduce datele 
prin intermediul unei tastaturi sau al unui casetofon şi 
puteau stoca volume relativ mari de date, cum ar fi 
documentele sau proiectele matematice, pe dischete din 
Mylar, transportabile, interşanjabile şi refolosibile, pe care 
calculatorul le putea citi. De acum, calculatorul depăşea 
domeniul amatorului de electronică şi intra în cel al 
locurilor de muncă. Până la sfârşitul anului, introducerea 
de către Micro Pro a primului procesor de texte complet 
funcţional, denumit Wordstar, şi introducerea de către 
Personal Software a primului program de calcul tabelar, 
denumit Visilalc, au transformat în aşa măsură locul de 
muncă încât calculatorul a devenit o necesitate pentru 
orice tânăr dornic de ascensiune în ierarhia companiei. Iar 
până la începutul anilor '80, prin introducerea lui Apple 
Maclntosh şi a mediului orientat spre obiecte, nu numai 
locul de muncă, ci şi întreaga lume a ajuns să se 
deosebească foarte mult de lumea anilor '60. Chiar şi 
conceptul lui Vannevar Bush despre un tip de limbaj de 
interogare folosit în cercetare care să nu se bazeze pe o 


dezvoltare liniară, ci pe o relaţie intelectuală cu ceva 
înglobat într-un text, a devenit realitate prin difuzarea de 
către Apple a unui program de calculator, denumit 
Hyperlard. 

Aparent, din 1947 şi până în 1980, s-a petrecut o 
mutație fundamentală în capacitatea omenirii de a procesa 
informaţii. Calculatoarele însele au devenit un fel de forme 
de viaţă bazate pe siliciu, inspirând formele terestre de 
viaţă bazate pe carbon să le dezvolte, să le crească, ba 
chiar să le ajute să se reproducă. Cu programele de 
control ale proceselor dirijate de calculatoare, care 
actualmente se găsesc practic în toate industriile majore, 
software-ul ce scrie software, sistemele expert bazate pe 
reţele neurale ce învaţă din propriile lor experienţe în 
lumea reală şi actualele teste de creştere în ambientul 
lipsit de greutate al orbitei Pământului a unor cipuri 
microscopic de subțiri bazate pe siliciu pot fi 
prevestitoarele unei ere în care fabricile orbitale automate 
vor creşte şi vor recolta în mod firesc noi materiale pentru 
microprocesoare mai sofisticate decât ne putem închipui în 
clipa de faţă. Dacă toate acestea se vor dovedi adevărate, 
nu s-ar putea argumenta că plăcuţele de siliciu pe care le- 
am recuperat de la Roswell au fost adevărații stăpâni şi 
călători spaţiali, iar creaturile EBE au fost gazdele sau 
slujitorii lor? Odată cu implantarea lor reuşită pe Pământ, 
cultura noastră atingând un punct de pregătire prin 
realizarea primelor calculatoare digitale, oare nu cumva 
fluxul natural de dezvoltare, care a început cu invenţia 
tranzistorului, ne-a adus în punctul de unde vom începe o 
relaţie simbiotică cu siliciul care deţine datele noastre şi 
ne permite să devenim mai creativi şi mai încununaţi de 
succes? 

Poate că incidentul Roswell, care ne-a ajutat să ne 
dezvoltăm baza tehnologică pentru sistemele de armament 
ce ne protejează planeta împotriva EBE, a prezentat 
totodată mecanismul pentru implementarea cu succes a 
unei forme de viaţă extraterestre nonumanoide, care 
supravieţuieşte de la purtător la purtător aidoma unui 


virus, un Ebola digital pe care noi, oamenii, îl vom duce 
într-o bună zi pe altă planetă. Sau dacă un duşman a dorit 
să implanteze într-o cultură un mecanism perfect de 
spionare sau de sabotaj? Atunci, implantarea circuitului 
bazat pe microcipuri în tehnologia noastră de către EBE ar 
fi fost metoda perfectă. El are rolul de a sabota, ori este 
ceva similar focului dăruit odinioară de Prometeu? Poate 
că incidentul Roswell din 1947 a fost un eveniment care 
aştepta să se întâmple, ca un fruct otrăvit care cade din 
pom pe un teren dejoacă. După ce imprudentul muşcă din 
el, otrava începe să acţioneze. 

„Infrânează-te, Phil”, îmi spunea generalul Trudeau 
atunci când mă lansam în asemenea speculaţii. „Nu uita că 
trebuie să vorbeşti cu o serie de savanţi, iar cei de la Bell 
Labs aşteaptă să-ţi vadă raportul când voi termina de 
discutat cu grupul Alamogordo”. 

Era anul 1961 şi  miniaturizarea circuitelor 
electronice începuse deja, dar în urma raportului meu 
către general, acesta îmi aranjase întâlniri la Sperry-Rand, 
Hughes şi Bell Labs cu cercetători împreună cu care să 
determin modul cum respectivele companii aplicau 
circuitele miniaturizate în proiectele de sisteme de 
armament. Inspirația în ceea ce priveşte microcircuitele 
căzuse din cer la Roswell şi îndreptase dezvoltarea 
calculatoarelor digitale într-o direcţie cu totul nouă. Acum 
misiunea mea era de a folosi procesul de dezvoltare al 
armamentului, mai ales realizarea sistemelor de dirijare a 
rachetelor balistice, şi de a implementa aplicarea 
sistemelor de microcircuite în aceste noi generaţii de 
arme. Generalul Trudeau şi cu mine făceam parte dintre 
primii cercetaşi în ceea ce avea să fie câmpul electronic de 
luptă al anilor '80. 

„Nu te teme, generale, toate întâlnirile au fost 
fixate”, i-am spus. Ştiam cum mă putea purta valul, dar 
eram în primul rând ofiţer de informaţii, iar asta însemna 
că porneşti cu o pagină goală pe care o umpli treptat. 
„Cred însă că cei de la Bell Labs au văzut deja chestiile 
astea”. Într-adevăr, le văzuseră - în 1947. 


Laserul 

Croindu-mi drum prin lista din fişetul nebun, scriind 
generalului Trudeau rapoarte şi recomandări despre 
potenţialul fiecărui artefact, am pierdut noţiunea timpului. 
Deplasându-mă în sus şi în jos pe Potomac, până la Fort 
Belvoir, ca să mă interesez despre progresul înregistrat de 
vederea pe timp de noapte la Martin Marietta, eram totuşi 
conştient că vara se apropia de sfârşit şi că frunzele 
începuseră să-şi schimbe culorile. Mai vedeam că era deja 
întuneric când plecam de la Pentagon. lar acum era 
întuneric şi când porneam spre Pentagon în fiecare 
dimineaţă. Deprinsesem obiceiul de a folosi rute diferite 
spre serviciu, astfel încât, dacă CIA mă urmărea, să le dau 
bătaie de cap „codiţelor”. 

Generalul Trudeau şi cu mine ne stabiliserăm o 
rutină zilnică. La prima oră, dimineaţa, discutam despre 
fişetul Roswell - el îl numea „fişetul cu gunoaie”, fiindcă 
era ticsit cu atâtea fragmente de artefacte care se 
fupseseră din componente mai mari. Ascunsesem 
proiectele de dezvoltare ale materialelor Roswell atât de 
adânc sub activitățile curente ale departamentului C-D 
încât nici chiar ceilalți ofiţeri care lucrau cu noi permanent 
nu ştiau ce se petrecea. Clasificasem atent cea ce făceam 
şi atunci când discutam ceva despre Roswell, chiar dacă 
avea vreo legătură cu alte subiecte de pe agenda noastră 
de lucru, ne asiguram că ne găseam între patru ochi, ori 
într-un loc unde n-ar fi trebuit să ne oprim conversaţia 
fiindcă apărea altă persoană. 

În cadrul diviziei Tehnologii Străine, 
responsabilitatea mea era să alimentez dezvoltarea 
proiectului C-D cu informaţii şi date provenite de la surse 
din afara canalelor obişnuite ale armatei. Acestea formau o 
mulţime de cercuri întrepătrunse, de la Pentagon la 
contractorii militari, la testările din poligoanele militare şi 
la cercetătorii din universități sau laboratoare 
independente care aveau contracte cu noi. Dacă cercetam 
metodele de conservare a alimentelor, încercând 
permanent să găsim modalităţi mai bune de pregătire a 


raţiilor, iar italienii şi germanii deţineau un procedeu care 
părea că dă rezultate, misiunea mea era să aflu cât mai 
multe despre el şi să strecor informaţiile cu pricina în 
procesul de realizare. Chiar dacă pentru un element 
anume nu exista un proiect oficial, dacă ceea ce aflam era 
util pentru oricare dintre serviciile majore ale armatei, 
indiferent dacă ar fi fost vorba despre cel medical, cel de 
transmisiuni, cel auto, cel de artilerie sau chiar cel de 
intendenţă, căutam întotdeauna o modalitate de utilizare a 
informaţiei şi de strecurare a ei, fără a fi practic băgată în 
seamă. Aceasta reprezenta o acoperire perfectă pentru 
artefactele Roswell, atâta vreme cât puteam găsi căi de 
infiltrare a tehnologiei extraterestre în procesul de 
dezvoltare într-un asemenea mod încât nimeni să nu poată 
descoperi vreo legătură cu incidentul din deşertul New 
Mexico. 

Pentru orice martor exterior, generalul Trudeau şi cu 
mine ne întâlneam în mod regulat pentru a examina 
proiectele din departamentul C-D, atât cele moştenite de la 
şefii anteriori, cât şi cele pe care doream să le iniţiem în 
decursul mandatului nostru. Existau ofiţeri care, la sosirea 
noastră în C-D, aveau deja proiecte în dezvoltare, şi 
generalul îmi atribuise sarcina să alimentez respectivele 
proiecte cu informaţii şi date, indiferent de unde ar fi 
provenit acestea, fără să le disturb activitatea şi fără să 
intru în legătură cu colectivele de lucru. Era dificil, 
deoarece trebuia să activez în beznă, ascunzându-mă chiar 
de propriii mei colegi, a căror reputaţie ar fi fost distrusă 
dacă s-ar fi auzit că se ocupă cu artefacte provenite din 
„farfuriile zburătoare”. În acelaşi timp, majoritatea 
ofiţerilor superiori şi a membrilor-cheie din colectivele lor 
de la Pentagon ştiau că tehnologia Roswell era infiltrată 
printre noile proiecte aflate în curs de dezvoltare. De 
asemenea, ei erau vag conştienţi de cele întâmplate chiar 
la Roswell şi de versiunea actuală a grupului de lucru 
Hillenkoetter/Bush/Twining, ai cărui membri din cadrul 
Pentagonului urmăreau cu atenţie orice făceau militarii. 

Îmbinând ceea ce denumeam „serviciul de zi” oficial 


din C-D, dedicat proiectelor obişnuite, cu activitatea 
camuflată legată de fişetul Roswell, căpătasem rolul oficial, 
deşi adesea lipsit de formalităţi, de adjunct al generalului 
Trudeau la conducerea departamentului. În calitatea 
respectivă, îndeplineam ordinele generalului referitoare la 
departament şi nu în mod specific legate de un proiect sau 
altul. Dacă Trudeau avea nevoie de informaţii ca să-i 
permită să-şi redefinească priorităţile bugetare sau să 
alcătuiască bugete de dezvoltare suplimentare, el mă 
solicita adesea să-l ajut sau cel puţin să-i ofer sfaturi. În 
acelaşi timp, jucam şi rolul de ofiţer de informaţii, 
asigurându-i generalului date în decursul întâlnirilor de 
lucru, ajutându-l să redacteze rapoarte, stând în spatele lui 
la toate întrunirile sau şedinţele cu comisii ale Congresului 
şi apărându-l pe el şi departamentul împotriva atacurilor 
săptămânale venite din partea ofiţerilor celorlalte servicii 
militare sau din partea agenţiilor civile şi de informaţii. 
Toţi doreau să afle ce ştiam noi, cât cheltuiam şi pentru ce. 
Nu ne opuneam să le spunem tuturor ce anume căpăta 
poporul american în schimbul taxelor de impozitare, cu o 
excepţie - Roswell. Asupra acestui subiect pogora mantia 
de întuneric şi amintirile noastre legate de proveniența 
anumitor obiecte deveneau foarte vagi, aşa cum s-a 
petrecut cu spectaculoasa îmbunătăţire a tehnologiei 
vederii pe timp de noapte, la scurt timp după vara lui 
1961. Chiar şi oamenii noştri se simțeau frustraţi când 
generalul Trudeau se întorcea către mine în timpul unei 
şedinţe şi mă întreba: „Mai ţii minte informaţiile acelea 
despre vederea pe timp de noapte pe care le-ai trimis la 
Fort Belvoir cu nişte luni în urmă? Unde ai găsit dosarul 
respectiv, Phil?” Dacă nu eram în stare să fac pe prostul şi 
să spun: „Nu cred că ştiu despre ce-i vorba, probabil c-o fi 
responsabilitatea altcuival1, atunci ridicam pur şi simplu 
din umeri şi răspundeam „Nu mai ţin minte, domnule 
general, le-am găsit prin bibliorafturile acelea. Dacă este 
nevoie, o să încerc să caut”. 

Jucam teatru, şi mulţi dintre ofiţerii care suspectau 
că aveam pe undeva un stoc de informaţii ştiau că 


ascundem ceva. Dacă erau militari de carieră, ştiau şi ei 
cum se proceda la Pentagon. Noi aveam informaţiile şi le 
tăinuiam. Nimeni n-avea să găsească nimic, dacă n-o 
doream. De aceea, generalul obişnuia să-mi trimită mie 
orice avea legătură cu informaţiile militare secrete, iar eu 
găseam o modalitate nu numai de a face uitat răspunsul, ci 
şi întrebarea. Deveniserăm atât de experţi în această 
direcţie încât invenţii complet noi puteau fi dezvoltate 
simultan în mai multe locuri diferite, fără ca vreun individ 
să-şi dea seama de sursa tehnologiei, cu atât mai puţin 
şeful de proiect din propriul nostru departament. 

CIA devenise atât de frustrată pentru că nu obținea 
informaţii de la noi încât începuse să-i urmărească 
îndeaproape pe ataşaţii ruşi care se învârteau prin 
Washington şi erau conduşi de superiorii lor KGB din 
ambasade şi consulate. Deoarece CIA ştia cât de profund 
se infiltraseră agenţii KGB în universităţile americane, se 
gândise că ar putea obţine informaţii indirect, fotografiind 
ceea ce se afla în fotocopiatoarele ambasadei ruse de la 
Washington. Evident, din zvonurile ce circulau în jurul 
schimburilor permanente de cercetători ştiinţifici dintre 
mediul universitar şi cel industrial, CIA ştia că în 
departamentul C-D al Armatei Terestre se petrecea ceva şi 
strângea cât putea de mult cercul în jurul nostru. Ca atare, 
trebuia să fiu foarte atent în legătură cu generalul, să nu-l 
las să participe la nicio şedinţă fără să fie protejat, şi să mă 
asigur mereu că CIA ştia că va trebui să treacă peste mine 
ca să ajungă la generalul Trudeau. Oamenii săi ştiau că eu 
ştiam ce făceau ei şi care le erau loialităţile şi mai ştiau că, 
într-o bună zi, cărţile aveau să fie puse pe masă. 

La începutul anului 1961, Trudeau şi cu mine ne-am 
stabilit rapid rutina, iar modalitatea în care ne îndeplineam 
programul părea că funcţionează. Vederea pe timp de 
noapte se afla în curs de realizare la Fort Belvoir, iar 
cercetătorii care lucrau cu noi se asiguraseră că plăcuţele 
de siliciu ajunseseră la colegii lor de la Bell Labs şi ne 
spuseseră că o nouă generaţie de circuite tranzistorizate 
era în curs de dezvoltare. Cipurile de siliciu reveneau în 


secret la Bell Labs, întrucât prezentarea iniţială a cipurilor 
de circuite integrate provenite de la Roswell ajunsese la 
contractorii militari încă din 1947, în săptămânile ce 
urmaseră sosirii artefactelor la aerodromul Wright. 

Un caz similar de introducere urmată de o 
reintroducere se petrecuse cu emisia stimulată a radiaţiei, 
o armă despre care primii analişti crezuseră că o văzuseră 
în epava Roswell. Fiindcă emisia de energie direcţionată 
era o tehnologie pe care o întrebuinţasem deja în Al Doilea 
Război Mondial, analiştii de la aerodromul Wright, care 
văzuseră ceea ce crezuseră a fi o variantă atât de avansată 
a respectivei tehnologii încât făcea parte dintr-un domeniu 
cu totul diferit, doriseră s-o trimită imediat cercetătorilor 
ştiinţifici şi procedaseră ca atare. La începutul anilor '50, o 
variantă a emisiei stimulate a radiaţiei apăruse în 
comunitatea ştiinţifică, ce dezvolta noi produse legate de 
procesul generării microundelor. 

Majoritatea americanilor ce au prins epoca aceea îşi 
amintesc lansarea cuptorului cu microunde, care ne-a 
ajutat „să trăim mai bine” în noile noastre bucătării 
moderne - un produs casnic miraculos, care a apărut pe 
piaţă în anii '50, promițând să gătească mâncarea în mai 
puţin de jumătate din timpul necesar cuptoarelor noastre 
tradiţionale, chiar dacă aceasta era complet congelată. 
Fabricat sub o mulţime de denumiri, cuptorul cu 
microunde gătea nu pe baza energiei termice, precum 
cuptoarele clasice, ci bombardând alimentele cu cascade 
de unde de radiaţie electromagnetică având lungimea în 
jur de un centimetru. Undele traversau alimentele, 
excitând moleculele de apă din acestea şi determinându-le 
să se alinieze şi să se realinieze, înainte şi înapoi, cu viteză 
uriaşă. Activitatea moleculară genera căldură la interior, şi 
astfel hrana se gătea dinăuntru spre exterior. Dacă totul se 
petrecea într-o incintă care împiedica evaporarea vaporilor 
de apă, se obținea o mâncare preparată rapid. 

Fundamentul teoretic al cuptorului cu microunde 
care ne-a împins pe calea lungă şi profitabilă a cercetărilor 
privind emisia stimulată a fost stabilit în 1945, iar primele 


cuptoare cu microunde au fost produse la Raytheon, în 
statul Massachusetts, în 1947, înainte de recepţionarea 
informaţiilor sau a materialelor provenind din vehiculul 
extraterestru de la Roswell. Dar examinând epava, savanții 
de la poligonul Alamogordo au raportat că EBE păreau să 
utilizeze instrumente foarte avansate de stimulare a 
undelor, care, conform analizelor lor, prezentau similitudini 
cu fizica unui generator de microunde. Echipa de 
recuperare găsise în deşert un instrument scurt, gros, cu 
sursă internă de energie, care aducea cu o lanternă şi 
proiecta pe o distanţă mică o rază intensă de lumină de 
grosimea unui creion, ce putea tăia metalul. 

Inginerii de la Wright apreciaseră că instrumentul se 
baza tot pe stimularea undelor. In acest caz, se puneau 
următoarele întrebări: cum foloseau EBE stimularea 
undelor şi cum puteam noi s-o adaptăm utilizărilor militare 
sau s-o strecurăm în proiectele unor produse deja aflate în 
curs de realizare? 

În 1954, când mă aflam la Casa Albă, NSC primea 
deja rapoarte asupra unei teorii formulate de Charles H. 
Townes, care descria modul cum atomii unui gaz puteau fi 
excitaţi la niveluri energetice extrem de înalte, prin 
aplicarea unor impulsuri de energie. Gazul îşi elibera 
surplusul de energie sub forma unor microunde de 
frecvenţă foarte precisă, ce puteau fi controlate. Noi 
consideram că, teoretic, raza de energie putea fi un semnal 
purtător de transmisiuni sau un amplificator pentru 
semnal. În 1956, când primul maser a fost construit la Bell 
Labs, el a fost întrebuințat pe post de cronometru, datorită 
calibrării foarte exacte a frecvenţei undei. 

Totuşi, Maserul a fost doar un premergător al 
următorului produs, laserul, care avea să revoluţioneze 
toate aspectele tehnologiei pe care le atingea. Totodată, el 
avea să se dovedească o armă capabilă să ne ajute să-i 
ameninţăm în mod realist pe EBE, ce păreau gata să 
declanşeze un război nuclear între superputeri. În vreme 
ce Maserul era o amplificare a microundelor generate, 
laserul era o amplificare a luminii, iar teorii referitoare la 


modul cum se putea realiza acest lucru circulau la tot 
pasul printre producătorii de armament, chiar înainte ca 
Bell Labs să creeze primul maser. 

Citisem descrierile laserului EBE în rapoartele 
incidentului Roswell - o rază de lumină atât de subţire 
încât nici măcar nu putea fi zărită până nu poposea pe 
obiectiv. Care era scopul generatorului de lumină? se 
întrebase grupul de la Alamogordo. Părea un instrument 
de ţintire sau de transmisiuni cu un domeniu aproape 
nelimitat şi, dacă se putea găsi sursa energetică 
corespunzătoare, care să amplifice raza de lumină încât să 
poată penetra metalul, artefactul putea fi întrebuințat ca 
burghiu, ca aparat de sudură sau chiar ca armă 
devastatoare. 

În vreme ce mă aflam la Casa Albă, toate cele trei 
servicii militare ale Armatei lucrau cu cercetătorii din 
laboratoarele universităţilor pentru realizarea unui laser 
viabil. Bazându-se teoretic pe excitarea atomilor unui 
element pentru a produce energie luminoasă în acelaşi fel 
în care atomii unui gaz sunt excitaţi pentru a produce 
microunde, laserele ofereau promisiunea ispititoare a unui 
fascicul de energie direcţionată, având un domeniu atât de 
larg de aplicaţii încât puteau deveni obiecte de folosinţă 
aproape universală, pentru toate serviciile militare, chiar 
şi pentru verificarea inventarelor magaziilor Intendenţei. 
Finalmente, în 1958, după ce părăsisem Casa Albă, 
activitatea de cercetare a cunoscut un impuls puternic, 
mai ales la Universitatea 

Columbia, unde, peste doi ani, fizicianul Theodore 
Maiman a construit primul laser operant. 

Cea dintâi demonstraţie practică a laserului a avut 
loc în 1960 şi, până am ajuns la Pentagon, generalul 
Trudeau îl trecuse pe lista priorităţilor ce trebuiau 
dezvoltate în scopuri militare. De asemenea, întrucât 
printre resturile recuperate de la Roswell se aflau 
artefacte ce foloseau emisia stimulată a radiației, 
realizarea laserului a cuprins şi necesităţile urgente şi 
speciale ale misiunii mele legate de tehnologia EBE. A 


trebuit să scriu un raport adresat generalului Trudeau, 
sugerând modalităţile în care extratereştrii ar fi putut 
întrebuința tehnologia laser în misiunile lor pe Pământ, 
precum şi modalităţile în care noi am fi putut realiza 
utilizări similare, sub acoperirea unui program 
convenţional de dezvoltare. Cu alte cuvinte, o dată ce 
ghiceam felul în care. extratereştrii îl foloseau, avea să 
devină modelul nostru pentru aplicaţii similare. 

Noi consideram că EBE foloseau laserul pentru 
pilotare, reflectând raza din obiecte spaţiale îndepărtate şi 
determinând traiectoria prin  triangulaţie; pentru 
transmisiuni, folosind raza laser ca semnal purtător, ori ca 
semnal în sine; pentru supraveghere, prin marcarea 
țintelor potenţiale; şi pentru transmiterea energiei, 
iluminare şi chiar stocare de date. Intensitatea şi puritatea 
razei laser ar fi slujit ca metodă fundamentală de 
transmisiuni pe distanţe mari, ori ca modalitate de stocare 
a transmisiunilor în pachete. Cu toate acestea, ne înfiora 
utilizarea de către EBE a energiei direcționate ca 
instrument medical şi, finalmente, ca armă potenţială, 
deoarece, în viziunea noastră, acest lucru constituia 
dovada intenţiilor lor ostile. Indiferent dacă ne considerau 
duşmani ce trebuiau distruşi, sau priveau toate formele de 
viaţă terestre ca pe nişte specimene de laborator, numai 
bune pentru experienţe, cadavrele de animale examinate 
de specialiştii noştri militari în energie nucleară, biologie 
şi chimie, alături de investigatorii agenţiilor civile de 
informaţii, ne ofereau aceleaşi rezultate. 

Între 1961 - 1963, la Pentagon am primit rapoarte 
din partea unor civili sau a poliţiei, referitoare la 
descoperiri de vite moarte, ale căror cadavre fuseseră 
mutilate în mod sistematic, precum şi rapoarte din partea 
unor oameni care afirmau că fuseseră răpiți de 
extratereştri şi că asupra lor fuseseră întreprinse 
experimente. Unul dintre firele comune ale acestor 
rapoarte era supunerea indivizilor răpiți la o modalitate de 
investigare, ba chiar şi la anumite forme de chirurgie, prin 
intermediul unor raze de lumină controlate şi intense, 


având grosimea unui creion. Poliţia locală raporta că 
veterinarii aduşi pentru examinarea vitelor moarte 
descoperiseră frecvent că sângele animalelor fusese extras 
şi că organe întregi fuseseră îndepărtate cu o precizie 
chirurgicală ce nu putea fi opera unor animale de pradă 
sau a unor vandali, dedaţi unor ritualuri stranii. Atunci 
când fusese vorba despre o farsă, acest lucru reieşise clar 
din stângăcia tentativei şi din etalarea ostentativă a 
cadavrului. Iar în majoritatea copleşitoare a cazurilor când 
vita fusese ucisă de un animal de pradă care-i consumase 
sângele şi organele interne, existau urme ale dinţilor sau 
ale unei împotriviri, chiar dacă de scurtă durată. Insă în 
cazurile când investigatorii se declaraseră stupefiaţi de 
cele găsite, îndepărtarea organelor şi a sângelui fusese 
atât de sofisticată încât țesuturile adiacente nu dovedeau 
aproape niciun fel de vătămări. La începutul anilor '60, au 
existat chiar unele speculaţii potrivit cărora instrumentul 
utilizat de EBE nu afecta deloc țesutul înconjurător. Noi nu 
aveam instrumente medicale care să se apropie măcar pe 
departe de performanţele celor extraterestre. Se părea că 
un instrument secţionase pur şi simplu organele, utilizând 
tehnici ce depăşeau cu mult precizia chirurgilor noştri. 

Pe când făceam parte din NSC şi ulterior, când am 
activat la Pentagon, am fost intrigat de aceste rapoarte. 
Îmi aminteam că agenţii de informaţii civili şi militari, ce 
făcuseră parte din colectivele subordonate grupului de 
lucru al lui Hillenkoetter şi Twining în anii '50, fuseseră 
angajaţi în mod activ în cercetări privind tipurile de 
metode chirurgicale ce ar fi produs asemenea „dovezi”. La 
început, ei crezuseră că era vorba despre ruşi. Ţinând 
seama de climatul încordat al războiului rece, nu era chiar 
paranoică teama că sovieticii făceau experienţe cu vitele 
americane pentru realizarea unei arme biologice sau 
toxice care ne-ar fi distrus şeptelul. Este suficient să spun, 
fără să intru în detalii, că noi înşine examinam posibilitatea 
unor arme de acest gen, aşa că nu-i deloc exagerat să 
afirm că ne proiectam strategiile sumbre asupra 
posibilelor acţiuni ruseşti. 


Totuşi, nu sovieticii ne mutilau vitele. De fapt, 
strategia sovietică de destabilizare a Statelor Unite era 
atât de sofisticată încât, în cele din urmă, doar politica 
noastră nucleară i-a silit să bată în retragere. Recoltarea 
organelor de animale era opera extratereştrilor, care poate 
că le transplantau în alte specii, le procesau ca alimente, 
sau chiar pentru a crea un soi de entitate biologică hibridă. 
Aşa apreciau în anii 1950 - 1960 cei ataşaţi grupului de 
lucru, şi chiar dacă noi nu aveam pe atunci informaţii 
precise pentru a le confirma bănuielile, operam pe baza 
ipotezei că nimeni nu ia un organ doar din plăcerea 
extragerii sale. Deşi primele semnalări publice ale 
mutilărilor de vite au apărut abia în 1967, în Colorado, la 
Casa Albă citeam rapoarte de mutilări care fuseseră 
ascunse presei începând cu mijlocul anilor '60, mai ales în 
regiunea din jurul lui Colorado. Existau, de asemenea, 
speculaţii cum că ar fi fost responsabile companiile 
farmaceutice, deoarece ele ar fi putut utiliza organele şi 
țesuturile în experimente biologice, dar n-am luat în 
considerare astfel de sugestii, întrucât companiile aveau 
propriile lor ferme, unde puteau creşte orice doreau. 
Agenţiile noastre de informaţii şi mai ales grupul de lucru 
credeau că mutilările de vite ce nu puteau fi explicate în 
mod clar ca fiind farse, opera unor animale de pradă sau 
sacrificii rituale constituiau rezultatele intervențiilor 
extratereştrilor, ce recoltau anumite organe pentru 
experiențele lor. De aceea, dacă vitele noastre erau 
îndeajuns de importante pentru EBE încât ele să rişte 
descoperirea de către oameni, atunci era important pentru 
noi să cunoaştem motivul. EBE dovedeau o eficiență 
detaşată şi clinică - metodologia lor ne-o reamintea pe cea 
a naziştilor - şi nu pierdeau vremea cu staționările la sol - 
unde erau cel mai vulnerabile, fiind uşor de atacat sau 
capturat -, cu excepția cazurilor când aveau motive foarte 
întemeiate. 

În anii 1950 - 1960 nu le cunoşteam motivele, iar 
acum putem formula doar unele ipoteze, însă pe atunci ne 
îngrozea ideea că dacă nu găseam modalități de apărare 


faţă de EBE, acestea aveau să ne bage în ţarcuri şi să ne 
întrebuinţeze ca bancă de organe şi ţesuturi, ori ca sursă 
alimentară. In 1998, asta poate suna ca un coşmar 
desprins dintr-un film horror despre farfuriile zburătoare, 
dar în 1957 aşa se gândea la Casa Albă şi în armată. 
Deţineam dovezi incontestabile că EBE aterizau la ferme, 
extrăgeau organele vitale ale vitelor şi apoi abandonau 
cadavrele pe sol, fiindcă ştiau că nu le puteam răspunde în 
niciun fel. 

Mutilările ce interesau NSC păreau să prezinte 
acelaşi tip de modus operandi. Cei care ucideau vitele 
păreau interesaţi în primul rând de organele mamare, 
digestive şi de reproducere, mai cu seamă de uterele 
vacilor. În multe cazuri, ochii sau gâtlejurile fuseseră 
extrase printr-un tip de chirurgie în care linia de 
demarcare era aproape microscopic de subţire şi țesutul 
adiacent dovedea că incizia îl carbonizase. Totuşi, 
specialiştii în medicină legală ştiau că, la orice tip de 
tăietură efectuată de un animal de pradă sau de un om - 
chiar de un chirurg cu experienţă -, în țesuturile 
învecinate ar fi apărut urme ale unor traume: inflamații, 
contuzii sau forme de abraziune. În aceste rapoarte asupra 
mutilărilor, examinările nu dovediseră urme de traume 
secundare, nici chiar inflamații. Ca atare, se concluzionase 
că inciziile de extragere a organelor fuseseră atât de 
rapide, iar rănile fuseseră cicatrizate atât de iute încât 
tesutul învecinat nu fusese afectat deloc. Asta însemna că 
operarea animalelor durase doar câteva minute. Se explica 
astfel de ce făptaşii nu fuseseră surprinşi niciodată. De 
aceea, dacă nu ne puteam apăra vitele sau nu puteam 
reacţiona inteligent faţă de rapoartele de răpiri umane, 
decât considerându-le exagerări şi convingând victimele că 
fusese vorba despre autoamăgiri, trebuia să găsim arme 
care să ne aducă pe poziţii cât mai apropiate de EBE. Una 
dintre aceste arme, care avea un vast potenţial de aplicaţii, 
era laserul - amplificarea luminii prin emisia stimulată a 
radiaţiei -, artefactul găsit în vehiculul de la 

Roswell, care ulterior avea să se transforme în armă 


prin cooperarea cu Hughes Aircraft. 

La scurt timp după prima demonstraţie încununată 
de succes a unui laser cu rubin la Universitatea Columbia, 
cele trei servicii militare şi-au dat seama că se aflau în faţa 
unui potenţial câştigător. În anul următor, rezultatele 
testelor de la Columbia, interesul manifestat de industrie 
pentru dezvoltarea unor produse bazate pe lasere şi 
raportul Roswell despre energia stimulată s-au adunat pe 
biroul meu. Sosise momentul să mă implic şi să pun cap la 
cap informaţiile necesare realizării de lasere cu finanţare 
militară, înainte ca întreaga operaţiune să fie pusă în 
braţele unui specialist de la C-D, care s-o ducă prin fazele 
următoare. Acesta era modul în care funcționau liniile 
noastre nevăzute: alimentam cu informaţii, mă asiguram 
că acţiunea demara şi apoi mă topeam în umbră. Până se 
trecea la următoarea fază a proiectului, mă aflam deja 
altundeva. N-am obţinut niciodată vreo felicitare, dar 
întotdeauna am pus lucrurile în mişcare. 

Am început prin a înşira necesităţile armatei pe care 
le-ar fi putut satisface laserul. Bazându-mă pe ceea ce 
analiştii militari raportaseră că văzuseră în vehiculul 
prăbuşit la Roswell, mi se părea evident că dacă laserul 
extratereştrilor era un instrument chirurgical sau de tăiat, 
raza lui putea fi utilizată şi ca armă avansată de tragere 
rapidă. Cu o rază atât de precisă şi de direcţionată, laserul 
avea să fie un excelent telemetru şi dispozitiv de ţintire 
pentru artilerie. Dacă raza era capabilă de reglare 
instantanee comandată de calculator, ea putea constitui un 
sistem de ochire perfect pentru tancuri, mai ales în cazul 
celor aflate în mişcare. De obicei, tancul e nevoit să se 
oprească înainte de a trage, deoarece ochitorul trebuie să 
aibă o platformă de foc fixă de la care să calculeze 
distanţa, direcţia şi alţi factori compensatori. Laserul poate 
face toate acestea în timp ce tancul se mişcă, aşadar nu 
implică oprirea vehiculului. Am mai speculat că dacă un 
laser este în stare să marcheze ţinta pentru un tanc, el 
poate face acelaşi lucru pentru un elicopter, în cazul unor 
proiectile aer-aer şi aer-sol. 


I-am sugerat generalului Trudeau că toate cercetările 
ce se întreprindeau în domeniul tacticii elicopterelor, mai 
ales în privinţa rolului lor de sprijinire a acţiunilor 
infanteriei, se potriveau perfect cu posibilităţile laserului 
ca telemetru. Puteam localiza trupele proprii, îi puteam 
identifica pe adversari şi puteam ilumina ţintele potenţiale 
cu lumină invizibilă pentru toţi, cu excepţia ochitorilor 
noştri. În acelaşi timp, propriile noastre bombe sau 
rachete se puteau ghida după imaginea laser pe care o 
proiectam pe ţintă, aidoma unei rachete echipate cu cap 
termic de autodirijare. O dată marcată, ţinta nu putea să 
evite decât cu mare dificultate racheta sau proiectilul 
dirijat prin laser. În cazul unui obiectiv staționar, ca o 
fortificaţie sau cazemată, un proiectil dirijat prin laser ar fi 
fost cu adevărat devastator, deoarece nu aveam nevoie de 
mai multe încercări pentru reglarea tirului. 

Ca semnal, un laser este atât de intens, precis şi 
perfect stabil încât este aproape neafectat de orice tip de 
perturbații. Din acest motiv, am consemnat în raportul 
către Trudeau, EBE trebuie să fi utilizat o formă avansată 
de laser pentru transmisiunile lor, ceea ce puteam face şi 
noi. Intensitatea razei şi focalizarea sa exactă înseamnă că 
ea poate fi orientată extrem de precis. Amplificarea 
energiei pentru întărirea semnalului n-ar trebui să 
perturbe ţinta razei, ceea ce o face perfectă pentru 
comunicarea în linie dreaptă pe distanţe mari. 

De asemenea, laserele au capacităţi însemnate de 
transport ale unor semnale multiple. De aceea, 
continuasem eu, într-un semnal laser putem comasa un 
număr de benzi de transmisie mai mare decât cel din 
purtătoarele convenţionale de semnal. Asta însemna că 
puteam realmente inunda un câmp de luptă cu diferite 
tipuri de canale de comunicaţie, fiecare purtând tipuri 
diferite de comunicaţie, unele încă neinventate, şi să le 
transmitem în siguranţă prin semnale laser. Pentru 
comanda şi controlul tot mai sofisticatului câmp de luptă 
electronic pe care Armata îl anticipa pentru anii '70, 
laserul avea să devină calul de bătaie al serviciului 


Transmisiuni. 

Generalul Trudeau îşi manifesta de asemenea 
interesul faţă de un element dintr-un raport de specificaţii, 
în care alţi observatori militari afirmaseră că laserele ar fi 
putut sluji ca dispozitive de proiecţie pentru ecrane de 
afişaj de mari dimensiuni. Laserele erau atât de luminoase 
încât proiecţiile respective se puteau face în încăperi ce nu 
trebuiau să fie cufundate în întuneric. Generalul 
întrevedea posibilitatea apariţiei unor săli de analiză 
tactică, perfect iluminate, beneficiind de ecrane foarte 
mari pe care să se afişeze datele transmise de radarele 
sateliților. Sălile de acest tip le-ar fi permis operatorilor de 
calculatoare să-şi vadă tastaturile, dar şi ecranele, şi să 
asculte informările. 

Am sugerat că serviciul de cartografie al armatei 
avea să fie deosebit de interesat de precizia măsurătorilor 
laser pentru alcătuirea hărților. Aceeaşi capacitate de 
măsurare ar fi putut genera datele digitale pentru 
elicopterele ce asigurau sprijinul infanteriei, ori pentru 
avioanele ce zburau la joasă altitudine. Aparatele de zbor 
ce rămâneau în vecinătatea solului puteau evita radarele 
inamice şi rămâne nevăzute până în ultima clipă. Însă dacă 
nu exista o metodă de cartare precisă, ele puteau să atingă 
vârfurile arborilor, sau chiar să se lovească de pantele 
dealurilor. Dacă un laser transmitea cu precizie date 
topografice către instrumentele de navigaţie şi control al 
altitudinii de la bordul avionului, acesta s-ar fi deplasat în 
siguranţă deasupra obstacolelor de pe sol şi în acelaşi timp 
îndeajuns de aproape de pământ ca să fie ascuns de 
radare. Capacitatea respectivă îmi fusese sugerată de 
rapoartele de analiză a OZN-urilor. Ea le permitea să 
plutească în apropierea solului şi să se deplaseze rapid cu 
viteze de peste 1.500 km/oră la nivelul coroanelor 
arborilor, fără să atingă nimic. Echipamentele tip laser de 
la bordul OZN-urilor transmiteau permanent 
caracteristicile topografice ale solului şi vehiculul se 
adapta automat terenului. 

La sfârşitul anului 1961, generalul Trudeau mi-a 


cerut să merg din nou la Fort Belvoir, de data aceasta 
pentru a discuta cu un anume dr. Mark Johnston, unul 
dintre cercetătorii de aeronautică de la Hughes Aircraft. 
Fort Belvoir era unul dintre locurile sigure în care 
departamentul C-D putea organiza întâlniri, fiind o bază 
militară perfect protejată. Deplasările mele acolo erau pur 
şi simplu de rutină, chiar şi pentru echipele CIA, care, 
ocazional, îmi urmăreau maşina, şi erau consemnate în 
registrele de delegaţii, cu referiri la proiectele ce serveau 
ca acoperire. Astfel, întâlnirea mea cu Johnston avea 
scopul de a discuta programul de realizare al elicopterului 
Hughes, în niciun caz de a-i preda rapoartele mele 
referitoare la instrumentele de măsură laser despre care 
credeam că se aflau la bordul epavei Roswell. L-am 
informat pe Johnston despre ceea ce colectivul ştiinţific de 
la Alamogordo considerase că se găsea în vehicul, i-am 
cerut să nu spună nimănui cele aflate şi am propus ca 
echipa de la Hughes care realiza radarele navigaţionale 
pentru elicopter să se gândească la posibilitatea utilizării 
laserelor recent construite ca aparate de investigare a 
terenului şi pentru ochire. 

„Desigur”, i-am spus, „departamentul C-D va asigura 
un buget de dezvoltare pentru proiectul laserului, dacă 
echipa de la Hughes va considera propunerea noastră ca 
fiind fezabilă”. 

Exact asta s-a şi întâmplat. Folosind rezultatele 
pozitive ale testelor de la Universitatea Columbia şi 
specificaţiile de armament stabilite la C-D pentru o armă 
care urma să aibă şi capacităţi de telemetru, dispozitiv de 
ochire şi de urmărire, având finanţarea asigurată de 
Pentagon, Hughes a devenit unul dintre contractorii 
pentru laserul militar. Azi, laserul a devenit HEL, High 
Energy Laser (laser de înaltă energie), şi este utilizat de 
Comandamentul Apărării Spațiale al Armatei Terestre ca - 
printre altele - armă antisatelit şi antirachetă. 

Discuţia mea a fost scurtă şi directă. Precum mulţi 
alţi cercetători pe care i-am întâlnit la Hughes, Dow, IBM 
şi Bell, Johnston a dispărut înapoia bancurilor de lucru, 


ecranelor de calculator sau într-unul din numeroasele 
laboratoare ale companiei sale şi nu l-am mai revăzut 
niciodată. Când, după câteva luni, generalul Trudeau îmi 
cerea să investighez progresul cercetărilor, mă întâlneam 
cu un alt reprezentant al companiei, iar proiectul părea ca 
oricare alt contract de C-D iniţiat de armată. Urmele 
referitoare la Roswell sau la fişetul nebun pieriseră şi 
proiectul intrase în tiparele obişnuite ale activităţii de 
cercetare-dezvoltare. Desigur, aparatul nu provenea din 
incidentul Roswell. Incidentul fusese doar o legendă, nu 
existase niciodată. Informaţiile proveneau de la divizia 
Tehnologii Străine, era ceva abordat de italieni sau de 
francezi, pe care pusesem mâna prin intermediul agenţilor 
noştri. 

La sfârşitul anului 1961, activitatea noastră în 
domeniul laserului înregistra un asemenea succes, încât 
generalul Trudeau mă îmboldea să împrăştii averea de 
care dispuneam prin cât mai multe baze militare. Astfel, 
am discutat cu experţii în armament de la Fort Riley 
despre utilizarea laserului de către infanterişti. Poate ca 
telemetru, am sugerat, sau chiar ca instrument de fixare 
pe ţintă, aşa cum Forţele Aeriene făceau experienţe cu 
ceva ce denumeau „bombe inteligente”. In 1964, după 
încheierea cercetărilor asupra  fezabilităţii  laserelor 
contractate de noi, telemetrele manuale erau testate la 
bazele militare din toată ţara, iar azi poliţiştii folosesc 
arme cu ochire pe bază de laser. Laserul a devenit unul 
dintre marile succese ale armatei. 

În unul dintre ultimele noastre eforturi în direcţia 
realizării sistemelor de arme bazate pe laser, am pledat cu 
succes pentru alocarea unui buget în vederea realizării de 
sisteme laser de urmărire a rachetelor inamice. Pentru 
acest proiect ne-am străduit din răsputeri să învingem 
opoziţia politică, dar şi opoziţia celorlalte servicii militare, 
care preferau o metodă convenţională de urmărire a 
rachetelor. Laserul era prea nou, susțineau ele. 
Perturbaţiile atmosferice sau norii groşi aveau să-i 
distorsioneze raza pe distanţe mari. Sau, din cauză că 


necesita energie prea mare, nu putea deveni portabil. 
Trudeau şi cu mine aveam însă alte planuri, pe care nu le 
puteam împărtăşi imediat oricui. Noi consideram că 
laserele ar putea fi utilizate nu numai la urmărirea 
rachetelor care se apropie - asta era evident. Laserele 
puteau fi cea mai bună armă a noastră atât pentru 
urmărirea OZN-urilor de la sol, din avioane sau din sateliți, 
cât şi - dacă am fi putut amplifica energia la nivelurile 
necesare - pentru doborârea lor. Ne gândeam că dacă vom 
distruge câteva, ele nu ne vor mai viola spaţiul aerian cu 
atâta nepăsare. Dacă de echipam avioanele de interceptare 
sau de vânătoare cu mecanisme de tragere bazate pe 
lasere, puteam reprezenta o ameninţare credibilă pentru 
OZN-uri. Dacă ne echipam sateliții cu mecanisme similare, 
puteam triangula un şablon de foc asupra OZN-urilor, care 
le-ar fi făcut să ne evite până şi vehiculele de pe orbite. 
Dar, la sfârşitul anului 1961, toate acestea rămâneau 
simple speculaţii. 

Doar foarte puţini oameni din alte direcţii ale C-D 
aveau măcar idee despre ce vorbeam noi. NASA îşi avea 
propriile planuri pentru sistemele laser de urmărire şi nu 
dorea să împartă cu armata bugetul de dezvoltare, aşa 
încât nu trebuia să ne aşteptăm la vreun ajutor din partea 
ei. Forţele Aeriene şi Marina îşi păzeau propriile bugete 
alocate laserelor, iar noi nu ne puteam încrede deloc în 
agenţiile civile de informaţii. De aceea, Trudeau şi cu mine 
am început să susţinem un plan de acoperire a realizării 
sistemelor laser de urmărire şi a altor proiecte de sisteme 
sofisticate. Aparent era scandalos, însă el şi-a găsit rapid 
susţinători şi agenda lui reală putea fi complet ascunsă. Nu 
l-am fi putut numi niciodată dispozitiv anti-OZN, de aceea 
l-am botezat rachetă antirachetă. A fost unul dintre 
proiectele cele mai de succes ale departamentului C-D al 
Armatei Terestre şi cea mai mare parte a fundamentului 
său teoretic s-a bazat pe descoperirea laserului în epava de 
la Roswell. 

Proiectul rachetă antirachetă 

Pe durata şederii mele la Pentagon, au existat 


momente când ceva anume din fişetul Roswell avea o 
asemenea rezonanţă în viaţa mea încât mă făcea să mă 
întreb dacă nu cumva eram destinat unei sarcini mai 
grandioase. În anii de când am trecut în rezervă, am citit 
despre conceptul de sincronicitate sau confluență, şi 
despre felul în care lucrurile sau evenimentele tind să se 
precipite în jurul unui fir comun. Un asemenea fir comun a 
fost realizarea rachetei antirachetă, care a cuprins munca 
mea la Pentagon, scurta mea carieră de consilier al 
senatorului Strom Thurmond, dar şi anii petrecuţi la Roma, 
în timpul războiului şi al ocupaţiei, în calitate de adjunct 
de şef de stat-major, Serviciul de Informaţii (G-2) al 
Comandamentului Aliat al Regiunii Roma. 

La începutul anului 1963, imediat după ce plecasem 
de la Pentagon, senatorul Strom Thurmond m-a solicitat să 
mă alătur echipei sale în calitate de consilier şi consultant 
în probleme militare şi de securitate naţională. Congresul 
tocmai alocase 300 de milioane de dolari pentru 
demararea unui plan de investigare a fezabilităţii unui 
program rachetă antirachetă. Acesta se izbise însă de 
obstacole de îndată ce părăsise Senatul. Secretarul 
Apărării, Robert McNamara, refuzase să cheltuiască banii 
respectivi, deoarece, susţinea el, nu numai că s-ar fi 
intensificat cursa înarmărilor dintre Statele Unite şi 
Uniunea Sovietică, ci ar fi ofensat Kremlinul, care ar fi 
înţeles că încercam să realizăm o capacitate de atac 
nuclear simultan cu neutralizarea ICBM-urilor lor. Mai rău 
chiar, el s-a adresat Congresului, afirmând că Armata 
S.U.A. pur şi simplu nu avea nevoie de această armă. 

Senatorul Thurmond s-a declarat profund revoltat, 
iar eu am fost îngrijorat. McNamara nu înţelesese despre 
ce era vorba. El era complet dezinformat în privinţa 
modului în care reacţionau sovieticii faţă de etalările 
armelor noastre. Ei nu negociau cu noi mânaţi de 
cooperare, ci de un simţ al necesităţii; era în interesul lor 
să procedeze ca atare. Dacă apreciau că le puteam dobori 
ICBM-urile, asta, mai mult decât orice altceva, i-ar fi 
menţinut oneşti. Nu se retrăseseră ei din Cuba când 


văzuseră că preşedintele Kennedy nu glumise şi ordonase 
Marinei să asigure blocada? Dar McNamara îşi pleca 
urechea la tot ce spunea CIA, care-i oferea exact 
informaţiile furnizate de specialiştii în dezinformări ai 
Kremlinului: nu realizaţi racheta antirachetă. 

Generalul Trudeau şi cu mine aveam un plan secret, 
pe care îl alcătuiserăm cu un an în urmă, la Pentagon. 
Racheta antirachetă, care folosea instrumente laser de 
urmărire şi de ţintire, ar fi trebuit să devină mecanismul 
perfect pentru a căpăta finanţarea necesară dezvoltării 
unei arme cu rază laser cu care, finalmente, am fi putut 
dobori OZN-uri. Cel puţin, aşa plănuiserăm noi 
desfăşurarea lucrurilor. Generalul împinsese planul prin 
birocraţia Pentagonului, iar eu îi acoperisem latura 
legislativă, depunând mărturie în faţa Comitetului 
Serviciilor Armate asupra eficienţei unei arme capabile să 
protejeze precum o umbrelă forţele strategice americane. 
Dacă o ţară ar fi fost atât de inconştientă încât să atace 
Statele Unite, racheta antirachetă i-ar fi stopat ofensiva şi 
ne-ar fi permis nu numai să-i distrugem forţele armate, ci 
şi să-i ameninţăm direct principalele centre de populaţie. 

Situaţia nu stătea deloc aşa,  protestase 
departamentul Apărării. Etalarea unei rachete antirachetă 
i-ar fi încurajat pe adversarii noştri să ne atace mai întâi 
oraşele şi să ucidă populaţia civilă inocentă. Ce mai conta 
dacă noi deţineam capacitatea de ripostă, dacă fuseserăm 
deja afectaţi? Singura modalitate prin care am fi putut 
asigura protecţia oraşelor era capacitatea fiecărei părţi de 
a ţine în şah forţele nucleare ale adversarului. Dacă 
ambele puteri îşi anihilau reciproc forţele nucleare, ar fi 
avut vreme să se oprească înainte de a ajunge la o 
distrugere mutuală a populaţiei civile. 

Dar secretarul Apărării nu înţelegea războiul. Şi, mai 
ales, nu avea habar de lecţiile învăţate de sovietici în 
decursul celui de Al Doilea Război Mondial, când oraşele 
lor fuseseră distruse şi populaţia fusese adusă în pragul 
inaniţiei, dedându-se chiar la acte de canibalism. Genul 
acela de experienţă nu te face mai nepăsător faţă de 


ororile războiului, ci te educă. Singura speranţă a 
sovieticilor pentru o victorie în războiul rece era ca noi să 
ne coborâm garda şi să capitulăm în faţa lor. Respingând 
continuarea programului rachetă antirachetă, secretarul 
Apărării asculta argumente ce-i erau strecurate insidios, 
cu siguranţă fără ştiinţa lui, de către indivizii din agenţiile 
civile de informaţii ce erau manipulate de KGB. 

Reacţia senatorului Thurmond faţă de refuzul lui Bob 
McNamara de a cheltui banii alocaţi pentru racheta 
antirachetă a fost de a organiza audieri în subcomisii, 
pentru a afla motivele. Departamentul Apărării nu dorea să 
divulge în şedinţele publice ale Congresului informaţii 
strict secrete legate de capacităţile unei arme propuse şi 
de politica noastră de apărare. De aceea, Fred Buzhardt, 
care ulterior a ajuns consilierul preşedintelui Nixon, a 
sugerat ca senatorul Thurmond să invoce privilegiul 
senatorial de a închide o şedinţă a Senatului, astfel ca 
problema rachetă antirachetă să poată fi discutată în 
secret. Mai întâi, însă, trebuia să solicităm informaţii 
specifice de la departamentul Apărării, iar misiunea 
respectivă mi-a revenit mie, fiind consilierul în probleme 
militare al senatorului. Nimeni nu ştia că, de fapt, chiar eu 
pregătisem informaţiile pentru programul rachetă 
antirachetă şi că, probabil, cunoşteam mai multe decât 
oricine despre documentele respective, deoarece, cu mai 
puţin de un an în urmă, le pregătisem eu însumi. 

Prima întâlnire cu cei de la departamentul Apărării s- 
a desfăşurat în cabinetul meu din subsolul clădirii 
Capitoliului. Secretarul McNamara şi-a trimis consilierul 
ştiinţific, Harold Brown (care ulterior avea să ajungă 
secretarul Apărării), însoţit de un colonel al Armatei 
Terestre care devenise şeful de proiect pentru programul 
de dezvoltare rachetă antirachetă. Brown nu ştia cine 
eram, însă nu acelaşi lucru se putea afirma despre 
însoţitorul său. 

„Domnule colonel”, m-a salutat şeful de proiect, de 
îndată ce l-am întrebat în legătură cu solicitarea noastră 
privind informaţiile, iar Harold Brown a devenit rigid. 


Treptat, parcă cioplind aşchii dintr-un bloc de granit, i-am 
pus întrebări şefului de proiect despre detalii specifice ale 
programului rachetă antirachetă, despre sumele deja 
cheltuite din alocarea bugetară anterioară a Pentagonului 
şi despre posibilul grafic de termene, în eventualitatea în 
care finanţarea actuală ar fi fost îndreptată spre faza 
curentă a proiectului. După aceea, i-am cerut amănunte 
mai tehnice despre cercetarea asupra radarelor de la sol şi 
din sateliți, despre speculaţiile privind strategiile sovietice 
de contracarare a rachetei antirachetă, ca şi despre 
realizarea de către sovietici a unor ICBM mai mari şi mai 
mobile, care ar fi reprezentat nişte ţinte mai importante 
pentru sistemul rachetă antirachetă, deoarece nu le-am fi 
putut dobori din prima lovitură. Montate pe vagoane 
feroviare sau pe camioane, rachetele sovietice mobile ar fi 
fost aproape imposibil de urmărit, chiar dacă ar fi staționat 
pentru alimentarea cu combustibil lichid. 

„Observ că asistentul meu vă numeşte colonel, 
domnule Corso”, a spus Harold Brown, „şi în tot cazul este 
limpede că ştiţi o mulţime de detalii despre acest subiect”. 

„Da, domnule”, am încuviinţat. „M-am retras din 
armată acum două luni, dar, cât am lucrat la Pentagon, am 
fost conducătorul programului rachetă antirachetă”. 

Atunci n-are rost să mai ascundem nimic”, a spus 
Brown şi a zâmbit pentru prima dată în decursul întâlnirii 
noastre. A scos din buzunar un plic îndoit. „Aici se află 
copii după detaliile complete ale proiectului despre care l- 
am informat pe Preşedintele Kennedy. Şi presupun că asta 
căutaţi, oficial”, a subliniat el cuvântul „oficial”. Ştia că eu 
ştiam ce se găsea în plic, dar nu putea declara asta în faţa 
Senatului, deoarece era vorba despre informaţii secrete, 
iar eu aş fi încălcat Legea Securităţii Naţionale. Totuşi, 
oferindu-mi materialele respective, în mare parte bazate 
pe informaţiile redactate chiar de mine, pe care în 1962 le 
destăinuisem între patru ochi ministrului Justiţiei, Robert 
Kennedy, Brown îmi acorda autorizaţia deplină de a le 
dezvălui. Probabil îşi dădea seama că, în şedinţe închise, 
vorbisem în linii generale despre ceea ce se găsea în 


dosarul Armatei Terestre cu privire la racheta antirachetă 
- era o formă de privilegiu senatorial, atâta vreme cât nu 
se abuza de ea -, dar că nu puteam adopta o poziţie 
oficială. Acum o puteam face şi i-am apreciat sinceritatea. 

Nu aveam să fiu singur în bătălia legată de alocarea 
bugetară, însă n-am putut citi materialele din plic, dintre 
care unele erau propriile mele însemnări, fără să mă întorc 
cu gândul la evenimentele ce duseseră la această discuţie 
şi la proiectul rezultat. Totul începuse în primele luni ale 
anului 1962, când întocmeam lista de priorităţi pe care mi 
le stabilisem referitor la conţinutul fişetului nebun. În fişet 
exista un raport medical despre creaturile pe care 
încercasem să le salvez, până ce introdusesem în procesul 
de realizare toate artefactele tangibile de la Roswell. 

Era un raport despre posibila funcţie şi structura 
aparentă a creierului extraterestru, în care se consemna 
surprinderea faţă de similitudinile dintre creierul EBE şi 
cel uman. Cu toate acestea, un amănunt mă pusese pe 
gânduri. Medicul examinator scrisese că măsurătorile 
activităţii cerebrale ale fiinţei care fusese încă vie la 
Roswell dovediseră că semnătura sa electrică, cel puţin 
ceea ce putea fi determinat cu aparatele din 1947, dovedea 
un semnal similar undelor lungi de frecvenţă joasă. 
Examinatorul amintea şi descrierea făcută de un medic de 
la aerodromul Roswell, care spusese că lobii cerebrali ai 
creaturii păreau integrați nu doar fiziologic şi neurologic, 
ci şi electromagnetic. 

Mi-ar fi plăcut să ignor amănuntul, considerându-l ca 
fiind  speculaţia unui medic lipsit de experienţă în 
asemenea analize şi, în tot cazul, lipsit de orice experienţă 
în privinţa fiinţelor extraterestre. Ca atare, orice ar fi scris 
el erau aiureli şi nu meritau nici măcar citite. Aş fi putut să 
le las în fişet, ca să mă concentrez asupra altor artefacte 
ce aveau şanse să fie preschimbate în proiecte viabile. 
Totuşi, raportul medical mă tulburase mai mult decât aş fi 
fost de acord să recunosc, fiindcă mă întorsese în timp, 
readucându-mi în memorie o perioadă când fusesem 
adjunctul şefului de  stat-major în Roma şi mă 


împrietenisem cu absolvenţi ai universităţii locale. 

Pe atunci, eram un căpitan de douăzeci şi cinci de 
ani, fost absolvent de colegiu cu diplomă în inginerie, 
ocupat până peste cap şi învăţându-mi responsabilităţile 
funcţiei de la o zi la alta, căutând să fiu mereu cu un pas 
înaintea şefului meu, ca să nu-şi dea seama că, de fapt, 
habar n-aveam de nimic. Cu ocazia uneia dintre vizitele 
mele la Universitate, îl cunoscusem pe dr. Gislero Flesch, 
profesor de criminologie şi antropologie, care îmi împuia 
capul cu teoria şi experienţele lui asupra „fundamentului 
vieţiill. Era o teorie excentrică, ce mi se părea 
supranaturală, despre ceea ce el denumea filamentele din 
fiecare celulă. Filamentul era activat de o acţiune cosmică, 
ori de o formă de radiaţie electromagnetică ce bombarda 
permanent Pământul dinspre spaţiul cosmic şi rezona, 
revenind în contact cu continua activitate electrică a 
creierului. 

„Capitaine”, îmi spunea ori de câte ori începea o 
explicaţie abstractă. Cred că era extrem de surprins de 
faptul că cineva atât de tânăr putuse fi trimis din Lumea 
Nouă ca să administreze legea şi dreptatea în Roma, 
capitala lumii antice. În acelaşi timp, bătrânul profesor era 
scrupulos în a arăta un respect deosebit tuturor, chiar şi 
celor mai  mărginiţi studenți ai săi. „Forțele 
electromagnetice din corp sunt cel mai puţin înţelesell, 
continuă el, „totuşi cauzează mai multă activitate decât am 
crede.11 

Ca student în inginerie a cărui experiență cu energia 
se limitase la reproducerea unor experiențe de laborator, 
la început am fost mai mult decât sceptic. Cum poţi 
măsura o activitate electrică în creierul pe care nu-l poţi 
vedea? Cum este posibil ca nişte unde invizibile de 
energie, pe care nu le poți simţi sau vedea, să excite 
anumite porţiuni ale celulei omeneşti şi în ce scop ar face- 
0? 

Profesorul Flesch m-a prezentat profesorului Caşmiro 
Franck, unul dintre primii savanţi care au fotografiat 
undele cerebrale. În decursul staţionării mele în Roma, 


Franck mi-a devenit prieten; aproape în permanenţă mă 
aflam angajat în dispute cu agenţi Gestapo, cu partizani 
comunişti şi cu infractori locali, dar când aveam momente 
libere doream să cunosc oameni, să-mi sporesc 
experienţele, să mă îndrăgostesc de oraşul strămoşilor 
mei, pe care primisem misiunea să-l apăr. De aceea, 
căutam prieteni cu care să am preocupări comune şi de la 
care să pot învăţa lucruri noi. Profesorul Franck era un 
astfel de om. 

In primele sale experimente, el utilizase ca subiect 
un creier de şoarece. Măsura undele lungi de frecvenţă 
joasă, despre care afirma că erau generate de creierele 
animalelor, şi descria modalitatea în care urmărea traseele 
acestor unde atunci când erau transmise de creier spre 
muşchii voluntari ai animalului. Profesorul Franck spunea 
că anumiţi muşchi erau acordaţi pentru a răspunde la 
anumite lungimi de undă cerebrale, care aveau frecvenţe 
specifice. În cazul paraliziei muşchilor, nu neapărat 
muşchiul este cel vătămat, ci mecanismul său de acordare, 
ceea ce face să nu mai poată recepta frecvenţa cuvenită. 
Exact ca la aparatul de radio, adăuga el. Dacă un radio nu 
poate recepta semnalul, nu înseamnă că este stricat; de 
vină poate fi antena, sau poate că galena trebuie acordată 
pe frecvenţa corectă. L-am vizitat la laborator în repetate 
rânduri şi l-am urmărit în vreme ce efectua experimente cu 
şoareci vii,  interferând în propagarea undelor 
electromagnetice ale creierului lor prin implantarea de 
electrozi şi văzând care muşchi deveneau cataleptici şi 
care răspundeau. El afirma că frecvenţa fusese modificată, 
întrucât după ce animalul părăsea masa experimentelor 
putea umbla şi ţopăi, de parcă nu se petrecuse absolut 
nimic. 

Franck mi-a prezentat un alt coleg al său, celebrul 
biolog şi medic dr. Castellani, care cu mulți ani în urmă 
izolase şi identificase maladia numită „boala somnului”, iar 
în anii 1930 - 1940 perfecţionase, Alifiile Castellani” ca 
tratament pentru o serie de boli de piele. În vreme ce alţi 
medici se  concentraseră asupra tratării exclusiv a 


simptomelor vizibile, el considera că multe iritaţii ale pielii 
- psoriazisul sau inflamaţiile ce păreau infecţii bacteriale - 
erau, de fapt, vindecabile prin modificarea rezonanţei 
electromagnetice a pielii. Alifiile nu atacau infecția, ci erau 
reactanți chimici ce modificau starea electrostatică a pielii, 
îngăduind undelor lungi de frecvenţă joasă ce veneau 
dinspre creier să asigure vindecarea. 

Cei trei savanţi utilizau undele electromagnetice 
pentru a vindeca în modalităţi pe care le consideram 
uluitoare. Ei afirmau că tratamentele electromagnetice 
afectau viteza de diviziune a celulelor şi de creştere a 
tumorilor. Mai susțineau că, prin propagarea dirijată a 
undelor electromagnetice, se puteau vindeca bolile 
cardiace, artrita, toate tipurile de infecţii bacteriologice 
care interferau cu funcţionarea celulelor, ba chiar şi unele 
tipuri de cancer. 

Dacă toate astea par oarecum supranaturale în 1998, 
imaginaţi-vă cum trebuie să fi sunat în 1944 în urechile 
unui tânăr şi neexperimentat ofiţer de informaţii, care 
părea atât de nelalocul lui încât agenţii britanici mai în 
vârstă şi cu mai multă experienţă râseseră de vârsta lui 
fragedă. Râseseră doar până când văzuseră ce se 
întâmplase cu agenţii Gestapo care încercaseră să se 
reînfiltreze în Roma, în spatele liniilor Aliaților, şi se 
confruntaseră cu oamenii mei pe străzile lăturalnice şi în 
fundături. Atunci încetaseră să mai râdă. 

Am petrecut multe ore în Roma cu profesorii Flesch, 
Franck şi Castellani, privindu-i cum  întreprindeau 
experimente cu animale mici. Nu dispuneau de fonduri de 
cercetare, nici de alocaţii ale societăţilor medicale care să 
le permită să-şi extindă activitatea, ori să trateze pacienţi 
prin aceste metode neconvenţionale. Mare parte a muncii 
lor apărea doar sub formă de monografii, articole în 
publicaţii academice sau conferinţe ţinute la diverse 
simpozioane. Părăsind Roma în primăvara lui 1947, mi-am 
luat rămas bun de la prietenii pe care mi-i făcusem la 
Universitate şi am uitat de cercetările lor - asociate, din 
nou, supranaturalului -, concentrându-mă asupra noilor 


mele însărcinări de la Fort Riley, Casa Albă, Red Canyon, 
Germania şi Pentagon. Apoi, în ziua când am întâlnit 
raportul speculativ asupra structurii creierului 
extraterestrului de la Roswell, tot ceea ce-mi spuseseră 
Flesch, Franck şi 

Castellani mi-a revenit în minte ca un tunet. Priveam 
acum o hârtie veche, care mă silea să iau în considerare 
idei şi noţiuni vechi de peste zece ani, care reprezentau o 
provocare faţă de tot ceea ce ne spunea pe atunci ştiinţa 
despre felul cum funcţionează creierul. 

Recitind rapoartele despre creierul extraterestrului 
autopsiat şi consideraţiile medicului despre ce anume 
credea el că se petrecea cu undele de frecvenţă joasă când 
aplica țesutului curent electric, mi-am amintit şi de 
rapoartele unui ofiţer de legătură, ataşat la consulatul 
american din Stalingrad. Acesta descrisese experienţe 
sovietice cu medii psihice care încercau să exercite o 
formă de control mental kinetic asupra obiectelor ce se 
deplasau prin aer, dirijându-le dintr-un loc în altul. 
Rapoartele respective, scrise la sfârşitul anilor '50, îl 
îngrijoraseră pe Trudeau, deoarece demonstrau că 
sovieticii deţineau ceva. 

„Tipii ăştia nu-şi pierd timpul, Phil”, mi-a spus el cu 
ocazia unei şedinţe matinale, după ce-i adusesem 
rapoartele din ziua anterioară. „Dacă examinează astfel de 
chestii, ei ştiu că acolo există ceva”. 

„Nu crezi că-s doar speculaţii?” l-am întrebat. După 
expresia feţei lui, mi-am dat seama că fusese o întrebare 
pe care n-ar fi trebuit s-o pun. 

„Dacă ai fi crezut că-s doar speculaţii, colonele”, mi-a 
replicat brusc, „atunci nu mi-ai fi cerut confirmarea”. 
Trudeau avea un stil personal de a-ţi face observaţie, 
atunci când considera că spuseseşi o prostie. Iar cuvintele 
mele fuseseră o prostie, ce n-ar fi trebuit să vină din partea 
unui ofiţer cu instruirea şi experienţa mea. De asemenea, 
el ştia că eram îngrijorat, altfel n-aş fi încercat să bat atât 
de repede în retragere. „Ai dreptate să-ţi faci griji despre 
aşa ceva”, a continuat el, îmblânzindu-şi glasul când a 


văzut cum îl priveam. „Ai dreptate să stai în birou şi să te 
treacă apele, gândindu-te la ce ar putea însemna asta. Iar 
tu ştii exact ce ne îngrijorează pe amândoi. Trebuie s-o 
spun cu voce tare?” 

Nu, nu trebuia să o spună. Era evident. Dacă 
sovieticii deţineau unele artefacte provenind dintr-un 
vehicul extraterestru care se prăbuşise după 1947 - şi nu 
ştiam câte se prăbuşiseră -, ei trebuie să fi înţeles de pe 
acum că  extratereştrii foloseau pentru pilotare o 
modalitate de control a undelor cerebrale. Noi nu ştiam 
modul în care EBE îşi direcţionau gândurile, sau cum le 
traduceau într-un circuit electric. Ştiam însă că în vehicul 
nu existau manşe, volane sau metode convenţionale de 
comandă, iar diademele cu senzori pe care le găsisem 
receptau anumite forme de semnal dinspre creier. Analiştii 
de la Wright considerau că senzorii de pe diademe 
corespundeau punctelor de pe creierul extraterestru 
multilobat ce generau unde de frecvenţă joasă, astfel că 
diademele formau parte integrantă din circuit. Dacă noi 
eram capabili să deducem toate astea, cu siguranţă că şi 
sovieticii o puteau face. În plus, generalul nu trebuia s-o 
spună, deoarece o gândeam şi singur: Dacă sovieticii, 
complet singuri în spaţiu aşa cum erau la începutul anilor 
'60, dispuneau de un mijloc de comunicare cu 
extratereştrii pe care noi nu-l aveam? De fapt, cine spunea 
că EBE trebuie să fie anticomunişti? 

Trudeau şi cu mine citiserăm câteva rapoarte 
informative care descriau testele rachetă antirachetă 
conduse de sovietici, folosind radare de urmărire foarte 
puternice. Ştiusem de existenţa acelor radare, fiindcă le 
văzusem în funcţiune în decursul exerciţiilor desfăşurate în 
Germania, când ambele părţi testau reacţiile celorlalţi 
peste granița  est-germană. Radarele sovietice şi 
capacitatea lor de fixare pe ţintă erau la fel de bune ca ale 
noastre. Generalul mi-a arătat însă rapoarte ce-i descriau 
pe sovietici lansând rachete de intercepţie spre rachete 
balistice ce se apropiau şi detonând focoasele pentru a le 
distruge sistemul de pilotare. Unul dintre acele teste de 


interceptare fusese condus cu succes chiar printr-un nor 
atomic, pe un poligon sovietic din Asia. Amănuntul era 
extrem de îngrijorător, întrucât cei care cunosc câte ceva 
despre natura norilor atomici ştiu că  pulsaţia 
electromagnetică  anihilează imediat orice aparatură 
electronică. În acelaşi mod, noi ştiam că semnăturile 
aparţineau OZN-urilor extraterestre ce roiau în jurul 
vehiculelor şi bazelor noastre. Pulsaţia anulase o cantitate 
atât de mare din energia noastră neprotejată încât 
ştiuserăm că fuseserăm loviți de o undă electromagnetică. 
Aşadar, dacă sovieticii îşi puteau proteja sistemul de 
dirijare rachetă antirachetă ca să-şi poată găsi ţinta printr- 
un nor atomic încărcat electromagnetic, ei întrebuinţau o 
tehnologie mult mai avansată decât a noastră şi asta 
însemna necazuri. 

„Când ai fost în Germania, la conducerea batalionului 
Nike”, m-a întrebat generalul fără să lase raportul din 
mână, „aţi exersat cu manevre strânse de evitare în 
practica asupra țintelor automate, nu?” 

Memoria generalului îl slujea bine. Batalionul nostru 
folosea Nike, una dintre cele mai avansate rachete dirijate 
antiaeriene din anii aceia. Nike era dirijată prin radar. O 
altă rachetă, Hawk, avea cap termic de autodirijare, care 
se putea fixa asupra țintei prin radar de urmărire şi apoi, 
după lansare, se ţinea după căldura degajată de ţintă. De 
aceea, chiar dacă pilotul încerca să evite rachetele, 
ultrarapidele Hawk l-ar fi ajuns şi i-ar fi detonat motorul. 
Dacă era un avion de vânătoare cu motorul dispus în 
coadă, pilotul şi-ar fi încheiat realmente misiunea şi ar fi 
trebuit să se catapulteze. Dacă era un bombardier cu 
motoarele plasate în aripi, iar unul dintre motoare ar fi fost 
distrus, pilotul ar fi fost nevoit să revină la bază, întrucât 
n-ar fi avut forţa necesară transportării încărcăturii de 
bombe până la obiectiv. 

„Când am tras în ţintele automate, simulând 
formațiunea de bombardament, am înregistrat scoruri 
perfecte, dar când piloţii au folosit manevre de evitare 
extrem de rapide faţă de rachetele noastre, nu le-am putut 


nimeri”, am explicat. 

„Cum anume funcţionează? „m-a întrebat. 

„Rachetele antiaeriene Nike se deplasează aidoma 
unor ambarcaţiuni pe apă. Ele descriu arcuri largi şi se 
orientează asupra țintelor. Dacă piloţii fac prea devreme 
manevrele de evitare, racheta compensează şi rămâne 
aţintită asupra sursei termice. Dar dacă pilotul o poate 
evita în chiar ultima clipă a traiectoriei lui Nike, racheta va 
trece mai departe şi nu va putea redresa. Piloții 
bombardierelor trebuie să rămână în formaţie şi să 
păstreze cursul, dacă vor să ajungă la obiectiv şi să aibă 
suficient combustibil ca să revină la bază, aşa că 
manevrele lor de evitare sunt strict limitate. Pentru piloţii 
de avioane de vânătoare este mult mai simplu, de aceea 
orice MIG, la fel ca oricare dintre avioanele noastre 
Phantom, poate scăpa oricând de o Nike”. 

„Aşadar, dacă sovieticii deţin ceva care poate purta 
focoasele printr-un nor atomic şi utilizează instrumente ce 
pot proveni de la o tehnologie extraterestră, avem de ce ne 
îngrijora11, a spus generalul. 

„Am avea destule motive11, am încuviinţat. „Noi nu 
deţinem nimic similar, cu excepţia sistemului de urmărire 
laser, dar acesta se află la ani buni de posibilitatea 
aplicării, chiar dacă l-am convinge pe Preşedinte să ceară 
Congresului bani pentru dezvoltare.11 

Trudeau a lovit cu palma în birou cu suficientă forţă 
ca să zguduie pereţii. Sunt sigur că secretarul lui, aflat în 
odaia de alături, credea că mă muştruluia pentru ceva, 
însă acela era modul prin care generalul sublinia o decizie 
luată. 

„Phil, deocamdată tu eşti şeful proiectului rachetă 
antirachetă. Nu-mi pasă dacă mai ai şi altceva de făcut - 
scrie-mi un raport despre cele discutate aici şi vino cu o 
propunere pe care s-o pot folosi ca să fac rost de bani 
pentru dezvoltarea chestiei ăsteia. Ştiu că suntem pe calea 
cea bună, chiar dacă domeniul este ciudat. Controlul 
gândurilor...”, a continuat el speculând asupra felului în 
care puterea creierului uman putea fi întrebuințată la 


pilotarea unei rachete dirijate. „Ei bine, dacă ruşii îl 
cercetează în mod serios, atunci ar fi bine ca şi noi să 
procedăm la fel, înainte să ne-o ia înainte, aşa cum au 
făcut cu Sputnik”. 

„De ce tocmai eu?” m-am întrebat, în vreme ce 
coboram spre biroul meu. Semăna cu misiunea de a alcătui 
un raport atunci când n-ai absolut nicio sursă de 
documentare şi când, totuşi, nu trebuie să fii considerat 
nebun. Trebuia să scriu despre componentele fizice şi 
despre sistemele de aplicaţii folosite în pilotare, nu despre 
funcţiile biologice sau medicale în sine, dar asta îngreuna 
şi mai mult situaţia. Mi-am amintit că fiul meu îmi spunea 
că el putea repara motoare cu ardere internă sau electrice, 
deoarece credea că părţile componente aveau limbajul lor 
pe care-l înţelegea. Oricât de bizar mi se păruse când îl 
auzisem afirmând asta, acum, mergând spre biroul meu şi 
gândindu-mă la ce aveau sovieticii, îmi spuneam că era 
posibil ca fiul meu să nu fi exagerat prea mult. Era un 
domeniu în care trebuia să mă documentez. 

Dacă informaţiile pe care Flesch, Franck şi Castellani 
mi le oferiseră în Roma cu 15 ani în urmă avuseseră cea 
mai mică validitate, atunci probabil că şi referirile vagi din 
raportul Roswell erau valide. De aceea, am început. 

„Referințele la funcţionarea creierului EBE existente 
în rapoartele medicale de la Roswell”, am scris în primele 
rânduri ale memorandumului adresat generalului Trudeau. 

„Sugerează noi direcţii de cercetare în dirijarea şi 
pilotarea maşinilor. Integrarea electromagnetică a lobilor 
cerebrali extratereştri şi posibila integrare cu celelalte 
funcţii cerebrale, incluzând capacitatea kinestetică - de 
deplasare a obiectelor - pe distanţe mari, sunt 
surprinzătoare şi par mai degrabă Science fiction decât 
realitate. Dar dacă putem stabili o corelaţie cu undele 
lungi de frecvenţe joase şi cu această integrare 
electromagnetică, ea va reprezenta o modalitate de 
identificare a unui fenomen măsurabil cu un proces pe 
care nu-l înţelegem. Recomand mai întâi studierea 
fenomenului, într-un efort de aplicare a descoperirilor 


noastre la colectarea şi utilizarea oricăror date referitoare 
la undele lungi de frecvenţe joase şi la integrarea 
electromagnetică, astfel încât să poată fi asociate 
actualelor sisteme de dirijare şi comandă pe care le 
deţinem, pentru a crea o nouă generaţie în cadrul acţiunii 
de urmărire a rachetelor. 

Atenţie: CIA a început un program în care lucrează 
cu «profeţi», aşa cum îi denumesc ei, parapsihologi de la 
care aşteaptă să dea acelaşi randament ca şi practicarea 
de «Tehnologie psihotronică» a KGB-ului. Ambele agenţii 
de informaţii dau târcoale abordărilor militare ale 
problemei şi trebuie să avem grijă să nu lăsăm cercetările 
noastre să ajungă în laboratoarele lor. Am fi discreditaţi şi 
poate chiar stopaţi din tentativă, atât de americani, cât şi 
de protestele sovietice. De aceea, recomand ca informaţiile 
despre experienţele noastre cu unde cerebrale lungi de 
frecvenţe joase şi orice materiale sursă să fie distruse, ca 
şi orice date istorice relevante pentru analiza de faţă”. 

Punctul meu de plecare pentru propunerea de 
proiect rachetă antirachetă îl constituia chiar succesul 
înregistrat de sovietici cu controlul traiectoriei de zbor a 
unei ICBM şi succesul pe care-l avuseseră în ţintirea 
rachetelor adverse ce se apropiau, folosind propria lor 
rachetă antirachetă aflată abia în curs de dezvoltare. 

„În ultimele luni”, am scris 

„Am descoperit că sovieticii pot modifica traiectoria 
unei ICBM după lansare, în vreme ce se află în zbor spre 
ţintă. În plus, sovieticii au testat de două ori o rachetă 
antirachetă lansată printr-un nor atomic spre o ICBM care 
se apropia. Ca atare, de îndată ce este posibil, trebuie 
redactată o propunere tehnică pentru: 

O rachetă antirachetă care va fi capabilă să se fixeze 
pe o ICBM ce se apropie, să rămână fixată pe ea pe toată 
durata manevrelor de evitare şi s-o distrugă înainte de a-şi 
atinge obiectivul, şi 

Toate circuitele trebuie protejate pentru a rezista 
radiaţiilor, exploziilor, căldurii şi pulsaţiilor 
electromagnetice ale unei detonări atomice de până la 60 


de megatone. 

Premisă: 

Actualele nostre rachete antiaeriene construite pe 
modelele  Nike-Ajax, Nike-Hercules şi Hawk nu sunt 
adecvate împotriva ICBM, lăsându-ne astfel practic lipsiţi 
de apărare împotriva unui asemenea atac. Sistemele 
actuale nu pot să rămână fixate pe o ICBM care se apropie, 
sau să găsească ţinta pentru a o distruge dacă aceasta îşi 
schimbă traiectoria, în vreme ce ultimele modele testate 
de sovietici indică posibilitatea de a atinge o asemenea 
dezvoltare în mai puţin de zece ani. Sateliții noştri de 
spionaj vor fi capabili să localizeze rachetele balistice 
sovietice după lansare, dar sovieticii îşi dezvoltă simultan 
şi capacitatea de a ne scoate din funcţiune sateliții de 
observaţie cu arme nucleare aflate pe orbita terestră, fie 
distrugându-i, fie scoţându-i de pe orbită. În cazul cel mai 
puţin favorabil pentru sovietici, generarea unei pulsaţii 
electromagnetice prin intermediul unei detonări în spaţiu 
va orbi sateliții din punct de vedere electronic. Rapoartele 
secrete de informaţii confirmă că sovieticii au scos deja din 
funcţiune doi dintre sateliții noştri şi un altul, lansat de 
britanici. Prin urmare, ne vedem confruntaţi cu o dublă 
problemă: protejarea circuitelor rachetă antirachetă, dar şi 
ale sateliților spioni împotriva radiaţiilor, emisiilor ionice şi 
pulsaţiilor ELM. Din cauza tratatului de interzicere a 
experienţelor nucleare, Statele Unite nu vor beneficia de 
ocazia de a rula testele actuale, aşa că vom fi nevoiţi să 
extrapolăm datele din rezultatele existente pentru a ajunge 
la cifre despre care putem doar bănui că sunt corecte.11 

Când Trudeau mi-a citit raportul integral, mi-a cerut 
să stau de vorbă cu savanții din „trustul creierelori1 care 
ne consiliau şi să dezvolt o discuţie tehnică, oricât de 
speculativă doream să fie, lipsită de orice restricţii, în care 
să integrez ceea ce deţineam în dosarele Roswell cu 
informaţiile aflate despre testele întreprinse de ruşi. 

„Nu-ţi face griji asupra felului cum vor circula 
informaţiile”, m-a asigurat el. „Nu le voi arăta decât 
câtorva membri ai comisiilor de alocare bugetară din 


Camera Reprezentanţilor şi Senat, care au promis că totul 
va rămâne strict confidenţial”. 

„Ştiu că le doreşti cât mai repede, generale”, am 
spus. „Pot să mă ocup pe tot restul zilei numai de asta?” 

„Ai timp până mâine dimineaţă. Mâine după prânz, 
ne vom întâlni cu subcomisia Senatului şi vreau ca ei să 
citească raportul”. 

Mi-am anunţat soţia că în cursul dimineţii voi trece 
pe acasă pentru a-mi schimba uniforma şi că apoi voi 
merge la Capitoliu, pentru o întrunire. După aceea, am 
comandat sandvişuri, am pus pe foc un ibric de cafea şi m- 
am pregătit pentru o noapte albă. 

„Proiectul şi configuraţia actuală a rachetelor noastre 
intercontinentale sunt adecvate”, am scris pe un blocnotes, 
am şters propoziţia şi apoi am scris-o din nou. „Cu toate 
acestea, sunt necesare modificări interioare, mai ales în 
capsula focosului”. 

Ceea ce urma să recomand avea să fie absolut 
radical. Aveam nevoie de un sistem complet nou de 
pilotare asistată de calculator, care să profite de circuitele 
tranzistorizate aflate acum în dezvoltare, ce urmau să 
ajungă pe piaţă la sfârşitul anilor '60, după estimările 
noastre. 

Am propus să modelăm calculatorul din rachetă 
conform configurației creierului uman, alcătuit din două 
emisfere sau lobi. Un lob urma să recepţioneze datele de 
poziţionare globală din partea sateliților noştri de pe 
orbită, iar celălalt avea să controleze funcţiile rachetei, 
cum ar fi fost declanşările motoarelor, modificările de 
poziţionare şi separarea treptelor. Datele urmau să fie 
receptate printr-o transmisie de frecvenţă joasă, revenind 
din partea celuilalt lob. De asemenea, lobul de comandă 
avea să transmită datele telemetrice privind zborul 
rachetei spre lobul de poziţionare, astfel încât cele două 
calculatoare urmau să funcţioneze în tandem. Astfel, 
consideram eu, sistemul ar fi fost mai puţin sensibil faţă de 
interferenţe. Dacă satelitul nostru de poziţionare globală 
detecta o ameninţare din partea unei rachete antirachetă 


care se apropia, el avea să transmită informaţia respectivă 
la focos, al cărui calculator de comandă avea să 
direcţioneze motoarele să înceapă manevrele de evitare, 
înainte de apropierea finală de obiectiv. 

Întrucât consideram că EBE îşi pilotau vehiculele 
prin aplicarea şi amplificarea undelor cerebrale de 
frecvenţă joasă, implementarea de către noi a acestei 
tehnologii ne-ar fi putut de asemenea permite să controlăm 
aparatele de zbor. Am fi putut utiliza un soi de sistem 
similar undelor cerebrale, care să manevreze treapta finală 
de la ICBM, dacă radarele acestora detectau ameninţarea 
unei rachete antirachetă. Acelaşi sistem putea fi utilizat şi 
pentru autodirijarea spre o rachetă duşmană care se 
apropia, chiar dacă respectiva era capabilă de unele 
manevre de evitare. 

Dacă racheta era concepută în modalitatea în care 
sugeram, până ar fi intrat pe traiectoria finală, detonarea 
ei ar fi fost fost stabilită, astfel încât, chiar dacă ar fi fost 
abătută de pe curs, ar fi explodat oricum, provocând 
suficiente avarii colaterale care, acumulate, ar fi avut 
efectul unei lovituri în plin. Noi apreciam că un număr 
îndeajuns de mare de ICBM americane puteau să răzbată 
astfel şi să copleşească forţele rachetelor dirijate sovietice, 
amenințând în mod real oraşele lor. Între timp, tehnologia 
realizată de noi pentru modificarea traiectoriilor ICBM 
proprii putea fi aplicată ca model în cazul rachetelor 
antirachetă, neutralizând orice ameninţare sovietică. 

Concluzia mea: „Trebuia solicitată alocarea unei 
sume de 300 de milioane de dolari, ca buget al unui 
proiect de urgenţă pentru anul 1963”. 

Mi-am citit propriile sugestii din plicul înmânat de 
Harold Brown, apoi l-am privit pe acesta. 

„Domnule colonel”, a început asistentul lui Brown, 
„înţelegem caracterul presant al solicitării dumneavoastră 
de anul trecut şi apreciem motivele care vă îndeamnă să o 
susţineţi acum”. 

„Cu toate acestea”, a intervenit Brown, 
„departamentul Apărării nu va permite Armatei Terestre să 


realizeze racheta antirachetă în clipa de faţă. În niciun caz 
în 1963”. 

„Dar când?” am întrebat. 

„În momentul când impactul etalării acestui sistem 
va fi mai mare decât în prezent, mi-a răspuns colonelul”. 
„Ruşii ştiu că toţi sateliții trimişi de ei în spaţiu sunt 
monitorizaţi de noi şi că-i putem dobori fulgerător, mult 
mai rapid decât ne pot ei distruge sateliții”. 

Am vrut să-i dau o replică, dar Brown s-a ridicat să 
plece. Ne-am strâns mâinile şi el s-a îndreptat către uşă. 
Şeful de proiect a rămas în faţa biroului meu. 

„Domnule colonel”, mi s-a adresat, „putem discuta 
între patru ochi?” 

Colegul meu din echipa senatorului Thurmond a 
părăsit şi el încăperea. 

„La Pentagon, am înţeles că adevăratul 
dumneavoastră motiv pentru sprijinul acesta îl constituie 
cercetările anterioare pe care le-aţi desfăşurat în 
tehnologia rachetă antirachetă”, a început şeful de proiect. 
„Se găseşte pe mâini bune”. 

Era însă limpede că el nu cunoştea adevăratul motiv 
- EBE. Doar Trudeau ştia agenda secretă aflată înapoia 
cercetărilor respective. 

„Când credeţi că va începe realizarea efectivă?” l-am 
întrebat. 

„Peste doi ani, vom avea vehicule pe orbita Lunii”, 
mi-a răspuns. „Vom avea sateliți care vor carta fiecare 
centimetru al Uniunii Sovietice. Vom vedea tot ce pot folosi 
ei împotriva noastră. lar după aceea, vom avea exact 
racheta antirachetă pe care o propuneţi, deoarece 
Congresul va înţelege motivele”. 

„Dar până atunci...” 

„Până atunci, nu putem decât să aşteptăm”. 

Aveau să treacă alţi douăzeci de ani până să înceapă 
realizarea rachetei antirachetă. Şi avea să fie necesar un 
Preşedinte doritor să recunoască ameninţarea 
extraterestră, care să impună o armă antirachetă într-un 
Congres ostil. 


Ultimul meu an în C-D: 

DOSARELE HOOVER, FIBRELE OPTICE, 
SUPERREZISTENŢA ŞI ALTE ARTEFACTE 

În lunile de iarnă ale anului 1961, de-abia mi-am 
ridicat capul din teancurile de dosare de pe biroul meu. 
Munca n-a încetat nici chiar pe durata Sărbătorilor, când 
majoritatea locuitorilor Washingtonului intră în vacanţă şi 
pleacă spre munţii West Virginia sau spre Maryland. În 
ultimele luni din 1961, călătoream mult, asistam la testări 
de arme pe diverse poligoane din ţară, discutam cu 
cercetători universitari despre probleme diverse, cum ar fi 
păstrarea alimentelor sau convertirea în arme a 
reziduurilor din reactoarele nucleare, şi redactam rapoarte 
de informare pentru generalul Trudeau despre tipurile de 
tehnologii ce puteau modela dezvoltarea armamentului în 
următorul deceniu. 

Pe de altă parte, trăgeam cu ochiul la orice rapoarte 
semnalând OZN-uri, care se adresau Serviciului de 
Informaţii al Forţelor Aeriene (AIC) şi despre care 
consideram că trebuia să afle şi Armata Terestră. AIC era 
treapta următoare, în clasificarea celor de la Proiectul 
Blue Book. Pe lângă misiunea de a înainta rapoartele OZN 
urgente către niveluri superioare de confidenţialitate, 
acolo unde dispăreau sub vălul de camuflare, cei de la AIC 
clasificau tipul de eveniment pe care părea să-l indice 
semnalarea. De obicei, asta însemna separarea 
semnalărilor de avioane reale, ce trebuiau investigate în 
scopuri de spionaj militar pur, de semnalările unor OZN-uri 
adevărate, ce trebuiau procesate de către membrii 
grupului original, sau de semnalări false, trimise la Blue 
Book, unde urmau să fie ridiculizate. AIC era foarte 
încântat când avea semnalări false: un meteorit evident pe 
care-l puteau confirma, vreo anomalie vizuală legată de 
alinierea planetelor sau, cea mai iubită dintre toate, vreo 
farsă pusă la cale pentru a-i speria pe oameni. Existau 
indivizi care alergau prin lanuri, încălţaţi cu tălpici de 
zăpadă, sau care vindeau ziarelor locale stop-cadrele unor 
farfurii de aluminiu azvârlite în văzduh. După aceea, cei de 


la Blue Book puteau trimite episodul la mass-media şi toţi 
se băteau pe spate, încântați de treaba făcută. Viaţa putea 
fi amuzantă la începutul anilor '60, mai ales dacă habar n- 
aveai de adevăr. 

Odată cu noul an, 1962, Serviciul de Informaţii al 
Armatei Terestre a fost bombardat din toate direcţiile de 
zvonuri privind potenţiale ameninţări. Cubanezii anti- 
Castro erau furioşi pe refuzul Preşedintelui de a susţine 
invazia din Bay of Pigs şi voiau să se răzbune; Castro era 
furios din cauza invaziei din Bay of Pigs şi voia să se 
răzbune pe noi; Hruşciov continua să fie furios pe U2 şi pe 
Bay of Pigs şi, considerându-l pe Kennedy manevrabil, ar fi 
profitat de ocazia de a impune un compromis umilitor. 
Ruşii se găseau pe punctul de a trimite echipaje umane în 
zboruri orbitale prelungite şi sonde automate care să 
exploreze planeta Venus. Noi ne găseam hăt în urmă în 
cursa spaţială şi niciunul dintre serviciile militare nu 
deţinea bugetul sau capacitatea de a ne readuce în scenă. 
NASA îi spusese Preşedintelui că avea să intre în forţă, să 
dezvolte baza tehnologică şi, pe la mijlocul deceniului, să 
facă o demonstraţie lumii întregi. Dar acum, la începutul 
anului, era o cursă tăcută, până ce puteam pune la punct 
ceva cu care să ne fălim. 

Armata Terestră mârâia în legătură cu evenimentele 
din Asia de sud-est. Cu cât insista mai mult să debarce 
trupe, cu atât administraţia Kennedy refuza mai abitir să 
se implice. Armata îi spunea Preşedintelui că, în cele din 
urmă, vom fi atraşi într-un război pe care nu-l puteam 
câştiga şi că vom fi controlaţi de evenimente în loc să le 
controlăm noi pe ele. Ulterior, în acelaşi an, mie avea să mi 
se ofere postul de director al serviciului de informaţii 
pentru unităţile speciale ale armatei ce operau deja în 
teatrul din sud-estul Asiei. Cam tot atunci, Armata Terestră 
anunţa că generalul Trudeau avea să fie numit comandant 
suprem al forţelor americane din Vietnamul de Sud. În 
vreme ce se vehiculau numele noastre, Trudeau mi-a 
destăinuit că se îndoia că vom primi funcţiile respective. 
Iar dacă, totuşi, acest lucru s-ar fi întâmplat, spunea el, nu 


s-ar fi ştiut cine ar fi fost mai nefericit - Vietcongul sau 
Armata S.U.A. 

„Dacă ne trimit acolo, Phil”, mi-a spus el după una 
dintre întâlnirile noastre, „se poate întâmpla unul dintre 
următoarele două lucruri. Fie amândoi vom ajunge 
înaintea Curţii Marţiale, fie vom câştiga blestematul de 
război. Oricum, armatei nu-i va plăcea modul în care noi 
rezolvăm treburile”. 

Ca întotdeauna, a avut dreptate. Înainte de sfârşitul 
anului 1962 şi cam în perioada când Trudeau încerca să se 
decidă dacă să treacă sau nu în rezervă, numele lui a fost 
respins de la comanda forţelor americane în Vietnam, iar 
mie mi s-a spus să rămân la birou. Mesajul era clar: 
Vietnamul avea să fie un război politic, condus de 
specialiştii în dezinformări de la CIA şi purtat în mijlocul 
unui pâcle de necunoaştere. Din nefericire, istoria ne-a dat 
dreptate. Până când Richard Nixon s-a predat chinezilor şi 
noi am ieşit pe brânci, după alţi câţiva ani, din sud-estul 
Asiei, aveam să învăţăm - sper că pentru ultima dată - ce 
însemna să fii umilit pe câmpul de luptă şi apoi jupuit la 
masa negocierilor. 

Noul an l-a adus la Pentagon pe J. Edgar Hoover. 
Directorul FBI era tot mai neliniştit în privinţa poveştilor 
despre Roswell care circulau, precum curenţii îngheţaţi de 
sub ocean, prin NASA şi prin agenţiile civile de informaţii. 
Cineva conspira, şi asta însemna că FBl-ul trebuia să se 
implice, mai ales dacă CIA se amestecase în problemele 
interne. Hoover nu înghiţea CIA şi mai ales nu-i plăceau 
relaţiile amicale pe care considera că le avea preşedintele 
Kennedy cu CIA, deoarece i se părea că şeful său, fratele 
Preşedintelui, îl ţinea din scurt atunci când el ataca CIA pe 
probleme legate de suprapunerea teritoriilor de acţiune. 
Hoover ştia, deşi nu credea, că după Bay of Pigs, Kennedy 
devenise foarte suspicios în privinţa informaţiilor furnizate 
de CIA. Până la sfârşitul anului 1962, Preşedintele avea să 
afle de la propriul său frate, care aflase de la mine, cât de 
deliberat mistificate erau informaţiile CIA. Iar eu aveam să 
aflu, în 1964, când am făcut parte din Comisia Warren, ca 


reprezentant al senatorului Russell, în ce fel acest 
amănunt i-a pecetluit soarta. 

In 1962, ajuns aproape la apogeul puterii personale, 
]. Edgar Hoover era extrem de sensibil în privinţa 
teritoriului FBI. lar când cineva îl călca pe picioare, sau 
când i se părea că cineva îl călcase pe picioare, îl lua la 
şuturi până scăpa definitiv de el. Până şi propriii săi agenţi 
ştiau ce însemna să-l prinzi într-o zi proastă. Eu însumi 
aveam sensibilităţile mele legate de teritoriul propriu de 
acţiune şi, în perioada cât lucrasem la Casa Albă, între noi 
doi se stabilise o relaţie profesională. Dacă Hoover trebuia 
să afle ceva care i-ar fi folosit în depistarea unui agent 
KGB ce dădea târcoale guvernului, îl ajutam. Dacă eu 
trebuia să aflu, în mod discret, ceva despre o persoană pe 
care doream s-o elimin din cercul celor cu acces la 
informaţii, Hoover îmi spunea tot ce ştia. În anii '50, nu 
stabiliserăm relaţii oficiale între noi, dar ne anunţam 
reciproc despre indivizii pe care-i consideram suspecți. 

In anii '50, Hoover a devenit interesat de zvonurile 
legate de Roswell, fiindcă îl iritau orice informaţii deţinute 
de CIA. Nu l-ar fi deranjat dacă ar fi fost vorba numai 
despre militarii care asigurau acoperirea unei acţiuni strict 
secrete, deşi considera că nu armata ar fi trebuit să 
conducă OSS în timpul celui de Al Doilea Război Mondial. 
Dar o dată ce suspectase că CIA făcea parte din istoria 
Roswell, dorise să afle şi el detaliile. În anii petrecuţi la 
Casa Albă, nu aveam prea multe detalii să-i ofer. Abia în 
1961 mi-au ajuns în mâini documentele Roswell, şi atunci 
n-a mai fost nevoie să-l contactez. Mi-a telefonat el. 

Am descoperit că ne puteam fi de folos reciproc. Pe 
lângă obsesia legată de încălcarea teritoriului, Hoover era 
un fanatic al informaţiilor. Dacă apărea cea mai măruntă 
informaţie, fie ea zvon sau adevăr, era obsedat s-o 
introducă în dosarele sale. Informaţia constituia pentru el 
un bun atât de valoros, încât era gata s-o negocieze cu 
orice persoană din guvern în care avea încredere. Şi eu 
doream informaţii. Mă întâlneam cu tot felul de savanţi şi 
cercetători universitari, ale căror loialităţi nu le puteam 


verifica. Trebuia să fiu foarte circumspect în privinţa 
informaţiilor tehnologice pe care le ofeream, şi în multe 
rânduri aveam nevoie să ştiu dacă un anume chimist sau 
fizician fusese vreodată suspectat de relaţii cu comuniştii 
sau, mai rău, dacă se afla pe statul de plată al CIA. 

Privind retrospectiv, pot vedea cum toate acestea 
aduc cu gândirea senatorului Joe McCarthy, dar pe durata 
audierilor sale eu mă aflam la Casa Albă şi vă pot spune că 
- fără să vrea - McCarthy a fost cel mai bun prieten pe 
care comuniştii l-au avut în guvern. De unul singur, el s-a 
apucat să confere respectabilitate unor indivizi care, altfel, 
n-ar fi dobândit-o niciodată. Prin chiar tactica sa, el a 
transformat sfidarea Congresului într-un act de eroism şi 
comuniştii din guvern au fost încântați de frâul liber pe 
care-l căpătaseră de la el. Nu trebuiau să facă altceva 
decât să-i asigure, la răstimpuri, un sacrificiu uman, o 
persoană complet lipsită de importanţă sau chiar inocentă, 
pe care McCarthy o demasca la televiziune. Când însă 
senatorul s-a îndreptat împotriva armatei americane, a 
pătruns pe teritoriul meu şi a trebuit să-l stopăm. 

Comuniştii l-au folosit pe McCarthy ca să le ofere o 
imagine bună în faţa presei şi să le deschidă un domeniu în 
care puteau activa, în vreme ce anticomuniştii apăreau 
drept nişte idioţi. l-am spus toate acestea lui Robert 
Kennedy; în calitate de tânăr avocat, el fusese membru al 
echipei de investigaţii Roy Cohn, care lucrase pentru 
subcomisia McCarthy, şi aflase în mod direct ce însemna să 
fii dezinformat şi împins spre un comportament de 
autodistrugere. Robert Kennedy mi-a mărturisit că n-avea 
să mai repete niciodată greşeala aceea. Din nefericire, 
duşmanii fratelui său erau şi duşmanii lui şi a fost indus în 
eroare, ajungând să creadă că funcţia de Preşedinte i-ar fi 
permis reglarea conturilor. 

Dar în ianuarie 1962, eu nu mă gândeam decât la 
restabilirea relaţiei cu J. Edgar Hoover, astfel încât să-mi 
pot urma planurile din agendă şi în acelaşi timp să-i 
menţin sub supraveghere pe eventualii indivizi periculoşi 
din comunitatea academică. Acum deţineam ceva ce 


puteam da la schimb, pentru a obţine informaţiile pe care 
le voiam. Aveam nu numai materialele despre incidentul 
Roswell pe care ştiam că şi le dorea Hoover, ci şi informaţii 
despre activităţile interne ale CIA. Hoover era mai mult 
decât interesat de un schimb de informaţii, şi am continuat 
să discutăm pe toată durata anului 1962, până ce am 
părăsit armata şi am intrat în echipa senatorului 
Thurmond. Relaţia noastră a continuat în anul 1963. În 
1964, când făceam parte din Comisia 

Warren, ca reprezentant al senatorului Russell, şi 
Hoover îşi desfăşura propria investigare a asasinării 
Preşedintelui, ne-am reîntâlnit deasupra prăpastiei acelei 
crime. Copleşiţi de enormitatea celor întâmplate, amândoi 
am înţeles că există bătălii pe care nu le poţi câştiga. Este 
mai bine să le abandonezi, ca să poţi lupta în altă zi. 

Nu sunt sigur dacă J. Edgar Hoover a crezut vreodată 
cu adevărat în realitatea incidentului Roswell, sau dacă nu 
l-a considerat o conspirație menită să ascundă cu totul 
altceva, ori o amăgire care s-a transformat în isterie de 
masă în deşert. Existau atâtea detalii îngropate în 
memorandumuri militare şi menținute sub straturi de 
acoperiri fabricate de experţii militari în contrainformaţii, 
încât îi era imposibil să cunoască adevărul. Totuşi, ca un 
bun poliţist ce era, el lua informaţiile de oriunde le-ar fi 
găsit şi continua să caute ceva care să aibă sens. Dacă 
armata desluşea o ameninţare la adresa societăţii noastre, 
atunci Hoover considera că ameninţarea exista realmente. 
În plus, ori de câte ori putea, trimitea în mod discret câţiva 
agenţi FBI să investigheze martorii unei semnalări de 
OZN-uri. Dorea să împartă cu mine toate informaţiile 
acelea, şi aşa am aflat despre unele episoade cu mutilări 
de vite de la începutul anilor '60. 

În primele săptămâni ale anului 1962, legătura mea 
cu Hoover a fost importantă, întrucât nivelul de cercetare 
în tipurile de proiecte pe care le dezvolta Armata Terestră 
devenise ridicat. Zvonurile privind numirea generalului 
Trudeau la comanda forţelor din Asia de sud-est şi 
alegerea mea ca director de informaţii pentru Beretele 


Verzi în aceeaşi regiune a globului, deşi vagi şi 
neconfirmate, ne-au impus mie şi generalului un termen 
final al proiectelor, deoarece bănuiam că în cel mult un an 
aveam să părăsim departamentul C-D. De aceea, atunci 
când discutam cu directorul FBI, aveam întrebările 
pregătite. Din aceste întâlniri nu au rămas informaţii 
scrise; notițele pe care le luam în timpul lor le distrugeam, 
după ce le memoram sau după ce acţionam în direcţiile 
cuvenite. Nici în ziua de azi - deşi agenţii FBI m-au 
contactat în legătură cu documente despre care se afirmă 
că ar mai exista în dosare vechi - eu nu ştiu ce însemnări 
îşi făcea Hoover în urma discuţiilor noastre şi nici ce 
măsuri lua el. Deoarece ne încredeam reciproc unul în 
celălalt şi ne contactam cam la şase luni, chiar şi după ce 
părăsisem funcţia de la Casa Albă, n-am investigat 
niciodată ce făcuse cu informaţiile mele şi nici n-am 
solicitat verificarea informaţiilor lui. Cred că Hoover 
aprecia atitudinea aceasta. 

Până în februarie 1962, eşalonasem proiectele din 
fişetul nebun cu termene până la sfârşitul anului, ce avea 
să mă ducă fie în Vietnam, fie la trecerea în rezervă. 
Primul dosar de pe birou era al „filamentelor de sticlă”. 

Fibrele optice 

Membrii echipei de recuperare care scotociseră prin 
vehiculul prăbuşit în dimineaţa când acesta fusese 
descoperit îi spuseseră colonelului Blanchard, după 
revenirea la bază, că fuseseră surprinşi de faptul că nu 
descoperiseră cabluri sau fire obişnuite. Unde erau 
legăturile electrice? întrebaseră ei, deoarece era evident 
că în epavă exista aparatură electronică. Ei nu înţelesesem 
rolul plăcuţelor de circuite imprimate pe care le găsiseră şi 
fuseseră complet derutaţi de filamentele de sticlă ce se 
întindeau prin pereţii navei. Iniţial, unii savanţi crezuseră 
că ele erau legăturile a căror absenţă îi nedumerise pe 
ingineri. Poate că făceau parte din instalaţia electrică, 
ruptă în urma prăbuşirii. Însă filamentele acelea deţineau 
o proprietate bizară. 

Snopul de fire părea să se fi rupt de la un pupitru de 


comandă şi era separat în douăsprezece filamente 
zdrenţuite, care semănau oarecum cu cuarțul. Când ofiţerii 
din echipa de recuperare aplicaseră lumină la un capăt al 
filamentului, capătul opus emisese o culoare specifică. 
Filamente diferite emiteau culori diferite. Fibrele - de fapt, 
tuburi fine de cristal - duceau la un fel de cutie de 
branşament, unde se separau şi se îndreptau spre părţi 
diferite ale pupitrului de comandă, care părea să 
reacționeze electric în funcţie de culorile ce pulsau prin 
tub. Întrucât inginerii care evaluaseră artefactele la 
Roswell ştiau că fiecare culoare are propria ei lungime 
specifică de undă, bănuiseră că frecvenţa undei luminoase 
activa o componentă specifică a pupitrului. Mai departe, 
însă, fuseseră complet derutaţi. Nu putuseră nici măcar 
determina sursa energetică a vehiculului spaţial, cu atât 
mai puţin ce anume genera energia pentru tuburile de 
lumină. Lucrul cel mai uluitor dintre toate era că 
filamentele, care erau flexibile, continuau să emită lumină 
chiar şi atunci când erau îndoite în toate direcţiile. Cum 
putea fi îndoită lumina? se întrebaseră inginerii. Acesta 
fusese unul dintre misterele epavei Roswell care rămăsese 
ascuns în anii '50, până ce un ofiţer de legătură cu 
Transmisiunile, care obişnuia să-l informeze pe Trudeau 
asupra tipurilor de realizări solicitate de serviciul său, ne-a 
povestit despre experienţele cu fibre optice de la Bell Labs. 

Tehnologia era încă foarte nouă, mi-a spus Hans 
Kohler în decursul unei informări particulare, la începutul 
lui 1962, dar posibilitatea folosirii luminii ca purtător de 
semnale prin firele de sticlă monofilament era extrem de 
promițătoare. El a explicat că premisa fibrelor optice o 
constituia existenţa unui filament de sticlă atât de pură 
încât nimic să nu împiedice deplasarea razei de lumină 
prin centrul fibrei. În acelaşi timp, la unul dintre capete 
trebuia să existe o sursă puternică de lumină, care să 
genereze semnalul. M-am gândit la laserul cu rubin care 
fusese testat cu succes la Universitatea 

Columbia. Ştiam că EBE integraseră cele două 
tehnologii pentru transmisiunile lor prin cabluri de sticlă în 


interiorul vehiculului spaţial. 

„Totuşi, ce anume curbează lumina?” l-am întrebat pe 
Kohler, încă nevenindu-mi să cred că extratereştrii păreau 
capabili să desfidă una dintre legile fizicii noastre. „Este 
un fel de iluzie?” 

„Câtuşi de puţin”, mi-a explicat el. „Pare o iluzie, 
pentru că fibrele sunt extrem de fine şi nu poţi vedea 
diferitele straturi fără ajutorul unui microscop”. 

Când i-am dat bucăţile rupte de filament pe care le 
aveam în fişetul nebun, el mi-a arătat că fiecare mănunchi, 
care părea o bucată solidă de material în jurul 
circumferinței unui tub minuscul, era de fapt format din 
două straturi. Când priveai prin centrul tubului, puteai 
vedea că pe exteriorul filamentului exista un alt strat de 
sticlă. Dr. Kohler mi-a explicat că stratul de sticlă din 
exteriorul fibrei reflectă înapoi, spre centru, razele 
individuale de lumină, astfel că lumina nu poate scăpa. 
Trecând fibrele de sticlă după colţuri şi, în cazul epavei 
Roswell, prin pereţii interiori ai vehiculului, extratereştrii 
erau capabili să „curbeze” lumina şi s-o ducă acolo unde 
doreau, tot aşa cum se procedează cu apa prin conducte. 
Nu mai văzusem aşa ceva în viaţa mea. 

Kohler a explicat că lumina putea fi utilizată ca 
purtătoare de semnale: luminoase, sonore, ba chiar şi 
digitale. 

„Semnalul nu întâmpină nicio rezistenţă”, mi-a spus 
el. „lar în raza de lumină pot încăpea mai multe 
informaţii”. 

L-am întrebat cum ar fi putut utiliza EBE acest tip de 
tehnologie. El a sugerat că toate transmisiunile navei, 
imaginile vizuale, telemetria şi orice semnale amplificate 
pe care vehiculele le trimiteau sau le receptau din partea 
altor aparate ori de la bazele de pe Lună sau de pe 
Pământ, ar fi întrebuințat asemenea fibre de sticlă. 

„Par să deţină o capacitate enormă de a transporta 
orice formă de încărcătură”, a adăugat. „lar dacă un laser 
poate amplifica semnalul, atunci, în forma lor cea mai 
complexă, ele pot transporta simultan o multitudine de 


semnale”. 

Am rămas mai mult decât impresionat. Chiar înainte 
de a-l întreba despre aplicaţii specifice armatei, 
înţelesesem în ce fel ele ar fi putut spori securitatea 
transmisiunilor pe câmpul de luptă, deoarece semnalele ar 
fi fost mai puternice şi mai puţin vulnerabile faţă de 
interferenţe. Apoi Kohler a sugerat folosirea fibrelor 
pentru transmiterea de imagini fotografiate de aparate 
minuscule, aflate chiar în interiorul armelor, spre 
aparatura de comandă şi control din baza de lansare. 

„Imaginaţi-vă”, mi-a spus, „ce înseamnă să lansați o 
rachetă şi să puteţi vedea practic prin ochii ei încotro se 
îndreaptă. Imaginaţi-vă că aţi fi capabil să vă fixaţi vizual 
pe o ţintă şi, chiar în timp ce aceasta încearcă să evite 
racheta, aţi putea s-o vedeţi şi să aduceţi corecţiile 
necesare”. Kohler a continuat, descriind potenţialul 
senzorilor bazaţi pe fibre optice care, într-o bună zi, ar fi 
putut monitoriza deplasările terestre ale inamicului, ar fi 
transmis date de la sateliții de spionaj şi ar fi compactat în 
spaţii mici sistemele multicanal foarte complicate. 
„Intregul program spaţial”, a spus el, „depinde de 
transmiterea de date, voci şi imagini. Actualmente, însă, 
toate releele şi comutatoarele ocupă mult spaţiu, iar 
semnalul are impedanţa prea mare. De aceea posibilităţile 
noastre în timpul misiunilor sunt limitate. Imaginaţi-vă 
însă că am putea adapta tehnologia aceasta la propriile 
noastre utilizări”. 

După aceea, m-a privit drept în ochi şi a spus exact 
ceea ce gândeam şi eu: „Ştiţi că aceasta este tehnologia 
lor. Face parte din ceea ce le permite să aibă misiuni de 
explorare. Dacă va deveni şi tehnologia noastră, atunci 
poate că am reuşi să ţinem pasul ceva mai bine”. 

Mi-a solicitat apoi implicarea armatei. Mi-a explicat 
că unele dintre laboratoarele noastre de cercetări 
examinau deja proprietățile sticlei în calitate de 
conducător de semnale, iar tema aceasta nu putea fi 
începută cu cercetarea de la zero. Asemenea începuturi de 
proiecte ne îngrijorau la C-D, deoarece, dacă nu le 


camuflam complet, ar fi apărut ca abateri însemnate de la 
direcţia generală a tehnologiei. Cum se putea explica aşa 
ceva? Dacă însă exista deja o cercetare, indiferent cât de 
fundamentată, simpla prezentare a unuia dintre aceste 
artefacte cuiva din colectivul respectiv i-ar fi putut oferi 
motivaţia s-o reproducă, astfel încât să devină tehnologia 
noastră. Dar dacă acea companie nu beneficia de un buget 
de cercetare, trebuia să o susţinem ca parte a unui 
contract militar. Exact asta şi doream să facem cu 
tehnologia fibrelor de sticlă. 

„Unde se efectuează cercetările cele mai avansate în 
domeniul fibrelor optice?” l-am întrebat. 

„La Bell Labs”, mi-a răspuns. „Va mai dura vreo 
treizeci de ani până le vor putea produce, dar într-o bună 
zi majoritatea convorbirilor telefonice se vor desfăşura 
prin cabluri din fibră de sticlă”. 

Departamentul C-D al Armatei Terestre avea contacte 
la Bell Labs, ca de altfel la toţi contractorii cu care lucram, 
aşa că am scris un scurt raport, însoţit de o propunere, 
adresat lui Trudeau, asupra potenţialului fibrelor optice 
pentru un domeniu de produse despre care discutasem cu 
Kohler. Am descris proprietăţile artefactului, am explicat 
modul cum transporta semnalele laser şi, lucrul cel mai 
important, felul în care aceste fibre curbau realmente raza 
de lumină după un colţ, conducând-o în acelaşi mod în care 
un cablu conduce curentul electric. „Imaginaţi-vă”, am 
scris, „că o rază de lumină de unică frecvenţă şi intensitate 
mare poate fi condusă în acelaşi fel în care conduceţi apa 
printr-un furtun spre grădină. Imaginaţi-vă puterea şi 
flexibilitatea de care au beneficiat EBE, mai ales atunci 
când au folosit lumina ca purtător pentru alte informaţii 
codificate”. 

În felul acesta, armata ar fi putut să-şi recreeze 
întreaga infrastructură de transmisiuni şi să permită noilor 
sateliți de spionaj să alimenteze şi să stocheze informaţii 
despre obiective potenţiale direct în instalaţiile de 
comandă şi control din prima linie. Marina ar fi fost 
capabilă să vadă amplasarea unei întregi flote inamice, 


Forţele Aeriene ar fi putut să privească apropierea 
escadrilelor duşmane şi să le ţintească din văzduh, chiar 
dacă avioanele noastre se aflau încă pe sol, iar Armata 
Terestră ar fi beneficiat de un avantaj strategic pe care nu- 
l visasem niciodată. Puteam supraveghea un întreg câmp 
de luptă, urmărind deplasările trupelor, de la patrule la 
divizii, şi în acelaşi timp să plănuim amplasarea tancurilor, 
artileriei şi  elicopterelor. Pentru armată, valoarea 
transmisiunilor prin fibre optice ar fi fost inestimabilă. Şi, 
adăugam eu, eram aproape sigur că un impuls de 
dezvoltare venit din partea armatei, pentru a uşura 
cercetarea de retehnologizare completă a sistemului 
telefonic naţional, deja învechit, n-ar fi fost considerat de 
nimeni ca fiind o intruziune nedorită. N-a fost nevoie să 
aştept prea mult reacţia generalului. 

„Fă-o”, mi-a ordonat el. „Şi treci la treabă cât mai 
repede. O să-ţi asigur toate alocările bugetare necesare. 
Poţi garanta în privinţa asta”. 

Înainte de sfârşitul săptămânii, aveam stabilită o 
întâlnire cu un cercetător de sisteme de la laboratorul 
Western Electric, aflat lângă Princeton, statul New Jersey, 
puţin mai departe de Institutul pentru Studii Avansate. I- 
am spus că obiectul provenea de la divizia Tehnologii 
Străine, că fusese obţinut de agenţii noştri de informaţii de 
la nişte arme pe care le realizau est-germanii şi că 
apreciam că putea fi utilizat şi de noi. 

„Dacă ceea ce aveţi”, mi-a spus el la telefon, „este 
atât de interesant şi ne arată încotro se îndreaptă 
cercetările noastre, am fi de-a dreptul stupizi să nu vă 
acordăm o după-amiază din timpul nostru.** 

„Am nevoie de mult mai puţin”, am replicat. După 
aceea, am pus rapoartele Roswell în geantă, am cumpărat 
bilet de avion spre Newark şi am pornit. 

Fibrele superrezistente 

Chiar înainte de anii '60, pe când făceam parte din 
NSC, armata începuse să fie interesată de materiale 
pentru veste de protecţie antischije, pentru paraşute, dar 
care puteau fi folosite şi ca protecţii pentru alte obiecte de 


uz militar. Dintotdeauna, mătasea fusese materialul din 
care se fabricaseră paraşutele, fiindcă era uşoară şi avea o 
incredibilă rezistenţă la întindere, care-i permitea să-şi 
păstreze forma şi în acelaşi timp să reziste la forţe imense. 
Nu ştiu dacă cercetările armatei vizând ceea ce militarii 
denumeau o „fibră rezistentă” au fost impulsionate doar de 
necesitatea unei protecţii superioare a trupelor, sau mai 
ales de cele găsite la Roswell. Suspectez, totuşi, că ipoteza 
a doua este mai apropiată de adevăr. 

Printre artefactele din fişetul Roswell se aflau fâşii 
dintr-un material pe care nici măcar bisturiul nu-l putea 
tăia. Când l-am examinat cu lupa, cenuşiul său tern şi mat 
nu lăsa să se întrevadă nimic din proprietăţile aproape 
supranaturale ale fibrei. Fâşiile puteau fi întinse, răsucite 
şi supuse la forţe de torsiune care ar fi rupt orice țesătură, 
totuşi ele rezistau. Când forţa exterioară era îndepărtată, 
fâşiile reveneau la lungimea iniţială, fără ca forma 
originală să cunoască vreo pierdere de tensiune. Îmi 
reaminteau de firele unei pânze de păianjen. Am devenit 
extrem de interesaţi de acest material şi am început să 
studiem o multitudine de tehnologii, inclusiv pânzele de 
păianjen, deoarece ele, singurele din natură, dovedesc 
proprietăţi naturale de superrezistenţă. 

Ţeserea pânzei începe în glandele abdominale ale 
păianjenului, sub forma unei proteine extrudate printr-un 
tub îngust, care obligă toate moleculele să se alinieze în 
aceeaşi direcţie, obținându-se un singur fir, foarte lung, cu 
o structură oarecum similară unui cristal. Procesul de 
extrudare aliniază moleculele de proteină şi le comprimă, 
astfel încât ele ocupă mult mai puţin spaţiu decât cele 
obişnuite. Combinația de molecule aliniate în lungime şi 
supercomprimate îi conferă firului o tenacitate incredibilă 
şi capacitatea de a se întinde sub presiuni enorme, fără a- 
şi pierde rezistenţa la rupere şi integritatea. Un singur fir 
din pânza de păianjen poate fi întins aproape 80 de 
kilometri înainte de a se rupe, iar dacă ar ocoli Pământul 
pe la Ecuator, ar cântări doar o jumătate de kilogram. 

Evident, când savanții au văzut felul în care această 


fibră - nici țesătură, nici mătase, ci mai degrabă ceva 
similar ceramicii - acoperise nava şi formase învelişul 
exterior al EBE, ei şi-au dat seama că reprezenta o direcţie 
de cercetare foarte promițătoare. Examinând materialul şi 
recunoscându-i asemănarea cu firul de păianjen, am 
înţeles că o cheie pentru producerea sa în scopuri 
comerciale ar fi fost sintetizarea proteinelor şi găsirea unei 
modalităţi de simulare a extruziunii. Generalul Trudeau m- 
a încurajat să încep contactarea de fabricanți de materiale 
plastice şi ceramice, mai ales Monsanto şi Dow, pentru a 
afla cine se ocupa de cercetări în domeniul materialelor 
superrezistente, mai ales în laboratoarele universitare. 
Scurta mea investigaţie a dat roade. 

Am descoperit că Monsanto nu numai că încerca să 
realizeze un proces prin care să producă un soi de pânză 
de păianjen, ci avea deja contracte cu armata. Cercetătorii 
militari medicali căutau să reproducă fenomenele chimice 
din gena păianjenului, ca să obţină proteina producătoare 
de pânză. După câţiva ani, când trecusem deja în rezervă, 
cercetătorii de la Universitatea Wyoming şi Dow Corning 
au început de asemenea experimentări pentru donarea 
genei producătoare de pânză şi pentru realizarea unui 
proces de extrudare a firelor de păianjen, transformându- 
le într-o substanţă utilă la fabricarea de materiale. 

Ofiţerul nostru de legătură cu cadrele militare 
medicale mi-a spus că, la nivelul anului 1962, 
reproducerea unei fibre superrezistente ar fi fost posibilă 
abia după ani buni, totuşi orice ajutor din partea diviziei 
Tehnologii Străine pe care l-am fi putut oferi şi-ar fi găsit 
drum spre companiile cu care colabora medicina militară 
şi probabil nici n-ar fi necesitat un buget separat de C-D. 
El mi-a mai spus că finanţarea prin intermediul burselor 
medicale şi biologice guvernamentale era la un nivel 
corespunzător, atâta vreme cât nu doream demararea unui 
program de urgenţă maximă. Continuam să fiu fascinat de 
imaginea unui instrument care „ţesuse” fibrele 
materialului superrezistent în jurul navei spaţiale. Ştiam 
că, indiferent care ar fi fost secretul, obţinerea unui înveliş 


plastic sau ceramic pentru aparatele noastre de zbor le-ar 
fi oferit acestora protecţia pe care o deținuse epava de la 
Roswell, fără ca în acelaşi timp să le îngreuneze. 

După câţiva ani, am aflat că cercetările în direcţia 
unui asemenea tip de material fuseseră deja demarate de 
un savant care, ulterior, avea să obţină Premiul Nobel. Cu 
trei ani în urmă, la o conferinţă a Societăţii Americane de 
Fizică, dr. Richard Feynman oferise o speculație teoretică 
asupra posibilităţilor de creare a unor substanţe cu 
structură moleculară atât de compactă încât materialul 
rezultat ar fi avut proprietăţi radical diferite de versiunea 
non-comprimată a aceluiaşi material. De exemplu, sugera 
Feynman, dacă ar fi fost posibil să se creeze materiale în 
care structurile moleculare să nu fi fost doar comprimate, 
ci şi dispuse diferit de structurile moleculare 
convenționale, savanții ar fi putut altera proprietățile fizice 
ale substanțelor, astfel încât să corespundă unor aplicații 
specifice. 

Toate acestea păreau lucruri absolut inedite pentru 
Societatea Americană de Fizică. În realitate, însă, 
structurile moleculare comprimate constituiau una dintre 
descoperirile făcute de primele echipe ştiinţifice la 
Alamogordo, imediat după prăbuşirea navei extraterestre, 
şi la Wright, unde fuseseră preluate materialele. Ca tânăr 
fizician specialist în fizică atomică, Richard Feynman era 
coleg cu mulți dintre specialiştii în fizică atomică 
postbelici, care în anii '50 lucrau în cadrul programelor 
militare de rachete dirijate, ca şi în cadrul programului de 
arme nucleare. Deşi eu n-am văzut niciun document în 
această privinţă, se afirmă că Feynman ar fi fost în contact 
cu membrii AMC de la Alamogordo şi că aflase câte ceva 
despre artefactele descoperite la Roswell. 

Nu ştiu dacă aceste descoperiri i-au sugerat teoriile 
despre proprietăţile potenţiale ale structurilor moleculare 
comprimate, sau dacă ideile sale erau, de asemenea, 
extensii ale teoriilor personale asupra comportamentului 
cuantic al electronilor, pentru care a obţinut Premiul 
Nobel. Totuşi, teoriile despre structurile moleculare 


comprimate se potriveau cu eforturile armatei de a 
reproduce compoziţia fibrei superrezistente şi a proceselor 
de extruziune. Până la mijlocul anilor '60, cercetările 
începuseră în mari companii industriale chimice şi 
ceramice din Statele Unite, dar şi în laboratoarele 
universitare din America, Europa, Asia şi India. 

După ce aflasem cine anume desfăşura cercetări în 
domeniul fibrelor superrezistente şi unde aveau loc 
acestea, îmi puteam întoarce atenţia către alte aplicaţii ale 
tehnologiei, ca să văd dacă armata putea contribui la o 
dezvoltare mai rapidă ori dacă erau posibile realizări 
colaterale, care să creeze produse. Savanţii noştri ne-au 
informat că o modalitate de simulare a efectului 
superrezistenţei o constituia suprapunerea încrucişată de 
straturi compozite. Ideea respectivă a constituit premisa 
pentru cercetările militare în vederea conceperii unei 
protecţii de corp care să apere de schije şi chiar de 
gloanţe. 

„Asta nu te va proteja de contuzii”, îmi spusese 
Trudeau după o întâlnire cu cercetătorii militari medicali 
de la Walter Reed. „Şocurile cauzate de impact vor fi 
îndeajuns de puternice ca să ucidă pe oricine, dar cel puţin 
ar opri proiectilele să-ţi străbată corpul”. 

M-am gândit la numeroasele răni cauzate de obiecte 
neascuţite şi mi-am putut imagina impactul unui proiectil 
mare, chiar dacă acesta n-ar fi perforat pielea. Graţie 
insistențelor generalului şi contactelor pe care mi le 
stabilise la Du Pont şi Monsanto, am urmărit cu 
agresivitate realizarea unui material din straturi suprapuse 
şi încrucişate pentru veste antiglonţ. Cu ocazia vizitelor 
făcute la aceste companii, am dus descrierile materialului 
găsit la Roswell, ba chiar am arătat materialul 
cercetătorilor care ne-au vizitat la Washington. Nu era un 
obiect pe care să fi dorit să risc să-l port prin ţară. Până în 
1965, Du Pont anunţase crearea kevlarului, care, în 1973, 
a fost lansat comercial în componenţa vestei antiglonţ, 
folosită azi de toate serviciile ce se ocupă cu menţinerea 
ordinii publice, fie ele militare sau nu. Nu ştiu câte mii de 


vieţi au fost salvate prin întrebuinţarea kevlarului, dar de 
fiecare dată când aud de un poliţist a cărui vestă antiglonţ 
l-a protejat de o rană fatală nu pot să nu-mi amintesc de 
zilele acelea, când de-abia începuserăm să luăm în 
considerare valoarea straturilor suprapuse şi încrucişate 
de material superrezistent, şi sunt fericit că departamentul 
nostru a jucat un rol în realizarea lui. 

Pe parcursul căutării de materiale superrezistente, 
am izbutit să realizăm materiale plastice şi ceramice 
compozite care rezistau la temperaturile şi presiunile 
manevrelor aeriene desfăşurate cu viteze foarte mari şi în 
acelaşi timp erau invizibile pentru radare. Fibrele 
superrezistente şi suprapuse încrucişat pe  învelişul 
exterior al navei Roswell au constituit un imbold pentru o 
întreagă nouă generaţie de avioane strategice şi de 
intercepţie, ca şi pentru materialele compozite din care 
aveau să fie construite viitoarele elicoptere de atac. 

Unul dintre zvonurile importante, care a circulat ani 
buni după ce incidentul Roswell a devenit public, în urma 
declaraţiei făcute înainte de moarte de fostul maior al 
Forţelor Aeriene, Jesse Marcel, a fost că tehnologia Stealth 
constituie rezultatul celor aflate la Roswell. Lucrul este 
adevărat, totuşi n-a fost un transfer direct de tehnologie. 
Serviciul de Informaţii al Armatei Terestre ştia că, în 
anumite condiţii, vehiculul EBE avea capacitatea de a-şi 
ascunde semnătura radar, dar nu ştiam cum proceda. De 
asemenea, deţineam fragmente din învelişul acestuia, 
făcute dintr-un amestec de fibre superrezistente cu 
moleculele aliniate. Din câte ştiu, încă n-am izbutit să 
recreăm procesul exact de fabricare al acestui material, tot 
aşa cum n-am reuşit să reproducem propulsia 
electromagnetică sau sistemul de navigaţie care permitea 
navei de la Roswell să zboare, deşi deţinem nava 
respectivă şi altele la bazele Forţelor Aeriene de la Norton, 
Edwards şi Nellis. Însă prin studierea felului în care se 
comporta acest material şi a proprietăţilor sale, am 
reprodus materialele compozite şi am construit o întreagă 
nouă generaţie de aparate de zbor. 


Deşi publicul american a auzit pentru prima dată 
despre existenţa tehnologiei Stealth în timpul campaniei 
din 1976 a Preşedintelui Jimmy Carter împotriva 
Preşedintelui Ford, n-am văzut-o în acţiune până la 
atacurile aeriene asupra Irakului, în decursul Războiului 
din Golf. Acolo, avionul de luptă Stealth, complet invizibil 
pentru radarele irakiene, a lansat primele atacuri de risc 
înalt asupra sistemului antiaerian irakian şi a operat 
aproape fără pierderi. Invizibil pentru radare, invizibil 
pentru rachetele autodirijate termic, ţâşnind din cerul 
nopţii aidoma demonilor, avioanele Stealth, cu aripa lor 
zburătoare având aproape formă de semilună, aduceau 
straniu de mult cu vehiculul spaţial care se prăbuşise 
lângă Roswell. Lăsând asemănările deoparte, învelişul 
compozit Stealth care îl ajută să fie invizibil pentru 
aproape toate formele de detecție a fost inspirat de 
cercetările efectuate de departamentul C-D al Armatei 
Terestre asupra învelişului epavei de la Roswell, care 
fusese secţionat şi răspândit în laboratoarele din toată 
ţara. 

Proiectilele de artilerie invizibile din uraniu sărăcit 

Pentru Forţele Aeriene, tehnologia Stealth a 
însemnat că aparatele de zbor puteau să se apropie de 
obiective, rămânând invizibile pentru radare, şi să-şi 
păstreze avantajul respectiv pe toată durata misiunii. 
Pentru Armata Terestră, tehnologia Stealth folosită la 
elicoptere oferă un avantaj incredibil în misiunile de 
cercetare şi distrugere, în recunoaşterile efectuate de 
Forţele Speciale, sau în misiunile  contrainsurgente 
întreprinse înapoia liniilor inamice. Însă dezvoltarea unei 
artilerii Stealth, pe care o concepuserăm la C-D în 1962, 
ne-ar fi îngăduit ceva ce armatele căutau încă de la 
primele amplasări ale forţelor de artilerie în spaţiul 
occidental - victoria lui Henric al V-lea la Agincourt, la 
începutul secolului al XV-lea. Desigur, Napoleon şi-ar fi 
dorit capacitatea respectivă atunci când şi-a amplasat 
artileria împotriva liniilor britanice, la Waterloo. Aceasta ar 
fi fost şi dorinţa germanilor în Primul Război Mondial, 


când artileria lor bombardase forţele Aliate, ascunse în 
tranşee, şi apoi în Bătălia de la Bulge, în 1944, când, aflaţi 
la Roma, puteam doar să ne rugăm ca băieţii noştri să 
reziste până ce norii se risipeau şi bombardierele noastre 
ar fi lovit poziţiile germane. 

În toate duelurile de artilerie, un observator poate 
reproduce în sens invers traiectoria unui proiectil până la 
gura de foc, care să fie apoi supusă asalturilor. Însă, pe 
măsură ce bătaia tunurilor a crescut şi am găsit noi 
modalităţi de camuflare a bateriilor, am devenit experţi în 
a ne ascunde artileria, până la apariţia radarului, care 
permite descoperirea sursei de tragere, tot prin urmărirea 
traiectoriei proiectilului. Dar dacă proiectilul în sine ar fi 
alcătuit dintr-un material invizibil pentru radar? Aceasta a 
fost posibilitatea pe care am propus-o generalului Trudeau 
într-o dimineaţă, pe când concepeam planul de cercetare- 
dezvoltare al materialelor compozite. Pe câmpul de luptă 
nocturn al viitorului se puteau amplasa arme care să fie 
invizibile chiar şi pentru radarele zburătoare inamice ce 
evoluau deasupra liniilor noastre. Proiectilele ar fi început 
să cadă, iar inamicul n-ar fi ştiut de unde sosesc, decât 
abia după ce noi am fi beneficiat de avantajul a cinci sau 
mai multe salve rămase fără replică. Până atunci, şi 
beneficiind şi de atuul surprizei, se puteau reuşi destule. 
Dacă am fi utilizat artilerie mecanizată, am fi putut să 
ocupăm o poziţie de tragere, să lansăm o serie de salve 
rapide, să ne mutăm altundeva şi să reluăm acţiunea. 

Secretul nu-l constituia aceeaşi tehnologie Stealth 
folosită la aparatele de zbor, ci realizarea unei ceramici 
Stealth, care să poată să reziste la uriaşele presiuni 
dezvoltate în interiorul ţevilor de tun şi în acelaşi timp să- 
şi menţină integritatea pe parcursul traiectoriei. Căutarea 
unei asemenea ceramici compozite cu aliniere moleculară 
a fost inspirată de materialul compozit din epava de la 
Roswell. În decursul a nenumărate analize, armata a 
încercat zadarnic să determine modul în care extratereştrii 
fabricaseră materialul fuzelajului. Căutarea unui material 
compozit aliniat molecular a început în anii '50, chiar 


înainte ca Trudeau să preia conducerea departamentului 
C-D, a continuat pe durata activităţii mele la Tehnologii 
Străine, când la Lockheed au început primele experimente 
„Stealth11, ce au dus la apariţia avionului de luptă FI 17 şi 
a bombardierului Stealth, şi continuă şi în ziua de azi. 

Trudeau era foarte interesat de tipurile de focoase pe 
care le propuneam pentru asemenea proiectile, focoase ce 
au fost utilizate cu succes în timpul Războiului din Golf. De 
asemenea, aveam o propunere pentru un proiectil despre 
care apreciam că ar fi putut modifica natura tipului de 
bătălii pe care bănuiam că le vom duce împotriva ţărilor 
membre ale Tratatului de la Varşovia - un focos fabricat 
din uraniu sărăcit. Aceasta era o modalitate de a utiliza 
stocurile de uraniu pe care anticipam că le vom deţine în 
urma consumului de combustibil în centralele nucleare 
electrice, în reactoarele ce asigurau energia navelor 
Marinei şi în reactoarele nucleare realizate de Armata 
Terestră pentru propriile ei baze şi pentru cele din 
străinătate. 

Uraniul sărăcit este un metal dens şi greu; de fapt, 
este atât de dens încât armamentul convenţional nu poate 
face faţă unui proiectil de mare viteză cu vârf din uraniu 
sărăcit. Capacitatea sa de a perfora până şi cele mai dure 
blindaje de tancuri şi de a detona după pătrunderea în 
vehiculul inamic avea drept rezultat faptul că un singur 
proiectil tras de un tanc de-al nostru echipat cu dispozitiv 
laser de ochire şi marcare putea scoate din luptă, în cazul 
în care nu-l distrugea complet, un tanc inamic. Uraniul 
sărăcit ne-ar fi oferit un atu clar pe un câmp european de 
luptă, pe care ştiam că vom fi depăşiţi numericeşte, în 
proporţie de doi sau trei la unu, de trupele Tratatului de la 
Varşovia, sau în China, unde numărul militarilor ne 
copleşea, indiferent dacă am fi recurs la arme nucleare. 
Proiectilele din uraniu sărăcit ne-ar fi oprit să apelăm la 
aşa ceva. 

Intre patru ochi, i-am sugerat generalului Trudeau că 
şi uraniul sărăcit se potrivea agendei noastre secrete. Era 
o altă armă dintr-un arsenal potenţial pe care-l pregăteam 


împotriva extratereştrilor ostili. Dacă reuşea să perforeze 
blindaje, n-ar fi fost exclus să poată străpunge şi învelişul 
compozit al vehiculelor de tip Roswell, mai ales dacă ele se 
aflau pe sol. Am propus o experienţă de acest tip la un 
poligon militar apropiat, Aberdeen Proving Grounds; dacă 
se dovedea eficient, ar fi fost o armă pe care merita s-o 
dezvoltăm. 

Deşi proiectilul de ceramică compozită Stealth 
continuă să rămână un vis deocamdată intangibil în 
industria armamentului, focoasele cu vârf din uraniu 
sărăcit au fost întrebuințate în Războiul din Golf, unde nu 
numai că au scos din luptă tancurile irakiene, ci le-au făcut 
bucățele. Trase din tancuri Abrams, echipate cu dispozitive 
laser de ochire, din lansatoare TOW, sau chiar din 
avioanele Hedgehog de susţinere a infanteriei, ele au 
produs dezastru în Golf. Au reprezentat unul dintre cele 
mai importante succese în realizarea de arme a 
departamentului C-D provenind din cele aflate de la 
incidentul Roswell. 

HARP - Proiectul de Cercetare la Altitudine înaltă 

HARP a fost un alt proiect a cărui necesitate de 
cercetare-dezvoltare ne-a fost sugerată de provocarea 
reprezentată de  farfuriile zburătoare. Ele depăşeau 
avioanele noastre în timpul zborului, iar noi nu dispuneam 
de rachete dirijate sau de artilerie antiaeriană cu care să 
le putem dobori. De aceea, analizam sisteme de armament 
cu dublă sau triplă utilizare, iar HARP, sau „supertunul”, 
era un asemenea sistem. În esenţă, Proiectul HARP fusese 
produsul savantului canadian dr. Gerald Bull, expert în 
artilerie. Bull studiase ameninţarea reprezentată în timpul 
Primului Război Mondial de „Marea Bertha” a germanilor, 
ca şi de supertunul nazist Vz, realizat spre sfârşitul celui 
de Al Doilea Război Mondial. El înţelesese că o artilerie de 
mare putere şi cu bătaie lungă constituia soluţia practică 
pentru proiectilele foarte grele putând fi extrem de 
accesibilă după încheierea fazelor iniţiale de cercetare şi 
dezvoltare. Tunurile de calibru mare produse în masă şi 
asamblate chiar la locul de amplasare puteau asigura 


oricărei armate o enormă putere de foc de susţinere, deşi 
se aflau mult înapoia liniei de front. Ele ar fi devenit o 
armă strategică ce ar fi reuşit să abată distrugerea asupra 
obiectivelor militare sau asupra centrelor civile. 

Dr. Bull sugerase de asemenea că tunul putea fi 
refolosit ca rampă de lansare, expediind proiectile 
gigantice pe orbită, care după aceea ar fi fost abandonate, 
aidoma treptelor iniţiale ale unei rachete cosmice, astfel 
încât focosul să manevreze singur, ocupându-şi poziţia 
dorită. Volumul de combustibil necesar ar fi fost minim; în 
felul acesta, s-ar fi putut aduce foarte rapid pe orbită un 
lanţ de sateliți - aproape ca un baraj de artilerie. Dacă 
armata ar fi fost silită să plaseze rapid pe orbită sateliți 
speciali sau, şi mai interesant, sateliți explozivi care să 
reprezinte o ameninţare pentru vehiculele extraterestre 
din jurul Pământului, supertunul ar fi reprezentat o 
modalitate de rezolvare a problemei. 

În sfârşit, supertunul deţinea un al treilea potenţial. 
Trudeau îi întrevăzuse capacitatea de a lansa proiectile ce 
puteau finalmente să fie plasate pe o orbită lunară. Mai 
ales dacă se declanşau ostilităţi între Statele Unite şi 
Uniunea Sovietică ori, aşa cum ne aşteptam, între forţele 
militare pământene şi extratereştri, puteam reaproviziona 
o bază militară selenară fără să ne mai bazăm pe instalaţii 
de lansare de rachete, care ar fi necesitat timpi lungi de 
calibrare şi ar fi fost vulnerabile în faţa unui atac. Un 
supertun camuflat, chiar o serie de supertunuri, ne-ar fi 
permis tuturor beneficiul unei artilerii terestre sau 
antiaeriene cu timp de răspuns rapid, capabilă în acelaşi 
timp să lanseze încărcături în spaţiu. Combinația aceasta 
singur proiect de C-D să ajute la crearea mai multor 
sisteme. 

Forţele militare din Statele Unite, Canada şi Marea 
Britanie şi-au unit cunoştinţele pentru a găsi modalităţi de 
realizare a supertunului imaginat de dr. Bull, iar Trudeau a 
devenit unul dintre susţinătorii cei mai înfocaţi ai acestuia. 
Dar, până să se ia decizii privind bugetul militar de 


finanţare, toate armatele din ţările amintite se orientaseră 
spre rachetele dirijate şi spre vehiculele spaţiale lansate 
de pe rampe, nu spre supertun. Deşi arma avea un 
potenţial incontestabil, Statele Unite, Canada şi Marea 
Britanie avansaseră prea mult cu propriile lor programe de 
rachete pentru a începe dezvoltarea unui tip cu totul nou 
de armă. În cele din urmă, ele au decis de comun acord 
sistarea cercetărilor, dar au continuat să urmărească 
îndeaproape eforturile lui Bull de a-şi vinde tehnologia 
altor puteri, mai cu seamă guvernelor din Orientul 
Mijlociu. 

În anii '80, Gerald Bull, cu care făcusem cunoştinţă în 
1986, la o recepţie dată în cinstea lui Trudeau, a început 
negocieri cu Israelul, dar şi cu Irakul şi poate chiar cu 
Iranul. Războiul de un deceniu între Saddam Hussein şi 
Iran se dovedise o piaţă excelentă pentru compreianţii de 
arme în general, şi în special pentru Gerald Bull, care era 
curtat de ambele tabere. Finalmente, el a bătut palma cu 
iranienii, testând variante experimentale ale supertunului 
şi plănuind să-l construiască, dar britanicii au intervenit şi 
au confiscat transporturile de module din care urma să fie 
realizată ţeava, înainte ca acestea să părăsească ţara. Dr. 
Bull devenise deja o bătaie de cap pentru Irak, dar şi 
pentru Israel şi Statele Unite, şi a fost asasinat lângă 
locuinţa sa din Belgia, înainte de declanşarea Războiului 
din Golf. 

Aidoma lui Barbicane, personajul lui Jules Verne din 
romanul De la Pământ la Lună, Bull a avut o viziune legată 
de potenţialul unei piese de artilerie cu bătaie foarte 
lungă. Asasinarea lui n-a fost niciodată soluţionată, iar 
secretele pe care încă le mai deţinea despre construcţia 
unui tun capabil să lanseze vehicule în spaţiu au dispărut 
probabil odată cu el. 

Lista omisiunilor în primăvara lui 1962, luptându-mă 
cu teancul de proiecte adunate pe biroul meu, am 
constatat că acordam tot mai mult timp fişetului nebun, 
neglijând alte proiecte de a căror realizare trebuia să mă 
ocup. Observam că tezaurul recuperat de la Roswell 


începea să rodească în modalităţi pe care nici măcar nu le 
imaginasem. l-am spus şefului că exista un număr atât de 
mare de proiecte militare de cercetare care, fără să dea 
faliment, bâjbâiau în beznă, încât ar fi putut beneficia de 
ceva similar descoperit la Roswell, dacă am fi reuşit să 
găsim trăsături comune. Vederea pe timp de noapte, 
laserele şi transmisiunile prin fibre optice erau evidente, 
totuşi credeam că puteam descoperi şi alte domenii 
interesante, examinând problemele ridicate de ceea ce 
aflasem despre Roswell, nu simplele artefacte recuperate 
de la locul prăbuşirii. 

„Fii mai concret, Phil”, a zis generalul. „Ce vrei să 
spui?” 

„Să ne uităm, de pildă, la ceea ce nu am găsit la locul 
prăbuşirii”, am început eu. „Aşa se pot explica diferenţele 
între ceea ce suntem noi şi ceea ce sunt ei. Asta ne arată, 
de asemenea, ce trebuie să realizăm dacă dorim să ne 
pregătim pentru călătorii prelungite prin spaţiu”. 

„Poţi să-mi faci o listă?” mi-a cerut generalul. „Există 
multe contracte în curs de derulare ce pot beneficia de 
aspecte care ar trebui să ne preocupe, dacă dorim să 
călătorim în spaţiu în următorii 50 de ani”. 

Până la sfârşitul discuţiei, convenisem cu generalul 
Trudeau să pregătesc nu numai o listă cu aşa-numitele 
„omisiuni” de la Roswell, ci şi un raport care să detalieze 
domeniile care consideram că trebuiau dezvoltate. Am 
adunat toate rapoartele şi informaţiile din dosarele 
Roswell şi am început să caut ce anume lipsea, dar care ar 
fi fost de aşteptat să găsim într-un vehicul spaţial. 

Niciunul dintre rapoarte nu menţiona vreo sursă 
alimentară şi nimeni nu descoperise la bord vreo instalaţie 
de pregătire a hranei sau provizii stocate; de asemenea, nu 
existau echipamente de congelare pentru păstrarea 
alimentelor. În navă nu exista apă pentru băut, spălat sau 
în scopuri sanitare - de altfel, nu se descoperise niciun fel 
de instalaţie de evacuare a exerciţiilor sau gunoiului. 
Rapoartele Roswell afirmau că echipele de recuperare 
găsiseră ceva despre care crezuseră că era o trusă de 


prim-ajutor, întrucât conţinea materiale despre care un 
medic spusese că erau bandaje; în rest, nu existau 
instalaţii medicale şi nici medicamente. Finalmente, 
echipele de recuperare raportaseră că la bordul navei nu 
se găsiseră nimic similar unor locuri de odihnă, paturi sau 
cuşete. 

Din datele respective, armata dedusese că OZN-ul 
prăbuşit fusese un vehicul de recunoaştere care putea 
reveni rapid la o navă mai mare (nava-mamă), unde era 
posibil să existe toate elementele absente. O altă 
explicaţie, care îi aparţinea dr. Hermann Oberth, era că ne 
găseam în faţa unei nave ce călătorea prin timp sau prin 
alte dimensiuni, care nu străbătea distanţe mari. 
Dimpotrivă, ea „sărea” de la un spaţiu-timp la altul, sau 
dintr-o dimensiune în alta, şi revenea instantaneu la 
punctul de origine. Era însă doar speculaţia lui 

Oberth, şi el obişnuia să retracteze orice ipoteză de 
acest tip în clipa când i se părea că acţionam pe baza ei. 

Pe de altă parte, eu credeam că EBE nu aveau nevoie 
de alimente ori de instalaţii sanitare, deoarece erau făpturi 
fabricate, ca roboții sau androizii, create în mod special 
pentru călătoria spaţială şi pentru îndeplinirea de misiuni 
pe planetele vizitate. Aidoma roverului nostru lunar din 
anii '70, care era un robot, aceste creaturi fuseseră 
programate pentru îndeplinirea unor sarcini clare. Poate 
că programarea le putea fi modificată sau actualizată de la 
depărtare, totuşi nu erau forme de viaţă care să aibă 
nevoie să se hrănească, ci creaturi perfecte pentru 
călătoriile spaţiale prelungite şi pentru explorarea altor 
planete. Pe de altă parte, oamenii nu puteau trăi fără 
hrană. Aşadar, dacă pământenii aveau să străbată distanţe 
mari în spaţiu, ar fi fost necesară asigurarea cu alimente şi 
instalaţii sanitare. 

Alţi savanţi din „trustul de creiere” ad-hoc al 
departamentului C-D sugeraseră că, într-adevăr, putea fi 
vorba despre o simplă navetă de cercetare care fusese 
afectată de radarele noastre de urmărire de la baza 509 ori 
Alamogordo, sau care fusese lovită de un fulger în teribila 


furtună din noaptea aceea. Ei speculau că nava era 
acționată de un sistem de propulsie electromagnetic. Alţi 
credeau că, înainte de a putea genera energia necesară 
unui asemenea sistem de propulsie, ar fi trebuit să 
realizăm un motor ionic. Cât despre absenţa alimentelor, 
cercetătorii afirmau că avea să constituie o problemă 
importantă în explorarea spaţială prelungită. De aceea, în 
raportul meu către Trudeau, propuneam ca armata să 
realizeze cel puţin două lucruri despre care ştiam că 
fuseseră abordate de C-D de peste un deceniu: provizii 
alimentare inalterabile, care să nu necesite congelare, şi o 
propulsie nucleară care să poată fi asamblată în spaţiu, ca 
sursă de energie pentru un vehicul interplanetar. 

Alimentele iradiate 

Generalul mi-a citit raportul şi a părut impresionat. 
Din nota pe care i-o lăsasem în seara anterioară, ştia că 
eram gata să discut chiar a doua zi despre lista de 
omisiuni, totuşi nu mi-a zis nimic, ci a ridicat receptorul 
telefonului, a format un număr, a spus persoanei de la 
celălalt capăt al firului că va veni imediat, apoi m-a privit. 

„Du-te şi ia-ţi pălăria”, mi s-a adresat. „Ne întâlnim la 
eliport. Am fost invitaţi la prânz”. 

După ce m-am urcat în elicopterul generalului, am 
ocolit o dată Pentagonul şi ne-am îndreptat spre Centrul 
Intendenţei. 

Un ofiţer care va rămâne anonim ne aştepta. Ne-a 
salutat când am coborât din elicopter şi ne-a spus: „Vă 
mulţumim pentru vizită”. 

Am coborât într-o magazie din clădire, unde ne-a 
arătat nenumărate rafturi conţinând toate tipurile de 
carne, fructe şi legume. „Uitaţi-vă la carnea aceasta de 
porc”, ne-a atras el atenţia. „Este depozitată aici, 
necongelată, de câteva luni şi nu s-a alterat deloc”. A 
ridicat două ouă şi un piept de pui. „Ouă, nerefrigerate, şi 
pui. Fără bacterii salmonella. Acelaşi lucru se poate afirma 
despre produsele din peşte”. 

Ne-a condus în lungul rafturilor şi, aproape ca un 
vânzător, ne-a prezentat calităţile fiecărui produs. 


Alimentele erau învelite, dar nu în ambalaje vidate, ci într- 
o folie simplă de celofan care le proteja de praf; nu 
cunoşteam însă modul de conservare. 

„Nici urmă de spori sau ciuperci”, ne-a arătat el 
legumele. „Fructele nu au mucegai şi nu sunt infestate de 
insecte, iar laptele stă pe raftul acesta de peste doi ani şi 
nu s-a acrit câtuşi de puţin. Am progresat mult în 
păstrarea perfectă a alimentelor, fără să folosim sarea, 
fumul, congelarea... nici chiar tehnologiile cutiilor de 
conserve”. 

„Asta îţi răspunde la una dintre întrebări, colonele?” 
m-a chestionat Trudeau, în timp ce examinam produsele 
alimentare care păreau complet rezistente faţă de alterare. 

Generalul comandant al Centrului Intendenţei ni s-a 
alăturat în magazie. „Alegeţi-vă prânzul, domnilor”, ne-a 
spus şi a ridicat pentru el o friptură groasă. „Eu mănânc o 
friptură şi, dacă nu vă deranjează, voi comanda şi pentru 
dumneavoastră acelaşi lucru. Ce spuneţi despre nişte 
cartofi, şi apoi căpşuni, ca desert? Toate sunt proaspete, 
delicioase şi nevătămătoare”. A făcut o pauză, după care a 
adăugat: „Şi complet bombardate cu ceea ce unii ar numi 
doze letale de radiaţie, pentru a se distruge orice bacterii 
sau infestări”. 

Am fost conduşi la etaj, în cabinetul comandantului, 
unde ni s-au alăturat alţi ofiţeri şi civili, cercetători şi 
experţi în tehnologiile alimentare. Ei ne-au descris 
procesul prin care radiaţiile ionice distrugeau bacteriile 
dăunătoare şi conservau alimentele, fără a mai fi nevoie şi 
de alte metode specifice. Procesul de iradiere era atât de 
complet încât dacă alimentele ar fi fost depozitate într-o 
atmosferă antiseptică sau lipsită de praf ar fi rămas 
necontaminate. Cu toate acestea, deoarece aerul era 
impur, ca în interiorul oricărei clădiri obişnuite, ele erau 
învelite în celofan. Alte alimente fuseseră ambalate în folii 
de plastic transparent şi erau expuse pentru vizitatori, ca 
într-un magazin alimentar. 

„Mai întâi, am dorit să determinăm siguranţa 
conceptului de aliment iradiat’, ne-a explicat un 


cercetător. „Primele studii au fost efectuate cu alimente 
care au fost iradiate, apoi depozitate în magazii frigorifice. 
Cu ele am hrănit şoareci de laborator şi n-am constatat 
niciun efect dăunător. Am repetat experimentul, crescând 
radiaţia la şase megarazi, apoi am congelat alimentul. Din 
nou, nu s-au constatat efecte dăunătoare”. 

Prezentarea a continuat în timp ce mâneam, fiind 
completată cu diagrame ce arătau modul în care rata 
sterilizării fusese crescută, în încercarea de a se descoperi 
efecte dăunătoare asupra  şoarecilor. După aceea, 
alimentele iradiate şi congelate au fost testate pe voluntari 
umani. 

„O clipă”, am intervenit. „Tot nu înţeleg de ce aţi 
congelat alimentele după iradiere”. 

Cercetătorul a reacţionat de parcă fusese întrebat de 
multe ori acest lucru. „Am testat doar efectele dăunătoare 
ale radiaţiei”, a explicat el, „nu alterarea hranei, a 
gustului, nici chiar efectele dăunătoare ale unor alimente 
stricate în sine, deşi ştiam că ele fuseseră sterilizate şi, la 
decongelare, testele dovediseră absenţa oricăror bacterii. 
Trebuia să dovedim, în condiţii reale, că procesul de 
iradiere era inofensiv pentru animale şi pentru oameni”. 

A descris apoi condiţiile în care se desfăşuraseră 
testele prin care se dovedise că iradierea permitea 
stocarea alimentelor la temperatura camerei. „Am ales 
alimente foarte sensibile: carnea şi în special peştele. De 
asemenea, am realizat preparate gătite, de tipul tocanei, 
cu care am hrănit şoareci şi câini, după care i-am hrănit cu 
carne şi cu peşte nepreparate. La început, am iradiat un 
eşantion cu trei megarazi şi un alt eşantion cu şase 
megarazi, şi am testat animalele pe o perioadă de şase 
luni, pentru a vedea dacă efectele radiaţiei apăreau în 
organele sau în oasele lor”. A făcut o pauză, sporind 
suspansul concluziilor, în vreme ce noi muşcam din hrana 
iradiată ce rezultase din anii de experimente desfăşurate 
în deceniul al şaselea. „Niciun fel de efecte toxice. Şi am 
fost extrem de precauţi înainte de a testa asemenea 
alimente pe voluntari umani”. 


„Care-i faza următoare?” am întrebat. 

„Am programat testări la baza din Fort Lee, statul 
Virginia, ca să vedem cum reacţionează soldaţii la gustul 
alimentelor. Apreciem că înainte de sfârşitul deceniului 
vom deţine o varietate de raţii imediat consumabile pentru 
trupele din prima linie, care nu au capacităţi de preparare 
sau de refrigerare a alimentelor”. 

Trudeau m-a privit, iar eu am încuviinţat din cap. Era 
o mâncare cu gust perfect, care se ridica la înălţimea 
calitativă a oricăror alimente proaspete. 

„Domnilor”, s-a ridicat în picioare Trudeau şi toţi au 
amuţit, deoarece avea gradul cel mai înalt dintre cei 
prezenţi, „adjunctul meu apreciază că cercetările 
dumneavoastră sunt de cea mai mare importanţă pentru 
armata S.U.A., pentru naţiune şi pentru lume, ele urmând 
să contribuie la călătoriile noastre spaţiale. Şi eu sunt de 
aceeaşi părere. Suntem extrem de impresionați de 
rezultate şi dorim să vă ajutăm să vă extindeţi operaţiunile 
şi să acceleraţi procesul de testare. Armata are nevoie de 
ceea ce aţi realizat. In următoarele două săptămâni, 
trimiteţi-mi necesarul de buget pentru extinderea 
operaţiunilor şi bugetul estimat pentru anul viitor”. 

Apoi s-a întors către mine, a încuviinţat din cap, după 
care i-am mulţumit amândoi comandantului pentru prânz 
şi am plecat spre elicopter. 

„Ce spui, Phil?” m-a întrebat. „Cred că am bifat o 
problemă de pe lista ta”. 

Pilotul l-a ajutat pe general să se urce, iar eu am 
ocolit aparatul. 

„Deci, ce crezi?” m-a întrebat el din nou. 

„Cred că dacă vom acţiona puţin mai rapid, ne vom 
trezi cu EBE pe capul nostru, cerându-ne nişte alimente 
iradiate”, am răspuns. 

Generalul a chicotit, iar elicopterul a decolat spre 
Pentagon. „Acum va trebui să începi să afli tot ce poţi 
despre sistemul de propulsie atomică. Dacă celor de la 
NASA le va trece vreodată prin minte să insiste în direcţia 
construirii unei staţii orbitale, aş dori ca militarii să aibă o 


sursă de energie care să ne poată menţine acolo sus 
pentru un timp. Dacă putem avea o fereastră de 
supraveghere asupra vizitatorilor noştri, prefer să fie cât 
mai curând”. 

Înainte de sfârşitul săptămânii, mă aflam la Fort 
Belvoir, examinând realizările armatei în construirea 
reactoarelor nucleare portabile. 

Reactoarele portabile în urma recuperării epavei de 
la Roswell şi a descoperirii noastre ulterioare că ea nu 
deţinea un motor convenţional - cu elice, reacţie sau 
rachetă -, am ajuns să ne dăm seama de faptul că, dacă 
aveam să ne luptăm cu creaturi extraterestre în spaţiu, 
urma să avem nevoie de un sistem de propulsie care să ne 
ofere capacitatea călătoriei pe distanţe lungi. Singura 
sursă de energie disponibilă care nu se baza pe 
alimentarea constantă cu combustibil erau reacţiile 
atomice susţinute şi controlate, însă şi ele se găseau foarte 
departe de transpunerea în practică. Cu toate acestea, la 
sfârşitul războiului, armata deţinea controlul operaţional al 
armelor nucleare, deoarece, sub conducerea generalului 
Leslie Groves, directorul Proiectului Manhattan, stabilise 
forma de organizare ce realizase şi pusese la punct bomba 
atomică. 

Ca atare, pentru inginerii militari care se străduiau 
să descopere propulsia folosită de vehiculul Roswell, 
energia nucleară constituia forma cea mai accesibilă de 
exploatat, în parte fiindcă era cea mai la îndemână. Totuşi, 
până în 1947, în interiorul administraţiei Truman izbucnise 
deja un conflict legat de cei care aveau să controleze 
energia atomică - militarii sau civilii? în vreme ce națiunea 
făcea tranziţia de la starea de război la cea de pace, 
consilierii lui Truman erau îngroziţi de spectrul unui 
general Groves care, în secret, putea să dicteze 
modalităţile de aplicare ale energiei atomice. De aceea, 
finalmente, preşedintele Truman a luat decizia de a 
încredința programul nuclear american unei comisii de 
civili. Astfel, din 1947, armata a început să părăsească 
domeniul energiei nucleare, dar asta nu însemna stoparea 


cercetărilor în direcţia aplicaţiilor militare a centralelor 
nucleare energetice. Trebuia să construim reactoare 
nucleare, nu numai ca să fabricăm sisteme de propulsie 
pentru navele militare şi pentru instalarea locală a 
centralelor furnizoare de electricitate, ci şi pentru a 
experimenta căile în care energia atomică putea fi dusă în 
spaţiu, prin asamblarea componentelor pe orbită. Acest 
lucru ne-ar fi permis să menţinem avanposturi spaţiale pe 
termen lung, ba chiar să avem nave interplanetare care să 
slujească drept forţă de apărare împotriva oricăror forţe 
extraterestre ostile. Dacă vi se pare că sună a Science 
fiction, nu uitaţi că era anul 1947 şi că națiunea de-abia 
ieşise din a doua conflagrație mondială, iar războiul rece 
se şi declanşase. Războiul, nu pacea, îi obseda pe ofiţerii 
care recuperaseră epava Roswell şi se ocupau de analiza 
ei. 

Din rapoartele „Reactoare Atomice ale Armatei 
Terestre” existente la Fort Belvoir, am descoperit că se 
lucra la un program pentru un reactor portabil foarte 
sofisticat şi că se construise deja unul, în cooperare cu 
Forţele Aeriene. La începutul lui 1962, el fusese instalat la 
staţia de radar Sundance, situată la zece kilometri de 
aşezarea Sundance, statul Wyoming. Era un generator 
extrem de complex, care asigura abur fierbinte pentru 
staţia radar, energie electrică pentru baza militară şi, 
separat, o alimentare foarte precis controlată pentru 
calibrarea delicatelor echipamente radar. Nu era însă 
primul generator portabil, aşa cum credeau majoritatea 
oamenilor. 

Primul reactor nuclear portabil din lume fusese 
construit în Groenlanda, sub calota polară arctică, pentru 
Camp Century, un proiect al geniştilor Armatei Terestre, 
situat la 1.500 de kilometri de Polul Nord. Aparent condus 
de Centrul de Cercetare-Dezvoltare Polară al Armatei 
Terestre, în scopul supravegherii experimentelor în iarna 
arctică, Camp Century era un post vital de observaţie, 
făcând parte dintr-un sistem de prevenire care monitoriza 
activităţile sovieticilor din regiunea Polului Nord, dar şi 


orice activităţi legate de semnalări sau aterizări de OZN- 
uri. 

În perioada cât lucrasem la Casa Albă, grupul de 
lucru asupra OZN-urilor insistase permanent pe lângă 
preşedintele Eisenhower pentru stabilirea unui lanţ de 
posturi oficiale de ascultare - staţii electronice deservite 
de observatori ai Armatei Terestre şi ai Forţelor Aeriene, în 
regiunile cele mai izolate ale planetei - care să semnaleze 
orice activităţi OZN. Grupul generalului Twining susţinuse 
că dacă EBE aveau planuri de amplasare a unor baze 
terestre semipermanente, acestea nu aveau să se afle în 
regiuni populate sau care puteau fi supravegheate de 
armată, ci la poli, în condiţiile cele mai ostile posibile, sau 
chiar sub ocean. Calotele polare păreau opţiunile cele mai 
evidente, deoarece în anii '50 nu deţineam sateliți de 
observaţie, care să depisteze de pe orbită activităţile 
extraterestre, şi nu beneficiam nici de prezenţe 
permanente la poli. In acelaşi timp, se apreciase că nu vom 
putea instala echipamente sofisticate la poli, întrucât 
acestea ar fi necesitat energii imposibil de transportat. 
Totuşi, Programul Energetic Nuclear al Armatei Terestre, 
realizat în anii '50 la Fort Belvoir, ne oferise capacitatea de 
a amplasa oriunde pe planetă o bază alimentată de un 
generator nuclear. 

În 1958, au demarat lucrările la generatorul nuclear 
Camp Century, care urma să fie construit sub gheaţă, în 
Groenlanda. Iniţial, se dorise a fi o operaţiune strict 
secretă, deoarece nu voiam ca sovieticii să ştie ce făceam. 
În cele din urmă, însă, clasificarea de confidenţialitate 
absolută se dovedise prea dificilă pentru armată, întrucât 
erau implicaţi prea mulţi contractori civili, iar logistica, 
transportul până la Thule şi instalarea pe platformă mobilă 
sub gheaţă ar fi necesitat o acoperire practic imposibil de 
realizat. De aceea, Serviciul de Informaţii al Armatei 
Terestre a decis să renunţe complet la clasificarea de 
confidenţialitate şi să trateze întregul plan ca pe o 
expediţie de colectare de date ştiinţifice a centrului militar 
de cercetări polare. 


La fel ca întreaga operaţiune de camuflaj care 
protejase existenţa grupului de lucru, Camp Century s-a 
dovedit acoperirea perfectă pentru testarea unei proceduri 
de construire din module a unui reactor nuclear în condiţii 
dificile şi expedierea lui pe calea aerului, pentru a fi 
asamblat la locul de funcţionare. În acelaşi timp, armata a 
beneficiat de o modalitate de testare a performanţelor 
reactorului şi a felului în care acesta putea fi întreţinut 
într-o locaţie izolată, în cel mai aspru climat terestru. 

Centrala aceea a fost prima din tipul său. Construcţia 
ei era complet modulară, fiind separate componentele 
pentru răcitoarele de aer, schimbătoarele de căldură, 
aparatajul electric de conexiuni şi turbina generatorului. 
De asemenea, centrala avea un mecanism de refolosire a 
aburului recirculat pentru a topi gheaţa de la suprafaţă şi 
a asigura apă potabilă taberei. Întreaga instalare a durat 
numai 77 de zile şi tabăra a funcţionat din octombrie 1960, 
până în august 1963, când grupul de cercetare şi-a 
încheiat misiunea. Centrala a fost demontată cu succes şi 
în 1964 a fost pusă la conservat, iar zona în care a existat 
tabăra a revenit la starea naturală. 

Am primit rapoarte despre funcţionarea taberei în 
ultimele luni ale anului 1962, după ce Trudeau mă 
întrebase despre fezabilitatea programului militar de 
reactoare nucleare portabile ca modalitate de a impulsiona 
cercetarea în domeniul lansării pe orbită a unor centrale 
atomice. Fusesem atât de entuziasmat de succesul 
generatorului nostru portabil şi de felul în care el asigura 
fundamentul cercetării pentru realizarea ulterioară a unor 
centrale mobile, încât am insistat pe lângă general să 
asigure maximum de finanţare pe care şi-o putea permite 
departamentul C-D, pentru ca Programul Energetic 
Nuclear al Armatei Terestre de la Fort Belvoir să 
construiască şi să testeze cât mai multe centrale 
energetice mobile şi portabile. 

Fiecare centrală ne-a oferit un cap de pod în regiuni 
îndepărtate ale planetei, unde EBE ar fi putut dori să-şi 
stabilească baze, deoarece credeau că ar fi putut scăpa 


nedetectate. Ele au constituit un fel de rampă de lansare. 
O dată ce ne demonstraserăm capacitatea de a proteja 
zone greu accesibile ale Pământului, am fi fost într-o 
poziţie mult mai bună de a ne stabili şi o prezenţă în 
spaţiu. 

Programul nuclear, rezultat în mare parte direct din 
provocarea reprezentată pentru toți de analizarea 
vehiculului Roswell, ne-a ajutat finalmente să realizăm 
centralele nucleare portabile folosite acum în sateliții 
artificiali, dar şi pe navele Marinei. El ne-a demonstrat că 
putem avea asemenea reactoare şi a oferit armatei o 
extindere mai mare decât ar fi bănuit cineva. Finalmente, 
ne-a îngăduit să menţinem baze îndepărtate de 
supraveghere şi de ascultare. In plus, a asigurat 
fundamentul cercetării privind lansarea în spaţiu a 
instalaţiilor energetice nucleare, care să devină centralele 
atomice ale noilor generaţii de vehicule interplanetare. 
Programul ne-a permis să experimentăm diverse modalităţi 
de realizare a propulsiilor atomice pentru propriile noastre 
vehicule de explorare spaţială, care, credeam noi, ne-ar fi 
oferit posibilitatea de a amplasa baze militare pe Lună şi 
pe planetele vecine. 

lar de la succesul repurtat în domeniul nuclear, ne- 
am întors atenţia către realizarea de arme ce puteau 
echipa sateliții orbitali de supraveghere, arme obţinute 
direct din artefactele găsite în farfuria zburătoare de la 
Roswell. 

„Raza morţii a lui 

TESLA” ŞI ARMA CU FASCICUL DE PARTICULE 
ACCELERATE 

În rapoartele militare de teren şi în evaluările 
inginerilor de la AMC asupra epavei Roswell, existau 
descrieri ale modului în care nava ar fi putut utiliza o 
formă de energie cunoscută ca „direcţionatăl1, fascicule 
puternice de electroni excitaţi ce puteau fi îndreptate cu 
precizie asupra oricărei ţinte. In 1947, nu ştiam prea multe 
despre energia direcţionată, sau, mai exact, nu ştiam cât 
de multe ştim pentru că, de fapt, ştiam destule. Insă 


informaţiile care fuseseră disponibile oricui în anii '30 se 
aflau acum sechestrate sub autoritatea guvernului federal, 
într-o bibliotecă publică din Lower East Side Manhattan, 
sub forma însemnărilor misteriosului inventator Nikola 
Tesla, ale cărui experienţe şi descoperiri au devenit 
subiectul unei legende bizare şi aţâţătoare. 

Bisturiul laser găsit în fragmentele de la Roswell era 
o formă de instrument cu fascicul de energie direcţionată a 
cărui precizie şi declanşare rapidă relevau faptul că 
extratereştrii aveau un potenţial mult superior nouă în 
domeniul armamentului. Cu toate acestea, dacă vehiculul 
fusese doborât de un fulger, el însuşi un fascicul de 
energie direcţionată dintre cele mai puternice, atunci 
incidentul în sine ne dezvăluia şi vulnerabilitatea EBE faţă 
de fasciculele de electroni. Amănuntul acesta a stimulat 
gândirea savanților şi cercetătorilor militari, care au 
început să analizeze potenţialul unei arme cu fascicul de 
energie direcţionată. Azi, la 50 de ani de la prăbuşirea 
navei extraterestre la Roswell, armele acestea înseamnă 
mult mai mult decât cele din filmele SF din acea perioadă; 
ele sunt o realitate şi pot fi lansate pe rachete dirijate, pot 
fi separate de o treaptă intermediară, ţintite - prin 
intermediul unui sistem intern de ghidare prin calculator - 
spre orice obiect care se apropie, fie acesta o ICBM sau un 
vehicul spaţial, şi declanşate cu efect devastator. Arma 
aceasta a fost cu adevărat una dintre succesele 
departamentului C-D. 

„Posibilităţile în beneficiul armatei sunt enorme11, i- 
am scris generalului Trudeau în 1962, în analiza făcută 
asupra potenţialului armelor cu energie direcţionată. 
„După cum am văzut, până şi cel mai rudimentar produs al 
energiei direcționate, cuptorul cu microunde, a 
recompensat din plin cercetarea şi dezvoltarea iniţială prin 
vânzările către publicul larg, de pe urma ei militarii vor 
cunoaşte beneficiile maxime şi deja îi pot vedea potenţialul 
în aplicaţiile intuite pentru laser, care are o vechime de 
numai doi ani”. 

Ideea unei arme bazate pe un fascicul de energie 


direcţionată, indiferent de natura respectivului fascicul, nu 
era complet nouă pentru comunitatea militară, deşi 
originile sale se învăluiau într-un secret total. Primul test 
al unei arme cu energie direcţionată, un accelerator de 
particule purtând numele de cod Seesaw, al cărui fascicul 
urma să fie aţintit asupra unor rachete dirijate, s-a 
desfăşurat în 1958, la doi ani după demonstraţia 
încununată de succes a laserului făcută de ARPA. Deşi 
testul avusese loc în anul când eu activasem la Red 
Canyon, auzisem despre proiect pe vremea când lucram la 
Casa Albă, iar apoi din nou după experienţele reuşite 
împotriva unei ţinte simulate. 

Teoretic, arma cu fascicul de particule ar fi trebuit să 
funcţioneze, ţinând cont şi de dezvoltarea tehnologică 
simultană a generatoarelor energetice, a echipamentului 
de stocare electrică şi a software-ului necesar ochirii şi 
declanşării. În natură exista deja un model rudimentar al 
acestei arme: trăsnetul - un fascicul intens şi pur de 
electroni declanşat între poli opuşi, care distrugea sau 
avaria orice obiect lovit ce nu era legat la pământ. De la 
Benjamin Franklin la Nikola Tesla, savanții încercaseră să 
supună forţa trăsnetului, pentru a o folosi drept sursă 
energetică. Acum, ARPA experimenta cu conceptul 
teoretic, căutând să-l aplice unei arme noi şi distrugătoare. 
ARPA aprecia că dacă putea construi componentele şi 
realiza software-ul, atunci ar fi putut genera un fascicul 
intens de electroni sau de atomi neutri de hidrogen, pe 
care l-ar fi aţintit asupra unei ţinte ce se apropia; ar fi 
declanşat fasciculul de particule în pulsaţii ce ar fi 
călătorit aproape cu viteza luminii şi ar fi excitat atomii din 
ţintă în aşa măsură încât aceştia ar fi explodat 
literalmente. Ceea ce nu exploda ar fi fost distrus 
electronic, devenind inutil. 

În mod oficial, proiectul avea să rămână secret până 
la găsirea finanţării şi până ce dezvoltarea tehnologică a 
componentelor ar fi progresat suficient ca să ne permită 
construirea de prototipuri. Teama cea mai mare a celor din 
ARPA era că sovieticii, dându-şi seama ce încercam să 


obţinem, şi-ar fi întețit eforturile de a construi o astfel de 
armă, făcând ca noua noastră ICBM Atlas să devină 
învechită chiar înainte de a ajunge pe rampa de lansare. 

ARPA era o reţea secretă de savanţi militari, membri 
ai contractorilor armatei şi cercetători universitari care 
activau fie sub formula unei burse guvernamentale, fie cu 
recunoaşterea tacită a departamentului Apărării a faptului 
că, la un moment dat, cercetările lor urmau să intre sub 
aripa guvernamentală. ARPA fusese înfiinţată în 1958, în 
parte, cred eu, pentru că până atunci C-D al Armatei 
Terestre fusese un departament dezorganizat, abia capabil 
să administreze cercetarea esenţială necesară pentru a ne 
păstra superioritatea tehnologică faţă de adversari. În felul 
acesta, apăruse o discontinuitate în cercetare, şi ARPA 
fusese creată pentru a umple golul. Lucrând în cercetarea 
militară orientată spre apărare, de multe ori în avans faţă 
de orice propuneri concrete vizând realizarea unui sistem 
sau produs pentru înarmare, ARPA a acţionat frecvent ca 
un soi de avangardă în materie de dezvoltare a armelor 
sau, pur şi simplu, a facilitat acumularea cunoştinţelor 
necesare în realizarea unor produse concrete. Cu toate 
acestea, a intrat de prea multe ori în conflict cu armata, 
deoarece avea agenda ei separată, mai ales după ce 
Trudeau reorganizase întregul aparat C-D şi-l refocalizase, 
astfel încât funcţiona aproape perfect. 

In 1969, în epoca marilor calculatoare mainframe, a 
luat naştere ARPANET, în cadrul unui contract de realizare 
al unei reţele de reţele, care urma să conecteze laolaltă 
universităţi, contractori ai armatei şi armata însăşi, în anii 
'70, după ce ARPA şi-a schimbat numele în DARPA 
(Defense Advanced Research Projects Agency-Agenţia de 
Proiecte de Cercetare Avansată pentru Apărarea 
Naţională), ea a instituit un program de creare a unei 
„interreţele”, cuprinzând toate calculatoarele existente în 
sistemul ei, concepând protocoalele software care urmau 
să conecteze reţelele ce rulau cu sisteme de operare 
diferite. Până în 1974, a apărut Transmitting Control 
Protocol/ Internet Protocol, şi ARPANET a devenit Internet. 


La sfârşitul anilor '80, Laboratorul European pentru Fizica 
Particulelor a lansat un limbaj hipertext, conceput iniţial 
de Vannevar Bush, ca mecanism de căutare pe Internet, şi 
până în 1990 l-a cuplat cu o interfaţă grafică cu utilizatorul 
ce combina hipertextul şi grafica. Aşa s-a născut World 
Wide Web. 

In 1958, când abia dezvolta conceptele ce aveau să 
stea la baza armei cu fascicul de particule, ARPA exista de 
numai un an. Se formase în 1957, ca răspuns faţă de 
lansarea cu succes a Sputnik-ului sovietic, deoarece 
guvernul american înţelesese că Statele Unite aveau 
nevoie de o organizaţie independentă de cercetare, care să 
mobilizeze comunitățile academică, ştiinţifică şi 
industrială. ARPA a fost creată pentru a finanța cercetarea 
fundamentală şi, cu toate că iniţial nu avea o orientare 
militară, a devenit rapid asociată cu proiectele militare, 
întrucât acolo întrezărise guvernul principala necesitate a 
unei cercetări fundamentale ştiinţifice şi tehnice. 

Mai exista un alt motiv pentru crearea ARPA, care, 
cel puţin teoretic, avea multe legături cu perceperea unor 
ameninţări la adresa Statelor Unite şi cu necesitatea 
resimţită de cercetarea fundamentală de a riposta. Fiind o 
reţea aflată în interiorul guvernului şi, finalmente, în 
interiorul departamentului Apărării, ARPA se putea angaja 
în cercetări aparent fără legătură cu nevoile imediate ale 
serviciilor militare, ale căror departamente de cercetare- 
dezvoltare făceau parte din structura de comandă. ARPA 
nu figura printre acestea. Deşi raporta propriilor ei 
superiori din departamentul Apărării şi de la Casa Albă, ea 
nu făcea parte dintr-o structură de comandă şi nu trebuia 
să se limiteze la planurile înscrise în agendele 
comandanților diverselor corpuri militare speciale. 

ARPA nu se ivise din senin. Strămoşul ei, Consiliul 
Naţional de Cercetare (NRC) fusese format în decursul 
administraţiei Wilson, pentru a organiza şi a mobiliza 
cercetarea ştiinţifică în scopurile apărării naţionale şi ca 
rival al Consiliului Consultativ Naval (NCB), condus de 
Thomas Edison, care intrase în istorie deoarece declarase 


că ţara n-avea nevoie de niciun Consiliu Consultativ Naval. 
El îi invitase pe savanții pe care-i denumea o ceată de 
„profesoraşi 11 în laboratorul său din New Jersey, ca să 
viziteze „fiarele vechi” şi să vadă cum luau naştere 
adevăratele invenţii. Evident, cercetătorii universitari şi 
directorii corporațiilor de cercetare-dezvoltare fuseseră 
înmărmuriţi de ideile lui Edison despre cercetarea 
sponsorizată de guvern, ca efort de război, şi se 
regrupaseră în jurul lui NRC. Dacă existau burse 
guvernamentale care să fie acordate pentru cercetarea 
fundamentală în scopurile apărării naţionale, oamenii de 
ştiinţă angajaţi de corporaţii, ce aveau nevoie de ajutor în 
cercetarea fundamentală, indiferent de scopul primar al 
acesteia, erau nerăbdători să facă parte din noua 
organizaţie. 

Prin intermediul prestigioasei Academii Naţionale de 
Ştiinţe, cercetătorii universitari susțineau că NRC ar 
trebui să fie un „arsenal al ştiinţei”, care să protejeze 
Statele Unite prin îndreptarea giganticului ei trust al 
creierelor din domeniul academic şi al contractorilor 
industriali către subiecte de apărare naţională prin 
intermediul tehnologiei. Preşedintele Wilson a fost de 
acord, şi aşa s-a născut NRC. Una dintre primele sale 
sarcini a fost realizarea unei defensive submarine. La 
începutul Primul Război Mondial, aviația nu-şi făcuse încă 
o apariţie decisivă pe câmpurile de luptă, dar U-boot-urile 
germane făceau ravagii în flotele din Atlantic, şi Marina 
căuta cu disperare o modalitate de detectare a 
submarinelor. Deşi Nikola Tesla îşi prezentase planurile 
pentru un detector cu fascicul de energie, care ar fi emis 
unde de frecvenţă joasă ce s-ar fi reflectat din orice obiect 
ascuns în apă, NRC considerase ideea prea esoterică şi 
căutase o tehnologie mai convenţională. Oricum, unda de 
energie joasă nu funcţiona prea bine în apă, dar peste ani 
de zile descrierea făcută de Tesla a stat la baza unuia 
dintre cele mai importante aparate care au apărut în 
decursul celui de Al Doilea Război Mondial - „radarul”. 

NRC stabilise un şablon de susţinere guvernamentală 


pentru cercetarea fundamentală, atunci când deţinea o 
idee care putea fi dezvoltată în scopuri militare. Era pentru 
prima dată când cercetători din sectorul privat, corporaţii, 
mediu academic, birocraţie şi armată erau aduşi laolaltă 
pentru a soluţiona probleme mutuale. Ca atare, ARPA şi 
urmaşa ei, DARPA, au fost rezultatele fireşti ale unei relaţii 
guvernamentale permanente. 

Problemele cauzate de ARPA constau în caracterul ei 
politic şi agenda proprie. Apăreau frecvent conflicte între 
comandantul  Cercetării-Dezvoltării, generalul Trudeau, 
care opera în interiorul structurii de comandă militare, şi 
ARPA, referitor la bani şi la aspectele diferite vizând 
strategia. Colectivele din ARPA şi din Pentagon s-au 
ciondănit de multe ori, şi nu doar o dată ARPA a căutat să 
dea vina pe armată pentru propriile ei nereuşite şi greşeli. 
De exemplu, în primii ani ai războiului din Vietnam, ARPA 
a încercat să-l învinuiască pe generalul Trudeau pentru 
erori în folosirea Agentului Orange. Cu toate acestea, 
Trudeau şi C-D nu aveau nicio responsabilitate faţă de 
Agentul Orange, care fusese din capul locului creaţia 
ARPA. Dar când de pe front au început să curgă rapoarte 
referitoare la rănile produse în rândul propriilor noastre 
trupe şi ARPA a anunţat că va depune mărturie în faţa 
Congresului că responsabilitatea îi aparţinea generalului 
Trudeau, am simţit că mă apucă pandaliile. I-am anunţat 
pe cei din ARPA că, fără să mai ţin deloc seama de 
protocol, aveam să intru cu forţa în şedinţa comisiei 
Congresului despre problemele militarilor şi veteranilor de 
război şi aveam să ridic acoperişul Capitoliului, ca să afle 
toată lumea că ARPA încerca să se eschiveze de la 
asumarea responsabilităţii pentru neglijenţă în folosirea 
unei substanţe chimice nocive. ARPA a bătut în retragere, 
dar tensiunile dintre noi au rămas. 

Când conceptul ARPA fusese întâia oară discutat la 
Casa Albă, întrezărisem potenţialul unei astfel de 
organizaţii, dar şi problemele ei; în acelaşi timp ştiusem că 
o agendă secretă care să dirijeze totul constituia politica 
grupului de lucru asupra OZN-urilor. Pentru acesta, ARPA 


reprezenta o resursă, fiindcă îi putea folosi reţeaua, aflând 
cine deţinea informaţii despre OZN-uri ce nu fuseseră 
comunicate armatei, ce tehnologii se dezvoltau, care dintre 
ele aveau legături cu OZN-urile şi cu EBE, şi cine anume 
din comunitatea academică sau ştiinţifică formula teorii 
despre existenţa sau intenţiile EBE. Cu alte cuvinte, pe 
lângă faptul că constituia o rezervă pentru cercetare şi 
pentru bursele de cercetare ce se încadrau în anumite 
profile guvernamentale/militare, ARPA era o agenţie de 
colectare a informaţiilor, concentrată asupra comunităţilor 
academice şi ştiinţifice. Dacă existau date, ARPA avea să le 
descopere şi să plătească pentru realizarea lor. 

De aceea, când, în 1957, s-a ivit urgenţa unui 
răspuns tehnologic faţă de programul spaţial sovietic, n-a 
fost o surpriză pentru oricine înţelegea necesitatea creării 
unui sistem defensiv spaţial că o organizaţie ca ARPA avea 
să primească mandatul de realizare al replicii militare. 
Luând în considerare problema ridicată de sateliții 
sovietici, o armă cu fascicul de particule reprezenta 
direcţia logică. 

Statele Unite trebuiau să inventeze o armă care, 
teoretic, să poată distruge sau incapacita sateliții sovietici, 
astfel ca aceştia să nu mai poată face fotografii de 
supraveghere.  Trebuiau mobilizate resursele din 
comunitatea de cercetare academică, pentru a vedea dacă 
exista un fond de talente pentru realizarea acestei arme. În 
acelaşi timp, nu se dorea îndreptarea cercetării militare 
spre arme exotice, fiindcă armata de-abia se chinuia să-şi 
ridice propriii ei sateliți pe orbită. În loc ca planul să fie 
pus direct în mâinile departamentelor militare de C-D, s-a 
urmat un curs probabil stabilit inițial de protocoalele 
grupului de lucru OZN şi s-a căutat o organizaţie de 
cercetare ad-hoc, care să nu fie direct implicată în 
cercetarea militară. Pe când eram la Casa Albă, puteam 
vedea coada CIA în toate acestea, ceea ce imediat îmi 
atrăsese atenţia, întrucât ştiam că guvernul nu făcea 
altceva decât să creeze un alt buget şi o altă birocraţie de 
burse pentru cercetare care urmau să fie controlate de 


fapt de CIA. 

De asemenea, n-a constituit o surpriză faptul că 
primul tip de armă, care urma să fie îndreptată împotriva 
navelor spaţiale ce veneau din spaţiul cosmic a fost una de 
energie direcţionată - fasciculul de particule accelerate -, 
deoarece, chiar dacă vi se pare desprinsă dintr-un film SF, 
ea a avut o istorie ce a început în primii ani ai secolului XX. 
Creatorul ei iniţial a fost Nikola Tesla, iar unele dintre 
însemnările lui se găseau încă în dosarele mele, atunci 
când am preluat conducerea diviziei Tehnologii Străine în 
1961. 

Tesla elaborase teorii despre fasciculele de energie 
direcţionată, incluzând armele cu fascicul de particule, 
chiar înainte de începutul secolului XX. Faimoasa lui „rază 
a morţii” era, în esenţă, o versiune a armei cu fascicul de 
particule, despre care inventatorul credea că va aduce 
pacea mondială, pentru că ea putea distruge într-o clipă 
oraşe întregi, oriunde în lume, şi scoate din luptă escadrile 
de avioane, flote navale ba chiar armate întregi. Înainte 
însă de a face cunoscută raza morţii, Tesla ocupase prima 
pagină a ziarelor şi se îmbogăţise datorită experimentelor 
lui de transmisie fără fire a electricităţii şi datorită 
fasciculului direcționat care îndepărta electronii unui 
material aflat în interiorul unui glob luminos. În ultimul 
deceniu al secolului trecut, Tesla făcea experienţe cu un 
aparat ce avea să devină ciclotronul din secolul XX, cu un 
alt aparat care avea să devină televizorul, şi formula idei 
pentru ceea ce azi sunt reţelele mondiale de radio şi TV. 
Tesla şi invențiile lui sunt importante pentru orice istorie a 
ştiinţei şi armelor secolului XX, deoarece gândirea lui era 
cu mult mai avansată decât a oricărui savant contemporan 
cu el, inclusiv Thomas Edison, iar implicaţiile politice ale 
descoperirii sale s-au combinat cu tentativele disperate de 
asigurare a acoperirii guvernamentale în problema 

OZN-urilor şi a potenţialului tehnologic al acestora în 
zilele şi lunile ce au urmat incidentului Roswell. 

Nikola Tesla, fiul unui preot ortodox sârb, a sosit în 
Statele Unite în anul 1884, venind de la Paris cu gândul de 


a-l cunoaşte şi a lucra pentru geniul recunoscut al epocii, 
Thomas Edison. Deşi în cele din urmă cei doi aveau să se 
lupte între ei aidoma titanilor în privinţa avantajelor 
curentului alternativ faţă de cel continuu, Tesla a reuşit să 
capete o slujbă în laboratoarele lui Edison, aflate în 
actualul West Broadway, la sud de West Houston Street, în 
New York. 

Cei doi bărbaţi difereau foarte mult şi în privinţa 
felului în care îşi abordau invențiile. Edison era un 
meşteşugar, care avea o idee, experimenta, construia şi 
reconstruia, apoi experimenta din nou, până reuşea. 
Adeseori, aşa cum a fost cazul becului electric, el a 
efectuat mii de experienţe, renunțând succesiv la ele, pe 
măsură ce eşua, până ce, finalmente, a avut succes. 
Aceasta era metoda lui: o inspiraţie iniţială, urmată de o 
mulţime de transpiraţie, până ce aprecia că totul funcţiona 
aşa cum trebuie. 

Pe de altă parte, Tesla îşi construia întregul proiect în 
minte, vizualizându-l complet şi apoi îl asambla pe baza 
imaginii mentale. Pe Edison, acest lucru îl irita adesea; el 
se plângea fostului său asistent, Charles Batchelor, că nu i 
se părea normală capacitatea lui Tesla de a construi ceva 
pe baza unor schiţe pe care le avea în cap. De asemenea, 
Tesla era un cercetător meticulos; făcuse facultatea şi îi 
plăcea să discute probleme teoretice, în vreme ce Edison 
era, în esenţă, un inventator autodidact, care adesea 
muncea şi dormea zile întregi în aceleaşi haine. 

Ca o ironie a sorții, rivalitatea dintre cei doi care, 
până în momentul morţii, au patentat invențiile pe care s-a 
clădit industria cu cea mai modernă tehnologie, a dat 
naştere la două importante companii concurente - General 
Electric şi Westinghouse -, a căror rivalitate s-a perpetuat 
până în zilele noastre. Concurența dintre Edison şi Tesla a 
ajutat la definirea naturii industriei americane 
producătoare de energie electrică, a domeniilor aparaturii 
electrocasnice şi de divertisment, şi a durat din 1890 până 
în anii '30, când Edison a murit. Tesla a murit la New York 
în 1943. 


Tesla a fost un geniu recunoscut, un talent 
extraordinar ale cărui preziceri şi patente l-au definit ca 
fiind un om care o luase înaintea epocii sale. Chiar înainte 
ca dramaturgul ceh Karel Capek să fi născocit termenul 
„robot” în piesa R.U.R. şi înainte ca scriitorul american de 
Science fiction Isaac Asimov să fi inventat „robotica” în 
culegerea de povestiri Fu, robotul, Nikola Tesla crease un 
„automatonll (soldat mecanic) şi un navomodel dirijat, 
înainte de sfârşitul secolului al XIX-lea. Cu toate acestea, 
Tesla, un sârb înalt, oacheş, încruntat, educat şi cult, s-a 
dovedit adesea a fi propriul său duşman. La numai treizeci 
şi doi de ani, el a devenit milionar, dar a cheltuit sumele 
enorme puse la dispoziţie de unii dintre cei mai însemnați 


industriaşi şi financiari ai vremurilor - George 
Westinghouse, J. Pierpont Morgan, A. Stanford White şi 
John Jacob Astor -, ajungând să moară sărac lipit în 


camera sa din New Yorker Hotel. Acesta a fost omul spre 
ale cărui idei s-au întors savanții din ARPA, atunci când s- 
au confruntat nu numai cu amenințarea primului Sputnik 
sovietic lansat pe orbita Pământului, ci şi cu posibilitatea 
mult mai gravă ca EBE, văzând satelitul sovietic, să capete 
convingerea că dacă țelul lor îl reprezenta colonizarea 
Pământului, atunci ruşii îi puteau ajuta. Care fusese ideea 
lui Tesla? 

În anii '90 ai secolului trecut, el scrisese şi ţinuse 
conferinţe despre teoria sa legată de transmisia fără fire a 
curentului electric. Precum telegraful fără fir al lui 
Marconi, care revoluţionase transmisiunile, sursa de 
energie electrică fără fire a lui Tesla urma să revoluţioneze 
dezvoltarea centrelor urbane. Nu doar ca o extrapolare a 
energiei fără conductori, ci ca o teorie în sine, Tesla a 
anunţat că făcuse experienţe cu o rază de energie 
electrică, direcţionată fără fire, ce putea excita atomii unei 
substanţe până în punctul în care aceasta se descompunea, 
chiar dacă putea rezista temperaturilor dintr-un cuptor 
clasic. Tesla afirma că o astfel de armă-rază ar fi 
revoluţionat războaiele. Cel puţin teoretic, aducea destul 
de mult cu instrumentul laser tip bisturiu care fusese găsit 


printre resturile epavei Roswell. 

Foarte interesant în privinţa lui Tesla este faptul că el 
nu s-a mulţumit să teoretizeze, ci chiar a experimentat, 
reuşind de multe ori în modalităţi fascinante, apoi a 
patentat invențiile importante rezultate din experienţe. 
Totuşi, ideile în sine erau atât de radicale pentru vremea 
lor, atât de îndepărtate de tot ceea ce gândeau 
contemporanii săi, încât au fost ignorate, părând fie nişte 
aiureli ale unui savant nebun, fie nişte lucruri total 
nepractice. Totuşi, dacă veţi examina invențiile pe care le-a 
patentat, descrierile sistemelor pe care le-a conceput şi 
rezultatele experimentelor publice întreprinse, veți 
constata că până şi ideile cele mai lunatice - aşa cum au 
fost planurile lui de la sfârşitul secolului trecut vizând un 
bombardier cu decolare şi aterizare verticală - par acum 
perfect funcţionale. În unele cazuri, de pildă „sfărâmătorul 
de atomi”, ele erau mai eficiente decât primele 
echivalentele moderne ale acestor maşini. 

Când mi-am dat seama că la sfârşitul secolului trecut 
Tesla prezentase realmente un navomodel telecomandat, 
ce putea fi dirijat prin radio de la distanţă şi putea lansa 
torpile asupra unei flote duşmane, am fost uluit că Marina 
nu preluase ideea înainte de Primul Război Mondial, ba 
chiar şi mai uluit că noi n-o preluaserăm în Al Doilea 
Război Mondial, când ştiuserăm că germanii experimentau 
deja ceva similar. Azi cheltuim sute de milioane de dolari 
ca să realizăm un vehicul telecomandat, asemănător în 
concepţie cu cel proiectat de Tesla acum aproape o sută de 
ani, cu un cost de peste o mie de ori mai mic. 

În 1915, Tesla se adresase departamentului de 
Război al Statelor Unite, consemnând că, pe lângă nava sa 
telecomandată, ar fi trebuit analizat de urgenţă şi proiectul 
referitor la „maşini aeriene lipsite de planuri de susţinere 
[aripi], eleroane, elice şi alte anexe fixe, care vor fi 
capabile de viteze uriaşe şi pot constitui argumente 
însemnate pentru pace pe viitor. O astfel de maşină, 
susţinută şi propulsată exclusiv de forţele reactive 
[motoarele de rachetă], poate fi controlată mecanic sau 


prin energia fără fire [unde radio]”. Descrierea pe care 
Tesla o făcuse rachetei dirijate, controlată de la distanţă, 
mai avansată decât V2 germană, este strămoşul 
modernelor ICBM de azi, ce pot primi informaţii despre 
ţintă şi după lansare. Ca armă tactică, Tesla descrisese, cu 
peste o jumătate de secol în urmă, racheta antitanc TOW 
telecomandată care a distrus diviziile de tancuri ale lui 
Saddam în Golful Persic. 

Experimentele lui Tesla legate de generarea şi 
direcționarea fasciculului de particule se aflau în plină 
desfăşurare în ultimul deceniu al secolului trecut, când el a 
fost invitat să instaleze o staţie experimentală, care să 
dovedească faptul că putea transmite energie electrică 
folosind ca mediu atmosfera Pământului, iar nu cabluri 
groase. Dacă energia putea fi astfel direcţionată, sponsorii 
lui Tesla, printre care se numărau industriaşul George 
Westinghouse şi financiarul J.P. Morgan, ar fi acceptat 
faptul că s-ar fi revoluţionat nou apăruta industrie 
producătoare de energie electrică, făcându-i putrezi de 
bogaţi pe cei care ar fi controlat sursa de energie. Tesla 
credea că el o putea face şi, având 60.000 de dolari de la 
sponsori, a plecat la Colorado Springs, nu întâmplător 
sediul actual al lui NORAD (Comandamentul Apărării 
Aeriene al Americii de Nord) şi al Comandamentului 
Spaţial al Armatei Terestre Americane, pentru a construi 
staţia de transmitere a energiei şi a o face să funcţioneze. 

Tesla şi-a descris experimentele într-un articol scris 
în 1904 pentru ediţia aniversară, a 30-a, a revistei 
Electrical World and Engineer. El afirma: „Este practic să 
transmitem mesaje telegrafice fără fir la orice distanţe, aşa 
cum am recunoscut cu mult timp în urmă, dar şi să 
transmitem pe întregul glob modulaţiile cele mai sensibile 
ale vocii omeneşti, mai mult chiar, să transmitem cantităţi 
nelimitate de energie la orice distanţă şi practic fără 
pierderi”. In viziunea lui, staţiile de transmisie a 
electricităţii ar fi înconjurat planeta, stocând şi 
transmițând energie de la una la alta, pentru a asigura 
electricitate întregii planete, fără a folosi cabluri subterane 


sau aeriene de alimentare şi linii de transmisiuni. Tesla a 
întrevăzut de asemenea că o reţea de staţii-releu putea 
recepta şi retransmite instantaneu cele mai recente ştiri 
din toată lumea spre receptoare portabile, individuale - 
„un aparat ieftin şi simplu care poate încăpea în buzunar” 
-, care puteau înregistra mesajele speciale adresate lor în 
mod explicit. Altfel spus, Tesla descrisese telefonul celular 
cu microunde şi sistemul pager. El continua, spunând că, 
graţie acestor staţii-releu, „întregul Pământ va fi convertit 
într-un creier gigantic, fiind capabil să răspundă în oricare 
dintre părţile sale” - cu alte cuvinte, o reţea Internet. În 
epoca sa, Tesla a ajuns pe pagina întâi a ziarelor, 
demonstrând că energia putea fi direcţionată ca un 
fascicul, fără fire. 

În 1899, s-a zvonit că Tesla experimenta o „rază a 
morţii” în Colorado Springs. El n-a recunoscut totuşi acest 
lucru, ba chiar s-a abținut de la orice comentariu în 
legătură cu experienţele făcute cu fascicule, chiar atunci 
când savanţi englezi, germani, ruşi şi americani solicitau 
patente pentru o astfel de invenţie, în anii '20. Peste un 
deceniu, însă, Tesla a scris în monografia sa că făcuse o 
descoperire care ar fi trimis războiul în uitare, deoarece 
toate naţiunile ar fi deţinut aceeaşi putere de a-şi distruge 
reciproc arsenalele. Pentru generarea energiei respective 
ar fi fost necesară o instalaţie imensă, dar ea ar fi putut 
stopa armate întregi pe o rază de 300 de kilometri. „Va 
asigura”, scria el, „un zid de forţă ca un obstacol imposibil 
de depăşit de către orice agresor”. 

Nu era însă o „rază” a morţii, continuă Tesla, 
deoarece - aşa cum au dovedit-o şi cercetările ştiinţifice 
din anii '70 -, razele tind să difuzeze odată cu distanţa şi 
trebuie menţinută intensitatea focalizării. „Aparatul meu”, 
scria Tesla, „proiectează particule ce pot fi relativ mari sau 
de dimensiuni microscopice, permiţându-mi să trimit spre 
un punct situat foarte departe energii de trilioane de ori 
mai mari decât este posibil cu raze de orice fel. Astfel, mii 
de cai-putere pot fi transmişi printr-un fascicul mai subţire 
decât firul de păr, şi nimic nu poate rezista în felul acesta”. 


Descriind modul cum fasciculul va îmbunătăţi 
transmisiile de imagini, Tesla prezenta arma cu fascicul de 
particule accelerate şi direcționate, pe care cei din ARPA 
se străduiau s-o realizeze la peste 25 de ani după ce el 
scrisese pentru prima dată despre ea şi la 11 ani după ce 
fragmentele carbonizate ale unui aparat de direcţionare a 
energiei şi instrumentul laser fuseseră descoperite la 
Roswell. În 1962, când eram la Pentagon, încă ne 
străduiam să realizăm un fascicul funcţional, iar în timpul 
administraţiei Reagan de-abia reuşiserăm să construim un 
model, ca parte a programului SDI. 

Pentru Tesla, însă, lumea anilor '30 se năpustea spre 
război. Scriindu-i lui J.P. Morgan despre viziunea unui 
coşmar tip H.G. Wells a distrugerii lumii civilizate prin 
bombardamente, Tesla susţinea că arma lui cu fascicul de 
particule putea dobori avioanele din văzduh, apărând 
astfel oraşele. El a adresat propuneri ruşilor pentru 
realizarea unei asemenea arme, fiindcă Stalin se temea de 
invazia japonezilor. S-a adresat, de asemenea, prim- 
ministrului britanic, prezentând capacitatea fasciculului 
său de a apăra Londra de raidurile germane. Totuşi, 
nimeni n-a considerat arma sa ca fiind practică, nici chiar 
Westinghouse Company, care, dacă i-ar fi avansat banii 
necesari patentării invenţiei, ce le-ar fi revenit lor în cele 
din urmă, ar fi putut construi arma înainte de Al Doilea 
Război Mondial - cu condiţia ca Tesla s-o fi putut 
definitiva. 

Aşa însă, raza morţii lui Tesla, fasciculul de particule 
accelerate în care particulele subatomice erau excitate de 
un câmp energetic şi direcționate spre o ţintă specifică cu 
viteze apropiate de cea a luminii, n-a fost realizată în 
timpul vieţii sale. Totuşi, simpla posibilitate ca teoriile lui 
să ajungă în mâinile germanilor sau ale ruşilor a preocupat 
în asemenea măsură guvernul federal încât, în ianuarie 
1943, când Tesla a murit, FBI i-a confiscat imediat toate 
hârtiile, schemele, însemnările şi desenele, predându-le 
Oficiului Bunurilor Străine (CAP), unde au fost sigilate 
oficial, până au fost transmise ambasadorului iugoslav, 


executor al moştenirii lui Tesla. Ele au rămas depozitate în 
Manhattan până la începutul anilor '50, când au fost 
trimise în Iugoslavia. Chiar şi după aceea, guvernul 
iugoslav credea că FBI le fotografiase pe toate în perioada 
cât fuseseră depozitate. J. Edgar Hoover a respins 
acuzaţia, totuşi fotocopii după fotografiile proiectelor lui 
Tesla se găseau în posesia diviziei Tehnologii Străine când 
am preluat-o în 1961. Cum ajunseseră acolo? 

Bunurile lui 'Tesla au fost confiscate în mod oficial de 
guvernul american, la două zile după moartea sa. Deşi FBI 
ştia că savantul afirmase public că perfecţionase raza 
morţii - nu exista nicio altă dovadă a existenţei acestei 
arme -, guvernul nu întreprinsese nimic pentru a-l 
împiedica să-şi plaseze planurile unor puteri străine. 
Totuşi, vicepreşedintele Henry Wallace spusese că era 
foarte interesat de orice planuri rămăseseră de la Tesla şi 
instruise FBl-ul să le confişte pe acestea în orice 
modalitate se putea. La rândul său, FBI a determinat CAP 
să intre la 9 ianuarie 1943 în camera de hotel a lui Tesla şi 
să pună mâna pe obiectele de acolo. Alte hârtii ale 
savantului ce se aflau deja depozitate altundeva au fost de 
asemenea preluate de CAP. 

În următoarele două săptămâni, după o intensă 
activitate diplomatică desfăşurată între ambasada 
iugoslavă şi cabinetul lui Hoover, FBI a predat problema la 
CAP care dorea de asemenea să nu fie implicat în 
conflictul dintre Belgrad şi Departamentul de Stat. 
Ascultând de instrucțiunile vicepreşedintelui S.U.A., de a 
nu scoate din țară documente ce-i puteau ajuta pe inamici, 
CAP l-a contactat pe dr. John Trump, şeful viitorului 
departament C-D, la ora respectivă Comisia de Cercetări în 
Domeniul Apărării Naționale din cadrul Biroului Cercetare 
şi Dezvoltare Ştiinţifică. Trump a examinat hârtiile, a decis 
că majoritatea lor erau inutile, totuşi a decis fotocopierea 
unora. De asemenea, Trump a scris rapoarte despre 
lucrările respective, printre care se găsea o monografie 
nedatată, intitulată „Noua artă de proiectare a energiei 
concentrate  non-dispersive prin medii naturale”, o 


descriere a felului în care Tesla intenţiona să genereze şi 
să direcţioneze spre o ţintă un fascicul de electroni de 
înaltă energie. Deşi ignorată de Trump, lucrarea cuprindea 
ultimele idei ale lui Tesla despre o armă de energie 
direcţionată - fasciculul de particule accelerate. 

După ce CAP a făcut fotografii şi rezumate ale 
hârtiilor lui Tesla, toate bunurile savantului au rămas 
depozitate până în anii '50, când au fost trimise la Belgrad. 
Chestiunea ar fi trebuit să ia sfârşit aici. Totuşi, în 1945, 
imediat după terminarea războiului, Comandamentul de 
Servicii Tehnice al Aviației (ATSC) de la Wright a solicitat 
la CAP copii ale documentelor lui Tesla şi a trimis un curier 
special la Washington pentru a le prelua. În următorii doi 
ani, între CAP şi ATSC s-a purtat o corespondenţă intensă 
referitoare la soarta copiilor, şi cel puţin un ofiţer din 
subordinea generalului Twining a contactat CAP în 
noiembrie 1947, pentru a anunţa că la Wright existau 
hârtiile lui Tesla, care aveau să rămână acolo până la 1 
ianuarie 1948. După aceea, documentele cu pricina, 
inclusiv monografia despre arma cu fascicul de particule 
accelerate, par să fi dispărut complet - până au apărut în 
dosarele mele, în 1961. Era însă numai una dintre copii. 

Cel puţin încă o copie a monografiei rămăsese în 
posesia grupului de lucru condus de generalul Twining şi, 
în următorii zece ani, ajunsese la ARPA. Ea a fost scoasă 
„de la naftalină” atunci când grupul de lucru şi-a dat 
seama că, după lansarea Sputnik-ului, Statele Unite nu 
posedau niciun sistem de apărare împotriva unui atac din 
spaţiu declanşat de sovietici sau de EBE. Deţineam, totuşi, 
un indiciu important despre singurul proces posibil care ar 
fi putut interfera cu propulsia bazată pe câmp 
electromagnetic pe care bănuiam că o utilizau 
extratereştrii: o armă cu fascicul energetic de particule 
direcționate, care putea afecta formarea undei 
electromagnetice în jurul navei, străpungând câmpul 
antigravitaţional. N-ar fi fost nici măcar nevoie să 
bombardăm nava cu microunde, ca să excităm moleculele 
din materialul compozit. Arma cu particule accelerate 


declanşa un puls electromagnetic puternic, iar efectul 
acestui EMP - acelaşi efect pe care l-ar fi avut asupra 
oricărui echipament electric - era de a disloca 
antigravitaţia artificială, distrugând integritatea undei 
electromagnetice a navei. Astfel, fără ca nava să 
explodeze, fasciculul de particule o putea sili să aterizeze 
forţat, anulându-i capacitatea de a contracara gravitația. 
În rol de armă convenţională împotriva rachetelor sau 
sateliților duşmani, pe lângă faptul că prin pulsurile 
electromagnetice distruge aparatura electronică din 
interior, fasciculul de particule excită atomii din țintă, le 
determină dispersarea şi provoacă explozia țintei. În felul 
acesta, el are o capacitate distructivă dublă. 

Tesla înțelesese că arma cu fascicul de particule 
aducea cu un trăsnet, având aceeaşi putere distructivă, 
dar fiind mai controlabilă. Un trăsnet este un fascicul 
masiv de electroni. Savanţii au emis ipoteza că aceeaşi 
forţă distructivă poate fi obţinută cu un fascicul de protoni. 
Alţi oameni de ştiinţă au susţinut că, deoarece electronii 
deţin o sarcină negativă, iar protonii una pozitivă, ei sunt 
vulnerabili la distorsiuni în interiorul câmpului magnetic 
terestru, întrucât fasciculul va fi atras de sarcina opusă, 
sau respins de cea cu acelaşi semn. In plus, un fascicul de 
particule similare va conţine o forţă naturală de dispersie, 
deoarece sarcinile similare din fascicul se vor respinge 
reciproc. Totuşi, atomii de hidrogen sunt neutri din punct 
de vedere electric şi formează un fascicul util pentru orice 
armă concepută să fie întrebuințată în exteriorul 
atmosferei Pământului, fiindcă fasciculele neutre pot fi 
direcționate pe distanţe foarte mari. De asemenea, un 
fascicul neutru nu necesită energie de control a dispersiei, 
pentru că în interiorul său particulele nu au sarcină 
electrică şi nu se vor respinge între ele. 

Cercetările şi experimentările asupra prototipurilor 
de arme cu fascicul de particule desfăşurate după 1980 au 
conturat două tipuri fundamentale: cele care vor fi utilizate 
exclusiv în spaţiu (arme exoatmosferice) şi cele ce vor fi 
folosite pe Pământ, împotriva unor ţinte de tipul rachetelor 


inamice. Cele din urmă se numesc arme endoatmosferice. 
Fiecare deţine suficiente caracteristici diferite ca să fie 
arme distincte, totuşi ambele tipuri prezintă similitudini cu 
arma cu fascicul de particule. Când am început să lucrez la 
dezvoltarea cercetării fundamentale asupra armelor cu 
fascicul de particule, savanții mei mi-au spus că ea trebuie 
să aibă şase caracteristici de bază, ce-i permit să distrugă 
tinta. 

În primul rând, fasciculul trebuie să aibă o viteză atât 
de mare - apropiată de cea a luminii - încât țintele să nu 
poată scăpa. Până şi OZN-urile călătoresc cu viteze 
subluminice, de aceea, într-o urmărire, fasciculul de 
particule va câştiga de fiecare dată. În acelaşi timp, cu cât 
fasciculul călătoreşte mai repede, cu atât este necesară o 
rafală mai scurtă pentru dislocarea țintei. 

În al doilea rând, fasciculul trebuie să rămână fixat 
asupra țintei un timp suficient pentru a o avaria. Am 
estimat că, dacă doream să doborâm o rachetă duşmană ce 
venea spre noi, un fascicul puternic ar fi anihilat aproape 
imediat capacitatea de detonare a focosului său şi ar fi 
distrus-o în câteva secunde. În spaţiu, unde distanţele sunt 
mai mari, fasciculul va trebui să rămână mai mult fixat pe 
ţintă, totuşi ar disloca propagarea undei navei după un 
interval relativ scurt. Chiar dacă n-ar distruge nava, cu 
siguranţă ar face-o incapabilă de misiuni ofensive. 

În al treilea rând, pentru ca fasciculul să aibă 
eficacitate, el trebuie ţintit imediat, mai ales dacă este 
vorba despre o rachetă purtătoare de mai multe focoase, 
aşa cum erau cele construite de ruşi şi de noi. Dacă nu se 
loveşte racheta purtătoare, cea care transportă pe orbită 
focoasele şi le orientează spre ţinte, este necesară ochirea 
succesivă şi rapidă a fiecărui focos, după ce acestea s-au 
separat pe orbită şi pornesc pe traiectoriile diferite de 
reintrare în atmosferă. Altfel spus, în numai câteva 
secunde trebuie ţintit şi tras, ţintit şi tras, ţintit şi tras, 
avându-se grijă ca toate ţintele să fie distruse. O singură 
detonare de ordinul a 50 de kilotone deasupra New York- 
ului, de exemplu, ar paraliza întreaga industrie financiară 


americană şi ar modifica instantaneu viaţa aşa cum o 
cunoaştem, pentru o perioadă îndelungată. O astfel de 
rachetă, lansând de pe orbită patru focoase de câte 60 de 
kilotone pe traiectorii separate pentru a detona deasupra 
lui Boston, New York, Washington şi Miami, ar paraliza 
Statele Unite pentru următorii 6 - 7 ani. Şi nici n-ar fi fost 
nevoie ca o astfel de rachetă să fie lansată de ruşi; putea 
să vină din China, Coreea de Nord, sau dintr-o ţară 
teroristă din Orientul Mijlociu, cum ar fi Libia, care avea 
destui petrodolari de cheltuit. O armă cu fascicul de 
particule care putea ţinti şi trage rapid, doborând toate 
cele patru focoase fie înainte de reintrarea în atmosferă, 
fie imediat după aceea, ar fi protejat în mod eficient 
Statele Unite, descurajând orice ţară sau grupare 
teroristă. 

În al patrulea rând, fasciculul trebuie să treacă de 
suprafaţa țintei pentru a  deteriorara realmente 
mecanismul din focos. Ca atare, o dată ce fasciculul atinge 
învelişul țintei, excitarea moleculelor țintei nu trebuie să 
se petreacă doar la exterior, ci şi în profunzimea 
componentelor ei electronice. Chiar dacă ţinta nu 
explodează, ea poate să se rupă în bucăţi mari sau, pur şi 
simplu, să cadă pe sol sub forma unui obiect inofensiv. 

In al cincilea rând, fasciculul de particule trebuie să 
poată distruge cu ajutorul pulsaţiei sale electromagnetice, 
care va scoate din funcţiune aparatura electronică a țintei, 
fie prin anihilarea sistemului de pilotare, fie prin 
defectarea programului de detonare. Utilizată ca armă 
spaţială, pulsaţia electromagnetică va avea un efect similar 
asupra sateliților duşmani, distrugându-le programele de 
comandă, scoțând din funcţiune programele de pilotare 
prin calculator şi orbindu-i complet. Asupra unor nave 
spaţiale duşmane, pulsaţia va acţiona ca armă pur 
defensivă, silindu-le să se retragă, deoarece aparatura de 
propagare a undei va deveni inoperabilă. 

Şi, în sfârşit, în al şaselea rând, spre deosebire de 
laser, un-fascicul de particule poate opera în orice condiţii 
atmosferice. Razele laser ricoşează din nori şi din ceaţă şi 


sunt atenuate de vremea nefavorabilă. Fasciculele de 
particule pătrund şi pot opera în orice condiţii. 

În anii '50, evaluând ce anume trebuiau să facă 
pentru a realiza un prototip funcţionabil, cercetătorii 
ştiinţifici au înţeles că era necesar un generator energetic 
imens, care să accelereze particulele fasciculului, o formă 
de marcare a țintei care nu doar să ţintească rapid şi să 
tragă, ci şi să reia ochirea în cazul când a ratat. După ce 
am plecat de la Pentagon, cercetările au continuat pe 
fundamentul teoretic ce stă la baza acestui tip de armă, 
totuşi nu s-a reuşit mare lucru în mobilizarea tehnologiilor 
auxiliare extrem de scumpe - acceleratorii de particule 
atomice, calculatoarele de ţintire, laserele de înaltă 
energie - şi nici în găsirea unei modalităţi de a face 
instalaţia portabilă. 

Azi, însă, versiunile de energie scăzută ale acestor 
arme, parţial strănepoate ale razei lui Tesla şi parţial 
urmaşele instrumentelor de energie direcţionată din 
vehiculul Roswell, se găsesc pe piaţă şi cu ele sunt 
echipate maşinile de poliţie - cu ajutorul lor sunt oprite 
automobilele ce nu opresc la somaţia patrulelor. Polițistul 
din maşina urmăritoare ţinteşte cu fasciculul de particule 
de energie direcţionată spre automobilul urmărit şi-l 
declanşează.  Pulsaţia electromagnetică din fluxul de 
electroni interferează cu sistemul de aprindere din motorul 
țintei şi maşina, lipsită de scânteia electrică de acţionare a 
cilindrilor, se opreşte. Nu mai există  urmăriri 
spectaculoase pe autostrăzi, dar s-a câştigat o modalitate 
mai eficientă şi mai sigură de prindere a unor suspecti. 
Aparatul realizat iniţial de armată şi folosit actualmente de 
Comandamentul Spaţial al Armatei Terestre, ca fascicul de 
energie cinetică montat pe rachete pentru distrugerea 
sateliților inamici, a fost preluat şi pentru apărarea legii. 
Totuşi, rădăcinile sale se întind tocmai până la viziunea lui 
Nikola Tesla şi până la fragmentele descoperite lângă 
Roswell, pe care savanții le-au considerat ca aparţinând 
unei tehnologii de energie direcţionată. 

Pentru mine, confluenţa dintre descoperirile istorice 


ale lui Tesla şi tehnologia pe care apreciem că o deţin 
extratereştrii, conform evaluărilor asupra epavei Roswell, 
mi s-a părut întotdeauna o ironie a sorții. Tesla a făcut 
experienţe cu transmisia fără fire a energiei, iar 
extratereştrii par că utilizează ceva similar în scopuri de 
pilotare şi defensive. Tesla a scris despre teoriile ce stau la 
baza distorsionării sau manipulării unui câmp gravitațional 
prin propagarea undelor electromagnetice, iar 
extratereştrii par că utilizează exact aşa ceva ca sistem de 
propulsie. Cât despre teoria lui Tesla referitoare la raza 
morţii, pe care pretindea că ar fi pus-o la punct, ea a 
devenit fundamentul sistemelor defensive de armament pe 
care le-am instalat pentru a răspunde violărilor ostile ale 
spaţiului nostru aerian de către extratereştri. Ceea ce 
constituia o ameninţare pentru noi la Roswell şi ceea ce 
am aflat finalmente din lucrările lui Tesla au devenit două 
fluxuri confluente de teorii ştiinţifice, care în cele din urmă 
au stat la baza SDI - un sistem de rachetă antirachetă şi 
antivehicule spaţiale. 

În vreme ce, între anii 1950 - 1970, unii savanţi au 
pledat împotriva costurilor unui astfel de sistem de 
armament, punând întrebarea dacă nu cumva o rachetă 
antirachetă ar fi destabilizat lumea altfel relativ echilibrată 
a amenințărilor nucleare reciproce, alţi oameni de ştiinţă, 
care au înţeles adevărata ameninţare venită din spaţiul 
cosmic, au afirmat că există şi alţi duşmani decât Uniunea 
Sovietică, ce, într-o bună zi, ar putea dobândi tehnologia 
necesară lansării de rachete nucleare împotriva Statelor 
Unite. Nimeni n-a îndrăznit totuşi să spună că trebuia să 
ne apărăm de farfuriile zburătoare. De fapt, abia după 
alegerea lui Ronald Reagan, în 1980, arma cu fascicul de 
particule a primit un impuls vital, fiind inclusă în strategia 
mult discutată, dar finalmente încununată de succes a SDI, 
„Războiul Stelelor”. Printre ricanările anumitor cercuri 
politice şi printre  tânguielile referitoare la costul 
sistemului defensiv, preşedintele Reagan a izbutit să-şi 
impună punctul de vedere. Simpla strategie a Războiului 
Stelelor, amplasarea limitată şi testarea unora dintre 


componente au fost îndeajuns ca să pună Statele Unite pe 
picior de egalitate cu EBE din punct de vedere al dotării 
militare şi să le arate sovieticilor că deţineam, în sfârşit, o 
capacitate militară reală de a respinge agresorii. 

Intreaga istorie a SDI şi a modului în care acest 
program a schimbat războiul rece şi i-a silit pe 
extratereştri să-şi modifice strategia pentru planeta 
noastră n-a fost relatată niciodată. Pe cât de spectaculoasă 
şi fantastică poate părea ea, povestea amplasării limitate a 
SDI este povestea felului în care omenirea a câştigat prima 
victorie împotriva unui inamic mai puternic şi superior din 
punct de vedere tehnologic, care a descoperit cu 
surprindere că-l aşteaptă clipe grele pe Pământ. 

17. Războiul Stelelor 

Către primăvara lui 1962, generalul Trudeau m-a 
anunţat despre intenţia sa de a se retrage din armată. I se 
comunicase că nu avea să fie comandantul forţelor 
americane în Vietnam. În anii săi de armată, bătrânul 
soldat asaltase cu arma în mână prea multe redute, 
luptându-se corp la corp cu inamicul. Indiferent ce anume 
ar fi simţit în sufletul său - era totuşi om -, nu arătase 
niciodată că-i era frică. Indeplinea ordinele fără întârziere, 
nu ceda când întâmpina rezistenţă şi nu evita niciodată o 
confruntare. Cei care-l cunoşteau îl respectau sau se 
temeau de el, dar nu-l subapreciau. Absolvent al Academiei 
Militare West Point, el făcea parte dintr-o familie de ofiţeri 
de carieră, care nu avuseseră niciodată îndoieli despre ce 
era bine şi ce era rău; luptase în două războaie şi ocupase 
o serie de funcţii de comandă, inclusiv pe cea de şef al 
Serviciului de Informaţii al Armatei, ştiind de fiecare dată 
că se afla de partea binelui. 

Toate acestea erau calităţi excelente pentru un 
comandant în timp de război, dar, după cum am descoperit 
atât eu, cât şi Trudeau, ele puteau fi exact cele care te 
făceau vulnerabil într-o armată de politicieni angajaţi în 
războiul rece, căutând puterea în vreme ce se luptau cu un 
duşman care nu putea fi văzut şi a cărui prezenţă era doar 
indirect simțită. 


„Nu mai există alte dealuri Pork Chop”, mi-a spus 
Trudeau, după ce aflase că generalul Maxwell Taylor, 
susţinut de conducătorii Armatei Terestre, îl întrecuse în 
cursa de preluare a comenzii în Vietnam. Postul actual 
rămânea ultima lui funcţie de conducere şi avea să treacă 
în rezervă ca general-locotenent. „Mă tem că acesta va fi 
un război pe care armata îl va duce prin intermediul 
politicii, nu pe câmpul de luptă”. 

„Noi l-am fi câştigat dacă am fi mers acolo, 
generale11, am replicat, simțind cum clocoteam de furie. 
„N-am uitat ce am învăţat în Coreea.11 

Poate că generalul văzuse că mă înroşisem la faţă, 
deoarece a adăugat: „Nu, probabil că ceea ce am învăţat în 
Coreea ne-ar fi adus în faţa Curţii Marţiale. Gândeşte-te ce 
ne-ar fi făcut, dacă am fi câştigat războiul.ll Apoi a 
chicotit într-un mod care mi-a sugerat că de-abia aştepta 
să treacă în rezervă. „Am fi aruncat o lumină foarte 
proastă asupra comuniştilor. Ştii că nu poţi face asta, Phil”. 

Chiar în timp ce vorbeam, în după-amiaza aceea, un 
alt trauler sovietic se îndrepta spre intrarea în portul 
Havana, aşteptând ordinele de descărcare, iar un avion 
american de recunoaştere se rotea undeva sus de tot în 
văzduh, fotografiind momentul în care prelatele erau 
îndepărtate de pe rachetele ICBM fixate pe puntea navei. 
Eu n-o ştiam pe atunci, dar deja se derulau o serie de 
evenimente care aveau să mă poarte în mijlocul uneia 
dintre cele mai importante controverse din viaţa mea, 
tocmai când începuse să devină limpede adevărul 
înfricoşător legat de încercările de colonizare ale planetei 
noastre, de răpirile de oameni şi de mutilările de animale. 
Începea numărătoarea inversă. Viitorul se afla imediat 
înapoia orizontului. Nimeni nu-l putea zări, totuşi câţiva 
dintre noi ştiam că ceva tulbură adâncurile. 

Trudeau îşi lua rămas bun şi începuse deja să numere 
zilele rămase până ce avea să schimbe uniforma militară 
cu hainele civile şi biroul de la Pentagon cu un altul în 
conducerea unei corporaţii, care profita de experienţa lui 
în calitate de ofiţer comandant al unora dintre serviciile 


cele mai importante ale Armatei. Fusese la cârma 
departamentului C-D vreme de şase ani, după ce 
condusese Serviciul de Informaţii al Armatei timp de trei 
ani. Deşi nu comenta în mod explicit multe dintre faptele 
incredibile pe care le descoperiserăm în fişetul Roswell, 
deoarece le considera o simplă parte a muncii sale, 
generalul glumea despre ele, la răstimpuri, cu vechiul său 
prieten, senatorul Strom Thurmond. Nu o dată, intrând pe 
uşa de serviciu a cabinetului său, îi găsisem pe cei doi 
amici pălăvrăgind pe canapea. 

„Art”, rostea tărăgănat senatorul Thurmond, de-abia 
ascunzându-şi surâsul, „tu ce crezi - în ce şmecherii e 
băgat Phil al nostru? 11 

„Ai examinat fişetul tău de «gunoaie», Phil?” mă 
întreba generalul. 

„Aş zice că eşti capabil să prevezi viitorul, Phil”, 
urma senatorul Thurmond. „Cu ceea ce citeşti pe-acolo, 
poți prezice orice”. 

„Mă comport ca orice ofiţer de informaţii capabil, 
domnule senator”, răspundeam pe cât de corect şi 
ambiguu posibil în faţa superiorului meu ierarhic. „Slujba 
mea este să fac analize pe baza informaţiilor primite”. 

„E bine că ei nu ştiu nimic despre tine, Phil”, spunea 
senatorul şi toţi cei prezenţi ştiau precis cine erau „ei, 
chiar dacă nu aveam voie să vorbim despre „ei” în public. 

Cât despre mine, pregăteam dosarele pentru 
generalul Beech, viitorul şef al departamentului C-D, ştiind 
că propria mea trecere în rezervă avea să se petreacă la 
sfârşitul lui 1962. De aceea, nu intenţionam să suflu niciun 
cuvânt despre Roswell, dorind în acelaşi timp să pornesc 
cât mai multe proiecte în următoarele şase luni, incluzând 
ceea ce mai rămăsese în fişetul nebun. De comun acord cu 
noul meu şef, decisesem să păstrăm tăcerea în privinţa 
incidentului Roswell. 

Spre sfârşitul verii lui 1962, la Washington circulau 
zvonuri amenințătoare despre cargoboturi sovietice care 
pătrundeau în apele teritoriale cubaneze. Traficul oceanic 
era intens, totuşi agenţii noştri de informaţii nu ne 


anunțau nimic. CIA tăcea chitic, iar prin Pentagon se 
vorbea că suntem împinşi în corzi de ruşi, fără să replicăm. 
Indiferent despre ce ar fi fost vorba, mi-au spus nişte amici 
din Serviciul de Informaţii al Armatei Terestre, CIA dorea 
să  minimalizeze evenimentul, fiindcă administrația 
Kennedy nu dorea o confruntare cu Uniunea Sovietică. 

Ce putea fi? mă întrebam întruna, ştiind că sovieticii 
intenționau să facă în mod sigur ceva în Cuba, nu degeaba 
aduseseră atâtea nave. Oare masau trupe acolo? 
Intenţionau să efectueze o serie de manevre militare? Am 
primit răspunsul sub forma unor fotografii şocante, 
realizate în mod evident de avioanele noastre de 
recunoaştere, care-mi fuseseră arătate de prietenii dintr- 
un birou al Serviciului de Informaţii atât de ultrasecret 
încât în camera respectivă nu aveai nici măcar voie să-ţi 
notezi ceva. Mi s-a cerut, de către ofiţeri care s-ar putea să 
fie încă în viaţă şi de aceea nu-i voi numi, să privesc cu 
atenţie fotografiile luate de avioanele de spionaj deasupra 
Cubei. „Memorează-le, colonelel, mi-au spus, „fiindcă aici 
nu se pot face copii”. Nu mi-a venit să-mi cred ochilor când 
le-am văzut, apoi am cerut o lupă ca să mă asigur că 
imaginaţia nu-mi juca o festă. Nu era vorba de aşa ceva, ci 
vedeam limpede cele mai recente modele de rachete 
balistice sovietice cu rază medie de acţiune. Ar fi putut 
distruge Washingtonul în numai câteva minute, iar aici le 
vedeam scoase din hangare, la câţiva kilometri de baza 
Marinei de la Guantânamo Bay. 

Oare generalul Curtis LeMay văzuse fotografiile 
acestea? m-am întrebat. Veteran al raidurilor desfăşurate 
deasupra Coreei, LeMay ar fi trebuit să saliveze de 
încântare la gândul de a-l rade pe Castro de pe faţa 
pământului, pur şi simplu pentru că-i trecuse prin minte că 
ar fi putut adăposti rachete balistice atât de aproape de 
spaţiul aerian american. Cu toate acestea, Washingtonul 
nu reacţionase în niciun fel. Armata Terestră nu avea nimic 
de comentat, Forţele Aeriene nu aveau nimic de comentat, 
şi amicii mei din Marină nu dădeau niciun semn de viaţă. 
Cineva muşamaliza totul şi eu deveneam tot mai îngrijorat. 


De aceea, am sunat un prieten, Kenneth Keating, senator 
de New York, şi l-am întrebat ce ştia el. 

„Cum adică rachete, colonele?” m-a întrebat. „Ce fel 
de rachete, unde?” 

Era octombrie 1962. 

„In Cuba, domnule senator”, am răspuns. „Se află în 
Cuba şi aşteaptă să fie montate pe lansatoare. Nu ştiaţi?” 

Adevărul era că senatorul Keating nu ştia, la fel cum 
nu ştia nici Mike Feighan, membru al Camerei 
Reprezentanţilor, căruia i-am telefonat de asemenea. Ambii 
cunoşteau destul de multe ca să nu mă întrebe unde 
găsisem fotografiile, ori cine mi le dăduse, totuşi, înainte 
de a face sau de a spune ceva, ei doreau să ştie de ce le 
consideram autentice. 

„Provin din sursele cele mai autorizate”, le-am spus. 
„Rachetele se disting clar. Ştiu cum arată. Şi nu-i vorba 
doar despre o fotografie, ci de mai multe, făcute în 
decursul câtorva săptămâni, arătând cum au fost 
transportate pe punţile cargoboturilor sovietice. Nu pot fi 
confundate cu nimic altceva”. 

Senatorul Keating m-a întrebat dacă eram sigur că 
preşedintele Kennedy fusese informat despre existenţa 
rachetelor, însă i-am spus că nu ştiam nimic în această 
privinţă. In sinea mea, aş fi fost şocat dacă agenţiile de 
informaţii nu i-ar fi dezvăluit nimic Preşedintelui, fiindcă 
spre Biroul Oval existau mai multe căi pe care puteau 
ajunge informaţiile secrete, astfel încât în cele din urmă el 
ar fi aflat, chiar dacă cineva ar fi încercat să ţină totul sub 
tăcere. Imi era destul de limpede că administraţia încerca 
să ascundă informaţia de publicul american, astfel încât 
nici ruşii şi nici cubanezii să nu fie aduşi în situaţia 
neplăcută de a fi puşi la colţ. 

Ştiam de asemenea că adresându-mă lui Keating şi 
Feighan, îmi asumam un mare risc. Scoteam informaţii din 
structurile de comandă militare şi executive şi le 
transmiteam legislativului. În luna aprilie, însă, depusesem 
mărturie în faţa subcomisiei senatorului Dirksen, care 
administra Legea Securităţii Statului, apreciind că - şi 


aveam dovezi materiale în acest sens - KGB-ul se infiltrase 
în serviciile noastre de informaţii, şi mai ales în Consiliul 
de Evaluare, având ca rezultat pierderea războiului din 
Coreea, pe care ar fi trebuit să-l câştigăm. Declaraţia mea 
fusese considerată cu caracter strict secret şi nu fusese 
niciodată făcută publică. Ajunsese totuşi la ministrul 
Justiţiei, Robert Kennedy, care-mi promisese, în cadrul 
unei întrevederi particulare la departamentul Justiţiei, că i- 
o va transmite personal fratelui său, Preşedintele. De 
atunci, trecuseră mai bine de şase luni şi nu ştiam ce 
informaţii secrete primea Preşedintele despre ameninţarea 
serioasă la adresa securităţii Statelor Unite, însă era clar 
că, dacă nu-i oprea cineva, ruşii aveau să-şi facă de cap. 
Nu însă şi în timpul plantonului meu. 

Preşedintele Kennedy plecase la Hyannis Port, iar 
vicepreşedintele Lyndon Johnson, prieten al lui Ken 
Keating din perioada cât fusese liderul majorităţii din 
Senat, era complet scos din cercul decizional de la Casa 
Albă. Se zvonea că, datorită legăturilor sale cu Bobby 
Baker, Vicepreşedintele avea să fie anchetat şi poate chiar 
debarcat din funcţie în 1964. De aceea, senatorul Keating 
a recomandat să nu ne adresăm lui Johnson. În plus, 
trebuia s-o facem în public, pentru ca afacerea să nu poată 
fi muşamalizată, permiţând Casei Albe s-o ignore până ce 
era prea târziu ca să mai forţeze mâna ruşilor. Desigur, ne 
asumam un risc, fiindcă ne puteam aştepta ca întreaga 
lume să ne explodeze în faţă, dar ştiam că unica modalitate 
de a te purta cu ruşii era să-i bagi cu nasul în rahat şi să le 
dai o lecţie. Dacă şi în Coreea am fi făcut aşa, după cum 
dorea MacArthur, probabil că nu s-ar mai fi ajuns la 
războiul din Vietnam. 

Unul dintre vechii mei prieteni din presa de la 
Washington era Paul Scott, editorialistul politic ale cărui 
articole apăreau în ziarele Boston Globe şi Washington 
Post. Dacă i-aş fi oferit subiectul, acesta ar fi apărut 
simultan în Globe şi Post, silindu-l pe Preşedinte să 
acţioneze. Nu-mi făcea plăcere să procedez aşa, dar nu 
exista alternativă. De aceea, Keating, Feighan şi cu mine 


ne-am coordonat strategia. I-am telefonat lui Scott şi i-am 
spus că văzusem anumite fotografii şi le interpretasem 
într-un anume mod, pe care trebuia să-l afle. Ne-am 
întâlnit - nu la Pentagon - şi i-am descris fotografiile 
văzute, explicându-i, în termeni foarte generali şi fără să 
dezvălui nimic secret în legătură cu aparatele noastre de 
recunoaştere, felul cum fuseseră făcute, motivul pentru 
care erau autentice şi înţelesul lor. 

„Când am văzut cilindrii ăştia”, i-am spus, desenând 
pe un blocnotes butoiaşele de pe puntea unei nave, „mi-am 
dat seama că sunt rachete balistice cu rază medie de 
acţiune care pot lovi Washingtonul, New York-ul sau 
Bostonul la 15 minute după lansare. Nici măcar nu le 
putem detecta, decât după ce coboară de pe orbită. Asta 
ne acordă poate vreo cinci minute, ca să ne ascundem sub 
birouri. Dar dacă au şi focoase nucleare, nimeni din jurul 
locului de detonare nu va mai scăpa”. 

„Care ar fi scopul?” a întrebat el. „De ce ar dori 
cubanezii să intre în război cu Statele Unite?” 

„Nu-i vorba despre cubanezi”, i-am explicat. „Este 
şantajul ruşilor. Ei nu intenţionează să-i dea rachetele lui 
Fidel Castro şi să lase la îndemâna altcuiva butonul care ar 
declanşa războiul atomic. Ruşii vor deţine controlul 
complet, vor avea propriile lor trupe pe insulă şi vor 
ameninţa cu lansarea rachetelor, dacă noi sau altcineva 
încearcă să-l răstoarne pe Castro”. 

„De ce-mi spui toate astea?” 

„Pentru că”, am răspuns, sperând că voi trezi în el o 
indignare care să-l împingă să acţioneze, „Preşedintele ştie 
deja şi nu intenţionează să facă nimic”. 

Avusesem dreptate; ziaristul a fost şocat. Pe 
jumătate, bănuise că Kennedy dorea să evite orice 
confruntări până nu obținea al doilea mandat, dar asta i se 
părea o capitulare totală. 

„N-o să scape aşa uşor”, a spus el. 

„Ba da”, l-am contrazis. „Dacă nu facem publică 
acţiunea asta, va scăpa. Preşedintele îşi ascunde capul în 
nisip şi speră că nimeni nu i-l va trage afară. Va trebui să 


publici asta când el este în Massachusetts şi să-l pui în faţa 
faptului împlinit. Va reveni la Washington şi va găsi acelaşi 
lucru în Post. Atunci ruşii vor şti că el ştie şi că totul e 
compromis”. 

„Dar dacă se va declanşa un război?” a întrebat 
Scott. 

„Pentru Cuba? Nici chiar oamenii lui Hruşciov nu 
doresc să sacrifice Moscova de dragul Havanei. Este un 
gambit sovietic, fiindcă KGB-ul i-a spus lui Hruşciov că ar 
putea câştiga potul ăsta. Vrea să ne pedepsească pentru 
U2 şi pentru Bay of Pigs. Va trebui să ne împotrivim 
imediat ruşilor, pentru că dacă n-o facem, războiul rece s-a 
terminat şi noi am pierdut. Este vorba despre zone de 
influenţă, iar dacă noi nu ne apărăm emisfera noastră, 
pierdem. Dacă-i facem să bată în retragere şi-i umilim, am 
învins”. 

În câteva zile, articolul a apărut în Boston Globe şi în 
Washington Post, silindu-l pe Preşedinte să revină la 
Washington, pentru a se confrunta cu o criză care avea să 
rămână în istorie ca unul dintre momentele definitorii ale 
administraţiei Kennedy. Robert Kennedy ştia că la Casa 
Albă se primeau informaţii incorecte de la CIA, iar John 
Kennedy ştia că trebuia să găsească o cale de mijloc între 
cei din CIA, care-i repetau că totul avea să fie în ordine 
dacă nu-l umilea pe Hruşciov, şi şeful Forţelor Aeriene, 
Curtis LeMay, care dorea să invadeze Cuba. 

Procedând cu inteligenţă, Kennedy n-a invadat Cuba. 
De asemenea, n-a bătut în retragere, cel puţin nu în public. 
Blocada impusă Cubei a determinat întoarcerea navelor 
ruseşti şi l-a umilit pe Nikita Hruşciov, al cărui gambit a 
dat greş. Preşedintele Kennedy a retras nişte rachete vechi 
din Turcia, ca să-i ofere lui Hruşciov ceva să poată arăta 
Kremlinului. Noi ştiuserăm însă tot timpul că, atunci când 
vom amplasa submarinele noastre Polaris în Marea 
Mediterană şi în Marea Nordului, vom avea mai multă 
putere de foc împotriva sovieticilor decât avuseserăm 
vreodată în Turcia, iar sovieticii nici măcar n-ar fi ştiut că 
ne aflam acolo. In plus, eram conştienţi de faptul că turcii 


nu vor accepta niciodată să lansăm de pe solul lor rachete 
împotriva ruşilor. Ei se temeau că ruşii vor folosi rachetele 
drept pretext pentru a-i ataca, însă Kremlinul ştia şi el 
asta, şi mai ştia că noi doream un pretext pentru o 
retragere elegantă din Turcia. 

Ca atare, lucrurile s-au desfăşurat de la sine, iar 
preşedintele Kennedy s-a putut lăuda cu faptul că trăsese o 
linie pe ocean dincolo de care navele sovietice nu puteau 
trece, silindu-le să se întoarcă în mijlocul cursei şi să 
revină acasă. În faţa lumii întregi, ruşii dăduseră bir cu 
fugiţii. Preşedintele Kennedy era un erou. 

Eu însă îmi făcusem duşmani noi şi puternici şi 
puteam vedea sfârşitul propriei mele cariere în armată ca 
pe un indicator îndepărtat pe o autostradă pustie, de care 
mă apropiam cu 140 de kilometri pe oră şi pe care scria 
„Sfârşitul Drumului”. Mă ocupam acum de pregătirea 
dosarelor Roswell pentru cei la care aveau să ajungă după 
plecarea mea şi îmi redactam propriile însemnări pentru 
ceea ce urma să fac după trecerea în rezervă. Cine ar fi 
putut bănui că în câteva luni de zile aveam să stau într-un 
birou din clădirea Capitoliului privind chiar la unul dintre 
succesorii mei, aflat acolo în calitate de consilier ştiinţific 
al secretarului Apărării? Poate că-i călcasem pe bătături pe 
unii dintre cei mai puternici oameni din Washington, dar o 
făcusem în slujba binelui, iar eu continuam să fiu, în primul 
rând, un soldat din războiul rece, continuând lupta 
invizibilă împotriva EBE, care deveneau tot mai agresive în 
apariţiile lor deasupra instalaţiilor militare, oraşelor şi 
vehiculelor noastre spaţiale. Chiar şi serviciile ruseşti de 
informaţii începuseră să se plângă despre incidente 
misterioase în care fuseseră implicate vehiculele lor 
spaţiale. Nu puteau însă să ne spună direct motivele. 
Acestea trebuia să le deducem singuri. 

Dacă la începutul anilor '60, războiul rece părea 
complex şi haotic, în vreme ce Kennedy jongla cu 
strategiile lui Truman şi Eisenhower, recunoscând în 
acelaşi timp că nu se putea încrede în propriile sale 
servicii de informaţii, imaginaţi-vă cum era situaţia când 


participam şi la „celălalt” război rece sau, aşa cum îl 
numiseră unii, „adevăratul 11 război rece împotriva 
extratereştrilor. Aducea cu istoria aceea cu elefantul aflat 
într-o odaie, pe care toţi îl văd, dar continuă să-i nege 
existenţa. Prezenţa lui este atât de masivă încât trebuie 
ocolit. Trompa i se roteşte cu forţă şi trebuie să te fereşti 
când îţi şuieră pe deasupra capului. Trebuie să ai grijă 
când păşeşte, ca să nu fi zdrobit sub picioarele lui enorme, 
şi nu-i prudent să stai prea aproape nici de posteriorul lui, 
pentru a nu fi îngropat sub ceea ce poate ieşi pe acolo. 

Cu alte cuvinte, relaţiile cu sovieticii erau doar o 
mare mizerie cu care trebuia să ne obişnuim, în vreme ce 
stăteam toţi la aceeaşi masă. Sovieticii şi americanii, 
pretextând că împart aceeaşi pâine, fără să distrugă 
lumea. Cu toate acestea, fiecare dintre noi examina orice 
posibilitate de a câştiga un avantaj, fără a scăpa din ochi 
gesturile celuilalt. Urmăreşti mâinile adversarului tău, el le 
urmăreşte pe ale tale, dar între timp fiecare face tot ce 
poate cu picioarele pe sub masă. 

Mâinile armatei erau legate de acoperire, de refuzul 
guvernului de a ne lăsa să rezolvăm ameninţarea 
extraterestră cu toate resursele de care dispuneam, 
deoarece trebuia să ocolim adevărul. Totuşi destui 
congresmeni ştiau despre acoperire, erau la fel de 
îngrijoraţi ca şi noi de intruziunea EBE, de răpirile de 
oameni şi de mutilările de vite şi susțineau agenda militară 
pentru un program rapid de realizare de arme spaţiale. 

Noi eram convinşi că, oricine ar fi fost extratereştrii 
din OZN-uri, ei interveneau în destinul planetei noastre, 
acționau cu obrăznicie şi ne manipulau constant şi în 
secret. Era, totuşi, un secret ce avea deplinul nostru acord, 
fiindcă noi nu doream să recunoaştem adevărul şi să 
intrăm într-un război. Militarii care ştiau ce se întâmpla 
considerau, de asemenea, că aveam parte de o invazie ce 
aducea mai degrabă cu o infiltrare. Eu am sugerat că EBE 
ne compromiteau chiar sistemele de apărare şi de 
guvernare; apoi, până ce conflictul se declanşa, am fi fost 
deja descoperiţi şi vulnerabili. O dată, îi spusesem lui 


Trudeau că dacă EBE bântuiau de mai mult timp prin jurul 
nostru, nu era posibil ca ei să-i fi văzut pe troienii care 
aduseseră calul de lemn al grecilor chiar în mijlocul cetăţii 
lor? 

În lunile dinaintea trecerii în rezervă, Trudeau 
apăruse de mai multe ori înaintea Congresului. El 
susţinuse în mod apăsat că Armata Terestră avea un loc 
real în spaţiu şi că deţineam o capacitate de apărare 
antirachete pe care el o dovedise la Los Alamos, precum şi 
la comanda rachetelor dirijate Redstone din Huntsville, 
statul Alabama. În plus, Armata Terestră fusese capabilă să 
folosească savanţi germani în lunile imediat ulterioare 
încetării războiului în Europa. Trudeau declarase că nu se 
punea doar problema cine capătă bugetul mai mare. De 
fapt, într-o informare ţinută înaintea Comisiei Congresului 
pentru Ştiinţă şi Astronautică, el afirmase că dacă 
eforturile dirijate spre cucerirea spaţiului aveau să fie 
interzise complet Armatei Terestre, atunci ar fi trebuit să 
fie acordate în totalitate Forţelor Aeriene. Măcar, spusese 
el, Forţele Aeriene erau un serviciu militar şi aveau ofiţeri 
şi personal care ştiau cum să lupte. Dar cel puţin în primii 
ani, Congresul şi Preşedintele deciseseră ca NASA să 
controleze programul spaţial. Totuşi, până la sfârşitul 
anilor '60, ei au revocat decizia respectivă, dându-şi seama 
de seriosul aspect militar al explorării spaţiului. 

Trudeau avea aliaţii lui în rândul principalilor 
contractori cu care lucra armata. Nu numai oamenii de 
ştiinţă, ci şi unii membri ai consiliilor administrative 
bănuiau că Armata Terestră avea un interes în realizarea 
unor arme care să fie utilizate în spaţiu. Unii dintre ei 
înţeleseseră chiar şi necesitatea unei agende secrete, 
deoarece fiecare proiect pe care-l propusesem, cum fusese 
de pildă Horizon sau armele cu energie, păruse conceput 
pentru un război cu duşmani mult mai puternici şi mai 
vicleni decât sovieticii. Atunci când se adresa unor grupuri 
industriale, în probleme de informaţii tehnice secrete şi de 
inginerie aplicată, Trudeau primea ceea ce aş putea 
denumi ca fiind un răspuns „cunoscător”. El însuşi a 


consemnat în memoriile sale nepublicate că atunci când 
fusese invitat să susţină o conferinţă la una dintre 
companiile cu care colaboram, publicul fusese alcătuit din 
factorii de decizie. El a spus: 

„Cred că la toate conferințele de felul acesta 
participau preşedintele 

Consiliului de Administraţie, directorul executiv şi un 
număr impresionant de şefi de colective şi alţi directori. 
Când am fost, de pildă, la 

Sperry-Rand, m-a onorat cu prezenţa lui chiar 
generalul MacArthur, care nu se deranja pentru mulţi 
conferenţiari”. 

Generalul Trudeau a fost părintele rachetelor 
balistice şi cel care, în perioada 1950 - 1960, s-a asigurat 
că armata a adaptat racheta balistică pentru propria 
noastră folosinţă. Prezenţa sa la Sperry-Rand, alături de 
MacArthur, şeful lui din Coreea, a fost cu atât mai 
importantă cu cât MacArthur ştia adevărul despre OZN-uri 
şi a comentat că armata se echipa pentru un război în 
spaţiu. El nu se referea însă la o luptă împotriva ruşilor, ci 
împotriva extratereştrilor. 

Eram totuşi atât de afundaţi în bezna propriilor 
noastre negări încât natura fantastică a adevărului şi 
efectele sale de durată, ca şi capitularea serviciilor civile 
de informaţii înaintea unor proiecte aiuristice despre 
ordinea mondială bazată pe un guvern internaţional ne 
făceau uneori să ne punem la îndoială propriile noastre 
simţuri. Cu toate acestea, atunci când examinaţi ceea ce 
eu numesc istoria secretă a Statelor Unite cu începere din 
1947, vă daţi seama că elefantul invizibil umbla prin odaie. 
O analogie mai bună este conceptul de gaură neagră. 
Găurile negre, rămăşiţele ultradense ale stelelor ce au 
colapsat în ele însele, absorb lumina şi gravitația şi le 
comprimă, transformându-le în ceva ce poate fi descris 
doar de fizicienii din domeniul particulelor subatomice şi 
care, de fapt, nu poate fi „văzut”. Doar efectele lor pot fi 
determinate din felul în care lumina şi gravitația par să se 
comporte în jurul lor. De aceea, se presupune că o gaură 


neagră poate fi prezentă într-o regiune anume a spaţiului, 
atunci când lumina şi gravitația din jurul ei se curbează 
aproape similar felului în care apa descrie vârtejuri în jurul 
orificiului de scurgere din cada de baie. Cam aşa părea 
adevărul în regiunea din jurul strategiei noastre, pe durata 
războiului rece, şi din jurul realizării de arme exotice sau 
de tehnologie ultrasofisticată. S-ar putea ca asta să fi avut 
sens în 1947, dar 1962 refuzul guvernului de a recunoaşte 
războiul pe care-l ducea împiedica însăşi capacitatea de 
luptă. 

Incepând cu 1947 şi cu formarea grupului de lucru, 
fiecare nou strat de birocraţie care opera în interiorul 
găurii negre a strategiei OZN şi a colectării de informaţii 
se trezea mai înglodat decât stratul anterior în confuzia 
dintre adevăr şi fals. Aidoma unor legiuni de soldaţi orbi, 
ele se ciocneau reciproc în noapte, îşi stinghereau 
planurile, credeau că prietenii sunt duşmani şi invers, în 
absenţa unei politici clare care ar fi putut fi menţinută de 
la o generaţie la alta, strategia tratării EBE s-a prins în 
propria-i plasă. 

După decembrie 1947, când generalul Hoyt 
Vadenberg, şeful de stat-major al Forţelor Aeriene, a 
ordonat Forţelor Aeriene să evalueze şi să urmărească 
semnalările de OZN-uri - ca replică la grupul de lucru -, la 
Centrul de 

Informaţii Tehnice al Forţelor Aeriene (ATIC) a 
început Proiectul Sign. Acesta era atât de important încât 
chiar Edgar J. Hoover, în 1947, a emis Buletinul 59, prin 
care ordona ca toate viitoarele raportări ale unor OZN-uri 
să nu fie investigate de agenţi FBI, ci să fie trimise 
Forţelor Aeriene. 

Deşi oficial nu căuta OZN-uri, Proiectul Sign a 
examinat 243 de _ semnalări şi şi-a prezentat raportul în 
februarie 1949. În aceeaşi perioadă cu evaluarea Sign, 
ATIC a elaborat propriul său document, intitulat 
„Estimarea situaţiei”. În esenţă, respectivul document 
ajungea la concluzia naivă că aveam de-a face cu intruşi 
extratereştri care ne observau din OZN-uri. Însă generalul 


Vandenberg - ca să-l citez pe unul dintre ofiţerii cu care m- 
am întâlnit ulterior la Pentagon - „o fi fost ramolit, dar nu 
era prost”. 

„Colonele”, mi-a spus ofiţerul, „bătrânul era atât de 
furios încât scotea aburi pe nări. Slavă Cerului că n-ai fost 
de faţă!” 

De aceea, am întrebat pentru ce motiv Vandenberg se 
înfuriase aşa de rău. La urma urmelor, el comandase 
raportul acela. De ce nu fusese pur şi simplu de acord cu 
generalul Twining şi cu amiralul Hillenkoetter să-i ceară 
Preşedintelui să înceapă difuzarea informaţiilor? 

„Eşti nebun?” a exclamat ofiţerul. Era anul 1956 şi eu 
fusesem trimis de la Casa Albă pentru o informare la 
Pentagon. „Nu ţii minte ce s-a întâmplat când Orson Welles 
a difuzat la radio adaptarea lui după «Războiul lumilor»? în 
oraşe s-au înregistrat scene de panică, deoarece lumea a 
crezut că era vorba despre ceva real. Îţi poţi imagina ce s- 
ar întâmpla dacă faptele s-ar fi petrecut cu adevărat? Ce s- 
ar fi întâmplat, dacă propriul nostru guvern ar fi anunţat la 
radio că farfuriile zburătoare tocmai au aterizat, iar noi am 
capturat una, dar ele continuă să sosească? Ia gândeşte-te! 
Panică, jafuri, oameni înnebunind deoarece cred că 
extratereştrii vor distruge planeta”. 

Avea dreptate. Şi, ceea ce era cel mai rău, 
extratereştrii se pregăteau pentru acte ostile, oricare ar fi 
fost acestea. 

Când generalul Vandenberg a citit „Estimarea 
situaţiei”, a tunat şi a fulgerat şi a ordonat ca întregul 
raport să fie ars, înainte de a fi citit de altcineva. A fost 
una dintre ultimele evaluări oficiale ale generalului privind 
situaţia OZN, care s-a apropiat de posibilitatea distribuirii 
publice, înainte ca adevărata acoperire să o ascundă. 

Totuşi, nemulţumirile legate de absenţa unei strategii 
guvernamentale în privinţa rapoartelor OZN au continuat. 
Proiectul Grudge enumera şi evalua 244. de semnalări. 
Apoi, în 1949, un material elaborat de Biroul de 
Investigaţii Ştiinţifice al CIA consemna îngrijorarea în 
privinţa  semnalărilor inexplicabile ale obiectelor 


zburătoare. În 1952, alt raport CIA a ieşit la lumină; 
redactat de şeful Biroului de Investigaţii Ştiinţifice, Divizia 
Arme şi Echipamente, el deplângea de asemenea lipsa 
noastră de cunoştinţe şi de control asupra semnalărilor 
OZN. Se părea că nici chiar diversele niveluri de birocraţie 
din CIA nu aveau păreri comune despre ceea ce ar fi 
trebuit să se facă în privinţa OZN-urilor. Generalii Twining 
şi Vandenburg se săturaseră. In 1952, Forţele Aeriene au 
iniţiat în mod oficial Proiectul Blue Book. Dacă din punct 
de vedere public nu făceam nimic în legătură cu OZN- 
urile, trebuia să găsim o cale de a elimina temerile 
populaţiei. Blue Book a reprezentat calea respectivă. 

Ceea ce ar fi trebuit să facă grupul de lucru în 1952 
n-a mulţumit pe NSC, care le-a ordonat celor de la CIA să 
determine dacă existenţa OZN-urilor ar fi reprezentat un 
pericol pentru Statele Unite. Evident, CIA ştia deja, 
deoarece doi dintre directorii ei fuseseră membri ai 
grupului de lucru, că OZN-urile dovedeau intenţii ostile nu 
numai faţă de Statele Unite, ci şi faţă de sovietici, italieni 
şi scandinavi. Intregul NATO încerca să găsească un 
răspuns la ameninţarea OZN, fără să declanşeze o reacţie 
din partea sovieticilor. Acesta a fost unul dintre motivele 
pentru care, după 30 de ani, preşedintele Reagan şi Mihail 
Gorbaciov au putut cădea la o înţelegere în privinţa OZN- 
urilor, ceea ce, finalmente, a dus la dispariţia necesităţii 
războiului rece. 

La 14 ianuarie 1953, exact înainte de intrarea în 
funcţie a preşedintelui Eisenhower, oficiali CIA şi ofiţeri ai 
Forţelor Aeriene s-au întâlnit la Pentagon, la invitaţia CIA, 
pentru a discuta despre problema OZN-urilor şi ce anume 
aflase grupul de lucru până în momentul respectiv. Condus 
iniţial de dr. H.P Robertson, angajat CIA şi director al 
Grupului de Evaluare a Sistemelor de Armament din 
departamentul Apărării, grupul îl includea şi pe dr. Lloyd 
Berkner, fizician şi director al Laboratoarelor Naţionale 
Brookhaven. Comisia Robertson a petrecut următoarele 
trei zile revăzând cazuri de semnalări OZN, colectate în 
acest scop de Serviciul de Informaţii al Forţelor Aeriene, şi 


a vizionat două filme ce cuprindeau imagini presupuse a fi 
ale unor farfurii zburătoare. Comisia a conchis că nu exista 
nicio ameninţare pentru Statele Unite şi a recomandat ca 
guvernul să înceapă o campanie generală de ridiculizare a 
OZN-urilor. Acesta, a raportat CIA abia în 1988, a fost 
unicul răspuns guvernamental oficial referitor la 
semnalările OZN. 

Un an mai târziu, Casa Albă a acceptat că era 
necesar să aibă o politică în privința transmiterii către 
presă a informaţiilor despre OZN-uri. Pentru a-i împiedica 
pe ofiţerii inferiori să comunice informaţii neautorizate - 
iar prin acestea, NSC, care-l consilia pe Preşedinte, 
înţelegea doar informaţiile neaprobate de grupul de lucru 
-, generalul Twining, acum şeful de stat-major al Forţelor 
Aeriene, a semnat Ordinul Interior 200 - 2 al Forţelor 
Aeriene, în care decreta că se puteau transmite rapoarte 
spre mass-media numai atunci când obiectul era 
identificabil, precum gazul de mlaştină sau un meteorit. 
Însă numai ATIC putea determina ce obiecte erau 
identificabile. Cu alte cuvinte, doar cei de la ATIC puteau 
autoriza comunicarea oricăror informaţii despre 

OZN-uri şi ei o făceau numai când obiectele erau clar 
identificabile ca fenomene comune, nu farfurii zburătoare. 

În anii '50, am fost martor la felul în care guvernul a 
devenit tot mai secretos în privinţa OZN-urilor, deşi în 
sinea mea consideram că ar fi obţinut informaţii mai bune 
dacă ar fi fost mai deschis. Eram totuşi militar şi 
înţelegeam necesitatea păstrării confidenţialităţii 
informaţiilor. În plus, sovieticii progresau impresionant în 
cursa de cucerire a spaţiului, iar noi nu ştiam dacă nu 
cumva ei aveau o cooperare cu EBE. Realmente se ducea 
un război, iar eu urmam ordinele de la Casa Albă, deşi 
vedeam cum se împiedicau ofiţerii care se ocupau de 
acoperire. Întunericul ne cuprindea din toate părţile. 

În 1961, Forţele Aeriene au început două proiecte 
secrete care, de fapt, demaraseră încă din 1947, dar nu 
fuseseră integrate în strategia generală. Moon Dust se 
ocupa de înfiinţarea de echipe care urmau să se ocupe de 


recuperarea vehiculelor spaţiale „străine”, prăbuşite sau 
aterizate. Oficial, atât cât putea vedea publicul, Forţele 
Aeriene căutau sateliți sovietici căzuţi de pe orbită. In 
realitate, Forţele Aeriene puneau la punct un program de 
recuperare a OZN-urilor, similar celui prin care armata 
acţionase cu 14 ani în urmă, lângă Roswell. Apoi, în 
proiectul Blue Fly, Forţele Aeriene autorizau expedierea 
imediată a vehiculelor spaţiale străine prăbuşite şi a 
oricăror alte artefacte de interes tehnic la baza Wright- 
Patterson din Dayton, pentru evaluare. Era o repetare a 
acţiunii generalului Twining, care, în 1947, trimisese 
vehiculul EBE de la baza 509 la aerodromul Wright. 

În 1962, unul dintre asistenții secretarului Apărării, 
Arthur Sylvester, a anunţat în cadrul unei conferinţe de 
presă că, dacă generalul considera că există motive de 
securitate, informaţiile despre OZN-uri n-aveau să fie 
prezentate nici chiar Congresului, cu atât mai puţin 
populaţiei. Acum mă aflam la Pentagon şi înţelegeam 
perfect modul în care Forţele Aeriene acționau pentru a 
prelua controlul asupra întregii situaţii OZN. NASA avea 
mandat din partea Preşedintelui să conducă explorarea 
spaţială, dar militarii trebuiau încă să se apere de 
ameninţarea OZN, deşi eram stânjeniţi la fiecare pas. 

Peste ani de zile, proiectele Saint şi Blue Gemini au 
fost dezvoltări ale USAF 7795, numărul de cod al primului 
program antisatelit al Forţelor Aeriene, o operaţiune 
agresivă concepută să localizeze, să urmărească şi să 
distrugă sateliți inamici de spionaj sau, şi mai important, 
OZN-uri de pe orbita Pământului. Folosind tehnologia pe 
care o realizasem la C-D, Forţele Aeriene şi apoi Armata 
Terestră au făcut primii paşi pentru apărarea sistemului 
american de rachete împotriva atacurilor sovietice din 
spaţiu şi pentru apărarea planetei de intruziunile OZN- 
urilor. 

„Saint” era un satelit orbital pentru depistarea OZN- 
urilor, o versiune a satelitului standard Agenda B, folosit 
de CIA, care avea la bord o cameră TV şi radare de însoţire 
şi ţintire. Misiunea lui era supravegherea. Găsea un satelit 


potenţial duşman sau un OZN pândind de pe orbită şi se 
fixa asupra lui cu camera TV şi cu radarul. O dată ce 
obiectivul era fixat, intervenea „Blue Gemini”, satelitul 
„ucigaş”. Fiind unul dintre proiectele realizate de Hughes 
Aircraft, principal contractor militar şi constructor de 
sateliți, „Blue Gemini” constituia varianta militară a 
capsulei „Gemini”. Misiunea sa era, pur şi simplu, de a 
cobori de pe o orbită mai înaltă şi de a distruge sau de a 
scoate din funcţiune un satelit inamic sau un OZN. Dacă 
era posibil, „Blue Gemini” încerca să „captureze” OZN-ul 
pe orbită, imobilizându-l şi aşteptând o misiune militară cu 
echipaj să vină şi să-l recupereze. Ambele arme - desigur, 
sub acoperirea altor misiuni - au fost amplasate în cele din 
urmă, şi astăzi ele formează una dintre liniile defensive ale 
unui sistem de monitorizare antirachete şi anti-OZN. 

„Saint” şi „Blue Gemini” au fost primii paşi 
importanţi în războiul nostru împotriva OZN-urilor. 
Tehnologia apărută din departamentul C-D al Armatei 
Terestre în anii '60, recuperată chiar de la extratereştri, a 
dus direct la capacitatea de a construi o asemenea 
defensivă împotriva EBE, deşi în orele de după prăbuşirea 
navei EBE lângă Roswell situaţia noastră păruse lipsită de 
speranţă. Ca multe alte produse ieşite din C-D şi folosite în 
scopuri militare, ele şi-au găsit utilizare şi în industria 
bunurilor de consum. lar astăzi, dacă priviţi antenele 
circulare pentru receptarea digitală a emisiunilor TV de la 
sateliți, care există în absolut toată ţara, veţi zări şi marca 
Hughes. Este un exemplu al modului cum o tehnologie 
iniţial proiectată pentru armată ajunge să fie un bun de 
larg consum ce face parte din cotidian. 

La 17 decembrie 1969, purtătorul de cuvânt al 
Forţelor Aeriene a anunţat încheierea Proiectului Blue 
Book. El a precizat că examinarea a peste 13.000 de cazuri 
nu dusese la concluzia că ar fi existat o ameninţare la 
adresa securităţii naţionale şi că, de fapt, deoarece fiecare 
semnalare examinată de Blue Book fusese identificată ca 
un fenomen terestru, se putea afirma că nu existau obiecte 
zburătoare neidentificate. Blue Book îşi încheiase misiunea 


şi putea acum raporta că cerurile noastre nu ascundeau 
pericole. Însă proiectul respectiv fusese din capul locului 
destinat relaţiilor cu publicul, iar evaluările militarilor 
asupra OZN-urilor au continuat fără oprire. 

În 1975 şi la începutul lui 1976, arsenalele de arme 
nucleare ale Forţelor Aeriene din Loring, statul Maine, 
instalaţiile secrete, extrem de importante, ale 
Comandamentului Strategic Aerian din Minot, North 
Dakota, ca şi alte instalaţii din Montana, Michigan, ba 
chiar şi baza Forţelor Aeriene Regale Canadiene din 
Falconbridge, Ontario, fuseseră serios monitorizate de 
OZN-uri. Nu fuseseră simple semnalări aleatorii. OZN-urile 
conduseseră realmente operaţiuni de supraveghere şi 
scanare a bazelor, ce duseseră la alarme de securitate şi la 
rapoarte strict secrete către Washington. 

După aceea, NASA a reuşit în sfârşit să deruleze un 
program de căutare a transmisiunilor radio provenite din 
partea civilizaţiilor avansate ale căror semnale le puteam 
detecta. Denumit Căutarea de Inteligenţe Extraterestre 
(SETI) şi susţinut de răposatul Carl Sagan, SETI, care între 
timp a fost sistat, nu consta doar într-o serie de receptoare 
dispuse în jurul planetei, ci cuprindea şi un set de 
protocoale internaţionale care stabileau ce s-ar putea 
întâmpla dacă se intra în contact cu o civilizaţie 
extraterestră. 

Timp de peste 50 de ani, războiul împotriva OZN- 
urilor a continuat, în vreme ce noi am încercat să ne 
apărăm de intruziunile lor. Sateliții „Hughes11, vânătorii- 
ucigaşi din anii '70 au fost primii noştri paşi în amplasarea 
unui sistem defensiv planetar care să pună probleme reale 
extratereştrilor. Când, la sfârşitul anilor '70, ne-am dat 
seama că armele cu energie direcţionată şi laserele de 
înaltă energie erau mai eficiente, capacităţile noastre 
defensive au sporit şi mai mult. Am înţeles că, aplicând 
rachetelor noastre antisatelit şi echipamentelor de ţintire 
laser atât tehnologia găsită la Roswell, cât şi ideile lui 
Tesla despre un fascicul de particule, am fi putut atinge 
capacitatea de ochire/declanşare a focului rapidă pe care o 


solicita aceste tip de defensivă. Continuam însă cu 
tentativele de acoperire a realităţii, deşi ruşii recunoşteau 
acum, în cele din urmă, că poate ar fi fost necesară o 
cooperare a superputerilor în faţa amenințării ce ne viza 
pe toţi. 

În anii '80, preşedintele Ronald Reagan şi secretarul 
general al PC.U.S. Mihail Gorbaciov au recunoscut 
amândoi necesitatea cooperării împotriva unui duşman 
comun. În vreme ce niciunul dintre ei nu accepta oficial 
ameninţarea din partea extratereştrilor şi actele lor ostile, 
ambii erau de acord că dacă Statele Unite şi Uniunea 
Sovietică ar fi putut trece peste opiniile diferite pentru a 
participa la o strategie comună de apărare a spaţiului din 
jurul planetei, atunci ambele superputeri ar fi avut de 
câştigat. Din punctul lui de vedere, preşedintele Reagan a 
insistat energic pentru realizarea şi amplasarea rapidă în 
spaţiu a unei tehnologii defensive menite să apere 
Pământul. Denumită Iniţiativa de Apărare Strategică (SDI) 
şi poreclită în batjocură de presă „Războiul Stelelor11, ea 
a fost descrisă, în 1985, chiar de către preşedintele 
Reagan, ca fiind „un scut defensiv, care nu va face rău 
oamenilor, ci va dobori armele nucleare înainte ca ele să 
facă rău oamenilor 1. 

Pe scurt, SDI a fost descris de Casa Albă şi de armată 
ca fiind un sistem defensiv amplasat în spaţiul cosmic, cu 
rolul de a proteja Statele Unite împotriva unui atac nuclear 
general din partea Uniunii Sovietice. SDI avea să cuprindă 
sateliți ce puteau detecta în câteva secunde orice atac 
nuclear, lasere orbitale pentru distrugerea primului val de 
rachete balistice, submarine echipate cu lasere pentru 
înfruntarea următorului val de atacuri, plus un sistem de 
rachete amplasat la sol, care alcătuia ultima linie 
defensivă. În plus, SDI includea ceea ce mi se părea cea 
mai bună dintre arme - un fascicul de energie cinetică 
lansat prin intermediul unei rachete convenţionale, care se 
fixa pe focoasele ce se apropiau, sau pe vehiculele de pe 
orbite joase, şi le distrugea aparatura electronică. 
împotriva acestei arme nu exista apărare. Laserele, chiar 


şi cele de energie înaltă, aveau lipsurile lor - o dată ce o 
rază laser ricoşa de pe o suprafaţă, câmpul înconjurător de 
energie proteja suprafaţa de următoarele pulsaţii. Dacă nu 
distrugeai ţinta din primul foc, practic o protejai de 
următoarele tentative. In cazul armei cu fascicul de 
energie cinetică, suprafaţa exterioară a țintei era 
străpunsă, la fel cum microundele pătrund în interiorul 
viitoarei fripturi, aparatura electronică era distrusă, iar 
apoi interiorul începea să se topească. 

Au urmat o sumedenie de avertismente ce preziceau 
că SDI nu avea să funcţioneze, că totul nu era decât o 
uriaşă cacealma neştiinţifică pusă la cale de companiile 
contractoare, că sistemul nu va putea oferi un scut 
împotriva rachetelor nucleare, că avea să se încalce 
tratatul ABM negociat de preşedintele Johnson cu ruşii în 
privinţa rachetelor balistice, că se iroseau în mod 
scandalos banii contribuabililor. 

Ştiţi însă ce s-a întâmplat? 

A funcţionat! 

N-a fost nevoie să doborâm mii de focoase sovietice, 
iar ruşilor nici nu le-a prea păsat de tratatul ABM, pentru 
că ştiau că nu vor ataca primii şi că n-o vom face nici noi. 
Ambele superputeri ştiau cine era adevărata ţintă a SDI; în 
niciun caz nişte ICBM, ci OZN-urile, vehiculele 
extraterestre ce se considerau invulnerabile şi invizibile în 
vreme ce roiau la limita atmosferei noastre, coborând 
pentru a ne bruia transmisiunile cu rafale EMP 
supraveghindu-ne navele cosmice, colonizând suprafaţa 
Lunii, mutilând vitele în teribile experimente biologice, ba 
chiar răpind oameni pentru teste medicale şi hibridizarea 
speciilor. Iar lucrul cel mai rău era că noi trebuia să-i 
lăsăm să procedeze astfel, fiindcă nu aveam arme cu care 
să ne apărăm. 

Creaturile acestea nu erau extratereştri generoşi, 
veniţi ca să ajute oamenii. Ei erau automatoni umanoizi 
alterati genetic, entităţi biologice donate ce recoltau de pe 
Pământ specimene biologice pentru experienţele lor. Atâta 
vreme cât eram incapabili să ne apărăm, trebuia să le 


îngăduim să facă orice voiau. lar aceasta era o parte dintre 
problemele cu care se confrunta grupul de lucru. 
Negociaserăm un fel de capitulare în faţa EBE, atâta 
vreme cât nu putuserăm lupta. Ele dictaseră termenii, 
deoarece  ştiuseră că cel mai mult ne temeam de 
dezvăluirea publică. Ascundeţi adevărul şi el vă devine 
duşman.  Dezvăluiţi adevărul şi el devine arma 
dumneavoastră. Noi tăinuiserăm adevărul şi EBE îl 
folosiseră împotriva noastră până în 1974, când 
doborâserăm pentru prima dată în mod deliberat un 
vehicul extraterestru deasupra bazei Ramstein a Forţelor 
Aeriene din Germania. 

Ani de zile, EBE încercaseră să ne submineze 
programul spaţial - Mercury, Gemini, Apollo, ba chiar şi 
naveta spațială.  Urmăriseră  capsulele noastre ce 
călătoreau prin spaţiu, interveniseră în transmisiuni şi ne 
atacaseră cu pulsaţii EMP la fel cum făceam noi împotriva 
navelor sovietice de pe oceane, când le loveam cu rafale 
radar atât de puternice încât tehnicienii de radar şi sonar 
fugeau urlând de durere la infirmerie. Însă când EBE 
procedaseră identic împotriva noastră, nu aveam cum să 
replicăm. Asta se întâmpla înainte de SDI. 

O dată lansate şi testate, laserele noastre spaţiale de 
energii înalte, aşa-numitele HEL, au acţionat aidoma 
trăsnetelor din nopţile de 3 şi 4 iulie 1947, care 
interferaseră în asemenea măsură cu propagatoarele de 
unde electromagnetice din vehiculul ce zbura deasupra lui 
Roswell, încât piloţii nu mai putuseră controla nava. În 
cele din urmă, pricepuserăm că o versiune naturală a unui 
fascicul puternic de particule putuse dobori un OZN. Când 
am amplasat pe orbită arma noastră cu fascicul de 
particule şi am testat-o în condiţii clare pentru toţi, EBE au 
ştiut, şi noi am ştiut că ele au ştiut, că acum exista o 
apărare a planetei. 

Puteţi să mă credeţi sau nu, dar Gorbaciov a fost 
încântat deoarece preşedintele Reagan i-a garantat că 
Statele Unite aveau să extindă scutul defensiv şi în jurul 
Uniunii Sovietice. Bineînţeles, cei doi conducători şi-au 


strâns mâinile şi s-au îmbrăţişat în public. Ceea ce 
reuşiseră laolaltă, cooperând şi nu luptându-se, era 
aproape un miracol. Motivele pentru care se confruntaseră 
deveniseră de importanţă minimă în faţa amenințării 
venite din partea unor creaturi atât de superioare nouă din 
punct de vedere tehnologic, încât eram animalele lor de 
laborator, sacrificate atunci când o doreau. Dar când 
Statele Unite şi Uniunea Sovietică au căzut de acord, la 
începutul anilor '80, să nu mai lupte între ele pe 
considerente teritoriale, ci să coopereze pentru 
înfrângerea  duşmanului comun, oamenii au devenit 
imbatabili. Acum, când naveta noastră spaţială se cuplează 
cu Mir, iar astronauții şi cosmonauţii toastează cu o votcă 
din recipientele lor de plastic, privind în adâncurile 
întunecate ale spaţiului, ei ştiu că în jurul lor se întinde un 
scut electronic. 

Acum, când războiul este aproape încheiat şi noi ne 
apărăm capul de pod, adevărul va fi dezvăluit. Poate fi 
mărturisită realitatea ascunsă în spatele istoriei de 50 de 
ani a unui război ce a părut înfrângerea definitivă a 
oamenilor, pe fundalul războiului rece care ne-a ameninţat 
cu anihilarea nucleară - şi aceasta fiindcă am învins. Totul 
a început în orele de dinaintea ivirii zorilor, în iulie 1947, 
când armata, doar vag recunoscând că ne aflam în pragul 
unui eveniment potenţial dezastruos, a recuperat vehiculul 
spaţial prăbuşit în deşert şi i-a utilizat tehnologia în acelaşi 
mod în care ocupanţii vehiculului voiau să ne utilizeze pe 
noi. În clipele acelea, deşi era posibil să ne împiedicăm în 
bezna următorilor 50 de ani, am pus în mişcare procesele 
ce ne-au adus la prima confruntare cu o putere militară 
mai mare decât a noastră. Ele ne-au ajutat în conflictul cu 
ruşii şi, dacă nu vom porni pe căi greşite, ne vor ajuta să 
rezolvăm amenințările viitoare. Când, finalmente, se va 
dezvălui adevărul referitor la intervenţia extratereştrilor în 
problemele Pământului şi la contactul nostru de durată cu 
o cultură extraterestră, ele nu vor mai părea 
înspăimântătoare, deşi, fără doar şi poate, va exista un şoc. 

Noaptea se strânge în jurul nostru în deşert, trezind 


cele mai teribile spaime ale copilăriei - pustietatea 
înconjurătoare şi cerul negru. Chiar în interiorul 
automobilului, clănţănim din dinţi. 

„Asta cred eu despre toate, despre OZN-uri, despre 
războiul rece şi despre celelalte”, i-am spus tovarăşului 
meu de drum, în vreme ce mergeam prin pustiul din New 
Mexico, spre Roswell. „Poate că am trecut de 80 de ani, 
dar asta cred”. 

Bezna ne înghiţea, pe când urmam coturile şoselei, 
încă udă şi caldă după furtuna nopţii de vară, îndreptându- 
ne către luminile despre care ştiam că se aflau înapoia 
orizontului, deşi încă nu le puteam zări. 

„Războiul rece, criza rachetelor din 1962, alerta 
mondială din 1973, toate astea sunt de acum istorie, nu 
crezi?” am întrebat. „Poate că a fost bine că extratereştrii 
ne-au silit să ne apărăm planeta. Cel puţin, ne-au ţinut într- 
un război rece, chiar dacă utilizam gloanţe reale”. 

„Şi ce te face să crezi că războiul rece s-a încheiat, 
tavarişcev m-a întrebat amicul meu, luând o ţigară, 
aprinzând-o şi suflând fumul pe geam. „[igări americane”, 
a comentat el. „Nu crezi că sunt cel mai depravat individ 
pe care l-ai cunoscut vreodată? Pe de altă parte, ce s-ar fi 
făcut americafski fără mine?” 

Am râs în barbă şi am privit milioanele de stele ce 
acopereau bolta deşertului cât vedeam cu ochii. Vitele 
dormeau pe lângă tufişuri, gardurile de sârmă se întindeau 
în lungul şoselei pustii, la răstimpuri câte un coiot traversa 
în goană în bătaia farurilor, iar de alături se auzea 
răsuflarea prietenului meu când expira fumul ţigării în 
aerul deşertului. Fusese o noapte ca aceasta, cu fulgere 
trosnind în depărtare şi tunete revărsându-se peste nisip... 
o noapte exact ca aceasta. 

lar ceva ce părea o stea căzătoare îndepărtată a 
strălucit puternic, descriind un arc de la sud la nord şi a 
dispărut după o colină, în vreme ce noi ne continuam 
drumul spre Roswell, în întunericul nopţii din New Mexico. 

POSTFAŢĂ 

Îmi amintesc cum în anii '50 urmăream un serial TV 


intitulat Omul cu trei vieţi, despre aventurile lui Herbert A. 
Philbrick, care descria „fantastica, dar adevărata” poveste 
a vieţii sale ca membru al unei organizaţii a Partidului 
Comunist şi ca agent secret FBI. După ani de zile, când am 
ajuns la departamentul C-D al Armatei Terestre, mă 
gândeam că şi povestea vieţii mele şi modul în care 
generalul Trudeau şi cu mine am contribuit la schimbarea 
istoriei era „fantastic, dar adevărat”. Foarte puţini oameni 
au ştiut că lucrurile ieşite de la divizia Tehnologii Străine, 
la începutul anilor '60, aveau drept fundament prăbuşirea 
unui OZN, care „oficial” nu avusese loc niciodată. Au 
existat ameninţări cu moartea, au fost distruse cariere, 
copiii au fost speriaţi de agenţii de contrainformaţii ai 
armatei, oamenii de afaceri din Roswell au fost ameninţaţi 
cu ruina financiară, ba chiar mai rău, dacă suflau o vorbă 
despre cele întâmplate. Cu toţii însă au fost americani 
loiali şi chiar dacă unii dintre ei avuseseră îndoieli în 
privinţa ascunderii adevărului, ei au respectat ceea ce 
dorea armata. 

Mulţi au criticat armata şi guvernul pentru că au 
menţinut secretul despre Roswell, nu numai la momentul 
respectiv, ci şi în anii următori. În această privinţă, trebuie 
să spun câteva cuvinte în apărarea modului cum a 
procedat armata. Este uşor de criticat, pentru cine n-a 
trăit ca adult în anii aceia sau pentru cine nu înţelege ce 
anume a condus gândirea noastră politică în acel punct al 
istoriei americane. Încă nu încheiaserăm tranziţia de la 
război la pace. lar Harry Truman, încă buimăcit după 
brusca ascensiune la preşedinţie, ajuns la duritatea 
oţelului în urma deciziei de a lansa bombele atomice 
asupra Japoniei, se confruntase cu impactul monumental al 
aterizării forţate a unui vehicul straniu pe solul american. 
Era oare sovietic? Aparţinea unei puteri străine? Era ostil? 
Nu ştiam răspunsul la aceste întrebări şi nu aveam să 
declarăm nimic până nu aflam despre ce era vorba. 

Era o farfurie zburătoare? Ultimul comunicat public 
despre aterizarea unor extratereştri, deşi fusese vorba 
despre o piesă de teatru radiofonic, crease panică. În urma 


conflagrației mondiale şi a temerilor ce înconjurau războiul 
rece, nu doream să riscăm alt episod similar. De aceea, 
militarii au recomandat, iar Casa Albă a aprobat, trecerea 
sub tăcere. La fel ca în cazul Proiectului Manhattan, nu s-a 
suflat un cuvânt. lar în următorii 50 de ani, politica 
respectivă, o dată aplicată în practică, a dirijat 
comportamentul guvernului american şi al armatei 
referitor la existenţa OZN-urilor şi a prăbuşirii de lângă 
Roswell. 

Vă puteţi de asemenea întreba cum a reuşit guvernul 
să păstreze secretul atâta vreme. A mai existat o altă 
acoperire atât de eficientă şi de minuțioasă care să se fi 
desfăşurat, neştiută de următorii preşedinţi, an după an, 
până ce să fie finalmente stopată? De fapt, în timpul 
războiului începuse o asemenea acoperire, care a fost 
continuată de către Truman în 1947, sub numele de cod 
„Shamrock”. Secretarul Apărării, James Forrestal, unul 
dintre membrii iniţiali ai grupului de lucru asupra OZN- 
urilor, şi-a convins şeful, pe Preşedintele Truman, să 
continue colaborarea cu ITT, Western Union şi RCA, astfel 
încât traficul comunicaţiilor lor internaţionale să poată fi 
inspectat de serviciile de informaţii militare americane. 
Deşi scopul iniţial fusese monitorizarea oricăror 
transmisiuni de însemnătate militară, cum ar fi fost 
secretele de apărare, nu a existat un control real al celor 
inspectate. Programul a continuat timp de 28 de ani şia 
fost ţinut secret față de următorii preşedinţi, până în 
momentul încheierii, în perioada administraţiei Ford, în 
1975. 

Atunci, existența lui  „Shamrockil implica şi 
existenţa OZN-urilor? Bineînţeles că nu. Dar el relevă 
capacitatea guvernului american de a păstra secretă chiar 
şi faţă de Preşedinte o operaţiune în curs de desfăşurare, 
tot aşa cum a procedat şi grupul de lucru OZN condus de 
James Forrestal. 

In sfârşit, ce cred eu despre toate acestea, despre 
cele ce s-au întâmplat şi despre ce am făcut eu? Cred că, 
deoarece pe atunci eram atât de afundat în rutina specifică 


unui ofiţer de informaţii, nu am stat să mă gândesc la 
implicaţiile OZN-urilor şi ale EBE. Am înţeles că purtam un 
război rece cu sovieticii şi unul de hărţuire cu 
extratereştrii. Am crezut că intenţiile lor erau, şi încă sunt, 
ostile şi mai cred că am efectuat paşii necesari pentru a 
realiza armele ce le pot ciunti ameninţarea. De fapt, 
armata americană deţine arme mai bune, mai precise şi 
mai puternice pentru distrugerea OZN-urilor decât cele 
prezentate în filmul Ziua Independenţei. 

Îi putem dobori pe EBE chiar mâine, utilizând lasere 
de energie ridicată şi arme cu fascicul de particule 
direcționate ce par desprinse dintr-un film tip Star Wars. 
lar ele nu reprezintă o ficţiune, ci pura realitate. Dacă 
doriţi să aflaţi mai multe, accesaţi site-ul U.S. Army Space 
Command de pe Internet. HEL.urile lansate de pe rachete 
constituie mândria sistemului nostru defensiv planetar şi 
un rezultat direct al curajului preşedintelui Reagan de a 
insista pentru SDI, deşi toţi afirmau că nu va funcţiona. Iar 
SDI a fost rezultatul direct a muncii desfăşurate de 
generalul Trudeau şi de mine în 1962 la departamentul C- 
D al Armatei Terestre. 

Uneori, lucrurile se desfăşoară aşa cum ar trebui. 
Uneori, foarte rar, avem şansa de a ne salva ţara, planeta, 
ba chiar şi specia în acelaşi timp. lar când vine momentul 
acela, aşa cum a spus cândva Davy Crockett: 

Asigură-te că ai dreptate, apoi dă-i drumul. 

Anexa A 

Proiectul Horizon 

Anexele cuprind traducerea în limba română şi 
respectă formatul documentelor reproduse în ediţia 
originală (americană). 

DOCUMENT NESECRET 

Comand. C-D/l (S) Propunere de stabilire a unui 
avanpost lunar (C) Comand. Artil. Comand. C-D 20 
martiel959 

(U) Scrisoare de recomandare către comandantul 
Artileriei din partea comandantului Cercetare-Dezvoltare, 
cu subiectul de mai sus. 


(C) Ulterior aprobării de către şeful de stat-major a 
raportului, reprezentanţii Agenţiei de Rachete Balistice a 
Armatei Terestre au indicat faptul că ar fi necesare unele 
indicaţii suplimentare referitoare la scopul studiului 
preliminar specificat în raport. În particular, numiții 
reprezentanţi au solicitat indicaţii referitoare la sursa de 
finanţare necesară desfăşurării studiului. 

(S) Apreciez că dezvoltarea rapidă a propunerii de 
stabilire a unui avanpost lunar este de mare importanţă 
pentru viitorul Armatei americane. Această apreciere este 
împărtăşită şi de şeful de stat-major, dovadă fiind 
aprobarea sa imediată şi semnarea iniţierii studiului. Prin 
urmare, studiul trebuie să definitiveze detaliile, iar planul 
rezultat trebuie să fie pe cât de complet şi fezabil o permit 
graficul termenelor şi fondurile ce stau la dispoziţia 
comandantului Artileriei. În perioada actuală de buget 
limitat, nu sunt disponibile sume suplimentare. Programele 
curente au fost examinate şi s-au redus „surplusurile” 
identificabile. Din acest considerent, costurile ridicate de 
analiză sunt actualmente imposibile. 

(C) Las la discreţia dumneavoastră determinarea 
sursei de finanţare şi a sumelor necesare în acest caz. Nu 
vor avea loc contacte cu agenţiile ce nu aparţin Armatei 
Terestre înainte ca rezultatele studiului preliminar să fie 
prezentate departamentului Apărării. Rezultatele 
respective vor fi transmise şefului de stat-major prin 
intermediul cabinetului meu. Nu vor exista alte distribuiri 
şi nici informaţii publice referitoare la acest proiect. 
Datorită aspectelor delicate ale propunerii, este esenţial ca 
proiectul să nu fie dezvăluit prematur. 

Planul dumneavoastră de realizare trebuie să includă 
utilizarea Integrală a altor servicii tehnice şi militare, până 
la un grad fezabilă şi necesară. Pentru realizarea studiului, 
şeful Serviciului Tehnic va răspunde de proiectarea, 
construcţia şi întreţinerea bazei, iar şeful Transmisiunilor 
va răspunde de transmisiuni şi de alte probleme din sfera 
de calificare specifică. Trebuie pus un accent deosebit pe 
capacitatea întregii armate de a contribui la acest proiect. 


Rezultatele studiului preliminar vor fi prezentate până la 
15 mai 1959. 

Se autorizează reproducerea acestei scrisori în 
măsura pe care o consideraţi esenţială. Toate copiile vor fi 
numerotate. 

Anexa: 1 ex. proiect Semnătura 

ARTHUR G. TRUDEAU General-locotenent, Stat- 
major general Comandant Cercetare-Dezvoltare 

Reclasat Nesecret pe baza formular DA 1575/ 21 
sept. 1961 de către lt. - Col Donald E. Simon. Şef Stat-mă. 
lor 

DOCUMENT NESECRET 

Proiect 

Solicitare avanpost lunar 

Generalități 

Considerăm necesară amplasarea unui avanpost 
militar pe Lună. 

Acesta va avea misiunea de a dezvolta şi proteja 
potenţialele interese ale Statelor Unite pe Lună; de a 
realizatehnici de supraveghere de pe Lună a Pământului şi 
a spaţiului, relee de transmisiuni şi diverse activităţi pe 
suprafața lunară; de a servi ca bază de explorare a Lunii, 
vizând ulterioara explorare a spaţiului şi, după necesităţi, 
de desfăşurare a operaţiunilor militare pe Lună; şi de a 
contribui la studierea ştiinţifică a Lunii. 

Conceptul operaţional 

La început, avanpostul va avea mărimea suficientă şi 
va conţine suficient echipament pentru a permite 
supraviețuirea şi activitatea moderată de construcţie a 
unui personal minim (aproximativ 10 - 20 oameni) în mod 
permanent. El trebuie proiectat în aşa fel încât să existe 
posibilităţi de extindere a instalaţiilor, de aprovizionare şi 
de rotaţie a personalului, ca să se asigure prelungirea 
maximă a perioadei de ocupare permanentă. Trebuie 
conceput pentru a fi autonom cât mai mult timp posibil, în 
absenţa oricărei susţineri exterioare. În localizarea şi 
proiectarea bazei, se va ţine seama de funcţionarea unei 
staţii de triangulaţie a unui sistem de supraveghere cu 


linia de bază Lună-Pământ, care să faciliteze comunicațiile 
cu Pământul şi supravegherea acestuia, să faciliteze 
călătoriile Lună-Pământ, explorarea Lunii şi ulterioarele 
explorări ale spaţiului, ca şi apărarea bazei împotriva unor 
eventuale atacuri. Obiectivul primar este de a amplasa pe 
Lună prima bază permanentă cu echipaj uman. 
Investigarea potenţialului ştiinţific, comercial şi militar al 
Lunii va fi inclusă şi ea în această misiune. 

Bazele solicitării 

Referinţe: 

Politica NSC privind spaţiul extraterestru. 

Planul de operaţii OCH privind spaţiul extraterestru. 

b. Motivul solicitării. 

Strategia naţională privind spaţiul extraterestru 
include obiectivul dezvoltării şi exploatării capacităţilor 
S.U.A. necesare pentru atingerea obiectivelor ştiinţifice şi 
militare. Planul de operaţii OCH privind implementarea 
acestei strategii stabileşte un program specific de obţinere 
a datelor ştiinţifice referitoare la spaţiul din jurul 
Pământului până în vecinătatea Lunii, incluzând câmpul 
gravitațional şi cel magnetic al Lunii, şi de explorare a 
caracteristicilor suprafeţei lunare. Nu există obstacole 
tehnice cunoscute care să nu îngăduie stabilirea unei baze 
locuibile pe Lună. 

Amplasarea unei baze locuite pe Lună are un imens 
potenţial militar şi ştiinţific. Deoarece națiunea care va 
stabili prima o bază lunară se va bucura de un imens 
prestigiu ştiinţific, militar şi politic, este imperativ ca 
Statele Unite să fie aceasta. 

Dimensiunile complete ale potenţialului militar nu 
pot fi estimate, dar este probabil ca observarea de pe Lună 
a vehiculelor spaţiale şi terestre să se dovedească extrem 
de avantajoasă. Folosind o linie de bază Lună-Pământ, 
supravegherea spaţiului prin  triangulaţie promite 
extinderea domeniului şi a preciziei. Actualul proiect de 
reţea terestră pentru urmărire şi control va fi inadecvat 
pentru operaţiile spaţiale ce se anticipează. Comunicaţiile 
militare vor fi mult îmbunătăţite prin folosirea unei stații- 


releu amplasate pe Lună. Utilizarea sistemelor de arme de 
pe Lună împotriva țintelor terestre sau cosmice se poate 
dovedi fezabilă şi avantajoasă. Puterea militară amplasată 
pe Lună va fi un factor descurajant al războiului datorită 
extremei dificultăţi, din punctul de vedere al inamicului, de 
a elimina capacitatea noastră de ripostă. Orice operaţiuni 
militare desfăşurate pe Lună vor fi dificil de contracarat de 
inamic, tocmai datorită dificultății de a ajunge pe Lună, 
dacă forţele noastre ar fi deja prezente acolo şi ar deţine 
mijloace de contracarare a unei debarcări sau de 
neutralizare a oricăror forţe ostile ce au debarcat. Situaţia 
se schimbă radical, dacă forţelor ostile li se permite să 
sosească primele. Ele s-ar putea opune din punct de 
vedere militar debarcărilor noastre, încercând să ne refuze 
politic utilizarea proprietăţii lor. 

Avantajele ştiinţifice sunt la fel de dificil de prezis, 
dar sunt foarte promițătoare. Studierea Universului, a 
Lunii şi a spaţiului din jurul ei vor beneficia de eforturile 
ştiinţifice depuse pe Lună. 

Poate că avantajul ştiinţific cel mai promiţător este 
utilitatea acestei baze pentru explorarea ulterioară a 
spaţiului cosmic. Inseşi materialele lunare se pot dovedi 
valoroase şi exploatabile comercial. 

Conceptul organizaţional 

Amplasarea avanpostului trebuie să fie un proiect 
special, având autorizare şi prioritate similare Proiectului 
Manhattan din Al Doilea Război Mondial. O dată 
amplasată, baza lunară va opera sub controlul unui 
comandament inter-arme spaţial. Spaţiul, mai precis 
volumul de spaţiu cosmic care cuprinde Pământul şi Luna, 
va fi considerat teatru militar. Controlul tuturor forţelor 
militare ale Statelor Unite prin comandament inter-arme 
este deja stabilit, iar operaţiunile militare în spaţiu nu vor 
constitui o excepţie. Un comandament inter-arme spaţial 
va controla şi va utiliza baza lunară, sateliții militari, 
vehiculele spaţiale, sistemele de supraveghere spaţială şi 
suportul logistic aferent. Alte comandamente spaţiale vor 
putea fi organizate pe măsură ce operaţiunile noastre se 


vor extinde la spaţiul translunar. 

Gradul de urgentă 

Pierderea întâietăţii în ceea ce priveşte amplasarea 
unui avanpost pe Lună în faţa Uniunii Sovietice ar însemna 
un dezastru pentru prestigiul naţional şi, inerent, pentru 
doctrina democraţiei. Prin amplasarea primei baze lunare 
permanente, Uniunea Sovietică ar putea pretinde, contrar 
politicii Statelor Unite, proprietatea asupra Lunii sau a 
regiunilor strategice. O tentativă ulterioară a Statelor 
Unite de amplasare a unui avanpost ar putea fi considerată 
şi prezentată ca un act ostil. In propaganda pe care a 
desfăşurat-o, Uniunea Sovietică a anunţat că a 50-a 
aniversare a prezentei orânduiri (1967) va fi sărbătorită de 
cetăţenii sovietici pe Lună. Serviciul de Informaţii al 
Agenţiei Naţionale a Spaţiului estimează că sovieticii ar 
putea debarca pe Lună până în 1968. 

Probleme de întreţinere şi aprovizionare 

Conform criteriilor actuale, efortul de întreţinere şi 
de aprovizionare a unei baze lunare va fi ridicat. Va fi 
necesară livrarea permanentă de echipament şi mijloace 
de supravieţuire şi fiecare transport va fi costisitor. 
Trebuie explorate toate soluţiile imaginabile de reducere a 
efortului logistic. Trebuie exploatată la maximum folosirea 
oricăror surse de oxigen sau de energie de pe Lună prin 
tehnici regenerative ori de altă natură. Ocupanţii 
avanpostului trebuie să dispună de mijloace de revenire în 
siguranţă pe Pământ 

Probleme de instruire şi personal 

Personalul din bază nu va fi numeros, cel puţin iniţial, 
însă numărul total de persoane implicate poate fi destul de 
mare. Nu se poate oferi o estimare calitativă şi cantitativă 
realistă asupra personalului până nu se efectuează studii 
suplimentare. Necesităţile de instruire a personalului de 
pe Pământ vor fi similare celor ale personalului din 
unităţile de rachete balistice cu rază mare de acţiune şi din 
unităţile radar de urmărire. Pentru numărul relativ mic de 
persoane transportate la baza lunară, necesităţile de 
instruire vor acoperi multe domenii. 


Echipamente şi necesităţi suplimentare 

Pentru realizarea tuturor echipamentelor necesare 
amplasării unei baze lunare, va fi nevoie de o familie 
completă de cerinţe şi proiecte de cercetare-dezvoltare. 
Motoare acceleratoare de forţă, vehicule spaţiale, staţii 
spaţiale intermediare, locuinţe spaţiale, costume şi 

Reclasat CONFIDENŢIAL 13 martie 1962 

Reclasat NESECRET prin autoritatea Comand. C-D 

VOLUMUL I 

SINTEZĂ ŞI CONSIDERAŢII PRELIMINARE (U) 9 
IUNIE 1959 

RAPORT PROIECTUL HORIZON 

STUDIU AL ARMATEI TERESTRE S.U.A. PRIVIND 
AMPLASAREA 

UNUI AVANPOST LUNAR 

(S) CAPITOLUL I: INTRODUCERE 

GENERALITĂŢI 

HORIZON este proiectul al cărui obiectiv îl 
reprezintă stabilirea unul avanpost lunar de către Statele 
Unite. Studiul a fost iniţiat prin adresa datată 20 martie 
1959, din partea comandantului Departamentului 
cercetare-dezvoltare al Armatei Terestre către 
comandantul Artileriei. Responsabilitatea pentru 
pregătirea studiului a fost încredințată generalului 
comandant de la Comandamentul Artileriei Rachetelor din 
cadrul Armatei Terestre. La elaborarea studiului au 
participat elemente din toate serviciile tehnice ale Armatei 
Terestre. Raportul de față este un studiu limitat de 
fezabilitate, care Investighează metodele şi mijloacele de 
atingere a obiectivului, precum şi căror scopuri va servi 
acesta. El analizează, de asemenea, substanţialele 
implicații politice, ştiinţifice şi de securitate pe care rapida 
amplasare a unui avanpost lunar o va avea pentru Statele 
Unite. 

JUSTIFICARE 

Ideea de bază 

Strategia națională spaţială a S.U.A. include 
obiectivul dezvoltării şi exploatării spaţiului, necesar 


pentru atingerea obiectivelor naţionale politice, ştiinţifice 
şi de securitate. Amplasarea unui avanpost locuit în mediul 
lunar va demonstra superioritatea Statelor Unite în spaţiu. 
De asemenea, va oferi o bază pentru explorările şi 
operaţiunile ulterioare pe suprafaţa lunară, ca şi 
capacitatea de susţinere pentru alte operaţiuni spaţiale ale 
S.U.A. 

Scopul avanpostului lunar 

Stabilirea unui avanpost S.U.A. pe Lună va: 

Demonstra supremaţia ştiinţifică a Statelor Unite în 
spaţiul cosmic. 

Susţine explorări şi Investigaţii ştiinţifice. 

Extinde şi îmbunătăți cercetarea spaţială şi 
capacităţile de supraveghere şi control ale spaţiului. 

Extinde şi îmbunătăţi transmisiunile, slujind ca 
staţie-releu. 

Asigura un laborator de cercetare fundamentală şi de 
sprijin în activitatea de cercetare-dezvoltare a spaţiului. 

Dezvolta un avanpost stabil, cu gravitație redusă, 
servind ca bază de lansare în explorarea spaţiului. 

Asigura o oportunitate pentru explorarea ştiinţifică şi 
dezvoltarea unui sistem de cartare şi explorare a spaţiului. 

Asigura zone de debarcare în cazuri de urgenţă, de 
capacităţi de salvare sau de ajutor navigaţional pentru alte 
activităţi spaţiale. 

Realismul obiectivului 

Progresele în propulsie, electronică, medicină 
spaţială şi alte ştiinţe astronautice cunosc o rată explozivă 
de dezvoltare. În 1949, prima incursiune spaţială a fost 
realizată de S.U.A., când o rachetă V-2 cu două trepte a 
atins altitudinea, pe atunci incredibilă, de 463 de km. 

În 1957, Uniunea Sovietică a plasat pe orbită primul 
satelit artificial. 

De la începutul anului 1958, când a fost lansat primul 
satelit american, atât S.U.A., cât şi U.R.S.S. au lansat alţi 
sateliți şi sonde lunare şi au recuperat cu succes animale 
trimise în rachete spaţiale. În 1960, şi mai târziu, vor urma 
alte sonde automate, S.U.A. intenţionând să trimită primul 


om în spaţiu cu ajutorul unei rachete REDSTONE, urmat în 
1961 de primul om pe orbită. Cu toate acestea, este foarte 
posibil ca sovieticii să trimită un om în spaţiu înaintea 
noastră. În plus, aselenizările unor sonde automate vor fi 
probabil realizate până în 1964, atât de către Statele 
Unite, cât şi de U.R.S.S. După cum se va prezenta în partea 
tehnică a prezentului raport, prima aselenizare a unui 
astronaut american ar putea fi realizată până în 1965. 
Aşadar, se pare că stabilirea unui avanpost pe Lună este 
un obiectiv tangibil. 

Implicații ştiinţifice 

Experimentele desfăşurate în avanpostul lunar pot 
duce la obţinerea unei multitudini de date ştiinţifice. Fără 
îndoială, comunitatea ştiinţifică va produce multe aplicaţii 
cu caracter în/dit, pe măsură ce aselenizarea omului se va 
apropia de realitate. Insăşi absenţa informaţiilor legate de 
Lună şi de spaţiul cosmic constituie justificări ştiinţifice de 
a încerca o completare a acestui gol al cunoştinţelor 
omeneşti. 

Este de aşteptat ca eforturile civile de impulsionare a 
progresului ştiinţei de dragul ştiinţei să însoţească 
îndeaproape eforturile militare. Este de asemenea de 
aşteptat ca Administraţia Naţională pentru Probleme 
Spațiale şi Aeronautice să trateze acele subiecte mai 
amănunţit decât şi-a dorit-o acest studiu, şi ca o asemenea 
acţiune să consolideze mai mult necesitatea unei stabiliri 
cât mai rapide a unui avanpost spaţial. 

Implicații politice 

Implicaţiile politice ale eşecului nostru de a fi primii 
în spaţiu sunt binecunoscute în plan public. Acest eşec s-a 
reflectat defavorabil asupra supremaţiei ştiinţifice şi 
politice a Statelor Unite. Într-o oarecare măsură, am 
recuperat decalajul. Cu toate acestea, după ce am fost pe 
locul doi în ochii populaţiei globului, acum nu ne aflăm în 
situaţia de a ne permite să mai ocupăm locul secund în 
orice alt pas major în spaţiu. Totuşi, implicaţiile politice ale 
poziţiei secunde în activităţile spaţiale de până acum n-au 
fost deloc serioase prin comparaţie cu cele ce ar putea 


rezulta din eşecul de a stabili primii un avanpost lunar 
locuit. 

Rezultatele acestui eşec vor ridica grave întrebări 
politice şi în acelaşi timp vor reduce prestigiul şi influenţa 
S.U.A. Uniunea Sovietică a anunţat în mod public intenţia 
ca unii dintre cetăţenii ei să sărbătorească a SO-a 
aniversare a Revoluţiei din Octombrie (1967) pe Lună. 
Agenţiile de informaţii americane sunt de acord că 
Uniunea Sovietică poate reuşi aselenizarea unui echipaj 
imediat după 1965. Judecând după experienţele trecutului, 
nu este dificil de anticipat toate implicaţiile politice şi 
legale pe care Uniunea Sovietică le-ar putea postula, ca 
rezultat al unei reuşite, şi nicl avantajele militare ce ar 
putea rezulta de aici. 

Implicații de securitate 

Măsura în care operaţiunile viitoare ar putea fi 
conduse în spaţiu, incluzând Luna şi chiar alte planete, 
desfide aproape orice închipuire. Atât  examinările 
Congresului, cât şi cele ale Armatei în această privinţă au 
acceptat în general faptul că interacţiunile războaielor 
spaţiale şi terestre sunt atât de profunde încât pot genera 
concepte radicale ca noutate. 

Este adevărat, semnificaţia securităţii Lunii în sine, 
în contextul operaţiunilor ofensive şi defensive, este 
actualmente o problemă de conjunctură. Din punctul de 
vedere al securităţii naţionale, implicaţia primară a 
fezabilităţii amplasării unui avanpost lunar este importanţa 
de a fi primii. În mod clar, S.U.A. nu se va găsi în situaţia 
de alege între aplicaţiile paşnice şi cele militare, dacă nu 
vom aseleniza primii. Pe scurt, stabilirea avanpostului 
lunar iniţial este cel dintâi pas hotărât în direcţia 
exercitării opţiunilor noastre. 

Sinteză 

Fără îndoială, există alte aplicații spațiale 
(recunoaştere, meteorologie, transmisiuni) ce vor permite 
o atingere mai rapidă a unor realizări însemnate şi vor 
demonstra interesul S.U.A. faţă de spaţiu. Individual, însă, 
aceste realizări nu vor avea acelaşi impact politic asupra 


mapamondului pe care l-ar putea avea un avanpost lunar 
cu echipaj, în corpusul de fapte şi de idei încă neclare 
asupra subiectului, opinia mondială poate considera 
celelalte aplicaţii ca fiind similare acţiunilor din apele 
internaţionale ale Pământului, însă va considera stabilirea 
primului avanpost lunar ca fiind similară revendicărilor de 
proprietate derivate din dreptul primului ocupant. După 
cum a observat Congresul, suntem prinşi într-un flux în 
care nu există decât alternativa continuării. Succesul 
nostru depinde de hotărârea cu care ne exercităm 
opţiunile curente. Avanpostul lunar este cazul cel mai 
imediat. El reprezintă fundamentul pentru alte acţiuni cu 
bătaie mai lungă, cum ar fi explorarea interplanetară 
ulterioară. 

CONCLUZII 

Patru concluzii importante sintetizează deducţiile mai 
detaliate ce pot rezulta din întregul studiu: 

Consideraţiile politice, ştiinţifice şi de securitate 
indică imperativul ca Statele Unite să amplaseze un 
avanpost lunar, cât mai devreme posibil. 

Pentru Statele Unite, proiectul HORIZON reprezintă 
posibilitatea fezabilă cea mai rapidă de a amplasa un 
avanpost lunar. Prin implementarea sa, S.U.A. poate stabili 
un avanpost lunar operaţional până la sfârşitul anului 
1966, primele aselenizări de echipaje având loc în 
primăvara lui 1965. 

Trebuie înţeleasă clar Importanţa unei decizii rapide 
de continuare a programului, cuplată cu o finanţare 
corespunzătoare. Întârzierea exagerată va avea două 
rezultate Inevitabile: 

Realizarea finală a programului va fi întârziată, 
anulând astfel ocazia de a depăşi U.R.S.S. Într-o cursă care 
este deja recunoscută ca atare de către toată lumea. 

Demararea întârziată, urmată ulterior de un program 
de urgenţă, ce va fi probabil precipitat de dovezile unul 
substanţial progres sovietic într-un program de avanpost 
lunar, nu va pierde numai avantajul oportunității, ci, de 
asemenea, va Implica Inevitabil costuri semnificativ mal 


mari şi o fiabilitate mai scăzută. Stabilirea unui avanpost 
lunar american va necesita finanţare foarte substanţială, 
indiferent dacă aceasta va fi abordată acum sau peste zece 
ani. Pentru viitorul previzibil nu există extrapolări 
anticipative care să ofere reduceri cu ordine de mărime a 
costurilor. 

Armata Terestră a S.U.A. posedă capacitatea de a 
aduce contribuţii semnificative în toate aspectele unui 
asemenea program. 

ORGANIZAREA ŞI CONŢINUTUL RAPORTULUI 

Raportul Proiectului HORIZON a fost împărţit în 
două volume, după cum urmează: 

Volumul I - Sinteză şi consideraţii preliminare 

Volumul II - Consideraţii tehnice şi planuri 

Volumul I este documentul ce oferă un scurt rezumat 
al celuilalt volum, o sinteză a aspectelor non-tehnice, 
precum şi o enumerare a resurselor şi facilităţilor 
Serviciilor Tehnice ale Armatei Terestre, care pot oferi 
susţinerea programului. 

Volumul II este Investigarea tehnică a problemei. 
Acesta include concepte preliminare practice pentru toate 
elementele programului şi, în multe cazuri, asociază 
componente curent disponibile din alte programe la soluţia 
problemelor specifice. EI Include o abordare largă şi 
detaliată a dezvoltării, precum şi finanţarea anuală. De 
asemenea, cuprinde necesarul de personal şi de instruire 
pentru toate segmentele operaţiunii, laolaltă cu politica 
S.U.A. faţă de spaţiu şi implicaţiile legale ale unui avanpost 
lunar. Volumul a fost elaborat de un grup de lucru unic, 
alcătuit dintr-un segment special al Direcţiei Proiectelor 
Viitoare din Agenţia de Rachete Balistice a Armatei 
Terestre (ABMA), completat cu reprezentanţi de înaltă 
calificare din toate cele şapte Servicii Tehnice ale Armatei. 
Aceşti reprezentanţi au fost selectaţi cu atenţie pentru 
misiunea respectivă şi, în decursul studiului, au devenit 
membri rezidenţi ai  amintitului grup ABMA. 
Reprezentanţii rezidenţi ai Serviciilor Tehnice au fost 
sprijiniți în cadrul propriilor lor servicii de un grup de 


specialişti de calibru, care au fost abordaţi exclusiv în 
vederea consilierii proiectului. Se apreciază că experienţa 
profundă, cunoştinţele şi judecata aduse în examinarea 
tuturor problemelor de acest grup sunt compatibile cu 
sarcina îndeplinirii raportului cu obiectivitate. 

Pe durata pregătirii raportului, şi mai cu seamă a 
acestui volum, abordarea tehnică a fost una de 
conservatorism iluminat. Pe scurt, aceasta dictează 
urmărirea fără preget a progresului tehnologic, dar 
deasupra conceperii de sisteme încununate de succes 
rămâne o viziune conservatoare, care solicită ca niciun 
element să nu fie mai „avansat” decât este necesar în 
atingerea obiectivului. Se admite că un succes lipsit de 
spectaculozitate are o importanţă mult mai mare decât o 
suită de eşecuri extrem de interesante, care au fost „cât pe 
ce” să reuşească. Au fost aplicate permanent principiile 
stabilite ale ingineriei, în conjuncţie cu parametrii optimi 
de proiectare disponibili, în scopul de a îndepărta 
elementele de science fiction şi planurile nerealiste. 

(S) CAPITOLUL II; CONSIDERAŢII TEHNICE ŞI 
PLANURI 

OBIECTIVELE ŞI ANVERGURA STUDIULUI 

Partea aceasta a studiului prezintă informaţii tehnice 
aplicabile ce afirmă fezabilitatea amplasării de urgenţă a 
unui avanpost lunar şi asociază capacităţile şi realizările 
S.U.A. cu atingerea obiectivului. Prezentarea este 
amănunţită, acoperind criteriile de proiectare şi necesarul 
pentru elementele majore ale programului, incluzând 
avanpostul lunar, sistemul de transport Pământ-Lună, 
sistemele de transmisiuni şi considerabilele instalaţii de 
susţinere terestre, ca şi operarea lor. Ipotezele tehnice 
legate de parametrii de proiectare ai programului sunt 
realişti, totuşi conservatori. In mod similar, ipotezele 
privitoare la domeniul şi dimensiunile altor programe 
americane ce vor susţine HORIZON sunt rezonabile şi în 
conformitate cu programele curente şi cu cele prevăzute. 

SINTEZA PROGRAMULUI TEHNIC 

Rachetele purtătoare pentru Proiectul HORIZON vor 


fi SATURN I şi II. SATURN I, actualmente realizată 
conform unui ordin ARPA, va fi complet operaţională până 
în octombrie 1963. SATURN II, care este o dezvoltare a 
programului SATURN I, poate fi realizată în perioada 1962 
- 1964. SATURN II va utiliza motoare de start îmbunătăţite 
şi motoare cu oxigen/ hidrogen lichid în toate treptele 
superioare. 

Până la finele anului 1964, un total de 72 vehicule 
SATURN ar trebui să fie lansate în cadrul programului 
spaţial S.U.A., dintre care 40 ar trebui să contribuie la 
realizarea Proiectului HORIZON. Livrările de încărcături 
spre Lună vor începe în ianuarie 1965. Prima aselenizare a 
unui echipaj de doi oameni va avea loc în aprilie 1965. 
Faza de construcţie va fi continuată fără întrerupere până 
ce avanpostul va fi locuibil de o echipă din 12 oameni, în 
noiembrie 1966. 

Programul respectiv necesită 61 de lansări SATURN I 
şi 88 de lansări SATURN II până în noiembrie 1966, cu o 
medie de 5, 3 lansări/lună. In decursul acelei perioade, 
spre Lună vor fi transportate aproximativ 245 de tone de 
sarcină utilă. 

În primul an operaţional al avanpostului lunar, 
decembrie 1966-decembrie 1967, au fost programate 64 
de lansări. Ele vor transporta pe Lună alte 133 de tone de 
sarcină utilă. 

Costul total al programului de opt ani şi jumătate 
prezentat în acest studiu este estimat la şase miliarde de 
dolari. În medie, aceasta înseamnă 700 milioane/an. 
Cifrele reprezintă o apreciere validă şi, deşi preliminare, 
sunt estimările cele mai favorabile ale unor agenţii 
guvernamentale  non-comerciale cu experiență. Fără 
îndoială, pentru amplasarea unei avanpost lunar american 
este necesară o finanţare substanţială; cu toate acestea, 
implicaţiile importanței viitoare a unei asemenea 
operaţiuni ar trebui comparate cu faptul că finanţarea 
medie anuală necesitată de Proiectul HORIZON va 
reprezenta mai puţin de două procente din actualul buget 
al Apărării. 


AVANPOSTUL 

Avanpostul lunar propus pentru Proiectul HORIZON 
este un complex permanent, capabil să adăpostească 12 
oameni angajați în activități continue. Proiectul 
avanpostului se bazează pe capacităţi şi necesităţi realiste 
şi nu încearcă să abordeze viitorul prea îndepărtat, 
scăpând din vedere realitatea. Rezultatul a fost o abordare 
funcţională şi fiabilă, în care membrii echipajului nu-şi vor 
risca vieţile. 

Localizarea 

Localizarea precisă a avanpostului nu poate fi 
determinată până nu va fi încheiat un program de cartare 
şi explorare efectuat de o sondă automată. Din mai multe 
motive tehnice, cum ar fi temperatura şi necesarul de 
energie al rachetei purtătoare, cea mai favorabilă pare 
zona între +20* latitudine/longitudine faţă de centrul optic 
al Lunii. În această regiune, au fost alese trei locaţii ce par 
să se conformeze necesităților detaliate privind 
aselenizarea, condiţiile de teren, comunicațiile şi 
apropierea de zone lunare cu relief variat. 

Un program destul de extins de cartare lunară se află 
deja în derulare, pentru a satisface solicitările actuale ale 
astrogeodeziei. 

Până în decembrie 1960 şi august 1962 este 
planificată completarea unor hărţi la scara 1: 5.000.000, 
respectiv 1: 1.000.000. Ulterior, cartarea la scară mai 
mare va fi întreprinsă pentru câteva locaţii selectate. 

Criteriile de proiectare 

Proiectul instalaţiilor din avanpostul lunar va fi 
dominat de influenţa a doi factori: ambientul lunar şi 
capacităţile sistemului de transport spaţial. Câţiva dintre 
parametrii importanţi ai ambientului lunar sunt enumeraţi 
în continuare: 

Absența oricărei atmosfere. 

Gravitaţia la suprafaţă aproximativ egală cu 1/6 din 
cea terestră. 

Raza de aproximativ 1.600 km, adică aproape 1/4 din 
cea a 


Pământului. (Aceasta duce la apropierea 
semnificativă a orizontului, prin comparaţie cu cel 
terestru.) 

Variaţiile temperaturii la suprafaţă între ziua ţi 
noaptea lunară, alternând între + 130°C ţi - 95°C. 

Temperatura maximă subterană la Ecuator este de - 
4°C. 

Acestea ţi multe alte condiţii ambientale nefavorabile 
Impun ca absolut toate elementele ce vor fi instalate pe 
suprafaţa lunară să aibă un design compatibil cu 
fenomenele amintite. S-au evaluat totuşi cu atenţie 
necesităţile umane pentru a trăi în acest ambient şi se 
pare că nu există niciun domeniu care să nu poată fi atacat 
cu cele mai moderne tehnologii disponibile. 

Componentele avanpostului şi instalarea lor 

Primii doi oameni vor ajunge pe suprafaţa Lunii în 
aprilie 1965 şi vor fi dirijaţi spre o zonă unde a început 
deja depozitarea materialelor pentru construcţie. Vehiculul 
de aselenizare va avea o capacitate de revenire imediată 
pe Pământ; cu toate acestea, se intenţionează ca ei să 
rămână în zonă până la sosirea primilor membri din echipa 
de construcţie. Pe durata şederii acolo, el vor locui în 
cabina vehiculului lunar, care va fi asigurată cu cele 
necesare susţinerii vieţii şi cu capacităţi energetice. Pentru 
o şedere prelungită, acestea vor fi suplimentate din 
încărcăturile expediate anterior, dar şi din altele trimise 
după aceea. 

Misiunea primilor doi oameni va fi, în esenţă, de 
verificare a investigaţiilor automate a mediului şi de 
confirmare a selectării locației şi sosirii materialelor. 

Figura i-l prezintă avanpostul HORIZON aşa cum va 
arăta la sfârşitul anului 1965, după aproximativ şase luni 
de construcţie. Modulul de bază al avanpostului va fi un 
container cilindric de metal cu diametrul de 3 metri şi 
lungimea de 7 metri. (Detalii ale containerelor sunt 
prezentate în Fig. 1 - 2.) în Fig. I-l, containerelor îngropate 
din mijloc-stânga constituie locuinţele echipei Iniţiale de 
nouă constructori care vor sosi în iulie 1965. (Detalii în 


Fig. 1 - 3.) Echipa va fi mărită treptat, până se va ajunge la 
numărul final de 12 oameni. Baraca de şantier este oo 
amenajare minimală şi va deveni operaţională în 15 zile 
după declanşarea lucrărilor la avanpost. Două reactoare 
nucleare sunt amplasate în puțuri, după cum se vede în 
partea stângă a Fig. I-l. Ele vor asigura energie pentru 
locuinţele provizorii şi pentru echipamentele folosite în 
construirea celor permanente. Locuinţele principale şi 
amenajările de susţinere sunt prezentate în timpul 
procesului de asamblare în excavarea deschisă din mijloc- 
dreapta a figurii. Finalmente, cilindrii vor fi acoperiţi cu 
material lunar. Containerele goale ce au conţinut materiale 
şi combustibil vor fi asamblate şi întrebuințate pentru 
depozitarea pieselor de schimb, a armelor şi elementelor 
vitale pentru susţinerea vieţii, cum sunt rezervoarele de 
oxigen/azot. Sunt prezentate două vehicule de suprafaţă 
tipice: unul dintre ele este un vehicul folosit în construcţie 
pentru ridicare, săpare, răzuire etc., celălalt este un 
vehicul de transport pentru călătorii lungi, pentru 
remorcare, recunoaştere, recuperare etc. Pe fundal în 
stânga, un vehicul de aselenizare coboară pe suprafaţa 
Lunii. O antenă parabolică din materiale uşoare a fost 
montată lângă cartierul general, pentru asigurarea 
comunicaţiilor cu Pământul. 

Avanpostul final este prezentat în Fig. 1 - 4. 
Completările importate, pe lângă cele din Fig. I-l, sunt 
două reactoare suplimentare, depozitul frigorific şi 
transformarea locuinţelor Iniţiale ale constructorilor în 
laboratoare biologice şi fizice. 

Mai mulţi factori au contribuit la luarea deciziei de a 
localiza în subteran structura principală. Printre aceştia au 
fost temperatura uniformă (aproximativ - 4*C), protecţia 
împotriva  meteoriţilor, securitatea, bunele proprietăţi 
izolante ale materialului lunar şi protecţia împotriva 
radiaţiei. Fiecare modul va fi un recipient vidat cu pereţi 
dubli „tip termos”, între care va exista un material izolator 
special. In ciuda temperaturii subterane de - 4°C, 
pierderile termice din asemenea containere vor fi extrem 


de mici. Cercetările arată că simpla căldură radiată de un 
sistem de iluminat interior le va compensa în mod 
automat, asigurând o temperatură confortabilă în 
interiorul avanpostului. 

În interiorul cabinelor se va asigura o atmosferă 
corespunzătoare. Rezerva de gaze va rezulta din 
rezervoarele special Izolate conţinând oxigen sau azot 
lichid. Azotul va fi necesar doar pentru presurizarea 
iniţială şi înlocuirea pierderilor prin scurgeri; desigur, 
oxigenul va fi utilizat permanent pentru asigurarea 
necesităţilor respiratorii. Cu toate acestea, greutăţile şi 
volumele ambelor gaze sunt destul de rezonabile şi 

Fig. 1 - 2  Secțiune transversală prin 
compartimentele tipice ale avanpostului 

ECLUZA ŞI CABINELE DE LOCUIT 

ARTICULAŢIE ELASTICĂ 

DULAPURI. ŞI MAGAZII 

DULAPURI PERSONALE 

CUŞETĂ (cuşETĂ f CUŞETĂ) 

SERVICII. SE 

VEDERE LATERALĂ 

SCARA (PICIOARE) 

SECŢIUNEA A-A 

Fig. 1 - 3 Vedere generală a şantierului iniţial de 
construcție laate (7) cel 

Legendă: 

Ecluză şi cabină utilitară. 

Cabină pentru 6 persoane 

Cabină pentru 6 persoane 

Sală de mese şi cabină de recreere 5A. Transmisiuni 

5 B. Birou Proiect 

Infirmerie 

Ecluză şi incintă de purificare 

Ecluză şi cabină utilitară 

Laborator de biologie 

Laborator de fizică 

Magazie specială, explozivi 


Magazie chimicale 

Magazie chimicale 

Magazie frigorifică 

Viitor sistem de recuperare 

Depozitare deşeuri 

A: 60 KW B: 5 KW C: 40 KW D: 10 KW 

Fig. 1 - 4 Planul avanpostului fundamental de 12 
persoane nu prezintă probleme speciale de alimentare. 
Nivelul bioxidului de carbon şi al umidității vor fi reglate 
inițial printr-un absorbant şi uscător chimic solid. O 
asemenea instalație necesită un volum mare de materiale; 
de aceea, ulterior se va monta un sistem cu gheață 
carbonică. 

Echipamentul personal 

Pentru efectuarea unor operațiuni de durată pe 
suprafaţa lunară, un costum de scafandru spaţial cu o 
suprafață exterioară metalică este considerat absolut 
necesar din următoarele motive: (1) nesiguranța că 
ţesăturile şi elastomerii ar putea rezista la diferențe de 
presiuni însemnate, fără a permite apariția unor scurgeri 
inacceptabile; 

protecţie împotriva meteoriţilor; (3) asigurarea unei 
suprafeţe puternic reflectorizante; (4) durabilitate faţă de 
abrazivitatea suprafeţei lunare; (5) purificare şi sterilizare. 
Figura 1 - 5 prezintă un asemenea model - vedere de 
ansamblu şi în secţiune. Nu trebuie uitat faptul că în 
vreme ce mişcările şi dexteritatea sunt probleme acute în 
proiectarea costumelor, greutatea acestora poate fi destul 
de mare în plan terestru. De exemplu, dacă o persoană 
îmbrăcată în costumul lunar cântăreşte 150 de kilograme 
pe Pământ, pe Lună ea va cântări doar 25 de kilograme. 

Va fi lansat un program detaliat, pentru a asigura 
scule manuale speciale, instrumente de încărcare şi veselă 
care să satisfacă aceste solicitări aparte. La început, toate 
alimentele vor fi gata preparate; ulterior, pe măsură ce 
rezerva de apă va spori prin introducerea unui sistem de 
recuperare, se vor întrebuința alimente deshidratate şi 
congelate. Se va acorda din capul locului atenţie culturii 


hidroponice a legumelor şi a realizării altor sisteme de 
producere a alimentelor în ciclu închis. 

Cercetare ambientală 

Pentru a se corobora datele ambientale esenţiale, 
sunt prevăzute o serie de teste automate. Există solicitări 
prealabile de date în domeniile radiaţiilor, impacturilor 
meteoriţilor, temperaturilor, câmpului magnetic, condiţiilor 
de la suprafaţă, ionizării, propagării undelor radio şi 
efectelor biologice. 

SISTEMUL TRANSPORTULUI SPAŢIAL 

Mecanica zborului 

Pentru alegerea traiectoriilor corespunzătoare ce vor 
fi utilizate în acest program, trebuie optimizate 
traiectoriile de energie scăzută şi cele de energie ridicată. 
Primele oferă capacitatea maximă de sarcină utilă, dar 
sunt sensibile la variaţii mici ale condiţiilor de înserare pe 
orbită şi pot duce la durate de tranzit inacceptabil de 
lungi. Traiectoriile de energie ridicată sunt mai rapide şi 
mai puţin sensibile la condiţiile de înserare, dar sarcinile 
utile sunt mai reduse şi vitezele finale sunt mari, 
necesitând energii de frânare ridicate la sfârşitul 
călătoriei. Un compromis bun pare a fi o traiectorie care să 
asigure un timp de tranziţie Pământ-Lună de 50 - 60 de 
ore. 

În Proiectul HORIZON se vor utiliza mai multe 
variante de traiectorii. Acestea includ traiectorii pentru 
tranzit: (1) direct Pământ-Lună, (2) de pe Pământ la o 
orbită de altitudine de 96 de minute (568, 5 km), (3) de la 

DISTANŢIER  ÎNVELIŞ INTERIOR ETANŞATOR 
AMORTIZARE 

aceasta la Lună, şi (4) direct Lună-Pământ. Există în 
plus consideraţii speciale pentru faza terminală a fiecărui 
tip de traiectorie. 

Figura 1 - 6 ilustrează cele două variante de bază ale 
transportării echipajului şi încărcăturii de la Pământ la 
Lună. 

Prima dintre ele (1 deasupra) este apropierea 
directă; un vehicul va părăsi suprafaţa Pământului şi se va 


îndrepta direct către suprafaţa lunară, folosind un motor 
de frânare pentru manevrele finale. Deoarece Luna nu are 
atmosferă, pentru aselenizare va fi necesar un sistem de 
propulsie tip rachetă. A doua variantă prezentată (2 şi 3 
deasupra) este de abordare în prealabil a unei orbite 
terestre, urmată de părăsirea acesteia pentru a se ajunge 
la suprafaţa lunară, utilizându-se tot un motor de frânare. 
In ambele variante, timpul de zbor de la Pământ, ori de la 
orbita terestră, la Lună va fi acelaşi. 

Varianta directă are două avantaje: în primul rând, 
oferă timpul de zbor cel mai scurt Pământ-Lună, deoarece 
nu necesită o escală orbitală. 

În varianta orbitală, pe orbită pot fi transportate 
încărcături mai mari, presupunând că mărimea vehiculului 
rămâne constantă, şi, prin acumularea mai multor 
încărcături acolo, este posibilă transportarea unei sarcini 
utile de zece ori mai mare (şi chiar mai mult, dacă se 
doreşte) decât capacitatea unui singur vehicul care zboară 
direct spre Lună. 

Pentru a ilustra acest aspect, studiul a presupus că 
primii oameni ce vor ajunge pe Lună vor avea capacitatea 
imediată de revenire pe Pământ. Figura 1 - 7 descrie 
cerinţele vehiculului pentru cele două variante. 

Apropierea directă ar necesita un vehicul cu şase 
trepte, cu o forţă de tracţiune de 6.000 de tone, spre 
deosebire de cea de 1.000 de tone necesară în varianta 
orbitală. Plasându-se pe orbită treapta superioară şi 
sarcina utilă a vehiculului de 1.000 de tone şi folosindu-se 
vehicule suplimentare pentru operaţii de transfer şi 
verificare, se poate realiza aceeaşi misiune - de 
transportare a doi oameni către Lună şi de readucere pe 
Pământ. 

Ar trebui, totuşi, subliniat faptul că dacă Statele 
Unite doresc să deţină un avanpost lunar până în 1966 şi 
în acelaşi timp să-i asigure pe primii astronauți ce vor 
ajunge pe Lună cu capacitatea dorită de revenire, 
abordarea orbitală este obligatorie, întrucât nu va fi 
disponibil un 


SCHEME DE TRANSPORT PĂMÂNI-LUNĂ 

TRAIECTORIE 

FORŢA DE RIDICARE 1.000 TONE, FIECARE Fig. 1 - 
7 Zborul echipajului de 2 persoane Pământ-Lună şi retur 
vehicul care să dezvolte o forţă de tracţiune de 6.000 de 
tone. 

Pentru revenirea pe Pământ, fie de pe orbita terestră, 
fie de pe suprafaţa lunară, va fi utilizată frânarea 
aerodinamică, deoarece ea permite creşteri semnificative 
ale sarcinii utile prin comparaţie cu racheta de frânare. 
Corpul de frânare aerodinamică utilizat în acest studiu 
este asemănător din punct de vedere al formei cu capsula 
conică din vârful rachetei balistice JUPITER, modificată 
prin adăugarea de aripioare mobile de frânare la baza 
conului. Deşi mărimea variază, aceeaşi formă a fost luată 
în considerare pentru traiectoria Lună-Pământ, şi pentru 
cea de pe orbita de 96 de minute faţă de Pământ. Studiile 
arată că, în limite acceptabile ale unghiului de pătrundere, 
vehiculul poate cobori cu succes, în interiorul toleranţelor 
fizice impuse de prezenţa omului, şi poate fi dirijat cu 
destulă precizie pentru recuperarea finală. Recentul zbor 
reuşit efectuat de două primate la bordul unei capsule 
conice şi recuperarea lor susţin validitatea acestei 
abordări. Vehiculul de testare a fost lansat cu ajutorul unei 
IRBM şi, din cauza unghiului ascuţit de reintrare, forţele 
de decelerare asociate operaţiunii au fost mult mai mari 
decât se aştepta pentru traiectoriile proiectului HORIZON. 

Vehicule purtătoare pe orbită şi vehicule spaţiale 

Pentru desfăşurarea proiectului HORIZON sunt 
necesare doar două tipuri de rachete purtătoare: SATURN 
I şi versiunea ei îmbunătăţită, SATURN II. 

Vehiculul SATURN I, prezentat în Fig. 1-8 şi 1 - 9, 
este compus dintr-o primă treaptă cu o forţă de tracţiune 
de 752 de tone, treapta a doua, cu forţa de tracţiune de 
180 de tone, şi treapta a treia cu un motor O2/H2 cu forţă 
de tracţiune de 15 tone. Performanţele iniţiale ale 
vehiculului vor permite plasarea a 15 tone de sarcină utilă 
netă pe o orbită de 96 de minute şi a 3, 75 tone de sarcină 


utilă netă la viteza de eliberare. Va fi acţionat de opt 
motoare North American H-l, care reprezintă versiunea 
mult simplificată a motorului folosit la JUPITER, THOR şi 
ATLAS. Treapta a doua este o variantă modificată a 
motorului TITAN. Treapta a treia este un CENTAUR 
modificat, realizat actualmente de Pratt & Whitney şi 
Convair. 

Vehiculul SATURN II (Fig. 1-10 şi 1-11) se bazează pe 
o rachetă SATURN I modificată. Motoarele North 
American H-l ale variantei originale vor fi înlocuite cu 
motoare H-2, care vor creşte forţa de tracţiune cu o 
treime, până la o valoare la nivelul mării de 1.000 de tone. 
Treapta a doua va cuprinde două motoare cu 0O>/H2 cu 
forţa de 

SATURN 

tracţiune de 250 de tone, treapta a treia va utiliza 
două motoare cu 02>/H2 cu forţa de tracţiune de 50 de tone, 
treapta a patra va utiliza un singur asemenea motor. 
Actualele studii de fezabilitate indică o capacitate de 
sarcină utilă a lui SATURN II de 35 de tone pe o orbită de 
95 de minute, folosind trei trepte şi 13, 375 tone la viteza 
de eliberare, folosind patru trepte. Realizarea acestui 
aparat va asigura un nou vehicul optim pentru folosirea 
rachetei SATURN. Cerinţa primară pentru realizarea sa 
este extinderea actualelor programe de dezvoltare a 
motorului O>/H2 de energie ridicată, pentru a se obţine 
motoare de 50 şi de 250 de tone. 

După cum s-a menţionat anterior, prin varianta 
directă pot fi aselenizate 3 tone de încărcătură utilă. După 
cum este prezentat în continuare, varianta respectivă va fi 
utilizată numai pentru materiale, deşi se poartă discuţii 
referitoare la transportul de oameni. A doua variantă 
necesită două etape. Iniţial, încărcăturile, constând într-o 
rachetă lunară principală şi rezervoare suplimentare de 
combustibil, vor fi plasate pe o orbită terestră de 96 de 
minute. Acolo, combustibilul va fi transferat în racheta 
lunară principală. 

Figura 1-12 prezintă conceptual operaţiunile pe 


orbita terestră ecuatorială. În principal, sunt operaţiuni de 
transfer ale combustibilului, nu de asamblare. Vehiculul 
alimentat este treapta a treia a unui SATURN II, care are 
ataşat un vehicul de aselenizare şi unul de revenire pe 
Pământ. Treapta a treia a lui SATURN II a fost utilizată la 
aducerea pe orbită şi astfel şi-a consumat combustibilul. 
Ea este alimentată de o echipă formată din aproximativ 
zece oameni, după care îşi continuă drumul spre Lună. 
Prin varianta orbitală se preconizează trimiterea spre Lună 
a întregului personal al avanpostului, plus a unei treimi din 
încărcătură. 

Folosind acest sistem orbital, pot fi coborâte pe Lună 
încărcături individuale de 24 de tone. Valoarea aceasta are 
o semnificaţie deosebită, fiindcă reprezintă greutatea 
minimă necesară unui vehicul de revenire pe Pământ, care 
este deja asamblat şi alimentat cu combustibil şi în care 
pot încăpea câţiva oameni. Astfel, pentru a se asigura pe 
suprafaţa lunară un vehicul de revenire preasamblat, în 
graficul prevăzut, este obligatorie trecerea printr-o orbită 
terestră iniţială. Pe lângă faptul că asigură o mare 
capacitate de sarcini utile individuale, sistemul de 
transport orbital oferă şi alte avantaje importante. Printre 
acestea, amintim faptul că numărul total de aprinderi ce 
aduc aceeaşi sarcină 

Fig. 1-12 Orbita ecutorială terestră utilă pe Lună este 
mai mic şi că încărcăturile pot fi lansate zilnic spre 
joncţiunea orbitală.  Amănuntul respectiv  uşurează 
problemele legate de programarea lansărilor, care sunt 
limitate în cazul zborurilor directe. 

Există două modele ale vehiculului de aselenizare. 
Primul model va fi folosit pentru călătoriile directe 
Pământ-Lună. El are greutatea brută de 13, 375 de tone şi 
va transporta aproximativ 3 tone de încărcătură. Al doilea 
model va fi folosit pentru zborurile prin intermediul 
orbitei. El va avea o greutate brută de 70 de tone, ceea ce-i 
oferă posibilitatea de a aduce pe Lună aproximativ 24 de 
tone de încărcătură utilă. Ambele modele vor fi 
compartimentate corespunzător pentru a îndeplini diferite 


cerinţe ale misiunii. Vehiculul de aselenizare prezentat în 
Fig. 1-13 are ca încărcătură utilă un vehicul de revenire pe 
Pământ. Pentru asemenea încărcături, structura treptei de 
frânare consumabile va servi ca platformă de lansare când 
va sosi momentul plecării spre Pământ. 

Pentru aprovizionarea echipei de pe staţia orbitală şi 
pentru asigurarea revenirii ei pe Pământ, va exista un 
vehicul orbital de tipul celui prezentat în Fig. 1-14. El se 
poate utiliza în conjuncţie cu altă staţie orbitală americană 
existentă, sau poate fi folosit ca bază pentru o staţie 
orbitală minimă, necesară în susţinerea Proiectului 
HORIZON. Poate transporta 10 - 16 oameni, va fi ridicat 
pe orbită de un SATURN I în prima parte a programului şi 
va fi înlocuită de un SATURN II în 1967. 

3. Diri. iare şi control 

Examinarea problemelor de dirijare legate de 
Proiectul HORIZON dovedeşte că precizia şi siguranţa 
necesare pot fi obţinute prin adaptări, combinaţii şi 
extinderi ale tehnicilor şi echipamentelor cunoscute şi 
disponibile. Viteza finală de înserare pe orbită, care 
marchează începutul fazei de înscriere pe traiectoria spre 
Lună, va fi controlată prin mijloace convenţionale. 
Dirijarea de la mijlocul drumului va garanta faptul că 
vehiculul de aselenizare se va apropia la aproximativ 20 
km de punctul selectat. Sistemul final de dirijare, care va fi 
orientat spre obiectiv, va reduce eroarea standard de 
coborâre la aproximativ 1, 5 km. 

INTEGRAREA SISTEMULUI DE TRANSPORT 

Realizarea şi integrarea de transportoare spaţiale 
care să susţină Proiectul HORIZON au fost atent schiţate, 
iar diversele considerații legate de compatibilitate, 
dimensiuni, termene de dezvoltare şi misiuni generale au 
fost incluse şi discutate în detaliu în Volumul II. 

Cerinţele de transport de personal necesar în 
HORIZON sunt prezentate în Fig. 1-15. Până la sfârşitul 
anului 1967, 252 de persoane vor fi transportate pe o 
orbită terestră, 42 îşi vor fi continuat drumul spre Lună şi 
26 vor fi revenit de acolo. Echipa staţiei orbitale este de 


aproximativ zece persoane, care vor fi schimbate la câteva 
luni. Până la sfârşitul anului 1967, sistemul de transport 
spaţial va aduce pe suprafaţa lunară 378 de tone de 
încărcătură utilă. Pentru aceasta, vor fi necesare 229 de 
vehicule SATURN. Graficul lansărilor şi al misiunilor 
generale atribuite fiecărui vehicul este prezentat în Fig. 1- 
16. Trebuie observat că, datorită economiilor obţinute prin 
sistemul de recuperare a treptei întâi, numărul total de 
trepte întâi SATURN necesare nu este de 229, ci numai de 
73. 

APARATURĂ DE COMUNICAŢII 

În mod logic, transmisiunile necesare în Proiectul 
HORIZON sunt împărţite în mod logic într-un complex 
plasat pe Lună şi unul plasat pe Pământ. Ambele pot fi 
considerate ca îndeplinind două funcţii - comunicare şi 
supraveghere. De o însemnătate deosebită pentru 
complexul terestru este sistemul de sateliți de comunicaţii 
permanente, aflat actualmente în curs de realizare. După 
cum se ilustrează în Fig. 1-17, un asemenea sistem va 
asigura capacitatea de comunicaţii constante atât cu 
vehiculele spaţiale aflate în tranzit, cât şi cu avanpostul 
lunar. 

Pe lângă sistemul de sateliți de comunicaţii 
permanente, actualul program de dezvoltare a unei reţele 
mondiale de monitorizare va oferi supravegherea spaţiului 
pentru Statele Unite în anii '60. Echipamentele şi tehnicile 
de bază folosite în această reţea sunt direct aplicabile în 
HORIZON. Figura 1-18 ilustrează schematic felul cum o 
asemenea staţie dintr-o reţea mondială poate fi extinsă 
pentru a servi HORIZON prin adăugarea a doua antene de 
28 de metri şi a altor echipamente. 

Pe suprafața lunară, transmisiunile vor ridica 
probleme speciale, în mare parte din cauza lipsei unei 
atmosfere şi a curburii relativ accentuate a suprafeţei. 
Totuşi, cercetările n-au dovedit existenţa unor probleme 
care să nu poată fi soluționate printr-un program cuvenit. 
În unele domenii, dezvoltările curente par aproape direct 
aplicabile, de exemplu, micile radiouri-căşti care se află 


actualmente în dotarea trupelor. O versiune 
microminiaturizată a lor, actualmente în stadiu de 

Fig. 1-16 Graficul de lansări şi necesarul de vehicule 
pentru Proiectul HORIZON 

dezvoltare avansată, va oferi o bază pentru 
comunicațiile personale între indivizii îmbrăcaţi în 
scafandre spațiale. Odată cu mărirea avanpostului lunar, 
stațiile-relee vor extinde orizontul radio, aşa cum se 
prezintă în Fig. 1-19. 

Pe lângă comunicațiile verbale între membrii echipei 
lunare, în avanpost pot fi utilizate şi aparate electronice. 
Ele includ receptoare şi emițătoare TV, transmitere de 
fotografii, radiofaruri, locatoare, unități de comunicație 
autonome pentru cazuri excepționale (de exemplu, 
semnale de ajutor adresate Pământului), detectoare în 
infraroşu şi detectoare radar. 

BAZA DE LANSARE 

S-a efectuat o investigare pentru a se determina 
capacitatea Bazelor de Lansare Atlantic şi a Bazelor de 
Lansare Pacific în realizarea Proiectului HORIZON. 
Rezultatele investigării nu indică niciuna dintre locații ca 
fiind corespunzătoare. Întrucât va fi necesară o nouă bază 
de lansare, s-a derulat un studiu de determinare a locației 
optime şi a cerinţelor acesteia. 

Rezultatele studiului sunt discutate în detaliu în 
Volumul II şi sunt ilustrate în Fig. 1 - 20. Sunt necesare 
opt rampe de lansare. Aceste instalaţii vor răspunde 
cerinţelor HORIZON şi, de asemenea, vor asigura 
capacitatea suplimentară pentru alte programe americane. 

Localizarea ecuatorială a noii baze va oferi avantaje 
cât se poate de reale în termenii capacităţii sarcinii utile, a 
simplităţii dirijării şi a graficelor de lansări operaţionale în 
termenii momentelor optime de lansare. Prin comparaţie 
cu alte locaţii posibile, două ies în evidenţă: Brazilia şi 
Christmas Island. Ambele par fezabile; cu toate acestea, 
vor trebui stabilite criterii mai detaliate pentru a face 
alegerea optimă. Este posibil ca factorii hotărâtori să fie 
costurile şi disponibilitatea. Se subliniază că achiziţionarea 


terenului şi iniţierea construirii bazei sunt printre 
subiectele cele mai delicate ale programului în privinţa 
timpului necesar. Pentru scopurile acestui studiu, s-a 
presupus că ea va fi amplasată în Brazilia. 

LOGISTICA PROGRAMULUI 

Suportul logistic pentru Proiectul HORIZON a fost 
studiat în general, ca şi prin investigări detaliate ale unor 
domenii specifice, cum ar fi 

Fig. 1 - 20 Baza de lansare terestră fabricaţia, 
transportul, personalul şi instruirea personalului. 

Rezultatele studiilor dovedesc clar că participarea 
militară în porţiunea logistică a Proiectului HORIZON este 
nu numai de dorit, ci chiar obligatorie. Nu s-a încercat 
determinarea nivelului de participare militară, deoarece în 
decizia finală vor juca un rol Important aspecte de felul 
situaţiei politice mondiale. 

CERCETARE ŞI DEZVOLIARE 

Proiectul HORIZON a fost segmentat în şase faze, 
care includ C-D, dar şi aspecte operaţionale ale 
programului general. Graficul fazelor este prezentat în Fig. 
1 - 21 şi discutat în continuare. 

Faza I. Studiul de fezabilitate iniţial a fost încheiat la 
9 iunie 1959 şi este conţinut în acest raport în două 
volume. 

Faza II. Planul detaliat de dezvoltare şi finanţare va 
necesita un studiu amănunţit, cu experimentări limitate. 
Această fază va necesita o durată de aproximativ opt luni 
şi va costa 5, 4 milioane de dolari. 

Faza III. Realizarea componentelor fizice şi 
integrarea de sistem a întregului proiect. În cadrul acestei 
faze, se vor realiza: 

Sistemele (transportul spaţial, transmisiunile etc.) 

Subsistemele (vehiculele spaţiale, transmisiunile la 
sol şi staţii le-releu etc.) 

Componentele (motoarele de rachetă, 
transmiţătoarele şi receptoarele de transmisiuni etc.) 

Schemele şi procedurile  (joncţiunile orbitale, 
alimentările orbitale etc.) 


necesare a fi dezvoltate pentru îndeplinirea 
obiectivelor proiectului. 

Faza IV. Construcţia avanpostului lunar implică 
utilizarea sistemelor şi procedurilor dezvoltate în Faza III, 
fiind, de fapt, o fază operaţională. Incheierea ei va duce la 
atingerea obiectivului iniţial al programului - „stabilirea 
unui avanpost lunar cu echipaj”. 

Faza V. Perioada iniţială a operării avanpostului va 
începe în decembrie 1966 şi va constitui prima fază 
complet operaţională a programului. 

Faza VI. Extinderea capacităţilor operaţionale ale 
avanpostului iniţial poate începe imediat după decembrie 
1966. Pentru scopurile prezentului studiu, s-a considerat 
că ea va începe în ianuarie 1968. 

Cercetarea fundamentală şi de susţinere 

Importanţa unui efort de cercetare fundamentală şi 
de susţinere pentru un proiect de asemenea natură este în 
mod clar inestimabilă. Printre problemele ce necesită 
atenţie sunt: alimentele şi oxigenul, costumele, condiţiile 
chimice, biologice, radiologice, biomedicale şi de vid, 
imponderabilitatea, meteoriţii, sistemele amplasate pe 
Lună, cartarea suprafeţei lunare, analiza substanţelor 
explozive în mediu lunar, generarea de curent electric, 
materialele şi lubrifianţii, producerea hidrogenului lichid, 
analiza mecanicii solului lunar. 

Programul de dezvoltare al Proiectului HORIZON 

După cum s-a menţionat mai sus, pentru realizarea 
lui HORIZON şi, finalmente, pentru atingerea obiectivelor 
proiectului, va fi necesar un program puternic de cercetare 
fundamentală şi de susţinere. Programul de realizare a 
acestui proiect este în esenţă acoperit de primele trei faze 
descrise anterior, prima dintre ele fiind încheiată. Faza II, 
următorul pas al programului de dezvoltare, trebuie 
încheiată conform graficului temporal indicat în Fig. 1 - 
21, dacă se doreşte ca Statele Unite să reuşească să 
amplaseze primul avanpost lunar. Planul de dezvoltare, 
generat în Faza II, va detalia cerinţele necesare în Faza III, 
ca şi cerinţele următoarelor faze. 


În esenţă, Faza III va fi de dezvoltare a proiectului. În 
cadrul ei, se vor îndeplini toate cerinţele necesare pentru 
atingerea obiectivelor finale. 

Instalaţiile de cercetare şi dezvoltare 

Pentru realizarea Proiectului HORIZON vor fi 
necesare câteva instalaţii cu caracter deosebit. Figura 1 - 
22 prezintă un simulator al ambientului lunar, care va 
asigura capacitatea de cercetare, dezvoltare, testare şi 
antrenament pentru HORIZON, dar şi pentru alte proiecte 
cuprinse în programul naţional spaţial. Figura 1 - 23 
ilustrează un simulator de zbor spaţial care va asigura 
cercetarea şi antrenamentul în condiții similare 
accelerărilor, imponderabilităţii şi decelerării. În plus, 
acest simulator include facilități de cercetare medicală. 

PROIECTUL HORIZON PROGRAMUL DE 
CERCETARE-DEZVOLTARE 

Fig. 1 - 21 Organizarea cercetării şi dezvoltării 

Fig. 1 - 22 Sectiune transversală prin instalația 
principală LERUT 

(S) CAPITOLUL III. CONSIDERAȚII DE 
MANAGEMENT ŞI PLANIFICARE 

SCOPUL OPERAȚIUNILOR 

Generalități 

După ce s-a prezentat necesitatea stabilirii a unui 
avanpost lunar cu echipaj, putem discuta conceptele 
operaţionale şi instalațiile de care va fi nevoie pentru 
atingerea acestui obiectiv. Pe baza lor, se poate dezvolta o 
structură organizatorică. În acest capitol, prezentarea 
conceptelor şi a facilităţilor tehnice va fi limitată la 
detaliile strict necesare pentru stabilirea unei structuri 
organizatorice/operaționale. 

Locația bazei de lansare terestre 

Pentru a realiza orice misiune spațială, va fi necesară 
o bază de lansare. Utilizarea celor deja existente, aflate în 
proprietatea Statelor Unite, prezintă câteva dezavantaje. 
Printre acestea se numără faptul că toate bazele sunt 
astfel localizate geografic încât limitează lansările la 
câteva zile pe lună şi necesită cheltuieli energetice 


suplimentare şi inutile. Aspectul al doilea se datorează 
faptului că niciuna dintre bazele de lansare existente nu se 
află în apropierea Ecuatorului. În plus, o dată ce se trimit 
echipaje umane pe orbită sau în misiuni planetare, nu se 
doreşte apariţia unor probleme legate de planificarea 
lansărilor de urgenţă, regulate sau excepţionale, dificultăţi 
fizice cauzate de aprovizionări sau de alte considerente 
logistice etc. Este de aşteptat ca baza de lansare terestră 
să se dezvolte într-un complex operaţional în care să 
continue atât activitatea C-D, cât şi lansările de misiuni 
orbitale sau spaţiale. Bazele de lansare existente în Statele 
Unite sunt concepute în esenţă pentru sistemele de 
armament. Cele mai multe dintre ele se aglomerează rapid 
din cauza ritmului lansărilor în limita spaţiului lor actual. 
Este clar că va fi necesară o bază separată, pentru a 
sprijini efortul spaţial într-o manieră cât mai economică. 

Cerinţa aceasta implică mai mulţi factori, care sunt 
discutaţi în detaliu în Capitolul V. Principalii trei sunt: 

Necesitatea operaţională a unei staţii orbitale pe o 
orbită ecuatorială, în scopul simplificării problemei 
joncţiunii. 

Problema complexităţii traiectoriei şi a reducerii 
sarcinii utile implicate de  înserarea într-o orbită 
ecuatorială de pe o bază de lansare non-ecuatorială. 

Dimensiunile eforturilor necesare implementării 
obiectivelor acestei operaţiuni. 

Desigur, există şi alţi factori ce influenţează 
realizarea unei asemenea baze. Astfel: 

Implicaţiile diplomatice şi politice cauzate de 
anumite locaţii favorabile. 

Vulnerabilitatea militară a tuturor  locaţiilor 
favorabile şi necesitatea asigurării securităţii lor. (Acestea 
sunt opţiuni relative, nu neapărat asociate celor mai bune 
opţiuni diplomatice sau politice.) 

Costul: Bazându-ne pe factorii mai sus menţionaţi şi 
pe consideraţiile tehnice detaliate din Volumul II, putem 
aprecia în mod rezonabil că va fi aleasă o locaţie 
ecuatorială. Ea va fi baza terestră de pe care S.U.A. vor 


lansa primul om ce va pune piciorul pe Lună. 

Locaţia respectivă va oferi posibilitatea de a 
desfăşura misiuni spaţiale suplimentare, pentru realizarea 
celorlalte cerinţe. 

Pentru ca această bază să devină operaţională în 
timp util, este obligatorie începerea imediată a 
negocierilor necesare în vederea achiziţiei. Construirea 
instalaţiilor trebuie demarată cât mai devreme, astfel încât 
ele să devină operaţionale la data fixată. 

bază de lansare terestră, care ar ajuta proiectul 
avanpostului lunar pe durata efortului tehnic iniţial, ar 
trebui şi-l poată susţine şi în timpul fazei operaţionale. Vor 
apărea solicitări practice în vederea utilizării acestei baze 
şi pentru alte proiecte, implicând C-D militară, operaţiunile 
militare şi NASA. Problemele practice astfel ridicate sunt 
tratate în continuare în cadrul  consideraţiilor 
organizatorice. 

Staţia orbitală 

Pentru reuşita aselenizărilor în cadrul graficului 
propus, lansările pot fi efectuate fie direct de pe suprafaţa 
terestră, fie prin intermediul unei staţii aflate pe o orbită în 
jurul Pământului. Prima variantă necesită un consum 
imens de energie pentru sarcini utile relativ mici. Ca atare, 
ea nu poate asigura capacitatea de revenire imediată în 
graficul propus, folosind motoarele treptei întâi 
disponibile. In aceste condiții, stația orbitală, care asigură 
sarcini utile mai mari şi capacitatea imediată de revenire 
de pe Lună constituie opţiunea preferenţială pentru 
transportul echipajului. 

In decursul operaţiunilor iniţiale de tranzitare prin 
staţia orbitală, facilităţile de pe orbită vor fi realizate pe o 
bază austeră, conţinând doar strictul necesar. Vor exista 
capacităţi de cuplare, realimentare şi lansare, dar nu şi de 
asamblare a vehiculelor. In această perioadă, staţia 
orbitală va fi doar un ansamblu provizoriu de cisterne şi 
alte componente. Personalul implicat în operarea ei va 
folosi vehiculul Pământ-orbită-Pământ ca locuinţă pe 
durata staţionării pe orbită. Până la realizarea unei staţii 


orbitale cu un nivel superior de autonomie în sprijinul 
acestui fel de operaţiuni, dar şi al altora, ea se va găsi sub 
comanda şi controlul direct al bazei de lansare terestre. 

Pe durata operaţională, asamblarea echipamentelor 
pe orbită trebuie direcţionată spre realizarea finală a unor 
staţii orbitale mai sofisticate. După cum s-a indicat 
anterior, o primă staţie se poate construi din 22 de 
cisterne. Anterior oricăror extinderi a operaţiunilor 
avanpostului lunar, suficiente cisterne vor fi plasate pe 
orbită, pentru a permite construirea a 2 - 3 asemenea 
staţii. Existența lor sporeşte viitoarea capacitate 
operaţională şi flexibilitatea prin creşterea numărului de 
lansări lunare posibile. 

Deşi în acest studiu preliminar de fezabilitate se 
consideră prematură stabilirea unui grafic exact pentru 
asamblarea de staţii orbitale mai sofisticate, cerința 
operaţională trebuie recunoscută acum. Câteva 
consideraţii ce afectează implementarea ei sunt: 

Niciun alt program nu va putea plasa pe orbită un 
volum similar de materiale, fără un obiectiv stabilit 
anterior. 

Cerinţele acestui program vor utiliza un procentaj 
însemnat din resursele previzibile sau anticipate ale 
treptei întâi. 

Economia folosirii în scop constructiv a unor resurse 
altfel irosite. 

Atingerea timpurie a capacităţii operaționale 
avansate pe staţia orbitală va contribui la impulsionarea 
altor activităţi spaţiale, precum şi a acestei operaţiuni 
specifice. lată câteva dintre facilităţile oferite: 

Laborator spațial,  aclimatizare, capacitate de 
antrenament a personalului. 

Spațiu de laborator pentru echipament. 

Spațiu pentru depozitarea materialelor. 

Releu pentru transmisiuni la altitudine scăzută. 

Monitorizarea Pământului (poate şi considerații de 
securitate în această operaţiune specifică). 

Monitorizarea spaţiului. 


Monitorizarea meteo. 

Colectarea de date geodezice şi de prospectare. 

Instrumentaţia pentru testarea efectelor armelor 
Pământ-spaţiu. 

Pe măsură ce sfera operaţiunilor de pe staţia orbitală 
creşte, vor spori şi interacţiunile cu alte activităţi spaţiale 
naţionale; de aceea, ne putem aştepta să evolueze într-o 
agenţie independentă care să susţină această bază de 
lansare terestră şi posibil altele. 

Avanpostul lunar 

Se apreciază că acest obiectiv al proiectului conţine 
câteva faze esenţiale, după cum urmează: 

Sistemele de susţinere a vieţii şi explorările 
preliminare. 

În prima fază a avanpostului, cu durata 30 - 90 zile, 
preocuparea  astronauţilor  aselenizaţi va fi legată 
primordial de sistemele de susţinere a vieţii şi de 
verificarea detaliilor de Informaţii obţinute anterior de 
sateliți şi de sonde automate. Selectarea locației 
permanente depinde de asemenea verificări. 

Construcţia. 

În a doua fază a avanpostului, vor exista personal şi 
materiale în vecinătatea locației permanente, cu care vor 
construi structurile locuibile, în decursul acestei faze cu 
durata de aproximativ 18 luni, va exista o rotaţie de 
personal. O tură nu va dura mai mult de un an. Şeful 
avanpostului va fi o persoană având construcţiile ca 
specialitate principală. 

Luarea în posesie şi capacitatea operaţională iniţială. 

După cum se stipulează în studiu, acesta este 
obiectivul Proiectului HORIZON. Avanpostul va putea 
adăposti acum în mod confortabil 12 oameni, dintre care 
şase se vor ocupa în majoritatea timpului cu întreţinerea 
generală şi a sistemelor de susţinere a vieţii. 

Volumele de faţă s-au concentrat asupra amplasării 
unui avanpost lunar capabil să fie locuit de 12 persoane. 
Aceasta presupune cheltuirea unor însemnate sume de 
bani. O dată stabilit, costul scade ca urmare a eliminării 


cheltuielii de capital şi a continuării doar cu 
aprovizionarea sistemelor de susţinere a vieţii. Pentru a 
realiza rambursarea completă a investiţiei, se va dori în 
mod evident amplasarea de echipamente suplimentare în 
avanpost. De exemplu, va fi extrem de profitabilă folosirea 
Lunii ca bază de lansare pentru expediţii planetare, cu sau 
fără echipaj. Pe măsură ce asemenea solicitări se vor 
înmulţi, este evident că vor spori solicitările de 
construcţie, echipament şi personal. 

Există, aşadar, o solicitare imediată de iniţiere a unei 
extinderi industriale timpurii a avanpostului, oferindu-l 
capacitatea de autoregenerare, în cea mai mare măsură 
posibilă, din materialele existente. Fiecare vehicul care va 
reveni va aduce materiale şi eşantioane fizice şi biologice 
pentru analiză. Fiecare eşantion va trebui analizat cu 
atenţie, pentru a i se determina utilitatea. Apoi, vor trebui 
determinate metode, iar la avanpostul lunar va trebui să 
fie transportat echipament care va avea o contribuţie la 
capacitatea de  autoregenerare. In decursul acestei 
perioade secundare/de extindere/construcţie, avanpostul 
operaţional va dobândi o capacitate industrială de 
autoregenerare şi se vor dezvolta alte capacităţi ce vor 
justifica întregul efort. În plus, Statele Unite se vor afla în 
poziţia de a fi contribuit în timp util la extinderea 
orizonturilor omului. 

B. CONCEPTE ORGANIZATORICE ŞI 
OPERAŢIONALE 

Generalităţi 

După cum s-a indicat mai devreme, se aşteaptă ca 
baza de lansare terestră şi staţiile orbitale să aibă aplicaţii 
în activităţile C-D şi operaţionale ale altor proiecte. 
Aplicațiile ştiinţifice potenţiale ale avanpostului lunar 
acoperă un spectru larg de activităţi. 

Dimensiunile activităţilor ce trebuie să aibă loc în 
locaţiile elementelor esenţiale ale acestei operaţiuni 
specifice solicită un domeniu complet de susţinere, 
incluzând C-D tehnică şi militară, cercetare ştiinţifică civilă 
(NASA), logistică operaţională, activitate spaţială 


operaţională. Aceasta implică genul de susţinere totală a 
Serviciului Militar de Transport Aerian şi a Serviciului 
Militar de Transport Marin, plus posibile transporturi 
aeriene şi marine civile. Una sau mai multe dintre aceste 
cerinţe se vor suprapune misiunilor existente ale 
comandamentelor inter-arme, întinzându-se pe regiuni 
geografice de dimensiuni mari. 

Vor exista solicitări de susţinere din partea altor 
elemente guvernamentale şi pentru ele. Asemenea 
solicitări vor afecta elementele tehnice şi operaţionale ale 
oricărei organizaţii desemnate pentru realizarea acestei 
misiuni specifice. Un exemplu îl constituie susţinerea 
programelor ştiinţifice NASA. Exemple de alte solicitări de 
susţinere sau călăuzire din partea sau către departamente 
guvernamentale, altele decât cel al Apărării, sunt: 

Consiliul de Coordonare Operaţiuni, Consiliul 
Naţional al Securităţii; coordonarea generală 
interdepartamentală. 

Agenţia Centrală de Investigaţii, Consiliul Naţional al 
Securităţii. 

Departamentul de Stat; relaţii cu alte naţiuni 
interesate. 

Biroul Federal de Investigații, departamentul 
Justiției; probleme de securitate. 

Prospecţiuni de Coastă şi Geodezice, departamentul 
Comerţului; prospectare şi geodezie. 

Prospecțiuni Geologice; departamentul Interne; 
selenologie. 

Unele vor avea responsabilități speciale şi autorități 
delegate specifice situației operaționale particulare. De 
exemplu, baza de lansare poate avea responsabilități 
majore în operaţiunile interdepartamentale, apropiindu-se 
de cea a unui Poligon Naţional de Rachete; staţia orbitală 
poate avea o responsabilitate majoră de comunicaţii 
pentru întregul proiect etc. 

Atât managementul proiectului, cât şi baza terestră 
de lansare vor necesita un domeniu complet de susţinere 
tehnic operaţional convenţional şi specific spaţiului. 


Susținerea tehnică la baza de lansare trebuie să aibă 
capacitatea de susţinere a serviciilor încrucişate către 
departamentele militare şi civile ale guvernului. Canalele 
tehnice de comunicaţii ar trebui să fie dominante în 
problemele tehnice, fără să abroge ori să reducă 
responsabilitatea. 

Organizarea personalului 

După cum s-a remarcat mai înainte, este necesară o 
echipă completă de personal tehnic şi de susţinere. Cu 
toate acestea, există cerinţe operaționale specifice 
spaţiului, care trebuie identificate clar şi tratate în 
viitoarele documente de planificare. Trebuie recunoscut 
faptul că toţi factorii planificaţi pentru o operaţiune de 
asemenea magnitudine şi importanţă nu sunt fermi, mai cu 
seamă pe durata primelor etape de demonstrare a 
fezabilităţii şi pentru aspectul operaţional, spre deosebire 
de cei pur tehnici. 

Cel puţin în primele etape ale operării staţiei orbitale 
şi avanpostului lunar, va fi preponderent un tipar diferit de 
personal. Indivizii trebuie să deţină un domeniu larg de 
capacităţi atent selectate. Deşi aceasta nu ridică probleme 
insurmontabile, necesită o coordonare foarte atentă în 
toate fazele operării, de la prima aprobare de concept 
până la extinderea operaţiunilor la un grad considerabil, la 
o dată încă nedeterminată. 

Precedentele discuții sugerează că activarea 
timpurie, asigurarea personalului şi antrenamentul sunt 
obligatorii. Operațiunile complete, optime, economice vor 
decurge dintr-un program de activare atent planificat. 
Aşteptarea până ce o atare cerință ar fi iminentă ar 
întârzia sau afecta, indiferent de circumstanțe, unele 
aspecte ale operațiunilor. 

(S) CAPITOLUL IV: CONSIDERAȚII DE SUSȚINERE 
NON-TEHNICĂ 

GENERALITĂȚI 

Din punct de vedere al securității naționale, 
implicația principală a  fezabilităţii amplasării unui 
avanpost lunar este importanta de a fi primii. În mod clar, 


nu putem alege între aplicaţiile paşnice şi cele militare 
dacă nu suntem primii. 

Din considerente politice şi psihologice, altă ipostază 
decât ce de a fi primii pe suprafaţa Lunii ar reprezenta o 
catastrofă. Întâietatea va avea o însemnătate politică atât 
de mare încât nimeni nu poate anticipa care vor fi efectele 
absolute. Din realizările spaţiale anterioare, reiese clar 
faptul că o altă poziţie secundă nu poate fi tolerată. 

POLITICA 

Orice nouă speculație de magnitudinea acestui studiu 
creează o necesitate imediată pentru direcţionări politice 
generale şi specifice. Politica este un produs al epocii şi al 
circumstanțelor. Experienţa umană în problemele spaţiale 
este redusă, iar circumstanţele activităţilor spaţiale sunt 
extensii ale tuturor relaţiilor complexe ce le precedă. De 
aceea, nu am elaborat un corpus politic comprehensiv, 
controversat sau chiar neagreat. 

De aproximativ un an, un an şi jumătate, puterea 
executivă şi cea legislativă a Statelor Unite au acordat o 
atenţie considerabilă subiectului. Politica rezultată din 
acţiunile executivului şi legislativului continuă să fie 
deocamdată generală. Nu s-a descoperit o politică 
specifică, direcţionată spre subiectul studiului de faţă. 

S-a întreprins efortul de a analiza politica generală şi 
de a o rezuma într-o formă adecvată, ca fundal pentru 
acest studiu. Sinteza respectivă se găseşte în Anexa A. N-a 
existat o încercare conştientă de separare a punctelor de 
politică referitoare doar la acest subiect. Dimpotrivă, s-a 
încercat să se sintetizeze politica generală. Subiectul 
acesta va necesita un efort urgent şi continuu îndreptat 
spre dezvoltarea, corelarea şi codificarea politicii. 

Aşadar, deocamdată, politica şi propunerile noastre 
trebuie judecate pe fundalul situaţiilor internaţionale 
contemporane, politice şi militare. Totuşi, politica generală 
este suficient de clară în a sublinia caracterul de urgenţă 
al situaţiei. 

Estimările agenţiilor de informaţii ce susţin declaraţii 
de politică naţională creditează Uniunea Sovietică cu 


capacitatea de a realiza obiectivele acestui studiu oricând 
după anul 1965. Prin urmare, l-am putea sugera ca 
obiectiv pentru politica naţională. 

IMPLICAŢII POLITICE, PSIHOLOGICE ŞI DE 
SECURITATE 

Politice şi psihologice 

Implicaţiile politice şi psihologice ale eşecului pe 
care l-am înregistrat în încercarea de a fi primii în spaţiu 
sunt de acum de domeniul public. Acest eşec s-a reflectat 
neplăcut asupra supremaţiei militare, ştiinţifice şi politice 
a Statelor Unite. Intr-o oarecare măsură, am recuperat 
pierderea. Cu toate acestea, după ce am fost o dată pe 
locul al doilea în ochii opiniei mondiale, nu ne aflăm acum 
în poziţia de a ne permite să fim în continuare secunzi în 
orice alt pas important în spaţiu. Ajunge că n-am lansat 
primii sonda automată şi satelitul solar. Implicaţiile politice 
ale activităţilor spaţiale reuşite până în prezent n-au fost 
însă deloc atât de serioase precum cele ce vor rezulta din 
neputinţa de a fi primii acum. 

Ratarea trimiterii celui dintâi echipaj uman pe un 
teritoriu extraterestru de origine naturală va ridica grave 
întrebări politice şi în acelaşi timp va reduce prestigiul şi 
influenţa Statelor Unite în abordările unor probleme 
similare sau asociate. Uniunea Sovietică a anunţat deschis 
intenţia ca unii dintre cetăţenii ei să celebreze a 50-a 
aniversare a actualei orânduiri (1967) pe suprafaţa lunară. 
Serviciile de informaţii ale Statele Unite sunt de acord că 
Uniunea Sovietică poate reuşi aselenizarea unui vehicul cu 
echipaj începând cu anul 1966. 

Judecând din experienţa trecută, sunt uşor de 
extrapolat toate genurile de implicaţii politice şi legale pe 
care Uniunea Sovietică le poate postula ca rezultat al unei 
asemenea reuşite. După cum este frecvent cazul în 
chestiunile legale, efectul derivă din precedente. 

Este posibil să existe şi alte aplicaţii spaţiale care vor 
permite dezvoltarea unor capacităţi militare semnificative 
înaintea unui avanpost lunar, cu condiţia ca respectivele 
aplicaţii să fie urmărite cu hotărâre, în sine, însă, ele nu 


vor avea acelaşi impact politic. În corpusul încă vag de 
fapte şi idei referitoare la acest subiect, opinia mondială se 
poate aştepta să considere celelalte aplicaţii similare 
acţiunilor din apele internaţionale şi în acelaşi timp să 
vadă amplasarea primului avanpost lunar ca fiind similară 
cu revendicările de proprietate derivate din dreptul 
primului venit. După cum a observat Congresul, suntem 
prinşi într-un flux în care nu există decât alternativa 
continuării. Succesul nostru depinde în mare măsură de 
hotărârea cu care ne exercităm opţiunile curente. 
Avanpostul lunar este cazul cel mai apropiat. El reprezintă 
fundamentul pentru alte explorări mai îndepărtate, cum ar 
fi cele interplanetare. 

Prezentarea mai detaliată a implicaţiilor legale şi 
politice poate fi găsită în Anexa B. Ele sunt direct asociate 
cu discutarea politicii din Anexa A. 

Securitatea naţională 

Volumul II al acestui studiu îşi propune să trateze 
subiectul până la şi incluzând, stabilirea şi întreţinerea 
unui avanpost de douăsprezece persoane, dintre care 
aproximativ cincizeci la sută (şase persoane) vor avea 
permanent grijă de sistemele de susţinere a vieţii. Aceasta 
va include operarea şi întreţinerea echipamentelor, cu 
îmbunătăţiri tehnice probabil minore în avanpost. În vreme 
ce se poate garanta că această realizare va fi o reuşită 
naţională majoră din punct de vedere politic şi diplomatic 
şi va asigura baza necesară extinderii, ea nu va satisface 
toate cerinţele previzibile de securitate naţională. Ca 
atare, reprezintă doar un punct de plecare pentru 
consideraţiile de securitate. 

Mărimea totală a aplicaţiilor militare, care poate 
evolua după stabilirea avanpostului iniţial, este o funcţie 
cu multe variabile care necesită evaluări operaţionale 
şi/sau tehnice ce depăşesc acest studiu. Unele dintre ele 
implică evaluări de tipul Consiliului Naţional al Securităţii. 
lată câteva exemple: 

Evaluarea actualei sau potenţialei ameninţări la 
adresa continuării operării avanpostului şi politica de 


contracarare a amenințării. Aceasta trebuie să includă un 
studiu de interacțiuni cu alte activităţi spaţiale. 

Evaluarea semnificației operaţiunilor lunare în cadrul 
mai vast al întregii apărări naţionale. 

Evaluarea militară a cerinţelor operaţionale şi 
tehnice de implementare a oricăror strategii elaborate de 
Consiliul Naţional al Securităţii, care au fost specificate. 

Costul de implementare al cerinţelor operaţionale şi 
tehnice mii itare. 

Utilizarea cunoştinţelor dobândite în primele faze ale 
operării avanpostului. 

Măsura în care politica naţională necesită atingerea 
anumitor capacităţi militare sau ştiinţifice specificate. 

Modernizarea la vârf a motoarelor treptelor 
intermediare, mai cu seamă în privinţa impulsului, forţei 
de tracţiune şi greutăţii. 

Anexa B Memorandumul 

GENERALULUI TWINING 

CARTIERUL GENERAL CORPUL DE ÎNZESTRARE A 
ARMATEI (AMC) 

SUBIECT: Opinia AMC privind „Discurile 
zburătoare”. 

CĂTRE: Generalul Comandant al 

Forțelor Aeriene ale Armatei Washington 25.D.C. 

ÎN ATENȚIA: Gen. de brigadă George Schulgen 
AC/AS-2 

Conform cererii AC/AS-2, se prezintă mai jos opinia 
Comandamentului privind aşa-zisele „discuri zburătoare”. 
Această opinie se bazează pe datele interogatoriilor 
furnizate de AC/AS-2 şi pe studiile preliminare efectuate 
de personalul T-2 şi Laboratorul Aero, divizia Inginerie 1-3. 
Prezenta opinie a fost convenită la o conferinţă a 
personalului de la Institutul de Tehnologie Aeriană, 1-2 
Informaţii, comandantul diviziei Inginerie şi Laboratoarele 
Aero, Surse de Energie şi Propulsie ale diviziei Inginerie T- 
3: 

Opinia precizează că: 

Fenomenul raportat este ceva real şi nu imaginat sau 


fictiv. 

Există obiecte care au probabil forma unui disc, de o 
mărime suficientă pentru a părea de dimensiunile unei 
nave aeriene construite de oameni. 

Există posibilitatea ca unele dintre incidente să fi fost 
cauzate de fenomene naturale, cum ar fi meteoriţii. 

Caracteristicile raportate, cum ar fi viteza foarte 
mare de urcare, manevrabilitatea (îndeosebi în efectuarea 
tonourilor) şi acţiunea care poate fi considerată de 
desprindere la vederea sau contactarea de avioane 
prietenoase sau radar, duc la credinţa că există 
posibilitatea ca unele dintre obiecte să fie controlate fie 
manual, fie automat, fie de la distanţă. 

Descrierea comună a obiectelor este după cum 
urmează: 

Suprafaţă metalică sau reflectorizantă. 

Absența unei dâre de vapori, cu excepţia unor cazuri 
rare, când obiectul opera aparent în condiţii de înaltă 
performanţă. 

Formă circulară sau eliptică, turtită dedesubt şi cu o 
cupolă deasupra. 

Câteva rapoarte despre zboruri în formaţie bine 
executate, cu participarea a trei până la nouă obiecte. 

In mod obişnuit, nu se aud zgomote, cu excepţia a 
trei cazuri, în care s-a produs un uruit ca de tunet. 

S-a estimat că, în mod obişnuit, vitezele de zbor 
depăşesc 300 de noduri. 

Este posibil, conform actualelor cunoştinţe, ca 
Statele Unite - cu condiţia desfăşurării unei activităţi de 
cercetare detaliată - să producă o navă pilotată având 
descrierea generală a obiectului din subparagraful (e), 
capabilă de o rază de acţiune de peste 11.000 km, la viteze 
subsonice. 

Producerea în ţara noastră a unui aparat conform 
direcțiilor indicate ar fi extrem de costisitoare, 
consumatoare de timp şi ar afecta în mare măsură 
proiectele curente. Prin urmare, dacă ar fi ordonată, ar 
trebui să fie un proiect independent de cele actuale. 


Trebuie acordată atenţia cuvenită următoarelor 
aspecte: 

Posibilitatea ca aceste obiecte să aibă origine 
autohtonă - fiind produsul unui proiect de înaltă securitate 
necunoscut pentru  AC/AS-2 sau pentru acest 
Comandament. 

Lipsa dovezilor fizice sub forma unor materiale 
recuperate după prăbuşiri, care să dovedească fără tăgadă 
existenţa acestor obiecte. 

Posibilitatea ca o naţiune străină să deţină o formă de 
propulsie, posibil nucleară, care să depăşească actualele 
noastre cunoştinţe. 

Se recomandă ca: 

Comandamentul General al Forţelor Aeriene ale 
Armatei să emită o directivă prin care să acorde prioritate 
studiului detaliat al subiectului, o clasificare secretă şi un 
nume de cod pentru includerea tuturor informaţiilor 
disponibile pe care le pot furniza Armata, Marina, Comisia 
pentru Energie Atomică, JRDB, Grupul Consultativ 
Ştiinţific al Forţelor Aeriene, NACA şi proiectele RAND şi 
NEPA, sub formă de comentarii şi recomandări, cu un 
raport preliminar care să fie generat în nu mai mult de 15 
zile de la primirea informaţiilor şi un raport detaliat la 
fiecare 30 de zile, pe durata derulării investigaţiilor. 
Trebuie efectuat un schimb complet de informaţii. 

Aşteptând o directivă precisă, AMC va continua 
investigaţiile cu resursele curente, pentru a obţine o mai 
exactă definire a naturii fenomenului. Elemente Esenţiale 
Detaliate de Informaţii vor fi formulate imediat, pentru 
transmiterea prin canalele cunoscute. 

Comandant 

N. F. TWINING 

General-locotenent, S.U.A. 

Anexal 

Raportul generalului Twining 

AFR 200 -21-5 

DIRECTIVA FORȚELOR AERIENE DEPARTAMENTUL 
FORŢELOR AERIENE 


NO. 200 - 2 WASHINGTON, 12 AUGUST 1954 

RAPORT INFORMATIV 

Obiecte zburătoare neidentificate (prescurt. OZN) 

Paragraful 

Scopul şi destinaţia 1 

Definiţii 2 

Obiective 3 

Responsabilitate 4 

Linii directoare 5 

Comunicări în interior (ZI) 6 

Raportări 7 

Dovezi 8 

Comunicări publice 9 

Scopul şi destinaţia. Această Di-unite, şi în al doilea 
rând pentru determirectivă stabileşte procedurile de 
rapornarea aspectelor tehnice implicate. 

tare a informaţiilor şi dovezilor legate de a pararea 
aeriană. Până în prezent, obiecte zburătoare neidentificate 
şi stabiobiectele zburătoare raportate nu au releşte 
responsabilitatea acţiunilor Forţelor prezentat o 
ameninţare la adresa secu Aeriene în această privinţă. Ea 
se aplicăntăţii Statelor Unite şi a teritoriilor acestuturor 
unităţilor Forţelor Aeriene. tora Există totuşi posibilitatea 
reală ca 

Definiţii: noi modele de vehicule aeriene, avioane 

Obiecte zburătoare neidentificate sau rachete ostile 
să fie mai întâi con 

(OZN) - Orice obiecte aeriene care prin siderate 
obiecte zburătoare de către obperformanţe, caracteristici 
aerodinamice servaţorii iniţiali. Aceasta impune ca semsau 
aspecte neobişnuite nu seamănă cu nalările să fie 
raportate rapid şi cât mai niciun aparat de zbor sau nicio 
rachetă complet posibil. 

cunoscute în prezent, oricare nu pot fi b. Tehnic. 
Până în clipa de faţă, anaidentificate în mod pozitiv ca fiind 
obilizele au eşuat în oferirea unei explicaţiiecte familiare. 
satisfăcătoare pentru o serie de semnalări 

Obiecte familiare - în această cateraportate. Forţele 


Aeriene vor continua gorie se includ baloane, corpuri 
astrosa colecteze şi să analizeze rapoarte până nomice, 
păsări ş.a. ce toate semnalările pot fi explicate să- 
Obiective. Interesul Forţelor Aeritisfăcător, ţinând seama 
că. ă 
era în obiecte zburătoare neidentificate O) In 
determinarea avansului ştiineste dublu: în primul rând, ca 
posibilă ţ-o> Forţele Aeriene trebuie inameninţare la 
adresa securităţii Statelor formate asupra 
experimentărilor şi dezvoltării de noi vehicule aeriene. 

Există posibilitatea realizării unui vehicul aerian cu o 
configuraţie revoluţionară. 

Raportările tuturor factorilor pertinenţi vor avea un 
impact direct asupra succesului analizei tehnice. 

Responsabilitate: 

Raportări. Comandanții unităţilor Forţelor Aeriene 
vor raporta toate informaţiile şi dovezile ce le sosesc, 
inclusiv pe cele primite de la comandamentele adiacente 
ale altor servicii militare şi pe cele din partea civililor. 

Investigaţii. Comandamentul Apărării Antiaeriene va 
conduce toate investigaţiile pe teren în ZI, pentru 
determinarea identităţii oricărui OZN. 

Analize. Centrul de Informaţii Tehnice al Forţelor 
Aeriene (ATIC) de la baza aeriană Wright-Patterson, statul 
Ohio, va analiza: Toate informaţiile şi dovezile raportate în 
ZI după ce Comandamentul Apărării Antiaeriene a epuizat 
posibilităţile de identificare a OZN; precum şi toate 
informaţiile şi dovezile colectate din străinătate. 

Cooperare. Toate unitățile vor coopera cu 
reprezentanţii Comandamentului Apărării  Antiaeriene 
pentru a asigura succesul prompt şi economic al 
investigaţiilor, incluzând asigurarea transporturilor 
aeriene şi la sol, atunci când este fezabil. 

Linii directoare. Caracterul aprofundat şi calitatea 
unui raport sau investigație privind incidente cu obiecte 
zburătoare neidentificate sunt limitate numai de resursele 
şi imaginația persoanei care răspunde de redactarea 
raportului. Liniile directoare expuse în continuare sunt 


bazate pe experienţă şi au fost apreciate ca utile în 
evaluarea incidentelor: 

Determinări cu teodolitul a modificărilor de azimut, 
altitudine şi mărime unghiulară. 

Acţiuni de interceptare, identificare sau căutare 
aeriană. Asemenea acţiuni pot fi întreprinse dacă este 
cazul şi în limitele regulamentelor existente de apărare 
antiaeriană. 

Contacte cu unităţi locale ale serviciului de dirijare şi 
alarmă a aviaţiei (AC & W), corpuri de observare terestră 
(GOC), centre de filtrare, piloţi şi membri ai echipajelor 
avioanelor aflaţi în aer la momentul şi locul semnalării, 
atunci când este posibil, şi orice alte persoane sau 
organizaţii ce pot avea date referitoare la OZN sau pot 
oferi dovezi coroboratoare, electronice ori de altă natură. 

Consultări cu serviciile meteo militare sau civile, 
pentru a se obţine date despre: baloane meteorologice 
lansate în regiune, deoarece acestea sunt frecvent 
responsabile pentru semnalări, dar şi despre activităţi 
meteo neobişnuite ce pot avea legătură cu OZN. 

Consultări cu astronomii din regiune, pentru a se 
determina dacă un corp sau un fenomen astronomic poate 
explica sau poate avea o legătură cu semnalarea. 

Contacte cu operatori aviatici militari şi civili, ofiţeri 
ai operaţiunilor aeriene ş.a., pentru a se determina dacă 
semnalările pot fi rezultatul unei identificări greşite de 
aparate aeriene cunoscute. 

Contacte cu persoane care pot avea cunoştinţă 
despre lansări locale de avioane sau rachete 
experimentale, cu configurații neobişnuite. 

Comunicări în interior (ZI) Comandamentul Apărării 
Antiaeriene este interesat în mod direct de faptele legate 
de OZN raportate în ZI şi deţine, în escadra 4602 da 
Serviciului de Informaţii 

Aeriene (AISS), capacitatea de investigare a acestor 
rapoarte. 4602 d AISS este formată din specialişti instruiți 
pentru activitatea pe teren şi investigarea problemelor de 
interes pentru informaţiile Forţelor Aeriene în cadrul ZI. 


Escadra este extrem de mobilă şi astfel dispusă: Escadrele 
sunt ataşate diviziilor aeriene, detaşamentele sunt ataşate 
fiecărei direcţii militare, iar cartierul general al escadrei se 
află la aerodromul Peterson, statul Colorado, lângă 
cartierul-general al Comandamentului Apărării 
Antiaeriene. Ca atare, unităţile Forţelor Aeriene trebuie să 
stabilească şi să menţină legături cu cel mai apropiat 
element al acestei escadre. Aceasta se poate realiza prin 
contactarea eşalonului corespunzător al Comandamentului 
Apărării Antiaeriene, conform celor de mai sus. 

Toate unităţile Forţelor Aeriene sunt autorizate să 
desfăşoare investigaţiile preliminare necesare în scopul 
raportării; cu toate acestea, investigaţiile nu trebuie 
desfăşurate dincolo de acest punct, până ce o asemenea 
acţiune nu este solicitată de 4602 d AISS. 

Ocazional - după predarea rapoartelor iniţiale -, sunt 
solicitate date suplimentare ce pot fi obţinute mai 
economic de la cea mai apropiată unitate a Forţelor 
Aeriene, cum ar fi: declaraţii ale martorilor, schiţe, hărţi, 
desene etc. în asemenea circumstanţe, comandanții 
cuveniţi vor fi contactaţi de 4602 d AISS. 

Se autorizează comunicarea directă între eşaloane 
ale 4602 d AISS şi unităţile Forţelor Aeriene. 

Raportări. Toate informaţiile referitoare la OZN vor fi 
imediat raportate. Metoda (în scris sau prin fir) şi 
prioritatea vor fi selectate în conformitate cu 
confidențialitatea informaţiei. În majoritatea cazurilor, 
rapoartele vor fi trimise prin fir. Informaţiile mai vechi de 
24 de ore vor căpăta o prioritate „de întârziere”. 
Rapoartele mai vechi de 3 zile vor fi făcute în scris pe 
formulare AF 112, IIR şi AF 112 a, anexa la formularul AF 
112. 

Destinatari: 

Rapoarte prin fir. Toate rapoartele prin fir vor fi 
trimise la: 

Comandantul Comandamentului Apărării 
Antiaeriene, baza Forțelor Aeriene, aerodromul Colorado 
Springs, Colorado 


Cea mai apropiată Divizie a Aerului (Apărare 
Antiaeriană) (Exclusiv pentru ZI.) 

Comandantul ATIC, baza Forțelor Aeriene, 
aerodromul Wright-Patterson, Ohio 

Directorul Serviciului Informaţii, Cartierul General 
USAF, Washington 25, D.C. 

Rapoarte scrise în ZI, rapoartele vor fi trimise direct 
Comandamentului Apărării  Antiaeriene. Acesta va 
multiplica rapoartele şi le va distribui agenţiilor de 
informaţii interesate. Raportul original împreună cu lista 
destinatarilor va fi expediat la directorul Serviciului 
Informaţii, Cartierul General USAF, Washington 25, D.C. 

În exteriorul ZI, rapoartele vor fi expediate direct 
Directorului Serviciului Informaţii, Cartierul General 
USAF, Washington 

D.C., conform  „Instrucţiunilor de colectare a 
informaţiilor” (ICI), iunie 1954. 

Titlu scurt. „OZN” va apărea la începutul textului 
rapoartelor prin fir şi în subiectul rapoartelor scrise. 

Date negative. Termenul „negativ”, ca răspuns la 
orice element enumerat din raport va indica faptul că toate 
firele logice au fost urmate fără succes. Expresia 
„neaplicabil” (N/A) va indica faptul că întrebarea nu se 
aplică la semnalarea investigată. 

Formatul raportului. Rapoartele vor include 
următoarele elemente numerotate: 

Descrierea obiectului/obiectelor: 

Forma. 

Mărimea, comparată cu un obiect cunoscut (folosiţi 
unul dintre următorii termeni: gămălie de ac, bob de 
mazăre, monedă de zece cenți, de un sfert de dolar, de 
jumătate de dolar, un dolar, minge de baseball, grepfrut, 
minge de baschet etc.) ţinut în palmă cu braţul întins. 

Culoarea. 

Numărul. 

Formaţia, dacă sunt mai multe obiecte. 

Caracteristicile sau detaliile vizibile. 

Coada, dâra de vapori sau de eşapament, jetul de 


reacţie, incluzând comparaţia cu mărimea obiectului. 

Sunetul. Dacă a fost auzit, se descrie. 

Alte trăsături importante sau neobişnuite. 

Descrierea cursului obiectului: 

Care a fost primul lucru care a atras atenţia 
observatorului? 

Unghiul de înălţare şi azimutul obiectului în clipa 
observării. 

Unghiul de înălţare şi azimutul obiectului la 
dispariţie. 

Descrierea traiectoriei şi a manevrelor de zbor ale 
obiectului. 

Modalitatea de dispariţie a obiectului. 

Timpul cât a fost vizibil. 

Modalitatea de observare. 

Folosiţi una sau mai multe combinații ale 
următoarelor: sol-vizual, sol-electronic, aer-electronic. (în 
cazul „electronic”, specificaţi tipul radarului.) 

Specificaţi instrumentul optic folosit (lunetă, binoclu 
etc.). 

Dacă semnalarea este făcută dintr-un vehicul aerian, 
specificaţi tipul, numărul de identificare, altitudinea, 
cursul, viteza şi destinaţia aeronavei. 

Ora şi data semnalării 

Ora şi data semnalării 

Condiţiile de lumină (folosiţi unul dintre următorii 
termeni: noapte, zi, zori, amurg). 

Poziţia observatorului. Latitudinea şi longitudinea 
exacte ale locului unde se afla observatorul, referinţa 
geografică sau poziţionarea faţă de o caracteristică ştiută a 
terenului. 

Identificarea observatorului: 

Civil: Nume, vârstă, adresă, ocupaţie. 

Militar: Nume, grad, unitate, post şi estimarea 
veridicităţii. 

Condiţii meteo la ora şi locul semnalării: 

Aprecierea de către observator a condiţiilor meteo. 

Raportul celei mai apropiate AWS sau Birou Meteo 


S.U.A. în privinţa direcţiei şi forţei vântului în grade şi 
noduri la sol, 6.000, 10.000, 16.000, 20.000, 30.000, 
50.000 şi 80.000, dacă aceste date sunt disponibile. 

Plafonul. 

Vizibilitatea. 

Formațiunile noroase. 

Furtuni în regiunea şi cuadrantul locației. 

Orice alte activități sau condiții neobişnuite, 
meteorologice, astronomice sau de altă natură, care pot 
explica semnalarea. 

Interceptarea sau acțiunea de identificare întreprinsă 
(acțiunea se poate desfăşura oricând este posibil, conform 
directivelor existente ale apărării antiaeriene). 

Localizarea oricărui trafic aerian în regiune la ora 
semnalării. 

Funcţia, titlul şi comentariile ofițerului care a 
redactat raportul, inclusiv analiza sa preliminară referitor 
la posibila cauză a semnalării. 

Existenţa de dovezi fizice, cum ar fi materialele şi 
fotografiile. 

Securitatea. Rapoartele trebuie să fie neclasificate, 
cu excepţia cazurilor când includerea de date conform pct. 
(d) necesită o clasificare. 

Dovezi. Existenţa de dovezi fizice (fotografii sau 
materiale) va fi raportată imediat. 

Fotografice: 

Vizuale. Se vor expedia negativele şi două fotografii. 
Cadrele originale, incluzând de câte ori este posibil atât 
fotografiile, cât şi negativele, vor fi inscripţionate său. 
identificate în alt mod în privinţa locului, orei şi datei 
incidentului (vezi „Instrucţiunile de colectare a 
informaţiilor” (ICI), iunie 1954). 

Radar. Se vor expedia două copii ale fiecărui 
imprimat.  Imprimatele fotografiilor radar vor fi 
inscripţionate în conformitate cu AFR 95 - 7 şi expediate în 
conformitate cu AFR 95 - 6. 

Materiale. Materialele presupuse sau reale ce ajung 
în posesia oricărui eşalon al Forţelor Aeriene vor fi 


păstrate în asemenea fel încât să se prevină orice 
deteriorare sau alterare ce le-ar putea afecta valoarea, 
până când vor fi examinate şi analizate de serviciile de 
informaţii. 

Comunicări publice. Cartierul General USAF va emite 
sinteze ale datelor evaluate, ce vor informa publicul asupra 
subiectului. Ca răspuns la întrebările locale, se pot informa 
reprezentanţii mass-media asupra OZN, atunci când 
obiectul este pozitiv identificat ca fiind familiar (vezi 
paragraful 2 b), dar nu se vor dezvălui următoarele 
informaţii ce trebuie protejate: denumirile principiilor, 
procedurile de interceptare şi investigare, precum şi 
datele radar secrete. În cazul va comunica doar că ATIC va 
analiza obiectelor ce sunt inexplicabile, datorită datele, 
numeroaselor necunoscute implicate, se 

K. E. THIEBAUD Colonel, USAF Comandant teritorial 

AUTHOR’S COLLECTION 

Germania, 1958. Philip Corso Jr., în vârstă de 
treisprezece ani, prezintă lucrarea sa practică - un robot 
radiocomandat care poate să meargă şi să vorbească. 
Abilitatea lui Phil Jr. În domeniul motoarelor electrice s-a 
dezvoltat continuu, până în prezent. 

U.S. ARMY 

Germania, 1960. Lt. col. Corso, în dreapta, Inspector 
General al Armatei a 7-a, vizitează o bază militară de 
elicoptere. 

De la stânga la dreapta: Edward O'Connor, lt. col. 
Corso, gen. -lt. Arthur Trudeau şi Victor Fediay, la noul 
sediu al generalului, în Pittsburgh, unde acesta era 
preşedinte la Gulf Oii Research. Corso îi dăduse lui Fediay, 


consilier al Comitetului Senatorial de Relaţii Străine, o 
listă de întrebări despre OZN-uri, pe care să le pună 
sovieticilor la Moscova. La revenirea din Rusia, Fediay a 
afirmat că generalul KGB cu care discutase citise lista şi-l 
întrebase: „Vreţi să fiu lichidat?” 

Lt. col. Corso nu a putut confirma niciodată 
veridicitatea următoarelor fotografii ale unor OZN-uri, 
care făceau parte din dosarele Serviciului de Informaţii al 
Armatei Terestre, ca dovezi pentru proiectul C-D de 
exploatare a tehnologiei extraterestre Roswell în scopuri 
militare. 

Shiatsu - Tokujiro Namikoshi 

Bioritmuri - Dan Dumitrescu 

Kung Fu - Pelerinul taoist - Deng Ming-Dao întrebări 
pentru un maestru de Zen - Taisen Deshimaru 

Vindecarea traumelor emoţionale prin homeopatie - 
Peter Chappell 

Vindecare prin energia palmelor - Michio Kushi şi 
Olivia Oredson 

Explorarea visurilor - Strephon Kaplan-Williams 

Autovindecare prin tratamente naturiste - Aurelian 
Cârjeu Gogan 

Exerciţii de Yoga tibetană - Christopher S. Kilham 

Puterea secretă a sinelui - Chuck Norris 


Autovindecarea ochilor - Joanna Rotte şi Koji 
Yamamoto 

Programaţi-vă succesul! 

— Jack Black 


Ki - energia vitală - Louise Taylor şi Betty Bryant 

Reiki tradiţional - Dumitru Hristenco îndrăzneşte să- 
ţi schimbi viaţa! 

— Wendy Grant 

Indologie - James şi Sheelagh Colton 

Yoga pentru oameni ocupați - Miriam Freedman şi 
Janice Hankes 

Chi Kung-James MacRitchie 

Stresul teluric - Jane Thurnell-Read 

Dezvăluirea aurei - Ruth Berger 


Vizualizare creativă împreună cu copiii - Jennifer Day 

Secretele încrederii în sine - Patricia Cleghorn 

Reflexologie şi terapie prin culoare - Pauline Wills 

Puterea interioară - Christopher Kilham învingeţi 
stresul! 

— Dr. Andrew Goliszek 

Manual de meditaţie - Dr. David Fontana 

Chakrele şi vindecarea esoterică - Zachary F. 
Lansdowne 

Terapia prin sunete - Olivea Dewhurst-Maddock 

Ninja de fier - Ashida Kim îmbunătăţirea vederii - Dr. 
Robert-Michael Kaplan 

Shiatsu şi stretching - Toru Namikoshi 

Rezolvarea conflictelor - Wendy Grant 

Vindecarea prin culoare - Ted Andrews 

Gândirea pozitivă - Vera Peiffer 

Transformarea minţii şi a trupului prin Tao - Huan- 
Chui Nan Manual de feng shui - Jami Lin în seria SF a 
Editurii Teora 

Zeii înşişi - Isaac Asimov 

Soarele gol - Isaac Asimov 

Pulbere de stele - Isaac Asimov 

Curenţii spaţiului - Isaac Asimov 

Star Trek - Alan Dean Foster 

Eu, Robotul - Isaac Asimov 

O piatră pe cer - Isaac Asimov 

Sfârşitul eternității - Isaac Asimov 

Drumul iadului - Roger Zelazny 

Căderea nopţii - I. Asimov şi R. Silverberg 

Băieţelul cel urât - I. Asimov şi R. Silverberg 

Conexiunea PSI - Joe Haldeman 

Povestiri cu roboţi - Isaac Asimov 

Omul pozitronic - I. Asimov şi R. Silverberg 

Roboții de pe Aurora - Isaac Asimov 

Lumea de dincolo de timp - Larry Niven 

Vântul schimbării - Isaac Asimov 

Carantina - Greg Egan 

Roboții şi Imperiul - Isaac Asimov 


Distres - Greg Egan 

Călătorie fantastică - Isaac Asimov 

Lumea Inelară - Larry Niven 

Sfârşitul copilăriei - Arthur C. Clarke 

Nemesis - Isaac Asimov 

Inginerii Lumii Inelare - Larry Niven 

Peregrinările lui Tuf - George R.R. Martin 

Perioada Campbell - Isaac Asimov întemeietorii - 
Isaac Asimov 

Visele sunt sacre - Isaac Asimov 

Tronul Lumii Inelare - Larry Niven 

Destinația: creierul! 

— Isaac Asimov 

Protector - Larry Niven 

Calea marțiană - Isaac Asimov precum şi: 

Autobiografia lui Isaac Asimov (non-fiction) 

Axiomatic - Larry Niven 

Au apărut la editura Teora: 

de Kwan L-au 

Scopul astrologiei chinezeşti este să sporească 
cunoaşterea de sine, dezvăluindu-ne un domeniu mai larg 
al opţiunilor de viaţă, precum şi metodele de cultivare a 
unor atitudini mai realiste şi mai sensibile faţă de lumea în 
care trăim şi în care sperăm să ne meargă mai bine. 
Produs a peste două milenii de dezvoltare şi desăvârşire, 
cele douăsprezece semne animale sunt strâns legate de 
toate aspectele mediului nostru sufletesc şi ale trăirilor 
noastre interioare, oferindu-ne cheia pătrunderii acestora. 

Lucrarea conţine un calendar astrologie chinezesc 
până în anul 2050, care nu se găseşte în alte lucrări şi este 
esenţial pentru o interpretare exactă, precum şi o versiune 
simplificată a sistemului de divinaţie Yi Jing (cu monede), 
care are la bază texte străvechi şi oferă o cale rapidă şi 
comodă de aflare a răspunsurilor specifice. împreună, 
aceste două modalităţi alcătuiesc o fascinantă şi 
convingătoare călăuză de viaţă. 

astrologia natală de Alexandru Nicolici 

Astrologia este, în primul rând, o disciplină cu 


aplicabilitate practică, cu o dinamică înaltă, care trebuie 
axată pe coordonatele individuale ale fiecărui om. 
Astrologia este un instrument uşor de înţeles, pe care îl 
poate folosi oricine, cu condiţia să se apropie de ea cu 
gânduri bune. 

Astrologia Natală, bazată pe elemente foarte exacte: 
locul, data şi ora naşterii, determină şi fixează pe o hartă a 
cerului, denumită tema natală, poziţiile Planetelor, 
Constelaţiilor şi Caselor Astrologice. Din combinarea şi 
corelarea acestora, se pot extrage şi descifra elementele 
caracteristice personalităţii. Tema natală, împreună cu 
interpretarea şi descifrarea ei, constituie horoscopul 
persoanei, care cuprinde date referitoare la corpul fizic, 
capacitatea intelectuală, structura  emoţional-afectivă, 
relaţiile sociale şi profesionale, precum şi multe alte 
elemente. 

Concepută ca manual de iniţiere, cartea foloseşte 
interpretările Zodiacului European, Zodiacului Chinezesc, 
Zodiacului Druidic şi Zodiacului Thebaie într-o sinteză 
originală. Lucrarea conţine şi metoda de calcul şi de 
alcătuire a unei teme natale, reguli de interpretare şi 
exemple ilustrative. 

SINCLC ASCUNS 

de Maya Pilkington & The Diagram Group 

Descoperă-te cu adevărat! 

Cât vei trăi? Ce poate arăta felul în care scrii? Cum 
arată viitorul tău? Putem crede că ne cunoaştem pe noi 
înşine dar câţi dintre noi ne înţelegem adevărata natură? 

Folosiţi această carte pentru a vă examina în mod 
obiectiv - probabil veţi fi surprins de ceea ce veţi afla. 

Veţi găsi o mare varietate de căi, structurate pe 4 
direcţii: 

— Predestinat fizic revelat 

— Social pentru a descoperi personalitatea proprie şi 
pe cea a altora, inclusiv: 

Astrologia europeană şi chinezească Fizionomia 

Determinarea temperamentului Chiromanţia 

Modul de alimentare Limbajul trupului 


Modul de percepţie şi de interpretare Grafologia 

Personalitatea onirică Profilul social 

Profilul intim 

SINELE 

FeNOMeNUI PSI - Spirit şi destin de dr. Sorin 
Modreanu Banat 

Cartea de faţă doreşte să răspundă unor întrebări 
privind sufletul, fenomenul OBE, metempsihoză, levitaţia, 
precogniţia, retrocogniţia, telepatia, visul profetic etc., ale 
căror dovezi conjugate prezintă o creştere exponențială. 

Fascinanta problemă a supravieţuirii sufletului se 
constituie în element central inevitabil al vieţii omului şi 
continuă să polarizeze atenţia cititorilor. 

Existenţa sufletului în viziunea filosofilor 

Logica spiritului şi paranormalul 

Chirurgia paranormală 

Moartea clinică şi fenomenul OBE 

Radiografia structurii „PSI”. 

Efectul Kirlian 

Cazuri de visuri profetice şi de premoniţie 

Destinul sau şcoala spiritului 

Karma colectivă sau destinul societăţii 

Paranormal 

ADEVĂRUL DEZVĂLUIT DUPĂ CINCIZECI DE ANI! 

Un fost membru al Pentagonului dezvăluie şocanta 
tăinuire a OZN-urilor de către guvernul S.U.A. 

Incepând cu 1947, prăbuşirea misterioasă a unui 
vehicul zburător neidentificat lângă Roswell a alimentat o 
furtună de speculaţii şi de controverse. 

Colonelul Philip J. Corso a fost membru al Consiliului 
Securităţii Naţionale în timpul mandatului preşedintelui 
Eisenhower şi şef al Direcţiei Tehnologii Străine din 
Departamentul cercetare-dezvoltare al Armatei Terestre 
S.U.A. Aducând în sprijinul spuselor sale documente 
secrete recent accesibile în urma Legii Libertăţii 
Informaţiei, colonelul Corso dezvăluie pentru prima dată 
modul în care s-a ocupat personal de artefactele 
extraterestre de la locul accidentului şi arată rolul 


incredibil jucat de guvernul american în incidentul 
Roswell: ce anume s-a găsit, acoperirea realităţii şi 
modalitatea în care aceste artefacte au modificat cursul 
istoriei secolului al XX-lea. 

În calitate de şef al Direcţiei Tehnologii Străine, col. 
Philip J. Corso a implicat artefactele extraterestre din 
Roswell într-un proiect care a dus la dezvoltarea: 

circuitelor integrate fibrelor optice laserelor fibrelor 
superrezistente şi a „însămânţattehnologia extraterestră în 
giganţii industriei americane. 


